
INTRODUCERE 


SINGUR ÎN BÂRLOGUL LUPULUI 


Pe 12 noiembrie 2011, o explozie teribilă a distrus o bază de rachete 
secretă din apropiere de Teheran, ucigând 17 membri ai Gărzilor 
Revolutionare iraniene si transformând zeci de rachete într-un 
morman de fier fumegând. În explozie a fost omorât generalul Hassan 
Tehrani Moghaddam, „părintele” rachetelor Shebab cu rază lungă de 
acțiune și șeful programului de rachete al Iranului. Dar tinta secretă a 
atentatului cu bombă nu fusese Moghaddam, ci un motor-rachetă cu 
combustibil solid, capabil să transporte o rachetă nucleară la peste 10 
000 de kilometri distanță, din buncărele Iranului până pe continentul 
american. 


Noua rachetă plănuită de liderii iranieni trebuia să îngenuncheze 
principalele orașe ale Americii și să transforme Iranul într-o putere 
mondială. Explozia din noiembrie a amânat proiectul cu câteva luni. 


Chiar dacă ținta noii rachete cu rază lungă de acțiune era America, 
exploziile care au distrus baza iraniană au fost, probabil, opera 
serviciului secret israelian, Mossadul. De la începuturile sale în urmă 
cu mai bine de 60 de ani, Mossadul a activat în secret, cu curaj, 
împotriva pericolelor care amenințau Israelul și Occidentul. Si, mai 
mult decât oricând în trecut, informaţiile culese de Mossad si 
operațiunile lui au influență astăzi asupra problemelor de securitate 
ale Americii — atât peste hotare, cât si în interior. 


Conform unor surse străine, în prezent Mossadul încearcă să desfidă 
promisiunea directă, explicită a conducătorilor iranieni de a șterge 
Israelul de pe harta lumii. Mossadul luptă, se pare, împotriva 
amenințării unui Iran înarmat nuclear si a consecințelor existenței lui 
pentru Statele Unite și pentru restul omenirii, ducând un obstinat 
război din umbră împotriva Iranului prin sabotarea instalaţiilor 
nucleare, asasinarea oamenilor de știință, aprovizionarea uzinelor cu 
echipamente si materii prime defecte via companii fictive, încurajarea 
unor înalți ofițeri din armată și a unor cercetători importanți să 
dezerteze şi introducerea unor viruși periculoși în computerele 
Iranului. Deși a amânat cu câţiva ani bomba nucleară iraniană, bătălia 
sub acoperire a Mossadului este în faza ei de apogeu, cea care precedă 
măsurile extreme, adică o lovitură militară. 


În lupta împotriva terorismului, Mossadul a capturat și a eliminat 
începând din anii 1970 sute de teroriști violenti în bazele lor din 
Beirut, Damasc, Bagdad si Tunis si în posturile lor de luptă din Paris, 
Roma, Atena sau din Cipru. Potrivit mass-mediei occidentale, pe 12 
februarie 2008 agenti ai Mossadului l-au atacat si ucis la Damasc pe 
Imad Mughniyeh, liderul militar al organizatiei Hezbollah. Mughniyeh 
era un dusman de moarte al Israelului, dar si numárul unu pe lista 
celor mai cáutati oameni ai FBI. Era cel care plánuise si executase 
masacrarea a 241 de puscasi marini ai SUA la Beirut si care lásase 
pretutindeni în urma sa o dâră sângeroasă presărată cu sute de 
americani, israelieni, francezi si argentinieni uciși. La ora actuală, 
serviciul secret israelian îi urmărește pe liderii Jihadului Islamic și ai 
Al Qaeda prin tot Orientul Mijlociu. 


Și, totuşi, atunci când Mossadul a prevenit Occidentul că Primăvara 
Arabă ar putea deveni Iarna Arabă, nimeni n-a părut să audă. Pe tot 
parcursul anului 2011, țările vestice au celebrat ceea ce ele credeau cá 
este începutul unei noi ere de democraţie, libertate și respectarea 
drepturilor omului în Orientul Mijlociu. Sperând să obțină aprobarea 
egiptenilor, occidentalii l-au presat pe preşedintele Mubarak, cel mai 
bun aliat al lor în lumea arabă, să abdice. Dar primele mulțimi care au 
inundat Piaţa Tahrir din Cairo au dat foc steagului american, apoi au 
luat cu asalt ambasada Israelului, au cerut rezilierea tratatului de pace 
cu această ţară și au arestat activiști ai organizațiilor 
neguvernamentale americane. Alegerile libere din Egipt au adus la 
putere Frăția Musulmană, iar astăzi Egiptul este în pragul anarhiei si 
al catastrofei economice. În Tunisia prinde rădăcini un regim islamic 
fundamentalist, si la fel urmează să se întâmple probabil in Libia. 
Yemenul este şi el cuprins de frământări. În Siria, președintele Assad 
își masacrează propriul popor. Naţiunile moderate, ca Maroc, 
Iordania, Arabia Saudită și Emiratele din Golful Persic, se simt înșelate 
de aliații lor occidentali. Sperantele legate de respectarea drepturilor 
omului, a drepturilor femeilor si de instituirea unor legi și conduceri 
democratice, speranţe care au inspirat aceste revoluții hotărâtoare, au 
fost măturate de partide religioase fanatice, mai bine organizate și mai 
conectate la pulsul maselor. 


Iarna Arabă a prefăcut Orientul Mijlociu într-o bombă cu ceas, 
amenințând israelienii si aliații lor vestici. În timp, sarcinile 
Mossadului vor deveni mai riscante, dar si mai însemnate pentru 
Occident. Agenţia israeliană pare a fi cel mai bun scut de apărare 
împotriva amenințării nucleare iraniene, împotriva terorismului, 
împotriva oricăror consecințe ale măcelului din Orientul Mijlociu. Și, 
mai important, Mossadul este ultima salvă trasă cu puţin înainte de un 
război deschis. 


Forța motrice a Mossadului sunt luptătorii săi fără nume - bărbați si 
femei care-și riscă viata, trăiesc departe de familiile lor sub identități 
asumate, execută operaţiuni temerare în țări dușmane, unde cea mai 
mică greşeală le poate aduce arestarea, tortura sau moartea. În timpul 
Războiului Rece, cea mai rea soartă pentru un agent secret capturat în 
Occident sau în blocul comunist era să fie schimbat cu un alt agent pe 
vreun pod rece si cetos din Berlin. Rus sau american, britanic sau est- 
german, agentul stia intotdeauna cá nu era singur, exista intotdeauna 
cineva care să-l aducă înapoi din frig. Dar, pentru luptătorii singuratici 
ai Mossadului, nu există schimburi si poduri în ceață; ei plătesc cu 
viața pentru cutezanta lor. 


Ín aceastá carte scoatem la luminá cele mai importante misiuni si pe 
cei mai curajosi eroi ai Mossadului, dar si greselile si esecurile care, 
nu o datá, au pátat imaginea agentiei si au zguduit-o din temelii. 
Misiunile descrise aici au conturat soarta Israelului si, in buná másurá, 
chiar soarta lumii. Si totusi, ceea ce au in comun agentii Mossadului 
este o dragoste profundá, idealistá pentru tara lor, un devotament 
total fatá de existenta si supravietuirea ei, o disponibilitate de a-si 
asuma cele mai dramatice riscuri si de a înfrunta pericole extreme — 
de dragul Israelului. 


CAPITOLUL 1 


REGELE UMBRELOR 


În anul 1971, spre sfârșitul verii, o furtună violentă lovea coasta 
mediteraneeană. Valuri înalte biciuiau țărmul Fâșiei Gaza. Pescarii 
arabi din partea locului rămăseseră prudenti pe mal; nu era o zi 
potrivită pentru a înfrunta marea perfidă. Au văzut astfel, uluiti, cum 
o ambarcatiune avariată s-a ivit brusc din valurile care mugeau si a 
tras greoi la țărm pe nisipul umed. Câţiva palestinieni, cu hainele si 
keffiyeh botite si ude leoarcă, au sărit din barcă și și-au făcut cu greu 
drum spre mal. Feţele lor nebărbierite trădau oboseala unei lungi 
călătorii pe mare. Dar nu aveau timp de pierdut. Au trebuit s-o ia la 
goană ca să-și salveze viețile. Pe marea furioasă și-a făcut apariția un 
torpilor israelian, care-i urmărea cu toată viteza și transporta militari 
în echipament de luptă complet. Când s-a apropiat de țărm, soldații au 
sărit în apele puţin adânci si au deschis focul asupra palestinienilor 
care se îndepărtau în fugă. Câţiva báietandri din Gaza, care se jucau 
pe plajă au alergat spre palestinieni și i-au condus spre o livadă din 
apropiere, la adăpost. Soldaţii israelieni le-au pierdut urma, dar au 
continuat să cerceteze toată plaja. 


Noaptea târziu, un tânăr palestinian înarmat cu un kalașnikov s-a 
furișat în livadă, tatonând terenul. I-a găsit pe fugari înghesuiți unul 
într-altul într-un colt mai îndepărtat. 


— Cine sunteți, fraților? a întrebat tânărul. 


— Membri ai Frontului Popular pentru Eliberarea Palestinei, a venit 
răspunsul. Din tabăra de refugiați de la Tyr, din Liban. 


— Marhaba’, bine ati venit! a spus tânărul. 


— Ai auzit de Abu-Seif, comandantul nostru? El ne-a trimis să ne 
întâlnim cu comandanții Frontului Popular din Beth Lahia (o bază 
teroristă în sudul Fâșiei Gaza). Avem bani și arme și vrem să ne 
coordonăm operaţiunile. 


— Vă ajut eu, a spus tânărul. 


În dimineaţa următoare, câţiva teroriști înarmaţi i-au escortat pe nou- 


veniți până la o casă izolată din interiorul taberei de refugiați Jabalia. 
Au fost duși într-o încăpere mare si invitati să se așeze la masă. După 
putin timp, în sală au intrat comandanții Frontului Popular pe care 
oaspeţii sperau să-i întâlnească. Au schimbat calde saluturi cu frații lor 
libanezi și s-au așezat în faţa lor. 


— Putem începe? a întrebat un tânăr îndesat, cu un început de chelie, 
purtând un keffiyeh roșu, care părea a fi liderul grupului libanez. E 
toată lumea aici? 


— Toată lumea. 


Tânărul a ridicat o mână și s-a uitat la ceas. Era un semnal stabilit 
dinainte. Brusc, „emisarii libanezi” și-au scos armele si au deschis 
focul. În mai putin de un minut, teroriștii din Beth Lahia erau morti. 
„Libanezii” au ieșit în fugă din casă, s-au strecurat pe aleile 
întortocheate ale taberei Jabalia și pe străzile aglomerate din Gaza și 
curând au intrat pe teritoriul israelian. În seara aceea, bărbatul cu 
keffiyeh roșu, căpitanul Meir Dagan, comandantul comandoului secret 
Rimon din Forțele de Apărare ale Israelului (FAI), îi raporta 
generalului Ariel (Arik) Sharon că operaţiunea Cameleonul reușise. 
Toţi liderii Frontului Popular din Beth Lahia, o grupare teroristă 
extrem de periculoasă, fuseseră uciși. 


Dagan nu avea pe atunci mai mult de 26 de ani, dar era deja un 
luptător legendar. El fusese cel care plănuise întreaga operaţiune: 
deghizarea în teroriști libanezi, călătoria pe mare într-o ambarcatiune 
veche, plecând din Ashdod, un port din Israel, ascunderea în timpul 
nopţii, întâlnirea cu liderii teroriști si traseul de retragere după 
lovitură. El organizase chiar și falsa urmărire de către torpilorul 
israelian. Dagan era luptătorul de gherilă prin excelență, temerar și 
creativ, dispus să iasă din tiparele oricărei confruntări. Yitzhak Rabin 
a spus odată: „Meir are capacitatea unică de a inventa operațiuni 
antiteroriste care seamănă cu un film poliţist”. 


Danny Yatom, viitor șef al Mossadului, și-l amintea pe Dagan ca pe un 
tânăr scund, cu o coamă de păr castaniu, care a cerut să se alăture 
celei mai prestigioase unități de comando israeliene, Sayeret Matkal, 
si i-a uimit pe toti gratie îndemânării cu care își azvârlea uriașul cuțit 
de comando. Lovea cu cea mai mare precizie orice fel de ţintă. Desi 
excelent tintas, Dagan a căzut la testele de intrare in Sayeret Matkal si, 
inițial, a trebuit să se mulțumească să fie simplu parașutist. 


La începutul anilor 1970, a fost trimis în Fâșia Gaza, care fusese 
cucerită de Israel în Războiul de Șase Zile din 1967 și devenise de 


atunci un cuib al teroriștilor palestinieni. Aceștia ucideau zilnic 
israelieni în Fâșia Gaza si în Israel, folosind bombe, explozive și arme 
de foc. FAI pierduseră aproape complet controlul asupra taberelor de 
refugiați din Gaza. 


În ziua de 2 ianuarie 1971, când micuţii frati Arroyo Avigail, de cinci 
ani, si Mark, de opt — au fost spulberati de o grenadă de mână pe care 
un terorist le-a aruncat-o în mașină, generalul Ariel (Arik) Sharon a 
decis că trebuie să pună capăt sângeroaselor masacre. A recrutat o 
mână de vechi prieteni din tinereţea lui marcată de lupte, plus câțiva 
soldati tineri talentați. Dagan a fost unul dintre aceștia din urmă, un 
ofițer cu fata rotundă, scund, robust, șchiop de la o mină pe care 
călcase în Războiul de Şase Zile. În perioada de recuperare la spitalul 
Soroka din Beersheba, se îndrăgostise de infirmiera sa, Bina. După ce 
se vindecase, Dagan o luase de soție. 


Unitatea specială a lui Sharon nu exista oficial. Misiunea ei era să 
distrugă organizaţiile teroriste din Gaza făcând uz de metode riscante 
si neconvenționale. Dagan obișnuia să cutreiere prin oraș cu un 
baston, un doberman, câteva pistoale, revolvere si pusti-mitralierá. 
Unii pretindeau că-l văzuseră deghizat în arab, călărind nestingherit 
un măgar pe strádutele înșelătoare din orașul Gaza. Infirmitatea pe 
care o avea nu-i diminua cu nimic hotărârea de a duce la bun sfârșit 
cele mai periculoase operaţiuni. Viziunea sa era simplă: există 
dușmani - arabi răi care vor să ne omoare -, așa că trebuie să-i 
omorâm noi mai întâi. 


În cadrul Sayeret Matkal, Dagan a creat prima unitate de comando 
israeliană sub acoperire, Rimon, ai cărei membri operau deghizați în 
arabi chiar în mijlocul bazelor inamice. Deghizarea era indispensabilă 
pentru a se putea mișca liber în mulțimea arabă și a-și atinge țintele 
fără să fie descoperiți. Au devenit repede cunoscuţi drept „echipa de 
şoc a lui Arik” și se zvonea că deseori îi ucideau cu sânge rece pe 
teroriștii capturați. Uneori, se povestea, escortau câte un terorist pe o 
strádutá întunecată și-i ziceau: „Ai două minute să dispari". Când 
acesta încerca să scape, îl ucideau cu un glonț. Câteodată, lăsau la 
îndemână un pumnal sau o armă și, când teroristul întindea mâna 
după ea, îl omorau pe loc. Ziariștii scriau că în fiecare dimineață 
Dagan ieşea pe câmp, unde se ajuta de o mână pentru a urina si de 
cealaltă pentru a trage într-o sticlă de Coca Cola goală. Dagan a 
respins însă poveștile de tipul acesta. „Există mituri care se lipesc de 
noi ca timbrul de scrisoare”, spunea el, „dar unele din ele sunt, pur și 
simplu, niște scorneli.” 


Mica unitate de comando israeliană ducea un război indárjit si crud. 


Membrii ei își riscau zilnic viata. Aproape în fiecare noapte, îmbrăcați 
în haine femeiești sau deghizați în pescari, plecau în căutarea 
teroriștilor cunoscuţi. Pe la mijlocul lui ianuarie 1971, dându-se drept 
teroriști arabi în nordul Fâșiei Gaza, au atras într-o ambuscadă mai 
mulți membri ai Fatah, care au fost uciși în schimbul de focuri ce a 
urmat. La 29 ianuarie 1971, Dagan si oamenii lui, de data aceasta în 
uniformă, au sosit cu două jeepuri la periferia taberei Jabalia de 
refugiați palestinieni. Drumurile li s-au încrucișat cu un taxi, iar 
Dagan l-a recunoscut printre pasagerii acestuia pe un terorist notoriu, 
Abu Nimer. La ordinul lui, jeepurile s-au oprit, iar soldaţii săi au 
încercuit taxiul. Dagan s-a apropiat, și în momentul acela Abu Nimer a 
ieşit din mașină, agitând o grenadă. Cu ochii atintiti asupra lui Dagan, 
a tras siguranţa. 


— Grenadă! a strigat Dagan. 


Dar, în loc să caute să se salveze, a sărit asupra lui Nimer, l-a 
imobilizat si i-a smuls grenada din mână. Pentru această ispravă a fost 
decorat în Israel cu Medalia Curajului. S-a spus chiar că, după ce a 
aruncat grenada, Dagan l-a omorât pe Abu Nimer cu mâinile goale. 


Peste ani de zile, într-unul din rarele sale interviuri, Dagan declara în 
fata ziaristului israelian Ron Leshem: „Rimon n-a fost o echipă de soc. 
Nu era Vestul Sălbatic, unde toti sunt în permanență cu degetul pe 
trăgaci. Noi n-am pricinuit niciodată vreun rău femeilor și copiilor... 
Am atacat numai oameni care erau asasini violenti. Pe aceştia i-am 
lovit, pe alţii i-am împiedicat să omoare. Pentru a-i proteja pe civili, 
statul este uneori silit să facă lucruri ce contravin comportamentului 
democratic. Este adevărat că, în unități precum a noastră, limitele 
acțiunilor posibile se pot estompa. Acesta este motivul pentru care 
trebuie să fii sigur că oamenii tăi sunt de cea mai bună calitate. Cele 
mai murdare misiuni trebuie să fie îndeplinite de oamenii cei mai 
corecti." 


Ín mod democratic sau nu, Sharon, Dagan si colegii lor au anihilat 
aproape complet terorismul in Gaza, si ani de zile regiunea a rámas 
linistitá si lipsitá de incidente. Dar unii sustin cá Sharon ar fi spus, pe 
jumátate in glumá, pe jumátate in serios, despre loialul sáu aghiotant 
cá ,specialitatea lui Meir este sá-i separe unui arab capul de corp". 


Puţini erau însă oamenii care-l cunoșteau pe adevăratul Dagan. Meir 
Huberman s-a născut în 1945 într-un vagon de tren, la marginea 
Hersonului, în Ucraina, în timp ce familia sa se refugia din Siberia în 
Polonia. Cele mai multe rude ale sale pieriseră în Holocaust. Meir a 


imigrat cu părinţii în Israel si a crescut într-un cartier sărac din Lod, 
un vechi oras arab, situat la 23 de kilometri sud de Tel Aviv. Multi il 
cunoșteau ca pe un luptător neîmblânzit; puţini îi știau pasiunile 
secrete: avid cititor de cărți de istorie, avea un regim alimentar 
vegetarian, era îndrăgostit de muzica clasică si, ca hobby, practica 
pictura și sculptura. 


A fost un om bântuit de la o vârstă fragedă de amintirea teribilei 
suferințe a familiei sale si în general a evreilor în timpul 
Holocaustului. Și-a dedicat viata apărării statului Israel, pe atunci abia 
născut. Pe măsură ce urca în ierarhia armatei, primul lucru pe care-l 
făcea în orice birou repartizat lui era să agate pe perete o fotografie 
mare a unui evreu bătrân, înfășurat în salul sáu de rugăciune si 
îngenuncheat în fata a doi ofițeri SS, din care unul tinea un baston, iar 
celălalt, o pușcă. 


— Mă uit la acest tablou și știu că trebuie să fim puternici și să ne 
apărăm noi înşine, pentru ca Holocaustul să nu se mai poată repeta. 


Bătrânul acela era chiar bunicul lui Dagan, Ber Ehrlich Sluszny, ucis la 
Luk6v la câteva secunde după ce fusese făcută fotografia. 


În 1973, în timpul Războiului de Yom Kippur, Dagan s-a aflat printre 
primii israelieni care au traversat Canalul Suez într-o unitate de 
recunoaștere. În 1982, în Războiul din Liban, el a intrat în Beirut în 
fruntea brigăzii sale blindate. A devenit curând comandantul zonei de 
securitate Libanul de Sud, și acolo aventurosul luptător de gherilă a 
ieşit din nou la iveală de sub uniforma scrobitá de colonel. Dagan a 
reinviat misiunile secrete, camuflajul si viclesugurile din zilele sale in 
Gaza. Soldaţii lui i-au găsit un nume nou: „Regele umbrelor”. Viaţa în 
Liban, cu alianțele ei secrete, cu trădările, cruzimea și războaiele ei 
fantomă, i se potrivea mánusá. 


— Cunosteam bine Beirutul chiar înainte ca brigada mea de tancuri să 
intre în el, spunea Dagan. 


Nici când s-a terminat Războiul din Liban, el n-a renunțat la aventurile 
secrete. În 1984 a fost admonestat oficial de către șeful statului-major 
israelian, Moshe Levy, pentru că, deghizat în arab, se plimbase pe 
lângă cartierul general al teroriștilor din Bhamdoun. 


În timpul Intifadei (rebeliunea palestiniană din anii 1987-1993), când 
a fost transferat în Cisiordania în calitate de consilier al lui Ehud 
Barak, șeful statului-major, Dagan și-a reluat vechile obiceiuri si chiar 
l-a convins pe Barak să i se alăture. Cei doi s-au îmbrăcat în 


treninguri, ca niște autentici palestinieni, au găsit un Mercedes bleu cu 
plăcuțe de înmatriculare locale si au făcut o excursie prin inselatorul 
labirint de strádute din centrul orașului Nablus. La întoarcere, le-au 
speriat și apoi le-au uluit pe santinelele care păzeau cartierul general 
al armatei israeliene, când acestea au recunoscut cine stătea pe locul 
din față. 


În 1995, Dagan, acum general-maior, a părăsit armata şi a plecat 
împreună cu un vechi camarad, Yossi Ben Hannan, într-o călătorie de 
un an și jumătate cu motocicleta prin podișurile Asiei. Excursia le-a 
fost întreruptă de vestea asasinării lui Yitzhak Rabin. Revenit în țară, 
Dagan a devenit un timp șeful autorității antiteroriste israeliene, a 
făcut o tentativă sováielnicá de a intra în lumea afacerilor si l-a ajutat 
pe Sharon în campania sa electorală pentru Likud. Apoi, în 2002, s-a 
retras la căminul său din Galileea, la cărțile, înregistrările, paleta și 
dalta sa de sculptor. 


La 30 de ani după Gaza, general în retragere, Dagan abia începea să-și 
cunoască familia — „M-am trezit într-o zi și mi-am descoperit copiii 
deja adulți” —, când a primit un telefon de la vechiul său camarad, 
Arik Sharon, devenit acum prim-ministru. „Te vreau în fruntea 
Mossadului”, i-a spus Sharon prietenului său în vârstă de 57 de ani. 
„Am nevoie de un șef de Mossad cu pumnalul în dinţi.” 


Era în 2002, şi Mossadul era în declin. O serie de eșecuri din anii 
precedenti îi scăzuseră serios prestigiul. Mult mediatizata nereușită de 
a asasina un important lider Hamas la Amman și capturarea unor 
agenţi israelieni în Elveţia, Cipru și Noua Zeelandă lezaseră grav 
reputația Mossadului. Cel mai recent șef al Mossadului, Efraim Halevy, 
nu se ridicase la înălțimea așteptărilor. Fost ambasador în Uniunea 
Europeană la Bruxelles, Halevy era un bun diplomat și un bun analist, 
dar nu un lider si nu un luptător. Sharon voia să aibă în fruntea 
Mossadului un conducător temerar, creativ, care să devină o armă 
redutabilă împotriva terorismului islamic și a programului nuclear 
iranian. 


Dagan nu a fost bine primit în Mossad. Era un outsider, interesat mai 
ales de operațiuni, care nu se prea sinchisea de analize aprofundate 
ori de schimburi diplomatice secrete. Unii ofițeri de la vârful 
Mossadului au demisionat în semn de protest, dar lui Dagan nu i-a 
păsat prea tare. A refăcut unităţile operative, a stabilit relații de lucru 
strânse cu servicii secrete străine si s-a ocupat în mod special de 
amenințarea pe care o reprezenta Iranul. În 2006, când a izbucnit al 
Doilea Război din Liban, un mare eșec pentru Israel, el a fost singurul 
lider israelian care s-a împotrivit strategiei bazate pe bombardamente 


masive ale forțelor aeriene. Dagan credea într-o ofensivă pe uscat, se 
îndoia că forțele aeriene ar putea câștiga războiul, si a ieșit din război 
cu reputaţia nepătată. 


Cu toate acestea, era foarte criticat de presă pentru atitudinea sa dură 
fata de subordonați. Ofiţeri frustrati care se pensionaseră din Mossad 
umpleau mass-media cu lamentările lor, așa încât Dagan era sub foc 
continuu. „Cine e Dagan?”, vitupera un popular ziarist. 


Dar iată că, într-o zi, știrile s-au schimbat. Cotidienele au fost inundate 
de articole flatante, abundând în superlative și elogiindu-l pe „omul 
care a redat onoarea Mossadului.” 


Sub şefia lui Dagan, Mossadul a realizat ceea ce până atunci păruse de 
neimaginat: asasinarea conducătorului criminal al Hezbollah, Imad 
Mughniyeh, la Damasc, distrugerea reactorului nuclear sirian, 
lichidarea unor importanti lideri ai teroriștilor din Liban si Siria si — 
lucrul cel mai de seamă - o campanie asiduă, extrem de dură si 
eficientă împotriva programului secret de înarmare nucleară al 
Iranului. 


1 Formulă de salut (în limba arabă în original) (n.red.) 


CAPITOLUL 2 


FUNERALII LA TEHERAN 


În ziua de 23 iulie 2011, la ora 16.30, doi bărbaţi înarmaţi, călare pe 
motociclete, au apărut pe strada Bani Hashem din sudul Teheranului, 
şi-au scos armele automate de sub jachetele de piele si au împușcat un 
bărbat care era pe punctul de a intra în propria casă. Apoi au dispărut 
rapid, cu mult înainte de sosirea poliției. Victima era Darioush Rezaei- 
Nejad, de 35 de ani, profesor de fizică si personaj important în 
programul secret de înarmare nucleară al Iranului, responsabil de 
conceperea intrerupatoarelor electronice necesare pentru activarea 
focoaselor nucleare. 


Rezaei-Nejad nu era primul om de știință iranian care murea, recent, 
de moarte violentă. Oficial, Iranul elabora tehnologii nucleare în 
scopuri pașnice și pretindea că reactorul de la Bushehr, o importantă 
sursă de energie construită cu ajutorul Rusiei, era o dovadă a bunelor 
sale intenţii. Dar, în afară de reactorul de la Bushehr, în Iran au fost 
descoperite și alte instalații nucleare clandestine, toate extrem de bine 
păzite şi practic inaccesibile. În timp, Teheranul a fost nevoit să 
recunoască existența unora dintre ele, deși a negat că ar fabrica arme 
nucleare. Dar, la vremea aceea, serviciile secrete occidentale si 
organizaţiile clandestine locale demascaseră deja o seamă de 
importanți oameni de știință din universitățile Iranului care fuseseră 
angajaţi să fabrice prima bombă nucleară a ţării. O serie de indivizi 
care putuserá fi catalogati oficial doar drept „persoane necunoscute” 
purtau un război dur pentru a stopa programul secret de înarmare 
nucleară al Iranului. 


Pe 29 noiembrie 2010, la ora 7.45 dimineața, undeva în nordul 
Teheranului, o motocicletă a tásnit din spatele mașinii profesorului 
Majid Shahriari, conducătorul științific al proiectului nuclear al 
Iranului. Trecând pe lângă mașină, motociclistul protejat de cască a 
lipit un dispozitiv pe luneta automobilului. Câteva secunde mai târziu, 
dispozitivul a explodat, ucigându-l pe fizicianul de 45 de ani și 
rănindu-i soția. Simultan, pe strada Atashi din sudul Teheranului, un 
alt motociclist a plantat un dispozitiv similar pe un Peugeot 206 
aparținând profesorului Fereydoon Abbasi-Davani, un alt important 
specialist în domeniul nuclear. În urma exploziei, profesorul si soţia sa 


au fost răniți. 


Imediat, guvernul iranian a învinuit Mossadul. Rolul jucat de cei doi 
oameni de știință în proiectul de înarmare atomică a Iranului era 
învăluit în secret, dar Ali Akbar Salehi, conducătorul proiectului, a 
declarat că atacul îl transformase pe Shahriari într-un „martir”, iar lui 
îi văduvise echipa de „cel mai prețios membru”. 


Preşedintele Ahmadinejad și-a exprimat, de asemenea, aprecierea fata 
de cele două victime într-un mod ingenios: de îndată ce Abbasi-Davani 
s-a refăcut de pe urma rănilor, Ahmadinejad l-a numit 
vicepreşedintele Iranului. 


Identitatea bărbaţilor care îi atacaseră pe cei doi oameni de știință nu 
a fost descoperită. 


În ziua de 12 ianuarie 2010, la ora 7.50 dimineaţa, profesorul Masoud 
Ali Mohammadi ieșea din locuința sa de pe strada Shariati, cartierul 
Gheytarieh din nordul Teheranului. Se pregătea să plece spre 
laboratorul său de la Universitatea Politehnică Sharif. 


Când a încercat să-și deschidă mașina, o explozie uriașă a zguduit 
linistitul cartier rezidenţial. Forţele de securitate care s-au deplasat 
rapid la scena incidentului au găsit mașina lui Ali Mohammadi 
spulberată de explozie si trupul acestuia făcut bucăţi. Profesorul fusese 
omorât de o încărcătură explozivă ascunsă într-o motocicletă parcată 
lângă mașina sa. Mass-media iraniană a afirmat că asasinatul fusese 
opera unor agenți ai Mossadului, iar președintele Ahmadinejad a 
declarat că îi „aminteşte de metodele sioniste”. 


Profesorul Ali Mohammadi, în vârstă de 50 de ani, era expert în fizica 
cuantică și consilier pentru programul de înarmare nucleară al 
Iranului. Presa din Europa a relatat că fusese membru al Gărzilor 
Revolutionare, armata paralelă proguvernamentalá din Iran. Dar viața 
lui Mohammadi, la fel ca și moartea lui, a rămas învăluită în mister. 
Unii dintre prietenii lui susțineau că fusese implicat doar în cercetarea 
teoretică, niciodată în proiecte militare, alţii afirmau că sprijinea 
mișcările disidente si participase la proteste antiguvernamentale. 


S-a dovedit însă că jumătate din cei prezenţi la funeraliile sale erau 
membri ai Gărzilor Revolutionare. Sicriul i-a fost purtat de ofițeri ai 
acestei armate. Investigații ulterioare au confirmat în cele din urmă că 
Ali Mohammadi fusese într-adevăr profund implicat în punerea în 
practică a ambițiilor nucleare ale Iranului. 


În ianuarie 2007, profesorul iranian Ardeshir Hosseinpour a fost ucis, 


se spune, cu otravă radioactivă de către agenti ai Mossadului. Știrea a 
apărut în cotidianul londonez Sunday Times, care cita informații 
furnizate de Institutul Stratfor pentru strategie și contrainformaţii din 
Texas. Oficialii iranieni au ridiculizat relatarea, susținând că Mossadul 
n-ar putea niciodată să execute o asemenea operaţiune în interiorul 
Iranului și că „profesorul Hosseinpour s-a sufocat inhalând fumul 
provocat de un foc din locuința sa”. Ei au subliniat, de asemenea, că 
profesorul în vârstă de 45 de ani era numai un renumit expert în fizica 
electromagnetică, fără a fi în nici un fel implicat în eforturile nucleare 
ale Iranului. 


Si totuşi s-a dovedit cá Hosseinpour lucra la o instalație secretă din 
Isfahan, unde uraniul brut era convertit în gaz. Acest gaz se folosea 
apoi la îmbogățirea uraniului printr-o serie (,,cascada”) de centrifuge 
în îndepărtatul Natanz, într-o instalaţie subterană fortificată. În 2006, 
lui Hosseinpour îi fusese decernat cel mai prestigios premiu iranian 
pentru știință și tehnologie; cu doi ani înainte primise cea mai înaltă 
distincţie din ţara sa pentru cercetări în domeniul militar. 


Asasinarea unor specialiști iranieni în domeniul nuclear era doar unul 
dintre fronturile unui război cu mult mai amplu. Potrivit cotidianului 
londonez Daily Telegraph, Mossadul lui Dagan lansase o sumedenie de 
agenti dubli, echipe speciale, sabotori, firme-fantomá si le folosise 
timp de ani și ani în operaţiuni sub acoperire împotriva programului 
iranian de înarmare nucleară. 


Directorul departamentului de analiză de la Stratfor, Reva Bhalla, 
spunea: „Cu sprijin primit din Statele Unite, operaţiunile sub acoperire 
ale Israelului au vizat în primul rând eliminarea principalilor oameni 
de știință implicați în programul nuclear și sabotarea lanțului de 
alimentare iranian.” Bhalla susținea că Israelul folosise tactici similare 
în Irak, la începutul anilor 1980, când Mossadul ucisese specialiști 
irakieni în domeniul nuclear, împiedicând în felul acesta terminarea 
reactorului atomic Osirak din apropiere de Bagdad. 


În războiul său împotriva programului nuclear iranian, Mossadul lui 
Dagan a întârziat cât a putut fabricarea bombei nucleare iraniene și a 
contracarat cel mai mare pericol pentru Israel apărut vreodată de la 
crearea acestui stat: amenințarea proferată de Ahmadinejad că Israelul 
va fi șters de pe hartă. 


Dar aceste mici victorii nu pot compensa cea mai mare nereușită din 
istoria Mossadului - faptul că nu a putut să demaste de la bun început 
proiectul nuclear secret al Iranului. De ani de zile, Teheranul își clădea 
puterea nucleară — iar Israelul nu știa nimic. Iranul investea sume 


uriașe de bani, recruta oameni de știință, construia baze secrete, 
efectua teste sofisticate — iar Israelul habar n-avea. Din momentul în 
care statul lui Khomeini a luat hotărârea de a deveni o putere 
nucleară, Iranul a făcut uz de tot felul de minciuni, șiretlicuri și 
stratageme care au indus în eroare toate serviciile secrete occidentale, 
inclusiv Mossadul. 


Sahul Iranului, Reza Pahlavi, a început să construiască două reactoare 
nucleare în scopuri pașnice și militare. Proiectul său, început în 
deceniul al 8-lea al secolului trecut, n-a alarmat Israelul, care pe 
atunci era un aliat fidel al Iranului. În 1977, generalul Ezer Weizman, 
ministrul israelian al Apărării, l-a primit la ministerul de resort din Tel 
Aviv pe generalul Hasan Toufanian, însărcinat cu modernizarea 
armatei iraniene. Ca aliat, Israelul își aproviziona statul vecin cu 
echipament militar modern. Conform minutei încheiate la această 
întâlnire confidențială, Weizman s-a oferit să livreze Iranului rachete 
sol-sol de ultimă generaţie, în vreme ce directorul general al 
ministerului israelian, profesorul Pinhas Zusman, l-a impresionat pe 
Toufanian spunând că rachetele israeliene ar putea fi adaptate pentru 
a transporta focoase nucleare. Dar, înainte ca oficialii să apuce să 
pună în practică aceste planuri, revoluţia islamică a modificat relațiile 
dintre Israel și Iran. Guvernul revoluţionar de la Teheran i-a masacrat 
pe suporterii șahului și s-a arătat ostil Israelului. Când tara a ajuns sub 
controlul ayatollahului Khomeini și al mullahilor loiali lui, șahul, 
bolnav, a fugit din Iran. 


Khomeini a pus imediat capăt proiectului nuclear, pe care-l considera 
„anti-islamic”. Construirea reactoarelor a fost sistată, iar instalaţiile, 
demontate. Dar, în deceniul al 9-lea al secolului trecut, între Irak și 
Iran s-a declanșat un război sângeros. Saddam Hussein a folosit gaze 
toxice împotriva iranienilor. Utilizarea armelor neconvenţionale de 
către principalul inamic al ţării l-a făcut pe ayatollah să-și regándeascá 
politica. Încă înainte de moartea lui Khomeini, succesorul său, Ali 
Khamenei, a dat instrucțiuni armatei să conceapă arme noi - 
biologice, chimice si nucleare - pentru a contracara armele de 
distrugere în masă pe care Irakul le utiliza împotriva Iranului. La 
scurtă vreme, liderii religioși ascultători cereau de la amvon ridicarea 
interdictiei de a folosi arme „anti-islamice”. 


Pe la mijlocul anilor 1980, au început să se răspândească știri 
fragmentare despre planurile Iranului. După colapsul Uniunii Sovietice 
în 1989, Europa a fost inundată de zvonuri privind tentativele Iranului 
de a cumpăra bombe nucleare și focoase de la ofițeri șomeri sau 
oameni de știință muritori de foame din structurile militare ale fostei 
Uniuni Sovietice. Presa occidentală a descris în detalii dramatice 


dispariția de la domiciliu a unor oameni de știință și generali ruși, 
recrutați de iranieni. Reporteri cu imaginaţie fertilă au scris despre 
autocamioane sigilate care plecau din Europa spre est, evitând 
controalele de la graniță, pentru a ajunge în Orientul Mijlociu. Surse 
din Teheran, Moscova și Beijing au dezvăluit că Iranul semnase un 
acord cu Rusia privind construirea unui reactor atomic la Bushehr, pe 
țărmul Golfului Persic, si un alt acord cu China pentru construirea a 
două reactoare mai mici. 


Alarmate, Statele Unite și Israelul au trimis echipe de agenţi speciali 
prin Europa, în căutarea bombelor sovietice vândute Iranului si a 
oamenilor de știință recrutați. N-au descoperit nimic. Statele Unite au 
exercitat presiuni considerabile asupra Rusiei si Chinei pentru ca 
acestea să-şi anuleze înțelegerile cu Iranul. China a dat înapoi și a 
reziliat acordul. Rusia a decis să continue, dar a tot temporizat 
lucrurile. Construirea reactorului a luat mai bine de 20 de ani, iar 
utilizarea lui a fost limitată de controalele stricte din partea Rusiei și a 
comunității internaționale. 


Dar Israelul și Statele Unite ar fi trebuit să-și extindă cercetările atunci 
când isi epuizaserá „firele”. Şefii Mossadului si ai CIA nu au înţeles cá 
reactoarele rus și chinez nu fuseseră decât diversiuni, o perdea de fum 
care masca „cele mai bune servicii secrete din lume”. Iranul lansase pe 
ascuns un proiect-mamut, menit să-l transforme într-o putere 
nucleară. 


În toamna anului 1987, în Dubai a avut loc o întâlnire secretă. Într-un 
birou mic și prăfuit s-au adunat opt bărbaţi: trei iranieni, doi 
pakistanezi și trei experți europeni (dintre care doi germani) care 
lucrau pentru Iran. 


Reprezentanţii Iranului si Pakistanului au semnat un acord 
confidential. O mare sumă de bani a fost transferată către pakistanezi 
- mai exact, către profesorul Abdul Qadeer Khan, șeful programului 
oficial de înarmare nucleară al Pakistanului. 


Cu câțiva ani înainte, Pakistanul isi lansase propriul proiect nuclear, 
pentru a ajunge la egalitate militară cu marele său dușman, India. 
Khan avea mare nevoie de substanţe fisibile pentru asamblarea unei 
bombe nucleare. Prefera să nu facă uz de plutoniu, obținut în 
reactoarele nucleare clasice, ci să utilizeze uraniu îmbogăţit. Minereul 
de uraniu conține doar 1 procent de uraniu-235, care este esențial 
pentru producerea armelor nucleare, si 99 de procente de uraniu-238, 
absolut inutil. Khan a pus la punct o metodă pentru convertirea 


uraniului natural în gaz și pentru introducerea acestui gaz într-o linie 
de centrifuge conectate în lant, numită cascadă. În centrifugele care 
prelucrează gazul de uraniu cu uluitoarea rata de 100 000 de rotații 
pe minut, uraniul-235, mai ușor, se separă de uraniul-238, mai greu. 
Repetând procesul de mii de ori, centrifugele produc un uraniu-235 
îmbogăţit. Odată transformat în materie solidă, acest gaz devine 
substanţa necesară pentru o bombă nucleară. 


Khan furase proiectul centrifugelor de la Eurenco, o companie 
europeană unde lucrase la începutul anilor 1970. Ulterior a început 
să-și fabrice propria centrifugă, în Pakistan. Curând, Khan a devenit 
un „comerciant al morții”, care și-a vândut metodele, formulele si 
centrifugele amatorilor de putere nucleară. Iranul a devenit 
principalul său client. I-au urmat Libia și Coreea de Nord. 


Iranienii au cumpărat centrifuge si din alte părţi si apoi au învățat cum să 
le fabrice local. Periodic, în Iran ajungeau transporturi enorme de uraniu, 
centrifuge, produse electronice și piese de rezervă. Au fost construite 
structuri uriașe pentru tratarea uraniului brut, pentru depozitarea 
centrifugelor și pentru convertirea gazului înapoi în materie solidă. Oameni 
de știință iranieni călătoreau în Pakistan, iar experţi pakistanezi soseau în 
Iran — și nimeni n-a aflat despre asta. 


Iranienii au avut grijă să nu joace totul pe o singură carte. Și-au 
împărțit proiectul nuclear în baze militare, laboratoare mascate și 
construcții izolate. Unele erau afundate adânc în subteran și 
înconjurate de baterii de rachete sol-aer. O uzină a fost ridicată în 
Isfahan, alta, în Arak; cea mai importantă — structura care adăpostea 
centrifuga — a fost amplasată în Natanz, iar o a patra în orașul sfânt 
Qom. La cel mai neînsemnat indiciu că locaţia ar fi putut fi 
descoperită, iranienii mutau instalaţiile nucleare în altă parte, 
îndepărtând chiar straturile de pământ iradiate cu substanţe 
radioactive. Au reușit să-i inducă în eroare cu abilitate pe inspectorii 
Agenţiei Internaţionale pentru Energie Atomică. Președintele acesteia, 
egipteanul Mohamed El-Baradei, s-a comportat ca si când ar fi dat 
crezare tuturor declaraţiilor false ale iranienilor și a publicat rapoarte 
cuminţi care au permis Iranului să-și continue programul fatal. 


La 1 iunie 1998, autorităţile americane au înţeles pentru prima dată 
amploarea reală a preocupărilor Iranului. Un dezertor pakistanez a 
apărut în faţa investigatorilor FBI din New York, cerând azil politic. S- 
a prezentat drept profesorul Iftikhar Khan Chaudhry și a dezvăluit 
dimensiunile reale ale cooperării secrete dintre Iran și Pakistan. L-a 


demascat pe profesorul Khan, a descris întâlnirile la care participase si 
i-a numit pe experții pakistanezi care fuseseră implicaţi în proiectul 
iranian. 


Faptele si persoanele din depozitia lui Chaudhry au fost verificate de 
FBI, care le-a confirmat veridicitatea. FBI a recomandat, într-adevăr, 
ca lui Chaudhry să i se acorde azil politic în Statele Unite, dar 
uluitoarea sa mărturie nu a fost niciodată exploatată. Poate că din 
pură neglijenţă, autoritățile americane au îngropat declaraţiile lui 
Chaudhry, nu au inițiat nici un fel de acţiuni si nu au avertizat 
Israelul. A fost nevoie de încă patru ani pentru ca adevărul despre Iran 
să iasă la lumină. 


Pe neașteptate, în august 2002, organizaţia clandestină iraniană de 
opoziție Mujahedin Khalq (MEK) a dezvăluit mass-mediei 
internaționale existența a două instalaţii nucleare în Arak şi Natanz. În 
anii următori, MEK a continuat să divulge informaţii legate de 
proiectul nuclear iranian, fiind suspectat că își ia datele din surse 
exterioare. CIA a rămas sceptică și a presupus că israelienii și englezii 
încercau să implice Statele Unite în operaţiuni riscante. Mai precis, 
CIA părea să creadă că Mossadul și serviciul britanic MI6 alimentau 
MEK cu informaţiile confidentiale pe care le obțineau ele însele, 
folosind opoziţia iraniană ca pe o portavoce — sperau ele — credibilă. 
Potrivit surselor israeliene, uriașa centrifugă de la Natanz, din mijlocul 
deșertului, fusese de fapt descoperită de un vigilent ofițer al 
Mossadului. În același an, 2002, MEK a remis CIA un laptop încărcat 
cu documente. Disidenţii n-au vrut să spună cum puseseră mâna pe el. 
Sceptici, americanii au suspectat că documentele fuseseră scanate 
recent și introduse în computer și au acuzat Mossadul că ar fi strecurat 
în el informaţii obținute din propriile surse, după care le-ar fi pasat 
liderilor MEK pentru ca aceștia să le livreze Occidentului. 


Dar deja dovezi noi se strângeau pe birourile americanilor și ale 
europenilor, silindu-i să deschidă, în sfârșit, ochii. Zvonurile despre 
lucrativul comerț nefast al lui Abdul Qadeer Khan se răspândeau în 
toată lumea. În cele din urmă, pe 4 februarie 2004, Khan a apărut la 
televiziunea pakistaneză si a mărturisit cu lacrimi în ochi cá, într- 
adevăr, vânduse know-how, tehnologii și centrifuge Libiei, Coreei de 
Nord si Iranului, câștigând milioane de pe urma acestor tranzacții. 
Guvernul pakistanez s-a grăbit să-l gratieze pe „domnul profesor 
Moarte”, părintele bombei nucleare a ţării. 


Israelul a devenit o importantă sursă de informaţii referitoare la Iran. 
Meir Dagan și Mossadul său au furnizat serviciilor de contraspionaj 
americane date la zi despre instalaţiile secrete construite de iranieni la 


Qom. S-a spus că Israelul a avut, de asemenea, a face cu dezertarea 
unor ofițeri superiori din Gărzile Revolutionare si din proiectul 
nuclear iranian. Mossadul a furnizat mai multor tari date precise, pe 
baza cărora acestea au putut să captureze nave care transportau, 
plecând din porturile lor, echipament nuclear către Iran. 


Dar numai obținerea unor asemenea date nu putea fi de ajuns pentru 
Israel. În timp ce Iranul îl amenința, fățiș si fanatic, cu anihilarea, 
restul lumii se eschiva de la orice acțiune în forță. Israelului nu-i mai 
rămânea decât să lanseze un război secret extraordinar împotriva 
programului nuclear iranian. 


După 16 ani în care predecesorii săi ignoraseră complet acest 
program, Dagan a decis să acţioneze. 


În ianuarie 2006, un avion s-a prăbușit în centrul Iranului. Toti 
pasagerii dinăuntru au murit. Printre ei se aflau ofițeri superiori din 
Gărzile Revolutionare, inclusiv Ahmed  Kazami, unul dintre 
comandanții acesteia. Iranienii au declarat că accidentul s-a datorat 
condițiilor meteorologice proaste, dar organizaţia Stratfor a sugerat că 
fusese vorba de un act de sabotaj înfăptuit de agenţi occidentali. 


Cu numai o lună de zile înainte, un cargou militar se prăbușise peste o 
clădire de apartamente din Teheran. Toţi cei 94 de pasageri muriseră. 
Multi fuseseră, de asemenea, ofițeri din Gărzile Revolutionare si 
ziarişti influenți susţinători ai regimului. În noiembrie 2006, un alt 
avion militar s-a prăbuşit în timpul decolării din Teheran, ucigând 36 
de membri ai Gărzilor. La postul național de radio, ministrul Apărării 
a declarat „Potrivit unor date furnizate de serviciile de 
contrainformaţii, putem spune că de aceste accidente aviatice sunt 
responsabili agenți americani, britanici și israelieni.” 


În timpul acesta, încet-încet şi fără nici un fel de publicitate, Dagan 
devenise principalul strateg al politicii Israelului fata de Iran. După 
părerea lui, era posibil ca Israelul să nu aibă altă opţiune decât 
lansarea unui atac total asupra Iranului. Dagan considera însă că la o 
asemenea acțiune ar fi trebuit să se recurgă doar în ultimă instanță. 


Sabotajul a început în februarie 2005. Presa internaţională a relatat 
despre o explozie la o instalație nucleară de la Dialem, care fusese 
lovită de o rachetă lansată dintr-un avion neidentificat. În aceeași lună 
a avut loc o altă explozie aproape de Bushehr, la o conductă de 
alimentare cu gaze a reactorului nuclear construit de ruși. 


O altă instalaţie vizată a fost perimetrul de testare Parchin, din 
apropiere de Teheran. Experții iranieni produceau aici „lentilele 
explozive”, mecanismul care transforma miezul bombei într-o masă 
critică si initia reacţia în lant premergătoare unei explozii atomice. 
Organizațiile clandestine iraniene au declarat că explozia de la 
Parchin a provocat pagube importante laboratoarelor secrete. 


În aprilie 2006, „sfânta sfintelor” — fabrica de la Natanz — a fost scena 
unei adunări festive. O mare mulțime de oameni de știință, tehnicieni 
si conducători ai proiectului nuclear s-a adunat în subteran, acolo 
unde mii de centrifuge funcționau zi si noapte. Într-o stare de spirit 
sărbătorească, veniseră să urmărească primul test de activare a noii 
cascade de centrifuge. Toată lumea aștepta momentul dramatic al 
pornirii instalaţiei. Inginerul-sef a apăsat butonul de activare... si o 
explozie puternică a zguduit întreaga încăpere. Conductele au 
explodat cu o detunătură asurzitoare, și întreaga cascadă a fost 
distrusă. 


Furiosi, conducătorii proiectului nuclear au ordonat investigații 
amănunțite. Se părea că „persoane necunoscute” implantaseră piese 
defecte în echipament. Postul de televiziune CBS relata că centrifugele 
fuseseră distruse de mici încărcături explozive lipite de ele cu putin 
timp înainte de test si afirma, de asemenea, cá, în declanșarea 
exploziei de la Natanz, serviciile de contrainformaţii din Israel 
colaboraseră cu agenti americani. 


În ianuarie 2007, centrifugele au devenit din nou ţinta unui sabotaj 
sofisticat. Serviciile secrete occidentale infiintaserá companii est- 
europene de fațadă, care manufacturau material izolator folosit în 
tuburile dintre centrifuge. Iranienii nu puteau cumpăra astfel de 
material pe piaţa liberă din cauza restricțiilor ce le fuseseră impuse de 
ONU, drept care au recurs la falsele companii est-europene, conduse 
de exilați ruși și iranieni care lucrau în secret pentru agențiile de 
spionaj din Vest. Abia după ce materialul izolator fusese deja instalat 
au constatat iranienii că era defect si nu putea fi folosit. 


În mai 2007, președintele George W. Bush a semnat un ordin 
prezidențial secret care autoriza CIA să inițieze operațiuni sub 
acoperire de obstructionare a proiectului nuclear al Iranului. Curând 
după aceea, câteva servicii secrete occidentale au luat decizia de a 
sabota sistemul de aprovizionare iranian cu componente, echipament 
și materii prime pentru proiectul nuclear. În august, Dagan s-a întâlnit 
cu subsecretarul de stat american, Nicholas Burns, pentru a discuta 
strategia Mossadului vizavi de Iran. 


În ultimii șapte ani, în fabricile de pe tot cuprinsul Iranului au 
continuat să aibă loc avarii, sabotaje și explozii: o pană misterioasă a 
provocat probleme la sistemul de răcire al reactorului de la Bushehr, 
ceea ce i-a întârziat cu doi ani finalizarea; în mai 2008, o explozie la o 
fabrică de cosmetice din Arak a adus serioase pagube instalaţiei 
nucleare vecine; o altă explozie a devastat un complex de securitate 
maximă din Isfahan, unde uraniul era transformat în gaz. 


În 2008 si 2010, New York Times a dezvăluit că Tinner, o familie 
elvetianá de ingineri, ajutase CIA sá demaste programul nuclear al 
Libiei si al Iranului, primind în schimb 10 milioane de dolari. CIA îi 
ajutase, de asemenea, să scape de plângerea depusă de autoritățile 
elvețiene împotriva lor pentru trafic ilegal de componente nucleare. 
Tatăl, Frederic Tinner, si cei doi fii, Urs si Marco, vânduseră 
iranienilor o instalatie defectá pentru aprovizionarea cu curent electric 
a fabricii de la Natanz, instalatie care a distrus 50 de centrifuge. 
Familia Tinner achizitionase pompe de presiune de la Pfeiffer Vacuum 
Company din Germania, le modificase in New Mexico, dupá care le 
vânduse iranienilor. 


Revista Time a relatat cá Mossadul fusese implicat in deturnarea navei 
Arctic Sea, care naviga din Finlanda spre Algeria cu echipaj rusesc, 
sub pavilion maltez, transportând „o încărcătură de lemn”. Pe 24 iulie 
2009, la două zile după ce pornise în cursă, nava a fost capturată de 
opt bandiți. Abia după o lună autorităţile rusești au declarat cá, într- 
adevăr, o unitate de comando rusească preluase controlul asupra 
navei. London Times si Daily Telegraph au afirmat cá Mossadul 
dáduse alarma. Oamenii lui Dagan ii informaserá pe rusi cá vasul 
transporta o încărcătură de uraniu, vândută iranienilor de un fost 
ofiter rus. Dar amiralul Tarmo Kouts, care conduce lupta impotriva 
pirateriei in Uniunea Europeaná, a oferit revistei Time propria 
versiune a celor petrecute. Singura explicatie plauzibilá, a spus el, era 
cá Mossadul însuși capturase nava pentru a intercepta uraniul. 


În ciuda acestor atacuri continue, iranienii n-au stat cu mâinile în sân. 
Între anii 2005 și 2008, au construit în cel mai mare secret o nouă 
instalaţie, foarte aproape de Qom. Aveau de gând să instaleze în noile 
spaţii subterane 3 000 de centrifuge. În orice caz, pe la mijlocul anului 
2009, şi-au dat seama că serviciile de contrainformaţii din Statele 
Unite, Marea Britanie si Israel erau pe deplin edificate în privința 
uzinei de la Qom și au reacționat prompt. În septembrie 2009, Iranul a 
surprins lumea informând în grabă Agenţia Internațională pentru 
Energie Atomică despre existenţa instalaţiei de la Qom. Unele surse au 
afirmat că iranienii prinseseră un spion occidental (poate un agent al 
serviciului britanic MI6) care adunase informații corecte despre Qom, 


asd că au dezvăluit existența fabricii pentru a atenua situația 
stânjenitoare în care se aflau. 


O lună mai târziu, directorul CIA, Leon Panetta, declara revistei Time 
că organizaţia pe care o conduce știa de trei ani de Qom și că Israelul 
contribuise la descoperirea fabricii. 


Aceste dezvăluiri au aruncat o lumină asupra alianței secrete care se 
făurise între cele trei organizaţii angajate în lupta împotriva Iranului: 
CIA, MI6 și Mossadul. Conform unor surse franceze, cele trei servicii 
acționau împreună: Mossadul executa operaţiunile din interiorul 
Iranului, iar CIA și MI6 îl ajutau. Mossadul a fost răspunzător de 
câteva explozii petrecute în octombrie 2010, în care 18 tehnicieni 
iranieni au fost uciși într-o uzină din Munţii Zagros, unde se asamblau 
rachete Shehab. Tot Mossadul a eliminat, cu ajutorul aliaților săi 
britanici și americani, cinci specialiști iranieni în domeniul nuclear. 


Această alianță se datora in mare măsură eforturilor lui Meir Dagan. 
Din momentul în care a devenit directorul Mossadului, el și-a obligat 
oamenii să stabilească relații de cooperare strânsă cu serviciile străine 
de contrainformaţii. Apropiatii l-au sfătuit să nu dezvăluie străinilor 
secretele Mossadului, dar el le-a respins argumentele fără să stea pe 
gânduri. »Incetati cu prostiile astea”, mârâia el, „apucaţi-vă să lucraţi 
cu ei!” 


Pe langa britanici si americani, Dagan mai avea un aliat important, 
care îi aducea informaţii preţioase din interiorul Iranului: liderii 
rezistenței iraniene. În câteva conferințe neobişnuite de presă, ţinute 
în afara ţării, liderii Consiliului National al Rezistenței Iraniene au 
dezvăluit numele principalului om de știință din proiectul iranian. 
Identitatea lui fusese până atunci ținută secretă. Mohsen Fakhrizadeh, 
în vârstă de 49 de ani, era profesor de fizică la Universitatea din 
Teheran. Se spunea că ar fi un om misterios, greu de urmărit. 
Rezistenţa a făcut cunoscute multe detalii despre el, inclusiv faptul că 
era membru al Gărzilor Revolutionare de la vârsta de 18 ani, adresa 
lui - strada Shahid Mahallalti, Teheran — numerele pasapoartelor sale 
— 0009228 si 4229533 - și chiar si numărul lui de telefon de acasă, 
021-2448413. Fakhrizadeh se specializase în procesul complex de 
creare a masei critice din instalația nucleară, necesară pentru 
declanșarea reacției în lant si a exploziei nucleare. Echipa lui lucra, de 
asemenea, la miniaturizarea bombei, pentru a o adapta la focosul 
rachetei Shehab. 


Ca urmare a acestor revelații, lui Fakhrizadeh i-a fost refuzată intrarea 
în Statele Unite și Uniunea Europeană, iar conturile sale din băncile 


occidentale au fost înghețate. Rezistenţa i-a descris în detaliu toate 
activitățile, a dezvăluit numele oamenilor de știință care lucrau cu el 
si chiar si amplasamentul laboratoarelor lui secrete. Această 
abundență de detalii și mijloace de transmiterea informaţiei a trezit 
bănuieli că, din nou, „un anume serviciu secret”, suspectat permanent 
de țările vestice că și-ar urmări propria agendă, adunase cu migală 
fapte si cifre referitoare la omul de știință iranian si le pasase 
rezistenței iraniene, care le transmisese Occidentului. Dezvăluirile 
aveau menirea de a-l avertiza pe Fakhrizadeh că ar putea fi 
„următorul la rând” în seria asasinatelor și de a-i sugera că trebuie fie 
să-și asigure acoperirea, fie să aleagă soluția mai bună: să fugă în Vest. 


În februarie 2007, generalul Ali-Reza Asgari, fost ministru adjunct al 
Apărării iranian, a dispărut în timp ce călătorea spre Istanbul. Fusese 
implicat masiv în proiectul nuclear. Serviciile iraniene l-au căutat 
peste tot în lume, dar nu l-au putut găsi. După aproape patru ani, în 
ianuarie 2011, ministrul de Externe al Iranului, Ali Akbar Salehi, s-a 
adresat secretarului general al ONU, acuzând Mossadul că l-ar fi răpit 
pe Asgari și l-ar fi ţinut prizonier într-o închisoare din Israel. 


Dar, conform publicaţiei Sunday Telegraph din Londra, generalul ar fi 
cerut el însuși azil politic în Occident. Mossadul îi organizase fuga și îi 
asigurase protecţie în Turcia. Alte surse afirmă că Asgari ar fi fost 
interogat ulterior de CIA și că ar fi furnizat informații valoroase 
privitoare la programul nuclear al Iranului. 


La o lună de la dispariţia lui — în martie 2007 -, un alt ofițer superior 
iranian s-a făcut nevăzut. Amir Shirazi servea în unitatea Quds, forța 
de elită a Gărzilor Revolutionare, însărcinată cu operaţiuni secrete 
dincolo de graniţele Iranului. O sursă iraniană a divulgat ziarului 
londonez The Times că, ulterior lui Asgari si Shirazi, încă un ofițer de 
rang înalt fusese dat dispărut: Mohammad Soltani, comandantul 
Gărzilor Revolutionare din Golful Persic. 


În iulie 2009, şirul de dezertori a continuat cu Shahram Amiri, 
specialist în domeniul energiei nucleare. Amiri, care era angajat la 
Qom, a dispărut în Arabia Saudită în timpul unui pelerinaj la Mecca. 
Iranienii au cerut sauditilor să afle ce se întâmplase cu el. Amiri a 
apărut după câteva luni în Statele Unite, unde a fost chestionat în 
detaliu, a primit 5 000 000 de dolari, o nouă identitate și o nouă 
locuinţă în Arizona. Surse CIA au dezvăluit că lucra de ani de zile ca 
informator pentru serviciile de spionaj occidental și le furnizase date 
confidentiale „originale si substantiale". Amiri a arătat cá 
Universitatea Politehnică Malek-Ashtar, unde predase el, servea drept 
paravan academic pentru o unitate de cercetători care proiecta 


focoasele rachetelor cu rază lungă iraniene. La conducerea acestei 
universități se afla Fakhrizadeh. 


După un an petrecut în America, Amiri s-a răzgândit și a hotărât să se 
întoarcă în Iran. Aparent nu rezistase stresului noii sale vieți. Într-o 
înregistrare video, de amator, postată pe internet, el acuza CIA că l-ar 
fi răpit. După doar câteva ore, Amiri a încărcat pe net o altă 
înregistrare care o contrazicea pe prima, apoi o a treia, care o contesta 
pe cea de a doua. A luat legătura cu ambasada Pakistanului, care 
reprezenta interesele Iranului în Statele Unite, și a cerut să fie trimis 
înapoi in Iran. Pakistanezii l-au ajutat si, în iulie 2010, Amiri ateriza 
la Teheran. A apărut într-o conferință de presă, a acuzat CIA că l-ar fi 
răpit si maltratat si... a dispărut. Observatorii au învinuit CIA de eșec, 
dar un purtător de cuvânt al serviciului secret american a remarcat cu 
subinteles: „Noi am primit informaţii importante, iar Iranul l-a 
recuperat pe Amiri; cine credeţi că a făcut un târg mai bun?” 


Dar iranienii nu erau neputincioşi in fata Mossadului. În decembrie 
2004, Iranul a arestat zece suspecți de spionaj în favoarea Israelului și 
a Statelor Unite; trei dintre ei lucrau în instalaţiile nucleare. În 2008, 
Teheranul anunţa că ar fi destructurat o altă celulă a Mossadului: trei 
cetățeni iranieni care fuseseră antrenați pentru a folosi echipamente 
de comunicare sofisticate, arme si explozive. În noiembrie 2008, 
iranienii l-au spânzurat pe Ali Ashtari, în vârstă de 43 de ani, care a 
fost găsit vinovat de spionaj în favoarea Israelului. În cursul 
procesului, acesta a recunoscut că se întâlnise în Europa cu trei agenți 
ai Mossadului, care i-ar fi dat bani și echipamente electronice. 
„Oamenii  Mossadului voiau să vând loturi de computere si 
echipamente electronice special marcate serviciilor de informații 
iraniene și să instalez aparatură de ascultare în instrumentele de 
comunicare pe care le vindeam”, a mărturisit Ashtari. 


La 28 decembrie 2010, în mohorâta curte a închisorii Evin din 
Teheran, câţiva ofițeri iranieni au spânzurat un alt spion, Ali-Akbar 
Siadat, învinuit de a fi lucrat pentru Mossad și a fi furnizat informații 
cu privire la potenţialul militar al Iranului și la programul de rachete 
gestionat de Gărzile Revolutionare. Timp de șase ani, Siadat se 
întâlnise cu agenţi israelieni în Turcia, Thailanda și în Ţările de Jos și 
fusese plătit cu sume între 3 000 și 7 000 de dolari pentru fiecare 
întâlnire. Oficialii iranieni au promis atunci că vor urma alte arestări 
și execuții. 


Dar 2010 a fost anul celui mai mare recul în implementarea 
proiectului nuclear iranian. Să fi fost din cauza lipsei de piese de 
schimb de calitate pentru echipamentele din instalaţii? Din cauza 


pieselor defecte si a metalelor impure vândute iranienilor de 
companiile fictive ale Mossadului? Din cauza accidentelor aviatice, a 
laboratoarelor incendiate, a exploziilor din rachete și instalații 
nucleare, a dezertării unor oficiali marcanţi, a morții unor importanți 
oameni de știință, a revoltelor și tulburărilor din rândurile 
minorităților nationale ale Iranului — toate evenimente și fenomene pe 
care Teheranul (în mod justificat sau nu) le punea pe seama oamenilor 
lui Dagan? 


Sau să fi fost din cauza ultimei „teribile lovituri”, cum a numit presa 
europeană isprava lui Dagan? În vara anului 2010, mii de computere 
care controlau proiectul nuclear iranian au fost infectate cu perfidul 
virus Stuxnet. Considerat unul dintre cele mai sofisticate din lume, 
Stuxnet a afectat computerele care controlau centrifugele de la Natanz 
şi a făcut prăpăd. Complexitatea lui dovedea că fusese creat de o 
întreagă echipă de experti, susținuți cu fonduri considerabile. Una 
dintre trăsăturile distinctive ale virusului era faptul că putea fi făcut să 
afecteze un calculator anume, fără a provoca daune altuia en route. În 
plus, prezența lui într-un computer era greu de depistat. Odată instalat 
în rețeaua de calculatoare, el putea modifica viteza de rotaţie a unei 
centrifuge, făcând produsul ei inutilizabil, fără ca cineva să-și dea 
seama. Observatorii au menţionat două tari care ar fi avut capacitatea 
de a lansa un asemenea atac cibernetic: Statele Unite și Israelul. 


Preşedintele Ahmadinejad a încercat să minimalizeze efectul virusului 
Stuxnet și a declarat că Iranul deţinea controlul asupra situaţiei. 
Adevărul era însă că, la începutul lui 2011, aproximativ jumătate din 
centrifugele Iranului erau blocate. 


Se spune că oamenii lui Dagan au întârziat programul de înarmare 
nucleară al Iranului acționând pe mai multe fronturi în decurs de mai 
mulți ani: prin presiuni diplomatice și sancțiuni impuse de Consiliul 
de Securitate al ONU; împiedicându-i pe iranieni să obțină materialele 
necesare producerii unei bombe; prin război economic - interzicând 
băncilor din lumea liberă să deruleze afaceri cu Iranul; prin instigarea 
la tulburări politice si sprijinirea lor si prin încurajarea divergenţelor 
etnice în interiorul Iranului, unde kurzii, azerii, baluchii și turkmenii 
constituie 50% din populaţie - măsuri care ar fi putut duce la 
schimbarea regimului; si, mai recent, prin operaţiuni speciale si sub 
acoperire împotriva proiectului iranian. 


Dar Mossadul n-a putut stopa definitiv acest program, indiferent cât 
de buni au fost oamenii săi și cât au cooperat cu alte servicii. „Dagan 
este prototipul lui James Bond”, spunea un analist israelian bine cotat, 
dar nici chiar James Bond n-a putut salva lumea în acest caz. Tot cea 


putut face a fost să-i încetinească pe iranieni. Doar o decizie a 
guvernului iranian sau un atac masiv de peste hotare poate pune capăt 
visului iranian de a crea un formidabil gigant nuclear acolo unde 
odată se afla Imperiul Persan. 


Pe vremea când Dagan a fost numit ramsad (abreviere de la rosh 
hamossad - „șeful Mossadului”), experții preziceau că Iranul va ajunge 
o putere nucleară în anul 2005. Ulterior, termenul a fost mutat în 
2007, 2009, 2011. Iar când Dagan a părăsit serviciul pe 6 ianuarie 
2011, a lăsat țării sale un mesaj: proiectul Iranului fusese amânat 
pentru cel devreme 2015. Dagan a recomandat așadar continuarea 
acțiunilor care se dovediseră eficiente în ultimii opt ani și înghețarea 
oricărui atac militar asupra Iranului. După cum spunea el, „ar trebui 
să atacăm doar atunci când lama pumnalului începe să ne intre în 
carne”. Dar până la momentul acela mai erau cel puţin patru ani. 


Dagan a activat ca ramsad opt ani si jumătate — mai mult decât 
majoritatea directorilor Mossadului. A fost înlocuit de Tamir Pardo, un 
ofițer veteran al serviciului, care și-a început cariera operațională ca 
asistent al lui Yoni Netaniahu, eroul raidului israelian din 1976 de la 
Entebbe, și ulterior s-a distins ca agent temerar, expert în tehnologii 
noi și organizator de operațiuni neobișnuite. 


Când i-a înmânat ștafeta lui Pardo, Dagan a vorbit despre teribila 
solitudine a agenţilor Mossadului care operează în tari inamice, unde 
nu au la cine să apeleze sau cine să-i ajute la nevoie. El și-a recunoscut 
cinstit unele greșeli, dintre care cea mai importantă fusese neputinta 
de a descoperi unde era ascuns soldatul israelian Gilad Shalit, răpit de 
organizația Hamas cu cinci ani înainte. În ciuda unor asemenea 
eşecuri, realizările lui Dagan îl recomandă drept cel mai bun ramsad 
de până acum. Prim-ministrul Beniamin Netaniahu i-a mulțumit „în 
numele poporului evreu” și l-a îmbrățișat cu căldură. Într-o reacție 
spontană fără precedent, miniștrii cabinetului israelian s-au ridicat în 
picioare și l-au aplaudat pe ramsad-ul în vârstă de 65 de ani. George 
W. Bush l-a salutat într-o scrisoare personală. 


Dar cel mai important tribut adus lui Dagan apăruse cu un an în urmă 
într-o sursă străină, cotidianul egiptean Al-Ahram, cunoscut pentru 
criticile virulente la adresa Israelului. Pe 16 ianuarie 2010, ziarul a 
publicat un articol scris de binecunoscutul scriitor Ashraf Abu Al-Haul. 
„Fără Dagan”, scria Al-Haul, „proiectul nuclear iranian ar fi fost deja 
realizat de câţiva ani... Iranienii știu cine a fost cauza morții 
specialistului în domeniul nuclear Masud Ali Mohammadi. Toţi 
principalii lideri iranieni știu cá factorul-cheie aici este Dagan. Puţini 
sunt cei care cunosc numele directorului Mossadului. El lucrează pe 


tăcute, departe de atenția mass-media. Dar în ultimii șapte ani a dat 
lovituri dureroase proiectului nuclear iranian și i-a stopat evoluţia.” 


„Mossadul este responsabil de o serie de operațiuni îndrăznețe în 
Orientul Mijlociu”, adăuga Al-Haul, menţionând câteva dintre faptele 
eroice ale lui Dagan îndreptate împotriva Siriei, Hezbollahului, 
Hamasului si Jihadului Islamic. 


„Toate acestea”, conchidea el, „l-au transformat pe Dagan într-un 
Superman al statului Israel.” 


Și totuși nici un superman nu se aflase lângă leagănul serviciilor 
secrete israeliene atunci când acestea luaseră naștere în mai 1948. 
Membrii iniţiali au fost doar o mână de veterani ai așa-numitului Shai, 
care acumulase experiență în spionaj si operațiuni sub acoperire ca 
unitate de contrainformaţii a Haganah, principala organizaţie militară 
clandestină a comunității evreiești din Palestina. Iar în primul lor an, 
aceşti modesti și devotați luptători sub acoperire, serviciul secret 
militar în devenire, au fost martori la o serie de certuri intestine, la 
acte de violenţă și cruzime și la asasinat, în cursul așa-numitei „afaceri 
Be'eri”. 


CAPITOLUL 3 


O EXECUȚIE PRIN SPÂNZURARE LA BAGDAD 


Isser Be'eri, cunoscut și drept „Marele Isser”, era un bărbat înalt, 
greoi, cu părul cărunt și rar. Sprâncenele stufoase îi ascundeau 
orbitele întunecate, cavernoase, si deseori un zâmbet sardonic îi 
rătăcea pe buzele subțiri. Născut în Polonia, avea reputația unui om 
ascetic, modest, de o integritate ireproşabilă, dar rivalii săi pretindeau 
că era de o megalomanie periculoasă, extremă. Vechi membru al 
Haganah, Marele Isser era directorul unei companii private de 
construcții din Haifa. Era un singuratic taciturn și nesociabil și trăia 
împreună cu soţia și fiul său într-o casă mică, bătută de vânturi, din 
localitatea de coastă Bat Galim. 


Cu putin înainte de crearea Israelului, Be'eri fusese numit șef al Shai 
pe lângă comandanții Haganah. La 14 mai 1948, când și-a declarat 
independența, Israelul a fost atacat din toate părțile de vecini, iar 
Be'eri a devenit șeful serviciului secret militar nou creat. Activa în 
aripa stângă a Partidului Muncii si avea relaţii politice foarte bune. 
Prietenii și colegii îi lăudau devotamentul în apărarea Israelului. 
Războiul de Independenţă avea să continue până în aprilie 1949. 


Dar, curând după numirea lui Be'eri în funcția de șef al serviciului 
secret, au început să se petreacă unele evenimente ciudate, 
tulburătoare, aparent fără legătură între ele. 


Un cuplu de turiști a făcut pe Muntele Carmel o descoperire 
înfiorătoare. Într-o râpă adâncă la poalele muntelui, cei doi au găsit 
un cadavru pe jumătate carbonizat, ciuruit de gloanţe, care a fost 
ulterior identificat drept Ali Kassem, un bine-cunoscut informator arab 
al serviciului secret israelian. Asasinii îl împușcaseră, după care 
încercaseră să-i ardă trupul. 


Câteva săptămâni mai târziu, la o întâlnire secretă cu prim-ministrul 
Ben Gurion, Marele Isser l-a acuzat pe Abba Hushi, un influent lider al 
Mapai - partidul lui Ben Gurion - cá ar fi fost trădător si agent 
britanic. Ben Gurion a fost consternat. Marea Britanie fusese puterea 
dominantă în Palestina înainte de instaurarea statului Israel; Haganah 
dusese o luptă subterană împotriva restricțiilor impuse de englezi 
comunității evreiești. Serviciul militar de informații britanic încercase 


frecvent să-şi plaseze spionii printre conducătorii evreilor. Dar Abba 
Hushi, stâlp al comunității evreiești și lider charismatic al 
muncitorilor din Haifa — trădător? Părea imposibil. La început, liderii 
Israelului care îl cunoșteau bine pe Hushi au respins cu indignare 
acuzația adusă de Beeri. Dar Beeri găsise două telegrame 
confidentiale trimise de serviciile britanice de spionaj de la oficiul 
poștal din Haifa în mai 1948, pe care le-a pus pe biroul lui Ben Gurion 
— dovada irefutabilă a trădării comise de Hushi. 


Concomitent, Be'eri a ordonat arestarea unui prieten al lui Hushi, 
Jules Amster, pe care l-a dus într-un depozit de sare din Atlit, nu 
departe de Haifa, l-a bătut și torturat timp de 76 de zile si l-a forțat să 
recunoască faptul că Hushi era un trădător abject. Amster n-a cedat și, 
în cele din urmă, a fost eliberat, dar era deja un om distrus. Nu mai 
avea dinţi, picioarele îi erau acoperite de răni și cicatrici și ani de zile 
a trăit sub imperiul fricii. 


În ziua de 30 iunie 1948, în timp ce-și făcea cumpărăturile într-o piață 
din Tel Aviv, Meir Tubiansky, căpitan în forțele terestre, a fost arestat 
si dus în Beth Giz, un sat arab ocupat de puțină vreme. Serviciul 
militar de informaţii îl suspecta că, în timp ce se afla la Ierusalim, 
divulgase informaţii strict secrete unui cetățean britanic, care, la 
rândul lui, le pasase armatei iordaniene, Legiunea Arabă. Pe baza 
acestor informaţii, artileria iordaniană bombardase câteva tinte 
strategice prin tot Ierusalimul. În cadrul unui proces sumar la curtea 
marţială, care a durat mai puţin de o oră, Tubiansky a fost acuzat de 
spionaj în favoarea arabilor, găsit vinovat și condangat la moarte. Un 
pluton de trăgători adunat în grabă l-a executat în fața unui grup de 
soldati israelieni consternati. (Tubiansky a fost singura persoană 
executată vreodată în Israel, în afară de Adolf Eichmann). 


Ancheta legată de moartea și torturarea sa i-a condus pe investigatori 
spre „creierul” operațiunii: Marele Isser. 


El îl suspectase pe Ali Kassem cá era agent dublu și ordonase 
asasinarea lui. 


El îl acuzase pe nedrept pe Abba Hushi. Potrivit unora dintre 
investigatori, Marele Isser avea de încheiat o răfuială personală cu 
Hushi. Și ar fi reușit poate dacă principalul falsificator angajat de 
serviciul secret israelian, copleșit de vinovăţie, n-ar fi mărturisit 
superiorilor săi că falsificase telegramele care-l implicau pe Abba 
Hushi, din ordinul direct al lui Be'eri. 


Si tot Be'eri fusese cel care ordonase arestarea precipitată și execuția 


căpitanului Tubiansky. 


Prim-ministrul Ben Gurion a acționat prompt. Be'eri a fost adus în fața 
unui tribunal militar, apoi a unuia civil, condangat la degradare 
militară, destituit din Forțele de Apărare ale Israelului și găsit vinovat 
de moartea lui Ali Kassem si Meir Tubiansky. 


Conducătorii Israelului au fost stupefiati. Metodele lui Be'eri păreau 
luate direct din arsenalul infamului KGB. Sinistra sa personalitate, 
ordinul de a falsifica documente incriminatorii, tortura și asasinatul 
contraziceau total principiile morale și umane pe care se întemeiase 
Israelul. 


Cazul Be'eri a lăsat o pată rusinoasá pe obrazul serviciilor secrete 
israeliene și a avut un impact profund asupra evoluţiei lor. Dacă, pe 
timp de război, conducătorii civili ai țării ar fi ezitat să-l condange pe 
Be'eri, serviciile secrete israeliene ar fi putut căpăta cu totul alte 
trăsături. Ar fi putut foarte bine să devină o organizație asemănătoare 
KGB-ului, pentru care înscenările, falsurile, tortura și asasinatul să fie 
practici de rutină. În schimb, începând din acel moment, metodele lui 
Be'eri au fost interzise. Serviciile secrete au fixat limite propriei puteri 
si şi-au bazat operațiunile pe principii morale si legale care garantau 
drepturile individului. 


Odată cu îndepărtarea lui Be'eri, în avanscena lumii subterane a 
Israelului a pásit un alt bárbat, total opus lui Be'eri: Reuven Shiloah. 


Reuven Shiloah avea 40 de ani. Vorbea încet, tainic, si părea un 
bărbat misterios. Venea dintr-o cultură bogată și avea o minte 
ascuţită, analitică, dublată de cunoașterea aprofundată a Orientului 
Mijlociu arab, cu tradiţiile lui tribale, clanurile conducătoare, alianțele 
instabile si dusmániile sale ancestrale. Unul dintre admiratorii lui îl 
numise „regina în partida de șah a lui Ben Gurion”, pe vremea când 
era consilierul politic al lui David Ben Gurion. Unii îl comparau cu 
Richelieu, puternicul cardinal francez, alții vedeau în el un 
manipulator subtil, un maestru păpușar care știe să mânuiască sforile 
din spatele cortinei. Shiloah fusese implicat, toată viaţa lui, în misiuni 
secrete și în acțiuni sub acoperire. 


Fiu de rabin, văzuse lumina zilei în cartierul vechi al Ierusalimului. Cu 
mult înainte de formarea statului Israel, tânărul Shiloah, întotdeauna 
îngrijit si atent îmbrăcat, plecase într-o misiune la Bagdad. Petrecuse 
trei ani în Iraq, pozând în jurnalist și profesor și cercetând politica 
țării. În timpul celui de-al Doilea Război Mondial, negociase cu 


britanicii formarea unui comando evreiesc care să saboteze acțiunile 
naziștilor în Europa ocupată. A sprijinit crearea a două astfel de 
unități: prima era un batalion german, echipat cu arme și uniforme 
germane, care executa misiuni îndrăznețe în spatele liniilor inamice 
din Europa, cea de-a doua era un batalion arab, ai cărui membri 
vorbeau limba arabă, purtau veșminte arăbești și erau antrenați 
pentru misiuni care pătrundeau adânc în teritoriul arab. Shiloah îi 
convinsese de asemenea pe britanici să parasuteze voluntari evrei din 
Palestina în Europa ocupată, pentru a organiza rezistența locală 
evreiască împotriva naziștilor. Tot el a fost primul care a intrat în 
contact cu OSS (Office of Strategic Services), precursorul CIA. În 
ajunul Războiului de Independenţă israelian, el călătorise în secret în 
capitalele arabe învecinate și adusese înapoi un trofeu nepretuit: 
planurile de invazie ale armatelor arabe. 


Nevoia lui Shiloah de a acţiona sub protecția unui văl gros de 
secretomanie a dat naștere la nenumărate legende. Prietenii lui 
glumeau spunând că, odată, chemase un taxi, iar la întrebarea 
şoferului încotro s-o ia, răspunsese: „Secret de stat!” 


În timpul Războiului de Independenţă, Shiloah condusese serviciul de 
informații politice externe. Acesta era unul dintre grupurile 
semiindependente de servicii secrete create înainte de nașterea 
statului Israel. Însă, în data de 13 decembrie 1949, Ben Gurion a dat 
un ordin care stipula crearea „unei instituţii (mossad, în ebraică) 
menite să coordoneze toate serviciile secrete ale statului.” În fruntea 
acestei instituţii trebuia să se afle Reuven Shiloah. 


Cu toate acestea, abia după doi ani de întârzieri și dispute a putut fi 
creat Mossadul. Membrii uneia dintre agenţiile de contrainformaţii, 
numită departamentul politic, care strângeau informaţii secrete peste 
hotare, profitând de sumele mari alocate si de un stil de viata luxos, s- 
au revoltat și au refuzat să mai spioneze pentru Israel când au aflat că 
unitatea lor urmează să fie încorporată în Mossad. Doar după ce 
revolta lor a fost reprimată si multi dintre ei au fost concediati, 
Shiloah a putut crea Mossadul. 


Numele îi va fi ulterior schimbat în Institutul de Contrainformatii si 
Operaţiuni Speciale, iar deviza îi va fi aleasă din Pildele lui Solomon 
11:14: „Unde lipsește cârmuirea, poporul cade; izbăvirea stă în 
mulțimea sfetnicilor.” 


Dar nici noul nume, nici deviza nu făceau Mossadul unic. Shiloah era 
hotărât să-i imprime o trăsătură excepțională. Mossadul nu avea să fie 
doar arma cu bătaie lungă a Israelului, ci și arma cu bătaie lungă a 


întregului popor evreu. La o întâlnire cu primii săi recruți, ramsad-ul a 
declarat: „În afară de atribuţiile unui serviciu secret, noi mai avem o 
datorie importantă — să-i apărăm pe evrei, oriunde s-ar afla, și să 
organizăm imigrarea lor în Israel.” Și într-adevăr, în următorii ani, 
Mossadul avea să sprijine în secret organizarea de unități de 
autoapărare în zone în care comunitățile evreiești erau în pericol: 
Cairo, Alexandria, Damasc, Bagdad, unele orașe din America de Sud. 
Tineri evrei militanti erau aduși neoficial în Israel și antrenați de 
armată si de Mossad, arme erau introduse clandestin și ascunse în tari 
instabile sau inamice, evreii din zonă erau organizaţi în unități 
defensive pentru a crea grupări capabile să apere comunitatea 
evreiască de atacurile unei mulțimi sau ale unor grupuri armate 
neregulate, cel putin până când primea ajutor din partea forțelor 
guvernamentale sau a organizaţiilor internaționale. 


În anii 1950, Mossadul a adus în Israel zeci de mii de evrei din ţările 
arabe ale Orientului Mijlociu sau din Maroc, iar în anii 1980, tot el a 
organizat salvarea evreilor prizonieri în Iranul condus de Khomeini și 
a supervizat exodul în masă al celor din Ethiopia. Însă, în timpul celei 
dintâi operațiuni sub acoperire a Mossadului în Iraq, lucrurile au luat 
o turnură catastrofală. 


În marele magazin universal Orosdi-Back din Bagdad, pe strada 
Rashid, un tânăr pe nume Assad tinea un raion de cravate. Refugiat 
palestinian, el își abandonase căminul din Akko după ce armata 
israeliană capturase orașul. Cu puţin înainte de a părăsi Israelul, Assad 
îi făcuse o favoare vărului său bolnav și-i tinuse locul ca ospătar într-o 
cafenea din apropierea reședinței guvernatorului militar. Timp de o 
săptămână, bătuse culoarele clădirii guvernatorului, ducând o tavă de 
alamă bogat ornamentată și servind cescute cu cafea turcească tare 
tinerilor ofițeri ai armatei israeliene. Figurile unora dintre ei îi 
rămăseseră în minte. 


În ziua de 22 mai 1951, Assad urmărea clienții care umblau prin 
magazin, când a observat o figură familiară. „Nu se poate”, i-a trecut 
mai întâi prin minte, „e imposibil!” Dar îl cunoștea pe bărbatul pe 
care-l văzuse — nu în cămașă de vară si sort, ca astăzi, ci într-o 
uniformă kaki. Assad a alertat urgent poliția. 


— Am văzut un ofițer din armata israeliană! Chiar aici, în Bagdad! 


Poliţia l-a arestat imediat pe bărbatul cu aspect european, care era 
însoțit de un evreu irakian subtiratic, cu ochelari si o figură comună. 
Numele celui din urmă era Nissim Moshe, și el a declarat poliției că 
era un simplu angajat civil la Centrul Evreiesc local. 


— Pe turistul acesta l-am întâlnit ieri la un concert, a explicat el, si m- 
a rugat să-i arăt magazinele din zonă. 


Când au ajuns la sediul poliției, cei doi bărbaţi au fost separați. 
Detectivii irakieni l-au interogat cu brutalitate pe Moshe în legătură cu 
bărbatul care fusese identificat drept israelian. Moshe a tinut-o pe a 
lui: îl întâlnise cu doar o zi în urmă și nu-l cunoștea. În celulele 
întunecoase ale comandamentului poliției, Moshe a fost atârnat de 
picioare şi apoi de mâini, a fost bătut si ameninţat cu moartea. Dar 
prizonierul părea să nu știe nimic. După o săptămână de torturi, 
irakienii au decis că Nissim Moshe era un evreu oarecare și i-au dat 
drumul. 


Celălalt prizonier repeta că era iranian, că se numea Ismail Salhun, și 
le-a arătat celor care-l retinuserá pașaportul iranian. Dar ei au 
continuat să-l tortureze. Străinul nu arăta ca un iranian și nu vorbea 
boabă de persană. În cele din urmă, au organizat o întâlnire între el şi 
Assad, palestinianul care-l identificase. 


— Mi-a îngheţat sângele în vine când l-am văzut, a declarat ulterior 
prizonierul. 


A clacat atunci si a mărturisit: era Yehuda Taggar (Yudke Tadjer), 
israelian, căpitan în Forțele de Apărare ale Israelului. Detectivii l-au 
târât în apartamentul pe care-l închiriase, au spart mobila, au cercetat 
pereții și au găsit o ascunzătoare de documente — un dosar voluminos 
lipit pe fundul unui sertar din biroul lui. 


Si asa a început cosmarul. Nu numai pentru Taggar, ci pentru întreaga 
comunitate evreiască din Bagdad. 


În Bagdad operau câteva organizaţii clandestine evreiești și israeliene, 
inclusiv o unitate de emigrație ilegală, un grup de autoapărare si 
câteva mișcări sioniste și de tineret. Unele fuseseră create chiar înainte 
de nașterea statului Israel. În jurul Bagdadului, arme și documente 
erau stocate în câteva ascunzători, una chiar în interiorul sinagogii 
centrale Mas'uda Shemtov. Acestor grupuri li se adăugaseră recent 
câteva rețele de spionaj, create în grabă înaintea înființării 
Mossadului. Erau practic necompartimentate, iar căderea uneia putea 
cu ușurință să le tragă după sine pe toate celelalte. Evreii din Irak 


stăteau pe un butoi cu pulbere: Irakul era inamicul cel mai aprig al 
tânărului stat Israel si singurul care refuzase să semneze acordul de 
armistițiu. Toţi membrii rețelelor secrete evreiești știau că irakienii n- 
ar fi dat dovadă de milă si că viaţa lor atârna de un fir de păr. 


Yehuda Taggar fusese deci trimis acolo pentru a decupla rețeaua de 
spionaj de toate celelalte. Fost ofiţer în forțele de elită Palmach?, 
Taggar avea 27 de ani, etala o buclă rebelă pe frunte și un zâmbet 
amabil. Aceasta era prima sa misiune peste hotare, și, înainte de a fi 
capturat, făcuse tot ce-i stătuse în putință pentru a izola reţeaua pe 
care o conducea de celelalte grupuri. Cu toate acestea, unii dintre 
oamenii lui încă luau parte la alte activități secrete. Un alt israelian cu 
pașaport britanic autentic, Peter Yaniv (Rodney Hindusul), conducea o 
reţea separată, dar tinea legătura cu Taggar. 


Comunicarea lui Taggar cu Tel Avivul se făcea prin comandantul 
tuturor grupurilor care operau în Bagdad: un bărbat discret, a cărui 
identitate era cunoscută doar de câțiva oameni. Numele lui 
conspirativ era Zaki Haviv, dar în realitate omul se numea Mordechai 
Ben Porat și era un israelian născut în Irak, fost ofițer în Războiul de 
Independenţă purtat de Israel. Nu voise sub nici o formă să se întoarcă 
la Bagdad si era pe punctul de a se căsători cu o fată pe care o 
întâlnise în armată, dar, în cele din urmă, cedase presiunilor exercitate 
de serviciile secrete israeliene și își asumase această periculoasă 
misiune. 


În zilele care au urmat arestării lui Taggar, întregul sistem de 
organizații secrete din Bagdad s-a fárámitat. Unităţi speciale ale 
poliției irakiene au arestat zeci de evrei. Unii au clacat la interogatorii 
si i-au condus pe anchetatori la ascunzători. Irakienii au descoperit 
documente care dovedeau că unii evrei erau spioni. De sub lespezile 
de piatră ale sinagogii Shemtov poliția a scos la iveală un uriaș 
depozit de arme adunate de-a lungul anilor, începând după un 
sângeros pogrom din 1941, în care 179 de evrei fuseseră măcelăriți, 2 
118 răniţi, iar sute de femei fuseseră violate. Numărul armelor găsite 
i-a uluit pe irakieni: 436 de grenade, 33 de pistoale automate, 186 de 
revolvere, 97 de încărcătoare de mitralieră, 32 de pumnale de 
comando si 25 000 de cartușe. 


În timpul teribilelor interogatorii ale anchetatorilor irakieni, un nume 
a început să apară din ce în ce mai frecvent: Zaki Haviv, misteriosul 
om de la vârful organizaţiilor clandestine. Dar cine era acesta? Si unde 
se afla? În cele din urmă, un tânăr detectiv inteligent a făcut legătura: 
Zaki Haviv nu putea fi altul decât Nissim Moshe, discretul personaj 
care fusese arestat odată cu Taggar si apoi pus în libertate. Zeci de 


agenti au dat návalá în casa lui Moshe, însă n-au găsit pe nimeni. O 
intensă vânătoare s-a pornit prin tot Bagdadul. Dar Zaki Haviv 
dispăruse. 


De fapt, el se afla în unicul loc unde polițiștilor nici nu le-ar fi trecut 
prin cap să-l caute. Era... la închisoare. 


La câteva zile după ce i se dăduse drumul din arestul inițial, Ben Porat 
fusese trezit de niște bubuituri puternice în ușă și auzise agenții 
strigând: 


— Deschide, poliția! 


Bietul om crezuse că îi venise sfârșitul. Casa nu avea ieșire prin spate, 
si in Bagdad nu era nimeni care să-l poată salva. Stia cá, pentru un om 
în situația lui, justitia irakiană nu avea decât un singur verdict: 
spânzurătoarea. Se resemnase și deschisese usa. Afară erau doi 
polițiști. 


— Eşti arestat, spusese unul dintre ei. 
Ben Porat se prefăcuse surprins. 
— Dar ce-am făcut? 


— A, nimic serios, spusese polițistul, doar un accident de mașină. 
Imbracă-te! 


Ben Porat nu-și credea urechilor. Uitase complet de accidentul în care 
fusese implicat cu câteva luni înainte. Ignorase citatiile de la tribunal 
si acum trebuia sá compará in fata justitiei irakiene. Procesul durase 
putin, aproape o oră, si judecătorul îl condangase la două săptămâni 
de închisoare. Și astfel, în timp ce o armată de agenti irakieni era în 
alertă maximă în căutarea lui, Zaki Haviv isi achita datoria fata de 
societate într-o închisoare din Bagdad. 


Înainte de a fi eliberat, două săptămâni mai târziu, Haviv urma să fie 
dus la sediul poliţiei, ca să i se ia amprentele digitale și să fie 
fotografiat. Israelianul stia că, dacă acest lucru se întâmpla, era 
condangat. Ar fi putut fi identificat drept Zaki Haviv și de data aceasta 
n-ar mai fi primit o condangare de doar două săptămâni. Doi gardieni 
l-au însoţit pe străzile Bagdadului spre secţia de poliție, care se afla la 
oarecare distanță. Pe drum au trecut prin aglomerata Shurja, o piață 
orientală cu minuscule magazine întunecoase, cu negustori care își 
laudă mărfurile in gura mare si cu strádute înguste si întortocheate. La 
momentul — spera el — potrivit, Ben Porat le-a dat brânci gardienilor, 


s-a afundat în mulțime si a dispărut. Poliţiştii nici măcar n-au încercat 
să se ia după el. Oricum, urma să fie pus în libertate în mai puţin de o 
oră; de ce să-și mai bată capul? 


Dar, când au raportat incidentul, asupra bietilor agenti s-a dezlántuit 
un adevărat iad. Îl lăsaseră să plece pe Zaki Haviv, cel mai căutat om 
din Irak! Presa de opoziţie a aflat și a atacat incapacitatea guvernului 
cu litere de-o schioapá: „Unde este Haviv?" se întreba un jurnalist si 
tot el răspundea: „Haviv - la Tel Aviv”. 


La Tel Aviv, şefii lui Ben Porat pregăteau cu minutiozitate evadarea 
lui din Irak. În vreme ce el stătea ascuns în casa unui prieten, un plan 
îndrăzneț se punea în aplicare. La momentul acela, era în curs o 
inițiativă aeriană de proporții, prin care întreaga comunitate evreiască 
din Irak era transportată în Israel via Cipru. Aproape 100 000 de evrei 
au fugit din Irak la bordul unor avioane uriașe, care decolau aproape 
în fiecare noapte. 


În noaptea de 12 iunie, Ben Porat s-a îmbrăcat cu cele mai bune haine 
ale sale si a chemat un taxi. Prietenii lui i-au îmbibat cămașa cu arak — 
un lichior local — si, duhnind a alcool, bărbatul s-a prăbușit pe 
bancheta din spate a taxiului și s-a prefăcut că doarme. Soferul și-a 
ajutat pasagerul turmentat să iasă din mașină și să ajungă pe o stradă 
întunecoasă din apropierea aeroportului din Bagdad, după care a 
plecat. Rămas singur, Ben Porat a pornit în grabă spre gardul 
aeroportului — stia exact unde fusese tăiat — si s-a strecurat înăuntru. 
Pe pistă, un avion tocmai terminase îmbarcarea emigranților și se 
pregătea să decoleze. Brusc, pilotul a îndreptat luminile spre turnul de 
control, orbindu-i pentru un moment pe controlorii de trafic aerian. 
Avionul a prins viteză și ușa din spate s-a întredeschis, la trei metri de 
sol, lăsând să cadă o frânghie. Iesind din beznă, Ben Porat s-a repezit 
spre el, a apucat fránghia si a fost tras în avion, care a si decolat 
imediat. Nici echipa de la sol, nici pasagerii n-au observat manevra, 
desprinsă parcă dintr-un film de acțiune. 


In timp ce trecea pe deasupra orașului, luminile avionului s-au aprins 
si s-au stins de trei ori. „Slavă Domnului!” au murmurat câțiva oameni 
adunați pe un acoperiș. Prietenul lor era în siguranță, in drum spre 
casă. 


Într-adevăr, câteva ore mai târziu, Haviv se afla la Tel Aviv. 


S-a căsătorit cu iubita lui si, în anii care au urmat, s-a apucat de 
politică. A devenit membru al Parlamentului, apoi ministru, iar astăzi 
este un venerat lider al evreilor irakieni din Israel. 


Cei rămași în Bagdad n-au avut tot atâta noroc. Zeci de evrei au fost 
arestați, bătuţi și torturați. Taggar și alți 21 au fost trimiși în judecată 
pentru activitate subversivă. Doi evrei proeminenţi din oraș, Shalom 
Salah si Batzri Joseph, au sfârșit prin a fi acuzați de detinere de 
explozive si arme si condangati la moarte. 


Cu puţin înainte de începerea procesului, Taggar a fost trezit în 
mijlocul nopții. Celula era plină de polițiști. 


— Vei fi spânzurat în noaptea asta, i-a spus anchetatorul-sef. 
— Dar nu puteți spânzura un om fără proces! a protestat Taggar. 


— Nu putem? Stim totul despre tine: ești ofițer israelian, spion — nu ne 
mai trebuie altceva. 


Un rabin cu barbă a intrat și s-a aşezat lângă Taggar, citindu-i psalmi. 
La trei si jumătate dimineaţa, ofițerii l-au luat pe israelian si au pornit 
spre camera unde avea să aibă loc execuţia. El mergea între ei, 
stupefiat. Doar cu câteva săptămâni în urmă își vizitase familia la 
Ierusalim, apoi, în drum spre Bagdad, admirase frumusețea Parisului și 
a Romei. lar acum se pregătea să atârne în ștreang. 


Irakienii l-au pus să semneze câteva formulare — birocraţia nu dormea 
nici măcar într-un asemenea moment -, apoi călăul i-a luat inelele si 
ceasul. Taggar a cerut ca trupul să-i fie trimis în Israel. Călăul l-a pus 
să stea deasupra unei trape și i-a legat saci cu nisip de picioare. Apoi l- 
a silit să-i întoarcă spatele, i-a pus latul la gât si a apucat mânerul 
trapei. Taggar a azvârlit gluga neagră pe care polițiștii încercau să i-o 
pună pe cap. Călăul i-a aruncat o privire ofițerului comandant, care 
stătea împreună cu alti câțiva în fata bărbatului ce urma să moară. 
Taggar s-a gândit la familia lui, la Ierusalimul natal, la viata pe care ar 
fi putut s-o aibă. „Oare o să mi se rupă gâtul?” s-a întrebat, si a simţit 
cum o groază devoratoare îi cuprinde întreaga ființă. 


Apoi, ca din senin, ofițerii au plecat. Taggar a fost tras la o parte de pe 
trapă. Furios, călăul i-a dezlegat sacii cu nisip de picioare si latul din 
jurul gâtului, bombănind că-și pierduse plata pentru seara aceea. 
Taggar a înţeles, uluit, că n-avea să mai moară! Totul, până în cel mai 
mic detaliu, fusese o înscenare. Speraseră să-l descurajeze si să-l facă 
să divulge mai multe amănunte despre complicii săi. Dar acum, târât 
înapoi în celula sa, rămas în viata, Taggar era sigur că nu va muri într- 
o închisoare din Irak. Prietenii lui aveau să-l scoată de aici. 


Când procesul s-a încheiat, el a fost condangat la moarte, dar sentința 
i-a fost imediat comutată în închisoare pe viata. Batzri si Salah au fost 
spânzurați. Ultima noapte şi-au petrecut-o cu Taggar, care a încercat 
să-i îmbărbăteze. 


Apoi, pentru Yudke a început o Via Dolorosa, căreia el a reușit să-i 
supraviețuiască. Deși înconjurat de asasini, prizonieri politici și 
gardieni sadici, Taggar a crezut totuși, cu înfocare, că nu va muri în 
captivitate. Într-o bună zi avea să fie liber! 


A avut de așteptat nouă ani. În 1958, generalul Abdal-Karim Kassem a 
acaparat puterea în urma unei lovituri de stat și i-a ucis pe prim- 
ministrul irakian si familia regală. După doi ani, câțiva dintre cei mai 
apropiați susținători ai săi au pus la cale un complot pentru a-l asasina 
(ceea ce au și reușit, dar doi ani mai târziu). Mossadul a aflat de 
complot, iar ramsad-ul a luat imediat legătura cu anturajul loial lui 
Kassem. A fost încheiat un târg: numele conspiratorilor în schimbul lui 
Yehuda Taggar. 


Taggar se afla în celula lui întunecoasă, lugubră, când gardianul a 
intrat la el cu un schimb de haine kaki. 


— Pune-ti astea! i-a ordonat. Pleci la Bagdad! 


O mașină de poliție l-a dus pe Taggar, consternat, la palatul regal. 
Câţiva soldaţi l-au escortat într-un birou uriaş. În spatele unei mese de 
scris bogat decorate stătea o figură familiară — președintele Kassem in 
persoană! Taggar a înţeles brusc că avea să fie pus în libertate! 


Kassem a studiat un timp chipul israelianului. 


— Spune-mi, a rostit el în cele din urmă, dacă s-ar declara un război 
între Irak și Israel, ai lupta împotriva noastră? 


— Când voi fi înapoi în tara mea, a răspuns Taggar, voi face tot ce pot 
pentru a promova înțelegerea si pacea între Israel si statele arabe. Dar, 
de va fi să izbucnească un război, voi lupta pentru Israel, tot asa cum 
si dumneavoastră ati luptat de multe ori pentru propria tara. 


Acest ráspuns trebuie sá-i fi plácut lui Kassem. S-a ridicat. 


— Când te întorci acasă, a spus, transmite poporului tău cá Irakul este 
acum un stat independent. Nu mai suntem lacheii imperialismului. 


Taggar a fost dus cu o mașină la aeroport. Încă nu-i venea să creadă ce 
se întâmplă. A fost îmbarcat într-un avion spre Beirut, apoi a luat un 


zbor spre Nicosia, în Cipru, si în cele din urmă a aterizat în Israel. La 
aeroport îl așteptau prietenii și colegii. Se temeau că vor da cu ochii 
de un om distrus, o epavă umană, dar bărbatul care a coborât din 
avion era același tovarăș viguros, extrovertit și zâmbitor pe care-l 
văzuseră ultima dată cu nouă ani în urmă. 


— Cum ai reușit? l-au întrebat. Cum ai făcut să-ți păstrezi mintea 
întreagă si optimismul? 


— Am ştiut că mă veți scoate de aici, a spus simplu Yudke. 


Aducându-l pe Taggar acasă, șefii Mossadului au respectat un alt 
principiu dintre cele stabilite la început: nici un efort, nici un mijloc și 
nici un sacrificiu nu trebuie precupetit pentru a ne aduce oamenii 
înapoi acasă. 


In Israel, Taggar s-a căsătorit, și-a întemeiat o familie si, după o 
strălucită carieră diplomatică, a devenit profesor universitar. 


Reuven Shiloah n-a fost implicat în nici un fel în tragedia de la 
Bagdad. Si totuşi, la sfârșitul anului 1952, a demisionat. A fost înlocuit 
de o personalitate recent apărută în lumea întunecată a serviciilor 
secrete israeliene. 


Micul Isser. 


2 Forțele de elită ale Haganah în timpul mandatului britanic al 
Palestinei. (n.tr.) 


CAPITOLUL 4 


O ,,CARTITA” SOVIETICĂ SI UN LES ÎN MARE 


Ze'ev Avni isi dorea cu ardoare să devină agent al Mossadului. 


Când a sosit, în ziua aceea ploioasă de aprilie din 1956, la sediul 
organizației, spera din tot sufletul să iasă de acolo ca angajat al 
serviciilor secrete. Încerca de ani de zile să devină unul dintre puţinii 
aleși, și acesta era cel mai important tel al vieţii sale. 


Născut Wolf Goldstein la Riga, în Letonia, tânărul crescuse în Elveţia, 
servise în armata elvețiană în timpul celui de al Doilea Război 
Mondial și în 1948 emigrase în Israel. Își schimbase numele în 
evreiescul Zeev Avni si, după câţiva ani în care locuise si muncise in 
kibutul Hazorea, se angajase in Ministerul Afacerilor Externe, unde 
primise un post la Bruxelles. Prezentabil, instruit, fluent in cáteva 
limbi, isi fermecase superiorii cu manierele si sárguinta lui, ca si cu 
disponibilitatea de a indeplini voluntar orice fel de sarcini dificile, in 
special pe cele legate de Mossad. Oricánd se intámpla ca un diplomat 
să aibă nevoie de un curier secret pentru a face un drum urgent într- 
un alt oras, pentru a livra documente clasificate unei unitáti sub 
acoperire a Mossadului undeva în Europa, Avni era primul care isi 
oferea serviciile. Cooperarea lui frecventá cu Mossadul fácuse din el, 
in mod neoficial unul dintre oamenii organizatiei in Europa, iar 
aceastá colaborare devenise tot mai intensá atunci cánd Avni fusese 
transferat la ambasada Israelului de la Belgrad, in Iugoslavia. Ín 
câteva scrisori adresate ramsad-ului, Isser Harel, Avni sugera 
înființarea unei sucursale a Mossadului la Belgrad. Harel refuzase: 
Mossadul nu avea nevoie de o reprezentantá în Iugoslavia. Dar Avni 
nu renuntase. În aprilie 1956 se întorsese în Israel în particular si 
ceruse o audienţă la ramsad. Cererea îi fusese aprobată, și în ziua 
aceea îl întâlnise pentru prima oară pe Isser Harel. 


Tensionat și nervos, Avni a intrat în biroul lui Harel dintr-o casă veche 
situată în cartierul fostei colonii germane de la Tel Aviv. Harel fusese 
numit ramsad cu mai putin de patru ani înainte, dar era deja o 
legendă. Oamenii îl admirau pe acest bărbat scund, enigmatic, și se 
temeau de el. Pe coridoarele întunecoase ale Mossadului circulau tot 
felul de povești despre el, unele adevărate, altele false. Avni auzise 
câte ceva despre Harel, poreclit „Micul Isser” pentru a-l deosebi de 


notoriul „Mare Isser”. Date fiind zvonurile despre incapatanarea, 
manierele brutale și intuiţia fantastică ale Micului Isser, Avni se temea 
de această întrevedere. 


Dar bărbatul scund, slab si chel, îmbrăcat în haine kaki și cu o cămașă 
cu mâneci scurte, care l-a primit pe Avni în biroul său ascetic avea o 
voce plăcută și amabilă. I-a mărturisit că era impresionat de manierele 
lui Avni și de cunoștințele sale politice. L-a întrebat despre motivul 
vizitei sale în Israel, iar Avni i-a explicat că fiica sa din prima 
căsătorie îl rugase să vină s-o vadă. 


— Câţi ani are fiica dumneavoastră? a întrebat Isser, zâmbind. 
— Opi. 
— Opt? 


Isser a părut surprins. Considera, pesemne, bizar ca un diplomat să 
dea fuga acasă din străinătate numai pentru că fusese convocat de 
micuța lui fiică. Avni s-a lansat într-o explicaţie detaliată despre 
relația complexă pe care o avea cu prima soție, cu copilul sáu si cu 
actuala soție. Isser a început să-și piardă răbdarea, i-a retezat vorba și 
i-a spus că nu va exista nici o sucursală a Mossadului la Belgrad. Cât 
despre viitorul tânărului diplomat, verdictul a fost: „Vom vedea după 
ce vă veți încheia misiunea în Iugoslavia”. 


Avni s-a simţit zdrobit. 


În orice caz, înainte să plece, Isser s-a oferit să-l mai întâlnească o 
dată, după câteva zile, „dar nu în această clădire, unde tot intră și ies 
o mulțime de oameni. O să ne vedem în biroul meu secret din centru, 
te va aduce șoferul meu.” 


Avni s-a gândit că mai era o speranţă. Dacă nu, de ce ar fi vrut Isser 
să-l vadă din nou? 


După câteva zile, Avni pásea într-un apartament anonim din centrul 
Tel Avivului. Acum nu mai avea nici un motiv să se teamă; la urma 
urmelor, Isser fusese prietenos la prima lor întâlnire. 


Șeful Mossadului îl aștepta și l-a condus într-o încăpere mare: pereţi 
goi, un birou, câteva scaune, ferestre cu jaluzele. Avni a luat loc, dar 
Isser s-a metamorfozat subit într-un taur furios. Chipul i s-a 
schimonosit, a început să lovească în masă și să răcnească: 


— Esti agent sovietic! Márturiseste! Márturiseste! 


Bătea întruna în birou cu pumnii strânși si urla: 
— Ştiu că te-au trimis sovieticii! Știu că ești spion! Mărturisește! 
Avni a îngheţat, ca lovit de trăsnet. Era incapabil să scoată o vorbă. 


— Mărturiseşte! Dacă vrei să cooperezi o să încerc să te ajut, dacă 
nu... 


Lui Avni inima îi bătea nebunește în piept. Era scăldat într-o sudoare 
rece, limba îi intepenise. Era sigur că-și trăia ultimele clipe, cá Isser 
avea să-l omoare. 


În cele din urmă şi-a adunat toate puterile pentru a rosti câteva 
cuvinte. 


— Mărturisesc, a bolborosit el, lucrez pentru ruși. 


Isser a deschis o ușă mascată, și în încăpere au intrat doi dintre cei 
mai buni agenti ai lui si un ofițer de poliție. Ofiţerul l-a arestat pe 
Avni, care a fost luat și dus în altă parte pentru a fi interogat. Apoi, 
treptat, el și-a dezvăluit identitatea și adevăratul scop. Comunist 
înfocat încă din adolescenţă, fusese recrutat de Direcţia de 
Contrainformatii a Armatei Roșii încă de pe când trăia în Elveţia si 
făcuse spionaj pentru Uniunea Sovietică în timpul celui de al Doilea 
Război Mondial. La scurtă vreme după aceea, fusese sfătuit să 
imigreze în Israel si să aștepte. Urma să devină ,cártitá" pe termen 
lung. Timp de mai mulți ani așteptase un mesaj de la Moscova, dar 
maeștrii ruși ai spionajului îl contactaseră abia când primise postul de 
la Bruxelles. De acolo, el le furnizase informaţii importante cu privire 
la afacerile Israelului cu compania producătoare de arme F.N. din 
Belgia, le transmisese codurile Ministerului de Externe al Israelului și 
le dezvăluise chiar numele a doi foşti naziști germani care făceau 
spionaj pentru Israel în Egipt. Dar toate acestea nu fuseseră de ajuns 
pentru ofițerii ruși care se ocupau de Avni. Ei voiau ca omul lor să se 
infiltreze în Mossad. Și asta era ceea ce Avni se străduise din răsputeri 
să facă, până în momentul când Isser urlase la el: „Mărturisește!” 


Si când mărturisise, el nu stiuse de fapt lucrul cel mai șocant: cá ar fi 
putut să scape din cursa lui Isser! Ramsad-ul n-avea nici cea mai vagă 
probă împotriva lui, numai suspiciuni, fără nici cea mai firavă dovadă 
că Avni era spion. E adevărat că cineva îi semnalase lui Isser cu mult 
timp în urmă cá Avni fusese alungat din kibuțul sáu din cauza 
vederilor lui comuniste. Dar spion sovietic? 


Isser actionase numai din instinct. Eforturile asidue ale lui Avni de a 


se alătura Mossadului, vizita aparent bizară la fiica sa, tentativele lui 
de a-l convinge pe Isser să deschidă o reprezentantá a Mossadului la 
Belgrad... În mintea ascuţită a lui Isser, toate aceste fapte minore 
fuzionaseră, făcându-l să tragă o concluzie greu de crezut: o cártitá, un 
trădător, era cât pe ce să pătrundă în sanctum sanctorum a Israelului. 


La proces, Avni a făcut mărturisiri complete și a fost condangat la 14 
ani de închisoare. După nouă ani a fost eliberat condiționat pentru 
bună purtare, a devenit cetățean model și psiholog. Isser i-a spus 
biografului sáu cá Avni fusese cel mai periculos spion prins vreodată 
în Israel, dar și „cel mai fermecător”, și a vorbit despre el cu căldură, 
ca despre „spionul-gentleman”. 


Avni însuși ne-a spus că, peste ani, unii ofițeri superiori de poliție și 
anchetatori de la Shabak (echivalentul aproximativ al FBI din 
America) i-au devenit buni prieteni. 


Operaţiunea Pygmalion, cum a fost denumit cazul Avni, a fost ani de 
zile unul dintre cel mai bine păstrate secrete ale Mossadului. Dar, 
pentru acei puţini care ştiau de ea, operaţiunea a fost încă o dovadă a 
uluitoarelor instincte ale lui Isser. 


Dar cine era Micul Isser? Taciturn, timid, încăpățânat ca un catâr, se 
născuse, pare-se, în vechiul oras-fortáreatá Dvinsk, în Rusia ţaristă. Se 
spunea cá emigrase în Israel la vârsta de 18 ani ducând în ranitá o 
pâine în al cărei miez vârâse un revolver. Micul Isser s-a stabilit mai 
întâi în kibuțul Shefayim, unde s-a căsătorit cu o crescătoare de cai, 
plină de viață, pe nume Rivka. Dur, încăpățânat și categoric, el a 
părăsit kibuțul din motive necunoscute, împreună cu soţia, un copil si 
doar cămașa de pe el. În timpul celui de-al Doilea Război Mondial a 
intrat în Haganah și curând a devenit șeful Departamentului Evreiesc 
al Shai, care avea ca misiune să-i descopere și să-i urmărească pe 
trădători si disidenti. „Disidenţii” erau membrii Irgun? si ai grupului 
Sternt — două organizaţii clandestine de dreapta care contestau 
autoritatea lui David Ben Gurion si politica dusă de el și de 
comunitatea evreiască organizată. După demiterea Marelui Isser, 
Micul Isser a devenit șeful Serviciului de Securitate Internă, Shabak. 


Mossadul abia fusese întemeiat când, pe neașteptate, Ben Gurion a 
aprobat demisia lui Reuven Shiloah și l-a numit pe Isser șeful 
Mossadului. Motivul oficial al schimbării a fost un accident rutier în 
care Shiloah fusese rănit. Mossadul însă bârfea că Isser l-ar fi alungat, 
practic, pe Shiloah de la conducere, convingându-l pe Ben Gurion că 
ramsad-ul era un tip erudit și simpatic, dar incapabil să conducă 
agenti duri și să ducă la bun sfârșit operaţiuni secrete. 


Sub Isser, comunitatea serviciilor secrete și-a dobândit ceea ce avea să 
devină forma sa definitivă. Era vorba de cinci servicii: Mossad, 
Shabak, Aman (Serviciul de Contrainformatii Militare), departamentul 
de resort al poliției si secția de cercetări a Ministerului de Externe. 
Dintre acestea, doar Mossad, Shabak și Aman erau importante; 
celelalte două nu erau privite cu același respect. Directorii celor cinci 
servicii si adjunctii lor constituiau Comitetul Sefilor de Servicii. Isser a 
fost numit președintele acestuia. Ben Gurion a creat și un titlu special 
pentru el: memunneh - comandantul suprem al serviciilor de 
securitate. Atunci când l-a numit pe Micul Isser în această nouă 
funcție, Ben Gurion a făcut următoarea remarcă: 


— Bineînţeles că vei continua să conduci Shabakul, chiar dacă acum 
ai Mossadul. 


Isser a numit apoi un nou director pentru Shabak, dest controlul 
general asupra Mossadului și a Shabakului a rămas în mâinile lui. 


Astfel, Micul Isser a devenit țarul serviciilor secrete israeliene. 


Afacerea Pygmalion n-a fost decât una dintr-o serie de operatiuni- 
cheie pe care Isser le-a condus în primii ani de existenţă a Israelului, 
preponderent împotriva spionilor sovietici, dintre care mulți au fost 
capturați, arestaţi sau expulzați. 


Dar nu toti spionii lucrau pentru sovietici — si nici toate istoriile cu 
spioni nu au avut un sfârșit fericit. 


Într-una din primele după-amieze ale lui decembrie 1954, un avion 
comercial se rotea deasupra părţii răsăritene a Mediteranei. Cand 
piloții lui au fost siguri că în zonă nu se află nave maritime, una din 
ușile avionului s-a deschis și un obiect mare a fost aruncat în apă — un 
les. 


Avionul a făcut cale întoarsă si, după o oră, a aterizat în Israel, 
marcând sfârşitul Operațiunii Inginerul (nu acesta a fost numele ei 
real), care a rămas strict secretă timp de mai bine de 50 de ani. 


În 1949, trei frati dintr-o familie de evrei din Bulgaria au sosit la 
Haifa. 


Cel mai mare, Alexander Israel, tocmai absolvise o școală tehnică la 


Sofia. S-a înrolat în armată, a primit gradul de căpitan și a fost 
repartizat în marina israeliană. Israel era un tânăr frumos, de-a 
dreptul fermecător. Fiind apreciat de superiorii săi, a fost trimis să 
lucreze în laboratoarele strict secrete unde activau cercetătorii în 
domeniul războiului electronic și al proiectării de noi arme. 
Beneficiind de o autorizație de acces la informaţii de maximă 
securitate, el avea cunoștință de materiale strict secrete. Și-a schimbat 
prenumele în evreiescul Avner și în 1953 s-a căsătorit cu Matilda 
Arditi, o tânără frumusicá de origine turcă. Tânărul cuplu s-a stabilit 
în Haifa, aproape de o importantă bază navală israeliană. Matilda era 
teribil de îndrăgostită de charismaticul ei sot, dar habar nu avea de 
aspectele mai putin plăcute ale personalităţii lui. 


Nu știa, de pildă, că el avea la poliție un cazier lung și pitoresc. Avner 
Israel fusese acuzat de a fi închiriat simultan același apartament mai 
multor chiriași; de a se fi dat drept reprezentant al unei companii de 
frigidere, strângând bani pentru frigidere care nu erau niciodată 
livrate; si de alte asemenea inselatorii. Unul dintre cazuri a ajuns în 
fata justiţiei, iar Israel a fost citat la proces pe 8 noiembrie 1954. 


Matilda, gravidă, nu știa nimic despre frauda soțului ei si nici despre 
relația lui cu o angajată drăguță de la consulatul italian din Haifa. 
Avner o ceruse chiar în căsătorie, dar tânăra italiancă fusese de acord 
numai cu condiția ca mai întâi el să se convertească la catolicism. 


Tânărului Avner această cerință nu-i pusese mari probleme. El se mai 
convertise o dată înainte, in Bulgaria, când fusese silit să se însoare cu 
o altă tânără creștină pe care o sedusese. Furioasă, familia fetei îi 
ceruse — aproape punându-i arma la tâmplă — să se convertească si să 
o ia în căsătorie. Imediat după cununie, Israel fugise din Sofia, soția 
lui se sinucisese, după care el revenise la Sofia și la iudaism. Acum a 
refăcut traseul. A mers în călătorie la Ierusalim împreună cu iubita lui, 
s-a botezat în mănăstirea Terra Santa și şi-a schimbat numele de 
familie in Ivor. Folosind documente procurate de la Biserică, 
sarmantul căpitan s-a înregistrat la Ministerul de Interne si i-a fost 
emis un pașaport pe noul nume, Alexander Ivor. 


Împreună cu iubita lui italiancă a stabilit apoi ca dată a cununiei ziua 
de 7 noiembrie 1954. Procesul din Haifa era fixat pentru 8 noiembrie. 
Avner Israel, aka Alexander Ivor, nu intenționa să-și onoreze nici una 
din aceste obligații. Pentru el sosise timpul să dispară. 


La sfârșitul lui octombrie, căpitanul Israel și-a luat o permisie de două 
săptămâni. El nu avea viză de ieșire, dar Alexander Ivor avea, la fel 
cum avea și un set întreg de documente, unele autentice, altele false. 


Și-a cumpărat un bilet de avion până la Roma și pe 4 noiembrie a 
decolat. Nici soția, nici „logodnica” n-au știut nimic de plecarea lui. În 
scurt timp, italianca a început să-l caute cu disperare. În cele din 
urmă, s-a adresat poliției din Haifa. Cu ajutorul acesteia, i-a descoperit 
adresa, la care a fost consternată s-o întâlnească pe doamna Matilda 
Israel, gravidă în șapte luni. 


La Roma, Avner Israel a dispărut, dar nu pentru multă vreme. Agentul 
Mossadului rezident acolo avea informatori buni în comunitatea 
diplomatică arabă din Italia. Pe 17 noiembrie, la sediul Mossadului 
din Tel Aviv a sosit o cablogramă urgentă: „Un ofițer israelian, 
Alexander Ivor sau Ivon sau Ivy, se află aici și încearcă să vândă 
informații militare atasatului militar al Egiptului.” 


Ramsad-ul și Amos Manor, noul șef al Shabakului, și-au unit forțele 
pentru a depista despre cine era vorba. În câteva zile au descoperit 
identitatea ofițerului si au fost ingroziti să afle că lucra în marina 
israeliană. O altă telegramă de la Roma a adus vesti si mai 
tulburătoare: agentul Mossadului raporta că Israel vânduse egiptenilor 
planurile detaliate ale unei mari baze a Forțelor de Apărare din Israel 
si fusese plătit cu 1 500 de dolari, pe care îi depusese la banca Credit 
Suisse. Se spunea că le promisese egiptenilor și mai multe informații și 
că fusese de acord să ajungă cu avionul în Egipt, pentru a fi interogat 
acolo. 


După doar câteva zile a sosit o nouă cablogramă: „Ambasada Egiptului 
a rezervat două bilete până la Cairo pentru sfârșitul lui noiembrie, la 
agenția TWA. Se pare că cei doi pasageri vor fi atașatul militar al 
Egiptului si un ofițer israelian.” 


La sediul Mossadului au sunat clopotele de alarmă. În ochii lui Isser, 
exista o diferenţă uriașă între interogarea unui informator de către un 
atașat militar într-o tara străină și transferarea aceluiași informator in 
capitala Egiptului, unde urma să fie interogat de experţi, care ar fi 
obținut de la el încă mai multe detalii și informaţii periculoase. Isser 
era hotărât să împiedice — cu orice pret - zborul lui Avner Israel la 
Cairo. A decis să expedieze la Roma o echipă operativă. În acele zile 
de început, Mossadul încă nu avea un departament operativ propriu si 
se folosea de unitatea operativă a Shabakului. Comandantul ei, unul 
dintre cei mai buni agenti pe care i-a avut Israelul, Rafi Eitan, era o 
legendă pentru oamenii lui. Născut într-un kibut, era un omulet 
butucános si vesel, cu ochelari, dar temerar, creativ si fárá scrupule. Ín 
anii premergátori independentei luptase in Palmach si se implicase 
activ in Aliya Beth, organizația secretă care aducea pe furiș evrei în 
Palestina în pofida restricțiilor britanice. Activistii ei fuseseră nevoiți 


să fugă din Europa în bărci improvizate, să evite navele de război 
britanice care executau raiduri pe țărmurile Palestinei, să debarce pe 
plaje pustii și apoi să-și piardă urma în populaţia evreiască locală. Cea 
mai faimoasă ispravă a lui Rafi fusese aruncarea în aer a instalaţiei 
britanice de radar de pe Muntele Carmel, aproape de Haifa, care 
detecta apropierea navelor aparținând Aliya Beth. Pentru a ajunge la 
ea, agentul se táráse prin canalizări, câștigându-și porecla de „Rafi cel 
puturos”. Activitatea lui ulterioară din timpul Războiului pentru 
Independenţă îi confirmase temeritatea și inteligenţa. 


Atunci când și-a format echipa operativă, Isser a recrutat oameni cu 
varii biografii: supraviețuitori ai Holocaustului, veterani din Palmach 
si Haganah, foști membri ai Irgun si ai grupului Stern — militanti de 
dreapta, pe care-i vânase în perioada dificilă de dinaintea creării 
statului israelian. (Unul dintre recrutii Mossadului a fost Yitzhak 
Shamir, fost lider al grupului Stern și viitor prim-ministru al țării.) 


Rafi a fost numit șeful echipei operative. 


Împreună cu agenţii Raphael Medan și Emmanuel (Emma) Talmor, 
Ravi a luat avionul spre Roma. Curând li s-au alăturat și alții. Au 
plănuit imediat o ambuscadă pe aeroportul Fiumicino. La ultimul 
instructaj dinainte de plecare, Isser le ordonase să-l oprească pe Avner 
Israel pe aeroport. 


— Cu nici un pret nu trebuie să ajungă în avion. Simulati o încăierare, 
doboráti-l și, dacă e nevoie, rániti-l. Si, dacă toate celelalte manevre 
dau gres, impuscati-l! 


A fost pentru prima oară când agenţii israelieni au primit permisiunea 
de a ucide. 


Dar atacul de la aeroport nu a mai avut loc. Informațiile referitoare la 
călătoria lui Israel în Egipt păreau să fi fost false.Acesta a rămas un 
timp la Roma și apoi, dintr-odată, a plecat și a început să călătorească 
prin Europa, urmărit de echipa lui Eitan. Ca și când ar fi vrut să-i 
deruteze pe cei care îl urmăreau, Israel s-a dus la Zürich, apoi la 
Geneva, la Genova, la Paris, la Viena... 


Și apoi, pe nepusă masă, a dispărut. Agenţii Mossadului l-au căutat 
peste tot, dar fără succes. Însă, după un timp, norocul i-a surâs din 
nou lui Rafi Eitan. La Viena se găsea un reprezentant israelian al unei 
organizații secrete, Nativ, care sprijinea plecarea evreilor din Rusia și 
din blocul răsăritean si transferul lor în Israel. Agentul acesta 
întreținea legături strânse cu Mossadul. Într-o zi din decembrie, soția 


lui, născută în Bulgaria, i-a făcut o surpriză. 


— N-o să-ți vină să crezi! i-a spus ea, radiind de bucurie. Azi- 
dimineață mă plimbam pe străzi, când am dat de un prieten de-al meu 
din Sofia. Nu l-am mai văzut de ani de zile. Am fost colegi la școală, în 
aceeași clasă! iti dai seama ce coincidenţă? 


— Nu mai spune! Cum îl cheamă? a întrebat-o soțul. 
— Alexander Israel. Mâine la prânz luăm masa împreună. 


Reprezentantul lui Nativ stia cá Eitan căuta un bărbat care 
corespundea descrierii făcute de soţia lui și l-a alertat imediat pe șeful 
echipei operative. În ziua următoare, doi agenti ai Mossadului au 
intrat în restaurantul cu pricina să ia prânzul și s-au așezat aproape de 
locul în care Alexander Israel și prietena lui din copilărie depănau 
amintiri. Când Israel s-a despărţit de fosta lui colegă, cei doi s-au luat 
după el ca niște umbre. 


După câteva zile, Alexander Ivor s-a îmbarcat într-un avion al 
companiei Austrian Airlines cu destinația Paris. Pe locul de lângă el 
stătea o femeie tânără și atrăgătoare. Ivor, afemeiatul desăvârșit, a 
început să converseze, iar ea i-a răspuns cu plăcere. Au hotărât să se 
întâlnească din nou la Paris pentru a petrece o noapte în oras. Chiar 
înainte de aterizare, ea i s-a adresat: 


— La aeroport mă așteaptă niște prieteni. N-ai vrea să vii cu noi? Sunt 
sigură că se va găsi loc în mașină. 


Ivor era încântat. În aeroport, pe tânăra femeie o aşteptau doi domni 
bine îmbrăcaţi. Au urcat toți patru în mașină și s-au îndreptat spre 
Paris. Ivor se așezase lângă șofer. Se înnopta. La un moment dat, 
şoferul a observat un bărbat care stătea într-o intersecţie slab luminată 
si făcea autostopul. 


— Hai sá-] luám! a spus el. 


A oprit mașina, si deodată, „autostopistul” și încă alti câţiva bărbaţi, 
iviti pe neașteptate din întuneric, s-au năpustit asupra vehiculului, în 
timp ce un alt automobil s-a oprit în spatele lor. 


— Suntem răpiți! a strigat Ivor. Dar, brusc, bărbatul din spatele lui La 
apucat de gat. Ivor s-a luptat violent să scape din strânsoarea 
atacatorului. Ușa mașinii s-a deschis și bărbatul de afară a sărit asupra 
lui si l-a pus jos. A scos o armă si i-a strigat în ivrit: 


— Incă o mișcare și ești mort! 


Ivor a îngheţat. O mână cu un tampon muiat în cloroform s-a apropiat 
de fata lui, și ofițerul a căzut într-un somn adânc. 


A fost adus pe furiș într-o casă conspirativă din Paris, unde a fost 
interogat de Rafi Eitan și oamenii săi. A recunoscut că vânduse 
documente ultrasecrete egiptenilor și că o făcuse pentru bani. Din 
Israel, Isser a trimis o telegramă prin care cerea să fie adus înapoi în 
tara. Considera că până și cel mai josnic trădător trebuia să aibă parte 
de un proces și că drepturile lui legale trebuiau respectate. Eitan si 
oamenii lui l-au drogat pe Avner, l-au pus într-o ladă mare și l-au 
încărcat într-un avion comercial israelian Air Force Dakota, care zbura 
o dată pe săptămână de la Paris la Tel Aviv. 


Drumul spre casă a fost lung și extenuant. Avionul a trebuit să se 
alimenteze la Roma și la Atena. Împreună cu grupul a călătorit și un 
bine cunoscut medic anestezist pe nume Iona Elian. Înaintea fiecărei 
decolări și aterizări el trebuia să-i injecteze prizonierului un drog 
soporific. Dar, după decolarea din Atena, lucrurile au luat o 
întorsătură tragică. Avner Israel, inconștient, a început subit să respire 
cu greutate; pulsul i s-a accelerat, bătăile inimii i-au devenit 
neregulate. Doctorul Elian a făcut eforturi disperate să-l stabilizeze și 
să-i atenueze criza, inclusiv să-l resusciteze prin respiraţie artificială, 
dar fără succes; scuturat de convulsii prizonierul a murit cu mult 
înainte de a ajunge în Israel. 


Imediat după aterizare, agenţii Mossadului l-au sunat pe Isser și l-au 
informat de moartea lui Israel. Ramsad-ul le-a ordonat să lase trupul 
în avion și să-i spună pilotului să decoleze din nou. Cadavrul a fost 
aruncat din avion departe de țărmurile Israelului. 


Incidentul a provocat o mare tulburare la sediul Mossadului. Isser s-a 
dus imediat în biroul prim-ministrului Moshe Sharett și a solicitat 
crearea unei comisii de anchetă care să investigheze moartea 
ofițerului. Sharett a numit o comisie formată din doi oameni, care i-a 
absolvit pe agenţii Mossadului de orice vină: nu făcuseră decât să-l 
aducă pe Israel în faţa justiţiei și nu aveau de ce să fie învinuiți de 
moartea lui. Concluzia comisiei a fost că principala cauză a morții 
fusese, după toate aparențele, o supradoză de soporific administrată 
de doctor. Întrebat peste ani de zile, medicul a afirmat că moartea 
prizonierului fusese cauzată de schimbările bruște ale presiunii aerului 
în avion. (În 1960 Iona Elian a participat, tot ca anestezist, la 
capturarea lui Eichmann în Argentina.) 


Oamenii lui Isser au verificat actele lui Avner Israel si au descoperit 
afidavituri și scrisori de recomandare din partea Bisericii Catolice din 
Ierusalim. După ce-și vânduse secretele egiptenilor, ofițerul intenționa 
să fugă în America de Sud. Agenţii i-au găsit în bagaje un bilet de 
vapor spre Brazilia. 


Următoarea problemă pe care Isser o avea de rezolvat era instiintarea 
familiei. Ar fi trebuit s-o invite pe Matilda și să-i spună tot adevărul. 
Dar șefii Mossadului, stánjeniti de finalul urât al cazului, au preferat 
să îngroape povestea — decizie susținută fără ezitare si de prim- 
ministrul Sharett. Mossadul a lansat în presă povești inventate despre 
căpitanul Avner Israel. A lăsat să se înțeleagă că acesta fugise din tara 
pentru cá se încurcase în datorii bănești și aventuri romantice. 
Asemenea istorii fanteziste au ținut multă vreme prima pagină a 
ziarelor. 


Multi ani de zile, Matilda, fraţii soțului ei și fiul ei, Moshe Israel-Ivor, 
n-au ştiut ce se întâmplase. Credeau că fostul căpitan trăia încă pe 
undeva, poate în America de Sud. A fost o minciună de neiertat. 


Prima greșeală a acestei operaţiuni a reprezentat-o tratamentul la care 
a fost supus Israel, chiar dacă era un trădător, cea de a doua a fost 
conspirația tăcerii — înlăturarea numelui lui Israel din actele militare, 
inducerea în eroare de către Mossad a soției si fraților lui. Rafi Eitan si 
câțiva ofițeri din Mossad au obiectat vehement împotriva deciziei 
luate de ramsad de a arunca trupul în mare și de a înșela familia, dar 
nu puteau face nimic. „În vremurile acelea, Micul Isser era domnul 
Securitate Naţională”, ne-a spus Eitan. „El era conducătorul absolut al 
serviciilor secrete, iar comunitatea agenţiilor de contrainformaţii nu i- 
a disputat niciodată deciziile.” 


Publicarea acestei istorii după ani de zile demonstrează cât de dificil 
este să distrugi orice urmă a existenței unei persoane. Oamenii ne 
vorbesc uneori chiar și după ce au murit, de dincolo de mormânt. 


3 Grup paramilitar sionist, desprins din Haganah, care a acţionat în 
Palestina între anii 1931 si 1948 (n.tr.) 


4 Grup sionist radical, cvasiterorist, desprins in 1940 din Irgun, care 
milita pentru alungarea definitivá a englezilor din Palestina (n.red.) 


CAPITOLUL 5 


DISCURSUL LUI HRUȘCIOV 


Totul a pornit de la o poveste de iubire. 


În primăvara lui 1956, Lucja Baranowska era îndrăgostită până peste 
cap de un ziarist chipeș, Wiktor Grajewski. Mariajul ei cu viceprim- 
ministrul Poloniei comuniste era pe butuci, cei doi soti rareori se mai 
vedeau. Lucja lucra ca secretará a lui Edward Ochab, secretar general 
al Partidului Comunist Polonez. Colegii ei se obisnuiserá cu vizitele 
frecvente pe care seducátorul Wiktor i le fácea frumoasei lui prietene. 
Sentimentele Luciei fatá de acest tánár fermecátor nu mai erau pentru 
nimeni un secret. 


Wiktor era redactor coordonator la Agentia Polonezá de Stiri, 
responsabil de problemele sovietice si est-europene. De fapt, era evreu 
si numele lui real era Wiktor Szpilman. Dar, cu ani în urmă, când 
aderase la Partidul Comunist, prietenii săi îi dăduseră de înţeles cá un 
nume ca Szpilman n-ar fi putut ajunge prea departe. Asa cá Wiktor isi 
schimbase numele în Grajewski, care avea o rezonanță poloneză. 


În timpul celui de-al Doilea Război Mondial, când armata germană 
invadase Polonia, el era copil. Familia lui reușise să treacă în Rusia și 
scăpase ca prin urechile acului de Holocaust. După război, se întorsese 
în Polonia. În 1949, părinții lui Wiktor si sora lui mai mică emigraseră 
în Israel. Dar el, comunist convins și înflăcărat, rămăsese pe loc. 
Admirator al lui Stalin, visa să contribuie la crearea unui paradis al 
muncitorilor. 


Dar nici prietenii ori colegii, nici măcar iubita lui nu știau că tânărul 
comunist începea să se trezească la realitate. În 1955 isi vizitase 
familia în Israel și văzuse acolo o altă lume - liberă, progresistă, o 
națiune evreiască democratică, un fel de vis împlinit, extrem de diferit 
de imaginea promovată de propaganda comunistă la care fusese el 
expus. Întors în Polonia, Wiktor, acum în vârstă de 30 de ani, a 
început să se gândească la emigrarea în Israel. 


Într-o dimineață de la începutul lui aprilie 1956, Wiktor a venit, ca de 
obicei, să-şi viziteze iubita în cabinetul secretarului general. Pe un colt 
al biroului ei a văzut o broșură cu copertă roşie, numerotată și 


stampilatá cu inscripţia „strict secret". 
— Ce-i asta? a întrebat-o el. 
— Păi, discursul lui Hruşciov, i-a răspuns ea într-o doară. 


Wiktor a înghețat. Auzise de discursul lui Hrușciov, dar nu întâlnise 
niciodată pe nimeni care să fi ascultat sau să fi citit măcar o singură 
propoziție din el. Era unul din secretele cel mai bine păzite ale 
blocului comunist. 


Wiktor știa că Nikita Hrușciov, atotputernicul secretar general al 
Partidului Comunist al Uniunii Sovietice, rostise discursul la cel de al 
XX-lea Congres al partidului, care avusese loc în februarie același an la 
Kremlin. Pe 25 februarie, putin înainte de miezul nopții, toti oaspeţii 
străini şi conducătorii partidelor comuniste din alte tari fuseseră 
invitati să părăsească sala. Iar la miezul nopţii, Hruşciov urcase pe 
podium si se adresase celor 1 400 de delegati sovietici. Se spunea că 
discursul fusese o surpriză si un soc teribil pentru toti cei prezenți. 


Dar ce spusese secretarul general? Potrivit unui ziarist american care 
trimisese un prim raport în Occident, discursul durase patru ore, iar 
Hrușciov descrisese în detaliu teribilele crime comise de omul venerat 
de milioane de comuniști din toată lumea - Stalin. Se zvonea că 
Hrușciov l-ar fi acuzat pe Stalin de masacrarea a milioane de oameni. 
Unii şopteau că, în timp ce ascultaseră discursul, mulți delegați 
plânseseră și-și smulseserá părul de disperare, unii lesinaserá sau 
suferiseră atacuri de inimă. Cel puţin doi se sinuciseseră după noaptea 
aceea. 


Dar nimic din cele revelate de Hrușciov nu fusese publicat în presa din 
Uniunea Sovietică. Zvonurile pluteau deasupra Moscovei, și unele 
pasaje din discurs fuseseră citite în ședințe închise ale organelor 
superioare de partid. Dar textul complet era păzit ca si când ar fi fost 
secret de stat. Reporteri străini îi spuseseră lui Wiktor că serviciile 
secrete occidentale făceau eforturi disperate de a obține textul. CIA 
oferea chiar o recompensă de un milion de dolari. Se aprecia că 
publicarea textului într-un moment de vârf al Războiului Rece dintre 
Occident și blocul sovietic ar fi putut genera un cutremur în ţările 
comuniste și ar fi declanșat o criză fără precedent. Sute de milioane de 
comuniști din Rusia și din afara ei îl veneraseră orbește pe Stalin. 
Dezvăluirea crimelor lui le-ar fi putut distruge credința și poate ar fi 
provocat chiar colapsul Uniunii Sovietice. 


Dar toate eforturile de a obține discursul esuaserá. Textul lui rămăsese 


o enigmă. 


Nu demult, Wiktor aflase că Hruşciov hotărâse să trimită câteva copii 
numerotate liderilor partidelor comuniste din Europa de Est. Așa 
ajunsese brosura aceea cu copertă roșie pe biroul Lucjei. 


Când a văzut-o, lui Wiktor Grajewski i-a venit o idee nebună. I-a cerut 
Lucjei să i-o împrumute pentru câteva ore, ca să poată citi textul 
acasă, fără forfota din biroul acela. Spre surprinderea lui, Lucja a fost 
de acord. Era fericită să-i îndeplinească o dorință. 


— Poti să-l iei, i-a spus, dar adu-l înapoi înainte de ora 16, pentru cá 
trebuie să-l încui în seif. 


Acasă, Wiktor a citit discursul. Era realmente consternant. Hrușciov 
distrugea, curajos și fără milă, mitul lui Iosif Visarionovici Stalin. 
Dezvăluia că, în anii în care fusese la putere, Stalin comisese crime 
monstruoase si ordonase asasinarea a milioane de oameni. Amintea 
auditoriului său că Lenin, părintele Revoluţiei bolșevice, prevenise 
partidul în privința lui Stalin. Condanga cultul propriei personalități 
întreținut de omul care fusese aclamat drept „părintele popoarelor”. 
Vorbea de strămutarea forțată a unor întregi grupuri etnice din 
Uniunea Sovietică, proces care provocase un şir nenumărat de decese; 
de „marea epurare” (1936-1937), în care un milion și jumătate de 
comuniști fuseseră arestați și 680 000 dintre aceștia, executați. Din 
ordinul lui Stalin fuseseră executaţi 848 din cei 1966 de delegați la al 
XVII-lea Congres al partidului și 98 din cei 138 de candidaţi ai 
Comitetului Central. Hrușciov mai vorbea de „complotul medicilor”, 
de acuzaţiile fabricate împotriva unor doctori evrei care ar fi conspirat 
pentru asasinarea lui Stalin și a altor lideri sovietici. Cuvintele lui îl 
demascau pe Stalin drept un ucigaș în serie, care masacrase milioane 
de ruși si de cetățeni sovietici de alte naționalități, multi dintre ei 
comunişti loiali. În decurs de patru ore, Messia se metamorfozase într- 
un monstru. 


Discursul lui Hrușciov i-a spulberat lui Wiktor ultimele iluzii legate de 
comunism. Tânărul jurnalist a înțeles că ţinea în mâinile sale un 
mecanism exploziv care putea zgudui din temelii tot lagărul sovietic. 
S-a hotărât să-i înapoieze Lucjei brosura roșie. Dar pe drum i-a venit 
altă idee, și picioarele l-au purtat singure spre ambasada Israelului. A 
intrat încrezător, iar zidul de polițiști polonezi si de agenti ai 
serviciilor secrete s-a despărțit și l-a lăsat să treacă. După câteva 
minute se afla în biroul lui Yaacov Barmor - în mod oficial, prim- 
secretarul ambasadei, dar în realitate reprezentantul Shabakului în 


Polonia. 


Grajewski i-a înmânat brosura roșie. Israelianul a răsfoit-o atent si a 
rămas cu gura căscată. 


— Te rog să aștepți câteva minute, a spus el, a apucat broşura și a ieşit 
din cameră. S-a întors după o oră. Grajewski a înţeles că o fotocopiase, 
dar n-a pus întrebări. A luat-o, a ascuns-o sub haină și a plecat. A 
ajuns la timp la biroul Lucjei, iar ea a pus brosura în seif. Nimeni nu l- 
a deranjat, nimeni nu i-a pus întrebări despre surprinzătoarea sa vizită 
la ambasada Israelului. 


Vineri, 13 aprilie 1956, în primele ore ale după-amiezii, Zelig Katz 
intra în biroul lui Amos Manor, directorul Shabakului. Katz era 
secretarul particular al lui Manor. Sediul Shabakului se afla într-o 
veche clădire arabă din Jaffa, nu departe de pitoreasca Piață de 
Vechituri. Manor i-a pus lui Katz întrebarea de rutină de vineri: „Ceva 
noutăți din Europa de Est?” Vineri era ziua în care valiza diplomatică 
aducea rapoarte de la agenţii Shabakului din spatele Cortinei de Fier. 


Zelig a remarcat cu nonşalanţă cá, în urmă cu câteva minute, primise 
din Varşovia „un fel de discurs al lui Hrușciov la Congresul...” Manor 
a sărit de pe scaun, răcnind: 


— Ce? Adu-l imediat! 


Tânăr, înalt, frumos, șeful Shabakului emigrase în Israel cu doar câțiva 
ani în urmă. Născut în România sub numele de Artur Mendelovici, 
într-o familie avută, fusese trimis la Auschwitz, unde întreaga lui 
familie — părinţii, o soră si doi frati — fusese omorâtă. El supravietuise 
şi, la eliberarea lagărului, nu cântărea mai mult de 37 de kilograme. 
Întors la Bucuresti, lucrase pentru Aliya Beth, ajutând refugiații evrei 
să intre în Palestina aflată sub mandat britanic, folosind numele fals 
Amos și alte câteva nume pentru a-și acoperi urmele. În 1949, când 
venise rândul lui să plece în Israel, autorităţile române nu voiseră să-i 
dea drumul. Reușise să fugă cu un pașaport ceh falsificat, sub numele 
de Otto Stanek. Prietenii lui îl botezaseră „omul cu o mie de nume”. În 
Israel devenise Amos Manor. 


În serviciile secrete făcuse rapid carieră. Isser era fascinat de el. Manor 
era opusul lui. Isser era mic, Manor, mare. Isser, inflexibil și aspru, 
Amos, politicos și civilizat. Isser nu făcea sport, Manor era înotător, 
juca fotbal, tenis si volei. Isser vorbea rusa și idis, Manor vorbea șapte 
limbi. Isser era un membru devotat al Partidului Muncii, pe Amos nu-l 


interesa politica. Isser se îmbrăca modest, Amos era distins, avea 
aspect de european. Dar, pe lângă toate acestea, era inteligent și 
inventiv. Isser îl recrutase în Shabak în 1949. După numai patru ani, 
Ben Gurion îl numise director, la recomandarea aceluiași Isser. I se 
incredintase, de asemenea, responsabilitatea relaţiilor comunității 
serviciilor secrete israeliene cu CIA. 


În vinerea aceea ploioasă, Manor s-a aruncat asupra teancului de 
hârtii fotocopiate. Textul nu i-a pus probleme - una din cele șapte 
limbi pe care le ştia era rusa. Citind mai multe pagini, a înţeles uriașa 
importanță a discursului lui Hrușciov. S-a urcat în mașină și a pornit 
în grabă spre casa lui Ben Gurion. 


— Trebuie să citiți asta, i-a spus el prim-ministrului israelian. 
Cunoscător si el de rusă, Ben Gurion a citit discursul. In dimineața 
următoare, zi de sabat, l-a convocat urgent pe Manor. 


— Acesta e un document istoric, a spus, și este dovada că în viitor 
Rusia va deveni o națiune democratică. 


Isser a primit discursul pe 15 aprilie și a înțeles imediat că acesta 
putea fi o mină de aur pentru Israel. Avea în mâinile lui un mijloc de a 
întări legăturile Mossadului cu CIA, inițiate în 1947. În 1951, când 
vizitase Statele Unite, Ben Gurion trecuse pe la generalul Walter 
Bedell Smith, pe care-l întâlnise în Europa la sfârşitul celui de-al 
Doilea Război Mondial. Bedell Smith era directorul CIA (şi pe punctul 
de a fi înlocuit de Allen Dulles, veteran al Serviciului de 
Contrainformatii? si fratele unui viitor secretar de stat). El fusese de 
acord, deși cu unele ezitări, să înceapă o cooperare limitată între CIA 
si Mossad, în principal sub forma interogării de către israelieni a 
emigranților din Uniunea Sovietică si blocul estic. Multi erau ingineri, 
tehnicieni și chiar ofițeri de armată care lucraseră în instalații militare 
sovietice sau ale Pactului de la Varșovia și puteau furniza informaţii 
detaliate despre capacitățile armatelor din blocul comunist. Aceste 
informații erau transmise cu regularitate și îi impresionau pe 
americani. CIA numise pe post de om de legătură cu Israelul o figură 
legendară, pe James Jesus Angleton, șeful contraspionajului CIA. 
Angleton vizitase Israelul și îi cunoscuse pe șefii serviciilor secrete din 
această tara. Stabilise raporturi prietenești cu Amos Manor si chiar 
petrecuse câteva nopţi în minusculul apartament de două camere al 
acestuia în továrásia whiskyului scoțian. 


Dar, de data aceasta, Isser si Amos aveau de oferit mai mult decât 
interogări de emigranţi. Se hotărâseră să le transmită americanilor 


discursul lui Hrușciov — dar nu prin reprezentantul CIA la Tel Aviv, ci 
direct la Washington. Printr-un curier special, Manor i-a trimis o copie 
a discursului lui Izzi Dorot, omul Mossadului în Statele Unite, care a 
dat fuga până in Langley, Virginia, si i-a inmánat-o lui Angleton. Pe 
17 aprilie, Angleton i-a dus discursul lui Allen Dulles, iar ceva mai 
târziu în aceeaşi zi, discursul se afla pe biroul președintelui 
Eisenhower. 


Experții spionajului american au rămas consternati. Minusculul 
serviciu de spionaj al Israelului le punea la dispoziție ceea ce uriasele, 
sofisticatele servicii ale Statelor Unite, Marii Britanii si Franței nu 
fuseseră în stare să obțină. Sceptici, șefii CIA au dispus ca documentul 
să fie verificat de experți, care au conchis în unanimitate că era 
autentic. 


Bazându-se pe aceste concluzii, CIA a trimis în secret textul la New 
York Times, care, pe 5 iunie 1956, l-a publicat pe prima pagină. 
Apariţia lui a provocat un cutremur în lumea comunistă și a convins 
milioane de oameni să întoarcă spatele Uniunii Sovietice. Unii istorici 
afirmă că revoltele spontane din Polonia și Ungaria împotriva 
sovieticilor din toamna lui 1956 au fost motivate de dezvăluirile 
făcute de Hrușciov. 


Lovitura dată de serviciile secrete a îmbunătăţit considerabil relațiile 
Mossadului cu CIA, iar modesta broșură pe care frumoasa Lucja i-o 
împrumutase chipeșului ei Wiktor i-a adus Mossadului israelian o aură 
legendară. 


La Varșovia, nimeni nu l-a suspectat pe jurnalist că transmisese 
Statelor Unite discursul lui Hrușciov. În ianuarie 1957, Wiktor a 
emigrat în Israel. În semn de recunoștință, Amos Manor i-a oferit un 
post în Departamentul pentru Europa de Est din Ministerul Afacerilor 
Externe. La scurtă vreme după aceea, proaspătul imigrant a fost numit 
editor şi reporter în secția poloneză a rețelei de radiodifuziune de stat 
Kol Israel. 


Dar curând a primit si o a treia slujbă. La puţin timp după venirea sa 
în Israel, Wiktor a întâlnit la un ulpan, o școală specială unde 
imigranții si străinii învățau limba ebraică, câțiva diplomați sovietici. 
Unul dintre aceştia a dat întâmplător peste el pe un culoar din 
Ministerul de Externe si a fost impresionat de poziția importantă pe 
care o ocupa acest imigrant sosit nu demult în Israel. La scurtă vreme 
după aceea, un agent KGB a apărut „din întâmplare” lângă Grajewski 
pe o stradă din Tel Aviv. A intrat în vorbă cu el și i-a amintit de 
trecutul său în Polonia, ca dușman al nazismului și militant comunist. 


Apoi i-a făcut o ofertă: să devină agent al KGB în Israel. Grajewski a 
promis că va reflecta asupra propunerii și s-a dus direct la sediul 
Mossadului. 


— Ce să fac? a întrebat. 
Cei de la Mossad au fost încântați. 
— Minunat! i-au spus. Nu sta pe gânduri si acceptă! 


Voiau să-l transforme pe Grajewski în agent dublu, care să le furnizeze 
rușilor informații false. 


Şi așa, pentru Wiktor a început o nouă și îndelungată carieră. Ani de 
zile el i-a aprovizionat pe ruși cu informaţii născocite sau falsificate de 
către Mossad. Se întâlnea cu agenții KGB în pădurile din jurul 
Ierusalimului și al Ramle, în biserici și mănăstiri ruse din Jaffa, 
Ierusalim si Tiberias, „întâmplător” în restaurante aglomerate și la 
recepții diplomatice. În cei 14 ani cât a fost agent dublu, Grajewski n- 
a fost nici măcar o dată suspectat de sovietici că el era cel care se 
folosea de ei. Agenţii KGB îl complimentau mereu pentru excelentele 
informaţii pe care le furniza. La sediul KGB se zvonea că Uniunea 
Sovietică are un agent infiltrat în înseși cercurile guvernante ale 
Israelului. 


În toti anii aceia, sovieticii au avut încredere în Grajewski și niciodată 
nu i-au pus la îndoială credibilitatea. O excepţie a fost în 1967, când l- 
au ignorat complet. Ironia a făcut ca tocmai atunci el să fi furnizat 
informaţii absolut corecte. În timpul „perioadei de aşteptare” 
dinaintea Războiului de Șase Zile, președintele Egiptului, Gamal Abdel 
Nasser, a crezut în mod greșit că Israelul intenționa să atace Siria în 
mai. Și-a masat de aceea trupele în peninsula Sinai, a expulzat forțele 
ONU de menţinere a păcii, a închis strâmtorile de la Marea Roșie 
pentru navele israeliene și a amenințat Israelul cu anihilarea. Israelul 
nu avusese intenția de a ataca și dorea să prevină un război cu 
Egiptul. Prim-ministrul Eshkol i-a cerut Mossadului să-i informeze pe 
sovietici că, dacă Egiptul nu renunţă la măsurile agresive, Israelul va fi 
nevoit să declare război. El spera că Uniunea Sovietică, care avea o 
influență uriașă asupra Egiptului, îl va opri pe Nasser. Grajewski a 
transmis KGB-ului un document care detalia adevăratele intenţii ale 
Israelului. Dar URSS a făcut o evaluare eronată a situaţiei; Moscova a 
ignorat raportul lui Grajewski și l-a încurajat pe Nasser în acțiunile 
sale beligerante. 


Rezultatul a fost că, într-un atac preventiv, Israelul a distrus armatele 


Egiptului, Siriei si Iordaniei si a cucerit o bună parte din teritoriile 
acestor tari. Uniunea Sovietică a fost, la rândul ei, o mare perdantă; 
armele ei s-au dovedit inferioare, şi-a negat promisiunile și nu a fost în 
stare să-și susțină aliații bătuți măr. 


Si totuși, în anul acela, lunga colaborare dintre Grajewski și KGB a 
atins punctul culminant. Wiktor a fost convocat la o întâlnire cu 
omologul său sovietic într-o pădure din centrul Israelului. Agentul 
KGB l-a informat solemn că guvernul sovietic dorea să-i mulțumească 
pentru serviciile sale devotate și hotărâse să-i acorde cea mai înaltă 
distincție, Ordinul Lenin! 


S-a scuzat că nu putea să-i ofere medalia în Israel, dar l-a asigurat că 
ea îl așteaptă la Moscova si că o va primi oricând va ajunge acolo. 
Grajewski a preferat să rămână în Israel. 


În 1971 el s-a retras din activitatea de spionaj. 


Dar nu a fost uitat. În 2007 a fost invitat la sediul Shabakului, unde a 
fost întâmpinat de un grup select, care îi reunea pe directorii actuali si 
trecuţi ai Shabakului și Mossadului, ca și pe mulți dintre prietenii, 
foştii colegi si rudele sale. Directorul Shabakului, Yuval Diskin, i-a 
oferit o prestigioasă distincție pentru servicii sale deosebite — și astfel 
Grajewski a devenit singurul agent dublu decorat de două ori: de 
propria tara, pe care a servit-o cu devotament toată viata, si de tara 
inamică, pe care o indusese în eroare si o înșelase, asumându-și 
riscurile. 


Un reporter l-a numit „omul care a inițiat sfârşitul Imperiului 
Sovietic”, dar Grajewski nu a fost de acord. 


— Nu sunt un erou și n-am făcut istorie, a spus el. Singurul care a 
făcut istorie a fost Hrușciov. Eu doar am întâlnit istoria timp de câteva 
ceasuri, iar apoi drumurile noastre s-au despărțit. 


A murit la vârsta de 81 de ani. Si s-ar putea ca undeva în Kremlin, 


într-o cutiutá căptușită cu catifea roșie, să-l aştepte încă medalia lui, 
pe care e gravat profilul lui Vladimir Ilici Lenin. 


5 Predecesorul CIA în perioada celui de-al Doilea Război Mondial 
(n.red.) 


6 Localitatea unde se află sediul CIA (n.red.) 


CAPITOLUL 6 


»ADUCETI-L PE EICHMANN VIU SAU MORI!” 


— Și cum te cheamă? a întrebat fata. 


— Nicholas, i-a răspuns el zâmbind. Dar toti prietenii îmi spun Nick. 
Nick Eichmann. 


Fiica evreului orb 


Spre sfârșitul toamnei lui 1957, Isser Harel a primit un mesaj straniu 
din Frankfurt, Germania. În mesaj se arăta că domnul Fritz Bauer, 
procuror general al regiunii Hesse, dorește să transmită Mossadului 
niște informaţii secrete. Isser îl stia pe Bauer, un personaj foarte 
respectat în Germania. Înalt, charismatic, cu o limbă ascuţită, era 
cunoscut pentru urmărirea agresivă a criminalilor naziști. Coama de 
păr alb leonin îl făcea să semene vag cu David Ben Gurion. Bauer era 
și el evreu și un luptător înnăscut. În 1933, după ascensiunea lui 
Hitler la putere, fusese aruncat într-un lagăr de concentrare. Dar 
teribila experiență nu-i frânsese spiritul. Evadase în Danemarca și apoi 
în Suedia. La sfârşitul războiului se hotărâse să-și dedice viata 
urmăririi şi pedepsirii criminalilor naziști. Își exprima deschis 
dezamăgirea fata de autoritățile din Germania de Vest, care făceau 
prea putin pentru stârpirea nazismului. 


În noiembrie 1957, Isser l-a trimis pe Shaul Darom, un ofiţer de 
securitate israelian, să se vadă cu Bauer. Darom a ajuns la Frankfurt și 
a avut o lungă conversație cu procurorul general. Câteva zile mai 
târziu, intra în biroul lui Isser din Tel Aviv. 


— Domnul Bauer mi-a spus că Eichmann este în viata si se ascunde in 
Argentina, a relatat el. 


Isser a tresărit. Ca atâtea alte milioane de evrei, îl considera pe 
colonelul SS Adolf Eichmann întruchiparea ororilor naziste. Eichmann 
dirijase personal „soluţia finală” — anihilarea sistematică a evreilor din 
Europa. Îşi dedicase viata masacrării meticuloase a șase milioane de 
evrei. După război dispăruse si nimeni nu stia unde se află; se spunea 


că ar trăi în Siria, Egipt, Kuweit, America de Sud... 


Darom a relatat în detaliu convorbirea lui cu Bauer. Cu câteva luni în 
urmă, Bauer primise o scrisoare din Argentina, trimisă de un emigrant 
german pe jumătate evreu, care avusese de suferit sub naziști în 
timpul războiului. Acesta citise reportaje din presă despre urmărirea 
asiduă a criminalilor naziști de către Bauer și știa că în vârful listei 
celor căutați era Adolf Eichmann. Atunci când frumoasa lui fiică, 
Sylvia, îi spusese că avea întâlnire cu un tânăr pe nume Nick 
Eichmann, tatăl rămăsese consternat. Se gândise că tânărul Nick 
trebuia să fie rudă cu asasinul căutat. Îi scrisese deci lui Bauer că 
putea să-i ducă pe agenţii acestuia la bârlogul lui Eichmann, despre 
care se spunea că trăia la Buenos Aires sub o identitate falsă. 


Bauer stia deja că, după război, Eichmann fugise din Germania. Soția 
lui, Vera, și cei trei fii rămăseseră în Austria, dar după câţiva ani 
dispăruseră și ei. În cele din urmă, Bauer aflase că emigraseră în 
Argentina, unde Vera se recăsătorise. Bauer era convins că ea se 
întorsese de fapt la Eichmann și că al doilea mariaj era fictiv. „Cel de 
al doilea sot" trebuia să fie însuși Eichmann, care o așteptase. 


Bauer se temea că, dacă solicita guvernului german să ceară 
extrădarea din Argentina, l-ar fi pierdut pe Eichmann. Nu avea 
încredere în justiția germană, încă plină de foști naziști. Îi suspecta, de 
asemenea, pe câţiva angajați ai ambasadei germane de la Buenos 
Aires. Se temea că, încă înainte ca cererea oficială de extrădare să fie 
remisă argentinienilor, cineva de la ambasadă sau din Germania l-ar fi 
prevenit pe Eichmann, iar acesta ar fi dispărut din nou. 


Bauer discutase deschis cu Shaul Darom. El voia ca Mossadul să afle 
dacă bărbatul din Buenos Aires era într-adevăr Eichmann. Dacă era, 
Israelul urma să-i ceară extrădarea sau să lanseze o operațiune sub 
acoperire si să-l răpească. 


— Vă vorbesc după multe zile și nopţi de frământare sufletească, 
mărturisise Bauer. Un singur om din Germania știe despre hotărârea 
mea de a vă furniza aceste informații, prim-ministrul regiunii Hesse, 
Georg August Zinn (un social-democrat și viitor președinte al 
Bundesratului german). 


Întors în Israel, Shaul Darom a pus pe biroul lui Isser o singură foaie 
de hârtie, pe care era notată ascunzătoarea lui Eichmann. Privirile lui 
Isser s-au concentrat asupra unei adrese: „4261 Calle Chacabuco, 
Olivos, Buenos Aires”. 


La începutul lui ianuarie 1958, un tânăr se plimba pe Calle 
Chacabuco. Era Emmanuel (Emma) Talmor, membru al unității de 
operațiuni speciale a Mossadului. Isser îl trimisese să verifice 
acurateţea mesajului lui Bauer. Lui Talmor nu i-a plăcut ce a văzut. 
Olivos era un cartier sărăcăcios, locuit mai ales de muncitori. Pe 
ambele părți ale străzii nepavate se vedeau doar barăci dárápánate — 
inclusiv la numărul 4261. În curtea minusculă, Talmor a observat o 
femeie corpolentă, neglijent îmbrăcată. 


— Nu pot să cred cá asta e casa lui Eichmann, i-a spus, câteva zile mai 
târziu, Talmor lui Isser în biroul acestuia din Tel Aviv. Sunt sigur că 
Eichmann și-a transferat o grămadă de bani în Argentina, ca toti marii 
comandanţi naziști, care și-au pregătit fuga cu mult înainte de căderea 
Reichului. Nu pot să cred că trăiește într-o asemenea cocioabă și într-o 
asemenea mahala. Și nici că femeia aceea grasă din curte era Vera 
Eichmann. 


Obiectiile lui Talmor nu l-au convins pe ramsad. Isser voia să continue 
investigațiile, dar avea nevoie să ia legătura cu sursa lui Bauer. L-a 
contactat pe Bauer, care i-a dezvăluit imediat numele și adresa 
informatorului său: Lothar Hermann. Acesta se mutase acum în alt 
oraș, Coronel Suârez, la vreo 500 de kilometri depărtare de Buenos 
Aires. Bauer i-a transmis lui Isser o scrisoare de recomandare, în care 
îl ruga pe Hermann să facă tot posibilul pentru a-l ajuta pe aducătorul 
scrisorii. 


În februarie 1958, un vizitator de peste ocean a sosit în orașul Coronel 
Suârez. Era Efraim Hoffstetter, șeful departamentului de investigații al 
poliției din Tel Aviv. Se afla întâmplător în Argentina la o conferință a 
Interpolului și fusese de acord să coopereze cu Isser. Dar, din 
precauție, când a bătut la ușa casei de pe strada Libertad, s-a 
recomandat drept german — Karl Huppert. În camera de zi a dat cu 
ochii de un bărbat orb, îmbrăcat îngrijit, care-și odihnea mâinile pe o 
masă masivă din lemn. Când a intrat Hoffstetter, orbul i-a auzit pașii 
si s-a întors spre el, căutându-i pe bâjbâite mâna. Acesta era Lothar 
Hermann. 


— Sunt un prieten al lui Fritz Bauer, i-a spus Hoffstetter. Și a dat de 
înţeles că avea legătură cu serviciile secrete ale Germaniei. 


Hermann i-a spus că era evreu și că fusese polițist până când naziștii 
veniseră la putere. Părinţii lui fuseseră uciși, iar el fusese trimis la 
Dachau, unde își pierduse vederea. Mai târziu emigrase în Argentina 
împreună cu soția lui nemtoaicá. Când auzise de numele Eichmann, îl 
contactase pe Bauer. Singura lui motivaţie, după cum afirma, era 


dorința de a contribui la pedepsirea criminalilor naziști care îi 
masacraseră familia. 


— Uitaţi! a spus el, atingând brațul frumoasei sale fiice, Sylvia, care 
tocmai intrase. Ea este cea care l-a găsit pe Eichmann pentru 
dumneavoastră. 


Fata s-a imbujorat si, sováind, i-a spus lui Hoffstetter toată povestea. 


Până în urmă cu un an și jumătate, familia ei locuise în cartierul 
Olivos din Buenos Aires. Acolo ea îl întâlnise pe Nick Eichmann, un 
tânar simpatic, cu care își dăduse întâlnire de câteva ori. Ea nu-i 
spusese că este de origine evreiască, căci Hermannii erau cunoscuţi ca 
familie ariană. Dar Nick vorbea fără menajamente. O dată îi declarase 
că nemții ar fi trebuit să-și ducă treaba la bun sfârșit și să-i anihileze 
pe toti evreii. Iar cu o altă ocazie mentionase că tatăl lui fusese ofițer 
în Wehrmacht în timpul celui de-al Doilea Război Mondial și-și făcuse 
datoria fata de patrie. 


Nick îi împărtășea Sylviei vederile sale, dar n-o invitase niciodată la el 
acasă. Chiar și după ce familia ei plecase din Buenos Aires, iar ei 
rămăseseră să corespondeze, el nu-i dăduse adresa lui de acasă. Sylvia 
trebuia să-i scrie pe adresa unui prieten. 


Acest comportament straniu îi trezise lui Lothar Hermann suspiciunea 
că Nick ar putea fi fiul lui Eichmann. Plecase împreună cu fiica lui la 
Buenos Aires si luase autobuzul spre Olivos. Cu ajutorul unor prieteni, 
Sylvia găsise adresa lui Nick Eichmann și chiar reușise să intre în casa 
de pe Calle Chacabuco. Dar Nick nu era acasă. Dăduse acolo peste un 
bărbat chel, cu ochelari si o mustață subţire, care îi spusese cá era 
tatăl lui Nick. 


Apoi Hermann i-a confirmat lui Hoffstetter că este de acord să meargă 
din nou la Buenos Aires împreună cu Sylvia, pentru a-l ajuta să 
continue investigația. Sylvia trebuia să-și însoțească tatăl orb 
pretutindeni si să-i scrie și să-i citească toată corespondența. 
Hoffstetter i-a dat lui Hermann o listă cu toate elementele de care 
avea nevoie pentru identificarea definitivă a lui Eichmann: fotografia, 
numele actual, locul de muncă, documente oficiale referitoare la el, 
amprente. Apoi cei doi au stabilit un sistem sigur de corespondenţă, 
iar Hoffstetter i-a dat lui Hermann niște bani de cheltuială. În final a 
scos din buzunar o carte poştală și a rupt-o în două. O jumătate i-a 
dat-o lui Hermann. 


— Dacă cineva iti aduce cealaltă jumătate, poti să-i spui totul. Va fi 


unul din oamenii noștri, a încheiat el. 
Hoffstetter a plecat, s-a întors în Israel și i-a raportat totul lui Isser. 


După câteva luni, raportul lui Hermann a ajuns la sediul Mossadului. 
Informatorul relata cu entuziasm că aflase tot ce trebuia despre 
Eichmann. Casa de pe Calle Chacabuco fusese construită în urmă cu 
zece ani de un austriac, Francisco Schmidt, care o închiriase la două 
familii: Daguto și Klement. Hermann afirma emfatic că Schmidt era 
Eichmann. Era de părere că Daguto și Klement serveau doar ca 
acoperire pentru adevăratul Eichmann. 


Isser a cerut agentului său din Argentina să verifice raportul lui 
Hermann. Omul i-a trimis o cablogramă: „În mod sigur Francisco 
Schmidt nu este Eichmann. Nu locuiește și n-a locuit niciodată în casa 
de pe Calle Chacabuco.” 


Isser a conchis că Hermann nu era o sursă credibilă și a decis să pună 
capăt investigaţiei. 


Greseala 


Decizia lui Isser a fost o gresealá uriasá, care ar fi putut anula 
posibilitatea de a-l captura pe Eichmann. De fapt, incompetenta care a 
marcat primele faze ale operatiunii pare azi de necrezut. Cum s-a 
putut ca o investigatie sub acoperire, atát de complexá, sá fie 
încredințată unui om în vârstă, orb si fără nici o pregătire de 
specialitate? Cum a putut Mossadul să ia în serios identificarea greşită 
a lui Eichmann făcută de acest om? Cum a putut Isser să ignore faptul 
că Sylvia fusese pe Calle Chacabuco și îl întâlnise pe tatăl lui Nick 
Eichmann? În loc să trimită la Buenos Aires un anchetator 
profesionist, care să verifice identitatea celor doi chiriași si a 
proprietarului, Isser a abandonat, pur si simplu, proiectul. O asemenea 
eroare gravă nu-i stătea în fire. 


După un an si jumătate, Bauer a venit în Israel. N-a vrut să se 
întâlnească aici cu Isser Harel, pe care-l acuza că ratase capturarea lui 
Eichmann. S-a dus la Ierusalim, la procurorul general Haim Cohen, și 
a avut o întâlnire cu acesta. Acolo și-a dat frâu liber furiei și i-a descris 
lui Cohen modul absolut jalnic în care Mossadul abordase această 
investigaţie. 


Haim Cohen i-a convocat la Ierusalim pe Isser si pe Zvi Aharoni, 
anchetatorul-sef al Shabakului. Bauer îi aștepta în biroul procurorului 


general și l-a acuzat pe Harel că lucrase de mântuială. A amenințat 
apoi că, dacă Mossadul nu este capabil să ducă misiunea la bun sfârșit, 
avea să fie silit să ceară autorităților germane să și-o asume. Dar nu 
ameninţarea lui l-a convins pe Harel să redeschidă cazul. Ci o nouă 
informaţie pe care o adusese Bauer: două cuvinte, care păreau să 
rezolve misterul. Bauer a dezvăluit faptul că numele fictiv al lui 
Eichmann în Argentina era Ricardo Klement. 


Fiica lui Hermann își dăduse într-adevăr întâlnire cu fiul lui Eichmann 
si familia Eichmann locuise cu adevărat pe Calle Chacabuco. Dar 
Hermann nu stiuse că Eichmann își schimbase numele în Klement si îl 
indicase greșit pe Francisco Schmidt. Dacă Isser și-ar fi făcut bine 
treaba si ar fi trimis agenti competenti să verifice povestea lui 
Hermann, ar fi descoperit de mult adevărata identitate a lui 
Eichmann. 


Isser le-a sugerat acum lui Cohen și Bauer să-l însărcineze pe Zvi 
Aharoni cu continuarea cercetărilor. Aharoni era un bărbat înalt și 
slab, cu o frunte largă, cu mustață si o minte brici. El însuși evreu 
german, era un apropiat al lui Cohen, dar mai putin al lui Isser. Pe 
acesta era încă supărat pentru că, în 1958, când el fusese la Buenos 
Aires în legătură cu un alt caz, Isser nu îi dăduse voie să verifice 
afirmaţiile lui Hermann. Dar acum trebuia să treacă peste 
resentimente. Isser avea mare nevoie de experiența lui Aharoni. 


Si, astfel, în februarie 1960, Aharoni a aterizat la Buenos Aires. L-a 
rugat pe un prieten, un evreu local, să arunce o privire asupra casei de 
pe Calle Chacabuco. Omul s-a întors supărat. Casa era goală. Câţiva 
zugravi și zidari renovau unul din cele două apartamente - fostul 
cămin al familiei Klement. Dar aceasta se mutase la o adresă 
necunoscută. Aharoni trebuia să găsească deci o cale de a-i da de 
urmă lui Klement fără a trezi suspiciuni. 


La începutul lui martie, un tânăr argentinian în uniformă de liftier de 
hotel a sosit la casa din Calle Chacabuco. Aducea un pachetel ambalat 
frumos pentru Nicholas Klement, în care se aflau o brichetă scumpă și 
un card parfumat cu o scurtă inscripție: „Dragă Nick, felicitări de ziua 
de naștere!” Părea un cadou trimis de o femeie care dorise să rămână 
anonimă. 


Mesagerul a intrat în apartament, unde lucrau câţiva zugravi, si a 
întrebat de familia Klement. Dar cei mai mulți dintre muncitori habar 
n-aveau de ei. Unul i-a spus totuși mesagerului că ar fi auzit că se 
mutaseră în cartierul San Fernando, în cealaltă parte a Buenos 
Airesului. Apoi l-a condus pe băiat la un atelier din vecinătate, unde 


lucra fratele lui Nick Eichmann. Era un bărbat blond cu numele de 
Dieter, dar care, deși manierat, a refuzat să divulge noua adresă a 
familiei Klement. Cu toate acestea, vorbáretul Dieter i-a dezvăluit 
mesagerului că tatăl lui lucra temporar în îndepărtatul oraș Tucumân. 


Mesagerul s-a întors în Calle Chacabuco și i-a tot bătut la cap pe 
zugravi cu nesfârșite întrebări. In cele din urmă, a dat de un bărbat 
care își amintea vag de noua adresă a familiei Klement. 


— Trebuie să iei trenul până la gara San Fernando, a spus acesta. De 
acolo te urci în autobuzul 203 şi cobori la Avijenda. Peste drum o să 
vezi un chioșc. În dreapta lui, putin mai la o parte de celelalte case, e 
o casă mică din cărămidă. Aceea e casa lui Klement. 


Încântat, mesagerul s-a întors în grabă si i-a raportat lui Aharoni. A 
doua zi, Aharoni a luat trenul spre San Fernando, a urmat 
instrucțiunile zugravului si a găsit imediat casa. S-a oprit la chioscul 
din apropiere și a întrebat de numele străzii. 


— Calle Garibaldi, i-a spus vânzătorul. 


Căutarea începea să dea roade. 
Calle Garibaldi 


La mijlocul lui martie, Aharoni s-a îmbrăcat ca un om de afaceri si s-a 
îndreptat spre o casă de pe Calle Garibaldi, vizavi de casa lui Klement. 


— Reprezint o companie americană, i-a spus el femeii care îi 
deschisese ușa. Producem mașini de cusut și vrem să construim o 
fabrică în această zonă. Am vrea să vă cumpărăm casa. 


După care a adăugat, arătând spre casa lui Klement: Și pe aceea. Aţi 
vrea să vindeti? 


În timp ce sporovăia cu femeia, Aharoni apăsa mereu un buton de pe 
mânerul unui mic bagaj pe care-l căra în mână. Acesta activa o 
cameră ascunsă, care fotografia casa lui Klement din diferite unghiuri. 


A doua zi, Aharoni a verificat în arhivele orașului și a găsit că lotul pe 
care se afla casa lui Klement îi aparținea doamnei Vera Liebl de 
Eichmann, o dovadă că Vera nu se recăsătorise și că, potrivit regulilor 
din Argentina, înregistrase actul pe ambele nume de familie, cel de 
dinainte de căsătorie și cel de după. După cât se părea, Ricardo 


Klement prefera să nu fie menționat în documentele oficiale. 


Aharoni s-a mai întors în Calle Garibaldi de câteva ori, pe jos, cu 
automobilul sau într-o camionetă si a fotografiat casa, pe Vera si pe 
băieţelul pe care l-a văzut jucându-se în curte. Pe Ricardo Klement nu 
l-a văzut, dar a hotărât că trebuie să aștepte o zi specială: 21 martie. 
În dosarul lui, această dată marca a douăzeci și cincea aniversare a 
căsătoriei lui Adolf Eichmann cu Vera Liebl. Aharoni se aștepta ca 
Eichmann să se întoarcă din Tucumân pentru a sărbători împreună cu 
familia. 


Pe 21 martie, Aharoni s-a întors cu aparatul lui de fotografiat. În curte 
a văzut un bărbat slab, chel, de înălțime medie, cu buze subțiri, nas 
mare și mustață, purtând ochelari. Trăsăturile lui se potriveau cu 
descrierea din dosarul serviciilor secrete. 


Eichmann. 
În Israel, Isser s-a dus imediat acasă la Ben Gurion. 


— L-am localizat pe Eichmann în Argentina, a spus el. Cred că îl 
putem captura și aduce în Israel. 


Răspunsul lui Ben Gurion a venit prompt: 
— Aduceti-l viu sau mort! 
Timp de un moment a stat pe gânduri, apoi a adăugat: 


— Ar fi mai bine să-l aduceţi viu. Este foarte important pentru 
tineretul nostru. 


Soseste echipa operativá 


Isser si-a format echipa. Toti cei 12 membri ai ei erau voluntari. Unii 
erau supravietuitori ai Holocaustului, cu numerele din lagárele de 
concentrare tatuate pe antebrat. Nucleul echipei era unitatea 
operativă a serviciilor de securitate, condusă de doi dintre cei mai 
buni agenti ai Shabakului. Rafi Eitan a fost numit comandant. fl avea 
lângă el pe Zvi Malkin, pe care îl descria ca pe un bărbat „curajos, 
puternic și înzestrat cu creativitate în materie de tactică”. Chel, cu 
sprâncene stufoase, maxilar puternic si ochi adânci, melancolici, 
Malkin era cunoscut drept cel mai bun vânător de spioni al 
Shabakului. Nu purta niciodată armă („aș fi tentat s-o folosesc”), se 


baza pe „bun simt, inventivitate si improvizație” si demascase mai 
multi importanti agenti sovietici. Îşi petrecuse o parte din copilărie în 
Polonia si, după un sângeros pogrom în satul sáu, Krasnik Lubelski, 
emigrase cu familia în Israel. Doar sora sa Fruma și familia ei 
rămăseseră pe loc și, la fel ca alte rude ale lui Zvi, pieriseră în 
Holocaust. Malkin își petrecuse tinerețea în Haifa și luptase în 
Războiul de Independenţă. Avea numeroase pasiuni, între care 
pictura, scrisul „compulsiv” și teatrul. În timpul unei sederi la New 
York îl cunoscuse pe Lee Strasberg, fondatorul Studioului Actorilor, si 
învățase de la acesta o mulțime de lucruri legate de arta dramatică. 
Ulterior, avea sá spuná: 


— În multe din operaţiunile Mossadului la care am participat, am 
jucat ca si când as fi fost pe scenă, folosind deghizári si machiaj. În 
altele, am avut senzaţia că regizez o piesă. Mi-am redactat ordinele 
operative ca pe niște scenarii. 


Un alt membru al echipei era Avraham (Avrum) Shalom, originar din 
Viena, un bărbat îndesat și rezervat, adjunctul lui Eitan și viitor 
director al Shabakului. Colegi de echipă îi erau, între alții, Yaacov Gat, 
un agent de teren discret, staționat în Paris; Moshe Tavor, fost soldat 
în armata britanică și fost membru al grupului secret Răzbunătorii, 
care urmărise criminalii naziști la sfârşitul războiului (Gat omorâse 
personal pe câțiva dintre aceștia), si linistitul, modestul Shalom 
Danny, pictor talentat si genial falsificator de documente despre care 
unii spuneau că scăpase dintr-un lagăr de concentrare nazist 
falsificând o autorizaţie pe hârtie igienică. 


Cei mai multi erau căsătoriți, aveau familii. 


Echipa era bine aleasă și din punct de vedere profesional. Efraim Ilani 
cunoștea bine Argentina, străzile din Buenos Aires. Era un lăcătuș 
priceput, înzestrat cu o mare forță fizică si cu o fata foarte „onestă”, 
care inspira oricui încredere. Yehudith Nissiyahu, o femeie religioasă, 
cea mai bună agentă a Mossadului, și ea voluntară, era calmă, timidă, 
modestă, corpolentă și un om simplu. Era măritată cu un activist al 
Partidului Muncii, Mordechai Nissiyahu. L-a găzduit de mai multe ori 
pe unul dintre autorii acestei cărți si s-a dovedit de fiecare dată o 
femeie absolut obișnuită. 


Iona Elian, medic care participase în trecut la mai multe operațiuni ale 
Mossadului, urma să fie lângă Eichmann, în timpul călătoriei spre 
Israel. Zvi Aharoni se alăturase și el echipei. Dar primul voluntar 
fusese însuși Isser. Îi plăcea să-și conducă oamenii în operaţiuni 
periculoase în străinătate. Dar de data aceasta știa si cá, pe parcursul 


acțiunii, aveau să fie necesare decizii imediate la nivelul cel mai înalt 
al Mossadului. Misiunea putea avea vaste consecințe politice. De aceea 
era extrem de important ca israelienii să fie conduși de cineva care 
putea lua deciziile politice necesare. Si Isser simtise că trebuie să-și 
asume comanda. 


La sfârșitul lui aprilie, o primă echipă formată din patru agenţi a intrat 
în Argentina din patru direcții diferite. Au fost introduse ilegal în tara 
echipamente esenţiale: dispozitivele walkie-talkie, unelte si 
instrumente electronice, produse medicale, ca și o parte din 
laboratorul ambulant al lui Shalom Danny, echipat pentru a produce 
pașapoarte, documente și afidavituri. 


Cei patru au închiriat un apartament în Buenos Aires (numele de cod 
„Castelul”), unde aveau să locuiască și să lucreze câțiva membri ai 
echipei, şi au făcut acolo provizii de alimente. În ziua următoare, au 
închiriat o mașină și au plecat la San Fernando, unde au ajuns la ora 
19.40. 


Se lăsase întunericul, și agenții israelieni au avut o mare surpriză. În 
timp ce mergeau încet pe șoseaua 202, l-au văzut deodată pe Ricardo 
Klement venind pe jos drept spre ei. Nu le-a dat nici o atenţie, a cotit 
și a intrat în casă. 


Agenţii au dedus că Ricardo Klement venea probabil în fiecare seară 
acasă aproximativ la aceeași oră si că putea fi capturat exact pe acea 
porțiune întunecată si pustie dintre staţia de autobuz si casa sa. 


Noaptea, au trimis o telegramă codată în Israel: „Operaţiune 
realizabilă”. 


Un avion pentru Abba Eban 


Isser simţea că-i surâde norocul. Aflase că pe 20 mai Argentina 
sărbătorea cea de a 150-a aniversare a independenţei. La festivități 
urma să participe delegaţii de demnitari din toată lumea. Din Israel 
avea să vină o delegaţie condusă de ministrul Educaţiei, Abba Eban. 
Abba Eban s-a bucurat aflând că El Al, compania aeriană a Israelului, 
îi va pune la dispoziție un avion special al firmei Britannia. Nimeni nu 
i-a spus că motivul real al generozitátii manifestate de El Al era 
operațiunea Eichmann. 


Zborul 601 spre Buenos Aires a fost stabilit pentru 11 mai. Echipajul 
aeronavei fusese selectat cu grijă. Isser dezvăluise secretul doar la doi 


dintre șefii El Al, Mordechai Ben Ari și Efraim Ben Artzi. Pilotul, Zvi 
Tohar, a fost sfătuit să ia cu el un mecanic calificat, pentru cazul în 
care avionul ar fi trebuit să decoleze brusc, fără asistența echipei 
argentiniene de la sol. 


Pe 1 mai, la apusul soarelui, Isser a aterizat în Buenos Aires cu un 
pașaport european. Un vânt îngheţat mătura pistele aeroportului. În 
Argentina era aproape iarnă. Opt zile mai târziu, în seara de 9 mai, 
câțiva israelieni intrau într-o clădire de apartamente nouă și înaltă din 
Buenos Aires. Au urcat într-un apartament ce fusese închiriat cu 
câteva zile înainte (sub numele de cod »Ináltimi"). Se adunaserá aici 
toti membrii unitátii operative. Páná atunci locuiserá in diferite 
hoteluri din jurul orașului. Ultimul intrat a fost Isser. „Cei 12" erau 
pentru prima oară împreună. 


De la venirea în Argentina, Isser stabilise un ingenios mod de 
comunicare cu echipa: avea în buzunar o listă cu trei sute de cafenele 
din Buenos Aires, cu adresele și programul lor. În fiecare dimineață 
pornea să colinde aceste cafenele, urmând un itinerar și un orar 
stabilit dinainte. În felul acesta, oamenii lui știau exact unde putea fi 
găsit în orice moment al zilei. Singurul mare inconvenient al planului 
îl constituiau litrii de cafea argentiniană tare pe care ramsad-ul 
trebuia să îi înghită în circuitele sale zilnice. Din cafenele, Isser dirija 
pregătirile pentru răpire. 


Au urmat zile de activitate febrilă: a fost adus si montat echipamentul 
necesar pentru a Une un prizonier; au fost închiriate mașini pentru 
supraveghere și capturare; au fost căutate apartamente de rezervă și 
vile izolate în afara orașului, unde urma să fie ţinut Eichmann. Cea 
mai importantă vilă („Baza”) se afla pe drumul spre aeroport. Fusese 
închiriată de doi agenţi ai Mossadului care se dăduseră drept turiști. 
Unul dintre ei era Yaacov Meidad (Mio), un bărbat îndesat, născut în 
Germania, care-şi pierduse părinţii în Holocaust și luptase în armata 
britanică în timpul războiului. Femeia care trecea drept partenera lui 
era Yehudith Nissiyahu. În interiorul vilei agenţii au amenajat o 
ascunzătoare pentru Eichmann și gardienii lui, pentru cazul în care 
poliția locală ar fi făcut investigaţii. Ca alternativă era pregătit un al 
doilea apartament. 


Ideea era ca Eichmann să fie capturat pe 10 mai, avionul să sosească 
pe 11 mai, iar pe 12 mai să-și ia zborul spre Israel. 


Dar o schimbare de ultim moment a dat planul echipei peste cap. Din 
cauza numărului mare de vizitatori care veneau la sărbătorile 
aniversare, Departamentul de protocol al Ministerului Afacerilor 


Externe din Argentina a informat delegaţia israeliană că sosirea 
acesteia trebuia amânată până pe 19 mai, la ora 14. Pentru Isser 
aceasta însemna fie să amâne capturarea lui Eichmann până pe 19 
mai, fie să execute planul pe 10 mai și apoi să aștepte, ascunzând 
captivul, încă nouă sau zece zile. Această ultimă variantă era riscantă, 
în special dacă, la cererea familiei lui Klement, politia ar fi organizat o 
căutare asiduă. Exista pericolul real ca Eichmann și răpitorii săi 
israelieni să fie găsiți. 


În pofida acestor considerente, Isser a decis să pună în aplicare planul 
așa cum fusese stabilit inițial. Dar, din cauză că oamenii lui obosiseră, 
a hotărât să amâne totul cu 24 de ore. Ziua răpirii a fost stabilită pe 
11 mai, iar ora Z era 19.40. 


Planul operațiunii fusese finalizat în cele mai mici detalii: Eichmann 
se întorcea de la lucru în fiecare seară la 19.40. Cobora din autobuzul 
203 la chioșc și mergea pe jos spre casă de-a lungul străzii Garibaldi. 
Strada era întunecoasă, traficul, slab. Operaţiunea urma să fie 
executată cu ajutorul a două mașini: una pentru răpire, alta pentru 
securitate si protecție. Prima mașină urma să fie parcată la marginea 
drumului, cu capota ridicată, iar agenţii aveau să pară că repară ceva. 
Când Eichmann avea să treacă pe lângă ei, ei trebuia să sară asupra 
lui, să-l imobilizeze și să-l arunce în mașină, apoi să demareze rapid, 
urmați de celălalt automobil. Doctorul avea să meargă in a doua 
mașină, pentru cazul în care captivul trebuia drogat. 


Pe un ton strict, Isser a dat ordine precise: 

— Dacă dati de bucluc în vreun fel sau altul, nu-l lăsați pe Eichmann 
să plece, chiar dacă sunteţi opriți. Dacă poliția vă arestează, spuneţi că 
sunteți israelieni si actionati pe cont propriu pentru a-l aduce în fata 


justiției pe un criminal nazist. 


Apoi a adăugat că toti cei care scapă de arest vor părăsi tara potrivit 
planului existent. 


I-a instruit apoi pe Meidad și Yehudith Nissiyahu să stea în vilă și să se 
comporte ca un cuplu de turiști. 


— [esiti cát mai des afară și rásfátati-vá pe pajiște cu gustări și ziare. 
Toţi ceilalți agenţi au primit ordinul de a-și părăsi hotelurile și de a 


aştepta în casele considerate sigure. 


Numărătoarea inversă 


11 mai, dimineaţa. 


Unitatea operativă își finalizează pregătirile. Chiar înainte de ora Z, 
agenții au început să-şi șteargă urmele. Majoritatea vehiculelor 
închiriate au fost returnate. Toţi membrii grupului aveau cu ei cele 
necesare deghizării — truse de machiaj, mustáti si bárbi false, peruci. 
Fiecare primise documente noi, care se potriveau cu noile lor feţe. Cei 
12 care sosiseră la Buenos Aires cu câteva zile înainte — care se 
plimbaseră pe străzi, închiriaseră masini si apartamente, se 
înregistraseră la hoteluri, supravegheaseră casa de pe Calle Garibaldi — 
au dispărut; le-au luat locul alte 12 persoane, cu înfățișare diferită, 
documente diferite și nume diferite. 


Isser şi-a părăsit și el hotelul, și-a depus bagajul la gară și s-a întors în 
oraș. Ca în fiecare zi, avea să cutreiere cafenelele. Urma să se afle într- 
un cartier de birouri si comercial, unde cafenelele erau la nici cinci 
minute una de alta. 


13.00. Isser, Rafi Eitan si alti câțiva comandanți se întâlnesc pentru 
instrucțiuni finale într-un restaurant mare din centrul orașului. În 
jurul lor, argentinieni veseli râd, beau si devorează grátarele locale. La 
ora 14.00, echipa se dispersează. 


14.30. Agenţii iau mașina principală dintr-o parcare mare centrală, 
unde se afla de câteva zile, și o duc la „Bază”. Al doilea automobil 
pleacă dintr-un alt garaj. 


15.30. Cele două mașini stationeazá la „Bază”, gata de pornire. 


16.30. Ultimele instrucțiuni la „Bază”. Membrii unităţii operative își 
schimbă îmbrăcămintea, își iau actele și se pregătesc de plecare. 


18.30. Cele două mașini pleacă spre destinaţie. În prima se află patru 
agenti: Zvi Aharoni, șofer, Rafi Eitan, comandant, Moshe Tavor si Zvi 
Malkin. Alti trei au urcat în al doilea automobil: Avraham Shalom, 
Yaacov Gat și doctorul Elian, care duce o trusă cu medicamente, 
instrumente medicale și sedative. 


Mașinile vin pe trasee separate și se întâlnesc la o intersecţie, nu 
departe de casa lui Klement. Agenţii verifică zona și constată că nu 
există puncte de control sau forțe de poliție în apropiere. 


19.35. Cele două masini parcheazá pe Calle Garibaldi. S-a lăsat deja o 
beznă groasă. Primul automobil, un Chevrolet sedan negru, e oprit 


lângă trotuar, cu fața spre casa lui Klement. Doi agenţi coboară din el 
si saltă capota. Aharoni rămâne la volan, iar al patrulea bărbat stă 
ghemuit în mașină, ţinând sub observaţie locul unde se așteaptă să 
apară din întuneric Eichmann. Unul dintre agenti și-a pus mánusile, 
pentru cazul că l-ar atinge pe Eichmann; doar gândul acesta și îl 
umple de scârbă. Peste drum stationeazá cea de a doua mașină, un 
Buick negru. Doi agenţi coboară din el și-și fac de lucru în jur. Cel de 
al treilea a rămas pe locul șoferului, gata să aprindă farurile și să-l 
orbească pe Klement când se va apropia. Cursa e gata întinsă. 


Dar Klement nu se arată. 
19.40. Autobuzul 203 opreşte la colt, dar din el nu coboară nimeni. 


19.50. Mai vin două autobuze, unul după altul. Klement nu este în nici 
unul. Agenţii încep să devină nervoși. Ce s-a întâmplat? Și-a schimbat 
Eichmann obiceiurile? A simţit pericolul și a fugit? 


20.00. La un instructaj mai devreme, Isser spusese că, în cazul în care 
Klement nu apare până la ora 20.00, membrii grupului trebuie să 
abandoneze misiunea și să plece. Rafi Eitan decide totuși să aștepte 
până la 20.30. 


20.05. Un alt autobuz oprește la colt. Mai întâi, israelienii nu văd 
nimic. Dar Avrum Shalom, membru al celei de a doua echipe, distinge 
o siluetă venind de-a lungul străzii. Klement! Shalom aprinde farurile, 
îndreptând fasciculul orbitor spre trecătorul care se apropie. 


Ricardo Klement se îndreaptă spre casă. Lumina orbitoare îl lovește în 
față și el îşi fereşte privirile. Continuă să meargă. A observat o mașină 
lângă trotuar — probabil o defectiune a motorului — și câțiva oameni 
lângă ea. În acel moment, un bărbat de lângă Chevrolet se întoarce 
spre el. 


— Momentito, señor, spune acesta. E Zvi Malkin, intrebuintand 
singurele două cuvinte pe care le știe în spaniolă. 


Klement bagă mâna în buzunar și își caută lanterna, pe care o 
folosește deseori în această parte întunecată a străzii. Ceea ce urmează 
se petrece cu viteza luminii. Malkin s-a speriat că Klement va scoate o 
armă. Sare asupra lui și îl aruncă în praful de la marginea drumului. 
Klement scoate un strigăt puternic, ascuţit. Din mașină, un bărbat și 
apoi încă unul sar asupra lui. Brate puternice îl apucă de cap și îi 
acoperă gura. E împins în fundul mașinii și întins, stupefiat, pe jos. 
Şoferul pornește mașina si tásneste înainte. N-a trecut nici măcar o 
jumătate de minut din momentul în care Klement a apărut pe stradă. 


După câteva secunde și celălalt automobil demarează și se ia după ei. 


Mâini agile îi leagă rapid lui Klement mâinile și picioarele. Cineva îi 
îndeasă o cârpă în gură. I se iau ochelarii, înlocuiți cu alții negri si 
opaci. O voce îi latră în germană, aproape de ureche: 


— Incă o mișcare și ești mort! 


El se supune si nu se clintește tot timpul drumului. Două mâini i se 
strecoară sub haine şi-i pipăie pielea — mâinile lui Rafi Eitan. Îi caută 
cicatricele — una sub axila stângă, cealaltă în partea dreaptă a burtii. 
Eitan îi aruncă apoi o privire lui Malkin și dă din cap. Își strâng 
mâinile. Eichmann e al lor. 


Eitan a crezut că-și tine sub control sentimentele. Dar, brusc, își dá 
seama că mormăie un cântec al partizanilor evrei din timpul 
războiului si că repetă refrenul: „Suntem aici! Suntem aici!”” 


Mașina se deplasează foarte repede, apoi, brusc, se oprește cu motorul 
încă mergând. Klement n-are cum să știe că e din cauza unei bariere 
de cale ferată. Cele două automobile sunt nevoite să aștepte minute 
lungi până trece un interminabil marfar. Agentilor, acesta li s-a părut 
momentul cu adevărat critic al întregii operaţiuni. Mașinile lor sunt 
înconjurate de alte automobile, toate așteptând să se ridice bariera. De 
afară se aud voci, dar Klement nu îndrăznește să facă vreo mișcare. 
Nici unul dintre argentinienii din preajmă nu observă ceva ciudat 
zăcând pe podeaua mașinii. După câteva minute, bariera se ridică și 
toată lumea se pune în mișcare. 


20.55. Cele două mașini opresc pe aleea din fata „Bazei”. Társindu-si 
picioarele ca un orb între răpitorii săi, Klement este dus în casă. Nu 
protestează când bărbaţii care îl tin încep să-l dezbrace. D cer, în 
germană, să deschidă gura, și el se supune. Îi verifică interiorul gurii, 
căutând vreo capsulă cu otravă ascunsă printre dinți. Cum încă poartă 
ochelarii opaci, nu vede nimic, dar simte mâinile care-i cercetează 
corpul și-i ating cicatricele. O mână expertă i se strecoară sub axila 
stângă și îi pipăie cicatricea mică rămasă de când, cu ani în urmă, a 
încercat să îndepărteze micul tatuaj cu grupa sanguină, obișnuit 
printre ofițerii SS. 


Deodată, o voce răsună în germană. 


— Măsura pălăriei... la pantofi... data nașterii... numele tatălui... 
numele mamei. 


El răspunde în germană, ca un robot. Vorbește și atunci când ei îl 


întreabă: 


— Ce număr avea carnetul tău de membru al Partidului Nazist? 
Numărul tău din SS? 


— 45326. Şi celălalt număr, 63752. 

— Cum te numesti? 

— Ricardo Klement. 

— Cum te numesti? repetá vocea. 

Se infioará. 

— Otto Heninger. 

— Cum te numesti? 

— Adolf Eichmann. 

Ín jur se lasá tácerea. Tot el e cel care o rupe. 


— Sunt Adolf Eichmann, repetă. Știu cá sunt in mâinile israelienilor. 
Stiu si eu putiná ebraicá, am studiat cu un rabin la Varsovia... 


Îşi amintește câteva versuri din Biblie si începe să le recite, încercând 
să pronunțe corect cuvintele ebraice. 


Nimeni nu scoate un cuvânt. 


Israelienii se uită la el stupefiati. 
Un mesager la Sdeh Boker 


Isser mergea de la o cafenea la alta. Se făcuse târziu noaptea când a 
intrat într-o nouă cafenea si s-a prăvălit într-un scaun cu fata spre ușă. 
Deodată i-a văzut la intrare pe doi dintre oamenii lui. A sărit în sus. 


-L-am prins, a spus Aharoni radios. A fost identificat categoric și a 
mărturisit că este Adolf Eichmann. 


Isser le-a strâns mâinile, si cei doi au plecat. Acum trebuia să se 
întoarcă la gară, să-și scoată bagajul și să se înregistreze într-un hotel 
nou sub o nouă identitate, ca și când tocmai ar fi sosit la Buenos Aires. 


Aerul nopţii era răcoros și proaspăt, așa că s-a hotărât să meargă pe 
jos. Avea puţină febră și răcise, dar se simțea minunat. Umbla singur 
prin întuneric, savurând aerul rece al nopţii și simțindu-se euforic — 
într-o stare de exaltare pe care n-o va uita niciodată. 


A doua zi, în fata unei căsuțe de lemn din kibuțul Sdeh Boker oprea o 
mașină. Din ea a coborât un bărbat zvelt, purtând mănuși, care le-a 
arătat paznicilor cartea sa de identitate și a intrat în biroul lui Ben 
Gurion. Era Yaacov Caroz, un asistent al lui Isser. 


— M-a trimis Isser, a spus el. Avem o cablogramá de la el. Eichmann 
este în mâinile noastre. 


Bătrânul a tăcut. Apoi a întrebat: 
— Când se întoarce Isser? Am nevoie de el. 


Privind feţele rávásite ale oamenilor lui, Isser și-a dat seama cât de 
tare îi deprima simpla prezență a lui Eichmann printre ei. Monstrul 
era în imediata lor apropiere acum, separat doar printr-un perete 
subțire — si asta îi sleia de puteri si îi umplea de dezgust pe acești 
oameni cáliti. Nu se puteau obisnui să aibă grijă de un om care, în 
ochii lor, era simbolul Răului, care, pentru mulți dintre ei, fusese 
asasinul celor mai apropiate rude ale lor — tati, mame, frati și surori, 
pieriti cu toţii în crematorii. A avea grijă de Eichmann însemna a tine 
seama de nevoile lui 24 de ore din 24. Nu-i puteau da o lamă, așa că îl 
bărbiereau ei; nu-l puteau lăsa singur o secundă, ca să nu se sinucidă; 
erau nevoiți să fie lângă el chiar și când mergea la toaletă. Yehudith 
Nissiyahu gătea și-i servea masa, dar a refuzat să spele vasele din care 
mâncase Eichmann. Repulsia pe care i-o provoca era copleșitoare. 
Așezat într-un colt, Zvi Malkin încerca să-și tempereze dezgustul 
schitándu-i portretul pe un exemplar vechi din Ghidul Americii de 
Sud. Paznicii, care se schimbau la fiecare 24 de ore, erau într-o stare 
de nervozitate extremă, si Isser și-a dat seama că trebuia să dea 
fiecăruia o zi liberă. „Lasă-i să hoinărească prin Buenos Aires”, s-a 
gândit, „să guste viața fremătătoare a acestui mare oraș și, timp de 
câteva ore, să uite realitatea respingătoare de la «Bazá»." 


Acestea aveau să devină cele mai lungi zece zile din viața membrilor 
echipei operative — ascunși într-o ţară străină și trăind cu spaima 
vreunei greșeli cât de mici care ar fi stârnit un raid al poliției și un 
scandal internațional. 


Pregătiri de fugă 


Eichmann stătea într-o cameră goală, fără ferestre, iluminată ziua și 
noaptea de un singur bec. Era supus și îndeplinea fără ezitare 
instrucțiunile celor care-l păzeau. Părea că se resemnase cu soarta sa. 
Singurul care vorbea cu el era Aharoni. Acesta l-a interogat asupra 
vieţii pe care o dusese înainte de a fi capturat. Eichmann a răspuns la 
toate întrebările. I-a spus că, după înfrângerea Germaniei în mai 1945, 
îşi asumase identitatea unui angajat al Luftwaffe?, Adolf Karl Barth. 
Mai târziu se dăduse drept Otto Eckmann, locotenent în Divizia 22 de 
cavalerie a Waffen-SS? și fusese închis într-un lagăr al prizonierilor de 
război. La sfârșitul aceluiași an, când numele lui fusese introdus pe 
lista conducătorilor naziști care urma să fie judecaţi în procesele de la 
Nürnberg, Eckmann evadase din lagăr. Până în 1950 stătuse ascuns 
sub numele de Otto Heninger în orășelul Zelle din Saxonia Inferioară 
si în același an fugise in Argentina via Italia, folosind traseele de 
evadare ale criminalilor naziști. 


Trecuseră nouă ani de când debarcase în Argentina, îmbrăcat într-o 
cămașă albă, cu papion și palton, purtând ochelari de soare si etalând 
o mustață subțire ca un creion. Stătuse patru luni la niște prieteni în 
pensiunea Jurmann dintr-o suburbie a Buenos Airesului și patru luni 
acasă la un neamt, pe nume Rippler, care-i fusese recomandat. Abia 
apoi îndrăznise să circule singur și părăsise Buenos Aires, mutându-se 
la Tucumân, un orășel aflat la o depărtare de circa 1 000 de kilometri. 
Aici fusese angajat de Capri, o firmă de construcții puţin cunoscută, 
despre care se spunea că era o companie înființată special pentru a 
procura locuri de muncă naziștilor evadați. 


Pe 4 aprilie 1952, Eichmann își primise cartea de identitate 
argentiniană pe numele de Ricardo Klement, născut la Bolzano, Italia, 
necăsătorit, de profesie mecanic. 


Cu un an înainte, la începutul lui 1951, Eichmann trimisese, sub un 
nume fals, o scrisoare către soţia sa din Austria. O informase în ea că 
„unchiul copiilor ei, bărbatul pe care-l credea mort, era, de fapt, în 
viata si o ducea bine”. Vera Liebl îi recunoscuse imediat scrisul si le 
spusese fiilor ei că unchiul Ricardo, vărul tatălui lor mort, îi invita la 
el în Argentina. 


Obtinuse un pașaport legal pentru ea si pentru copii. Masinária secretă 
nazistá se pusese febril in miscare si avusese grijá sá-i stergá orice 
urmá. Cánd agentii secreti israelieni puseserá, in cele din urmá, mána 
pe dosarul „Vera Liebl" din arhivele austriece, nu gásiserá decât 
copertele goale. Continutul párea sá se fi evaporat. 


În iunie 1952, Vera Liebl şi cei trei fii ai ei, Horst, Dieter și Klaus, 
dispăruseră de la domiciliul lor din Austria. La începutul lui iulie 
apăruseră pentru scurt timp la Genova și la 28 iulie debarcaseră în 
Buenos Aires. Pe 15 august, coborau din tren în prăfuita gară 
Tucumân. 


Moshe Pearlman scria în cartea sa: „Vera Eichmann păstra încă în 
memorie imaginea elegantului ofițer nazist care arătase cândva atât de 
impresionant în uniforma lui de gală și cu cizmele strălucind. Dar 
omul care o aştepta pe peronul din Tucumân era un bărbat de vârstă 
mijlocie, modest îmbrăcat, cu un chip palid și ridat, cu o expresie 
deprimată si mersul greoi. Asa arăta Adolf al ei." 


Teribilul Eichmann era de nerecunoscut. Slăbise și începea să 
chelească, obrajii îi căzuseră si fata isi pierduse aerul arogant atât de 
caracteristic. Părea resemnat și anxios; doar buzele subțiri mai 
sugerau cruzime si ráutate. 


În 1953, Capri dăduse faliment și Eichmann trebuise să-și caute o 
nouă slujbă. La început voise să-și deschidă o spălătorie în Buenos 
Aires, împreună cu alți doi naziști, apoi lucrase pentru o fermă de 
iepuri si ulterior într-o fabrică de sucuri de fructe. În cele din urmă, cu 
ajutorul unei alte organizaţii naziste secrete, fusese numit maistru 
într-o fabrică de asamblare Mercedes-Benz din Suarez. Cam pe atunci 
începuse să creadă că ar putea trăi liniștit până la moarte. Asta până la 
11 mai 1960. 


În tot timpul cât fostul lider nazist a fost ținut prizonier, fiii lui și-au 
căutat tatăl prin spitale, la morgă si la poliție, apoi s-au adresat, 
cerând ajutor, organizaţiei de tineret fascisto-peroniste Tacuara, care li 
s-a alăturat în cercetări. Dar, curând, cei trei tineri au ajuns la 
concluzia că tatăl lor fusese răpit de israelieni. Au încercat atunci, fără 
succes, să convingă organizaţiile pronaziste să întreprindă niște 
acțiuni drastice, poate să-l răpească pe ambasadorul Israelului și să-l 
tina captiv până când tatăl lor va fi fost eliberat, dar argentinienii au 
refuzat. 


Isser și-a instruit oamenii asupra a ce aveau de făcut în cazul în care 
ascunzătoarea lor ar fi fost localizată de poliție. Dacă s-ar fi făcut o 
descindere la „Bază”, Eichmann trebuia dus rapid în camera secretă pe 
care o pregătiseră în interiorul casei. Dacă poliția iniția o căutare 
temeinică, Eichmann trebuia scos imediat din casă printr-o ieșire 
laterală, special pregătită pentru asemenea situaţii critice. Câţiva 
agenți urmau să fugă împreună cu Eichmann, iar ceilalți trebuiau să 


facă tot posibilul să obstructioneze căutările, cu orice risc. 
Isser i-a spus fiecăruia dintre cei care s-ar fi putut afla cu Eichmann: 


— Dacă politia găseşte ascunzătoarea si dă buzna înăuntru, te 
incátusezi cu el si arunci cheile, ca să nu poti fi despărțit de el. Le spui 
că ești israelian și că, împreună cu prietenii tăi, l-ai capturat pe cel 
mai detestat criminal din lume, Adolf Eichmann, pentru a-l aduce în 
fata justiției. Apoi dai poliției numele meu real - Isser Harel -, 
identitatea mea falsă și numele hotelului în care stau. Dacă te 
arestează pe tine și pe Eichmann, voi fi și eu arestat. 


Câteva zile mai târziu, Eichmann a acceptat să semneze un document 
în care afirma că este de acord să fie dus în Israel si judecat. Iatá-l: 


Subsemnatul, Adolf Eichmann, declar de bunăvoie că acum, când 
adevărata mea identitate a fost descoperită, îmi dau seama că nu are 
rost să mai încerc să fug de mâna justiţiei. Sunt de acord să fiu dus în 
Israel și să compar în fața unei instanţe competente. Știu că mi se 
asigură sprijinul unui avocat și că voi avea posibilitatea de a depune o 
mărturie corectă despre ultimii mei ani de serviciu în Germania, asa 
încât generaţiile viitoare să aibă parte de o descriere fidelă a acelor 
evenimente. Fac această declaraţie nesilit de nimeni. Nu mi s-a promis 
nimic și nu am fost ameninţat. Dorința mea este să-mi găsesc în sfârșit 
pacea interioară. 


Întrucât sunt incapabil să-mi amintesc toate detaliile și este posibil să 
mă încurc în privinţa unor fapte, solicit să mi se pună la dispoziție 
documente relevante si depozitii care m-ar putea ajuta în eforturile 
mele de a stabili adevărul. 


Adolf Eichmann, Buenos Aires, mai 1960 
Această declaraţie nu avea, desigur, nici o valabilitate legală. 
Sosirea avionului 
18 mai 1960, ora 11.00 dimineaţa. 
Pe aeroportul internaţional Lod din apropierea Tel Avivului a avut loc 


o ceremonie oficială. Mai multe personalități de rang înalt, inclusiv 
şeful statului-major israelian, generalul Laskov, directorul general al 


Ministerului Afacerilor Externe și ambasadorul Argentinei în Israel au 
venit să vadă impresionanta delegaţie a statului evreu la cea de a 150- 
a aniversare a Argentinei. Cursa El Al a decolat, luând cu ea și câțiva 
pasageri obișnuiți care urmau să coboare în aeroporturile de escală. 


Puţini au fost cei care au observat că, la Roma, la bordul aeronavei au 
mai urcat trei civili. După câteva ore, aceștia au devenit membri ai 
echipajului si au început să circule pe culoare în uniforma El Al. Erau, 
de fapt, agenti ai Mossadului, pregătiți să-i ajute pe colegii lor din 
Buenos Aires. Unul dintre ei era Yehuda Carmel, un tip chel cu un nas 
proeminent si o mustață subțire. Nu era foarte încântat de aceasta 
călătorie. Știa că nu fusese ales pentru talentele sale, ci pentru felul 
cum arăta. Cu câteva zile în urmă fusese chemat în biroul șefului, 
unde văzuse pe masă două fotografii — una a lui si cealaltă a unui 
bărbat necunoscut. Semănau foarte tare. Când i se spusese că străinul 
era Adolf Eichmann, Yehuda se cutremurase. Și mai șocat fusese când 
i se spusese că fusese ales să servească drept sosia lui Eichmann. 
Planul lui Isser era să-l aducă pe Carmel în Argentina ca membru al 
echipajului El Al, să-i ia uniforma și documentele si apoi să le 
folosească pentru a-l introduce în avion pe Eichmann, drogat. Carmel 
avea un pașaport israelian pe numele Ze'ev Zichroni. 


Isser pregătise si un plan de rezervă. Îl chemase, printr-un 
intermediar, pe un tânăr membru al unui kibut, Meir Bar-Hon, aflat în 
vizită la rudele sale din Buenos Aires. Meir fusese instruit să vină la 
barul Gloria de pe strada Bartolome Mitre, unde îl așteptau doi bărbați 
- Isser si Elian. Isser îi dăduse instrucțiuni: 


— Când vei ajunge acasă la rudele tale, cheamă un doctor și spune-i 
că ai avut un accident de mașină si cá te simți ametit, ţi-e greață si ai 
o stare de slăbiciune generală. Doctorul va considera, probabil, că ai 
suferit o comotie si te va interna în spital. Pe 19 mai, dimineaţa, îi vei 
spune cá te simți mult mai bine si vei cere să pleci acasă. Vei fi 
externat, și spitalul iti va elibera un document care să certifice că ai 
fost tratat de comotie. 


Apoi, doctorul Elian îl instruise rapid pe Meir cu privire la simptomele 
specifice comotiei pe care trebuia să le manifeste. 


Meir plecase de la barul Gloria și urmase instrucțiunile lui Isser. 
Zăcuse și se văitase trei zile într-un mare spital din Buenos Aires. Pe 
19 mai fusese externat. O oră mai târziu, Isser tinea în mâini un 
document oficial, eliberat de spital pe numele Meir Bar-Hon, prin care 
se certifica externarea posesorului după ce fusese rănit într-un 
accident de mașină. 


Astfel, în cazul în care planul de a-l scoate pe Eichmann ilegal din 
Argentina ca membru al echipajului El Al ar fi eșuat, Isser l-ar fi pus 
pe o brancardă și l-ar fi dus la avion sub numele de Meir Bar-Hon, 
pacientul încă suferind de pe urma unei comotii. 


19 mai 


După-amiaza, avionul El Al a aterizat la Buenos Aires. De o parte si de 
alta a covorului roșu întins la ieşire se aflau oficiali de la Ministerul 
Afacerilor Externe argentinian, evrei locali entuziaști și copii care 
fluturau stegulete albastru-albe. 


Cáteva ore mai tárziu, Isser se sfátuia cu pilotul, Zvi Tohar, si cu un 
reprezentant al companiei El Al, fixând momentul decolárii: 20 mai, la 
miezul nopții. 


Ramsad-ul și-a prezentat intenţiile. După o scurtă discuţie, au căzut de 
acord asupra planului A: Eichmann urma să fie adus la bord ca 
membru al echipajului, în aparență bolnav. Sosia lui, Yehuda Carmel, 
predase deja echipei Mossadului uniforma și documentele pe numele 
de Ze'ev Zichroni, pilot El Al, iar Shalom Danny, maestrul falsificator 
al echipei, le preschimbase în așa fel încât să i se potrivească perfect 
lui Eichmann. Carmel primise documente noi si i se spusese că va 
părăsi curând Argentina. 


În seara aceea, „Baza” părea un adevărat stup. După o săptămână de 
aşteptare prelungită, agenții Mossadului se trezeau din nou la viata. 
Eichmann a fost drogat și a adormit. Israelienii au golit complet casa. 
Diversele instrumente și aparate au fost dezasamblate, lucrurile 
personale împachetate, vila a revenit la starea ei inițială. La orele 
dimineţii, în ea nu mai rămăsese nimic care ar fi putut să sugereze 
măcar rolul pe care-l jucase in ultimele opt zile. Acţiuni similare au 
avut loc în toate celelalte case închiriate de Mossad. 


20 mai 


Isser și-a părăsit hotelul pentru ultima oară, a luat un taxi până la gară 
si și-a lăsat bagajul. Apoi și-a reluat rutina cafenelelor din zilele 
precedente. Cei de la El Al au fost primii care au venit să-l întâlnească, 
iar împreună au pregătit orarul detaliat al operaţiunii. 


La amiază a început ultima etapă. Isser și-a achitat nota de plată în 
ultima cafenea vizitată, și-a luat bagajul si a pornit spre aeroport 
pentru a supraveghea operațiunea. A străbătut terminalul, căutând un 


loc unde să-și poată instala cel mai bine postul de comandă. S-a 
plimbat prin zona magazinelor și a caselor de bilete și, în cele din 
urmă, a descoperit cantina pentru angajați. Afară era cumplit de frig, 
iar cantina era plină de funcționari, echipe la sol şi personal navigant, 
care intrau cu toții să ia o băutură caldă sau ceva ușor de mâncare. 
Isser a fost încântat. Locul era ideal. Nimeni n-avea să observe sau să 
supravegheze consultările lui rapide și furișe cu agenţii. A așteptat 
până s-a eliberat un scaun si de acolo a început să coordoneze ultimele 
mișcări ale oamenilor săi pe pământ argentinian. 


„Salut, El Al!” 


21.00. În casa închiriată de Mossad, totul era pregătit. Eichmann 
fusese spălat, bărbierit, îmbrăcat într-o uniformă El Al și avea în 
buzunar o carte de identitate pe numele Ze'ev Zichroni. Faţa îi era atât 
de bine machiată, încât nici propriul fiu nu l-ar fi recunoscut. Medicul 
şi doi agenţi erau și ei în uniforme El Al. Doctorul i-a făcut lui 
Eichmann o injecție cu un drog care nu l-a adormit, dar i-a atenuat 
simțurile. Putea să audă, să vadă și chiar să meargă, dar nu putea 
vorbi si nu putea înțelege ce se petrece. 


Aharoni, îmbrăcat si el în uniformă El AL s-a urcat la volanul mașinii. 
Lângă el s-a instalat un agent. Eichmann a fost așezat pe bancheta din 
spate, între medic și un alt agent al Mossadului, și automobilul a 
pornit. 


În același timp, două alte mașini au plecat de la un cunoscut hotel din 
centrul orașului, transportând adevăratul echipaj al EI Al. Călătoria lor 
spre aeroport a fost sincronizată meticulos cu cea a vehiculelor 
Mossadului. 


La postul său de comandă improvizat, Isser primea din minut în minut 
ultimele noutăți. A ordonat ca bagajele oamenilor lui să fie aduse la 
aeroport. Pregătise trasee individuale de evadare pentru fiecare dintre 
ei, dar, dacă planul mergea fără probleme, toti urmau să părăsească 
Argentina în avionul El Al. Nu departe de Isser, Shalom Danny sorbea 
dintr-o cană de cafea aburindă. Cei care treceau pe lângă el habar n- 
aveau că linistitul client dădea dovadă de o neobrázare strigătoare la 
cer: își amenajase laboratorul de falsificări chiar sub nasul lor și era 
ocupat să contrafacă pașapoartele agenților Mossadului, punând toate 
stampilele și inscripțiile necesare pentru ca aceștia să plece ușor din 
tara. 


23.00. Un bărbat a apărut pe neașteptate lângă Isser și i-a raportat că 
toate mașinile, Mossadul și El Al, sosiseră. Isser s-a precipitat spre 
parcare si a verificat mașinile El Al. Membrii echipajului erau tácuti. 
Au simţit că participau la ceva extraordinar, dar n-aveau idee despre 
ce era vorba. Au ascultat în liniște instrucțiunile lui Isser și n-au pus 
întrebări. Isser a aruncat o privire în cea de a treia mașină, unde 
Eichmann motáia între doi agenti. 


— Dati-i drumul! a spus el. Succes! 


Cele trei masini au pornit, iar Isser s-a intors in terminal. Micul convoi 
a ajuns la barierele Argentinean Airlines; aeronava israelianá era 
parcatá in zona rezervatá lor. 


— Salut, El Al! a strigat vesel unul dintre israelieni. Paznicii l-au 
recunoscut. De fapt, erau obișnuiți cu israelienii, care intrau si ieșeau 
toată ziua de pe terenul lor. Au aruncat o privire vagă spre oamenii 
din cele trei vehicule, toti îmbrăcați în uniformele El Al. În două 
dintre masini aceștia cântau, rádeau si sporovăiau tare, în timp ce 
pasagerii din a treia dormeau. 


Bariera a fost ridicată, si toate trei automobilele s-au îndreptat spre 
avion. Ușile s-au deschis și vreo duzină de bărbaţi în uniforme s-au 
îndreptat unul lângă altul spre pistă. Eichmann mergea társindu-si 
picioarele în mijlocul lor, ascuns în cea mai mare parte de ceilalți. Îl 
țineau doi agenti, care l-au ajutat să urce scările și l-au plasat pe un 
loc la clasa întâi, la fereastră. Doctorul și echipa de pază s-au aşezat pe 
locurile din jurul lui si s-au prefăcut cá dorm. Dacă ofițerii de 
imigrație argentinieni ar fi venit să le controleze actele, li s-ar fi spus 
că aceştia erau oamenii care lucrau în schimbul al doilea și aveau 
nevoie să se odihnească înainte de tura următoare. 


23.15 - Așezat în scaunul lui din cantină, Isser a auzit huruitul 
caracteristic al motoarelor aeronavei. Avionul a rulat spre terminal și 
s-a oprit la poarta plecărilor. Isser s-a îndreptat rapid spre holul 
Plecări si a privit împrejur. Şi-a văzut oamenii stând prin colțuri lângă 
bagajele lor. S-a dus de la unul la altul, soptindu-le: 


— Urcă în avion! 


Subordonatii lui au pornit nonsalant și s-au așezat la coada pentru 
controlul pașapoartelor. Toţi aveau documentele pregătite. Shalom 
Danny le aranjase bine. 


23.45. După ce a trecut fără probleme de controlul vamal, grupul a 
trecut prin poarta de plecări și s-a îndreptat spre avion. Isser a fost 


ultimul care și-a luat bagajul, a trecut de punctul de control și s-a 
urcat în avion. Au pornit aproape imediat spre pistă. 


0.00. Noaptea dinspre 20 spre 21 mai. Avionul s-a oprit. Turnul de 
control transmisese un ordin de întârziere a decolării. Agenţii erau cu 
toții cu sufletul la gură. Se întâmplase ceva? Ajunsese cumva vreo 
informaţie de ultimă oră la poliția argentiniană? Aveau să primească 
ordin de a se întoarce? Dar, după câteva minute de anxietate 
terifiantă, avionul a căpătat, în sfârşit, permisiunea să plece și şi-a luat 
zborul pe deasupra apelor argintii ale lui Rio de la Plata. Isser a scos 
un oftat de ușurare. 


„Vreau să informez Knessetul” 


22 mai. Avionul a aterizat dimineaţa devreme pe aeroportul Lod. 


La 9.50, Isser a ajuns la Ierusalim. Yitzhak Navon, secretarul lui Ben 
Gurion, l-a introdus imediat în biroul prim-ministrului. 


Acesta a fost surprins. 

— Când ai venit? 

— Acum două ore. L-am adus pe Eichmann. 
— Unde e? 


— Aici, în Israel. Adolf Eichmann este în Israel si, dacă sunteţi de 
acord, îl predám imediat poliției. 


Ben Gurion tăcea. Nu a izbucnit în lacrimi, asa cum au relatat unii 
ziariști, nici n-a râs triumfător, cum au declarat alții. Nu l-a îmbrățișat 
pe Isser si nu și-a manifestat emoția. 


— Esti sigur cá este Eichmann? a întrebat el. Cum l-aţi identificat? 


Surprins, Isser a răspuns cá da. I-a detaliat toate criteriile după care 
fusese identificat Eichmann și a subliniat faptul că prizonierul însuși 
recunoscuse că este Adolf Eichmann. Dar Bătrânul nu era pe deplin 
satisfăcut. 


— Nu e suficient, a spus el. 


Înainte de a autoriza următorii paşi, Ben Gurion voia ca una sau două 
persoane care îl cunoscuseră pe Eichmann să-l întâlnească și să-l 


identifice oficial. Trebuia să fie sigur sută la sută. Până atunci nu avea 
de gând să sufle nici o vorbă guvernului. 


Isser a sunat la biroul său și le-a ordonat oamenilor săi să caute câteva 
persoane care l-ar putea identifica personal pe Eichmann. Extrem de 
rapid, agenţii Mossadului au localizat doi israelieni care îl întâlniseră 
în trecut pe Eichmann. Aceștia au fost aduși la celula în care era ţinut 
prizonierul, au vorbit cu el și l-au identificat oficial. 


La amiază, un trimis israelian a dat buzna într-un restaurant din 
Frankfurt și s-a repezit spre una dintre mese, unde stătea singur un 
bărbat cu părul alb, vizibil nervos și tensionat. 


— Domnule Bauer, a spus el, Adolf Eichmann este în mâinile noastre. 
Oamenii noștri l-au capturat si l-au adus în Israel. Asteptám din 
moment în moment declarația prim-ministrului în Knesset. 


Palid și profund mișcat, Bauer s-a ridicat. Mâinile îi tremurau. Omul 
care dăduse Mossadului adresa lui Eichmann din Argentina, omul fără 
de care, probabil, Eichmann n-ar fi fost niciodată prins, nu s-a mai 
putut abtine. A izbucnit în lacrimi, l-a apucat de umeri pe israelian, l-a 
îmbrățișat și l-a sărutat. 


16.00. În sesiunea plenară a Knessetului, Ben Gurion a urcat la pupitru 
si a citit cu o voce fermă și clară o scurtă declarație: 


— Vreau să informez Knessetul că serviciile de securitate ale Israelului 
tocmai au pus mâna pe unul dintre cei mari criminali naziști, Adolf 
Eichmann, care, împreună cu alti conducători ai Reichului, a fost 
răspunzător de ceea ce ei au numit „soluția finală”, adică 
exterminarea a șase milioane de evrei europeni. La ora actuală, 
Eichmann se află sub arest aici, în Israel. În curând va fi adus în faţa 
justiției în tara noastră și judecat conform legii crimelor comise de 
naziști și colaboratorii lor. 


Cuvintele lui Ben Gurion au fost primite cu consternare și nedumerire, 
care apoi s-au transformat în aplauze nesfârșite, spontane. Uluirea si 
admiraţia au cuprins Knessetul si apoi întreaga omenire. La sfârșitul 
sesiunii, un bărbat s-a ridicat de pe locul său din spatele tribunei 
guvernului. Puţini erau cei care îi cunoșteau chipul sau numele. Era 
Isser Harel. 


Procesul lui Adolf Eichmann a început la Ierusalim pe 11 aprilie 1961. 
O sută zece supraviețuitori ai Holocaustului au fost martori ai 
acuzării. Unii dintre ei nu vorbiseră până atunci niciodată despre 


trecutul lor, iar acum își spuneau poveştile cutremurătoare. Întreg 
statul Israel părea să asculte radioul și urmărea cu durere și cu oroare 
poveştile înfricoșătoare din mărturiile foștilor deținuți. Toti evreii se 
identificaseră cu procurorul, Gideon Hausner, care l-a înfruntat pe 
criminalul nazist ca reprezentant al celor şase milioane de victime ale 
acestuia. 


Pe 15 decembrie 1961, Eichmann a fost condangat la moarte. Recursul 
lui a fost respins de Curtea Supremă, iar amnistia i-a fost refuzată de 
preşedintele Yitzhak Ben Zvi. Pe 31 mai 1962, Adolf Eichmann a fost 
informat că i se apropie sfârșitul. În celula lui, condangatul a scris 
câteva scrisori către familie si a băut jumătate de sticlă de vin roșu 
Carmel. Spre miezul nopţii, reverendul Hull, un preot al sectei engleze 
a nonconformistilor, a intrat în celula lui Eichmann, asa cum mai 
făcuse și înainte. Eichmann i-a spus: 


— În noaptea asta nu vom mai discuta despre Biblie, nu mai am timp 
de pierdut. 


Preotul a plecat, dar în celula lui Eichmann a intrat un vizitator 
neașteptat. Rafi Eitan. 


Cel care-l rápise a rămas în picioare în fata condangatului îmbrăcat în 
uniforma maro-deschis a deţinuţilor. N-a scos nici un cuvânt. 
Eichmann l-a privit și i-a spus în germană: 


— Sper să-ți vină rândul după mine. 


Gardienii l-au dus într-o încăpere mică, transformată în cameră de 
execuție. A fost pus pe o trapă și în jurul gâtului i-a fost trecut un lat. 
La execuție au fost prezenți un mic grup de oficiali și ziariști și un 
doctor, care au auzit cu toții ultimele cuvinte ale condangatului, 
rostite conform tipicului nazist: 


— Ne vom întâlni din nou... Am trăit cu credinţă în Dumnezeu... Am 
respectat legile războiului și am fost loial steagului țării mele... 


Doi ofițeri de poliție din spatele ecranului au apăsat simultan două 
butoane, din care numai unul a acţionat trapa. Nimeni n-a știut care 
fusese butonul corect, așa încât numele celui care l-a executat pe 
Eichmann rămâne necunoscut. Eitan n-a văzut execuţia propriu-zisă, 
dar a auzit bufnitura trapei. 


Trupul lui Eichmann a fost incinerat într-un cuptor de aluminiu în 
incinta închisorii. 


„Spre cer s-a înălțat un fum negru”, scria un reporter american. 
„Nimeni n-a scos o vorbă, dar era imposibil să nu-ți amintesti de 
crematoriile de la Auschwitz...” 


La 1 iunie 1962, putin înainte de apusul soarelui, o ambarcatiune 
rapidă a Gărzii de Coastă israeliene a înaintat în mare până dincolo de 
apele teritoriale ale Israelului. A oprit apoi motorul și, în timp ce 
barca plutea fără zgomot, un ofițer de poliție a aruncat cenușa lui 
Eichmann în Mediterana. 


Vântul și valurile au împrăștiat rămășițele omului care declarase vesel 
cu 20 de ani în urmă: 


— Voi muri fericit, știind cá am exterminat șase milioane de evrei. 


Lângă patul mamei sale, pe moarte, Zvi Malkin se gândea la rudele 
sale masacrate, la sora lui, Fruma, si la copilasii ei, pieriti în 
Holocaust. S-a aplecat spre mama lui si i-a soptit: 


— Mamă, l-am prins pe Eichman. Fruma este răzbunată. 
— Ştiam eu că nu-ți vei uita sora, i-a șoptit femeia muribundă. 
7 E vorba de așa-numitul „Cântec al partizanilor”, ale cărui versuri au 


fost compuse în 1943. Este considerat unul dintre imnurile 
supravietuitorilor Holocaustului. (n.red.) 


8 Aviatia nazistá (n.red.) 


9 Oganizatia militará a Partidului Nazist (n.red.) 


CAPITOLUL 7 


UNDE ESTE YOSSELE? 


În timp ce Isser, agenții lui și captivul Eichmann așteptau în casele lor 
conspirative din Buenos Aires sosirea aeronavei de la Tel Aviv, 
ramsad-ul se ocupa de un alt proiect. Isser hotărâse să verifice 
zvonurile conform cărora în oraș se ascundea un alt criminal nazist: 
Josef Mengele, „îngerul morţii”, monstruosul doctor care primea pe 
peronul de la Auschwitz trenurile încărcate cu evrei și, imperturbabil, 
îi trimitea pe cei care păreau sănătoși la muncă, iar pe cei mai slabi, 
pe femei, copii si bătrâni, la camerele de gazare. Mengele devenise un 
simbol al cruzimii și nebuniei celui de-al Treilea Reich. După război 
dispăruse, posibil în Argentina. 


Mengele provenea dintr-o familie bogată. În tot timpul în care se 
ascunsese, membrii ei continuaseră să-l întrețină, trimitándu-i sume 
mari de bani. Traseul acestora, urmărit de agenţii Mossadului, ducea 
la Buenos Aires. Însă, până atunci, israelienii esuaserá în eforturile lor 
de a-l găsi pe Mengele. 


Dar de data aceasta aveau noroc. În mai 1960, cu puţin timp înainte 
ca avionul Britannia să aterizeze la Buenos Aires, agenţii lui Isser au 
găsit adresa lui Mengele. Fostul criminal trăia la Buenos Aires sub 
numele lui real! Aproape sigur era bine protejat. Isser l-a trimis pe cel 
mai bun anchetator al său, Zvi Aharoni, să verifice adresa, dar 
Mengele nu era acasă. Vecinii i-au spus că soții Mengele plecaseră 
pentru câteva zile, dar se vor întoarce curând. Entuziasmat, Isser l-a 
convocat pe Rafi Eitan. 


— Supravegheaza-l si urmáreste-l i-a spus, si, când Mengele se 
întoarce, îl rápim si pe el și-l aducem în Israel împreună cu Eichmann. 


Rafi a refuzat. 


— Operaţiunea Eichmann este foarte complexă, a replicat el. Am 
capturat un om și avem șansa să-l suim în avion și să-l ducem cu bine 
în Israel. Dar o nouă operațiune pentru capturarea unui al doilea om 
ar creşte înspăimântător riscurile. Ar fi o greşeală gravă. 


Isser a cedat, și Rafi i-a făcut o ofertă alternativă: 


— Dacă îl aduceţi pe Eichmann în Israel si ţineţi totul secret timp de o 
săptămână, îl aduc pe Mengele. 


— Si cum ai să reusesti? a întrebat Isser. 


— Avem încă vreo câteva locuri sigure la Buenos Aires, rămase de la 
operațiunea Eichmann, pe care nu le cunoaște nimeni. Putem să le 
păstrăm. În timp ce voi plecaţi cu Eichmann spre Israel, eu am să zbor 
cu Zvi Aharoni si Avraham Shalom într-una din țările vecine 
Argentinei. Voi ajungeţi în Israel și ţineţi secretă capturarea lui 
Eichmann. Nimeni nu va ști că noi am fost cei care l-am prins și 
nimeni nu ne va căuta. Ne vom întoarce la Buenos Aires și-l vom 
prinde și pe Mengele. O să-l ținem într-una din casele noastre 
conspirative şi, după câteva zile, îl aducem în Israel. 


Isser a fost de acord. În vreme ce avionul Britannia, cu Eichmann la 
bord, își lua zborul spre Israel, Eitan, Shalom si Malkin au plecat spre 
Santiago, capitala țării vecine, Chile. Aveau de gând să se întoarcă la 
Buenos Aires după o zi sau două, dacă răpirea lui Eichmann rămânea 
secretă, si să declanșeze operaţiunea Mengele. 


Dar, în dimineaţa următoare, mass-media din întreaga lume anunța pe 
prima pagină capturarea lui Eichmann în Argentina de către israelieni. 
Nici vorbă nu mai putea fi ca agenţii cei mai buni ai Mossadului să se 
întoarcă în această tara si să ducă la bun sfârșit o altă răpire. Rafi si 
prietenii lui au trebuit să-și abandoneze proiectul si să revină în Israel. 


Ulterior, Isser i-a spus lui Rafi cá îi ceruse lui Ben Gurion să tina 
secretă timp de o săptămână capturarea lui Eichmann, dar Bătrânul 
refuzase. 


— Prea multă lume știe deja că Eichmann este în mâinile noastre, i-ar 
fi spus Ben Gurion lui Isser. Nu mai putem păstra secretul. Am hotărât 
să informez Knessetul despre prinderea lui Eichmann chiar în după- 
amiaza asta. 


Capturarea lui Eichmann a fost așadar anunţată, și Israelul a pierdut 
şansa de a aduce în fata justiţiei pe unul dintre cei mai sadici criminali 
din istorie. 


La scurt timp după capturarea lui Eichmann, Mengele a simţit cá îi 
ardea pământul sub picioare. S-a mutat în Paraguay și a rămas de 
negăsit până când a murit, de un atac de cord, după aproape 20 de 
ani, în februarie 1979. 


La începutul lui martie 1962, Isser Harel a fost convocat de Ben 
Gurion. Bătrânul l-a salutat cu căldură, intretinándu-se cu el un timp 
pe diferite teme. Ce voia? se întreba Isser. Î stia bine pe Ben Gurion si 
era sigur că nu-l invitase ca să stea la taclale. Cei doi semănau. Erau 
scunzi, incápátánati si fermi, lideri innáscuti, dedicati securității 
Israelului. Nici unul, nici celálalt nu erau genul care pierde timp si 
vorbe. Iar dupá capturarea lui Eichmann deveniserá si mai apropiati. 


Brusc, în mijlocul conversatiei, Ben Gurion s-a întors spre Isser: 
— Ia spune-mi, poti găsi copilul? 


N-a spus despre ce copil era vorba, dar Isser a înțeles imediat. În 
ultimii doi ani, Israelul era obsedat de o întrebare, repetată de ziare, 
lansată de la tribuna Knessetului și azvârlită cu furie în obraz evreilor 
ultraortodocsi!? de către tineretul laic: 


— Unde este Yossele? 


Yossele era Yossele Schuchmacher, un băiat de opt ani din orașul 
Holon, care fusese răpit de evrei ultraortodocsi conduși de bunicul lui. 
Bătrânul, adept al hasidismului!!, voia să-l crească pe Yossele în 
tradiția ultraortodoxă și îl răpise de la părinţii lui. De atunci, copilul 
dispăruse fără urmă. Părinţii nu-l mai găsiseră, disputa legată de el se 
amplificase, transformându-se dintr-o problemă de familie într-un 
scandal naţional și într-o confruntare din ce în ce mai violentă între 
laici si ultraortodocsi. Unii se temeau chiar de izbucnirea unui război 
civil care ar fi sfâșiat națiunea. Ben Gurion i se adresa lui Isser in 
disperare de cauză. 


— Dacă vreţi să actionez, am să încerc, a spus acesta. S-a întors așadar 
la biroul lui și a deschis dosarul operațiunii Puiul de tigru. 


Yossele era un copil frumos, plin de viață. Aparent, singura lui 
greșeală fusese că își alesese greșit părinții. Aceasta era părerea 
bunicului său, Nahman Shtarkes. Bătrânul Shtarkes, un bărbat 
scheletic, cu barbă și ochelari, era un fanatic adept al hasidismului, un 
om dur și încăpățânat. Nimic nu-l putuse înfrânge, nici bátáusii KGB- 
ului, nici lagărele de muncă sovietice din inghetata Siberie, unde 
petrecuse o parte din cel de-al Doilea Război Mondial. În Siberia își 
pierduse un ochi și trei degete de la picioare, degerate, dar moralul îi 
rămăsese intact. Vicisitudinile nu făcuseră decât să-i alimenteze ura 
împotriva sovieticilor, care ajunsese la apogeu în 1951, când o bandă 
de huligani îi omorâse în bătaie un băiat. Se consolase cu ceilalți doi 


fii, Shalom și Ovadia, și cu fiica sa, Ida, care se măritase cu un croitor. 


Tânărul cuplu locuise un timp în vechea casă a familiei Shtarkes din 
Lvov, unde se stabilise după ce cutreierase prin Rusia și Polonia. Acolo 
se născuse, în 1953, cel de al doilea copil al familiei Shtarkes, Yossele. 


Băiatul avea patru ani când emigrase împreună cu părinții în Israel. 
Bunicul și bunica Shtarkes, precum și unul din fiii lor, Shalom, 
ajunseseră acolo cu câteva luni înainte. Nahman Shtarkes, care făcea 
parte din secta hasidică de la Wroctaw, se stabilise în Mea Shearim, 
cartierul ultraortodox din Ierusalim. Era o altă lume: bărbați îmbrăcați 
în lungi vestoane negre sau caftane de mătase, cu pălării negre sau 
căciuli de blană, cu bărbi stufoase și perciuni lungi; femei în rochii 
lungi, modeste, cu părul ascuns sub peruci sau basmale; o lume cu 
yeshiva’’, cu sinagogă, cu rabini faimoși. Shalom aderase la o yeshiva; 
fratele lui, Ovadia, plecase în Anglia. 


Ida şi Alter Schuchmacher se stabiliseră în Holon. În cele din urmă, 
Alter primise o slujbă într-o fabrică de textile din zona Tel Aviv, iar 
Ida isi găsise de lucru la un fotograf. Cumpáraserá un mic apartament 
si se luptau să-și facă o viata. Erau plini de datorii. Ca să o poată 
scoate la capăt, își trimiseseră fiica, pe Zina, la o instituţie religioasă 
in K'far Habad, iar pe Yossele îl lásaserá în grija bunicilor. 


Chinuiti de vremurile grele, Ida si Alter Schuchmacher le scriseseră 
prietenilor din Rusia că poate ar fi fost mai bine să nu vină în Israel. 
Câteva dintre răspunsuri căzuseră în mâinile bătrânului Nahman 
Shtarkes. El trăsese concluzia cá familia Schuchmacher intenționa să 
se întoarcă în Rusia împreună cu copiii și, furios, decisese să nu-l mai 
dea pe Yossele înapoi părinților. 


Cu toate acestea, la sfârșitul lui 1959, situația economică a familiei 
Schuchmacher se imbunátátise. O duceau mai bine acum, asa cá 
hotărâseră să-și reîntregească familia. În decembrie, Ida venise la 
Ierusalim să-şi ia copilul, dar nici copilul, nici bunicul nu erau acasă. 


— Mâine o să vi-l aducă fratele tău, Shalom, a spus mama Idei. Acum 
e la sinagogă cu bunicul lui și nu trebuie să-i deranjezi. 


Dar, a doua zi, Shalom venise la Holon singur și-i spusese surorii lui că 
tatăl lor hotărâse să nu i-l dea înapoi pe Yossele. Înnebunită, Ida 
dăduse fuga la Ierusalim împreună cu soțul ei. Își petrecuserá 
weekendul în casa familiei Shtarkes, si în tot acest timp Yossele fusese 
acolo. Sâmbătă seara, când se pregăteau să plece cu copilul, mama 
Idei se opusese: 


— Afară e foarte frig, spusese ea. Lăsați copilul să doarmă aici și vi-l 
aduc eu mâine. 


Părinţii fuseseră de acord. Ida își sărutase fiul, care se răsucise în patul 
lui, si plecase împreună cu soțul ei. Cum ar fi putut să stie cá vor trece 
ani înainte să-şi vadă din nou băiatul? 


A doua zi, nici Yossele, nici bunica lui nu se arătaseră în Holon. Din 
nou, Ida si Alter luaseră drumul Ierusalimului. Dar fără folos. Copilul 
dispăruse, si bătrânul Shtarkes refuzase fără menajamente să li-l dea, 
în pofida lacrimilor Idei. Fiul ei plecase. 


După alte câteva drumuri, Ida si Alter inteleseserá că bătrânul nu le 
mai dă fiul înapoi și nu vrea să le divulge locul unde se află. În 
ianuarie 1960, deciseseră așadar să se adreseze justiției. Depuseseră o 
plângere împotriva lui Nahman Shtarkes la tribunalul rabinic din Tel 
Aviv, la care Shtarkes nu ráspunsese. Si așa începuse cosmarul... 


Pe 15 ianuarie, Tribunalul Suprem dispusese ca Nahman Shtarkes să 
înapoieze copilul părinţilor lui în decurs de 30 de zile și îl citase în 
instanță. El răspunsese după două zile: 


— Nu pot să vin din cauza sănătăţii subrede. 


Pe 17 februarie, familia depusese o plângere la poliție și ceruse ca 
Nahman Shtarkes să fie arestat si ţinut în custodie până le va da 
înapoi fiul. Curtea Supremă dispusese ca poliția să găsească copilul. 
După zece zile, poliția deschisese un dosar pe numele lui Yossele și 
începuse căutările. 


7 aprilie. Neputând da de urma băiatului, poliția solicitase Curţii 
Supreme să fie degrevată de obligația de a-l căuta. 


12 mai. Indignatá, Curtea Supremă ceruse poliţiei să continue 
cercetările si, în final, ordonase arestarea lui Nahman Shtarkes. A 
doua zi, acesta fusese luat în custodie. 


Dar, dacă cineva își închipuise că statul la închisoare avea să schimbe 
hotărârea bătrânului Shtarkes, se inselase amarnic. Incăpăţânatul 
bunic nu scosese o vorbă. 


Devenise imediat limpede că Shtarkes nu ascunsese copilul de unul 
singur, ci ajutat de o reţea de evrei ultraortodocsi care induseserá in 
eroare politia. Erau implicați cu toţii într-o misiune sacrosanctă: să 
dejoace planul necinstit de a duce copilul în Rusia și a-l converti la 
creştinism — cel putin asa le spusese Shtarkes. Până si Frank, rabinul- 


şef al Ierusalimului, publicase o hotărâre în sprijinul bătrânului 
Shtarkes si ceruse comunităţii ortodoxe să-l ajute în orice chip. 


Cazul apăruse pe agenda Knessetului în mai 1960, când presa avusese 
o zi memorabilă. Primii care inteleseserá vastele implicaţii ale cazului 
fuseseră reprezentanţii partidelor religioase. Shlomo Lorenz, membru 
al Knessetului, intuise că răpirea copilului ar putea aprinde un război 
religios în Israel și își oferise serviciile de negociator între Shtarkes și 
Schuchmacher. Îi dusese lui Shtarkes, aflat încă în închisoare, un 
proiect de înţelegere în care părinții promiteau să-i dea copilului o 
educație ortodoxă. Shtarkes fusese de acord să semneze hârtia doar cu 
condiția ca rabinul Meizish, unul dintre cei mai fanatici rabini din 
Ierusalim, să-i poruncească el însuși s-o facă. 


Lorenz se dusese îndată la Ierusalim și se întâlnise cu rabinul. Meizish 
lăsase să se înțeleagă că el ar consimti la înțelegere doar cu condiția 
ca răpitorii să nu fie urmăriți în justiție. 


Apoi Lorenz mersese la șeful poliției, Joseph Nahmias. 


— Sunt de acord, spusese Nahmias. Ia mașina mea si adu copilul. Ai 
imunitate parlamentară și, oricum, nimeni nu-mi va urmări mașina, 
asa cá cei implicați vor rămâne necunoscuți. 


Încântat peste măsură, Lorenz revenise la rabinul Meizish, dar acesta 
isi schimbase părerea. Lorenz luase jocul de la capăt. Intelesese cá 
Yossele era, probabil, ascuns într-una din comunităţile religioase, în 
vreo școală talmudică sau în vreun sat ortodox. Dar, în fața unui zid al 
tăcerii, găsirea lui era o misiune imposibilă. 


La 12 aprilie 1961, Nahman Shtarkes fusese eliberat din închisoare 
„din motive de sănătate”, după ce promisese că va încerca să-l 
găsească pe băiețel. Dar nu-şi tinuse promisiunea, si Curtea Supremă îl 
arestase din nou, declarând că răpirea era „o crimă șocantă și 
abjectă”. În august 1961 se crease o comisie națională pentru 
înapoierea lui Yossele, care începuse să distribuie foi volante, să 
organizeze mitinguri publice, să alerteze mass-media. Mii de oameni îi 
semnaseră petitiile; perspectiva sinistră a unui război cultural se 
profila la orizont. 


În august 1961, politia făcuse o descindere în satul hasidic Komemiut, 
doar ca să descopere că pasărea zburase din cuib. Yossele fusese 
ascuns în sat cu un an și jumătate înainte, în decembrie 1959, când 
unchiul său Shalom îl adusese în casa lui Zalman Kot. Copilul locuise 


acolo sub numele de „Israel Hazak”. 


Între timp însă, se făcuse nevăzut, iar Shalom Shtarkes părăsise tara si 
se stabilise în comunitatea hasidică Golders Green din Londra. La 
cererea poliției israeliene, Shalom fusese arestat de britanici; când se 
născuse primul său copil, Kalman, familia îi adusese bebelușul la 
închisoare pentru ritualul circumciziei. 


Dar Yossele dispăruse fără urmă. Unii credeau că fusese scos ilegal din 
tara sau chiar cá se imbolnávise si murise. Poliția ajunsese de râsul 
tuturor. Izbucniserá ciocniri violente între evreii laici si cei ortodocși. 
Elevii școlilor yeshiva erau prinși si bătuți în stradă de trecători. 
Adolescentii laici îi zeflemiseau pe tinerii ortodocși strigându-le: 
„Unde-i Yossele?” 


Publicul israelian fierbea. Dezbateri furtunoase zguduiau Knessetul. 


Atunci Ben Gurion îl chemase pe Isser. 


Atunci când a fost de acord să înceapă căutarea lui Yossele, Isser Harel 
nu și-a dat seama că acceptase cea mai dificilă și mai complicată 
sarcină din cariera sa. Nu obișnuia niciodată să discute probleme de 
serviciu cu soţia lui, Rivka. Dar de data aceasta i-a spus: 


— Miza este autoritatea guvernului. 


Avraham Shalom, unul dintre cei mai buni agenţi ai săi, era de altă 
părere: 


— Isser vrea să demonstreze că poate reuși acolo unde politia a dat 
greş. 


Poliția era însă fericită să paseze altcuiva sarcina aceasta incomodă. 
Joseph Nahmias, șeful poliţiei, l-a întrebat pe Isser: 


— Crezi, într-adevăr, că ai putea să găsești copilul? 


Amos Manor, șeful Shabakului și colaborator apropiat al lui Isser, era 
împotriva întregului proiect. Mulţi agenţi ai Mossadului și ofițeri 
superiori din Shabak îl aprobau pe Manor. Cu toții credeau că acest 
obiectiv nu era de competenţa lor. Se presupunea că ei lucrau pentru 
securitatea Israelului, nu vânau un copil dintr-o școală hasidică. Spre 
deosebire de Isser, ei nu credeau că serviciilor secrete le revenea și 
misiunea de a proteja reputaţia statului Israel. Cu toate acestea, de 
vreme ce Isser se hotărâse în acest sens, ceilalți nu i-au contestat 


decizia. Autoritatea lui era absolută. 


Isser si adjunctii lui au creat o unitate de soc formată din aproximativ 
40 de agenti — cei mai buni anchetatori ai Shabakului, membri ai 
echipei operative, agenti religiosi sau care doar se pretindeau ca atare 
si chiar civili care se oferiserá benevol sá participe la aceastá 
operatiune. Cei mai multi dintre voluntari erau membri ai comunitátii 
ortodoxe, care inteleseserá pericolul reprezentat de rápirea lui Yossele 
pentru natiune. Dar primele lor tentative s-au incheiat cu un esec 
deprimant. Încercaseră in mod naiv să pătrundă în bastioanele 
ultraortodoxe si fuseseră imediat recunoscuți, luați in râs si respinși. 


— Am avut senzaţia cá aterizasem pe Marte si că trebuia să mă 
amestec, fără a fi observat, într-o mulțime de omuleti verzi, spunea 
unul dintre agenții lui Isser. 


Isser a studiat atent dosarul, a citit și recitit fiecare document. Nici 
urmă de Yossele în tot Israelul. In cele din urmă, Isser a ajuns la 
concluzia că băiatul fusese scos din ţară. 


Afară din tara, dar unde? Atenţia i-a fost atrasă de o informatie bizară. 
La mijlocul lui martie 1962, un grup mare de evrei hasidici veniseră în 
Israel din Elveţia. Zeci de bărbaţi, femei și copii călătoriseră cu 
avionul pentru a-l conduce pe ultimul drum pe rabinul lor venerat și 
a-l îngropa în Ţara Sfântă. Isser a început să suspecteze că funeraliile 
erau tocmai acoperirea folosită pentru a-l scoate pe Yossele din tara 
atunci când, câteva săptămâni mai târziu, grupul avea să se întoarcă 
în Elveţia. Şi-a postat oamenii la aeroport si a trimis o mică echipă 
formată din agenţii lui, condusă de Avraham Shalom, la Ziirich, 
pentru a supraveghea întoarcerea grupului hasidic. Agenţii Mossadului 
s-au dus chiar la internat și s-au furișat în curtea lui noaptea pentru a 
spiona prin ferestre și a examina cu atenţie fiecare copil. 


— Am ajuns la o yeshiva în mijlocul unei păduri, își amintește 
Shalom. Ne-am lipit de ferestre; știam că Yossele ar putea fi deghizat, 
dar am căutat un copil cam de aceeași vârstă. 


După o săptămână de aventuri nocturne, a trebuit să-i raporteze însă 
lui Isser că în mod sigur Yossele nu se afla printre copiii elveţieni. 


Isser a hotărât să-și asume conducerea operațiunii. A lăsat toate 
cazurile nerezolvate în seama ajutoarelor lui, și-a stabilit cartierul 
general la Paris si și-a trimis oamenii peste tot în lume. Aceștia au 
efectuat investigaţii în Franţa, Italia, Elveţia, Belgia, Anglia, America 
de Sud, Statele Unite și Africa de Nord. Sub diferite acoperiri, au 


încercat să pătrundă în școlile yeshiva și în comunităţile ortodoxe, 
pentru a nota centrele în care putea fi ascuns copilul. În faimoasa 
yeshiva a rabinului Soloveicic din Elveţia a apărut un tânăr evreu 
ortodox care pretindea a fi un discipol dornic să studieze Thora cu 
renumitul maestru. La Londra a sosit o modestă femeie religioasă, 
pioasă şi devotată, înarmată cu mai multe scrisori călduroase de 
recomandare de la soacra lui Shalom Shtarkes, căreia îi câștigase 
încrederea. Fusese invitată ca oaspete în casa familiei Shtarkes, care 
nu stia că buna femeie era Yehudith Nissiyahu, cea mai pricepută 
agentá al lui Isser, care participase la răpirea lui Eichmann. 


În zilele acelea, Yehudith nu era singurul agent al Mossadului care 
acționa la Londra. Londra era un important centru al ultraortodocsilor 
hasidici din secta Satmar (denumitá dupá orasul Satu Mare din 
România, unde-si avea originile). Isser a plasat o altă echipă de agenti 
in cartierul rezidential hasidic din Londra. O a treia a fost trimisá 
urgent in Irlanda. Ín timpul operatiunilor din Anglia, oamenii lui au 
dat de un tánár cuplu religios, care a inchiriat pe neasteptate o casá 
izolatá din Irlanda. Agentii Mossadului au crezut cá sotii urmau sá 
utilizeze cládirea drept ascunzátoare pentru Yossele si au pregátit un 
plan detaliat de răpire a copilului. Au închiriat în mare grabă 
apartamente si masini, echipamente de contrabandă, au pregătit 
documente false. Operaţiunea era planificată până în cele mai mici 
detalii. 


Și a urmat eșecul. 


Primii care s-au întors acasă frustrati au fost membrii echipei din 
Irlanda. „Cuplul religios” s-a dovedit realmente un cuplu religios. Pur 
si simplu se hotărâseră să meargă în vacanţă în Irlanda. Yehudith 
Nissiyahu a eșuat și ea în obținerea vreunei informaţii de la familia 
Shtarkes, iar tânărul care s-a dus să studieze Sfânta Scriptură în 
Elveţia s-a întors mai înțelept, dar cu mâinile goale. În cartierul său 
general, Isser primea răspunsuri negative de peste tot din lume. 


Copilul dispăruse. 


Cea mai rea soartă a avut echipa care încerca să se infiltreze printre 
hasidicii din secta Satmar din Londra. Câţiva elevi tineri și inteligenți 
de la yeshiva din cartierul Stamford Hill s-au postat în fata musafirilor 
nepofititi, strigând: 


— Au venit sioniștii! Hai, intrați, Yossele este aici! 


Ba chiar au chemat politia. Adjunctii lui Isser au avut multă bătaie de 


cap până să-și scoată colegii din închisoarea Majestății Sale. 


Cei mai devotați suporteri ai lui Isser isi pierdeau unul după altul 
speranţa. Și îi spuneau: 


— Isser, nu merge. Las-o baltă! Căutăm acul în carul cu fân. N-o să 
găsim copilul. 


Dar el n-a cedat. Incápátánat ca un buldog, a ales să ignore toate 
dubiile și lamentările și a continuat, obsedat de căutare și încrezător 
că, în pofida tuturor vicisitudinilor, va găsi băiatul. 


L-a convocat la cartierul general pe Yaacov Caroz, șeful centrului 
Mossad din Paris. Născut în România, Caroz își pierduse părinții în 
Holocaust și se implicase în activități de spionaj si probleme de 
securitate încă din timpul studiilor la Universitatea Ebraică din 
Ierusalim. Zvelt, cu trăsături delicate si ochelari, Caroz avea 
înfățișarea unui intelectual. Era fostul șef al Tevel (,,Universul”), secția 
Mossadului însărcinată cu relaţiile cu serviciile secrete străine, și 
încheiase câteva din cele mai secrete si neașteptate alianțe ale 
Israelului. Contribuise la perfectarea „pactului periferic” dintre Israel 
si Iran, Etiopia, Turcia si chiar Sudan (ţările non-arabe de la periferia 
Orientului Mijlociu); stabilise o colaborare strânsă cu şefii serviciilor 
secrete din Franța, Marea Britanie si Germania; făurise o alianță cu 
formidabilul general Oufkir, temutul ministru de Interne al Marocului, 
si îl vizita în secret pe regele Marocului, Hassan; ba chiar îl ajutase pe 
împăratul etiopian Haile Selassie să zdrobească o tentativă de lovitură 
de stat, pusă la cale de cei mai apropiați oameni ai săi. În timpul unei 
misiuni sub acoperire în Algeria, se îndrăgostise de o tânără pe nume 
Juliette (Yael), care îi devenise soţie. Posesor al unui limbaj cuceritor 
si al unei politeti înșelătoare, Caroz era un maestru al spionajului in 
costum și cravată. Nu acționa niciodată ca agent de teren; era un om 
de lume, care vorbea fluent franceza și engleza, ceea ce făcea din el o 
piesă de valoare pentru Isser. 


Isser lucra din zori şi până-n noapte. Își închiriase o cameră la hotel, 
dar cea mai mare parte a zilelor și nopților și-o petrecea în 
apartamentul pe care-l transformase în sediul lui operativ. Adjunctii i- 
au cumpărat un pat pliant (pe care l-au numit „patul lui Yossele”) si, 
din când în când, ramsad-ul se prábusea pe el să tragă un pui de somn. 
Povestea a durat luni de zile. În cea mai mare parte a timpului, Isser 
se ocupa de verificarea rapoartelor, scria telegrame și vorbea cu 
oamenii lui, risipiţi prin toată Europa. Dimineaţa devreme isi părăsea 
biroul si mergea la hotel, unde făcea un dus, se împrospăta si se 


întorcea la lucru. În prima noapte când s-a întors la hotel la ore mici, 
portarul i-a aruncat un zâmbet măgulitor. Oaspetele părea să guste din 
plin viaţa de noapte a Parisului. A doua oară, portarul și-a permis să-i 
facă gentlemanului un semn prietenesc. Dar, când aventurile nocturne 
au continuat și în a treia și în a patra și în a cincea noapte, portarul nu 
s-a mai putut stăpâni. Când Isser s-a întors în zori, cu ochii roșii de 
nesomn, cu fata acoperită de o barbă tepoasá și hainele sifonate, 
portarul și-a scos cu un gest teatral pălăria, s-a înclinat și i-a spus: 
„Respectele mele, monsieur!” 


Apoi, într-o dimineață de aprilie, agenţii Mossadului au primit un 
raport bizar, venit de la un tânăr evreu ortodox, pe nume Meir, care 
fusese trimis la Anvers, în Belgia. Acolo Meir cunoscuse un grup de 
comercianți de diamante religioşi, care îl urmau pe bătrânul rabin 
Itzikel și-l considerau un om sfânt. Când voiau să-și rezolve disputele 
legate de afacerile lor, nu căutau ajutor la autorităţile statului, ci îl 
rugau pe rabin să le fie mediator și judecător, deseori chiar pentru 
tranzacţii valorând milioane de dolari. Cuvântul lui era lege. Chiar și 
în Europa modernă, acest grup cu totul aparte de comercianți respecta 
obiceiul din timpuri străvechi. 


Meir reuşise să intre în acest cerc de adepţi ai rabinului și aflase că, în 
timpul celui de-al Doilea Război Mondial, ei actionaserá în 
clandestinitate împotriva naziștilor si salvaseră de Gestapo multi evrei. 
După război, folosind aceleași metode și experiența pe care o 
dobândiseră ca organizație clandestină, se angajaseră în afaceri 
comerciale cu întreaga lume. Negustorii de diamante îi spuseseră lui 
Meir o poveste extraordinară despre o frantuzoaicá blondă cu ochi 
albaștri, catolică; în timpul războiului, ea făcuse parte din organizația 
lor şi-i ajutase să salveze evrei din ghearele lui Hitler. Femeia fusese 
profund impresionată de charisma rabinului Itzikel; se convertise la 
iudaism si devenise o ortodoxá devotatá si, mai mult, o membrá 
nepretuitá a grupului. Anii pe care-i petrecuse în clandestinitate o 
invátaserá multe lucruri; era spirituală, temerará, stia cum să-și 
acopere urmele, se deghiza usor si-si folosea sarmul ca pe o armá. Pe 
lângă toate acestea, avea instinct pentru afaceri si o ascuţită 
inteligență naturală. Călătorise prin lume în numele grupului de la 
Anvers cu pașaportul ei francez. 


— Este o femeie sfântă, îi spuseseră lui Meir evreii din Anvers. Tot ei 
îi relataseră că ea călătorise în Israel; fiul ei din prima ei căsătorie, 
Claude, se convertise si el si, după ce studiase în școli yeshiva din 
Elveţia si Aix-les-Bains, acum învăța la o scoala talmudicá din 
Ierusalim. Dar nici mácar cei din Anvers nu stiau unde era acum 
aceastá fabuloasá femeie sfántá. 


Povestea a aprins imaginaţia lui Isser. La prima vedere, în raport nu 
exista nimic care să poată face vreo legătură între frantuzoaicá si 
Yossele. Dar, în ochii lui Isser, ea era o persoană cu un potential 
enorm, o femeie cu o mie de fete, care putea fi o adevărată mană 
cerească pentru liderii ortodocși dacă aceștia ar fi avut nevoie să 
aranjeze o misiune secretă legată de Yossele. 


Isser s-a hotărât să-și urmeze intuiţia, să abandoneze toate celelalte 
piste si să se concentreze asupra misterioșilor convertiți. A trimis în 
Israel o cablogramá cu toate detaliile pe care le stia si i-a instruit pe 
cei din serviciul lui sá-i gáseascá pe fiu si pe mama sa. 


Dupá cáteva zile a venit ráspunsul. Numele fiului era Ariel, si el se 
afla, într-adevăr, in Israel. Nimeni nu stia însă unde e mama lui. 
Numele ei original era Madeleine Ferraille; in Israel i se spunea Ruth 
Ben David. 


Rapoartele care ajungeau la cartierul general al lui Isser au conturat 
un portret mai clar al lui Madeleine Ferraille. Frumoasa femeie 
studiase istorie si geografie la Universitatea din Toulouse si la Sorbona 
in Paris. Se máritase cu iubitul ei Henri, un coleg de facultate, iar fiul 
lor se náscuse la scurtá vreme dupá izbucnirea celui de-al Doilea 
Război Mondial În timpul războiului, Madeleine se aláturase 
Rezistentei, iar activitátile ei clandestine o puseserá in legáturá cu 
evrei francezi si belgieni, intre care si cu grupul de la Anvers. La 
sfársitul rázboiului chiar initiase impreuná cu cátiva dintre ei afaceri 
de import-export. 


Ín 1951, Madeleine divortase de Henri dupá ce se indrágostise de un 
tânăr rabin dintr-un mic oras alsacian. Rabinul, sionist fervent, voia să 
emigreze în Israel, si cei doi iubiți hotărâseră să se căsătorească acolo. 
Prin urmare, convertirea la iudaism nu fusese atât de mult din 
dragoste fata de religie in sine, cát din dragoste pentru unul din 
aderentii ei. Convertitá, Ruth Ben David își legase o eșarfă peste părul 
blond, își schimbase îmbrăcămintea elegantă cu hainele informe ale 
evreicelor ortodoxe si își urmase logodnicul in Tara Sfântă. Dar în 
Israel povestea luase o turnură proastă; rabinul o părăsise, iar ea 
rămăsese singură, deprimată și frustrată. Criza ei personală motivase, 
aparent, apropierea de cercurile religioase extremiste din Ierusalim si 
de conducătorul lor, rabinul Meizish. Madeleine își folosise pașaportul 
francez pentru a trece în sectorul iordanian din Ierusalim si a se ruga 
la Zidul Plângerii, câștigându-și astfel un imens respect în cercurile 
religioase. 


Abia trecută de 50 de ani, Ruth se întorsese în Franţa și începuse să 
călătorească din nou foarte mult. Agenţii Mossadului au descoperit că 
stătea deseori în Aix-les-Bains sau într-o instituție religioasă pentru 
femei, aproape de Paris. Dar nu avea o adresă permanentă. 


Serviciile de imigrație i-au informat pe oamenii lui Isser cá, în ultimii 
ani, Ruth vizitase Israelul de două ori. A doua oară părăsise tara pe 21 
iunie 1960 împreună cu o fetiță înregistrată pe pașaportul ei ca fiică. 
Plecase cu un zbor Alitalia, iar destinaţia ei finală fusese Ziirich. Dar 
cine era fetița? Ben David n-avea nici o fiică. Isser a simțit cá era pe 
drumul cel bun. 


— Găseşte-o! i-a spus lui Yaacov Caroz. 


Ínarmati cu o descriere detaliată a femeii, Caroz si un alt agent au 
pornit spre Aix-les-Bains. Dar, in timp ce intrau in orásel, au vázut 
ceva uluitor: Ruth Ben David - sau, in acest caz, Madeleine Ferraille -, 
îmbrăcată elegant, făcea autostopul. Au încremenit. Frantuzoaice 
elegante, rafinate, care încercau să oprească o mașină pe drumurile 
Franței nu erau deloc o privelişte obișnuită, ca să nu spunem mai 
mult. Şoferul a întors imediat mașina și s-a îndreptat ca o săgeată spre 
frumoasa femeie, dar o altă mașină a oprit în fata lui și a luat-o. 


Agenţii s-au întors de la Aix-les-Bains cu mâinile goale, dar au aflat 
dintr-o altă sursă că Ruth Ben David întreținea strânse relații cu 
Joseph Domb, un bogat negustor de bijuterii din Londra. Fusese 
văzută stând singură cu Domb într-un automobil, lucru de neconceput 
pentru o credincioasă hasidică. Isser îl stia pe Domb - era un dușman 
înverșunat al statului Israel. Făcea parte din secta hasidică Satmar, era 
un om de încredere al rabinului din New York și-i cunoștea pe 
principalii conducători ai Satmar din diferite comunități evreieşti din 
Europa. 


— Dacă rabinul Satmar din New York este popă, atunci Domb este 
arhiepiscop, i-a spus un expert. 


Isser a înţeles că toate firele duceau spre Londra. Aici trăiau cei doi fii 
ai bătrânului Shtarkes. Aici isi avea baza o comunitate activă a sectei 
Satmar, condusă de Domb. Aici fusese el văzut cu Ruth Ben David, 
care, probabil, îl scosese ilegal pe Yossele din Israel. Isser nu mai avea 
dubii: hasidicii Satmar din Israel și Europa organizaseră răpirea 
copilului. Domb fusese cel însărcinat cu operațiunea. Ruth Ben David 
se dovedise utilă în cursul acesteia graţie talentelor ei, experienţei și 
pașaportului ei francez. Probabil ea știa unde era ascuns Yossele. 


Suspiciunile lui Isser au fost confirmate de un agent Shabak, care a 
interceptat câteva scrisori trimise de Ruth Ben David fiului ei. Ele 
conţineau indicii voalate cu privire la Yossele Schuchmacher. 


Cu toate acestea, Isser avea nevoie de mai multe informații si a 
hotărât că trebuie să pătrundă în comunitatea hasidică Satmar. 
Oamenii lui de la Londra au identificat un mohel - un rabin 
specializat în circumcizia băieților evrei nou-născuţi — pe nume Freyer 
(nu acesta era numele lui real). Freyer era un flecar, un amator de 
plăcerile vieții sub masca virtuţii si - nu in cele din urmă - un 
apropiat al lui Domb care susținea că știe unde se află Yossele. 


Isser a demarat o operațiune complicată cu intenţia de a-l aduce pe 
Freyer la Paris: unul dintre oamenii lui, care se dădea drept print 
marocan, a venit în secret la rabin și i-a spus că s-a îndrăgostit de o 
tânără evreică. Se căsătoriseră în taină si acum, acasă la el, în Maroc, 
urmau credința evreiască. Soţia îi născuse un băiat si el voia ca acesta 
să fie circumcis, dar nu putea face asa ceva în Maroc; dacă ar prinde 
de veste, familia l-ar omorî... Soția si bebelușul lui se aflau la Paris — 
ar fi rabin Freyer de acord să facă circumcizia copilului? Ar fi răsplătit 
generos. 


Freyer s-a învoit rapid si după câteva zile era la Paris. În momentul în 
care a intrat în apartamentul „prințului marocan”, a fost reținut de 
agenții Mossadului. Ei l-au dus într-o cameră goală, unde a fost 
interogat ore în șir de Victor Cohen, șeful departamentului de 
investigaţii al Shabakului. Mohel se speriase de moarte, nu a opus 
rezistenţă și s-a arătat gata să vorbească. Dar, când a fost întrebat de 
Yossele, a ridicat brațele: 


— Imi pare extrem de rău, dar nu știu absolut nimic. 


S-a dovedit că, într-adevăr, Freyer nu știa nimic de copilul răpit, și 
toată láudárosenia lui fusese doar dorința de a-și impresiona prietenii. 
Din nou, eforturile lui Isser se izbeau de un zid. 


În mod surprinzător, o altă echipă de oameni de-ai lui a dat lovitura. 
Cu ajutorul serviciilor secrete franceze, ei au reuşit să intercepteze 
câteva scrisori trimise lui Madeleine Ferraille, iar într-una din ele au 
găsit oportunitatea pe care o căutau. Era un răspuns la un anunț de 
ziar prin care femeia isi oferea spre vânzare casa din Orléans, un oras 
fermecător în „grădina Franţei”, Valea Loirei. Agenţii israelieni au 
trimis o scrisoare la cutia poștală indicată în anunţ și i-au oferit lui 
Ferraille mai mult decât ceruse ea pentru casă, declarând că sunt 
oameni de afaceri austrieci care caută un loc unde să-şi poată petrece 


vacantele. Madeleine Ferraille le-a răspuns, indicând adresa casei. 
Curând după aceea, ei i-au scris din nou, spunând că vizitaseră adresa 
şi că se potrivea cu pretenţiile lor. Au fixat o întâlnire pentru 
încheierea tranzacţiei pe data de 21 iunie 1962, în holul unui mare 
hotel din Paris. 


Cu câteva zile înainte de întâlnire, oamenii lui Isser au sosit la Paris 
unul câte unul și au demarat o activitate febrilă. Au închiriat mașini și 
case în oras si în suburbii, au stabilit trasee de fugă, au pregătit 
documente și echipamente si au adus din Israel experti în 
supraveghere și interogare. 


Isser a decis că cel mai bun mijloc de a o face pe Ruth Ben David să-și 
dezvăluie secretele era s-o șantajeze cu fiul ei. Ariel studia într-o 
şcoală yeshiva din Israel și părea să știe multe despre Yossele. Isser a 
decis să-l aresteze simultan cu răpirea mamei lui în Franța. Ariel era 
ortodox, dar mai putin fanatic decât mama sa. Isser a stabilit un 
sistem de comunicare care permitea agenţilor Mossadului sa 
sincronizeze chestionarea lui Ruth cu cea a fiului ei în Israel, așa încât 
ei să poată folosi răspunsurile fiului pentru interogatoriul mamei. 


Şi, într-adevăr, în dimineaţa de 21 iunie, în holul hotelului a intrat o 
femeie înaltă, elegantă, de o frumusețe frapantă. Era Madeleine 
Ferraille. 


Fermecătoarea frantuzoaicá s-a prezentat singură austriecilor care o 
aşteptau. Unul dintre ei era domnul Furber, celălalt, domnul Schmidt. 
Ea vorbea o engleză excelentă și stăpânea bine și germana. N-a 
suspectat deloc identitatea celor doi cumpărători. Au ajuns rapid la o 
înţelegere în privința vânzării casei, dar avocatul lor întârzia. Furber 1- 
a sunat de la una din cabinele telefonice ale hotelului. S-a întors 
spunând că avocatul își cerea mii de scuze, dar fusese reținut acasă de 
niște treburi urgente. Întreba dacă n-ar putea ei veni acasă la el în 
orașul Chantilly, aproape de Paris, si îi dăduse lui Furber adresa si 
instrucțiuni detaliate. I-ar primi imediat, iar ei ar putea semna toate 
hârtiile pe loc. 


— Mergem? a întrebat Furber. 


Madeleine a acceptat. Au luat mașina închiriată de cei doi austrieci și 
au pornit spre vila avocatului. Dar sarmul frantuzoaicei a fost cât pe 
ce să provoace eșecul întregii operaţiuni. Furber, agentul de la volan, 
era atât de captivat de Madeleine, încât a trecut pe roșu. Un sunet 
strident l-a adus la realitate. Spre el alerga un polițist gras, furios, 
fluierând si arătând spre culoarea roșie a semaforului. 


Furber a oprit mașina, stăpânit de presimtiri sumbre. Ce să facă? Era 
într-o tara străină, cu documente contrafăcute, conducând o mașină 
închiriată, cu o femeie gata să dispară în orice clipă. S-ar fi ales cu un 
proces verbal de contraventie, politia ar fi inițiat niște proceduri 
împotriva lui si... Dar tot Madeleine Ferraille, care provocase 
buclucul, a fost cea care l-a salvat. Scotánd capul pe fereastră, i-a 
dăruit politistului cel mai cuceritor zâmbet. 


— Monsieur l'agent, a spus ea cu o voce dulce, domnul acesta este 
turist. Este într-o tara străină, călătorește în mașină cu o femeie si 
încearcă s-o distreze cu povestirile lui... Cu siguranţă puteţi înțelege 
asta. Vă rog să-l scuzati! 


Polițistul a fost, si el, cucerit de șarmul doamnei si i-a lăsat pe agenții 
intrați în panică să plece, fără măcar un proces verbal de contraventie. 


Curând mașina a intrat în frumosul oraș Chantilly, unde locuia 
„avocatul”. Au cotit pe aleea din fata vilei si au oprit în fata intrării 
principale. Politicosi, cei doi oameni de afaceri au ajutat-o pe invitată 
să coboare din mașină, au insotit-o până la casă, ușa s-a deschis si ea a 
intrat. 

A fost condusă în „biroul avocatului”. 

Rolul avocatului era jucat de Yaacov Caroz. 


— Madame, a spus el în franceză, nu sunteți aici pentru a discuta 
despre casa dumneavoastră din Orléans, ci pe o altă temă. 


— Poftim? Ce se petrece aici? 
— Vreau să discut cu dumneavoastră despre Yossele Schuchmacher. 


În acel moment, alti doi bărbați au apărut lângă Madeleine. 
Întorcându-se, ea a înțeles că cei doi „oameni de afaceri” dispăruseră 
fără urmă. A intrat în panică. 


— Am căzut într-o cursă! a soptit rágusit în franceză. 
— Aţi căzut în mâinile serviciilor israeliene, madame, a spus Caroz. 
În același timp, poliţiştii israelieni îl arestau pe Ariel Ben David, fiul 


frantuzoaicei, în orașul Beer Yaacov. 


La Chantilly, Caroz i s-a adresat lui Ruth Ben David: 


— Madame, sunteți implicată în răpirea lui Yossele Schuchmacher. 
Vrem copilul! 


— Nu știu nimic si nu voi spune nimic, a răspuns ea pe un ton 
categoric. 


După șocul initial, şi-a revenit rapid. Caroz își adusese cumnata, soră 
medicală, pentru a interveni în caz de urgență. 


Israelienii au înțeles că Ruth era ultima lor speranță. Dar au intuit și 
că această doamnă de fier nu se va frânge cu ușurință, și că 
interogatoriul le va lua ceva vreme. A fost dată pe mâna lui Yehudith 
Nissiyahu, care venise de la Londra. Nissiyahu a tratat-o bine și s-a 
îngrijit de nevoile ei de femeie credincioasă. La adus cărți de 
rugăciuni si lumânări pentru Sabbath, a gătit pentru ea mâncare cuser. 
Aripa în care locuiau prizonierele era interzisă bărbaţilor. Sora ocupa 
camera alăturată. 


A început interogatoriul. Convertita a înfruntat ore în șir agenţii, in 
special pe Yaacov Caroz și Victor Cohen, care i se adresau în franceză. 
A fost uluită să descopere că israelienii știau totul despre ea, dar 
refuza cu obstinatie să divulge vreo informatie despre Yossele. 


— N-am nimic de spus, repeta ea întruna. 


D numea pe Victor Cohen flic, ceea ce în argoul francez înseamnă 
,Curcan", si nega cu îndărătnicie orice legătură cu răpirea. 


„Am început să discut cu ea tot felul de subiecte”, isi va aminti 
ulterior Victor Cohen, „numai ca s-o înmoi. Voiam să înțeleg cum o 
tânără creştină putuse deveni o evreică ortodoxă fanatică. Sunt două 
lumi complet diferite. La început, în timp ce stăteam de vorbă, ea 
insista să fie o altă femeie în cameră cu noi. Mai târziu a acceptat să 
stea numai cu mine, dar ușa trebuia să rămână deschisă.” 


Unul dintre anchetatori a primit sarcina dezagreabilă de a-i arunca în 
fata acuzaţii insultătoare, cu scopul de a o face să-și iasă din fire. 
Oamenii Mossadului sperau ca Madeleine să reacționeze impulsiv și să 
lase să-i scape lucruri pe care nu voia să le spună. Acestea ar fi putut fi 
folosite în interogatoriul simultan al fiului ei în Israel. 


Și, într-adevăr, interogarea lui Ariel Ben David a început să dea roade. 
Anchetator-sef în Israel era Avraham Hadar, un tip dur, căruia nu i se 
potrivea numele de cod „Pashosh” (Mierlă). El i-a spus tânărului cá 
mama lui recunoscuse. 


— Mama ta a mărturisit totul, a insistat el. Cu minciunile nu vei 
ajunge nicăieri. Spune adevărul! 


Și, după un timp, Ariel s-a prăbușit. A spus că știa ce se întâmplase cu 
copilul și că va vorbi doar dacă lui și mamei sale li se va garanta 
imunitatea. 


Pashosh i-a spus: 
— O aveţi! 


Şi l-a dus imediat pe Ariel la Amos Manor, șeful Shabakului. Când au 
intrat, Manor i-a strigat lui Ariel: 


— Sunt de acord cu orice ţi-a promis Pashosh. Unde este copilul? 


Ariel era zguduit. În cele din urmă a recunoscut că mama lui îl scosese 
ilegal pe Yossele din Israel, deghizându-l în fetiță. Își falsificase 
pașaportul, în care el, Ariel, era trecut sub fostul său nume, Claude. Ea 
schimbase numele în Claudine și modificase și data nașterii, ca să se 
potrivească vârstei lui Yossele. Ariel știa că băiatul fusese dus în 
Elveţia. 


Mărturisirea lui a fost trimisă urgent la Chantilly, iar anchetatorii lui 
Ruth Ben David i-au pus pe masă noile informații. 


— Ariel e în mâinile noastre, i-a spus Victor Cohen. Îl așteaptă o 
pedeapsă aspră. A mărturisit totul. Nu-ţi pasă ce se va întâmpla cu fiul 
tău? 


— Nu mai e fiul meu, a mormăit ea și a rămas imperturbabilă. 


Anchetatorii nu și-au putut retine admiraţia fata de colosala tărie a 
acestei femei. 


Situaţia ajungea încet-încet într-un impas. Rezolvarea părea aproape, 
si totuși anchetatorii simțeau că totul se putea încheia cu un eșec. 


Într-un sfârșit, Isser a decis că sosise momentul să ia în mâini frâiele 


operaţiunii. 


În camera goală, întunecoasă, Isser Harel si Ruth Ben David stăteau 
fata în fata la masă. Câţiva agenti ai Mossadului se asezaserá în 
spatele lor. Cohen și Caroz serveau drept interpreți. 


Isser era ferm convins că această femeie extraordinar de fermă nu va 


ceda la nici un fel de ameninţări. Singurul mod de a o convinge 
consta, în opinia lui, în a-i aduce argumente de ordin moral. Era, într- 
adevăr, o persoană religioasă, dar trebuia să reacționeze la logică. La 
urma urmei, nu fusese toată viata o evreică ultraortodoxá si în vinele 
ei nu curgea încă de la naștere fanatismul generațiilor anterioare. Era 
o femeie inteligentă, subtilă și trebuia abordată ca atare. 


— Reprezint guvernul Israelului, a spus Isser, cântărindu-și fiecare 
cuvânt. Fiul dumneavoastră ne-a spus totul, avem o mulțime de 
informații despre dumneavoastră însevă. Vă cunoaștem majoritatea 
secretelor. Regretám că am fost nevoiţi să vă aducem aici prin forță. 
V-aţi convertit la iudaism, si iudaismul înseamnă Israel. Fără Israel, 
iudaismul n-ar supravieţui. Răpirea lui Yossele a produs o teribilă 
schismă în comunitatea religioasă din Israel. A stârnit sentimente de 
furie împotriva ortodocșilor. Ati putea fi cauza unui măcel și a unui 
război civil. Dacă nu veţi înapoia copilul, s-ar putea să fim martori la 
vărsare de sânge. Gândiţi-vă numai la ce s-ar putea întâmpla cu 
copilul! Ar putea să se îmbolnăvească, chiar să moară. Cum ati mai 
putea sta în fata părinților lui - dumneavoastră și complicii 
dumneavoastră? Un asemenea deznodământ v-ar urmări tot restul 
vieţii si n-aţi fi niciodată absolviti! 


— Sunteţi femeie si mamă. Cum v-aţi simți dacă cineva v-ar condanga 
pentru modul cum v-aţi crescut fiul si vi l-ar lua de lângă 
dumneavoastră? Ati putea dormi noaptea? 


— Noi nu luptăm împotriva religiei. Singurul nostru tel este să găsim 
copilul. De îndată ce el va ajunge în mâinile noastre, veţi fi liberă, fiul 
dumneavoastră va fi liber, și Israelul va fi din nou unit. 


Isser a observat cum pe chipul femeii se oglindea un conflict interior. 
Ruth părea sfâșiată de sentimente contradictorii. Era într-o stare de 
mare încordare: lupta contra ei înseși, asa cum numai o persoană 
puternică poate s-o facă, în fata unei dileme care nu acceptă 
compromisul. 


Agenţii Mossadului nici nu clinteau, păreau niște statui. Și lor li se 
părea că sosise momentul adevărului. 


Ruth a ridicat capul. 


— Cum pot eu să știu că sunteți un reprezentant autentic al statului 
Israel? Cum pot să vă cred? 


Fără să tresară, Isser și-a scos pașaportul diplomatic, emis pe numele 
său, și i l-a întins lui Ruth Ben David. 


Oamenii lui au rămas consternati. Isser înnebunise? Să-ţi dai numele si 
pașaportul era un risc formidabil! Dar ramsad-ul simţea că doar 
arătându-i acestei femei că era sincer și avea încredere în ea putea 
avea șanse s-o convingă. 


Ruth a privit îndelung ştampila Israelului de pe pașaport. Și-a mușcat 
buzele până la sânge. 


— Nu mai rezist, a soptit. Simt cá má prábusesc... 
Brusc, a ridicat capul. 


— Copilul este la familia Gertner, pe strada Penn numărul 126, în 
cartierul Brooklyn din New York. Ei îi spun Yankele. 


Isser a sărit în picioare. 
— De îndată ce avem copilul, veți fi liberă. 


Şi a ieșit din cameră. 


Un schimb febril de telegrame a alertat Ierusalimul, apoi New Yorkul 
si Washingtonul. Isser l-a sunat pe Israel Gur-Arie, ofițerul de 
securitate al misiunilor diplomatice ale Israelului în America de Nord. 
Gur-Arie, care trăia la New York, a verificat adresa din Brooklyn, a 
răspuns că era exactă și că familia Gertner locuia într-un cartier 
populat masiv de hasidici Satmar. Ierusalimul i-a trimis o cablogramă 
lui Avraham Harman, ambasadorul Israelului la Washington, în care îl 
instruia să contacteze FBI-ul și să-i ceară să găsească copilul și să-l 
trimită în Israel. 


Gur-Arie, la rândul lui, l-a chemat pe omologul său de la FBI și i-a dat 
toate detaliile — „ce mănâncă băiatul, ce poartă etc.” Agentul FBI a 
răspuns: 


— Dacă știi atât de multe despre el, du-te să-l iei. 
Gur-Arie i-a răspuns: 
— Dă-mi autorizaţie! 
Dar FBI-ul a refuzat. 


La sediul lui Isser a început să sosească un șir de telegrame alarmante. 
Americanii ezitau, după cum raportau Gur-Arie și ambasadorul 
Israelului. Se întrebau dacă adresa era exactă. Ce s-ar întâmpla dacă ar 


face o razie la locuinţa respectivă și n-ar găsi copilul? FBI-ul lăsa să se 
înțeleagă că reticenta sa s-ar fi datorat apropiatelor alegeri pentru 
Congres. Secta Satmar controla aproape o sută de mii de voturi, și 
administraţia nu voia să riște să le piardă. 


La Chantilly, Isser începea să-și piardă răbdarea. În creierii nopții, a 
pus mâna pe telefon. 


— Dati-mi-l pe Harman, la Washington! a cerut el. 
Când i s-a făcut legătura, a fost direct si fără menajamente: 


— Harman, sunt Isser Harel. Vreau să iei legătura neîntârziat cu 
procurorul general Robert Kennedy și să-i spui, în numele meu, că FBI 
trebuie să dea băiatul imediat înapoi. 


Harman a fost stupefiat. 
— Isser, cum poti să vorbesti asa? 


Voia să-i dea de înţeles cá era posibil ca serviciile americane să le 
monitorizeze conversaţia. 


— Cu atât mai bine, a spus Isser. Nu vorbesc numai cu tine. 


Spera ca americanii să asculte conversaţia și ca atitudinea lui fermă 
să-i îndemne să acționeze. 


Harman continua să ezite si a încercat să-l prevină pe Isser asupra 
unor posibile complicaţii diplomatice. 


— Nu ţi-am cerut părerea, i-a retezat-o Isser. Spune-le că, dacă nu 
acționează imediat, vor fi făcuți răspunzători de tot ce se va întâmpla. 


Câteva ore mai târziu, Isser era chemat la telefon din New York. 
Oficiali ai consulatului îl informau că Robert Kennedy luase imediat 
măsuri. O echipă de agenti FBI, însoțiți de un ofițer de securitate 
israelian, plecase spre Brooklyn. Copilul fusese, într-adevăr, găsit și 
dus într-un loc sigur. Era Yossele. 


Un tânăr reporter pe nume Elie Wiesel (viitorul câștigător al Premiului 
Nobel pentru pace) l-a sunat pe Gur-Arie. 


— Am auzit că ati găsit copilul. 


Gur-Arie, care jurase să păstreze secretul, a negat vehement. Wiesel nu 
l-a iertat ani de zile. 


4 iulie 1962 a fost şi pentru Israel sărbătoare națională, căci în acea zi 
avionul în care se afla Yossele a aterizat pe aeroportul Lod. Presa a 
elogiat entuziast eficiența si devotamentul serviciilor secrete. Israelul 
devenea rapid singura tara din lume în care această organizaţie din 
umbră era iubită și admirată de întreaga națiune. Shlomo Cohen 
Zidon, un bine-cunoscut avocat israelian, i-a scris lui Ben Gurion o 
scrisoare de mulțumire pentru că găsise copilul. Răspunsul lui Ben 
Gurion a fost: 


— Ar trebui să mulțumiți serviciilor noastre secrete și, în special, 
conducătorului lor, care a muncit zi şi noapte și nu și-a găsit odihna, 
nici măcar atunci când adjunctii lui aproape cedaserá, până nu a dat 
de băiat si nu l-a scos din ascunzătoare - ceea ce n-a fost lucru ușor. 


În timp ce tot Israelul sărbătorea salvarea lui Yossele, Isser era la 
Paris, unde oamenii lui i-au organizat o modestă petrecere. Unul 
dintre agenţi a ridicat paharul „pentru copilul întors în patria sa, 
pentru omul cu o voinţă de fier care l-a găsit, pentru statul care știe 
atât de bine să-și protejeze cetățenii”. Un alt agent i-a dăruit lui Isser 
un pui de tigru de pluș ca suvenir al operațiunii. Colegii i-au trimis 
acasă în Tel Aviv „patul lui Yossele”, în care Isser petrecuse atâtea 
nopți fără somn. 


După ce băiatul a fost găsit, întreg adevărul a ieșit la lumină. 
Totul începuse cu o telegramă. 


În primăvara lui 1960, în timp ce Yossele era trecut clandestin dintr-o 
yeshiva într-alta în Israel, Ruth Ben David primise o telegramă de la 
prietenul ei, rabinul Meizish: „Vino imediat la Ierusalim, am ceva 
potrivit pentru tine.” Când sosise, Ruth intelesese că „potrivită pentru 
ea” era, de fapt, o misiune secretă: scoaterea ilegală a lui Yossele din 
Israel. 


Ruth se întorsese în Franţa și-și modificase pașaportul — schimbase 
numele fiului ei din Claude în Claudine, iar data nașterii, din 1945 în 
1953. Își schimbase îmbrăcămintea și numele, devenind Madeleine 
Ferraille. Se dusese cu avionul la Genova și-și cumpărase bilet pe un 
vas care pleca spre Israel cu pasageri și noi imigranţi. 


Pe docul din Genova, începuse să se joace, ca din întâmplare, cu fiica 
de opt ani a unor imigranţi. Când se dăduse startul îmbarcării, iar 
imigranții se luptau cu pachetele și bagajele lor, fermecátoarea 


Madeleine o luase de mână pe fetiță si o dusese sus pe punte. Ofiţerul 
de imigrație italian îi verificase pașaportul si notase în el că femeia 
urcase la bord cu fetița ei. În Israel ea repetase procedura, și 
autoritățile de imigrație israeliene notaseră, corect, cá frantuzoaica 
părăsise vaporul împreună cu fetița ei. 


După câteva zile, Madeleine Ferraille urcase într-un avion pe 
aeroportul Lod cu micuța ei „fiică Claudine" - nimeni altcineva decât 
Yossele Schuchmacher, purtând o elegantă rochitá și pantofiori de lac. 


Yossele petrecuse apoi aproape doi ani în internate ultraortodoxe din 
Elveţia si Franța. Dar când, în Israel, căutările se extinseserá, 
Madeleine își făcuse apariţia la internatul din Meaux, unde copilul era 
ascuns sub identitatea falsă ,Menahim, orfan dintr-o familie 
elvețiană”. 


D îmbrăcase din nou cu haine de fetiță si plecase cu el în America. 
Acolo fusese ajutată de șeful sectei Satmar, rabinul Joel Teitelbaum, 
care i-a spus unui lăptar pe nume Gertner să-l ia pe „Yankele” la el 
acasă și să-l dea drept un văr din Argentina, venit într-o vizită lungă. 


Experții Mossadului au înțeles că rețeaua ultraortodoxă clandestină, 
întinsă peste tot în America si Europa, era comparabilă cu 
organizațiile secrete ale celor mai bune servicii de spionaj din lume. 
Si, mai ales, au fost uluiti de Ruth Ben David. Ea respecta toate 
regulile conspirației: nu avea niciodată o adresă permanentă, isi tinea 
cele mai importante documente în geantă, își schimba identitatea tot 
asa cum unii își schimbă hainele. Adorabila frantuzoaicá era Mata 
Hari a lumii evreilor ortodocși. 


Dar, în timp ce tot Israelul se bucura de întoarcerea lui Yossele la 
părinţii lui, Ruth Ben David se simțea sleită și înfrântă. „Sunt 
vinovată”, le-a spus ea suspinând prietenilor săi. „Am trădat cauza 
noastră. N-am să mi-o iert niciodată. Mi se incredintase o prețioasă 
comoară, și eu n-am fost în stare s-o păstrez.” 


Si totuși, Madeleine Ferraille / Ruth Ben David făcuse dovada 
indubitabilă a tuturor calităților necesare unui agent secret, așa încât 
Isser Harel a hotărât să-i ofere un post în Mossad. Dar era prea târziu. 
Ruth se întorsese la Ierusalim și dispăruse în lumea ultraortodoxă. Trei 
ani mai târziu, s-a căsătorit cu rabinul Amram Blau, în vârstă de 72 de 
ani, conducătorul celei mai fanatice dintre toate sectele, Neturei Karta. 


Isser Harel si Yossele Schuchmacher s-au întâlnit abia după nouă ani, 
când unul dintre autorii acestei cărți a dat o petrecere în onoarea lui 


Isser si l-a invitat pe Yossele. Yossele — acum soldat fruntaș într-o 
divizie de tancuri — i-a strâns mâna lui Isser si a declarat: „Sunt 
profund mișcat. Isser Harel a fost persoana cea mai importantă din 
viata mea. Fără el, n-aş fi acum aici, printre voi.” 


10 Categorie socio-religioasă care respectă cu strictețe tradiția 
mozaică şi respinge în general avansul tehnologic al lumii moderne. În 
Israel există până la ora actuală o schismă în societate între evreii 
seculari sau ortodocși și cei ultraortodocși. (n.red.) 


11 Curent în iudaism, apărut în Europa Răsăriteană, care susține că 
prezența divinității se poate manifesta în viata și activitatea oricărui 
membru al comunității religioase, nu doar a rabinilor. Încurajează 
asceza, studiul textelor sacre si o anumită fervoare mistică a fiecărei 
zile. (n.red.) 


12 Instituţii educaţionale evreiești, axate pe studierea textelor 
religioase tradiționale (n.tr.) 


CAPITOLUL 8 


UN EROU NAZIST ÎN SERVICIUL MOSSADULUI 


Într-o zi sufocantă din august 1963, doi bărbaţi s-au prezentat la o 
firmă de aparatură tehnică din Madrid și au cerut să stea de vorbă cu 
proprietarul, un austriac pe nume Otto Skorzeny. I s-au prezentat lui 
Skorzeny drept ofițeri de contrainformaţii ai NATO si i-au spus cá 
veniseră la el la recomandarea soției sale din străinătate. Aveau pentru 
el o ofertă pe care n-o putea refuza... 


Foarte repede, respectabilul om de afaceri avea să-şi dea seama cá 
vizitatorii lui ştiau totul despre el și despre trecutul lui. În timpul celui 
de-al Doilea Război Mondial, ofițerul SS Skorzeny fusese unul dintre 
marii eroi ai naziștilor din Germania- dacă nu cel mai mare. Atlet de 
meserie, înalt, charismatic, cu fața brăzdată de o cicatrice dintr-un 
duel, Skorzeny devenise un ofițer temerar, implicat în operaţiuni 
spectaculoase de comando. Pe 12 septembrie 1943, aterizase cu un 
batalion de parașutiști lansați din planoare pe vârful Gran Sasso, cel 
mai înalt vârf din Apeninii italieni, și luase cu asalt hotelul Campo 
Imperator, în care noul guvern antinazist îl ţinea prizonier pe fostul 
dictator fascist Benito Mussolini. Căpitanul SS Skorzeny îl salvase pe 
Mussolini și i-l adusese lui Hitler, care, recunoscător, îl acoperise pe 
Skorzeny de medalii și îl promovase. În bătălia de la Bulge de la 
sfârșitul anului 1944, Skorzeny — acum colonel în Waffen SS — se 
furisase dincolo de linia frontului inamic împreună cu 20 de oameni ai 
lui, îmbrăcaţi în uniforme de soldați americani, și provocase dezordine 
si confuzie în rândurile aliaților. Operațiunile lui îi aduseseră reputația 
de „cel mai periculos bărbat din Europa”. În procesul Dachau de după 
război fusese găsit nevinovat, după care plecase în Spania, unde se 
bucurase de protecția dictatorului fascist Franco si isi întemeiase o 
firmă. 


Vizitatorii lui din acea zi din 1963 nu și-au pierdut vremea cu 
conversații mărunte. 


— Nu suntem chiar de la NATO, a recunoscut unul dintre ei într-o 
germană perfectă. De fapt, facem parte din serviciile secrete israeliene. 


Cei doi bărbaţi erau Rafi Eitan și șeful filialei Mossadului in Germania, 
Avraham Ahituv. 


Skorzeny a pălit. Cu numai un an înainte, israelienii îl spânzuraseră pe 
Adolf Eichmann. Acum erau pe urmele lui? Fusese achitat în procesele 
de după război, dar unii afirmau că participase la incendierea 
sinagogilor evreiești din Noaptea de Cristal, în noiembrie 1938. 


Dar bărbatul scund din fata sa i-a risipit temerile. 


— Avem nevoie de ajutorul dumneavoastră, i-a spus. Stim că aveți 
legături bune în Egipt. 


Apoi i-a explicat fostului colonel SS de ce statul Israel îi cerea ajutorul. 


Pe 21 iulie 1962, la numai două săptămâni după întoarcerea triumfală 
a lui Yossele în Israel, Egiptul uluise întreaga lume scoțând la iveală 
patru rachete de luptă. Două erau de tipul Al-Zafir („Învingătorul”), cu 
o rază de acțiune de 250 de kilometri, și două de tipul Al-Qahir 
(„Cuceritorul”), cu o rază de acţiune de 550 de kilometri. Cele două 
uriașe rachete, împodobite cu steagul egiptean, fuseseră purtate cu 
mândrie pe străzile din Cairo de Ziua Revoluţiei, pe 23 iulie. 
Preşedintele Gamal Abdel Nasser se lăudase în fata unei mulțimi in 
extaz că rachetele sale erau capabile să lovească orice ţintă „la sud de 
Beirut”. 


La sud de Beirut, conducătorii Israelului fuseseră cuprinși de uimire și 
teamă. Rachetele lui Nasser ar fi putut să lovească, realmente, orice 
țintă în Israel. Era o surpriză totală pentru Israel, iar pe culoarele 
puterii circulau cuvinte furioase la adresa lui Isser Harel. Criticii 
spuneau că, în vreme ce Nasser isi construia proiectilele sale mortale, 
Micul Isser fusese ocupat să-l găsească pe Yossele. În vreme ce pericole 
teribile amenințau însăși existența statului Israel, cei mai buni agenti 
ai lui Isser alergau de la o yeshiva la alta, deghizați în evrei 
ultraortodocsi. Îngrijorat, Ben Gurion îl convocase pe Isser Harel, care 
promisese cá va obține cât mai curând posibil toate informațiile 
referitoare la proiectul egiptean. Întors la sediul său, ramsad-ul își 
trimisese cei mai buni oameni în misiune si își activase ,,cartitele” si 
informatorii din Egipt. Și, într-adevăr, pe 16 august, la mai puţin de o 
lună de la lansarea celor patru rachete, el revenise la Ben Gurion cu 
un raport detaliat. 


Principala concluzie era că rachetele fuseseră construite de oameni de 
știință germani. 


În 1959, Nasser hotărâse să-și creeze un arsenal secret de arme 
neconvenţionale. Se întâlnise cu generalul Mahmoud Khalil, fostul 


comandant al Serviciului de Contrainformatii al Aviației egiptene, 
şeful Biroului de programe militare speciale, pentru a dezvolta arme 
moderne ultrasecrete — avioane de vânătoare cu reacție, rachete si 
substanţe chimice și radioactive. Biroului i se alocase un buget uriaș. 


Primul obiectiv al lui Khalil fusese să găsească oameni care să 
transforme aceste planuri în realitate. Și stiuse încotro să se îndrepte. 


Agenţii lui începuseră să recruteze sute de experti și oameni de știință 
germani, majoritatea foşti angajaţi în institute de cercetări si baze de 
testare pentru rachete și aeronave din Germania nazistă. Atrasi de 
salariile mari, de bonusuri și de nenumăratele privilegii, mai bine de 
300 de germani se infiltraseră clandestin în Egipt și îl ajutaseră pe 
Nasser să construiască trei instalații secrete. 


Prima fusese Fabrica 36, unde genialul constructor de avioane Willy 
Messerschmitt asamblase primul avion de vânătoare cu reacție 
egiptean. Messerschmitt era părintele teribilelor avioane de vânătoare 
ale Luftwaffe, forțele aeriene naziste din timpul celui de-al Doilea 
Război Mondial. Mahmoud Khalil semnase un contract cu el pe 29 
noiembrie 1959. 


În cea de a doua fabrică, purtând numele de cod 135, un inginer 
numit Ferdinand Brandner construia motoarele cu reacție pentru 
avioanele lui Messerschmitt. Brandner petrecuse câțiva ani în Rusia și, 
după întoarcerea în Germania, fusese contactat de Khalil cu ajutorul 
unui anume Eckart, director la Daimler-Benz. 


Dar cea mai importantă era fabrica 333, ascunsă într-o zonă 
îndepărtată din deșert. Acolo, foștii copii-minune ai lui Hitler 
construiau armele-minune ale lui Nasser, rachetele cu rază medie de 
acţiune. 


Potrivit surselor lui Isser, proiectul egiptean luase avânt în decembrie 
1960. În luna aceea, un avion de recunoaștere american U-2 
fotografiase o aglomerare de construcții în localitatea Dimona, Israel, 
care aducea a reactor nuclear. Presa din toată lumea anunţase 
descoperirea cu titluri de o șchioapă; nimeni nu crezuse declarațiile 
sforăitoare ale Israelului, cum că redutabilul complex era o fabrică de 
textile. Egiptul și câteva naţiuni arabe îl amenintaserá furibund. Dar 
amenințările nu erau de ajuns, iar Egiptul spera să neutralizeze 
proiectul nuclear secret — concepându-și propriile ^ arme 
neconvenţionale. 


Șeful specialiștilor germani în rachete aflați în Egipt era profesorul 


Eugen Sänger, director la Institutul de Cercetări asupra Propulsării cu 
Aer Cald din Stuttgart. După război, Sänger petrecuse câțiva ani în 
Franța, unde construise racheta Veronique, o replică mediocră a 
rachetei germane V-2. În Egipt venise cu asistenții lui — profesorul 
Paul Górke, expert în electronică și ghidare, și Wolfgang Pilz, altădată 
inginer la Peenemünde, unde strălucitul Wernher von Braun 
construise rachetele V-2 ale Germaniei naziste. Un alt expert în 
ghidare şi control, care colabora strâns cu colegii lui din Egipt, era 
Hans Kleinwachter, al cărui laborator de sisteme de ghidare a 
rachetelor se afla în pitorescul oraș german Lorrach, foarte aproape de 
granița cu Elveţia. Departamentul de chimie era condus de Ermin 
Dadieu, fost ofițer SS. Germanii și egiptenii fondaseră câteva companii 
de acoperire - Intra, Intra-Handel, Patwag si Linda -, care achizitionau 
componente si materiale pentru proiectarea rachetelor. Directorul 
administrativ de la Intra-Handel era Heinz Krug, care condusese, de 
asemenea, Institutul de Cercetări asupra Propulsiei cu Aer Cald din 
Stuttgart. Hassan Kamil, un milionar egiptean care trăia în Elveţia, 
fusese si el recrutat ca fațadă si om de legătură. Cu ajutorul lui, 
egiptenii infiintasera in Elveţia două companii fictive, MECO 
(Mechanical Corporation) și MTP (Motors, Turbines and Pumps), care 
aveau ca obiectiv achiziționarea de materiale de bază, aparatură 
electrică si instrumente de precizie si, de asemenea, recrutarea de 
specialiști și experti. Directorii acestor companii erau Messerschmitt, 
Brandner și Kamil. 


În 1961, Sänger si mai multe sute de ingineri, tehnicieni și angajaţi 
locali egipteni demaraseră construirea rachetelor egiptene. Dar, la 
sfârșitul acelui an, guvernul german descoperise legătura secretă 
dintre proiectul egiptean și Institutul pentru Cercetări din Stuttgart. 
Autorităţile germane îl siliseră pe Sânger să demisioneze, să se 
întoarcă în Germania si să sisteze orice activitate. La șefia proiectului 
egiptean venise profesorul Pilz. 


Până în iulie 1962, fabrica 333 produsese 30 de rachete. Patru dintre 
ele fuseseră prezentate cu mare pompă în fața unei mulțimi selecte de 
invitați guvernamentali și ziariști; alte 20 (unele dintre ele machete), 
infásurate în steagul egiptean, defilaserá pe străzile din Cairo. 


Când venise la Ben Gurion în august, Isser Harel îi arătase o scrisoare 
adresată de Pilz lui Kamil Azzab, directorul egiptean al fabricii 333, pe 
care Rafi Eitan si oamenii lui reușiseră s-o copieze. În scrisoare se 
solicita suma de 3 700 000 franci elvețieni pentru componente de 
mașini și alte echipamente necesare construirii a 500 de rachete de tip 
2 şi a 400 de rachete de tip 5. 


900 de rachete! Raportul lui Isser produsese o mare neliniște în 
comunitatea specialiștilor în apărare. Experții israelieni erau siguri cá 
egiptenii nu intenționau să încarce focosul rachetelor cu explozive 
convenționale. N-ar fi cheltuit milioane de dolari construindu-i-le doar 
pentru rachete care să poarte o jumătate de tonă de dinamită. Un 
bombardier ar fi putut face același lucru cu o precizie şi mai mare. Era 
clar că Egiptul avea să doteze aceste focoase cu bombe atomice sau cu 
alte substanţe interzise de legile internaționale, de pildă cu gaze 
toxice, culturi de bacterii sau deșeuri radioactive letale. 


Potrivit lui Isser, oamenii de știință germani lucrau la un plan indirect 
pentru distrugerea Israelului: ei concepeau arme extreme, rachete 
uriașe, focoase radioactive care puteau ucide „orice ființă vie” si 
otrăvi aerul din Israel pentru mulți ani, ba lucrau chiar la raze mortale 
si la alte tipuri de invenţii diabolice. 


— Lam luat prea în serios, a recunoscut ulterior generalul Zvi Zur, 
şeful echipei de atunci. Oamenii noștri de știință erau amatori și n-au 
ştiut cum să prelucreze informațiile. 


Totuşi, israelienii descoperiseră călcâiul lui Ahile în proiectul egiptean 
- nemții nu reușiseră să creeze un sistem de ghidare capabil să trimită 
rachetele la ţintă. Atâta timp cât acest obstacol nu era depășit, 
rachetele nu puteau fi folosite. 


Isser nu mai era omul pe care agenţii săi îl știau și-l admirau. De la 
capturarea lui Eichmann, el suferise o profundă schimbare. Omul 
acesta cu judecată rece, faimos pentru nervii săi de oţel, considera 
acum Germania vesnicul inamic al Israelului si al poporului evreu. Era 
ferm convins că actualul guvern german îi sprijinea pe oamenii de 
ştiinţă din Egipt şi-i ajuta în secret în eforturile lor de a distruge 
Israelul. Ramsad-ul îi solicitase lui Ben Gurion să-l alerteze pe 
cancelarul german Konrad Adenauer si să-i ceară să stopeze imediat 
activitățile specialiștilor din Egipt. Ben Gurion refuzase. Cu foarte 
putin timp înainte, Germania oferise Israelului un împrumut uriaș de 
500 000 000 de dolari pentru dezvoltarea unor zone din deșertul 
Negev. Între Ben Gurion şi Adenauer se stabiliseră relații personale de 
încredere şi respect reciproc. Adenauer și ministrul german al 
Apărării, Franz Josef Strauss, aprovizionau Israelul cu uriașe cantități 
de arme moderne, în valoare de sute de milioane de dolari — tancuri, 
tunuri, elicoptere, avioane -, toate gratuit, într-un efort secret de 
expiere a Holocaustului și a crimelor Germaniei împotriva poporului 
evreu. Ben Gurion avea încredere în actualul guvern german si nu voia 
să pericliteze relațiile Israelului cu acesta lansând acuzaţii împotriva 


lui si cereri de a interveni în criza egipteană. El îi ordonase ministrului 
adjunct al Apărării, Shimon Peres, să-i scrie o scrisoare personală lui 
Strauss și să-i ceară discret ajutor. 


Dar gestul acesta nu fusese suficient pentru Isser, care hotărâse să-și 
lanseze propria campanie extraordinară pentru a lichida activitățile 
germane în Egipt. 


Pe 11 septembrie 1962, la ora 10.30, un străin oacheș cu aer oriental 
intra in birourile Intra de pe strada Schiller din München. 
Funcţionarul care l-a introdus în biroul lui Heinz Krug, directorul 
companiei, l-a auzit spunând că fusese trimis de colonelul Nadim, un 
ofițer egiptean care cultiva relații strânse cu Krug. O jumătate de oră 
mai târziu, egipteanul părăsea clădirea împreună cu directorul. O 
stewardesă de la United Arab Airlines i-a zărit la un moment dat pe 
cei doi bărbaţi îndreptându-se spre ghiseul de bilete. A fost ultima 
persoană care l-a văzut pe Krug. 


În dimineața următoare, doamna Krug anunța politia că soţul ei 
dispăruse. După două zile, poliția i-a găsit Mercedesul alb abandonat 
la periferia Miinchenului. Mașina era acoperită de noroi și cu 
rezervorul complet gol. Un telefon anonim la poliție a anunțat că 
„domnul Krug este mort”. Dar informaţii provenite din alte surse au 
făcut politia să creadă cá Krug fusese răpit de agenti ai Mossadului si 
dus în Israel. Astăzi nu mai există nici o îndoială că Krug a murit. 


Pe 27 noiembrie, Hannelore Wende, secretara lui Pilz la fabrica 333, a 
găsit în poşta de dimineață un plic gros. Expeditorul era un bine- 
cunoscut avocat din Hamburg. Hannelore a desfăcut ambalajul, și 
biroul a fost zguduit de o explozie asurzitoare. Grav rănită, secretara 
lui Pilz a fost dusă la spital, unde a rămas câteva luni. A ieșit de acolo 
oarbă, surdă si cu fata plină de cicatrici. 


A doua zi, la fabrica 333 a sosit un colet mare pe care scria „CĂRŢI”; 
când un funcţionar egiptean l-a deschis, coletul a explodat, ucigând 
cinci persoane. Adresa expeditorului, un editor din Stuttgart, s-a 
dovedit a fi falsă. 


Colete explozive au continuat să sosească și în zilele următoare. Unele 
erau expediate din Germania, altele din Egipt. Unele au explodat, 
provocând accidente, altele au fost dezamorsate de experti ai armatei 
egiptene alertati de oficialii de la 333. Identitatea expeditorului n-a 
fost stabilită oficial, dar egiptenii și ziariștii erau siguri că bombele 
erau fabricate si trimise la Cairo de către Mossadul israelian. Mult mai 
târziu s-a dovedit că o bună parte din scrisorile-bombă fuseseră 


expediate de așa-numitul „Champagne Spy”. Acesta era un agent 
israelian, Ze'ev Gur-Arie, care opera în Egipt sub numele de Wolfgang 
Lotz, proprietarul unei ferme de cai din apropierea capitalei egiptene. 
Dându-se drept fost ofițer SS, se stabilise la Cairo cu soţia lui 
nemtoaicá si legase relații strânse cu înalta societate egipteană si cu 
liderii militari ai țării. 


Scrisorile-bombă i-au speriat de-a binelea pe oamenii de știință 
germani, care acum își simțeau viața în pericol. Multi dintre ei 
primeau telefoane anonime, care-i amenințau pe ei sau pe familiile lor 
cu evenimente tragice în cazul în care continuau să lucreze la 
proiectul lui Nasser. În cele trei fabrici din Egipt și în companiile- 
surori din Europa s-au luat măsuri de securitate severe. Când vizitau 
Europa, oamenii de știință trebuiau să se deplaseze în grupuri mari, 
însoțite de ofițeri de securitate germani. Această practică l-a salvat, 
probabil, pe profesorul Pilz în călătoria sa în Europa la sfârşitul anului 
1962. În Germania și Italia a fost urmărit de un grup de străini, care 
însă n-au avut ocazia de a se apropia de el. 


Isser a petrecut toamna și iarna anului 1962 în Europa, conducând 
numeroase operațiuni ale Mossadului cu intenția de a obţine 
informații mai exacte si actualizate. Rafi Eitan a reușit să se infiltreze 
intro misiune diplomatică responsabilă de corespondența 
specialiştilor germani. Asemenea operațiuni erau favoritele sale. 


— E mult mai eficientă decât recrutarea de agenţi, spunea el. Când 
recrutezi un agent, trebuie să-l antrenezi, să-i creezi o acoperire 
impenetrabilă, să-l plasezi și să-i dai timp să-și creeze contacte... Dar 
lectura corespondenţei inamicului este mult mai bună - ai rezultate 
imediate și material de primă mână. 


Pentru operațiunile lui neconvenţionale, Eitan avea nevoie de 
echipamente electronice sofisticate, dar nu știa de unde să le procure. 
Echipamentele folosite de CIA și alte agenţii de spionaj nu se găseau 
în magazine. În timp ce citea presa în biroul său din Paris, a observat 
un scurt anunț despre un notoriu gangster evreu, Meyer Lansky, șeful 
unei bande din Miami. Mintea lui întotdeauna gata de combinaţii a 
părut să vadă aici o oportunitate. A sunat: 


— Găsiţi-mi-l pe Meyer Lansky la Miami! 
Dupá trei minute, Lansky era pe fir. 


— Shalom, Meyer! i-a spus Eitan. Sunt un israelian care activeazá la 


Paris si am nevoie de ajutorul tău pentru statul Israel. 


— Nici o problemă, a răspuns Lansky. Peste o lună voi fi la Lausanne, 
în Elveţia. Hai să ne întâlnim acolo! 


Eitan s-a întâlnit cu Lansky la Lausanne și i-a spus de ce avea nevoie. 
Lansky i-a dat adresa unui individ din Chicago. 


— O să te ajute cu tot ce doreşti, i-a spus el. 


După o săptămână, Lansky ateriza la Chicago și se îndrepta spre 
adresa indicată. 


— Echipamentele electronice pe care le-am luat de la individul acesta 
ne-au fost de mare folos în operaţiunile împotriva oamenilor de știință 
germani, a concluzionat Eitan. 


Una din aceste operațiuni i-a făcut lui Isser Harel cunoștință cu un 
personaj nou: Otto Joklik. Potrivit declaraţiilor informatorului, Joklik 
era un om de știință austriac specializat în radiația nucleară. Era, 
chipurile, angajat într-un proiect egiptean strict secret, care viza 
obținerea de arme nucleare într-un timp record. Egiptenii intenționau 
să înființeze în Austria o companie fictivă, Austra, care să 
achiziționeze materiale radioactive pentru proiectul lui Joklik si să le 
transporte în Egipt. Austra urma să fie separată de Intra, ca să nu fie 
verificată de autoritățile germane. Joklik trebuia să efectueze două 
teste nucleare pentru Egipt și să fabrice câteva bombe atomice 
adaptabile la focoasele rachetelor. 


Toate acestea indicau faptul că Joklik era un individ foarte periculos, 
poate cel mai periculos dintre oamenii de știință angajați de egipteni. 
Toate centrele Mossadului din Europa au primit ordin urgent: Gásiti-l 
pe Joklik! 


Dar pe Isser îl aștepta o surpriză bulversantă. In ziua de 23 octombrie 
1962, un străin a sunat la ușa unei ambasade a Israelului din Europa și 
a cerut să stea de vorbă cu ofițerul de securitate. 


— Numele meu este Otto Joklik. Sunt dispus să vă fac o relatare 
completă despre activitatea mea în sprijinul efortului de război 
egiptean. 


Peste două săptămâni, Joklik ateriza în Israel în cel mai mare secret. 


După mai multe luni de zile, când dezertarea lui a ieșit la lumină, 
reporterii europeni au scris că, probabil, omul de știință austriac îi 


contactase pe israelieni în urma dispariției lui Heinz Krug, directorul 
de la Intra. Joklik întreținea strânse legături cu Krug, care se număra 
printre puţinii cunoscători ai rolului jucat de el în „programul militar 
special” al Egiptului. Când Krug dispăruse, Joklik intrase în panică. 
Dacă Krug fusese răpit de israelieni? Putea să vorbească și să divulge 
misiunile secrete ale lui Joklik. Iar Joklik știa că, într-un asemenea 
caz, el era ca și mort. De aceea decisese să treacă în cealaltă tabără și 
să se predea israelienilor, sperând cá, în felul acesta, putea cel putin 
să-și salveze viata. 


Joklik a petrecut patru zile în Israel. A fost ținut în izolare strictă, într- 
o locaţie de maximă securitate a Mossadului. Isser a hotărât să-l 
folosească în două moduri: ca spion al proiectului egiptean și ca agent 
dublu, care urma să se întoarcă în Egipt si să lucreze acolo pentru 
Mossad. 


Otto Joklik le-a spus israelienilor că fusese recrutat de un înalt 
funcționar german din United Arab Airlines, care îl prezentase 
generalului Mahmoud Khalil, poreclit de savanții germani „domnul 
doctor Mahmoud”. Întâlnirea lui cu „domnul doctor” se soldase cu 
două proiecte: Ibis şi Cleopatra. Secretul acestora nu fusese cunoscut 
decât profesorului Pilz și lui Heinz Krug. 


Operaţiunea Ibis trebuia să aprovizioneze Egiptul cu o armă capabilă 
să disperseze radiație nucleară. Joklik se angajase să obțină mari 
cantități din izotopul radioactiv cobalt-60 și să facă experimente în 
Egipt. Dacă acestea reușeau, Joklik trebuia să obțină și mai mult 
cobalt, care ar fi fost plasat în focoasele rachetelor și ar fi emis radiații 
letale la impact. 


Scopul celui de al doilea proiect, Cleopatra, era să producă două 
bombe atomice. Joklik sugerase o metodă ingenioasă de fabricare a 
bombelor: cumpărarea de uraniu îmbogăţit cu 20% din Statele Unite 
sau din Europa, îmbogățirea lui până la 90% în centrifuge speciale din 
Germania si Olanda de către savanții Wilhelm Groth, Jacob 
Kistemaker si Gernot Zippe; si construirea bombei cu uraniul 
îmbogățit. 


Joklik fusese în Statele Unite și încercase să obțină acolo uraniu 
îmbogăţit. Se întâlnise de asemenea cu unii oameni de știință germani 
si îi invitase să construiască centrifuge în Egipt. Simultan, 
achizitionase cobalt-60 în Europa si i-l expediase unui medic 
ginecolog din Cairo, al cărei nume de familie era Khalil - sora 
„doctorului” Mahmoud... 


Când interogarea lui Joklik în Israel s-a terminat, declaraţia lui a fost 
trimisă mai multor experți pentru analiză și evaluare. Dintr-un motiv 
sau altul, rapoartele acestora n-au primit atenţia cuvenită. În ce 
privește proiectul Cleopatra, experții au spus că șansele ca Joklik să 
obțină uraniu îmbogățit cu 20% erau aproape inexistente. Chiar dacă 
l-ar fi obţinut, Egiptul ar fi avut nevoie de cel putin o sută din cele 
mai bune centrifuge pentru a produce uraniul necesar asamblării unei 
bombe în doi-trei ani. Si, chiar dacă reușea să construiască o bombă, 
ea n-ar fi explodat, pentru că formulele lui Joklik erau incorecte. 
Experții au respins de asemenea proiectul Ibis și armele radiologice, al 
căror impact, după spusele lor, n-ar fi produs pagube mai mari decât o 
bombă obișnuită. 


Tonul linistitor al rapoartelor nu i-a calmat pe liderii naţiunii. Ei au 
fost chiar mai alarmati de rapoartele conform cărora egiptenii creau si 
arme chimice. Pe 11 ianuarie 1963, temerile lor și-au găsit justificarea 
atunci când egiptenii au folosit gaze toxice în războiul lor din Yemen. 
Golda Meir, ministrul Afacerilor Externe ale Israelului, s-a întâlnit cu 
preşedintele John F. Kennedy și a discutat cu el despre pericolul ca 
egiptenii să-și armeze rachetele cu focoase neconvenționale. Ea i-a 
cerut să intervină, dar Kennedy a refuzat. 


Focoasele neconvenţionale erau într-adevăr foarte periculoase, dar 
prioritatea a fost considerată necesitatea de a opri cercetările privind 
sistemul de ghidare a rachetelor. 


În iarna lui 1963, specialistul în programe de ghidare al fabricii 333, 
profesorul Kleinwachter, a petrecut câteva săptămâni în Germania. Pe 
20 februarie, seara, a plecat de la laboratorul său din Lorrach și se 
îndrepta cu mașina spre stráduta îngustă care ducea la locuința sa. 
Aleea era întunecată și pustie, acoperită de un strat gros de zăpadă. 
Brusc, o mașină a tásnit de pe o stradă laterală, cu un scârțâit strident 
de roti, si i-a blocat calea. Din mașină a coborât un bărbat, care s-a 
îndreptat spre Kleinwachter. Acesta a zărit în spate și o a doua siluetă. 


— Unde locuieşte domnul Shenker? a întrebat bărbatul. Dar n-a mai 
așteptat răspunsul, a scos un revolver cu amortizor si a tras. Glontul a 
pătruns prin parbriz și s-a înfipt în fularul de lână al savantului. 
Kleinwachter și-a căutat pe dibuite în torpedou propriul revolver, dar 
agresorul lui s-a repezit într-o mașină, care a dispărut fulgerător. 


Poliţia a găsit primul automobil abandonat la aproximativ o sută de 
metri depărtare de scena atacului. Cei trei bărbați fugiseră cu o altă 
mașină. Au lăsat în urmă un pașaport pe numele Ali Samir, unul 
dintre șefii serviciului secret egiptean. Aceasta s-a dovedit însă o pistă 


falsă; în ziua atacului, Samir se afla la Cairo și fusese fotografiat 
împreună cu un jurnalist german. 


Bărbaţii care l-au atacat pe Kleinwachter n-au fost găsiți niciodată. 
Dar părerea unanimă a presei a fost că tentativa de asasinat aparținuse 
israelienilor — si esuase. 


Câteva săptămâni mai târziu, Mossadul a încercat din nou - de data 
aceasta impotriva profesorului Paul Goerke, elvetian de origine 
germană. 


Ca și Kleinwachter, Goerke lucra la un sistem de ghidare a rachetelor 
egiptene în laboratorul său din fabrica 333. Egiptenii îl considerau un 
pion foarte important — și Mossadul era de aceeași părere. Fiica lui, 
Heidi, trăia la Freiburg, un oras german aproape de granița elveţiană. 
La scurt timp după tentativa de asasinat asupra lui Kleinwachter, 
Joklik a sunat-o pe Heidi și i-a spus că se întâlnise cu tatăl ei în Egipt, 
unde acesta lucra la fabricarea unor arme teribile menite să distrugă 
Israelul. I-a dat de înţeles că, dacă Goerke nu-și încetează activitatea, 
se va expune unor riscuri majore. Pe de altă parte, dacă ar pleca din 
Egipt, nu i s-ar întâmpla nimic rău. 


— Dacă vă iubiți tatăl, a încheiat Joklik, veniți sâmbătă, 2 martie, la 
ora 16, la hotelul Three Kings din Basel si vă voi prezenta unuia dintre 
prietenii mei. 


Speriată, Heidi l-a contactat imediat pe H. Mann, fost ofițer nazist, 
însărcinat de egipteni cu securitatea oamenilor de știință germani. 
Mann a alertat politia din Freiburg, care a înștiințat autoritățile 
elvețiene. Și astfel, când Joklik și prietenul lui au intrat în hotelul 
Three Kings, câteva mașini ale poliției așteptau în spatele clădirii, în 
holul de la intrare se postaseră câțiva detectivi, iar foarte aproape de 
masa la care stătea Heidi Goerke fusese instalată aparatură de 
înregistrare. 


Joklik si prietenul lui — Joseph Ben Gal, agent al Mossadului - au 
nimerit direct în capcană. Fără să suspecteze nimic, au stat de vorbă 
cu Heidi Goerke timp de o oră, atenţi să nu profereze vreo amenințare 
fátisá, dar dându-i de înţeles cát de periculos era pentru tatăl ei să 
continue fabricarea teribilelor sale arme. I-au oferit lui Heidi un bilet 
de avion până la Cairo, pentru ca ea să meargă să-şi convingă tatăl să 
se întoarcă în Germania, unde atât el, cât și familia lui ar fi fost în 
siguranţă. 


După încheierea întâlnirii, cei doi bărbați au părăsit hotelul si au luat 
trenul de ora 18.00 spre Ziirich, unde drumurile lor s-au separat. Dar, 
în timp ce aștepta pe peron un alt tren, Joklik a fost arestat de polițiști 
îmbrăcaţi civil. Ben Gal a fost reținut în apropierea consulatului 
israelian. 


În seara aceea, poliția germană a cerut Elveţiei să-i extrădeze pe cei 
doi bărbaţi, care erau suspectați de a o fi ameninţat pe Heidi Goerke, 
ca si de a fi participat la atacul asupra lui Kleinwachter. 


Din sediul sáu din Europa, Isser și-a activat contactele si a încercat să-i 
convingă pe elveţieni să-i elibereze pe Ben Gal și Joklik, dar aceştia au 
refuzat, din cauza cererii germane de extrădare. Isser a luat avionul 
spre Israel și s-a întâlnit cu ministrul Afacerilor Externe, Golda Meir. 
Deveniseră în ultima vreme foarte apropiați si impártáseau aceeași 
ostilitate si suspiciune fata de Germania. Golda a sugerat ca Israelul 
să-l abordeze pe cancelarul Adenauer și să-i solicite ca Germania 
Federală să-și retragă cererea de extrădare. 


Isser a plecat imediat la Tiberias, unde era în vacanță prim-ministrul 
Ben Gurion, și i-a cerut acestuia să trimită un emisar special la Bonn, 
capitala Germaniei, care să-i prezinte lui Adenauer dovezile 
activităților desfășurate de oamenii de știință germani în Egipt si să 
solicite retragerea cererii de extrădare. 


Ben Gurion a refuzat. 
Isser n-a plecat. 


— Va trebui să hotărâți ce se va întâmpla, dacă arestarea este făcută 
publică. Intreaga afacere va exploda. 


— Cum adică „va exploda”? a întrebat Ben Gurion. 

— De îndată ce se va ști că Ben Gal a fost arestat, toată povestea cu 
oamenii de știință germani din Egipt va ieși și ea la lumină. Israelul va 
trebui să explice de ce Ben Gal a făcut ceea ce a făcut. Va trebui, de 


asemenea, să anuntám că egiptenii au cumpărat din Germania 
echipament pentru rachete și pentru alte proiecte militare. 


Ben Gurion s-a gândit o clipă și, în cele din urmă, a spus: 
— Atunci așa să fie. 


Acesta a fost începutul rupturii dintre cei doi bărbați. 


În seara de joi, 15 martie 1963, United Press International anunța 
arestarea lui Joklik si Ben Gal, „suspectaţi de a fi amenintat-o pe fiica 
unui om de știință german angajat în Egipt”. Isser Harel a convocat o 
întâlnire secretă cu redactorii-sefi ai mai multor cotidiene din Israel, 
cărora le-a descris tot contextul arestării lui Ben Gal. El a insistat în 
mod deosebit asupra rolului jucat de Joklik în acest caz, a muncii pe 
care o prestase în folosul proiectului egiptean și asupra faptului că el 
schimbase din proprie voință taberele, încercând să repare răul 
produs. 


În cursul următoarelor câteva zile, adjunctii lui Isser au instruit în 
secret trei jurnaliști israelieni: Naftali Lavi de la Haaretz, Shmuel 
Segev de la Ma'ariv și Yeshayahu Ben Porat de la Yedioth Ahronoth. Li 
s-a povestit totul și li s-au furnizat adresele firmelor Intra și Patwag și 
a Institutului de Cercetări din Stuttgart. Cei trei bărbaţi au plecat în 
Europa să culeagă date despre savanții germani si să le trimită ziarelor 
din Israel. Isser s-a gândit că informaţiile despre proiectul savanților 
germani ar fi mult mai credibile dacă ar veni din Europa. Alti angajați 
ai Mossadului au fost trimiși în străinătate pentru a instrui jurnaliști 
proisraelieni. 


Isser Harel nu și-a dat seama că tema Germaniei era una dintre cele 
mai sensibile în Israel. Atacul lui dezlántuit la adresa acestei țări a 
provocat o avalanșă care n-a mai putut fi oprită, un potop de acuzații 
împotriva savanților, stârnind o panică reală în rândul populaţiei 
israeliene. 


Pe 17 martie, presa israeliană și străină titra senzaţional: oamenii de 
ştiinţă germani, cei mai multi dintre ei foști naziști, produceau arme 
letale în Egipt — biologice, chimice, nucleare si radioactive. Inventau 
gaze toxice, bacterii teribile, raze mortale, focoase echipate cu bombe 
atomice sau deșeuri care emiteau radiaţii letale. Ziarele se întreceau să 
publice rapoarte luate parcă din benzile desenate cu eroi malefici: raza 
morții, suieránd si pârjolind totul în calea ei... aerul de deasupra 
Israelului otrăvit pentru cel puţin 90 de ani... bacteriile imprástiind 
molime cumplite etc. Campania acuza, de asemenea, guvernul 
Republicii Federale Germania de a fi sováit să pună capăt activităților 
diabolice ale cetățenilor ei care lucrau pentru Egipt și, de fapt, călcau 
pe urmele lui Hitler. Reporterii trimiși în Europa turnau gaz pe foc, 
„descoperind” zilnic noi detalii despre diabolicul complot al 
savanților. 


Procesul lui Ben Gal și Joklik de la Basel s-a încheiat cu sentințe 
ușoare pentru cei doi - două luni de închisoare, care fuseseră deja 


executate. Dar a avut efecte secundare cu numeroase consecinţe. 


In timpul procesului, judecătorul a observat brusc că unul dintre cei 
de fata avea armă. 


— Cum indrazniti să purtați armă în sala de judecată? a întrebat el 
indignat. 


Omul a răspuns: 


— Am permis de a purta armă permanent. Sunt ofițerul de securitate 
al savanților germani în Egipt. 


Si s-a prezentat drept H. Mann, persoana contactată de Heidi Goerke 
în urma telefonului lui Joklik și cel care alertase de fapt poliția 
germană. 


Un informator sub acoperire al Mossadului a părăsit imediat sala de 
judecată și a raportat incidentul superiorilor săi. Când a auzit raportul, 
veteranul Mossadului, Raphi Medan, a sărit în primul tren spre Viena 
si s-a dus glonț la locuința faimosului vânător de naziști Simon 
Wiesenthal. Acesta a fost imediat de acord să ajute Mossadul. 


— Stiti ceva despre un neamt pe nume H. Mann? l-a întrebat Medan. 


Wiesenthal a căutat în uriasele sale arhive si după câteva ore s-a întors 
la Medan cu un dosar în mână. 


— A fost ofițer SS în război, a spus. A servit într-o unitate de comando 
sub colonelul Otto Skorzeny. 


Medan i-a transmis informaţia omniprezentului Rafi Eitan si lui 
Avraham Ahituv. 


Ahituv, un bărbat chel, ars de soare, cu mustață si ochelari, se născuse 
în Germania cu numele de Avraham Gotfried si imigrase în Israel la 
vârsta de cinci ani, împreună cu părinţii săi religioși. La 16 ani era 
deja membru al Haganah, iar la 18, unul dintre fondatorii Shabakului. 
Extrem de inteligent, isi completase studiile în timpul serviciului si 
absolvise Facultatea de Drept summa cum laude. În 1955 îl prinsese 
pe cel mai important spion egiptean în Israel, Rifat El Gamal, care 
opera sub identitatea israeliană de Jack Bitton. Ahituv îl convertise pe 
El Gamal, făcând din el unul dintre cei mai buni agenti dubli ai 
Mossadului, care le-a furnizat egiptenilor informaţii atent falsificate 
timp mai bine de 20 de ani. În 1967, în ajunul Războiului de Șase Zile, 
El Gamal avea să-i informeze pe egipteni că Israelul va lansa un atac 


la sol înainte de a-și trimite avioanele în luptă. Relaxarea forțelor 
aeriene egiptene avea să faciliteze distrugerea lor la sol de către 
avioanele cu reacţie israeliene. Ahituv, la rândul său, avea să devină 
unul dintre cei mai buni directori ai Shabakului, apreciat mai ales 
pentru eforturile sale de a-i integra pe arabii israelieni în societate. 


În seara aceea de mai din 1963, Ahituv a ascultat raportul lui Medan 
despre Mann si Skorzeny, apoi s-a întors către Eitan: 


— De ce nu încercăm să-l recrutăm pe Skorzeny? 


La început ideea a părut bizară, dar ea avea o logică: dacă Skorzeny l- 
ar fi abordat pe Mann, avea șansa de a obține materiale secrete foarte 
preţioase de la fostul lui subordonat. Întrebarea era acum cum se 
putea lua legătura cu Skorzeny. O verificare rapidă a arătat că soția 
acestuia, deși trăiau separați, rămăsese în relaţii foarte bune cu el. Ea 
conducea acum o companie specializată în comerțul cu metale. 
Agenţii Mossadului au găsit un om de afaceri israelian, Shlomo 
Zablodovici, care activa în aceeași bransá, si au luat legătura cu el. Da, 
a spus Zablodovici, o cunoaște pe doamna Skorzeny. I-a prezentat deci 
pe cei doi doamnei, care le-a spus tot ce trebuia să stie. 


Astfel au ajuns Eitan și Ahituv în biroul lui Skorzeny din Madrid. 
Acum îi cereau fostului erou al celui de-al Treilea Reich să devină 
agentul lor și să furnizeze Mossadului informaţii despre activitățile 
oamenilor de știință germani în Egipt. Skorzeny mai cunoștea câțiva 
lideri ai comunităţii germane din Egipt, în afară de Mann, mulți dintre 
ei foşti ofițeri care-i fuseseră tovarăși de arme. 


— Cum pot avea încredere în voi? a întrebat Skorzeny. Cum pot să fiu 
sigur că, după aceea, nu mă veți urmări pe mine? 


Se temea că, răzbunători, israelienii îl vor găsi, așa cum îl găsiseră pe 
Eichmann, și îi vor rezerva aceeași soartă. 


Rafi Eitan a găsit soluția imediat. 
— Suntem autorizați să-ți oferim „o viata fără teamă”, a spus el. 


A scos o coală de hârtie și i-a scris lui Skorzeny o scrisoare, în numele 
statului Israel, care îi garanta „o viata fără teamă” si îl asigura cá nu 
va fi subiectul nici unui fel de persecuție sau violență. 


Skorzeny a citit atent documentul, apoi a rămas un timp tăcut. S-a 
ridicat și a început să pășească încoace și încolo, cufundat în gânduri. 


În cele din urmă, s-a întors spre israelieni. 
— Sunt de acord, le-a spus. 


În lunile următoare, Skorzeny le-a furnizat agenţilor Mossadului 
informaţii nepretuite referitoare la activităţile specialiștilor germani în 
Egipt. Cu ajutorul lui H. Mann si al celorlalți foști complici, a obținut 
lista detaliată a tuturor oamenilor de știință și a adreselor lor, rapoarte 
despre evoluția proiectelor lor, planurile și schițele rachetelor, 
corespondența legată de eșecul elaborării unui sistem de ghidare 
pentru rachete. 


Dar Isser Harel nu mai era la post să citească rapoartele lui Skorzeny. 


În acest timp, presa din Israel o luase razna. Titluri stridente, 
editoriale, caricaturi si chiar poeme anunțau cá Germania din 1963 
era aceeași cu Germania din 1933; și aceeaşi Germanie care masacrase 
6 000 000 de evrei ajuta acum Egiptul să pregătească un nou 
Holocaust. În Knesset, liderul opoziţiei, Menahem Begin, îi striga lui 
Ben Gurion într-o tiradă bombastică: 


— Le vindeti nemților Uzi” si ei trimit bacterii inamicilor nostri! 


Aliatul lui Isser, Golda Meir, îi acuza într-un discurs pe nemţii din 
Egipt că produc arme „capabile să distrugă orice mișcă”. 


Aceste acuzaţii erau exagerate, aproape total rupte de realitate. 
Ulterior, Amos Manor, șeful Shabakului și prieten apropiat al lui Isser, 
avea să ne spună: 


— În perioada în care a dirijat campania împotriva specialiștilor 
germani, Isser era un om dezechilibrat. Teama devenise mai mult 
decât o obsesie. Nu se putea conversa normal cu el pe această temă. 


Shimon Peres, ministrul adjunct al Apărării, care pe 24 martie s-a 
întors în Israel dintr-o călătorie în Africa, și-a dat seama imediat de 
teribilul pericol care pândea dedesubtul cruciadei lui Isser. El a 
înțeles, de asemenea, că poveștile despre armele care ucid „orice 
mișcă” erau pur si simplu absurde. Aman, serviciul de spionaj al 
Forțelor de Apărare ale Israelului, i-a prezentat lucrurile într-o lumină 
total diferită. 


— Am strâns toate informaţiile pe care le-am putut colecta, a spus 
şeful spionajului militar, generalul Meir Amit, și, încet-încet tabloul a 
ieşit la iveală: povestea asta a depășit orice limită... Oamenii noștri 


spun că așa ceva nu e adevărat; nu poate fi ceva serios. 


Oamenii lui Amit nu găsiseră nici un indiciu că specialiștii germani 
fabricau arme chimice sau bacteriologice. Poveștile despre arme care 
distrugeau totul păreau împrumutate din literatura stiintifico- 
fantastică. Cantitátile de cobalt aduse în Egipt erau infinitezimale. S-a 
constatat, de asemenea, că Otto Joklik, a cărui depozitie jucase un rol 
decisiv în întreaga afacere, nu era decât un oportunist, în care nu se 
putea avea încredere. 


Raportul Aman a ajuns pe biroul lui Ben Gurion pe 24 martie. Acesta 
l-a convocat imediat pe Isser Harel si l-a chestionat asupra surselor lui 
de informații. A cerut răspunsuri complete și exacte. Isser a recunoscut 
că trimisese reporteri în Europa, după o instruire temeinică, si cá nu 
avusese nici un fel de informaţii despre gaze toxice, radiologice sau 
bombe cu cobalt. 


A doua zi, Ben Gurion s-a întâlnit cu Shimon Peres, care a venit 
împreună cu șeful de stat-major și cu generalul Amit. Șeful Amanului 
a prezentat celorlalți trei un raport detaliat, care contura o imagine 
clară: oamenii de știință angajaţi de Egipt erau mediocri și fabricau 
rachete învechite. Activităţile lor erau, într-adevăr, periculoase, dar 
panica stârnită în cercurile guvernamentale din Israel, inclusiv în 
Ministerul Apărării şi în Forţele de Apărare, era mult exagerată. 


Ben Gurion l-a convocat din nou pe Isser. Convorbirea a fost 
tensionată, si Ben Gurion a exprimat dubii în privința exactitátii 
rapoartelor si a evaluărilor lui Isser. Încrederea deplină ce 
caracterizase relatiile dintre cei doi a fost inlocuitá de o disputá 
furibundá, care a atins si alte aspecte ale relatiilor germano-israeliene. 
Isser s-a intors furios in biroul lui si i-a trimis lui Ben Gurion demisia 
sa. 


Ben Gurion a incercat sá discute cu el, dar Isser a fost de neclintit. 
— Demisionez, a spus, si cu asta basta! 
Acesta a fost sfársitul unei ere. 


Ben Gurion i-a cerut să rămână pe post până ce va fi găsit un 
înlocuitor. Isser a refuzat. 


— Spune-i lui Ben Gurion să trimită neîntârziat pe cineva să ia cheile! 
a anuntat-o el pe secretara prim-ministrului. Acesta a trebuit să caute 
rapid un înlocuitor pentru legendarul ramsad. 


— Fă-mi imediat legătura cu Amos Manor, i-a spus el secretarei, care 
s-a precipitat spre telefon. 


Dar șeful Shabakului nu era de găsit; se afla in drum spre kibuțul 
Maagan din Valea Iordanului, unde voia să-şi viziteze niște rude, iar 
telefonul mobil încă nu fusese inventat la vremea aceea. 


— Atunci fă-mi legătura cu Meir! a spus impacientat Ben Gurion. 


Generalul Meir Amit era într-un tur de inspecţie în Negev, dar a fost 
găsit prin staţia radio și convocat la Tel Aviv. La sosire a aflat că 
fusese numit director interimar al Mossadului până când un nou șef 
avea să-şi asume conducerea organizaţiei. După câteva săptămâni, 
numirea lui Amit a devenit definitivă. 


În urma scrisorii discrete trimise de Peres lui Franz Josef Strauss, 
Germania l-a însărcinat pe un respectat expert, profesorul Bóhm, să 
găsească modalitatea optimă de a-i aduce acasă pe oamenii de știință 
din Egipt. Statul german a reușit, într-adevăr, să-i tenteze pe mulți 
dintre ei, oferindu-le angajamente în institute de cercetare. Ceilalți au 
părăsit treptat Egiptul. N-au terminat construirea rachetelor, au eșuat 
în elaborarea sistemelor de navigaţie, focoasele rachetelor n-au fost 
umplute până la urmă cu material radioactiv și nici avionul lui 
Messerschmitt n-a decolat vreodată. 


Unul dintre autorii acestei cărți a făcut o călătorie la Huntsville, în 
Alabama, și acolo s-a întâlnit cu Werner von Braun, un tip cu ochi 
albaștri de la NASA. Von Braun a examinat lista specialiștilor germani 
din Egipt și presupusele lor proiecte si a tras concluzia că existaseră 
şanse foarte mici ca acești oameni de știință de mâna a doua să fi fost 
în stare să construiască rachete eficiente. 


Efortul „domnului doctor” Mahmoud eșuase lamentabil. 


Afacerea oamenilor de știință germani a provocat căderea lui Isser 
Harel și înălțarea lui Meir Amit. Harel a căpătat o aversiune profundă 
fata de succesorul sáu si a luptat crâncen împotriva lui în anii în care 
acesta a fost ramsad. Povestea a subminat și autoritatea politică a lui 
Ben Gurion, care s-a retras de la putere după doar câteva luni. 


La Cairo, serviciile secrete egiptene l-au demascat pe Wolfgang Lotz, 
„Champagne Spy”, și în 1965 l-au arestat. Totuși, ei n-au reușit să-i 


descopere identitatea israeliană; a fost condangat la închisoare și 
eliberat după doi ani si jumătate. 


Sfârşitul acestei operaţiuni a însemnat, de asemenea, sfârșitul 
colaborării Mossadului cu Otto Skorzeny, cel mai improbabil agent 
care a făcut vreodată spionaj pentru statul Israel. 

CAPITOLUL 9 


OMUL NOSTRU DIN DAMASC 


Dragii mei, draga mea Nadia! 


Vă scriu aceste ultime cuvinte sperând că veți rămâne uniti pentru 
totdeauna. O rog pe soția mea să mă ierte, să aibă grijă de ea și să dea 
o bună educație copiilor noștri... Scumpa mea Nadia, poti să te 
recásátoresti, aga încât copiii noștri să aibă un tată. În această privință 
ai toată libertatea. Îţi cer să nu jelești trecutul, ci să te întorci cu fata 
către viitor. Te sărut pentru ultima oară. 


Roagă-te pentru sufletul meu. 


Al vostru, Elie 


Această scrisoare a ajuns pe biroul noului ramsad, Meir Amit, în mai 
1965. Elie Cohen, unul dintre cei mai temerari spioni din istoria 
serviciilor secrete, a scris-o cu o mână tremurândă cu doar câteva 
minute înainte ca viaţa să i se sfârşească abrupt în latul spânzurătorii 
din Damasc. 


Viaţa secretă a lui Elie Cohen începuse cu mai bine de 20 de ani 
înainte. Într-o după-amiază umedă de la mijlocul lui iulie 1954, 
Cohen, un evreu egiptean tânăr și frumos, se îndrepta spre casă. Avea 
30 de ani, înălțime medie, o mustață neagră îngrijită si un zâmbet 
dezarmant. Pe o stradă din Cairo a dat peste un vechi prieten, ofițer 
de poliție. 


— Diseară o să arestám niște teroriști israelieni, i-a destăinuit acesta. 
Unul dintre ei se numește Shmuel Azar. 


Elie s-a prefăcut uimit și plin de admiraţie, dar, de îndată ce s-a 
despărțit de prietenul lui, a fugit în apartamentul său închiriat și a 
aruncat pistolul, explozivele și documentele pe care le tinea acolo. Elie 
era implicat până peste cap în activităţi clandestine. Proiecta trasee și 
pregătea documente false pentru familiile de evrei care voiau să 


emigreze în Israel. Era, de asemenea, membru al organizaţiei 
clandestine evreiești care răspundea de o operaţiune ambițioasă, 
cunoscută drept Afacerea Lavon. 


La începutul anului 1954, liderii israelieni au aflat că guvernul 
britanic hotărâse să se retragă complet din Egipt. Egiptul era cea mai 
puternică dintre țările arabe si dușman declarat al Israelului. Atâta 
timp cát armata britanică era prezentă acolo si avea zeci de baze si 
aerodromuri militare de-a lungul Canalului Suez, Israelul putea conta 
pe influența ei moderatoare asupra juntei militare care guverna 
Egiptul. Odată cu decizia de a evacua însă Egiptul, această influență ar 
fi dispărut dintr-odată. În plus, toate bazele militare moderne, 
aerodromurile si uriașele depozite de echipamente si material de 
război ar fi căzut în mâinile armatei egiptene. Israelul, care număra pe 
atunci doar şase ani de existenţă, ar fi putut deveni ţinta unui atac 
agresiv declanșat de armata egipteană, numeroasă și mai bine 
echipată, care dorea să se răzbune pentru rușinoasa înfrângere din 
1948 în Războiul de independenţă al Israelului. 


Putea fi revocată decizia britanică? Ben Gurion nu mai era la cârma 
țării, se retrăsese în kibuțul Sdeh Boker. Fusese înlocuit de un lider 
moderat, dar slab, Moshe Sharett, căruia Pinhas Lavon, ministrul 
Apărării, îi disputa deseori autoritatea. Fără știrea lui Sharett și fără să 
informeze Mossadul, Lavon și colonelul Binyamin Gibli, șeful 
serviciului militar de contrainformaţii (Aman), au pus la cale un plan 
periculos și nechibzuit. Ei au descoperit o clauză în acordul britanico- 
egiptean care permitea Marii Britanii să revină la fostele ei baze în 
cazul unei crize grave și au conchis cu naivitate că, în cazul în care 
câteva bombardamente teroriste ar fi zguduit Egiptul, britanicii ar fi 
dedus că liderii egipteni nu puteau păstra legea si ordinea în ţară si, ca 
urmare, și-ar fi anulat decizia de a evacua Egiptul. Lavon si Gibli au 
decis să lanseze câteva bombardamente asupra orașelor Cairo și 
Alexandria, tintind biblioteci si centre culturale americane si britanice, 
cinematografe, oficii postale si alte cládiri publice. Agentii secreti ai 
Amanului in Egipt au recrutat tineri evrei locali, sionisti ferventi, care 
erau gata sá-si dea viata pentru Israel. Procedánd astfel, Amanul a 
incálcat regula sacrosanctá a serviciilor de informatii ale Israelului: 
niciodatá nu folosi evrei locali in operatiuni ostile, pentru cá asta 1i 
poate costa viata si poate pune întreaga comunitate evreiască într-un 
grav pericol. În plus, tinerii bărbaţi și femei nu erau antrenați pentru 
asemenea operațiuni. 


Bombele erau rudimentare, făcute din cutii de ambalaje pentru lentile, 
în care se punea o substanţă chimică. O altă substanţă era turnată într- 
un prezervativ introdus în cutie. Fiind foarte corozivă, substanța 


chimică ardea prezervativul si intra în contact cu cealaltă substanță, 
producând o explozie minoră. Prezervativul era folosit pe post de 
temporizator, permițând persoanei care plasa dispozitivul incendiar să 
se salveze înainte de explozie. 


Planul era din start condangat. Pe 23 iulie, după câteva operațiuni 
minore, una din bombe a explodat în buzunarul lui Philip Natanson, 
membru al rețelei sioniste, care se afla la intrarea în cinematograful 
Rio din Alexandria. El a fost arestat de poliție, iar în zilele următoare 
toți membrii rețelei au fost prinși. 


Elie Cohen a fost arestat și el, dar perchezitionarea apartamentului său 
n-a dus la descoperirea niciunei dovezi incriminatorii. A fost pus în 
libertate, dar poliția egipteană a deschis un dosar pe numele lui. 
Dosarul cuprindea trei fotografii și o foaie despre Elie Shaul Jundi 
Cohen, născut în 1924 în Alexandria, fiul lui Shaul și al lui Sophie 
Cohen, care emigraseră în 1949 spre o destinație necunoscută 
împreună cu două surori si cei cinci frati ai lui Elie. Suspectul era 
absolvent al Colegiului Francez și student la Universitatea Farouk din 
Cairo. 


Egiptenii nu știau că familia lui Elie emigrase în Israel și se stabilise în 
Bat Yam, o suburbie a Tel Avivului. 


În pofida arestărilor, Elie a hotărât să rămână în Egipt şi să nu fugă de 
acolo. Temându-se de ce era mai rău pentru prietenii lui, a adunat 
orice fărâmă de informație despre încarcerarea lor, despre bătăile și 
torturile din închisorile egiptene. 


În octombrie, egiptenii au anunțat public arestarea „spionilor 
israelieni”, şi procesul lor a început pe 7 decembrie la Cairo. Max 
Bennet, un agent israelian sub acoperire care fusese arestat împreună 
cu grupul, s-a sinucis tăindu-și venele de la încheietura mâinii cu un 
cui ruginit scos din ușa celulei sale. La proces, acuzarea a cerut 
pedeapsa cu moartea pentru câțiva dintre deţinuţi. Un potop de cereri 
de grațiere a venit de la nunțiul papal, de la ministrul de Externe 
francez, de la ambasadorii SUA şi Marii Britanii, de la Richard 
Crossman si Maurice Auerbach, membri ai Camerei Comunelor din 
Anglia, de la rabinul-sef al Egiptului... Totul a fost în zadar. Pe 17 
ianuarie 1955, Tribunalul militar extraordinar a anunţat sentintele: 
doi dintre acuzaţi au fost găsiți nevinovați; doi au fost condangati la 
şapte ani închisoare cu muncă silnică, doi la 15 ani si doi pe viata. Cei 
doi lideri ai reţelei, Moshe Marzuk și inginerul Shmuel Azar, au fost 
condangati la moarte și spânzurați după patru zile în curtea închisorii 
din Cairo. În Israel, guvernul a fost zguduit de un teribil scandal 


politic. Cine dăduse stupidul, criminalul ordin pentru această 
operațiune? Comisiile de anchetă n-au reușit să obțină un răspuns clar. 
Lavon și Gibli aruncau vina unul asupra celuilalt. Ministrul Apărării, 
Lavon, a fost silit să demisioneze și a fost înlocuit de Ben Gurion, care 
a revenit de la pensie, iar colonelul Gibli n-a mai fost niciodată 
promovat și în scurt timp s-a văzut nevoit să părăsească armata. 


În Egipt, Elie Cohen şi-a pierdut câţiva dintre cei mai buni prieteni. 
Desi încă suspect în ochii autorităţilor, el a rămas în Cairo și şi-a văzut 
de activităţile lui clandestine. A emigrat în Israel abia în 1957, după 
Criza Suezului. 


O stradă liniștită, umbroasă din orașul Bat Yam se numește Martirii 
din Cairo. Elie trecea pe această stradă în fiecare zi când venea să-și 
viziteze familia. Primii săi pași in Israel n-au fost ușori. Câteva 
săptămâni a tot căutat de lucru. Datorită abilității lui de a vorbi fluent 
câteva limbi (arabă, franceză, engleză si putin ebraică), și-a găsit un 
post: traducea reviste săptămânale și lunare pentru Aman. Biroul lui 
de pe o stradă din Tel Aviv părea să fie o agenţie comercială. Primea 
un salariu modest: 170 de lire israeliene (95 de dolari) pe lună. După 
câteva luni a fost concediat, dar unul dintre prietenii lui, tot evreu 
egiptean, i-a găsit o nouă slujbă: contabil în cadrul lanțului de 
magazine universale Hamashbir. Munca era plictisitoare, dar era mai 
bine plătită. În acea perioadă, fratele lui l-a prezentat unei tinere 
surori medicale, drăguță și inteligentă, de origine irakiană. La o lună 
după ce a întâlnit-o, Elie s-a căsătorit cu Nadia, care era sora unui 
intelectual în ascensiune, Sami Michael. 


Într-o dimineaţă, în biroul lui Elie a intrat un bărbat. 


— Mă numesc Zalman, a spus acesta. Sunt ofițer de contrainformaţii. 
Vreau să-ţi ofer o slujbă. 


— Ce fel de slujbă? 


— O slujbă interesantă, vei vedea. Vei călători mult in Europa. Poate 
va trebui chiar să mergi în alte țări arabe ca agent al nostru. 


Elie a refuzat. 


— Tocmai m-am căsătorit, a spus el. Nu vreau să călătoresc în Europa 
si nici în altă parte. 


Acesta a fost sfârșitul conversatiei, dar nu si al poveștii. Nadia a rămas 
însărcinată și a trebuit să-și abandoneze serviciul. Hamashbir a trecut 


printr-o restructurare şi a concediat câțiva angajaţi, printre care și pe 
Elie. Tânărul nu și-a putut găsi altă slujbă. Și atunci, ca din 
întâmplare, la ușa apartamentului său a bătut un vizitator neașteptat. 


Din nou Zalman. 


— De ce refuzi să lucrezi pentru noi? l-a întrebat el pe Elie. iti plătim 
350 lire (195 de dolari) pe lună. O să te antrenezi șase luni. Pe urmă, 
dacă iti place, rămâi. Dacă nu, esti liber să pleci. 


De data aceasta, Elie n-a mai spus nu. Si a devenit agent secret. 


O parte dintre veteranii Aman susțin o versiune diferită a 
evenimentelor. Ei afirmă că, atunci când a ajuns în Israel, Elie n-a fost 
primit în Aman pentru că testele psihologice la care fusese supus 
arătaseră cá era prea sigur de sine. Era talentat, curajos si avea o 
memorie excelentă, dar avea tendința de a se supraaprecia și de a-și 
asuma riscuri inutile. Combinate, aceste trăsături de caracter îl făceau 
necorespunzător pentru Aman. 


Dar, la începutul anilor 1960, lucrurile s-au schimbat. Unitatea 131 a 
Amanului, însărcinată cu operațiuni speciale, a început să caute 
urgent un agent calificat în Damasc, capitala Siriei. În ultimii câțiva 
ani, Siria devenise cea mai agresivă tara arabă si inamicul declarat al 
Israelului. Nu rata nici o ocazie de a ataca. Înfruntase Israelul în 
bătălii sângeroase pe Înălțimile Golan si pe malurile Mării Galileei. 
Trimisese bande de teroriști dincolo de granițele Israelului. lar acum 
plănuia un grandios proiect tehnic pentru a devia cursurile afluenților 
râului Iordan si a priva Israelul de apă. 


Spre finele anilor 1950, Israelul lansase construcția unei rețele uriașe 
de conducte și canale care să conducă o parte din debitul Iordanului 
spre deşertul Negev. Apa urma să fie luată dintr-o porțiune a râului 
care trecea pe teritoriu israelian. Proiectul acesta a declanșat o serie 
de conferințe arabe la vârf. Naţiunile arabe au hotărât solemn să 
devieze afluenții Iordanului și să ucidă proiectul israelian. Misiunea i- 
a revenit Siriei. 


Israelul nu putea supraviețui fără apa Iordanului. Nu putea să lase 
Siria să acționeze, așa că a început să plănuiască o replică. Avea 
nevoie de un agent la Damasc, cineva demn de încredere, sigur de sine 
şi temerar. Caracteristicile care înainte determinaseră Amanul să-l 
respingă pe Elie îl făceau acum perfect pentru Unitatea 131. (După 50 
de ani a reiesit că Amanul încercase să recruteze pe altcineva pentru 
această slujbă - pe Sami Michael, fratele Nadiei Cohen! Michael 


refuzase, rămăsese în Israel și devenise unul dintre marii poeti ai 
ţării.) 


Antrenamentele lui Cohen au fost lungi și epuizante. În fiecare 
dimineaţă, Elie pleca de acasă sub un pretext sau altul și se ducea la 
centrul de antrenament al Amanului. Timp de câteva săptămâni n-a 
avut decât un singur instructor, un bărbat pe nume Yitzhak. La 
început, a învățat să memorizeze. Yitzhak arunca o duzină de obiecte 
pe masă - un creion, o legătură de chei, o ţigară, o gumă, câteva ace. 
Elie se uita la ele o secundă sau două. Apoi trebuia să închidă ochii și 
să le descrie. A învăţat, de asemenea, tipul și structura tancurilor, ale 
avioanelor si ale tunurilor. 


— Hai să ne plimbăm! îi spunea Yitzhak și hoinăreau amândoi pe 
străzile aglomerate ale Tel Avivului. Vezi standul de ziare de acolo? 
soptea instructorul. Acum du-te acolo, prefă-te cá te uiti la ziare si 
descoperă cine te urmărește. 


Când se întorceau la centru, Yitzhak asculta raportul lui Elie, apoi 
arunca pe masă un teanc de poze. 


— L-ai observat bine pe acesta. Într-adevăr, te-a urmărit. Dar ce zici 
de tipul de lângă copac? Și el a fost umbra ta. 


Într-o dimineață, Zalman l-a prezentat pe Elie unui alt instructor, 
Yehuda, care l-a învăţat cum să folosească un transmitátor mic si 
sofisticat. Apoi l-a trimis să facă nişte examene medicale și teste 
psihologice. După ce a trecut de teste, Zalman l-a prezentat unei tinere 
femei, Marcelle Cousin. 


— Elie, a sosit timpul să sustii testul decisiv, i-a spus el. Marcelle iti va 
da un pașaport francez pe numele unui evreu egiptean care a emigrat 
în Africa si acum trebuie să vină în Israel ca turist. Cu acest pașaport 
te vei duce la Ierusalim si vei sta acolo zece zile. Marcelle iti va da 
toate detaliile despre povestea ta de viata — trecutul tău în Egipt, 
familia ta, ce ai lucrat în Africa. La Ierusalim vei vorbi doar franceza și 
araba. Va trebui să te întâlneşti cu oameni, să-ți faci prieteni si sa 
stabilesti contacte noi fără să-ți deconspiri identitatea. Trebuie, de 
asemenea, să te asiguri că nu ești urmărit. 


Elie a petrecut zece zile la Ierusalim. La întoarcere a primit câteva zile 
de concediu. Nadia tocmai născuse o fetiță, Sophie. După Rosh 
Hashana - Anul Nou evreiesc -, Zalman La prezentat altor doi bărbaţi, 
care nu și-au spus numele. 


— Ai trecut testul de la Ierusalim, Elie, i-a spus unul dintre ei 


zâmbind. E timpul să treci la lucruri mai serioase. 


Într-o încăpere goală din clădirea Amanului, Elie s-a întâlnit cu un şeic 
musulman, care l-a învățat răbdător Coranul și rugăciunile 
musulmane. Elie încerca să se concentreze, dar făcea mereu greșeli. 


— Nu te necăji, i-a spus instructorul. Dacă cineva începe să-ți pună 
întrebări, spune-i că nu esti un musulman evlavios si că ai doar vagi 
amintiri religioase din zilele de școală. 


Lui Elie i s-au dat apoi câteva informaţii despre viitoarea lui misiune: 
avea să fie trimis curând într-o tara străină neutră si, dupa un 
antrenament suplimentar, avea să se mute într-o capitală arabă. 

— În care? a întrebat el. 

— Ti se va spune la timpul potrivit. 


Zalman a continuat: 


— Te vei da drept arab, vei stabili contacte locale și vei înființa o 
reţea israeliană de spionaj. 


Elie a acceptat fără să ezite. Se simţea capabil să-și îndeplinească 
misiunea. 


— O să primești acte de sirian sau irakian, i-au spus instructorii lui. 
— De ce? Nu știu absolut nimic despre Irak. Dati-mi acte egiptene! 
— Imposibil, a spus Zalman. Egiptenii și-au adus la zi înregistrările 
despre populaţia lor și despre toate pașapoartele eliberate. Este prea 


periculos. Irakul si Siria n-au asemenea înregistrări. Ei nu pot să-ți dea 
de urmă. 


După două zile, Zalman și colegii lui i-au dezvăluit lui Elie noua sa 
identitate. 


— Numele tău este Kamal. Numele tatălui tău este Amin Tabet, așa că 
numele tău complet va fi Kamal Amin Tabet. 


Ofiţerul care îl avea în grijă pe Elie a pregătit o istorie detaliată — o 
poveste de acoperire — pentru noul lor agent. 


— Esti fiul unor părinţi sirieni. Numele mamei tale este Saida Ibrahim. 
Ai o soră. Te-ai născut la Beirut, în Liban. Când aveai trei ani, familia 


ta a plecat din Liban și s-a mutat în Egipt, la Alexandria. Să nu uiti cá 
familia ta e siriană. După un an, sora ta a murit. Tatăl tău a fost 
negustor de textile. În 1946, unchiul tău a emigrat în Argentina. La 
scurtă vreme după aceea, i-a scris tatălui tău și v-a chemat familia la 
el la Buenos Aires. În 1947 ati ajuns cu toţii în Argentina. Tatăl tău si 
unchiul tău au încheiat un parteneriat cu o a treia persoană și au 
deschis un magazin de textile, care însă a dat faliment. Tatăl tău a 
murit în 1956 si, după șase luni, ţi-a murit si mama. Ai rămas să 
locuiesti cu unchiul tău si ai lucrat la o agenţie de turism. Mai târziu 
ai intrat în afaceri și te-ai descurcat foarte bine. 


Acum Elie avea nevoie de o poveste pe care s-o livreze familiei sale. 


— Am primit un job la o companie care lucrează cu Ministerul 
Apărării si cu Ministerul de Externe, i-a spus el Nadiei când s-a întors 
acasă. Au nevoie de cineva care să călătorească în Europa să cumpere 
instrumente, echipamente si materiale pentru Taas (industria militară 
a Israelului) si să găsească pieţe pentru produsele ei. Voi veni des 
acasă, în concedii mai lungi. Știu că separarea va fi grea — pentru 
amândoi -, dar tu vei primi aici tot salariul meu, si în câțiva ani vom 
cumpăra mobilă din Europa si ne vom aranja apartamentul. 


La începutul lui februarie 1961, o mașină fără număr de înmatriculare 
l-a dus pe Elie la aeroportul Lod. Un tânăr care i s-a prezentat drept 
Gideon i-a înmânat un pașaport israelian pe numele lui real, 500 de 
dolari și un bilet de avion spre Ziirich. 


Sosind la Zürich, Elie s-a întâlnit cu un bărbat cu părul alb, care i-a 
luat pașaportul și i-a dat un altul emis de o ţară europeană, pe un alt 
nume. Acest al doilea pașaport avea o viză de intrare în Chile și o viză 
de tranzit pentru Argentina. 


— La Buenos Aires oamenii nostri iti vor prelungi viza de tranzit, i-a 
spus bărbatul cel cărunt, strecurându-i în mână un bilet de avion spre 
Santiago, cu escală la Buenos Aires. Mâine vei sosi la Buenos Aires. 
După o zi, la ora 11 dimineaţa, să fii la cafeneaua Corrientes. Oamenii 
noștri te vor aștepta acolo. 


Elie a ajuns în capitala Argentinei si s-a cazat la un hotel. În dimineața 
următoare, la ora 11 fix, un bărbat mai în vârstă a venit la masa din 
cafeneaua Corrientes și i s-a prezentat drept Abraham. Cohen a primit 
instrucțiuni să se instaleze într-un apartament mobilat, deja închiriat 
pentru el. Avea să fie contactat de un profesor local, care urma să-l 
înveţe limba spaniolă. 


— Nu trebuie să te ingrijesti de nimic altceva, i-a spus Abraham. Voi 
avea eu grijă de finanțele tale. 


După trei luni, Elie era pregătit pentru stadiul următor. Vorbea 
acceptabil spaniola, cunoștea bine Buenos Airesul, se îmbrăca și se 
comporta la fel ca miile de imigranți arabi care trăiau în capitala 
Argentinei. Un alt tutore l-a instruit să vorbească araba cu accent 
sirian. 


S-a întâlnit din nou cu Abraham la cafenea și a primit de la el un 
pașaport sirian pe numele de Kamal Amin Tabet. 


— La sfârşitul săptămânii va trebui să-ți schimbi adresa, i-a spus 
Abraham. Deschide-ti un cont bancar pe noul nume. Începe să 
frecventezi restaurantele arabe, cinematografele în care rulează filme 
arabe si cluburile culturale și politice arabe. Fă-ţi cât mai multi 
prieteni și stabilește contacte cu liderii comunităţii arabe. Esti un om 
cu posibilități materiale, negustor și foarte bun om de afaceri. Lucrezi 
în import-export, dar te ocupi și de transporturi și investiţii. Să 
contribui cu generozitate la fondurile caritabile ale comunității arabe. 
Mult noroc! 


Într-adevăr, spionul israelian a avut foarte mult noroc. În câteva luni, 
Elie Cohen a pătruns în miezul comunităţii arabo-siriene din Buenos 
Aires. Farmecul lui personal, încrederea în sine, simțul practic și 
averea lui i-au atras pe multi dintre cei mai importanti arabi din 
Argentina. A devenit curând o figură bine-cunoscută în cercurile arabe 
locale. Sansa i-a surâs într-o seară, în clubul musulman, unde a 
întâlnit un gentleman respectabil, bine îmbrăcat, cu un început de 
chelie și chipul împodobit de o mustață stufoasă. Străinul i s-a 
prezentat drept Abdel Latif Hassan, redactor-șef la revista Arab World, 
care apărea în Argentina. Hassan a fost profund impresionat de 
personalitatea serioasă a „imigrantului sirian”, și cei doi au devenit 
prieteni apropiați. 


Evenimentelor culturale de la club le-au urmat întâlniri mai intime în 
compania unor lideri ai comunității arabe. Elie a ajuns să figureze pe 
lista de invitați a ambasadei siriene și să fie chemat la petreceri și 
recepții elegante. La un dineu oficial de la ambasadă, Hassan l-a 
condus pe prietenul său Tabet spre un ofițer impozant, îmbrăcat în 
uniformă de general sirian. 


— Permiteti-mi să vă prezint un patriot sirian autentic si devotat, i-a 
spus Hassan generalului. După care a adăugat, întorcându-se spre Elie: 
Dânsul este generalul Amin al-Hafiz, atașatul militar al ambasadei. 


Elie părea să fi încheiat și ultima etapă a confirmării legendei sale. 
Venise momentul să-și înceapă misiunea de spionaj. În iulie 1961, în 
cursul unei întâlniri scurte, clandestine, Abraham i-a dat instrucțiuni 
precise. În ziua următoare, Elie s-a dus la biroul lui Hassan. 


— M-am săturat de traiul în Argentina, a recunoscut el. 


Iubea Siria mai mult decât orice și voia să se întoarcă. N-ar putea 
Hassan să-l ajute cu câteva scrisori de recomandare? Redactorul-sef i-a 
scris imediat patru scrisori: una către cumnatul său din Alexandria, 
două către prietenii din Beirut (unul dintre ei un bancher foarte 
influent) şi a patra către fiul său din Damasc. Elie și-a vizitat prietenii 
arabi, si curând servieta lui era plină de scrisori entuziaste, scrise de 
lideri ai comunităţii din Buenos Aires. 


Spre sfârșitul lui iulie 1961, Kamal Amin Tabet a plecat spre Ziirich. 
Acolo a schimbat avionul și s-a îndreptat spre Miinchen. Pe aeroportul 
capitalei bavareze a fost abordat de un agent israelian pe nume 
Zelinger, care i-a înmânat pașaportul lui inițial israelian și un bilet de 
avion spre Tel Aviv. La începutul lui august, Elie s-a întors acasă. 


— O să rămân câteva luni, i-a spus el Nadiei. 


În lunile următoare, Elie s-a antrenat intens. Avea o acoperire perfectă 
si se identificase total cu noul său personaj. Vechiul lui instructor îl 
învăța cum să transmită mesaje radio codificate. După câteva 
săptămâni, Elie era în stare să receptioneze și să transmită între 12 si 
16 cuvinte pe minut. Citea cu nemiluita cărți și documente despre 
Siria, despre armata, armele si strategia ei. După nenumărate ședințe 
cu specialiști, devenise expert în politica internă siriană. 


În decembrie 1961, Elie a plecat din nou la Ziirich. Dar destinaţia lui 
finală era Damasc, bârlogul lupului. 


Tensiunea la granița siriano-israeliană se accentuase pe măsură ce 
regimul sirian pierdea puterea. Din 1948, o lungă serie de lovituri de 
stat militare zguduise tara. Rareori se întâmpla ca un dictator sirian să 
moară de moarte naturală — mai toti sfárseau în streang, în fata unui 
pluton de execuţie sau de mâna vreunui asasin. Instabilă, tara era într- 
un haos permanent. Foarte des, vrând cu disperare să distragă atenția 
publică de la problemele interne, liderii sirieni provocau în mod 
deliberat incidente la graniță. Executiile publice erau o priveliște 
obișnuită în piețele din Damasc. Unul după altul, călăii trimiteau la 
moarte oameni etichetati drept conspiratori, spioni, dușmani ai 


statului și suporteri ai regimului anterior. Nu cu mult timp înainte de 
venirea lui Elie, pe 28 septembrie 1961, avusese loc o altă lovitură de 
stat. Ea pusese capăt uniunii siriano-egiptene, numită pompos 
Republica Arabă Unită, care avusese doar o existență scurtă. 


Înainte de a-și prelua misiunea, Elie s-a întâlnit din nou cu 
atotprezentul Zalman, care i-a dat instrucțiuni detaliate: 


— Vei primi radiotransmitátorul de la Zelinger, omul nostru de la 
Miinchen. După ce ajungi la Damasc, vei fi contactat de un angajat al 
corporației de radiodifuziune siriene. Si el este, ca si tine, „imigrant” 
si nu se află de multă vreme în Siria. Nu-ţi cunoaște adevărata 
identitate. Să nu încerci să-l găsești! Va găsi el momentul cel mai 
potrivit de a intra în contact cu tine. 


La Miinchen, Zelinger i-a înmânat lui Elie un impresionant colet cu 
echipamentul de spion: coli de hârtie pe care cheia cifrului de 
transmisiune era scrisă cu cerneală invizibilă, cărți ce serveau drept 
cifru de transmisiune, o mașină de scris specială, un radiotranzistor în 
care era încastrat un transmitátor, un aparat de ras electric al cărui 
cordon servea drept antenă pentru transmitátor, betigase de dinamită 
ascunse în săpun Yardley și în trabuce, câteva pastile cu cianură 
pentru sinucidere în caz de nevoie... 


Elie se întreba cum va putea să introducă tot acest echipament în 
Siria, unde controalele vamale erau foarte amănunțite si severe. 


Zelinger avea răspunsul: 


— O să-ţi iei bilet pe vasul Astoria, care pleacă de la Genova la Beirut 
la începutul lui ianuarie. La bord te va contacta cineva care te va ajuta 
să treci de controlul de la graniţa Siriei. 


Elie s-a îmbarcat pe Astoria. Într-o dimineață, în timp ce stătea pe 
punte aproape de un grup de pasageri egipteni, un bărbat s-a apropiat 
de el și i-a soptit: 

— Urmează-mă! 

Elie s-a ridicat si s-a indepártat de grup. Bárbatul i-a vorbit din nou: 

— Numele meu este Majeed Sheikh El-Ard. Am o masiná. 


Aceasta însemna că îl va duce pe Elie cu mașina la Damasc. 


El-Ard, un bárbat scund, cu o figurá de soarece, era un antreprenor 


international si un bine-cunoscut - si dubios — om de afaceri din 
Damasc. Era cásátorit cu o evreicá egipteaná, dar, cu toate acestea, 
hotărâse să-și petreacă anii celui de-al Doilea Război Mondial în 
Germania nazistă. Caracterul lui schimbător și avar îl făcuse să pară 
un partener dezagreabil, ceea ce atrăsese atenția serviciilor secrete 
israeliene. Acestea îl transformaseră curând în agentul lor, chiar dacă 
el nu-și dădea seama de asta. El credea că lucrează pentru extremistii 
sirieni de dreapta, care operau sub acoperire. A crezut sincer în 
povestea lui Kamal Amin Tabet, iar în anii următori avea să-i fie de 
mare ajutor spionului israelian. 


Prima sarcină a lui El-Ard pe lângă Tabet a fost să se asigure că 
bagajul acestuia va trece în siguranță de controalele siriene. 


10 ianuarie 1962. Venind de la Beirut, mașina lui El-Ard este oprită la 
granița siriană. În portbagaj se află bagajul lui Elie Cohen, doldora de 
echipamente de transmisiuni și alte materiale incriminatorii. Elie stă 
pe locul din dreapta, alături de Sheikh El-Ard. 


— Ne vom întâlni cu prietenul meu Abu Khaldun, îi spune acesta când 
se apropie de graniță. Trece printr-o situație financiară dificilă. 500 de 
dolari îi vor ridica în mod sigur moralul. 


Si astfel, 500 de dolari au fost transferați rapid din portofelul 
agentului israelian în buzunarul lui Abu Khaldun, inspectorul vamal 
sirian. Bariera a fost ridicată și mașina a pornit prin deșert. Elie Cohen 
era în Siria. 


În veşnic treazul Damasc, intesat de moschei aglomerate si de pieţe in 
aer liber pline de culoare, nu era greu să te topești în mulțime. Dar 
Elie isi dorea exact contrariul. Voia să fie remarcat, si încă rapid. Și-a 
închiriat o vilă luxoasă în elegantul cartier Abu Ramen, aproape de 
cartierul general al armatei siriene. Din balconul reședinței sale putea 
supraveghea intrarea în casa de oaspeţi oficială a guvernului sirian. 
Vila era situată între ambasade străine, locuinţele unor bogaţi oameni 
de afaceri si reședințele oficiale ale unor conducători ai naţiunii. Elie 
și-a ascuns imediat echipamentul secret în diferite locuri dosnice de 
prin casă. Ca să evite riscul de a se trezi cu informatori sau trădători la 
domiciliu, a hotărât să nu angajeze servitori și să locuiască singur. 


A avut din nou noroc. Sosise la Damasc la momentul potrivit. Colapsul 
Republicii Arabe Unite fusese luat de președintele egiptean Nasser ca 
un afront personal și o umilire a Egiptului. Liderii sirieni, atât 
politicieni, cât si militari, erau obsedati de posibilitatea unei lovituri 
de stat susținute de Egipt, așa că spionajul israelian nu era pe agenda 


lor de priorități. Pe de altă parte, aveau nevoie disperată de noi aliați, 
suporteri și de surse de finanţare, atât în Siria, cât și printre imigranții 
sirieni de peste ocean. Kamal Amin Tabet, loialul milionar naționalist, 
înarmat cu excelente scrisori de recomandare, era omul potrivit la 
timpul potrivit. 


Cohen a stabilit contacte rapid și eficient. Scrisorile de recomandare i- 
au pavat drumul spre înalta societate, spre lumea bancherilor și a 
marilor comercianți care inspiraseră lovitura de stat din 28 
septembrie. Noii lui prieteni l-au prezentat pe Elie unor oficiali 
guvernamentali importanti, unor ofițeri superiori din armată si 
câtorva dintre liderii partidului de la guvernare. Doi oameni de afaceri 
bogați îl curtau pe tânărul și frumosul milionar în speranța cá se va 
căsători cu vreuna din fiicele lor. Făcând paradă de generozitate, 
Tabet a contribuit cu o substanţială sumă la construirea unei cantine 
publice pentru săracii Damascului. Popularitatea lui i-a asigurat 
intrarea în cercurile guvernamentale. Cu toate acestea, Elie se abtinea 
să se identifice cu noii conducători ai Siriei, pentru că simţea intuitiv 
că și regimul acesta era doar temporar. Siria avea să mai resimtă o 
vreme undele de șoc ale separării de Egipt. 


La o lună de la sosirea lui la Damasc, Elie a fost vizitat de George 
Salem Seif, gazda unei emisiuni de la Radio Damascus, care se ocupa 
de problemele sirienilor de peste hotare. Era omul pe care Zalman îl 
mentionase la ultimul instructaj. Seif se „întorsese” în Siria cu puțin 
înaintea lui Tabet. Datorită funcţiei sale, putea să-i furnizeze lui Elie 
informații din interior despre situaţia politică si militară a țării. La 
arătat de asemenea directivele secrete ale Ministerului Propagandei 
care stipulau ce putea difuza si ce trebuia să ascundă audienței. La 
petrecerile de la locuinţa lui Seif, Elie a întâlnit înalte oficialități și 
politicieni cunoscuți. 


Ca si El-Ard, Seif nu cunoștea identitatea reală a lui Elie Cohen. Și el 
credea ca Tabet era un nationalist fanatic, care-și avea propria agenda 
politică. 


Elie Cohen a înţeles că devenise cel mai singur spion din lume - fără 
nici un prieten și nici un confident. Nu știa dacă există vreo rețea 
israeliană de spionaj care să opereze la Damasc. Avea nevoie de nervi 
de oţel pentru a rezista stresului teribilei sale singurátáti si a juca un 
rol atât de periculos 24 de ore din 24. Ştia cá, în timpul rarelor sale 
vizite acasă, nu-i putea împărtăși soţiei secretul lui, ba trebuia s-o 
inducă si pe ea în eroare. 


A început să transmită zilnic mesaje în Israel, la ora 8.00 dimineaţa și, 


câteodată, și seara. Avea o acoperire perfectă. Transmitátorul era 
instalat în vila sa, foarte aproape de statul-major al armatei, sursa a 
nesfársite transmisiuni cu caracter militar. Nimeni nu putea face 
diferenţa între transmisiunile lui Elie și miriadele de mesaje emise de 
centrul de comunicaţii al armatei. 


La şase luni după sosirea în Siria, Kamal Amin Tabet devenise o figură 
bine-cunoscută în înalta societate a Damascului. Apoi a hotărât să 
plece peste hotare „cu afaceri”. Prima dată a fost în Argentina, unde s- 
a întâlnit cu unii dintre prietenii lui arabi. Apoi s-a întors spre Europa, 
a schimbat avioane si identități și, într-o noapte fierbinte de vară, a 
aterizat în aeroportul Lod. Încărcat cu daruri, „comis-voiajorul” a 
ajuns în modestul său apartament din Bat Yam, unde îl așteptau Nadia 
si Sophie. 


La sfârșitul toamnei, Elie Cohen a luat din nou avionul spre Europa. 
După câteva zile, Kamal Amin Tabet revenea la Damasc. În timpul cât 
stătuse în Israel, superiorii lui din Aman îl echipaseră cu o cameră 
miniaturală, așa încât acum putea fotografia locuri și documente. 
Microfilmele le ascundea în cutii scumpe cu piese pentru jocul de 
table. Cutiile erau confecționate din lemn lăcuit si decorate cu un 
mozaic din sidef și fildeș. Mozaicul putea fi scos din lemnul lăcuit și, 
după ce microfilmul era plasat în adâncitura de dedesubt, se putea 
pune la loc. Tabet trimitea seturile de jocuri de table „prietenilor din 
Argentina”, care le trimiteau în Israel cu valiza diplomatică. 


Printre primele documente trimise de Elie s-au aflat rapoarte despre 
creşterea tensiunilor din armată și despre puterea tot mai mare a 
Partidului Socialist Ba'ath. Elie a sesizat o schimbare profundă a stării 
de spirit în Siria și s-a lăsat ghidat de intuiţie. A stabilit contacte 
strânse cu lideri ai Ba'ath și a donat partidului mari sume de bani. 


Făcuse exact ce trebuia. Pe 3 martie 1963, Damascul a fost zguduit de 
o nouă lovitură. Armata a înlăturat guvernul de până atunci, și 
partidul Ba'ath a preluat puterea în Siria. Generalul Hafiz, prietenul 
lui Elie de la Buenos Aires, a fost numit ministru al Apărării în 
cabinetul Salah Al-Bitar. În iulie a avut loc o nouă lovitură de stat, de 
data aceasta în interiorul regimului. Hafiz a devenit președintele 
Consiliului Revoluționar și șeful statului. Cei mai buni prieteni ai lui 
Tabet au fost numiţi in functii-cheie in cabinet și în ierarhia militară. 
Spionul israelian era acum membru al cercului intern al puterii. 


O fastuoasă petrecere la Damasc. Una după alta, mașinile luxoase ale 
miniștrilor și generalilor sosesc la vila impunătoare. Un lung șir de 


oaspeţi în ţinută de seară si în uniforme splendide se îndreaptă spre 
casa în care gazda își întâmpină cu căldură invitaţii. Lista musafirilor 
arată ca un pomelnic al celor mai puternici oameni din stat: miniștri, 
inclusiv al Apărării si al Reformei Agrare, un mare număr de generali 
şi colonei, lideri ai partidului Ba'ath, oameni de afaceri și magnați. 
Mulţi dintre ei se strâng în jurul colonelului Salim Hatum, ofițerul 
care şi-a condus tancurile în Damasc în noaptea loviturii de stat si 
care, în fapt, i-a oferit generalului Hafiz președinția. Președintele 
Hafiz în persoană sosește mai târziu și strânge îndelung mâna gazdei — 
prietenul sáu Kamal Amin Tabet. Este însoțit de doamna Hafiz, 
strălucitoare în haina de nurcă oferită ei de Tabet din partea 
emigranților sirieni, admiratori ai președintelui și soţiei sale. Nu e 
singura care a primit cadouri scumpe. Mai multe femei poartă bijuterii 
dăruite de Tabet si diversi ofițeri superiori din armată conduc mașini 
primite în dar. O serie întreagă de politicieni de top și-au umplut 
conturile cu banii lui Tabet. 


În living, un grup de oficiali si ofiţeri din armată, întorși de la granița 
cu Israelul, discută situația militară. Li se alătură mai mulți 
antreprenori și ingineri care lucrează la ambițiosul proiect de deviere 
a afluenților râului Iordan. În holul spaţios s-au adunat directorii de la 
Radio Damascus, sponsorizat de guvern, si directori din Ministerul 
Propagandei. Tabet este acum de-al lor — guvernul i-a cerut să preia 
conducerea unor emisiuni radio pentru comunitățile de emigranți de 
peste ocean. Are și un show radiofonic în care analizează teme politice 
și economice. 


La fel ca multe altele, petrecerea îl costă o avere pe Tabet, dar el nici 
măcar nu clipeste. A ajuns la apogeul succesului si pare că nu există 
ușă care să nu i se deschidă. Are prieteni buni în statul-major al 
armatei și participă cu regularitate la întâlnirile unde se elaborează 
politica partidului Ba'ath. 


Elie a continuat să transmită Israelului rapoarte cu caracter militar, 
nume și funcții ale ofițerilor superiori, ordine militare strict secrete și 
alte materiale. A fotografiat si livrat Amanului hărți militare, 
majoritatea scheme detaliate ale fortificațiilor de-a lungul graniței cu 
Israelul. A furnizat rapoarte despre arme noi introduse în armata 
siriană, a descris capacitatea Siriei de a absorbi arme noi. Câteva luni 
mai târziu, un general sirian recunoștea cu amărăciune: 


— Nu exista nici un secret al armatei care să nu-i fie cunoscut lui Elie 
Cohen... 


Elie transmitea în fiecare dimineață mesaje către Israel si nu se temea 
să fie interceptat, căci se afla sub umbrela protectoare a 
transmisiunilor armatei siriene de la cartierul general din apropiere. 
Dar s-a întâmplat o dată ca un prieten, locotenentul Zahir al-Din, să-i 
facă o vizitá-surprizá. Elie a reușit să ascundă transmitátorul, dar o 
coală de hârtie cu codul secret, sub forma unor careuri cu litere, i-a 
rămas pe masă. 


— Ce e asta? a vrut să știe Zaher. 
— A, cuvinte încrucișate, a spus Elie. 


În afară de transmisiuni şi de cutiile cu jocuri de table pentru 
„prietenii argentinieni”, Elie folosea si un al treilea mod de 
comunicare cu Israelul: Radio Damasc. Elaborase împreună cu 
superiorii lui de la Tel Aviv un cod de cuvinte și fraze pe care le insera 
în emisiunile sale radio și care erau decodate imediat de Aman. 


A făcut apoi un alt pas în eforturile lui de a obține informații strict 
secrete. În cercurile guvernamentale din Damasc au început să circule 
zvonuri cum că Tabet organiza în vila sa partide de sex ilegale. Doar 
prietenii cei mai apropiaţi erau invitați la aceste orgii, unde invitații 
erau înconjurați de un mare număr de femei frumoase. Unele dintre 
ele erau femei de stradă; altele, fete din familii bune. Oaspetii lui 
Tabet savurau partide de sex nebun, dar gazda lor era singurul care 
nu-și pierdea firea. 


Tabet furniza de asemenea secretare sexy — si generoase — prietenilor 
lui cu funcţii înalte. Unul dintre ei era colonelul Salim Hatum, a cărui 
amantă îi transmitea lui Tabet fiecare cuvânt pe care-l auzea de la 
colonel. 


Tabet afișa o fervoare patriotică extremă ori de câte ori vorbea despre 
Israel, pe care îl definea drept „cel mai abject dușman al 
naționalismului arab”. I-a îndemnat pe liderii Siriei să-și intensifice 
propaganda anti-israelianá și să deschidă un „al doilea front” 
împotriva Israelului, alături de Egipt. Ba chiar și-a acuzat prietenii că 
nu fac suficient împotriva agresorului israelian. Procedând astfel, și-a 
atins tinta. Prietenii lui din armată s-au hotărât să-i demonstreze cá nu 
avea dreptate și că erau gata să se lupte cu duşmanul. De trei ori l-au 
luat cu ei să inspecteze poziţiile siriene de-a lungul graniței cu 
Israelul. I-au permis să vadă fortificațiile și buncărele, i-au arătat 
armele concentrate în zonă și i-au descris planurile defensive și 
ofensive. Locotenentul Zahir al-Din l-a dus în tabăra militară al- 
Hamah, unde erau depozitate mari cantităţi de arme noi. În cea de a 


patra vizită la granița israeliană, Tabet a fost singurul civil într-un 
grup de ofițeri superiori sirieni si egipteni. Grupul era condus de cel 
mai respectat lider militar arab, generalul egiptean Ali Amer, șeful 
Comandamentului Arab Unit, care comanda - cel putin pe hârtie — 
forțele combinate ale Egiptului, Siriei si Irakului. 


Imediat după vizita lui Amer, liderii Ba'ath l-au însărcinat pe Tabet cu 
o misiune vitală: a fost trimis în misiune de reconciliere cu bătrânul 
lider al Ba'ath, Salah Al-Bitar, care fusese înlăturat de la putere de 
generalul Hafiz și de atunci se afla „la tratament” în Ierihon. Tabet a 
plecat spre Iordan si a petrecut câteva zile cu fostul prim-ministru. 
Întors la Damasc, l-a însoţit la aeroport pe președintele Hafiz, care, 
bolnav fiind, pleca la un tratament medical la Paris. Când Hafiz s-a 
întors după câteva săptămâni, Tabet a fost din nou printre cei care l- 
au întâmpinat pe pista de aterizare. Îşi îndeplinise cu succes misiunea. 


În 1963, în Israel s-a petrecut o schimbare importantă. Noul ramsad, 
Meir Amit, care-l înlocuise pe Micul Isser, a fost vreme de câteva luni 
responsabil atât de Aman, cát si de Mossad. Amit a hotărât să 
desfiinteze Unitatea 131 si sá-i transfere toti oamenii si operatiunile 
cátre Mossad. Elie Cohen a aflat intr-o dimineatá cá angajatorul sáu se 
schimbase si cá acum era agent al Mossadului. 


În același an, Nadia a mai născut o fetiță, Iris. Iar în noiembrie 1964, 
în timpul celei de a doua vizite în Israel din același an, Elie și-a văzut 
împlinit visul secret: Nadia a născut al treilea copil, un fiu! I-au pus 
numele Shaul. 


— În timpul acestei vizite am observat că Elie se schimbase, au spus 
ulterior membrii familiei sale. Era retras, nervos si aspru. Și-a pierdut 
cumpătul de câteva ori. Nu voia să iasă, nu voia să se vadă cu 
prietenii. „Curând o să renunţ la slujba asta”, ne-a spus el. „Anul viitor 
mă întorc în Israel. Nu vreau să-mi mai părăsesc familia.” 


Spre sfârșitul lui noiembrie, Elie și-a sărutat de rámas-bun soţia si cei 
trei copii si a plecat din nou. Nadia nu stia că-și luau adio pentru 
ultima oară. 


13 noiembrie 1964 cădea într-o miercuri. Poziţiile siriene de-a lungul 
graniței israeliene, aproape de Tel-Dan, au deschis focul asupra 
tractoarelor israeliene care lucrau în zona demilitarizată. Reacţia 
israeliană a fost formidabilă. Tancurile și tunurile au ripostat cu foc 
intens si, după câteva minute, avioane Mirage si Vautour au intrat în 
luptă. Forţele aeriene au bombardat poziţiile siriene, apoi au coborât 


spre locul în care erau deviate apele Iordanului și au aruncat în aer 
canalele săpate de sirieni, distrugând sistematic echipamente 
mecanice grele, buldozere, tractoare si cuve de excavatoare. Forțele 
aeriene siriene n-au intervenit, deoarece încă nu ajunseseră să piloteze 
bine avioanele de luptă sovietice MIG, recent achiziționate. 


Presa din întreaga lume a legitimat aproape unanim răspunsul dat de 
israelieni agresiunii siriene. După luni de zile, anumiţi ofițeri sirieni 
aveau să spună că unul dintre arhitecţii atacului israelian fusese Elie 
Cohen, care în timpul luptei se afla în Israel. Mulțumită lui Cohen, 
israelienii erau perfect conștienți de starea precară a forțelor aeriene 
siriene și de incapacitatea lor de a intra în luptă la vremea respectivă. 
Israelienii cunoșteau, de asemenea, în detaliu fortificațiile siriene și 
lucrările de deviere a apelor și știau exact ce tipuri si ce cantități de 
arme fuseseră amplasate în fiecare bază și buncăr. 


Dar Elie Cohen stia mai mult de atât. El reușise să se apropie de un 
antreprenor saudit, care semnase contractul de proiectare și săpare a 
primelor canale siriene. Graţie acestei prietenii, israelienii aflaseră cu 
multe luni înainte unde se vor face excavații, cát de adânci si de largi 
vor fi canalele, ce echipament va fi folosit, ca și alte detalii tehnice. 
Antreprenorul îi divulgase, de asemenea, prietenului său Tabet 
capacitatea canalelor de a rezista la bombardamente din aer și 
amploarea măsurilor de securitate folosite. Numele bunului prieten al 
lui Cohen era Bin Laden, tatăl micului Osama. Pe baza informațiilor 
amănunțite strânse de spionul din Damasc, Israelul a atacat proiectul 
de câteva ori, până ce țările arabe au decis să-l abandoneze complet in 
1965. 


La mijlocul lui ianuarie 1965, la câteva săptămâni după ce Elie 
părăsise Israelul, în cutia poștală a Nadiei Cohen a aterizat o frumoasă 
ilustrată. 


„Draga mea Nadia”, scria Elie în franceză. „Doar câteva urări cu 
ocazia Anului Nou, care sper să aducă fericire întregii familii. 
Nenumărate sárutári iubitilor mei Fifi (Sophie), Iris si Shaaikeh 
(Shaul) si tie din tot sufletul meu! Elie." 


Dar, in momentul cánd Nadia a primit ilustrata, Elie zácea, bátut si 
torturat, pe podeaua durá de piatrá a inchisorii din Damasc. 


Deja de câteva luni, Mukhabarat — serviciul secret sirian — era în alertă 
maximă. Alarma fusese dată de Tayara, șeful Departamentului 
Palestinian al Mukhabaratului. Tayara observase că, din vara lui 1964, 


aproape orice decizie luată de guvernul sirian seara — sau chiar în 
timpul nopţii — era difuzată în ziua următoare în programele de limbă 
arabă ale Kol Israel - radiodifuziunea israeliană sponsorizată de 
guvern. În plus, Israelul făcuse publice unele hotărâri siriene strict 
secrete, care fuseseră luate în spatele ușilor închise. Tayara fusese de 
asemenea uluit de precizia bombardamentelor israeliene în timpul 
incidentului din 13 noiembrie. Concluzia lui logică fusese că 
israelienii aveau cunoștințe exacte despre amplasarea armatei siriene 
pe liniile de front și știau precis unde să lovească și cum. Tayara 
devenise sigur că Israelul avea un spion în cercurile cele mai înalte ale 
guvernului sirian. Informaţiile furnizate de acesta erau transmise de 
Kol Israel în decurs de câteva ore, ceea ce însemna că el își transmitea 
rapoartele prin radio. Dar unde era transmitátorul? 


În toamna lui 1964, Tayara si colegii lui au făcut mari eforturi pentru 
a localiza transmitátorul secret cu echipamente de proveniență 
sovietică, dar fără succes. 


Dar apoi, în ianuarie 1965, norocul le-a surâs. 


Un vas sovietic a descărcat în portul Latakia câteva containere uriașe 
pline cu echipamente noi de comunicaţii, care trebuiau să înlocuiască 
instrumentele depășite ale armatei siriene. Punerea în funcțiune a 
aparaturii avansate a avut loc pe 7 ianuarie 1965, și pentru instalarea 
si verificarea noilor instalaţii toate comunicațiile armatei au fost 
suspendate timp de 24 de ore. 


În timp ce peste toate bazele armatei din întreaga ţară se lăsase 
liniștea, un ofițer de serviciu la un receptor al armatei a interceptat o 
transmisiune slabă, rázleatá. Emitátorul spionului. Ofiţerul s-a repezit 
la telefon. 


Echipele Mukhabarat, echipate cu locatori sovietici, s-au mobilizat 
imediat pentru a găsi sursa transmisiunii. Din păcate, transmisiunea s- 
a oprit înainte ca ei să-i detecteze originea. Dar calculele febrile ale 
tehnicianului sugerau un loc anume: locuința lui Kamal Amin Tabet. 


— Este o greșeală, a decis un ofițer superior al Mukhabarat. Era 
inimaginabil ca Tabet, pe care liderii Ba'ath voiau să-l numească 
ministru în noul cabinet, să fi fost spion. Tabet era mai presus de orice 
suspiciune. 


Dar seara, transmisiunea s-a repetat. Mukhabarat și-a trimis din nou 
detectorii, și rezultatul a fost același. 


La ora 8.00 dimineața, într-o însorită zi de ianuarie, patru ofițeri 


Mukhabarat au dat buzna în splendida casă din cartierul Abu Ramen. 
Au distrus usa de la intrare, smulgând-o din balamale, și apoi s-au 
repezit spre dormitor, cu armele în mână. Spionul era acolo, dar nu 
dormea. A fost prins asupra faptului, în mijlocul unei transmisiuni. A 
sărit în picioare si a rămas nemișcat în fata ofițerilor; nu a încercat să 
fugă si nu a opus rezistență. Era singura dată când sorții îi státuserá 
împotrivă. 


— Kamal Amin Tabet, a tunat ofițerul comandant, ești arestat! 


Ştirea s-a răspândit în Damasc cu iuteala fulgerului. Fabulatie, absurd, 
imposibil, minciună! Surpriza și stupoarea liderilor Siriei când au aflat 
ştirea nu cunoştea margini. Cum - unul dintre liderii partidului aflat la 
putere, prieten al președintelui, milionar și gazda tuturor petrecerilor 
să fie spion?! 


Dar dovezile erau irefutabile. Transmitátorul pe care Tabet îl ascundea 
în spatele jaluzelelor, micul acumulator ascuns în marele candelabru 
din living, microfilmele, tigárile umplute cu explozibil, paginile cu 
coduri... Omul era, într-adevăr, un trădător. 


Cuprinși de panică, conducătorii regimului au ordonat investigaţii 
temeinice. Ce știa Tabet cu precizie? Putea să-i incrimineze? 
Preşedintele Hafiz în persoană a venit în celula lui să-l interogheze. 


— În timpul interogatoriului, a declarat ulterior Hafiz, când l-am 
privit pe Tabet în ochi, am avut brusc o teribilă suspiciune. Am simţit 
că bărbatul din fata mea nu era câtuși de puţin arab. I-am pus, foarte 
prudent, câteva întrebări despre religia musulmană, despre Coran. I- 
am cerut să recite sura Al-Fatiha — primul capitol din Coran. Tabet 
abia putea să citeze câteva versete. A încercat să se apere spunând că 
plecase din Siria la o vârstă foarte fragedă si cá memoria îl tráda. Dar 
în momentul acela am știut: era evreu. 


Tortionarii Damascului au făcut restul. În timp ce Tabet încă zăcea în 
celula lui întunecoasă, inconștient, cu fata și corpul acoperite de răni 
sângerând, cu unghiile smulse, confesiunea lui a fost transmisă rapid 
generalului Hafiz. Bărbatul acesta nu era Tabet. Era Elie Cohen, un 
evreu din Israel. 


Pe 24 ianuarie 1965, oficialitățile Damascului au anunţat „arestarea 
unui important spion israelian”. Un ofițer superior, livid de furie, a 
urlat la conferinţa de presă: 


— Israelul este diavolul, iar Cohen este agentul diavolului! 


Panica s-a răspândit în tot Damascul. Cohen fusese un lup singuratic 
sau şeful unei grupări de spioni? Au fost arestate, una după alta, 69 de 
persoane; 27 dintre acestea erau femei. Printre suspecti se numărau 
Majeed Sheikh El-Ard, George Salem Seif, locotenentul Zahir al-Din, 
oficiali importanți din Ministerul Propagandei, prostituate și alte 
femei, a căror identitate nu a fost dezvăluită. Au fost chestionate alte 
400 de persoane care avuseseră legături cu Tabet. Investigația a scos 
la iveală o seamă de probleme grave. Mulţi dintre liderii politici, 
militari şi de afaceri ai Siriei se numărau printre cei mai apropiați 
prieteni ai lui Cohen. Anchetatorii nu-i puteau atinge. Numele lor nu 
puteau fi menţionate, deoarece orice aluzie publică la ei ar fi putut 
crea impresia că erau complici la spionajul lui Tabet. Sirienii au 
înțeles și cá Tabet făcuse toate eforturile pentru a preîntâmpina 
dezvăluirea oricărui contact între diferitii lui informatori. De aceea era 
foarte dificil de stabilit anvergura reală a cercului de spioni. 


În Israel, cenzura militară a blocat orice mențiune despre arestarea lui 
Cohen. Israelienii încă sperau să-l salveze și erau hotărâți să împiedice 
presa locală să primească știri despre el. Dar erau câțiva oameni care 
aveau dreptul să ştie. Într-o seară, un străin i-a vizitat pe fraţii lui Elie. 


— Fratele dumneavoastră a fost arestat la Damasc și acuzat de spionaj 
în favoarea Israelului, le-a spus el. 


Ascultătorii lui au rămas consternati. Unul dintre ei, Maurice, s-a dus 
în grabă acasă la mama lor, în Bat Yam. 


— Mamă, trebuie să fii tare, i-a spus el. Elie a fost arestat în Siria. 
Bătrâna a rămas fără grai. În cele din urmă, a reuşit să se adune. 
— În Siria? Cum? A trecut granița din greșeală? 


Când Maurice i-a explicat ce făcea Elie la Damasc, biata femeie s-a 
prăbușit. 


Nadia stătea în mijlocul celor trei copii ai ei, uluită. Deși suspectase 
tot timpul că soţul ei nu-i dezvăluia totul, nu-și imaginase niciodată 
care era adevăratul lui gen de muncă. Colegii lui Elie au încercat s-o 
linisteascá. 


— Vei pleca la Paris imediat, i-a spus unul dintre ei. Vom angaja cel 
mai bun avocat. Vom face tot posibilul să-l salvám. 


Meir Amit s-a ocupat personal de încercările de a-l elibera pe Cohen. 


Pe 31 ianuarie, unul dintre cei mai mari avocaţi ai Franţei, Jacques 
Mercier, a sosit la Damasc. Oficial, fusese angajat de familia lui Cohen; 
de fapt, statul Israel era cel care îi acoperea cheltuielile si onorariul. A 
venit în Siria într-o misiune imposibilă. „Am înţeles din prima zi la 
Damasc”, a spus el ulterior, „că soarta lui Elie Cohen era pecetluită. 
Avea să fie spânzurat. Tot ce mai puteam face era să câștig timp și să 
încerc să închei un târg care să-i salveze viaţa.” 


Pentru început, Mercier a încercat să preîntâmpine un proces. S-a 
întâlnit cu lideri ai regimului și a cerut să i se permită să-l vadă pe 
Cohen, pe care voia să-l pună să semneze că e de acord ca el, Mercier, 
să-l reprezinte în instanţă. 


Cererea i-a fost categoric respinsă. 


Dar, foarte curând, Mercier a descoperit că avea o serie de aliați în 
unele cercuri guvernamentale, care tratau cu respect opinia publică 
mondială. Ei voiau un proces care să apere drepturile acuzatului. 
Aceştia erau susținuți — dintr-un cu totul alt motiv — de „păsările de 
pradă” din armată, dușmani declarați ai lui Hafiz, care doreau să dea 
în vileag în plin proces strânsele legături ale președintelui cu Tabet. În 
opinia lor, un asemenea gest ar fi făcut cunoscută publicului corupția 
regimului și i-ar fi subminat poziţia. 


Dar acestei abordări i se opunea cu dârzenie un alt grup - toti cei care 
intretinuserá legături strânse cu Tabet. Ei ştiau cá un proces public îi 
putea trimite la spânzurătoare. Această facțiune avea un singur tel: să 
preîntâmpine cu orice pret un proces public si să-l elimine cât mai 
curând posibil pe Cohen. 


Până la urmă, procesul a avut loc in fata unui tribunal militar special, 
în spatele ușilor închise, într-o încăpere goală. Televiziunea de stat a 
difuzat doar câteva secvențe, selectate conform regulilor. Nu au 
existat nici procurori, nici avocați ai apărării. Când Elie Cohen a cerut 
curții un apărător, judecătorul care prezida ședința a explodat: 


— Nu ai nevoie de apărător! Toată presa coruptă e de partea ta și toti 
dușmanii revoluției sunt apărătorii tăi! 


Judecătorul și-a asumat apoi și funcţiile de interogator si procuror. 
Dar partea cea mai rea a fost că omul acesta era generalul de brigadă 
Salah Dali, fost prieten bun al lui Tabet. Un alt prieten apropiat, chiar 
intim, al lui Tabet, colonelul Salim Hatum, se afla printre jurati. 
Pentru a dezminti orice zvonuri referitoare la legăturile acestuia cu 
Cohen, Dali l-a întrebat pe învinuit: 


— Îl cunoști pe Salim Hatum? Iar acuzatul, ca un actor care respectă 
un scenariu stabilit în detaliu, s-a întors spre sala de ședință goală, 
apoi l-a privit în ochi pe Hatum și a răspuns: 


— Nu, nu-l văd aici. 
Această secvenţă a apărut la televizor. 


— Tot Damascul a râs la acest episod, a spus Mercier. De fapt, nu a 
fost un proces. A fost o tragicomedie, un circ. 


Camerele de televiziune i-au arătat pe cei acuzați în același timp cu 
Elie Cohen: El-Ard, al-Din, Seif, câteva prostituate... Dar cine erau 
celelalte femei? Sotiile ofițerilor superiori? „Secretarele”? Prietene ale 
lui Tabet si ale liderilor Ba'ath? Si care erau secretele pe care Cohen le 
comunicase agenţilor israelieni? Fusese acuzat de spionaj, dar, pe 
parcursul întregului proces, nu s-a spus o vorbă despre ceea ce făcuse 
si despre conţinutul transmisiunilor sale. Singurul lucru pe care 
camerele nu l-au putut ascunde a fost tremurul nervos al unui mușchi 
din obrazul stâng al lui Cohen și felul cum clătina violent din cap - 
rezultatul torturii cu electrozi atașați la tâmple si pe corp. 


Israelul a urmărit procesul în tăcere. În fiecare seară, familia lui Elie 
se întâlnea în fata televizorului pe care li-l imprumutase Mossadul. 
Copiii, Nadia, fraţii plângeau încet la vederea feţei lui Elie pe ecran. 
La un moment dat, mama lui a sărutat impulsiv ecranul și a apăsat pe 
chipul fiului ei mica stea a lui David pe care o purta atârnată pe un 
lanţ. Sophie a spus: 


— Este tăticul meu! E un erou! 
Nadia plângea în tăcere. 


La Damasc, Mercier s-a trezit în toiul nopţii, scăldat într-o sudoare 
rece si bântuit de coşmaruri oribile. Inutilitatea lui îl deprima profund. 
La 31 martie, tribunalul militar și-a dat verdictul: Elie Cohen, Majeed 
Sheikh El-Ard și locotenentul Zahir al-Din au fost condangati la 
moarte. 


Mercier a demarat un nou efort. În aprilie și mai 1965, el a fost de trei 
ori la Damasc, aducând oferte substanţiale din partea Israelului. Prima 
dintre ele a fost un târg: Israelul era dispus să livreze Siriei 
medicamente și echipamente agricole importante, în valoare de 
milioane de dolari, pentru viata lui Cohen. Sirienii au respins oferta. 
Israelul a făcut atunci o altă ofertă: să-i trimită acasă pe cei 11 spioni 
sirieni care fuseseră prinși și închiși în Israel. Sirienii au respins și 


aceasta oferta, dar au dat de înțeles că o grațiere de către preşedinte 
era încă posibilă. 


Pe 1 mai, sentinţa lui El-Ard a fost comutată în închisoare pe viata. Pe 
8 mai a fost publicată oficial sentința lui Elie Cohen. Mossadul și-a 
adunat toate forțele pentru un ultim efort. La Paris, Nadia Cohen a 
înaintat ambasadei Siriei un apel la clementá. Apeluri asemănătoare 
au venit de peste tot din lume, semnate de personaje de renume 
internațional precum papa Paul VI sau filosoful britanic Bertrand 
Russell; de oameni de stat ca Edgar Faure si Antoine Pinay din Franța; 
de regina-mamă Elisabeta si politicianul Camille Huysmans din Belgia 
sau de canadianul John Diefenbaker; de cardinali și miniștri italieni; 
de 22 de membri ai Parlamentului britanic; de Liga Drepturilor 
Omului; de Crucea Roșie Internaţională... Dacă Elie le-ar fi auzit, şi-ar 
fi amintit de apelurile similare care încercaseră în zadar să salveze 
vieţile prietenilor lui de la Cairo cu 11 ani în urmă. 


Pe 18 mai, în toiul nopţii, Elie Cohen a fost trezit de gardieni. 
Îmbrăcat într-o lungă haină albă, a fost dus în piața Damascului. 1 s-a 
permis să scrie o scrisoare familiei sale si să schimbe câteva cuvinte cu 
rabinul din Damasc, Nissim Andabo. Apoi soldaţii sirieni i-au prins pe 
piept un poster uriaș, pe care sentința lui era scrisă cu litere arabe 
mari, iar televiziunea si camerele presei s-au concentrat asupra 
bărbatului singur care a urcat treptele spre spânzurătoare între două 
şiruri de soldaţi înarmați. 


Călăul aștepta si i-a legat rapid latul în jurul gâtului. Apoi l-a pus să 
urce pe un scăunel. 


Elie a înfruntat mulțimea tăcut, resemnat, dar nu înfrânt. Spectatorii 
şi-au ținut respirația. Au auzit clar zgomotul puternic când scaunul de 
sub picioarele lui a fost împins la o parte. Bărbaţi și femei au urlat 
încântați urmărind cum spionul israelian se zbátea în ghearele morţii. 


O mare mulțime de locuitori ai Damascului, treziti în mod misterios la 
acele ore mici, a trecut în următoarele șase ore prin fața spânzurătorii 
pentru a vedea trupul neînsuflețit. În Israel, vălul greu al tăcerii a fost 
îndepărtat instantaneu. În câteva ore, Elie a devenit erou național. 
Sute de mii de oameni au participat la durerea familiei. Școli, străzi și 
parcuri şi-au luat numele după el. Soarta i-a fost descrisă în articole si 
cărți. Nadia nu s-a recăsătorit niciodată. 


Chiar si astăzi, la 46 de ani de la moartea lui Elie Cohen, Siria refuză 
să-i înapoieze trupul pentru a fi înmormântat în Israel. Elie este 
considerat unul dintre eroii Mossadului. Dar nu puțini au fost și cei 


care au arătat acuzator cu degetul spre serviciile secrete ale Israelului. 
Familia lui Cohen și diferiți autori afirmă că Mossadul l-a folosit pe 
Elie extrem de imprudent punându-l să-şi transmită rapoartele zilnic, 
uneori chiar de două ori pe zi, ba chiar ordonându-i să transmită cu 
regularitate dezbaterile Parlamentului sirian, deși importanţa lor era 
aproape nulă. O misiune fără sens, care l-a facut pe Elie să-și asume 
riscuri inutile. 


Elie Cohen a fost un mare spion, iar sfârșitul lui a fost sfârșitul tuturor 
marilor spioni. 


Prea marea siguranţă de sine si pretenţiile exagerate ale superiorilor l- 
au împins spre moarte. 


CAPITOLUL 10 


„VREAU UN MIG-21!” 


Meir Amit, succesorul lui Isser Harel, era un om special. Ferm, 
hotárát, cáteodatá aspru si cárcotas, dar si cald, fermecátor, apropiat 
de subordonatii sái si priceput sá-si facá prieteni. Moshe Dayan ne-a 
spus odatá: 


— A fost singurul prieten pe care l-am avut. 


Povestea vieții lui Meir Amit simbolizează schimbarea petrecută în 
sistemul de conducere a Mossadului. Isser Harel se născuse în Rusia și 
aparținea generaţiei de pionierat, în vreme ce Meir Amit, un sabra 
(născut în Israel), a fost primul dintr-un lung șir de generali israelieni 
veniți la şefia serviciilor secrete. Luptase în războaiele Israelului si se 
alăturase Mossadului după mulți ani în uniformă. Generaţia lui Isser 
era discretă, reticentă, ascunsă în umbra anonimatului, a conspirației 
şi camuflajului. Meir Amit era un militar get-beget, cu o mulțime de 
prieteni și colegi care știau cu ce se ocupa. Viaţa în umbră nu era 
genul lui. Dacă Micul Isser avea de partea lui charisma și misterul, 
Amit si succesorii lui au avut francheţea brutală și autoritatea pe care 
le conferă gradul și uniforma. 


Născut la Tiberias, crescut la Ierusalim și, în cele din urmă, membru al 
kibutului Alonim, Meir își petrecuse cea mai mare parte din viață în 
uniformă. Membru al Haganah de la vârsta de 16 ani, comandant de 
batalion la vremea când se înființaseră Forţele de Apărare ale 
Ierusalimului, fusese rănit în Războiul de Independenţă, iar apoi 
făcuse o strălucită carieră militară. Comandant al brigăzii de elită din 
Golan, şef de operaţiuni în timpul campaniei din Sinai, șeful 
Comandamentului de Sud, apoi al celui Central, se îndrepta în mod 
sigur spre funcţia de șef al statului-major, când o săritură ghinionistă 
cu parașuta îl imobilizase timp de un an într-un pat de spital. 
Restabilit partial, după o lungă convalescentá si după studii la 
Universitatea americană Columbia, fusese numit șeful Amanului. Aici 
l-a găsit Ben Gurion în acea dramatică după-amiază din aprilie 1963 
când a avut nevoie de cineva care să-l înlocuiască pe Micul Isser. 


Primii pași ai lui Meir in Mossad n-au fost usori. Multi dintre colegii 
lui Isser Harel, precum Yaacov Caroz, nu i-au putut tolera manierele 


abrupte și încrederea în sine. Unii au demisionat imediat, alții și-au 
lăsat un răgaz. Sub conducerea lui Amit a început o schimbare de 
gardă. Dar tărăboiul intern împotriva noului ramsad n-a fost nimic în 
comparaţie cu ceea ce i-a făcut Micul Isser. 


Spre sfârșitul primăverii lui 1963, Ben Gurion a demisionat din funcție 
si a fost înlocuit ca prim-ministru si ministru al Apărării de consilierul 
lui apropiat, Levi Eshkol. Eshkol a lansat câteva inițiative care l-au 
înfuriat pe predecesorul său. Una dintre ele a fost numirea Micului 
Isser în funcția de consilier al său pe probleme de contrainformaţii. 
După plecarea de la Mossad, Micul Isser rămăsese dezamăgit și cu un 
gust amar. lar când a auzit că Meir Amit le-a făcut marocanilor o 
favoare neobișnuită, i-a sărit la gât. 


Mossadul lui Meir Amit intrase în relaţii foarte strânse cu regatul 
Marocului. 


Apropierea începuse pe timpul când Isser era încă în funcție. Primele 
legături cu marocanii le stabiliseră Yaacov Caroz și Rafi Eitan. În iarna 
lui 1963, Isser i-a spus lui Fitan în cea mai mare taină: 


— Hassan II, regele Marocului, se teme că președintele Egiptului, 
Nasser, pune la cale un asasinat împotriva lui, din cauza politicii pro- 
occidentale pe care o duce. Hassan vrea ca Mossadul să se îngrijească 
de securitatea sa personală. 


Povestea părea putin probabilă. Un rege arab care se adresează 
serviciilor secrete israeliene cerând ajutor? Rafi Eitan, pragmatic din 
fire, şi un alt agent, David Shomron, au luat imediat avionul spre 
Rabat, capitala Marocului, echipați cu pașapoarte false. S-au strecurat 
în palatul regelui printr-o intrare secretă și aici s-au întâlnit cu 
temutul general Oufkir, ministrul de Interne al regelui, care făcea 
oamenii să tremure numai la auzul numelui său. Era cunoscut pentru 
cruzimea sa, folosea tortura împotriva dușmanilor regelui si stia câte 
ceva despre disparitiile inexplicabile ale multor oponenți ai regimului. 
Cu toate acestea, era cel mai valoros consilier al regelui în domeniul 
contrainformatiilor, iar orice înţelegere între Israel si Maroc avea 
nevoie de aprobarea sa. A venit la Eitan împreună cu adjunctul său, 
colonelul Dlimi. 


Eitan si Oufkir au ajuns la o înțelegere pe loc: Mossadul și serviciile 
secrete marocane vor stabili legături strânse și vor avea birouri 
permanente în ambele tari; Mossadul îi va antrena pe membrii 
serviciilor secrete marocane, iar Marocul va furniza agenților 


Mossadului acoperiri credibile peste tot în lume; va fi creată o 
instituție specială comună care să culeagă informaţii; iar Mossadul va 
antrena unitatea specială însărcinată cu securitatea regelui. 
Înțelegerea a fost pecetluită de o vizită la rege. Eitan s-a înclinat 
stângaci si i-a sărutat mana — si Mossadul și-a câștigat primul aliat în 
lumea arabă. 


Două săptămâni mai târziu, Oufkir se afla în Israel. Obisnuit cu palate 
somptuoase și hoteluri luxoase, generalul și-a petrecut lunga sa vizită 
în minusculul apartament de trei camere deţinut de Eitan într-un 
modest cartier din Tel Aviv. Israelianul a reușit să-l facă pe Philip, 
legendarul bucătar al Mossadului, să-i gătească oaspetelui său 
marocan. Oufkir a plecat și a venit din nou. Relaţiile dintre cele două 
servicii s-au îmbunătăţit continuu. În 1965, Oufkir i-a cerut lui Meir 
Amit o favoare specială. 


Principalul lider al opoziţiei și cel mai periculos dușman al regelui era 
un marocan pe nume Mehdi Ben Barka. Acuzat de complot împotriva 
regelui, fusese exilat, dar continua să dirijeze din ascunzătoarea sa 
acţiuni subversive. Întrucât fusese condangat la moarte în contumacie, 
ştia că viata îi era în pericol si opera cu extremă prudență, iar oamenii 
lui Oufkir nu reușeau să-l găsească. Putea Mossadul să-i ajute? 


Oamenii lui Amit i-au ajutat într-adevăr pe marocani. Sub un pretext 
inteligent, ei au luat legătura cu Ben Barka în Elveţia și l-au convins să 
vină la Paris pentru o întâlnire importantă. La ușa faimosului 
restaurant Brasserie Lipp de pe malul stâng al Senei, exilatul a fost 
arestat de doi ofițeri de poliție francezi, care — după cum a reieșit mai 
târziu — erau pe statul de plată al lui Oufkir. Ben Barka a fost predat 
lui Oufkir și a dispărut, dar un martor a povestit cum nefericitul fusese 
înjunghiat de moarte de Oufkir. Meir Amit l-a informat personal pe 
prim-ministrul Eshkol: 


— Individul e mort. 


În Franţa, dispariţia lui Ben Barka a provocat un scandal politic fără 
precedent. Președintele de Gaulle și-a ieșit din minți de furie si, când a 
auzit de rolul jucat de Israel în răpire, nu și-a ascuns resentimentele. 
Isser Harel a fost consternat. Cum de putuse Mossadul să participe la o 
asemenea misiune? Cum putuse Amit să se implice într-o operaţiune 
criminală, imorală, si să pericliteze strânsa alianță a Israelului cu 
Franța? Isser i-a cerut lui Eshkol să-l demită imediat pe Amit. Eshkol a 
ezitat, dar apoi a numit două comisii de anchetă, care n-au găsit 
motive pentru a lua măsuri împotriva lui Amit. La urma urmei, Amit îl 
ademenise pe Ben Barka la Paris, dar nu participase la răpirea și 


asasinarea lui. Atunci Micul Isser a demisionat și a cerut demiterea 
imediată a lui Eshkol si Amit. A încercat să lanseze o campanie în 
presă, dar cenzura militară a interzis total orice menționare a întregii 
afaceri. 


Isser a continuat să lupte cu obstinatie împotriva lui Amit, dar ramsad- 
ul era deja angajat într-o altă operaţiune, crucială pentru apărarea 
Israelului: o alianţă secretă cu liderii kurzi din Irak. 


„Spre sfârșitul lui 1965”, scrie Amit în memoriile sale, „visul nostru a 
început să devină realitate. Incredibilul s-a produs. O delegaţie oficială 
israeliană s-a instalat în tabăra lui Mullah Mustafa Barzani (liderul 
rebelilor kurzi din nordul Irakului)." 


Sosirea ofițerilor Mossadului în Kurdistan a fost considerată o victorie 
strălucită a serviciilor secrete israeliene. Pentru prima oară se stabilise 
o legătură cu una dintre cele trei componente ale naţiunii irakiene — 
kurzii, care duceau un război încăpățânat si fără sfârșit împotriva 
guvernului de la Bagdad. (Celelalte două componente erau 
musulmanii şiiţi si sunniti.) Rebelii conduși de Barzani controlau un 
teritoriu considerabil în interiorul Irakului. Dacă Mossadul reușea să-i 
transforme pe rebelii kurzi într-o forță militară puternică, liderii 
irakieni ar fi fost obligați să-și concentreze eforturile asupra 
problemelor interne, iar capacitatea ţării de a lupta împotriva 
Israelului ar fi fost diminuată. Alianţa cu liderii kurzi se putea 
transforma într-un real avantaj pentru Israel. 


Primii doi agenti ai Mossadului au petrecut trei luni în Kurdistan. 
Barzani le-a urat bun sosit în cercul său intern, i-a luat cu el oriunde 
mergea și le-a dezvăluit toate secretele sale. Prima întâlnire a pus 
bazele unei strânse cooperări, ce avea să dureze mulți ani. Barzani și 
şefii militari kurzi au vizitat Israelul; Meir Amit si adjunctii săi au fost 
în Kurdistan; Israelul i-a aprovizionat pe kurzi cu arme și le-a apărat 
interesele în forumurile internaţionale. 


Beni Ze'evi, agentul israelian care vizitase primul Kurdistanul, își 
lăsase soţia, pe Galila, la Londra, însărcinată. Fiul lor, Nadav, s-a 
născut în timp ce tatăl lui mergea dupa Barzani prin munţii colturosi 
ai Kurdistanului. Ze'evi a primit o telegramă codată. Era semnată de 
„Rimon” - numele de cod al lui Meir Amit - și suna astfel: „Mama si 
copilul sunt perfect sănătoși. Mazal tov!!*" 


Când Barzani a auzit de nașterea copilului, a luat patru pietre și a 
marcat cu ele o bucată de pământ. 


— Acesta este darul meu pentru fiul tău, i-a spus el lui Ze'evi. Când va 
fi mare, poate veni în tara noastră și-și poate cere bucata lui de 
pământ. 


Şi, în timp ce promova relaţiile cu liderii kurzi, Meir Amit a început să 
plănuiască o altă mare operaţiune a Mossadului, cu numele de cod 
Yahalom (,Diamantul"), operațiune de care, poate, a fost cel mai 
mândru. 


În anul dinainte să moară, ne-am întâlnit de câteva ori cu el în 
locuinţa lui din orașul Ramat Gan. 


— Povestea a început la una din întâlnirile mele cu generalul Ezer 
Weizman, care era pe atunci comandantul forțelor aeriene, și-a 
început el istorisirea. Obisnuiam să luăm micul dejun împreună o dată 
la două sau trei săptămâni. La una din aceste întâlniri, l-am întrebat 
pe Ezer ce aș putea face eu ca ramsad pentru el. El a răspuns imediat: 


— Meir, vreau un MIG-21. 
I-am spus: 


— Aţi înnebunit? În tot Occidentul nu există nici măcar un singur 
avion de felul ăsta. 


MIG-21 era cel mai sofisticat avion de luptă sovietic la acea vreme. 
Rușii livrau numeroase exemplare statelor arabe. 


Dar Ezer nu s-a lăsat. 
— Avem nevoie de un MIG-21, te rog fă tot ce poti să ne procuri unul. 


Amit a hotărât să incredinteze operațiunea lui Rehavia Vardi, un ofițer 
veteran care încercase deja în trecut să obțină un MIG-21 în Egipt sau 
Siria. 


— Ne-a luat multe luni să punem la cale operațiunea, spunea peste ani 
Vardi. Principala problemă a fost cum să transformăm ideea într-o 
serie de acțiuni concrete. 


Vardi şi-a trimis informatorii prin toată lumea arabă. După multe 
săptămâni, a primit un raport de la Yaacov Nimrodi, atasatul militar al 
Israelului în Iran. Nimrodi îi scria despre un evreu irakian, Yossef 
Shemesh, care pretindea că știe un pilot care ar putea aduce un 
MIG-21 în Israel. Shemesh, un celibatar inteligent si afemeiat și un 


bonvivant, avea o neobișnuită abilitate de a se împrieteni cu oamenii 
şi de a se face crezut. 


— A fost un manipulator fin si putea fi foarte persuasiv, spunea 
Nimrodi. L-a recrutat pe pilot într-un mod cu totul profesionist. S-a 
ocupat de el un an de zile. Numai el putea face așa ceva, nimeni altul. 


Nimrodi s-a hotărât să-l testeze pe Shemesh și l-a trimis să efectueze 
câteva operațiuni minore de spionaj. Shemesh a trecut testul cu brio, 
obținând informaţii excelente. După aceea, Nimrodi i-a dat undă verde 
să-și lanseze operațiunea. 


Shemesh avea o amantă creștină la Bagdad. Sora ei, Camille, era 
măritată cu Munir Redfa, un creștin, pilot în Forțele Aeriene Irakiene. 
Shemesh stia că Redfa era frustrat si resentimentar. Desi era un 
excelent pilot de MIG-21, nu fusese promovat in grad. Mai mult, i se 
ordonase sá zboare pe un MIG-17 antic pentru a executa o misiune 
oribilă: bombardarea satelor kurde. El considerase asta o umilire si o 
retrogradare. Se plânsese superiorilor si i se dăduse de înțeles că, fiind 
creștin, nu avea să fie niciodată promovat la rangul de comandant de 
escadrilă. Redfa, un bărbat foarte ambițios, trăsese concluzia cá nu 
avea nici un sens să mai trăiască în Irak. 


Timp de aproape un an, Shemesh a purtat lungi discuţii cu tânărul 
pilot și, în cele din urmă, a reușit să-l convingă să facă o scurtă 
călătorie la Atena. Făcând uz de toată elocventa sa si de forța sa de 
persuasiune, Shemesh le-a explicat autorităților irakiene că soția lui 
Redfa, Camille, suferea de o boală gravă si că singurul mod de a o 
salva era să fie examinată de medici din Vest. Trebuie să plece imediat 
în Grecia, spunea el, și a cerut, în numele ei, permisiunea de a fi 
însoțită de sot, care era singurul vorbitor de limbă engleză din familie. 


Autoritățile au cedat și i-au permis lui Munir Redfa să călătorească 
împreună cu soția la Atena. Acolo ei s-au întâlnit cu un alt pilot — 
colonelul Ze'ev Liron (Londner), ofițer în Forţele Aeriene Israeliene. 
Liron, născut în Polonia și supraviețuitor al Holocaustului, era șeful 
serviciului de contrainformaţii al aviației militare. Fusese rugat de 
Mossad să dea o mână de ajutor în cazul Redfa. Liron și Redfa au avut 
câteva discuţii tete-ă-tete. Liron a pretins că este un pilot polonez care 
lucra pentru o organizaţie anticomunistă. Munir i-a povestit de familia 
lui, de viata lui în Irak si despre cât era de dezamăgit de superiorii lui, 
care îl trimiseseră să bombardeze sate kurde. Toti bărbaţii kurzi apti 
de muncă erau plecaţi la luptă, spunea el, iar în sate nu rămăseseră 
decât femei, copii si bătrâni. Aceștia erau cei pe care trebuia să-i ucid? 
A fost pentru el ultima picătură, care l-a condus la decizia finală: avea 


să plece pentru totdeauna din Irak. 


Urmând ordinele Mossadului, Liron l-a invitat pe Munir să meargă cu 
el pe o mică insulă grecească. Mossadul i-a dat lui Redfa un nume de 
cod - Yahalom (,,Diamantul”). În atmosfera senină și liniștită a insulei, 
cei doi și-au continuat conversațiile si au devenit buni prieteni. Târziu, 
într-o seară, Liron l-a întrebat pe Redfa ce s-ar întâmpla dacă ar pleca 
din Irak cu tot cu avionul lui. 


— M-ar omori, a spus Redfa. Si apoi, nu există nici o tara care să-mi 
acorde azil. 


— Există o ţară care te-ar primi cu braţele deschise, a replicat Liron și 
i-a spus adevărul prietenului său uluit: Eu sunt pilot israelian, nu 
polonez. 


A urmat o lungă tăcere. 


— Hai să vorbim despre toate acestea mâine, a propus Liron, și cei doi 
s-au despărţit în noapte. 


În dimineața următoare, Redfa i-a spus lui Liron că hotărâse să 
accepte oferta. Cei doi au început să discute condiţiile cererii de azil 
politic pentru Redfa și suma de bani pe care urma s-o primească. 


Redfa era foarte modest. 


— Meir Amit mi-a spus să-i ofer o anumită sumă de bani, a relatat 
ulterior Liron, și s-o dublez dacă e nevoie. Dar Redfa a acceptat 
imediat oferta mea inițială. Am căzut de acord ca familia lui să vină 
cu el în Israel. 


De pe insula grecească, cei doi au plecat cu avionul la Roma. Shemesh 
si amanta lui au sosit si ei de la Bagdad, iar după câteva zile li s-a 
alăturat Yehuda Porat, ofițer de investigaţii in serviciul de 
contrainformaţii al aviației militare israeliene, care a început să-l 
chestioneze pe Redfa. 


— Era politicos, prevenitor — un om de onoare, isi amintea Porat. Era 
curajos, nu trăncănea, n-avea nici una din inhibitiile la care te-ai fi 
așteptat de la un om în situația lui. 


La Roma, Liron și Redfa au discutat despre metodele de comunicare. 
Au convenit că semnalul de acțiune va fi dat atunci când Redfa va 
auzi la emisiunea în arabă a postului de radio Kol Israel popularul 
cântec arab Marhabtein Marhabtein. Dar pilotul nu știa că, în timp ce 


se întâlnea cu agenţii israelieni în diferite cafenele din Roma, el era 
supravegheat de șefi ai Mossadului. 


— Am decis, ne-a spus Meir Amit, să-l cunosc și eu pe irakian înainte 
ca operațiunea să intre în faza ei finală. Am luat avionul spre Roma și 
m-am dus la cafeneaua unde pilotul și oamenii mei urmau să se 
întâlnească. M-am așezat la o masă vecină si am așteptat. Apoi în 
cafenea a intrat un grup mai mare. Tânărul a produs asupra mea o 
impresie bună. I-am făcut semn ofițerului nostru care stătea cu el cá 
totul e în ordine și am plecat. 


Amit a insistat să ne citească un pasaj din cartea lui Head on („Cu 
capul înainte”), care descrie grupul ce intrase în cafeneaua din Roma: 
„Amantul evreu (Shemesh), purtând papuci din cauza unei răni la 
picior; iubita lui, o doamnă grasă și aproape urâtă (n-am înţeles ce 
vedea el la ea); și Diamantul (numele de cod al lui Munir), un bărbat 
scund, robust, lat în umeri, cu o față serioasă. Nu știau că sunt testati." 


Doar când a fost convins că se putea încrede în Munir, Amit i-a 
ordonat lui Rehavia Vardi să treacă la stadiul următor — instruirea 
pilotului irakian în Israel. Liron si Redfa s-au întors la Atena pentru a 
lua avionul spre Tel Aviv. Dar un obstacol neașteptat pe aeroportul 
din Atena a fost cât pe ce să compromită operațiunea. Din greșeală, 
Redfa s-a urcat la bordul unei curse spre Cairo, în locul celei spre Tel 
Aviv. Liron și-a dat seama că Redfa dispăruse abia când s-a urcat în 
avionul El Al. 


— Am fost disperat, a relatat el mai târziu. Eram convins că 
pierduserăm totul. Dar, după câteva minute, Munir a apărut lângă 
mine. Ínsotitorii de bord din avionul de Cairo numáraserá pasagerii, 
constataserá că unul era în plus si îl trimiseseră pe Munir în avionul 
spre Tel Aviv. 


Redfa n-a petrecut decât 24 ore în capitala ţării. A fost instruit si a 
simulat chiar itinerarul de zbor spre Israel. Într-o clădire a Mossadului 
a fost învățat un cod secret, apoi noii lui prieteni l-au luat la o 
plimbare pe strada Allenby, una din arterele principale ale Tel 
Avivului, iar seara l-au invitat la un restaurant elegant din Jaffa, „ca 
să se simtă ca acasă”. 


Redfa a luat o cursă aeriană înapoi spre Atena, a schimbat avionul și a 
aterizat la Bagdad, ca să se pregătească pentru ultima etapă. 


ay 


Dar... „în momentul acela aproape am facut un atac de inimă”, isi 
amintea Amit. „Cu câteva zile înainte de a dezerta, pilotul irakian s-a 


hotărât să-și vândă toată mobila. Încearcă acum să-ți imaginezi 
consecințele posibile ale faptului că un pilot de avioane de luptă se 
apucă brusc să se debaraseze de aproape tot ce are în casă! Mă 
îngrozea gândul că Mukhabarat (serviciile de securitate irakiene) va 
afla de vânzare, îl va interoga pe Redfa, îl va aresta, și toată 
operațiunea se va prăbuși. Slavă Domnului că Mukhabarat nu s-a prins 
si că vânzarea mobilei aceleia sărăcăcioase n-a dus la arestarea lui 
Munir!...” 


S-a ivit apoi altă problemă: cum să scoţi din Irak familia pilotului, mai 
întâi în Anglia și apoi în Statele Unite? Redfa avea destule surori și 
destui cumnati, care trebuiau să părăsească Irakul înainte de plecarea 
lui. Familia lui urma să vină in Israel, asa cum fusese convenit. Soția 
lui Redfa nu știa nimic de toate acestea, iar el se temea să-i spună 
adevărul. A anuntat-o doar cá se vor muta în Europa pentru o lungă 
perioadă de timp. Ea a plecat cu cei doi copii la Amsterdam. Oamenii 
Mossadului, care o aşteptau acolo, i-au dus la Paris, unde i-a 
întâmpinat Liron. Soţia irakianului încă nu stia cine sunt acești 
oameni. 


„Au fost instalaţi într-un mic apartament cu un pat dublu”, își amintea 
Liron. „Ne-am așezat pe patul acela, si acolo, în noaptea dinaintea 
zborului spre Israel, i-am mărturisit cá eram ofițer israelian, că soţul ei 
urma să aterizeze în Israel a doua zi și că noi vom ajunge tot acolo.” 


Reacţia femeii a fost dramatică. „A plâns și a urlat toată noaptea”, a 
raportat Liron superiorilor lui. „Spunea că soțul ei este un trădător, cá 
fapta lui însemna trădare de patrie și că frații ei îl vor omori pe Munir 
când vor afla ce a făcut.” 


„Voia să se ducă imediat la ambasada Irakului si să le spună ce avea 
de gând să facă soțul ei. A plâns si a tipat toată noaptea. Am încercat 
s-o linistesc. I-am spus că, dacă vrea să-l vadă, trebuie să vină cu mine 
în Israel. A înțeles cá nu avea de ales. Cu ochii umflati și cu un copil 
bolnav, s-a urcat în avion si am plecat amândoi spre Israel." 


Pe 16 iulie 1966, unul din centrele Mossadului din Europa a primit o 
scrisoare codată de la Munir, care îi informa că se pregătește să zboare 
spre Israel. Pe 14 august, pilotul a decolat, dar o defectiune la sistemul 
electric al aparatului l-a făcut să se întoarcă. A aterizat la baza aeriană 
Rashid. 


— Mai târziu, a spus Amit, a descoperit că nu era ceva grav. Carlinga 
se umpluse brusc de fum din cauza unei sigurante arse. Dacă ar fi 
continuat cursa, ar fi ajuns fără probleme. Dar nu a vrut să riște și s-a 


întors la bază, iar mie mi-au mai ieșit câteva fire albe... 


După două zile, Munir Redfa a decolat din nou. A respectat ruta 
prestabilită, și pe ecranele de radar israeliene a apărut un punct care 
indica apropierea de spaţiul aerian israelian a unui avion străin. Noul 
comandant al Forțelor Aeriene ale Israelului, generalul Mordechai 
(Motti) Hod, informase doar câţiva piloti despre această misiune. Ei 
trebuiau să escorteze avionul irakian la baza lor aeriană. Toate 
celelalte unități, piloții, escadrilele si bazele Forțelor Aeriene au primit 
de la Hod următorul ordin: 


— Astăzi nu faceți absolut nimic fără ordin verbal de la mine. Imi 
cunoasteti vocea. 


Hod nu voia ca vreun pilot prea zelos să doboare „avionul inamic” 
care încălca teritoriul israelian. 


MIG-ul a intrat în spaţiul aerian israelian. Ran Pecker, unul dintre asii 
Forțelor Aeriene, fusese ales să-l escorteze pe Redfa. 


— Oaspetele nostru reduce din viteză, a raportat Ran turnului de 
control, si-mi semnalizează cu degetul mare că vrea să aterizeze. Și-a 
înclinat puţin aripile, ceea ce în codul internațional înseamnă că vine 
cu intenţii pașnice. 


La ora 8 dimineaţa, la 65 de minute după decolarea din Bagdad, Redfa 
a aterizat la baza aeriană Hatzor din Israel. 


La un an de la demararea operaţiunii și cu zece luni înainte de 
Războiul de Șase Zile din 1967, Air Force isi avea propriul MIG-21. 
Împreună cu el au aterizat două avioane de luptă Mirage, care îl 
escortaseră de la graniță. Meir Amit si oamenii lui realizaserá 
imposibilul. MIG-21, care la vremea aceea era considerat vedeta 
arsenalului sovietic și cea mai mare ameninţare la adresa forțelor 
aeriene occidentale, se afla acum în mâinile Israelului. 


După aterizare, încă uimit si confuz, Munir a fost condus acasă la 
comandantul bazei Hatzor. Câţiva ofițeri superiori i-au organizat o 
petrecere, ignorându-i sentimentele. 


— Munir a fost surprins de petrecere si, la început, s-a simţit ca si 
când ar fi nimerit la nunta altuia, își amintea Meir Amit. A stat tăcut 
într-un colt. 


După ce s-a odihnit putin si s-a asigurat că soţia și copiii lui se aflau 
deja într-un avion El Al in drum spre Israel, Munir Redfa a participat 


la o conferință de presă. În declaraţia lui, a vorbit despre persecutarea 
creștinilor în Irak, despre bombardarea kurzilor și despre motivele 
care îl făcuseră să dezerteze. 


După conferinţa de presă a fost dus la Herzliya, un oras pe ţărmul 
mării, la nord de Tel Aviv, pentru a-și întâlni familia. 


„Am facut tot ce ne-a stat în putință pentru a-l linişti, l-am încurajat si 
l-am felicitat pentru întreaga operațiune”, scria Meir Amit. „l-am 
promis să fac tot posibilul pentru a-l ajuta pe el și familia lui să-și 
revină, dar má temeam de următorul stadiu, căci intelesesem că 
familia lui Munir era foarte problematică.” 


La câteva zile după ce Redfa a aterizat cu MIG-ul la Hatzor, a sosit în 
Israel fratele soției lui, ofițer în armata irakiană, însoțit de Shemesh si 
iubita lui, Camille. Ofiţerul era turbat de furie. I se spusese că trebuia 
să-și viziteze urgent sora bolnavă în Europa și, spre uimirea lui, fusese 
adus în Israel. Când l-a văzut pe Munir, şi-a ieșit din minţi, l-a numit 
trădător, a sărit la el si a încercat să-l bată. Și-a acuzat si sora, pe soția 
lui Munir, cá stia de planurile acestuia, si că devenise complice la 
fapta aceea monstruoasă. Ea a respins toate învinuirile, dar zadarnic. 
După câteva zile, fratele ei a plecat din Israel. 


Primul ales să piloteze MIG-ul a fost Danny Shapira, un faimos ofițer 
al Forţelor Aeriene Israeliene și cel mai bun pilot de testare din Israel. 
Motti Hod l-a chemat a doua zi după aterizarea avionului si i-a spus: 


— În curând vei deveni primul pilot occidental care zboară cu un 
MIG-21. Studiază-l, zboară cât poti de mult și invatá-i punctele tari si 
punctele slabe. 


Shapira s-a intálnit cu Redfa. 


— Ne-am întâlnit la Herzlyia la câteva zile după sosirea lui, a povestit 
Danny Shapira. Când am fost prezentaţi unul altuia, el aproape că a 
sărit în poziţie de drepți. Mai târziu, ne-am întâlnit la Hatzor, la avion. 
El mi-a arătat contactele, ne-am uitat peste comenzile scrise în rusă si 
arabă, și, după o oră, i-am spus că sunt gata să zbor cu avionul. A fost 
uluit! 


— Dar n-ai făcut nici o cursă! mi-a spus. 


I-am explicat că eu eram pilot de testare. Părea foarte îngrijorat și a 
cerut să fie lângă avion când voi decola. I-am promis că așa se va face. 


Toţi ofițerii superiori ai forțelor aeriene au venit la Hatzor să 
urmărească zborul inaugural. Ezer Weizman, până nu de mult 
comandantul aviaţiei militare israeliene, era si el de fata. 


„Ezer a venit la mine”, îşi amintea Shapira, „m-a bătut pe umăr, și a 
spus: Danny, fără glumă, adu avionul înapoi, OK?" 


Redfa era si el acolo. Am decolat, am făcut ce-am făcut si, după ce am 
aterizat, el a venit la mine și m-a îmbrățișat. Avea lacrimi în ochi. 


— Cu piloţi ca tine, a spus el, arabii n-o să vă bată niciodată. 


După câteva zboruri de testare, experții Forțelor Aeriene Israeliene au 
înţeles de ce Occidentul admira atât de mult MIG-21. Zbura la mare 
altitudine si cu viteză foarte mare. Cântărea cu o tonă mai putin decât 
Mirage III, avionul creat de francezi si israelieni. 


Operaţiunea MIG-21 a ajuns pe prima pagină a presei internaționale. 
Americanii erau consternati. La scurtă vreme după aceea au trimis o 
delegaţie de tehnicieni si au cerut să li se permită să studieze avionul 
şi să zboare cu el. Israelul a refuzat să-i lase să se apropie de MIG până 
când Statele Unite nu-i arătau dosarele SAM-2, despre noua rachetă 
antiaeriană sovietică. Până la urmă, americanii s-au învoit. Piloții lor 
au venit în Israel, au examinat MIG-21 și au făcut mai multe zboruri. 


Dezvăluirea secretelor avionului a ajutat enorm Forţele Aeriene 
Israeliene și a jucat un rol esenţial în pregătirea pentru confruntările 
cu MIG-uri care au avut loc după zece luni, în timpul Războiului de 
Şase Zile din iunie 1967. 


— MIG a avut un rol important în victoria Forţelor Aeriene Israeliene 
asupra celor arabe și, în mod deosebit, în distrugerea în câteva ore a 
forțelor aeriene egiptene, a spus cu mândrie Amit. 


Mossadul si Forțele Aeriene Israeliene obtinuserá, într-adevăr, o uriașă 
victorie, dar Munir Redfa și familia lui au plătit scump pentru ea. 


— După sosire, Munir a dus o viață grea, tristă şi mizerabilă, ne-a spus 
un ofițer superior al Mossadului. Pentru un agent, a-și face o viata 
nouă (în altă ţară) este o misiune aproape imposibilă. Munir se simțea 
frustrat, iar cei de lângă el sufereau și ei. O întreagă familie se 
destrámase. 


Timp de trei ani, Munir a tot încercat să-și găsească locul în Israel, si a 
pilotat chiar avioane Dakota pentru companiile petroliere israeliene, 
spre Sinai si retur. Familia lui locuia la Tel Aviv. Mossadul îi 


transformase in refugiați iranieni. Dar soţia lui Munir, catolică 
ferventá, a fost incapabilă să-și facă prieteni, se simţea izolată si nu s-a 
putut adapta la viața din Israel. În cele din urmă au plecat într-o ţară 
occidentală sub identități false. Dar chiar și acolo, departe de casă și 
de rude, înconjurați de agenti de securitate locali, se simțeau singuri si 
se temeau de braţul lung al Mukhabaratului irakian. 


În august 1988, la 22 de ani după ce dezertase, Munir Redfa a murit 
acasă la el de un subit atac de cord. Plângând, soţia lui l-a sunat pe 
Meir Amit (care părăsise de mult Mossadul) și i-a spus că, ceva mai 
devreme în dimineaţa aceea, soțul ei coborâse de la etaj si, în timp ce 
stătea lângă fiul lor, în holul de la intrare se prábusise brusc si murise 
pe loc. 


Mossadul a ţinut o slujbă de pomenire pentru Munir Redfa. Mai mulți 
ofițeri veterani nu și-au putut retine lacrimile. 


— A fost o priveliște neverosimilă, a spus Liron. Mossadul israelian 
plângea pierderea unui pilot irakian. 


Ca urmare a succesului Operațiunii Diamantul și a remarcabilei 
victorii din Războiul de Șase Zile, Meir Amit a avut sansa de a lansa o 
nouă operaţiune. El le-a cerut superiorilor săi să solicite eliberarea 
agenților israelieni capturați de Egipt în Afacerea Lavon în cadrul unui 
schimb de prizonieri de război. Aceștia zăceau în închisoare de 13 ani, 
fără perspectiva de a fi gratiati sau eliberați înainte de termen. Amit 
simțea că Israelul părea să-i fi uitat. Acum, când Războiul de Şase Zile 
se terminase, Israelul era în negocieri cu Egiptul. Capturase 4 338 de 
soldați egipteni și 830 de civili, în timp ce Egiptul nu făcuse prizonieri 
decât 11 israelieni. Cu toate acestea, egiptenii au refuzat ferm să 
includă prizonierii din Afacerea Lavon în negocieri. 


Meir Amit nu s-a lăsat. 


— Las-o baltă, Meir! i-a spus ministrul Apărării, Moshe Dayan, 
prietenului său. Egiptenii n-o să-i pună niciodată în libertate. 


Prim-ministrul Eshkol era de aceeași părere. Dar Amit refuza să se dea 
bătut. În cele din urmă, i-a trimis o notă personală președintelui 
Nasser, „ca de la soldat la soldat”, și i-a cerut eliberarea vechilor 
prizonieri, ca si pe a lui Wolfgang Lotz, „Champagne Spy”, care fusese 
arestat în timpul operațiunii îndreptate împotriva oamenilor de știință 
germani. 


Amit a purtat negocieri si cu sirienii pentru un schimb de prizonieri. 


Avea si un interes personal: le-a cerut sirienilor să-l ajute s-o elibereze 
pe Shula Cohen dintr-o închisoare libaneză. Shula Cohen (numele de 
cod ,Perla") era o spioană legendară a Mossadului. O simplă 
gospodină la origine, ea stabilise relații cu lideri oficiali din Liban si 
Siria, organizase emigrarea clandestină a mii de evrei sirieni și 
libanezi și condusese un cerc de spioni care repurtase numeroase 
succese. 


Spre uimirea sa, Nasser a dat curs rugámintii lui, iar sirienii i-au 
îndeplinit cererea la scurtă vreme după aceea. Meir Amit a câștigat. 
Agenţii din Afacerea Lavon, Wolfgang Lotz si Shula Cohen au fost 
inapoiati Israelului într-un schimb confidential de prizonieri. 


Uneori, misiunile de recuperare a cetățenilor națiunii sunt de fapt cele 
mai importante. 


14 Felicitări! (în limba ebraică în original) (n.red.) 


CAPITOLUL 11 


CEI CARE NU VOR UITA NICIODATĂ 


La începutul lui septembrie 1964, un bărbat chel, robust, între 40 și 
50 de ani, purtând ochelari de soare, a sosit cu un tren expres de la 
Paris în gara din Rotterdam, Olanda. S-a înregistrat la luxosul 
Rheinhotel din centrul orașului sub numele de Anton Kunzle, om de 
afaceri austriac. S-a dus apoi la oficiul poștal din apropiere şi a 
închiriat pe acelaşi nume o căsuță poştală. De acolo a mers la Amro 
Bank si și-a deschis un cont în care a depus 3 000 de dolari. La un 
centru de copiere și-a comandat cărți de vizită și articole de papetărie 
pe numele de Anton Kunzle, managerul unei companii de investiții din 
Rotterdam. De aici a dat o fugă la consulatul Braziliei și a completat 
formulare pentru o viză de turist în Brazilia. La o clinică medicală a 
făcut un control superficial si a obţinut un certificat medical de 
sănătate, după care s-a dus la un oculist si, trișând la testare, și-a 
comandat niște ochelari cu lentile groase, deși nu avea nevoie de ei. 


În dimineața următoare a făcut o scurtă călătorie la Zürich si şi-a 
deschis un cont la Banca Credit Suisse, în care a depus 6 000 de 
dolari. S-a întors apoi la Paris, unde un machior i-a atașat o mustață 
stufoasă, apoi și-a făcut un set de fotografii de pașaport cu ochelarii 
cei noi. Întors la Rotterdam, i-a dus pozele funcţionarului de la 
consulatul brazilian, care i-a pus viza de turist pe pașaportul austriac. 
Acum și-a putut cumpăra biletul de avion spre Rio de Janeiro și, de 
acolo, spre Săo Paulo și Montevideo, în Uruguay. Oriunde mergea, 
volubilul Kunzle pomenea despre înfloritoarea lui afacere din Austria. 
Bacsisurile generoase pe care le împărțea, alegerea celor mai bune 
hoteluri si a celor mai exclusiviste restaurante vorbeau de la sine — 
Kunzle era, în mod cert, un întreprinzător bogat si de succes. 


Cu ajutorul unor astfel de actiuni aparent simple, agentul Mossad 
Yitzhak Sarid (nu acesta era numele sáu real) si-a fabricat o mascá 
impenetrabilă. Israelianul dispăruse undeva între Paris, Rotterdam si 
Zürich, si în locul lui se ivise un personaj nou: Anton Kunzle, om de 
afaceri austriac, cu o adresă în Rotterdam, conturi în bancă, cărți de 
vizită, viză şi bilet de avion spre Brazilia. 


Pe 1 septembrie, cu doar câteva zile înainte, Yitzhak Sarid fusese 
convocat la o întâlnire la Paris. Era membru al echipei operative a 


Mossadului cunoscută sub numele de cod Caesarea. Într-o casă de pe 
Avenue de Versailles se întâlnise cu comandantul Caesarea, Yoske 
Yariv, un bărbat masiv, musculos, admirat de subordonații săi. Fost 
ofițer în armată, Yariv îl înlocuise pe Rafi Eitan la conducerea echipei 
operative. Eitan fusese numit șeful centrului Mossad din Europa, cu 
sediul la Paris. 


Yariv începuse prin a-i spune că, în scurt timp, parlamentul Germaniei 
avea să adopte un proiect de lege de prescriere a crimelor de război, 
ceea ce însemna că toti criminalii naziști rămași în viata, care trăiau 
acum sub alte identități, ar fi putut ieși din ascunzătorile lor ca să-și 
reia viața normală, ca și când n-ar fi comis niciodată acte atât de 
atroce. Yariv spunea cá multi nemți voiau să încheie un capitol si să 
claseze pentru totdeauna hidosul trecut al Germaniei hitleriste. Nici 
măcar alte națiuni care avuseseră de suferit de pe urma naziștilor nu 
mai ţineau cu tot dinadinsul să continue căutarea criminalilor naziști. 
După capturarea lui Eichmann cu patru ani înainte, interesul față de 
crimele naziste se redusese, ca și când procesul lui Eichmann și 
execuţia lui ar fi încheiat un capitol din istoria lumii. Yariv spusese că 
noul proiect de lege nu avea voie să intre în vigoare. Omenirea nu 
trebuia să uite că niște monștri cu chip de om erau încă în libertate. 


— Ar trebui să asasinăm un mare criminal nazist, îi spusese Yariv lui 
Sarid. 


Şi, într-adevăr, unul dintre agenţii Mossadului în misiune în Africa de 
Sud găsise omul potrivit. „Măcelarul din Riga”, un nazist leton vinovat 
de masacrarea a 30 000 de evrei, fusese identificat indubitabil. Trăia 
în Brazilia sub numele lui real, Herberts Cukurs. Ramsad-ul, Meir 
Amit, dăduse operaţiunii undă verde. 


Yariv îl abordase pe Sarid. Si nu numai pentru cá Sarid era un agent 
inteligent și ingenios, care participase la operațiunea Eichmann. Sarid 
se născuse în Germania și ambii săi părinţi pieriseră în Holocaust. El 
se refugiase în Palestina, dar jurase să lupte împotriva lui Hitler și 
fusese unul dintre primii voluntari palestinieni din armata britanică în 
timpul războiului. Yariv nu mai trebuia să-l motiveze. 


— Vreau să te dai drept om de afaceri austriac, îi spusese 
comandantul. Va trebui să iei avionul spre Brazilia, să-l găsești pe 
Cukurs și să-i câştigi încrederea. Aceasta este prima etapă. 


În timpul instrucției detaliate ce a urmat, Yariv îi dăduse lui Sarid un 
nou nume: Anton Kunzle. 


La zece zile după întâlnirea de la Paris, Anton Kunzle a luat un avion 
spre Rio de Janeiro. Misiunea îi dădea o stare de euforie, dar îl și 
îngrijora. Nu mai fusese niciodată într-o asemenea situaţie. Trebuia să 
opereze, absolut singur, într-o tara străină si să încerce să se apropie 
de un om diabolic, cu simțurile ascuţite, care cu siguranţă se aștepta 
ca într-o bună zi cineva să încerce să-l omoare. Kunzle știa că o 
singură greșeală putea provoca eșecul întregii operațiuni; un singur 
pas greșit îl putea costa viata. 


Pe durata zborului, a citit atent un dosar voluminos de documente, 
mărturii si decupaje din presă referitoare la Herberts Cukurs. Acesta 
devenise faimos în jurul vârstei de 30 de ani ca un pilot talentat și 
curajos care zburase din Letonia în Gambia africană într-un mic avion 
construit de el însuși. Tânărul și frumosul aviator ajunsese peste 
noapte eroul național al Letoniei. Fusese premiat cu medalia 
internațională Santos Dumont, numită după pionierul brazilian al 
aviaţiei. Presa îl numea „vulturul din Letonia” și „Lindberg al 
Letoniei”. Muzeul războiului de la Riga era asaltat de mulțimile 
dornice să vadă avionul lui Cukurs, expus acolo. 


Cukurs era un nationalist leton de dreapta care avea totuşi multi 
prieteni evrei. Zburase chiar în Palestina, de unde se întorsese profund 
impresionat de realizările sioniștilor. Cuvântările lui entuziaste despre 
pionierii palestinieni îl făcuseră să pară un aliat al evreilor letoni. 


Cu toate acestea, când izbucnise cel de-al Doilea Război Mondial, 
situația se schimbase brusc. Letonia fusese ocupată mai întâi de 
sovietici, care isi atrăseseră rapid ura locuitorilor si care îi 
persecutaseră pe eroii naționali precum Cukurs. Dar Armata Roșie se 
retrăsese după invadarea Rusiei de către Hitler, si Letonia fusese 
cucerită de armata germană. Cukurs se transformase complet. 
Nationalist înveterat si lider al fanaticei organizații fasciste Crucea 
Tunetului, intrată voluntar în slujba naziștilor, Cukurs devenise cel 
mai crud și mai nemilos asasin al evreilor din Riga. La scurt timp după 
venirea germanilor, el și soldații lui mânaseră 300 de evrei într-o 
sinagogă locală si îi dăduseră foc, ucigându-i pe toti cei care erau 
înăuntru. Arestase evrei, îi omorâse lovindu-i cu revolverul, împușcase 
sute de oameni, umilise si ucisese evrei religioși, zdrobise nou-născuţi 
de zidurile oraşului. Într-o noapte o pusese pe o tânără evreică să se 
dezbrace în fața unui grup de prizonieri evrei, apoi silise un rabin 
bătrân s-o mângâie și s-o lingă, în hohotele de râs ale gardienilor 
letoni beti. În vară, ordonase înecarea a 1 200 de evrei într-un lac de 
lângă orașul Kuldiga, iar în noiembrie 1941 trimisese 30 000 de evrei 
din Riga în pădurea Rumbula, unde soldații germani îi puseseră să se 
dezbrace si îi impuscaserá cu sânge rece. 


Citind mărturiile câtorva evrei care supravietuiserá ca prin minune, 
Kunzle a fost profund șocat. Documentele din dosar arătau că, la 
sfârșitul războiului, Cukurs zburase în Franța cu acte falsificate. 
Dându-se drept fermier, reuşise să se îmbarce pe un vas cu destinația 
Rio de Janeiro. Îşi luase cu el o ciudată „poliţă de asigurare” — o 
tânără evreică, Miriam Keitzner, pe care o apărase în timpul 
războiului. Miriam, care era acum sustinátoarea lui, vorbea în toată 
Brazilia despre nobilul ei „salvator din Riga”. 


La Rio, Cukurs stabilise rapid relaţii amicale cu mulți evrei brazilieni. 
li plăcea să descrie auditoriului său fascinanta poveste a lui Miriam. 


— Naziștii au prins-o în Letonia, povestea el. Era condangată la o 
moarte cumplită, dar eu am salvat-o, riscându-mi viata. 


Un asemenea erou și salvator al evreilor nu venea la Rio în fiecare zi, 
asa că evreii din oraș făceau tot ce puteau pentru a-i arăta bravului 
leton ce mult îi pretuiau nobilele fapte. 


Cukurs devenise foarte popular in comunitatea evreiască — până într-o 
noapte în care bravul leton băuse prea mult. Alcoolul îi dezlegase 
limba si, ament, Cukurs se apucase să istorisească auditoriului sáu o 
poveste foarte diferită. Vorbise, într-adevăr, de evrei, dar acum îi 
numea „porci” si „lepădături”. Relatase entuziast despre mijloacele pe 
care el și prietenii săi naziști le folosiseră pentru a-i măcelări pe evreii 
din Europa, despre oameni arsi, înecaţi, împușcați și omorâţi în 
bătaie... Prietenii evrei ai letonului rămăseseră stupefiati. Incepusera 
să facă investigații, iar rezultatul cercetărilor lor se dovedise terifiant. 


Când adevărata sa identitate fusese dezvăluită, Cukurs dispăruse. Nu 
părăsise Rio, dar se mutase într-un cartier îndepărtat al orașului. O 
abandonase pe Miriam Keitzner, de care nu mai avea nevoie. Ulterior, 
Miriam avea să se mărite cu un evreu local și să se integreze complet 
în societatea braziliană. Cât despre Cukurs, el isi adusese soţia si pe 
cei trei fii în Brazilia. 


După zece ani, Cukurs devenise respectatul proprietar al unei 
companii de taxiuri aeriene. Dar întâmplarea făcuse să fie din nou 
descoperit de comunitatea evreiască din Rio. Membrii ei organizaseră 
un mars pentru a atrage atenția oamenilor. Studenţii intraseră cu forța 
în birourile Air Taxi, spărseseră ferestrele, distruseseră echipamentele 
si goliseră dosarele... Cukurs părăsise Rio imediat împreună cu familia 
şi se stabilise în Săo Paulo. 


Chiar dacă acolo nimeni nu-l mai deranjase, Cukurs încă se simțea în 


pericol. Era bântuit de temeri si suspecta pe orice străin care se 
apropia de el. În iunie 1960, la câteva zile după capturarea lui 
Eichmann, venise la sediul central al poliției din São Paulo si ceruse 
protecție. Cererea lui fusese admisă, dar fusese de asemenea publicată 
în presă, și acum rudele victimelor lui Cukurs din toată lumea știau 
unde se află criminalul. 


Pe măsură ce anii treceau, frica lui Cukurs creștea. Le spusese soției și 
fiilor lui că evrei dornici de răzbunare i-ar putea descoperi 
ascunzătoarea si ar putea veni oricând să-l omoare. Pregătise chiar o 
listă cu cei mai periculoși dușmani ai săi, cei mai mulți dintre ei 
importanţi evrei brazilieni din Rio de Janeiro. În capul listei erau 
Aharon Steinbruck, senator, Alfredo Gartenberg, Marcus Constantino, 
Israel Skolnikov, Klinger si Pairitzki. 


Cukurs își păstrase numele real, dar isi transformase casele în fortărețe 
si, după cât se pare, plătea o mită substanţială poliției și serviciilor de 
securitate. 


Demarase câteva afaceri, una după alta, dar esuase. Potrivit dosarului 
lui Kunzle, ultima sa adresă era pe malul unui lac artificial din afara 
orașului Săo Paulo. De obicei, Cukurs închiria câteva bărci și organiza 
plimbări aeriene pentru turiști pe deasupra orașului, în hidroavioanele 
sale. 


Kunzle știa foarte bine că, dacă încerca să se apropie de Cukurs direct, 
i-ar fi trezit suspiciuni, așa că a petrecut mai întâi câteva zile la Rio. 
Sejurul lui în fascinantul oraș brazilian a contrastat total cu misiunea 
sumbră pe care o avea de îndeplinit. A mers pe plajele Copacabana și 
Ipanema, unde a admirat frumoasele mulatre în bikini, a contemplat 
muntele Pao de Açúcar (Capatana de zahăr), a cărui înălțime iti taie 
respirația, si uriașa statuie a lui Hristos de pe vârful Corcovado, a 
asistat la o ceremonie macumba (voodoo brazilian), s-a rásfátat în 
razele fierbinți ale soarelui și în ritmurile sambei. A făcut pe turistul 
tipic, dar a intrat în contact cu câţiva oficiali și investitori particulari 
din domeniul turismului, s-a întâlnit cu ministrul local al Turismului și 
s-a prezentat ca investitor interesat de întreprinderile turistice din 
Brazilia. A primit câteva scrisori de recomandare către personaje 
importante ale industriei turismului din Săo Paulo. 


A plecat apoi într-acolo și imediat a găsit cartierul de pe lac al lui 
Cukurs. Pe chei, putin mai la o parte de vasele de agrement, a văzut 
un hidroavion vechi și, lângă el, un bărbat înalt, zvelt, cu salopetă de 
pilot. Herberts Cukurs. 


Kunzle s-a apropiat de nemtoaica tânără și frumusicá din ghereta unde 
se vindeau bilete pentru excursiile organizate de Cukurs si i-a cerut 
informații despre turismul din zonă. Nu stia cá tânăra femeie era soția 
fiului mai mare al lui Cukurs. Ea a recunoscut că nu știa foarte multe 
despre turism, dar a arătat spre bărbatul în salopetă. 


— Întrebaţi-l pe domnul acela, o să vă ajute. 


Kunzle s-a îndreptat spre pilot și s-a prezentat ca investitor austriac. A 
pus câteva întrebări profesioniste, la care Cukurs a răspuns fără chef. 
Dar atitudinea lui s-a schimbat atunci când Kunzle i-a spus că vrea să-l 
angajeze si să facă o plimbare cu avionul lui pe deasupra orașului. 
După câteva minute, erau deja în aer. Au avut o conversaţie lungă, 
amicală — Kunzle se pricepea să-și facă prieteni. La întoarcere, Cukurs 
l-a invitat în barca lui la un pahar de brandy. 


În timp ce beau, s-a lansat deodată într-o diatribă furibundă împotriva 
acuzatorilor lui. 


— Eu, criminal? urla el. Eu am salvat o fată evreică în timpul 
războiului! 


Kunzle l-a suspectat că simulează indignarea numai ca să vadă ce 
reacţie va avea interlocutorul lui. 


— Ai luptat în război? l-a întrebat Cukurs. 
— Da, a spus Kunzle, pe frontul rusesc. 


Dar tonul lui părea să indice contrariul, să insinueze că servise în 
armată, dar nu chiar pe frontul rusesc. Și-a descheiat nasturii de la 
cămașă și i-a arătat lui Cukurs o cicatrice pe piept. 


— Din război, i-a spus, fără să dea amănunte. 


Kunzle și-a făcut repede o idee despre gazda sa. Cukurs avea o situație 
economică proastă — salopetele uzate, avionul gata să se prăbușească, 
starea mizerabilă a bărcilor, toate indicau un nivel de trai scăzut. 
Kunzle a înţeles că trebuia să-l facă pe Cukurs să creadă că el, omul de 
afaceri, reprezenta o ocazie nesperată de a-şi îmbunătăţi soarta. El era 
cel care îi putea aduce profituri mari. De aceea, i-a vorbit întruna de 
compania și de partenerii lui și de grandioasele lor proiecte de a 
investi o mulțime de bani în turismul din America Latină. A insinuat 
că și Cukurs se putea alătura grupului lor, deoarece cunoștea foarte 
bine scena turistică a Braziliei. 


Cukurs a părut interesat de cuvintele oaspetelui său, dar Kunzle a sărit 
pe neașteptate în picioare. 


— Ei bine, a spus el, nu vă mai plictisesc. Trebuie să fiți foarte ocupat. 


— Nu, deloc, a spus Cukurs si i-a propus musafirului ca într-una din 
zilele următoare să vină la el acasă, după încheierea programului de 
lucru, „ca să putem discuta despre interesele noastre comune”. 


Contactul se stabilise. Momeala fusese aruncată. Acum Cukurs trebuia 
convins s-o înghită. 


In seara aceea, Kunzle i-a trimis o telegramă codificată lui Yoske 
Yariv, în care a folosit pentru prima oară numele de cod pe care Yariv 
îl alesese pentru Cukurs —,,Decedatul”. 


La rândul lui, Cukurs a scris și el ceva în noaptea aceea. A luat lista 
celor mai periculoși dușmani ai lui si a mai adăugat unul. 


Anton Kunzle. 


După o săptămână, un taxi a oprit în faţa unei case din cartierul 
Riviera din Săo Paulo. Casa era modestă, dar semăna cu o fortăreață. 
Era înconjurată de un zid şi de sârmă ghimpată, intrarea era străjuită 
de o poartă de fier și lângă ea stătea un tânăr cu un câine fioros. 


Kunzle i-a cerut tânărului — care s-a dovedit a fi unul dintre fiii lui 
Cukurs - să-l informeze pe pilot de sosirea lui. Cukurs l-a întâmpinat 
călduros, l-a plimbat prin casă, l-a prezentat soţiei sale, Milda, apoi a 
tras un sertar si a scos din el vreo 15 medalii din zilele războiului. 
Multe dintre ele erau împodobite cu o svastică. 


A deschis apoi un alt sertar și i-a arătat lui Kunzle, care rămăsese 
uluit, arsenalul lui privat: trei revolvere mari si o pușcă semiautomată. 
Mândru, a dezvăluit că primise permise pentru ele de la serviciile 
secrete braziliene. 


— Știu să mă apăr singur, a adăugat el. 
Kunzle a luat cuvintele lui Cukurs drept o ameninţare voalată. „Dacă 
încerci să mă lovesti", părea să spună gazda sa, „ai grijă că sunt 


înarmat și periculos.” 


Brusc, Cukurs a avut o idee. 


— Nu vrei să vii cu mine într-o excursie la fermele mele de la tara? 
Putem petrece o noapte acolo. 


Kunzle s-a învoit bucuros. Dar, în drum spre hotel, s-a oprit la un 
magazin și și-a cumpărat un cuţit cu lamă retractabilă. Pentru orice 
eventualitate. 


După câteva zile, cei doi s-au urcat în maşina închiriată a austriacului 
si au pornit spre munți. 


A fost o călătorie stranie, tensionată. Anton Kunzle, înarmat doar cu 
un cuţit, se temea de Cukurs, dar era hotărât să-l tenteze cu 
perspectiva unor bani câștigați uşor și să-l împingă spre moarte. Iar în 
mașină lângă el stătea Herberts Cukurs, puternic, sobru, dar sărac, 
suspicios în privința noului său prieten, înarmat cu un revolver 
puternic, dar incapabil să reziste ispitei cu care-l ademenea Kunzle. 


Oaspetele s-a gândit că poate el era victima în acest joc de-a șoarecele 
si pisica. Oare Cukurs nu credea în povestea lui și îl luase pe munte ca 
să-l ucidă acolo? 


Pe drum, au vizitat o fermă părăsită. Pe neașteptate, Cukurs și-a scos 
din geantă pușca semiautomată, si Kunzle a tresárit. De ce își adusese 
Cukurs și un revolver, şi pușca? 


— Ce-ai zice de un concurs de trageri? a întrebat pilotul. 


Kunzle a înțeles imediat: Cukurs voia să-i testeze abilitățile de fost 
luptător pe frontul rusesc și să vadă dacă știa să tragă. Letonul a fixat 
o ţintă de hârtie pe un copac, și-a încărcat pușca si a tras zece focuri 
unul după altul, pe un spațiu cu diametrul de zece centimetri. A scos 
apoi din geantă o a doua ţintă de hârtie, şi-a încărcat din nou arma si 
i-a întins-o lui Kunzle. Veteran al armatei britanice și al Forţelor de 
Apărare Israeliene, Kunzle era un excelent tintas. A luat arma și, fără 
să mai stea pe gânduri, a tras zece focuri, înghesuite pe un spaţiu de 
numai trei centimetri. Cukurs a dat din cap aprobator. 


— Excelent, Herr Anton! a spus. 


Cei doi s-au urcat din nou în mașină și au mers până la o a doua 
fermă. Aceasta era mult mai mare și se afla în apropierea unei păduri 
dese și a unui râu, în care aligatorii înotau leneș. Cukurs a pornit-o 
spre pădure, si Kunzle a fost din nou cuprins de spaimă. Era o 
capcană? Cukurs îl adusese aici ca să-l poată omori fără a lăsa urme? 


L-a urmat pe Cukurs. Deodată, a călcat pe o piatră, un cui din pantof i- 


a ieșit sub talpă si i-a intrat adânc în călcâi. Incovoiat de durere, 
Kunzle a îngenuncheat și și-a scos pantoful. Rana îi sángera. 


Cukurs s-a aplecat asupra lui și și-a scos arma. Kunzle era acum expus, 
complet lipsit de apărare. A crezut că-i sosise ceasul. Letonul avea să-l 
omoare ca pe un câine. Dar Cukurs i-a întins pușca. 


— Bate cuiul cu patul armei! i-a spus el. 


Kunzle a luat pușca. Dintr-odată, rolurile se schimbaserá. Erau singuri 
într-o fermă montană. Nici un suflet viu pe o rază de mai multi 
kilometri. Arma era încărcată. Îl putea omorî pe Cukurs într-o clipită. 
Doar să îndrepte pușca și să apese pe trăgaci. 


În loc de asta, s-a aplecat si a bătut tare în capul ascuţit al cuiului, 
după care i-a înapoiat proprietarului arma. 


La căderea nopţii, au ajuns la o colibă dărăpănată și au improvizat o 
cină din mâncarea pe care o aduseseră. Și-au întins sacii de dormit pe 
două paturi de fier, și Kunzle l-a văzut pe Cukurs strecurându-și 
revolverul sub pernă. Muncit de gânduri sumbre, și-a scos si el cuțitul 
din buzunar și l-a pus la îndemână, dar n-a putut să doarmă. 


În toiul nopţii a auzit un zgomot venind dinspre patul lui Cukurs. 
Pilotul s-a ridicat, și-a luat arma si a ieșit încet. „De ce?” s-a gândit 
Kunzle. A încercat să tragă cu urechea la zgomotele de afară și 
deodată a auzit un zgomot ușor de recunoscut. Cukurs stătea în 
picioare afară și urina. Probabil că în jur erau animale în căutare de 
pradă. 


A doua zi, s-au întors la Săo Paulo întregi si nevátámati. Când a intrat 
în hotelul său, Kunzle a răsuflat ușurat. 


În săptămâna următoare, l-a invitat pe Cukurs la restaurante de lux, în 
cluburi de noapte scumpe și în baruri. A observat privirea lacomă a lui 
Cukurs si a înțeles că trecuseră ani buni de când omul acesta gustase 
ultima oară din plăcerile pe care le pot cumpăra banii. Următoarea 
mișcare a fost să-i ceară lui Cukurs să-l însoțească în câteva zboruri 
interne - pe cheltuiala lui Kunzle, desigur. Au vizitat câteva 
importante locaţii turistice, iar Cukurs a beneficiat de cele mai bune 
mese și camere de hotel. 


Apoi Kunzle i-a propus letonului să ia avionul spre Montevideo, 
capitala Uruguayului. I-a spus că partenerii lui voiau să-și stabilească 
acolo centrul de afaceri sud-american, si el voia să verifice dacă putea 
găsi un sediu potrivit. A plătit chiar un pașaport nou pentru Cukurs. 


Kunzle a luat avionul spre Montevideo si, după câteva zile, Cukurs i s- 
a alăturat. Dar suspiciunile letonului nu se spulberaseră; își adusese cu 
el aparatul de fotografiat. Când a coborât din avion pe aeroportul din 
Montevideo, l-a văzut pe Kunzle, care îl aștepta. Cukurs și-a scos 
aparatul si i-a făcut câteva poze prietenului său, luându-l prin 
surprindere. Partenerul si finantatorul lui era pentru el suspectul 
principal al unui complot organizat pentru a-l asasina. 


Între timp, Kunzle închiriase o mașină americană mare. Era de-a 
dreptul stânjenit de culoarea ei —roz-bombon -, dar acesta fusese 
singurul vehicul disponibil la agenţia de închirieri. Rezervase de 
asemenea camere pentru amândoi în cel mai bun hotel din oraș, 
Victoria Plaza. Au petrecut câteva zile la Montevideo, căutând o 
clădire care să poată servi drept sediu central al companiei lui Kunzle. 
N-au găsit ce voiau, dar au savurat o vacanță superbă. Kunzle l-a 
invitat pe Cukurs la cele mai bune restaurante, l-a luat în cluburi de 
noapte, au făcut turul orașului, au fost în cazinouri unde austriacul și- 
a împărţit câștigul cu oaspetele său. Cukurs era încântat. În cele din 
urmă, s-au despărțit. Kunzle a plecat în Europa, după ce i-a promis lui 
Cukurs că se va întoarce în câteva luni pentru a continua proiectul. 
Cukurs s-a întors la São Paulo, dar i-a spus soţiei sale cá la Montevideo 
fusese urmărit de cineva, așa încât acum trebuia să fie vigilent și 
pregătit să se apere. 


La Paris, Kunzle s-a întâlnit din nou cu Yariv si prietenii săi, si au 
început imediat să pregătească operațiunea. Din mai multe motive, s-a 
decis ca execuţia lui Cukurs să aibă loc la Montevideo. În Brazilia el 
era protejat de politia locală, care ar fi putut crea anumite probleme. 
Marea comunitate evreiască din această tara era vulnerabilă la atacuri 
venite din partea neonazistilor sau a nemților care voiau să se 
răzbune. Si, în sfârșit, în Brazilia pedeapsa cu moartea era încă în 
vigoare și, dacă o echipă de agenţi ai Mossadului ar fi fost prinsă și 
judecată, ei puteau fi omorâți. 


În echipa operativă au intrat cinci agenţi, conduși de însuşi Yoske 
Yariv. Unul dintre oamenii lui era Ze'ev Amit (Slutzky), un văr al 
ramsad-ului Meir Amit. Ceilalți membri erau Kunzle, Arye Cohen (nu 
acesta îi era numele real) și Eliezer Sudit (Sharon), care avea și el un 
pașaport austriac pe numele de Oswald Taussig. 


Membrii echipei au sosit la Montevideo în februarie 1965. Oswald 
Taussig a închiriat un Volkswagen verde și o căsuţă, Casa Cubertini, 
pe strada Cartagena din cartierul Carrasco. În ultimul moment, Yariv 
i-a dat o sarcină sinistră: să cumpere un cufăr mare, de genul celor 


folosite de călători în secolul al XIX-lea. Urma să fie sicriul improvizat 
pentru corpul nazistului la terminarea operaţiunii. 


Kunzle l-a invitat din nou pe Cukurs la Montevideo. 


Pe 15 februarie 1965, Cukurs a mers la sediul poliţiei locale unde a 
fost primit de un ofițer, Alcido Cintra Bueno Filho. 


— Sunt om de afaceri, i-a spus letonul. De câțiva ani mă aflu sub 
protecția poliției braziliene, pentru că am motive serioase să mă tem 
pentru viața mea. Acum, un partener de afaceri european îmi cere să 
călătoresc la Montevideo, ca să ne întâlnim acolo. Ce părere aveţi, pot 
să călătoresc în Uruguay? Nu este riscant? 


— Nu vá duceti! i-a răspuns categoric ofițerul. Aici trăiţi liniștit pentru 
cá noi vá protejăm. Dar nu uitaţi — în momentul în care plecaţi din 
Brazilia, nu vă mai protejează nimeni. Vă expuneti dușmanilor. Și, 
dacă aveți dușmani, presupun cá nu v-au uitat. 


Cukurs s-a gândit un timp, a părut să ezite, dar, în final, s-a ridicat și a 
spus: 


— Am fost întotdeauna un om curajos. Nu mi-e frică. Știu cum să-mi 
apăr viaţa. Intotdeauna am o armă la mine. Si, credeti-má, în ciuda 
anilor care au trecut, sunt încă un bun trăgător. 


Kunzle si Cukurs s-au întâlnit la Montevideo pe 23 februarie. Capcana 
fusese pregátitá. Au pornit cu un Volkswagen negru inchiriat spre 
Casa Cubertini, unde echipa îi aștepta. Pe drum, s-au mai oprit de 
câteva ori să „verifice” câteva clădiri care puteau servi drept sediu 
pentru companie. În cele din urmă, au ajuns la Casa Cubertini. Câţiva 
oameni reparau casa vecină. Mașina verde a lui Taussig, tot un 
Volkswagen, era parcată alături. Kunzle a oprit motorul, a coborât din 
mașină și s-a îndreptat hotărât spre usa. Cukurs l-a urmat. Kunzle a 
deschis ușa și a văzut o imagine terifiantă: în casa întunecoasă, 
membrii echipei de acţiune stăteau la perete, îmbrăcați doar în 
lenjerie intimă. Stau că nu-l pot birui pe Cukurs fără o luptă 
sângeroasă și se dezbrăcaseră, pentru a nu-și păta hainele cu sângele 
lui. Vederea unui grup de oameni în indispensabili, care-și așteptau 
victima în beznă, era macabră. 


Kunzle s-a dat la o parte si Cukurs a intrat în casă. De cum a pășit 
înăuntru, Kunzle a trântit ușa în urma lui și trei bărbaţi au sărit asupra 
pilotului. Ze'ev a încercat să-l prindă de gât, cum fusese învăţat la 
Paris. Ceilalţi au sărit asupra lui din laturi. 


Letonul nu s-a lăsat. A reușit să-și zvârle cât colo atacatorii și a luat-o 
spre ușă. A apucat clanta ușii, apoi a încercat să scoată arma pe care o 
purta în buzunar, în timp ce striga în germană: 


— Lassen Sie mich sprechen! (Lăsaţi-mă să vorbesc!) 


În timpul luptei, Yariv a încercat să-i acopere gura cu mâna, ca să-l 
împiedice să strige. Cukurs l-a mușcat cu furie si aproape i-a smuls un 
deget. Yariv a urlat de durere. În momentul acela, Amit a apucat un 
ciocan de construcţii si l-a izbit cu el pe Cukurs. Din rană a tásnit 
sânge. Corpurile atacatorilor și al victimei s-au împletit, contorsionate 
pe podea. Letonul încerca deznădăjduit să-și scoată arma. Era o 
chestiune de secunde. Arye și-a pus arma la tâmpla lui Cukurs si a tras 
de două ori. Amortizorul a înăbușit sunetul împușcăturilor. 


Trupul lui Cukurs s-a prăbușit. Pe hainele lui si pe dalele podelei se 
scurgea sânge. Membrii echipei operative erau ei înșiși nácláiti. 


Oswald Taussig a alergat în curte si a deschis robinetul conductei 
principale de apă. Prietenii lui și-au spălat sângele de pe corp, apoi au 
curățat podeaua și pereții. Câteva pete mari au mai rămas totuși pe 
lespezi. 


Mai târziu, unul dintre agent a pretins că intenţia lor fusese să-l 
captureze viu pe Cukurs si să-l aducă în fata unei curți marţiale 
improvizate înainte de a-l executa. Dar planificarea defectuoasă sau 
subestimarea forței fizice a letonului transformase misiunea într-o 
respingătoare baie de sânge, neintentionatá și inutilă. Agentul 
Mossadului închiriase casa de pe strada Cartagena în ultimul moment, 
cufărul de călătorie fusese si el cumpărat tot în ultimul moment. În loc 
să sară asupra victimei, agenții Mossadului ar fi putut să-l ucidă pe 
loc. Dar, după cum ne-au spus câțiva membri ai echipei operative, 
important era că misiunea fusese îndeplinită. 


Agenţii au pus trupul lui Cukurs în cufăr, pentru a face poliția să 
creadă că voiseră să-l răpească și să-l scoată pe furiș din Uruguay. 
Apoi au așezat pe trupul victimei o scrisoare dactilografiată, pregătită 
dinainte: „Având în vedere gravitatea crimelor de care era acuzat 
Herberts Cukurs, îndeosebi responsabilitatea sa personală în uciderea 
a 30 000 de bărbaţi, femei și copii, și având în vedere teribila cruzime 
arătată de el în comiterea acestor crime, îl condangăm pe numitul 
Cukurs la moarte. Acuzatul a fost executat pe 23 februarie 1965 de 
către cei care nu vor uita niciodată.” 


Echipa a părăsit clădirea și a plecat în două Volkswagenuri închiriate. 


În casa vecină, muncitorii continuau să ciocănească; nu auziseră 
absolut nimic. Yariv avea dureri cumplite la mână; tot restul vieții nu 
a mai fost în stare să-și folosească pe deplin unul din degete. Taussig și 
Kunzle au înapoiat mașinile si au plecat din hoteluri. Întreaga echipă a 
părăsit Montevideo și, pe rute complicate, s-a înapoiat în Europa și în 
Israel. Ze'ev Amit s-a întors la Paris „rănit la trup și cu sufletul 
zdrobit”. Luni de zile a fost bântuit de coșmaruri teribile si nu și-a 
putut depăși șocul si durerea. 


După ce toti membrii echipei de acțiune părăsiseră America Latina, un 
agent al Mossadului a sunat la agenţiile de știri din Germania și a 
raportat executarea unui criminal nazist la Montevideo de către „cei 
care nu vor uita niciodată”. 


Reporterii care au primit mesajul l-au șters imediat — crezuseră că era 
o farsă. Văzând că nu se întâmplă nimic, agenții Mossadului au 
pregătit un mesaj mult mai detaliat si mai credibil și l-au trimis 
agențiilor de stiri si unui reporter de la un ziar din Montevideo, care a 
alertat poliția. Pe 8 martie, la mai bine de zece zile de la asasinarea lui 
Cukurs, politia a intrat, în sfârșit, în Casa Cubertini. 


A doua zi, presa internationalá anunta, cu litere de-o schioapá, 
descoperirea trupului lui Cukurs íntr-o casá goalá din Montevideo. Ín 
articole s-au vehiculat două nume de suspecti — Anton Kunzle si 
Oswald Taussig. După câteva zile, un săptămânal din Rio de Janeiro a 
publicat o fotografie uriasá a lui Anton Kunzle fácutá de Cukurs. 
Revista l-a numit pe suspect „Austriacul zâmbitor”. Fotografia a fost 
reprodusă pe prima pagină a ziarului israelian Maariv și unii prieteni 
ai agentului secret l-au identificat imediat pe Anton Kunzle. 


Câteva zile mai târziu, acasă la Cukurs a sosit o scrisoare. Era un efort 
destul de jalnic al lui Anton Kunzle de a-și acoperi urmele. 


Dragă Herberts, 


Cu ajutorul lui Dumnezeu și al câtorva din compatrioţii noștri, am 
ajuns cu bine în Chile. Acum mă odihnesc după o călătorie obositoare 
și sunt sigur că şi tu vei fi foarte curând acasă. Între timp, am 
descoperit că am fost urmăriți de doi oameni, un bărbat și o femeie. 
Trebuie să avem grijă si să ne luăm măsuri de precauţie. Asa cum am 
spus mereu, risti foarte mult lucrând și călătorind sub propriul tău 
nume. Ai putea provoca un dezastru pentru noi, care ar duce și la 
descoperirea adevăratei mele identități. 


Sper, deci, că toate complicațiile din Uruguay iti vor fi o lecţie pentru 
viitor și că acum vei fi mai prudent. Dacă observi ceva suspect în casă 
sau în preajma casei tale, aminteste-ti sfatul pe care ti l-am dat: du-te 
si ascunde-te printre oamenii lui Von Leeds (un lider nazist care fugise 
la Cairo cu un grup de nemti exilați) timp de un an sau doi, până se va 
rezolva problema amnistiei. 


Cánd vei primi scrisoarea, ráspunde la adresa pe care o stii din 
Santiago, Chile. 


A] táu, 


Anton K. 


Bineinteles, scrisoarea n-a pácálit pe nimeni. Sotia lui Cukurs, Milda, a 
fost de neclintit: asasinul era Kunzle. 


Cei mai multi dintre participantii la uciderea lui Cukurs sunt morti. 
Ze'ev Amit, pe care autorii acestei cárti l-au cunoscut bine, a fost ucis 
in Rázboiul de Yom Kippur din 1973. 


Misiunea lor a fost insá rásplátitá. Parlamentele Germaniei si Austriei 
au respins legea prescrierii crimelor naziste. 


Ani mai târziu, fostul ramsad Isser Harel l-a sunat pe unul dintre 
autorii acestei cárti si i-a spus cá un bun prieten al lui vrea sá-l 
intálneascá. N-a dat nici un detaliu, doar o adresá din nordul Tel 
Avivului. Acolo autorul a gásit o casá micá si cochetá. I-a deschis usa 
un bărbat masiv, chel, cu ochelari. Recunoscându-l imediat, autorul l-a 
salutat: 


— Guten Abend, Herr Kunzle! 

1. Amplasamentul uzinei nucleare de la Natanz — mulțumită agerimii 
unui agent de contrainformatii al Mossadului. (Google Earth) 


2. Ali Mohammadi. Explozibil într-o motocicletă. (Wikipedia) 


3. Meir Dagan. Agenţii lui l-au numit „Regele umbrelor”. (Dan Balilti) 


4. Dagan: „Bătrânul acesta este bunicul meu.” (prin amabilitatea 
centrului Yad Vashem) 


5. Isser Harrel. Ben Gurion i-a spus: „Aduceţi-l pe Eichmann viu sau 
mort!” (Amit Shabi) 


6. Adolf Eichmann la procesul organizat la Ierusalim. (Oficiul de Presa 


al Guvernului israelian) 


7. Madeleine Ferraille, cunoscută de asemenea sub numele de Ruth 
Ben David - o Mata Hari a evreilor ultraortodocsi. (Arhivele Yedioth 
Ahronoth) 


8. Yossele Schuchmacher cu părinții săi, după ce a fost găsit și adus 
înapoi în Israel. In dreapta este Yechezkel Adiram, reporterul de la 
Yedioth Ahronoth. (David Rubinger) 


9. Al-Qahir, „Cuceritorul” — racheta construită în Egipt de oamenii de 
știință germani. (Arhivele Yedioth Ahronoth) 


10. Profesorul Eugen Sänger cu Otto Joklik. 


11. Dictatorul italian Benito Mussolini și salvatorul său Otto Skorzeny. 


12. Elie Cohen și familia sa într-un rar moment de fericire. 

14. „Kamal Amin Tabet” în továrásia unor ofițeri sirieni pe Inaltimile 
Golan. (Arhivele Yedioth Ahronoth) 

15. Prima pagină a ziarului Yedioth Ahronoth din 7 martie 1965, 
anunțând asasinarea lui Cukurs. 


16. Cufărul în care a fost găsit corpul lui Cukurs în Montevideo. 


17. Anton Kunzle fotografiat de Herbert Cukurs. „Dacă voi fi ucis, 
ucigașul meu va fi într-una dintre fotografiile acestea.” 


18. MIG-21. Ezer Weizman a vrut un asemenea avion. (Zvika Tishler) 


19. Șefii Mossadului: Meir Amit și Efraim Halevi. (Michael Kremer) 


20. Golda Meir: ,,Trimite-ti-va oamenii!” (David Rubinger) 


21. „Prințul Roșu” și cea mai frumoasă femeie din lume. 


22. Funeraliile Prințului Roșu — Yasser Arafat și fiul lui Ali Hassan 


Salameh. 


23. Zvi Zamir: „De astăzi suntem în război!” (Oficiul de Presă al 
Guvernului israelian) 


24. Ashraf Marwan, omul nostru în cabinetul preşedintelui egiptean. 
(Wikipedia) 


25. Yitzhak (Haka) Hofi. Forțele lui Haka in Sudan. (David Rubinger) 


26. Gerald Bull, omul care și-a vândut sufletul diavolului. (Wikipedia) 

27. Nahum Admoni, pe urmele lui Vanunu. (Arhivele Yedioth 
Ahronoth) 


28. Ubicuul Rafi Eitan, primind un certificat de merit pentru 
capturarea lui Eichmann. (Oficiul de Presă al Guvernului israelian) 


29. „John Crossman” (Mordechai Vanunu) ieşind din închisoare. 
(Oficiul de Presă al Guvernului israelian) 


30. Șefii Mossadului: Danny Yatom și Shabtai Shavit. (Meir Partush) 


31. O capcană amoroasă pe nume „Cindy”. (Arhivele Yedioth 
Ahronoth) 


32. Imad Mughniyeh, numărul 1 pe lista FBI a celor mai căutați 
infractori. (Hezbollah) 


33. Khaled Mash'al. Încurcătura care i-a salvat viata. (Oficiul de Presă 
al Guvernului israelian) 


34. Reactorul nuclear sirian, înainte si după bombardarea lui de către 
Forțele Aeriene Israeliene (Guvernul S.U.A.) 


35. Mahmoud al-Mabhoud. Atenţie, se filmează! (Wikipedia) 


36. Agenţii Mossadului în acțiune. (prin amabilitatea poliției din 
Dubai) 


37. „Visul se va împlini: curând vom ajunge în Ţara lui Israel.” (Elad 
Gershgoren) 

38. Tamir Pardo, ramsad. (Tomeriko) 


CAPITOLUL 12 


ÎN CĂUTAREA PRINȚULUI ROȘU 


Pe 5 septembrie 1972, la ora 16.30, opt teroriști înarmaţi, purtând 
ochelari de schi, au năvălit în apartamentul echipei israeliene venite 
la Olimpiada de la Miinchen. L-au omorât pe Moshe Weinberg, 
antrenorul echipei de lupte, care a încercat să le bareze calea, si pe 
Joe Romano, campion la ridicarea greutăților. Câţiva atleti, treziti de 
strigăte și Împuşcături, au scăpat sărind pe fereastră; nouă au fost luați 
ostatici de către teroriști. 


La locul faptei a sosit politia germană, urmată de reporteri, fotografi si 
echipe de televiziune care relatau drama ce se desfășura în Satul 
Olimpic. Pentru prima oară în istorie, întreaga omenire a urmărit în 
transmisiune directă pe ecranele televizoarelor un atac terorist ucigaș. 
L-a urmărit şi Golda Meir, prim-ministrul Israelului, alertată de 
aghiotantul său militar. Golda s-a simţit legată de mâini și de picioare: 
atacul se petrecuse într-o tara prietenă si responsabilitatea salvării 
ostaticilor cădea în seama Germaniei. Autorităţile statului Bavaria, 
unde avusese loc tragedia, au respins politicos sugestia Israelului de a 
trimite acolo Sayeret Matkal, cea mai bună unitate de comando 
israeliană. „Nu vă faceţi griji”, le-au spus nemţii reprezentanților 
israelieni, „îi vom elibera pe ostatici.” Dar Germaniei îi lipseau 
experiența, creativitatea și curajul necesare pentru a face față unei 
organizaţii teroriste inversunate si abile. După o negociere extenuantă 
de o zi întreagă, între atacatori și autoritățile germane, teroriștii și 
ostaticii au fost duși la aeroportul Fiirstenfeldbruck, în afara orașului 
München. Nemţii le promiseseră teroriștilor că acolo îi vor imbarca 
într-un avion cu destinația aleasă de ei. De fapt, politia le pregătise la 
aeroport o cursă naivă și amatoristică: un avion Lufthansa gol și fără 
personal îi aștepta în centrul aeroportului. Pe acoperișuri au fost 
plasați trágátori de elită incompetenti. Liderul teroriștilor s-a dus să 
inspecteze avionul fără echipaj si cu motoarele reci. Cum ar fi putut o 
astfel de aeronavă să decoleze în câteva minute? Teroriștii au înțeles 
imediat că fuseseră inselati; au deschis focul si au aruncat grenade de 
mână. În timpul schimbului de focuri cu poliţia care a urmat, ei au 
ucis toti ostaticii. Au fost uciși de asemenea un ofițer de poliție 
german și cinci din cei opt teroriști (ceilalți trei vor fi capturați, dar 
eliberați la scurt timp după aceea, când un avion Lufthansa va fi 


deturnat de către organizația teroristă din care făceau parte). 
Generalul israelian Zvi Zamir, care îl înlocuise de curând pe Meir Amit 
ca ramsad, a urmărit neputincios din turnul de control sângeroasa 
dramă. Fusese trimis la Miinchen de prim-ministrul Golda Meir, dar 
nu a avut dreptul de a interveni în operaţiunea germană. Gazdele lui îl 
asiguraseră că planul lor era excelent și că lui nu-i rămânea decât să 
urmărească desfășurarea evenimentelor și să se convingă. Ce a văzut 
ramsad-ul a fost masacrarea atletilor israelieni. El a înţeles că Israelul 
avea un nou dușman: o organizaţie teroristă care se autointitula 
Septembrie Negru. 


„Septembrie Negru”. Asa numiseră teroriștii palestinieni luna 
septembrie a anului 1970, în care regele Hussein al Iordaniei 
masacrase mii de palestinieni din regatul său. În anii de după Războiul 
de Șase Zile din 1967, teroriștii preluaseră treptat controlul asupra 
unor mari porțiuni din teritoriul iordanian și a multor cartiere din 
capitala Amman. Se instalaseră într-o serie de orașe si sate de-a lungul 
graniţei israeliene, unde cutreierau înarmaţi pe străzi. Nu recunoșteau 
autoritatea regelui Hussein si, pas cu pas, deveniseră adevărații 
stăpâni ai țării. Regele știa toate acestea, dar nu întreprindea nimic. 
Într-una din vizitele sale la o tabără a armatei, a văzut un sutien 
fâlfâind ca un steag de pe o antenă de tanc. 


— Ce e asta? a întrebat el supărat. 


— Asta înseamnă cá nu suntem decât niște femei, a răspuns 
comandantul tancului. Nu ne lăsați să luptăm. 


În cele din urmă, Hussein n-a mai putut răbda lucrurile asa cum erau. 
Nu mai avea cum să continue să-și ascundă capul în nisip ca strutul în 
timp ce controlul asupra regatului îi scapă printre degete. Pe 17 
septembrie 1970, regele și-a trimis armata împotriva bazelor și a 
taberelor de teroriști. A fost un masacru înspăimântător. Teroristii au 
fost împușcați în stradă, vanati, capturați și executaţi fără proces. Unii 
şi-au găsit adăpost în taberele de refugiați palestinieni, dar artileria 
iordaniană a bombardat taberele fără nici o remușcare, ucigând 
oameni cu miile. Zeci de teroriști ingroziti au trecut râul Iordan și s-au 
predat armatei israeliene. Au preferat să putrezească în închisorile 
Israelului decât să fie omorâţi de iordanieni. Mulţi supraviețuitori au 
fugit în Siria si Liban. Până azi, numărul teroriștilor morti în 
„Septembrie Negru” a rămas necunoscut; estimările sunt între două 
mii şi şapte mii de oameni. 


Yasser Arafat, şeful Fatah, principala organizație teroristă 


palestiniană, a devenit atunci obsedat de ideea răzbunării. A creat în 
interiorul Fatah o celulă secretă, dublu clandestină. Membrii și 
comandanții de rând ai Fatah nici nu știau de existenţa ei. El a numit- 
o „Septembrie Negru”. Această unitate nu urma „respectabilele” 
norme de conduită pe care Arafat încerca să le impună grupării sale în 
ideea de a dobândi recunoaștere internațională și simpatie. Ea trebuia 
să fie un grup de oameni cruzi, fără scrupule, care să-i atace pe 
„duşmanii poporului palestinian” în orice mod posibil, fără milă. 
Formal, Septembrie Negru nu exista, iar Arafat ar fi negat orice 
legătură cu ea, dar, în secret, el era creatorul si liderul ei. El l-a numit 
pe Abu Yussef, unul dintre comandanții superiori ai Fatah, în funcția 
de lider al noii organizaţii. Sef al operațiunilor a devenit Ali Hassan 
Salameh, un tânăr cu vederi fanatice, dar extrem de inteligent și de 
curajos. Ali era fiul lui Hassan Salameh, care fusese ultimul 
comandant suprem al forțelor palestiniene în timpul Războiului 
Arabo-Israelian din 1948. Hassan Salameh fusese ucis în timpul 
confruntărilor, iar fiul lui, Ali, jurase să continue lupta dusă de tatăl 
său. 


Primele operațiuni ale noii organizaţii nu au prea îngrijorat Israelul, 
fiindcă erau îndreptate direct împotriva Iordaniei. Teroristii au 
bombardat birourile din Roma ale Forțelor Aeriene Naţionale 
iordaniene, au deturnat un avion iordanian spre Libia, au sabotat 
ambasada iordaniană de la Berna, o uzină de electronice din Germania 
si rezervoare de petrol din Hamburg si Rotterdam. În subsolul unei 
case din Bonn au ucis cinci agenti secreti iordanieni. Cea mai 
sângeroasă operațiune a fost uciderea fostului prim-ministru 
iordanian, Wasfi al-Tal, în holul hotelului Sheraton din Cairo. Unul 
dintre asasini s-a ghemuit asupra trupului și a lins sângele victimei. 


După victoria Israelului în Războiul de Şase Zile din 1967, teroriștii şi- 
au asumat misiunea de a continua războiul împotriva statului evreu. 
Au deturnat avioane, au încălcat granițele Israelului și au asasinat 
civili, au plantat bombe și încărcături explozive în orașele mari. Acum 
Shabakul și Mossadul aveau de luptat împotriva unui nou dușman. 
Trebuia să penetreze organizaţii teroriste, să le zădărnicească 
planurile si să le aresteze membrii. Principala organizaţie cu care avea 
de furcă Israelul era Fatah, nu Septembrie Negru. 


Dar, curând, Septembrie Negru și-a depășit scopul iniţial și a început 
să acționeze împotriva națiunilor occidentale — în primul rând si cu 
precădere împotriva Israelului. 


Masacrul de la Miinchen a fost primul ei atac sângeros. 


De aici și-a luat Ali Hassan Salameh porecla. El a fost creierul 
operațiunii Miinchen. Printre teroriști s-a împrăștiat zvonul că era 
obsedat de sânge, de a ucide, și aceştia au început să-i spună „Prințul 
Roșu”. 


La începutul lui octombrie 1972, doi generali în retragere au solicitat 
o întâlnire cu prim-ministrul israelian Golda Meir, care îl înlocuise pe 
Levi Eshkol după moartea subită a acestuia în 1969. Erau noul 
ramsad, Zvi Zamir, și consilierul pe probleme de contraspionaj al 
premierului, fostul șef al Amanului, Aharon Yariv. 


Golda Meir era traumatizata de ceea ce vazuse in ,noaptea de la 
Miinchen”, cand atletii israelieni fuseseră uciși. 


— Evrei capturați si legati sunt din nou uciși pe pământ german, 
spusese ea. 


Golda era o femeie puternică, dură. Era clar că n-avea de gând să lase 
masacrul de la Miinchen nerăzbunat. 


Exact asta veniseră să-i propună Zamir și Yariv. 


Zvi Zamir, scheletic, chel si pistruiat, cu trăsături ascuţite si o fata 
triunghiulară, era un fost luptător Palmach, dar nu era considerat un 
general exceptional. Cea mai înaltă poziţie la care ajunsese în timpul 
serviciului militar fusese cea de comandant al Frontului de Sud. 
Ulterior fusese atașat militar si reprezentant al Ministerului israelian 
al Apărării în Marea Britanie. În 1968, fusese numit ramsad în locul 
lui Meir Amit, care-și încheiase mandatul. Multi criticaseră numirea 
lui Zamir. Era un om amabil și timid, fără experienţă în operaţiunile 
secrete. Lipsit de charismă, nu se considera șeful Mossadului, precum 
Harel și Amit înaintea lui. Prefera să acționeze ca un fel de preşedinte 
de comisie și-și delega autoritatea mai multor adjuncti. Avea să-și 
câştige faima abia în Războiul de Yom Kippur (vezi capitolul 14), dar 
în 1972 nu se putea lăuda cu nici un succes remarcabil. Unii dintre 
agenții cu state vechi ai Mossadului, ca Rafi Eitan, îl antipatizau și își 
părăsiseră serviciul în semn de protest. 


Ca și Zamir, Yariv era mai mult un om de culise decât de prim-plan. 
Fusese un exceptional șef al Amanului în timpul Războiului de Şase 
Zile, dar era de admirat mai ales pentru mintea lui instruită, analitică. 
Zvelt, convingător, cu ochelari și o frunte înaltă, foarte manierat, 
Yariv părea mai mult un profesor erudit decât un as al spionajului. 


Yariv şi Zamit aveau multe în comun. Ai fi zis că trebuia să fie rivali, 


din cauză că funcţiile lor se suprapuneau parţial, dar ei lucrau în 
armonie,  încrezându-se unul în altul. Amândoi erau calmi, 
nepretentiosi, rezervaţi si mai degrabă timizi. Nu le plăcea să apară in 
lumina reflectoarelor și erau foarte prudenti în analize și planificări. 
Dar ideea pe care i-au prezentat-o Goldei în acea după-amiază de 
octombrie era surprinzător de brutală: serviciile secrete urmau să-i 
identifice si să-i localizeze pe liderii organizației Septembrie Negru si 
apoi să-i ucidă. Pe toți. 


După evenimentele de la München, Yariv si Zamir desfásuraserá o 
activitate febrilá si adunaserá informatii secrete foarte pertinente 
referitoare la Septembrie Negru. Veniserá la Golda pregátiti. I-au spus 
că Septembrie Negru intenționa să lanseze un război total împotriva 
Israelului. Jurase să ucidă cât mai multi evrei — militari, civili, femei si 
copii. Singura modalitate de a-i opri era asasinarea tuturor liderilor 
organizației, unul după altul. Trebuia strivit capul șarpelui. 


Golda a ezitat. Nu-i era ușor să ia o decizie care însemna trimiterea 
unor oameni tineri într-o riscantă campanie asasină. Israelul nu mai 
făcuse niciodată așa ceva. A rămas tăcută mult timp. Apoi a început să 
murmure, cu o voce abia perceptibilă, ca și când ar fi vorbit cu sine 
însăși. A pomenit teribila memorie a Holocaustului și tragicul drum al 
poporului evreu prin vremuri, mereu persecutat, vânat şi masacrat. 


In cele din urmă, a ridicat capul si a spus, privindu-i pe Yariv si Zamir: 


— Trimiteti-va oamenii! 


Zamir a început imediat pregătirea operaţiunii. A denumit-o Mânia lui 
Dumnezeu. 


Dar Golda avea și ea ceva de spus. Ca prim-ministru al unui stat 
democratic evreu, ea nu se putea baza doar pe promisiunea lui Yariv 
si Zamir că agenţii lor nu vor lovi pe nimeni în afară de liderii si de 
militantii cei mai însemnați ai lui Septembrie Negru. Promisiunile nu 
erau îndeajuns. Ştia bine că o asemenea operaţiune era în afara legii și 
că, dacă supravegherea de către societatea civilă a acțiunilor 
Mossadului ar slăbi, ar apărea pericolul real să fie uciși oameni 
nevinovați. A hotărât de aceea să exercite un control strict asupra 
operațiunii „Mânia lui Dumnezeu”. A înființat un comitet secret, care-i 
includea, afară de ea, pe ministrul Apărării, Moshe Dayan, si pe 
adjunctul premierului, Yigal Allon, un strălucit fost general. Cei trei au 
format un tribunal secret care trebuia să analizeze și să aprobe fiecare 
acțiune concretă din cadrul operaţiunii. S-au autointitulat Comitetul 


X. Yariv şi Zamir trebuia să supună aprobării acestui trio fiecare dosar 
si nume, și abia după obținerea acordului lor echipa Mossadului putea 
intra în scenă. 


Massada (Caesarea), departamentul operativ al Mossadului, a fost 
însărcinat să ducă Mânia lui Dumnezeu la bun sfârșit. Era condus de 
Mike Harari, un bărbat brunet, robust si secretos. Aproape toate 
loviturile urmau să fie date în Europa, unde organizaţia își trimisese 
agenții, protejați de forme sofisticate de acoperire. 


Harari și-a ales oamenii din Kidon, echipa operaţională a Massada. 
Fiecare unitate trimisă împotriva unui lider al grupării Septembrie 
Negru includea câteva echipe auxiliare. Un grup de şase bărbați și 
femei avea sarcina de a-i identifica și urmări pe suspecti. Ei trebuiau 
să se asigure că omul pe care-l vizau era realmente cel căutat, lupul în 
blană de oaie. Mergeau în orașul în care opera teroristul suspectat, îl 
urmăreau, îl fotografiau în secret, îi aflau obiceiurile, îi localizau 
prietenii, îi găseau adresa exactă, barurile și restaurantele pe care le 
frecventa, programul zilnic, ceas de ceas. O unitate mai mică, în 
majoritatea cazurilor doar un bărbat si o femeie, avea în sarcină 
logistica operaţiunii — închirierea de apartamente, camere de hotel si 
mașini. Un alt grup redus răspundea de comunicarea cu centrele 
operative înființate în respectivele orașe europene și cu sediul 
Mossadului din Israel. 


Echipa principală consta din câţiva agenti care soseau întotdeauna 
ultimii. Misiunea lor era să aibă o adresă sigură, la un moment precis, 
si să-l ucidă pe omul ale cărui fotografie si detalii de identificare le 
fuseseră date. În timpul în care operau în orasele-tintá, erau protejați 
de o altă echipă — un grup de agenti înarmați si de șoferi, pozitionati 
în apropiere, cu vehiculele gata să demareze și cu trasee de fugă 
prestabilite și învățate pe de rost. Misiunea lor era să-i protejeze — cu 
arme, dacă se impunea - pe membrii echipei principale. Imediat după 
terminarea operațiunii, toti agenţii celulei principale si cei care le 
asiguraseră siguranța părăseau ţara. 


Echipa care identificase si urmárise suspectul pleca din tara înainte ca 
operațiunea să aibă loc. Ceilalți mai rămâneau câteva zile pentru a 
şterge urmele, a împacheta echipamentele și a înapoia mașinile 
închiriate folosite. 


Primul oraș ales pentru o operațiune a Mâniei lui Dumnezeu a fost 
Roma. 


În cetatea eternă, echipa de cercetași a identificat şi urmărit un bărbat 


pe care nimeni nu l-ar fi suspectat vreodată de terorism: un funcționar 
inferior de la ambasada Libiei, un palestinian de 38 de ani, născut la 
Nablus — Wael Zwaiter. Era zvelt, amabil și liniștit, fiul unui bine- 
cunoscut om de litere și traducător în limba arabă. Wael însuși era 
cunoscut pentru excelentele traduceri de literatură de ficțiune și 
poezie din si în limba arabă. Era, de asemenea, un împătimit iubitor 
de artă. Lucra ca interpret la ambasada Libiei pentru un salariu mizer 
de 100 de dinari libieni pe lună, ducea o viata foarte modestă si trăia 
într-un apartament minuscul în Piazza Annibaliano. Prietenii îl ştiau 
ca pe un om moderat, care respingea orice formă de violenţă și-și 
exprima deseori dezaprobarea fata de terorism și asasinate. 


Dar nici măcar cei mai apropiați amici nu cunoșteau secretul lui Wael: 
bunul lor prieten era un fanatic crud, care dirija activitatea lui 
Septembrie Negru cu neclintită fermitate. Recent, el concepuse și 
executase o operațiune letală: identificase două englezoaice tinere, 
care isi petreceau primele zile de vacanţă la Roma, cu gândul să-și 
continue călătoria în Israel. Zwaiter instruise doi palestinieni tineri, 
frumoși şi plini de farmec să ia contact cu fetele și să încerce să le 
seducă. Si, într-adevăr, tinerii Casanova aterizaserá în paturile 
englezoaicelor. La despărţire, unul dintre ei îi ceruse partenerei sale să 
ia cu ea un mic pick-up, un dar pentru familia lui din Cisiordania. 
Fata,  neștiutoare, acceptase imediat, iar  pick-upul trecuse 
reglementar, împreună cu celelalte bagaje ale tinerei, pe la ghiseul El 
Al din aeroportul din Roma. Cele două fete nu știau că Zwaiter și 
cavalerii săi le trimiteau direct la moarte. Sub directa îndrumare a lui 
Zwaiter, agenţii lui Septembrie Negru desfacusera pick-upul, îl 
umpluseră cu explozibil, după care îl recompuseseră într-o cutie nou- 
noutá. Mecanismul exploziv-capcaná era programat să explodeze de 
îndată ce aeronava atingea altitudinea de croazieră. Avionul și 
pasagerii lui erau condangati. 


Din fericire, teroriștii nu știau că, după ce o aeronavă elvețiană care 
făcea curse regulate spre Israel fusese aruncată în aer de un mecanism 
similar, compartimentele de depozitare ale avioanelor El Al fuseseră 
acoperite cu o armătură groasă, așa încât nici o explozie nu putea 
avaria avionul. Pick-upul explodase, dar explozia fusese blocată de 
armătură. Alertat de o lumină roşie intermitentă, pilotul El Al se 
întorsese imediat la aeroport. Consternate, englezoaicele fuseseră 
interogate și mărturisiseră că se încurcaseră cu tinerii cuceritori 
palestinieni. Dar aceștia doi părăsiseră Italia imediat după ce își 
luaseră un sfásietor rămas-bun de la fetele pe care le trimiseserá la 
moarte. 


Primii oameni ai echipei operative au sosit la Roma si l-au urmárit pe 


Zwaiter câteva zile. Un cuplu tânăr s-a plimbat prin fata ambasadei 
Libiei, și femeia acţiona un aparat de fotografiat ascuns în geantă ori 
de câte ori Zwaiter intra sau ieșea din ambasadă. Niste ,turisti" au 
sosit la Roma în curse diferite. Unul dintre ei, un canadian de 47 de 
ani, cu numele de Anthony Hutton, a închiriat o mașină de la firma 
Avis şi i-a spus funcţionarului că stă la Hotel Excelsior, pe Via Veneto. 
Dacă acesta ar fi verificat informaţia, ar fi aflat că nici o persoană cu 
acest nume nu stătea la Excelsior, exact la fel cum alti „turiști” care 
inchiriaserá mașini în aceeași săptămână dăduseră adrese false 
agenţiilor respective. 


În noaptea de 16 octombrie, Zwaiter s-a întors acasă şi tocmai voia să 
pună o monedă de zece lire în fanta liftului. Intrarea în clădire era 
întunecată, și cineva de la etajul al treilea cânta la pian o melodie 
melancolică. Deodată, doi bărbaţi au apărut din umbră si au descărcat 
12 gloanţe Beretta în trupul lui. Nimeni n-a auzit impuscáturile. Cei 
doi au sărit într-un Fiat 125, parcat în Piazza Annibaliano și, câteva 
ore mai târziu, erau în afara ţării. 


Acum, că Zwaiter fusese ucis, acoperirea lui nu mai era necesară. Un 
ziar din Beirut i-a publicat necrologul semnat de câteva organizații 
teroriste, care-l plângeau pe Zwaiter ca pe „unul din cei mai buni 
combatanți ai noștri”. 


Liderul micii echipe care îl asasinase pe Zwaiter era un israelian de 
vreo 25 de ani, David Molad (nu acesta este numele lui real). Se 
născuse în Tunisia si emigrase, copil fiind, în Israel. Mostenise de la 
părinţii săi, ambii profesori și sioniști, stăpânirea perfectă a limbii 
franceze, o dragoste profundă fata de statul Israel si un patriotism 
înflăcărat. Visase încă de tânăr să fie în serviciul Israelului, chiar cu 
riscul vieţii. În armată, fusese voluntar într-o unitate de comando de 
elită și-și uimise comandanții prin cutezantá și creativitate. După 
terminarea stagiului, se alăturase Mossadului și devenise rapid unul 
dintre cei mai buni agenţi, participând la cele mai hazardate 
operațiuni. Datorită faptului că vorbea fluent franceza, își putea 
asuma uşor o identitate franceză, belgiană, canadiană sau elvețiană. 
Se căsătorise de tânăr și curând devenise tatăl unui băiețel. Dar acest 
fapt nu-i domolise dorința de a servi în primele rânduri ale 
Mossadului. 


După moartea lui Zwaiter, Molad a rămas câteva zile în Israel, apoi a 
plecat la Paris. 


După câteva zile, telefonul suna într-un apartament de pe strada 


Alesia numărul 175 din Paris. La apel a răspuns Mahmoud Hamshari. 


— Domnul Hamshari? Reprezentantul Organizaţiei pentru Eliberarea 
Palestinei în Franța? 


Cel care sunase avea un puternic accent italian. S-a recomandat drept 
jurnalist italian, simpatizant al cauzei palestiniene și doritor să-i ia lui 
Hamshari un interviu. S-au înțeles să se întâlnească într-o cafenea, 
departe de locuința palestinianului. Hamshari, istoric respectat care 
trăia la Paris împreună cu soţia lui frantuzoaicá, Marie-Claude, si cu 
fetița lor, isi luase în ultima vreme precautii foarte stricte. Când 
mergea pe stradă, se uita mereu după oamenii care l-ar fi putut 
urmări; pleca din cafenele și restaurante înainte de a fi terminat ceea 
ce comandase; deseori verifica la vecini dacă nu cumva se interesase 
de el vreun străin. 


La prima vedere, n-ar fi avut de ce să se îngrijoreze. Era un 
universitar, un om moderat, bine integrat în cercurile intelectuale 
pariziene. 


„Nu are nevoie de nici un fel de precautii", scria Annie Francos în 
săptămânalul Jeune Afrique, „pentru că nu este periculos. Serviciile 
secrete israeliene știu bine acest lucru.” 


Dar serviciile secrete israeliene știau ceva mai mult: faptul că 
Hamshari participase la tentativa zădărnicită de asasinare a lui Ben 
Gurion din Danemarca, în 1969; că în 1970 fusese implicat în 
aruncarea în aer a unui avion elveţian de linie, în urma căreia își 
pierduseră viața 47 de persoane; ca și legăturile lui cu misterioși tineri 
arabi, care se strecurau noaptea în apartamentul său, purtând bagaje 
grele. 


Serviciile secrete israeliene știau de asemenea cá acum Hamshari era 
al doilea în ierarhia de comandă a organizației Septembrie Negru în 
Europa. 


Așadar, în ziua în care Hamshari a plecat la interviul cu reporterul 
italian, doi bărbaţi au intrat pe furiș în apartamentul lui, din care au 
ieşit după 15 minute. 


A doua zi, străinii au așteptat până ce soţia și fiica lui Hamshari au 
ieşit din apartament, iar el a rămas singur înăuntru. Atunci telefonul a 
sunat, si profesorul a ridicat receptorul. 


— Domnul Hamshari? Era din nou jurnalistul italian. 


— La telefon. 


În acel moment, Hamshari a auzit un șuierat puternic și, după el, o 
explozie asurzitoare. Sărise în aer o mică bombă ascunsă sub biroul 
lui, şi Hamshari s-a prăbușit, grav rănit. A murit după câteva zile la 
spital, nu înainte de a fi învinuit Mossadul de moartea sa. 


La câteva săptămâni după moartea lui, Mike Harari si un bărbat pe 
nume Jonathan Ingleby au sosit pe insula Cipru si s-au cazat la hotelul 
Olympic din Nicosia. În ultima vreme, Ciprul devenise câmpul de 
bătaie dintre agenţii israelieni si arabi din cauza poziţiei sale, aproape 
de Israel, Siria, Liban și Egipt. De data aceasta, cei doi agenti israelieni 
urmăreau un palestinian numit Hussein Al Bashir. Cu câteva luni 
inainte, Al Bashir fusese numit reprezentantul lui Septembrie Negru in 
Cipru; tot el ráspundea de relatiile cu Uniunea Sovieticá si cu natiunile 
blocului estic, care deveniserá un paradis si un adápost sigur pentru 
teroriști. În Rusia, Cehoslovacia, Ungaria si Bulgaria, teroriștii 
palestinieni se antrenau în clădirile armatei si în unităţi ale forțelor 
speciale. Ţările acestea trimiteau arme și echipamente organizațiilor 
teroriste. Nu puţini lideri palestinieni, entuziaști partizani ai ideologiei 
sovietice, studiau la Universitatea Patrice Lumumba din Moscova. 


Al Bashir era, de asemenea, responsabil de infiltrarea teroriștilor în 
Israel și de uciderea spionilor arabi care veneau în Cipru pentru a se 
întâlni cu șefii lor israelieni. Comitetul X îl condangase la moarte. 


În noaptea aceea, Al Bashir s-a întors în camera lui de hotel, a stins 
lumina și s-a dus să se culce. Jonathan Ingleby s-a asigurat că 
adormise, după care a apăsat pe butonul unei telecomenzi. O explozie 
distrugătoare a zguduit hotelul. Într-o cameră de la etajul al treilea, un 
cuplu de israelieni aflați în luna lor de miere s-au vârât sub pat ca să 
se păzească. Funcţionarul de la recepție a alergat spre camera lui Al 
Bashir. Când fumul s-a mai împrăștiat, el a văzut o scenă terifiantă 
care l-a făcut să leșine: capul însângerat al lui Al Bashir îl privea din 
vasul WC-ului. 


Septembrie Negru s-a răzbunat instantaneu. 


Pe 26 ianuarie 1973, un israelian pe nume Moshe Hanan Ishai s-a 
întâlnit cu un prieten palestinian la Morrison Pub pe strada Jose 


Antonio din Madrid. După ce au părăsit pubul, doi bărbaţi au apărut 
în fata lor și le-au tăiat calea. Palestinianul a fugit, iar cei doi bărbați 
şi-au tras armele, l-au împroșcat cu gloanţe pe israelian și au dispărut. 


După numai câteva zile s-a constatat că numele real al lui Ishai era 
Baruch Cohen, un veteran agent al Mossadului, care înfiinţa o rețea de 
studenți palestinieni la Madrid. Tânărul cu care se întâlnise în pub era 
unul dintre informatorii lui, care fusese de fapt plantat în rețea de 
către Septembrie Negru. Camarazii lui răzbunaseră moartea lui Al 
Bashir lichidându-l pe Baruch Cohen. 


Septembrie Negru a fost de asemenea suspectat de impuscarea si 
rănirea altui agent israelian, Zadok Ophir, într-o cafenea din Bruxelles, 
şi de asasinarea lui Ami Shechori, ataşat la ambasada israeliană din 
Londra, prin intermediul unei scrisori explozive. 


La două săptămâni după moartea lui Al Bashir, Septembrie Negru a 
numit un nou agent în Cipru. La numai 24 de ore de la sosirea sa la 
Nicosia, palestinianul s-a întâlnit cu persoana sa de contact de la KGB, 
s-a întors la hotelul lui, a stins lumina... și a murit în același fel ca 
predecesorul lui. 


Arafat si Ali Hassan Salameh au hotărât atunci să dezlántuie un masiv 
atac de răzbunare. Au plănuit să deturneze un avion, să-l încarce cu 
explozibili si să-l facă să zboare spre Israel cu un comando sinucigaș. 


Avionul urma să se prăbușească în mijlocul Tel Avivului, omorând 
sute de oameni. Era o versiune timpurie a lui 11 septembrie din New 
York. 


Informatorii Mossadului au prins de veste despre aceste pregătiri și 
câțiva agenti au început să urmărească un grup de palestinieni din 
Paris care păreau responsabili de proiect. Într-o noapte, agenţii au 
observat un bărbat mai în vârstă alăturându-se grupului. Au trimis 
fotografia lui la sediile Mossadului și străinul a fost identificat drept 
Basil Al-Kubaissi, un important lider al lui Septembrie Negru. Kubaissi 
era un bine-cunoscut jurist, profesor de drept la Universitatea 
Americană din Beirut si un savant respectat. Dar și el — ca și Zwaiter, 
si Hamshari, si nu puţini alţii — era în secret un om periculos. În 1956 
încercase să-l asasineze pe regele Faisal al Irakului plasând o mașină 
explozivă pe traseul convoiului regal. Bomba explodase prea devreme, 
si Al-Kubaissi fugise in Liban și apoi în Statele Unite. După câţiva ani 
încercase s-o asasineze pe Golda Meir, aflată în vizită în Statele Unite. 
Tentativa de atunci esuase, dar el încercase din nou s-o ucidă la 
congresul Internaționalei Socialiste de la Paris. Si iar ratase. Al- 


Kubaissi nu abandonase încă. Aderase la Frontul Popular pentru 
Eliberarea Palestinei și devenise adjunctul lui George Habash, liderul 
grupului. Participase la planificarea masacrului din 30 mai 1972, în 
care pasageri nevinovați din aeroportul Lod fuseseră atacați de 
teroriști arabi și japonezi. În atac muriseră 26 de persoane, 
majoritatea pelerini portoricani în Tara Sfântă. Ulterior, Al-Kubaissi 
aderase la Septembrie Negru, iar acum se afla la Paris, probabil pentru 
a dirija operațiunea cu avionul. Se cazase într-un mic hotel de pe Rue 
des Arcades, foarte aproape de Place de la Madeleine. 


Pe 6 aprilie, după o cină la Café de la Paix, Al-Kubaissi a plecat spre 
hotelul lui. În Place de la Madeleine îl aștepta echipa operativă a 
Mossadului. Doi oameni erau pe stradă, alți doi într-o mașină. Unul 
din ei avea o perucă blondă. Când Al-Kubaissi s-a apropiat, cei doi 
agenti s-au îndreptat spre el, ridicând piedica armelor. Dar s-a 
întâmplat ceva neașteptat. O mașină vopsită tipátor s-a oprit lângă AI- 
Kudaissi și o tânără drăguță s-a aplecat în afară pe fereastră. Au 
schimbat câteva fraze, și Al-Kubaissi s-a urcat în automobil, care a 
plecat imediat. Frustrati, agenţii au înțeles că femeia era o prostituată 
şi că tocmai îl agátase pe Al-Kubaissi. 


Toată operaţiunea fusese ratată din cauza unei femei de stradă! 


Dar comandantul echipei, prezent la locul întâmplării, și-a liniștit 
luptătorii dezamágiti. 


— Aşteptaţi si uitati-vá, a spus el competent, o să-l aducă înapoi chiar 
aici, în scurt timp. 


Oamenii nu l-au întrebat de unde știa, dar comandantul a avut 
dreptate. De-abia trecuseră 20 de minute, că mașina era înapoi. Al- 
Kubaissi s-a despărțit de prostituată si a pornit-o spre hotel. Fácuse 
doar câțiva pași, când doi bărbaţi au ieșit din umbră, blocându-i calea. 
Unul dintre ei era David Molad. 


Al-Kubaissi a înțeles imediat. 

— Nu! a strigat el în franceză. Nu! Nu faceţi asta! 

Nouă gloanţe i-au perforat trupul, si el s-a prăbușit lângă biserica 
Madeleine. Agenţii Mossadului au sărit înapoi în mașini, care au 


demarat si au părăsit piața. 


A doua zi, ca și în cazul Zwaiter, reprezentanţii Frontului Popular 
pentru Eliberarea Palestinei au dezvăluit adevăratul rol al profesorului 
de drept. 


În lunile care au urmat, Molad si membrii Kidon au ucis câțiva 
mesageri ai lui Septembrie Negru, veniți în Grecia să cumpere 
vapoare, să le încarce cu explozibili și să le trimită spre porturile 
Israelului. 


Dar o întrebare rămânea fără răspuns: Unde era creierul operațiunii 
Miinchen? Unde era Salameh? 


Salameh se afla în sediul său de la Beirut, plănuindu-și următoarele 
mișcări. Prima era ocuparea ambasadei Israelului din Thailanda de 
către o echipă a lui Septembrie Negru. Dar operațiunea a eșuat. 
Amenintati de neinduplecatii generali thailandezi si presati de 
ambasadorul egiptean la Bangkok, teroristii si-au eliberat ostaticii si 
au párásit Thailanda umiliti. 


Urmátoarea operatiune a lui Salameh a fost mai temerará: oamenii lui, 
înarmați până-n dinți, au năvălit în ambasada sauditá de la Khartoum 
în timpul unei petreceri de rămas-bun în cinstea unui agent european 
si au capturat aproape întreg corpul diplomatic din capitala sudanezá. 
La ordinul lui Arafat, ei i-au eliberat pe aproape toti ostaticii și l-au 
reținut numai pe ambasadorul Statelor Unite, Cleo A. Noel, pe 
adjunctul şefului misiunii SUA, George C. Moore, și pe ambasadorul 
belgian interimar, Guy Eid. Urmând instrucţiunile lui Salameh, i-au 
ucis cu o cruzime monstruoasă, trăgând mai întâi în picioarele 
victimelor, apoi ridicând încet gurile puștilor Kalașnikov până când le- 
au sfârtecat piepturile. 


Teroristii au fost arestați după masacru, dar după câteva săptămâni, 
guvernul sudanez i-a pus în libertate. 


Lumea a reacționat cu furie și dezgust la asasinarea barbară a 
diplomaților. Israelul a simțit atunci că venise timpul să dea o lovitură 
mortală grupării Septembrie Negru. 


La Ierusalim, Golda Meir a dat undă verde operațiunii Primăvara 
tinerilor — noua fază a operaţiunii Mânia lui Dumnezeu, aflată in curs 
de desfăşurare. 


Pe 1 aprilie 1973, un turist belgian în vârstă de 35 de ani, Gilbert 
Rimbaud, se caza la hotelul Sands din Beirut. In aceeași zi, un alt 
turist, Dieter Altnuder, trăgea și el la același hotel. Aparent, cei doi 


bărbaţi nu se cunoșteau. Ambii au primit camere cu vedere la ocean. 


Pe 6 aprilie, la hotel au mai sosit trei turisti. Andrew Whichelaw, un 
bărbat spilcuit, îmbrăcat impecabil, era britanic; David Molad, care a 
ajuns pe aeroportul din Roma două ore mai târziu, a prezentat un 
pașaport belgian pe numele Charles Boussard; George Elder, care a 
venit seara, era si el britanic, dar exact opusul compatriotului sáu. Un 
alt turist britanic, Charles Macy, s-a cazat la hotel Atlantic de pe plaja 
El-Baida. Englez adevărat, se interesa de două ori pe zi de buletinul 
meteorologic. 


Fiecare pe cont propriu, cei șase au făcut turul Beirutului, s-au plimbat 
pe străzi si s-au familiarizat cu principalele artere. De la agenţiile Avis 
si Lenacar au închiriat trei Buick-uri Skylarks, un Plymouth break, un 
Valiant si un Renault-16. 


Pe 9 aprilie, o flotilá de nouá nave purtátoare de rachete si vase de 
patrulare ale fortelor navale israeliene a iesit in larg si s-a integrat in 
liniile de trafic international. Vaporul Mivtah transporta o unitate de 
parasutisti sub comanda colonelului Amnon Lipkin, care trebuia sá 
atace sediile Frontului Popular pentru Eliberarea Palestinei. Douá alte 
unități s-au îmbarcat pe nava Gaash: încă un pluton de parașutiști si 
unitatea Sayeret Matkal, sub conducerea colonelului Ehud Barak. Ei 
aveau un alt fel de misiune. Înainte de îmbarcare, fiecare dintre 
soldați primise fotografiile a patru persoane. Primii trei erau Abu 
Yussef, comandantul suprem al grupării Septembrie Negru; Kamal 
Adwan, comandantul suprem al operațiunilor Fatah, care răspundea, 
de asemenea, de operaţiunile desfășurate de Septembrie Negru în 
teritoriile ocupate de Israel; și Kamal Nasser, principalul purtător de 
cuvânt al Fatah. Toţi trei, după cum li s-a spus soldaţilor, locuiau în 
aceeași clădire de apartamente de pe strada Verdun. 


A patra fotografie era a lui Ali Hassan Salameh. Dar despre el nimeni 
nu știa unde se află. 


Membrii comandourilor purtau haine civile. La ora 21.30, în timp ce 
navele se apropiau de Beirut, ei și-au pus peruci și s-au îmbrăcat în 
haine hippie. Ehud Barak și-a pus o rochie, încercând să se transforme 
într-o brunetă voluptuoasă. În sutien ascunsese câteva încărcături 
explozive. 


Iesite din întuneric, câteva bărci de cauciuc au tasnit spre plaja pustie 
a Beirutului, aducându-i pe parașutiștii de pe navele-mamá. În fata lor 
au vázut sase masini, cu cáte unul din ,turisti" la volan. Fiecare soldat 
stia la ce maşină fusese repartizat. În câteva minute, automobilele au 


demarat în trombă în direcţii diferite. Câteva s-au îndreptat spre 
sediul Frontului Popular. Altele, din care unul condus de Molad, au 
luat-o spre clădirea de apartamente în care locuiau liderii organizației 
teroriste. 


Unitatea de comando care se îndrepta spre sediul Frontului Popular 
repetase atacul înainte, folosind o clădire în construcție dintr-o 
suburbie a Tel Avivului. Într-o noapte, când șeful statului-major al 
armatei, David (Dado) El'azar venise să urmărească antrenamentul, de 
el se apropiase un locotenent tânăr și frumos, Avida Shor. 


— S-a stabilit să folosim 120 de kilograme de explozibil pentru a 
demola clădirea din Beirut, îi spusese Avida. Dar este o cantitate 
inutilă și periculoasă. Explozia ar afecta clădirile din apropiere, și sunt 
o mulțime de locatari în ele. 


Apoi a scos un carnetel din buzunar. 


— Am făcut niște calcule. Ar trebui să folosim doar 80 de kilograme 
de explozibil. Cu ele am demola clădirea fără să rănim oameni 
nevinovați din alte case. 


El'azar verificase cifrele și fusese de acord cu sugestia lui Shor. Îl 
instruise apoi pe comandantul operațiunii să folosească o încărcătură 
de maximum 80 de kilograme. 


Parașutiștii au ajuns acum la sediul Frontului Popular. După un scurt 
schimb de focuri, în care și-au pierdut viața doi combatanți israelieni, 
parașutiștii au ocupat holul de la intrare al clădirii și au plasat cele 80 
de kilograme de explozibil. Explozia a prefăcut clădirea într-un 
morman de ruine, ucigând o mulțime de teroriști. Dar nici una din 
casele învecinate n-a fost afectată. 


Unul dintre combatanții uciși era Avida Shor. 


În același timp, alte unități de parașutiști si comando navale au atacat 
câteva tabere teroriste la sud de Beirut într-o mișcare de diversiune, 
cu intenția de a forța un răspuns din partea teroriștilor și a armatei 
libaneze. Dar răspunsul așteptat nu a venit. 


Chiar în acel moment, agenţii Sayeret Matkal au ajuns la clădirea de 
pe strada Verdun. Tocmai voiau să intre, când doi polițiști libanezi au 


trecut pe lângă ei. N-au văzut însă decât un cuplu de îndrăgostiți 
imbrátisándu-se tandru pe trotuar. Romeo nu era altul decât Muki 
Betzer, unul dintre cei mai buni luptători Sayeret, iar unduioasa lui 
Julieta era Ehud Barak. De îndată ce polițiștii au dat colţul, israelienii 
s-au năpustit în clădire. Au pătruns simultan în apartamentul lui 
Kamal Adwan, de la etajul al doilea, al lui Kamal Nasser, la etajul al 
treilea, și al lui Abu Yussef, la al șaselea. 


Liderii teroriștilor n-au avut nici o șansă. Când parașutiștii au năvălit 
în apartamentele lor, ei au pus mâna pe arme, dar soldaţii israelieni 
au fost mai rapizi. În câteva minute, cei trei au fost uciși. Soţia lui Abu 
Yussef a încercat să-şi apere consortul cu propriul corp, dar a fost şi ea 
lovită de gloanţe. O altă victimă a fost o italiancă bătrână care locuia 
pe același palier cu Adwan. Auzind împușcăturile, femeia a deschis 
usa — si a fost lichidatá cu o rafală de gloanțe. 


În timpul operaţiunii, soldaţii au adunat documentele pe care le-au 
găsit în dulapurile și sertarele celor trei lideri. Apoi și-au luat răniții și 
morții și s-au grăbit spre mașini, care au demarat spre plajă, unde îi 
aşteptau bărcile de cauciuc. 


Pe plajă, cei șase „turiști” ai Mossadului și-au parcat cu grijă 
automobilele închiriate, lăsând cheile în contact. După câteva zile, 
companiile de închirieri și-au primit plata via American Express. 


Echipa operativă s-a reunit pe vasul-mamă și a pornit spre Israel. 
Operaţiunea fusese încununată de succes deplin. Sediile Organizației 
pentru Eliberarea Palestinei nu mai existau, liderii lui Septembrie 
Negru fuseseră uciși — si, printre ei, Abu Yussef, comandantul 
organizaţiei. 


Israelienii n-au știut însă că, la numai 50 de metri depărtare de casa 
de pe strada Verdun, Ali Hassan Salameh dormea liniștit într-un 
apartament oarecare. N-a fost deranjat. A doua zi, când s-a anunțat 
moartea lui Abu Yussef, el a devenit liderul lui Septembrie Negru. 


„Primăvara tinerilor” a însemnat sfârșitul organizației Septembrie 
Negru. Ea nu s-a mai refăcut niciodată după ce toti liderii ei au fost 
uciși. 


Toţi, cu excepţia unuia. 
La Tel Aviv, documentele adunate în timpul operațiunii au contribuit 


la rezolvarea unui mister pe care Mossadul nu-l putea dezlega de doi 
ani de zile. Era vorba de Cazul Paștelui. 


În aprilie 1971, două frantuzoaice tinere si drágute aterizaserá pe 
aeroportul Lod si incercaserá sá treacá de serviciul de imigratie cu 
pasapoarte franceze false. Serviciul de securitate al aeroportului 
primise o avertizare prealabilá despre sosirea lor. Fetele fuseserá duse 
într-o cameră laterală, unde fuseseră controlate de polițiste si de 
agente ale  Shabakului. S-a constatat cá, în mod straniu, 
îmbrăcămintea pasagerelor, inclusiv lenjeria lor, cântărea de două ori 
mai mult decât era normal. Politistele au observat că hainele 
frantuzoaicelor erau impregnate cu un praf alb. Aparent, hainele 
fuseseră cufundate într-o soluție densă care conținea pulberea aceea 
albă. Când îmbrăcămintea a fost scuturată și frecată, din ea au căzut 
mari cantități din praful respectiv. Aceeași pulbere a fost găsită în 
tocurile sandalelor scumpe ale frantuzoaicelor. Cele două tinere cárau 
aproape zece kilograme de praf alb, care s-au dovedit a fi un puternic 
explozibil plastic. Într-o cutie cu tampoane dintr-unul din bagajele 
fetelor, politia a găsit o mulțime de detonatoare. 


La interogatoriu, cele două tinere au clacat și au recunoscut că erau 
surori, fiicele unui bogat om de afaceri marocan. Se numeau Nadia și 
Madeleine Bardeli. Fuseseră contactate de un bărbat la Paris și, 
aventuroase din fire, fuseseră de acord să introducă pe furiș praful în 
Israel. 


— Cine mai e cu voi în afacerea asta? le-au întrebat anchetatorii. 


În după-amiaza aceea, câţiva ofiţeri de poliție au descins în micul 
hotel Commodore din Tel Aviv și au arestat un cuplu francez în vârstă 
- Pierre si Edith Bourghalter. Când le-au dezasamblat radioul cu 
tranzistori, au constatat că era umplut cu fuzibile cu acțiune întârziată 
pentru manufacturarea de încărcături explozive. Pierre Bourghalter a 
izbucnit în lacrimi. 


În ziua următoare, comandantul operaţiunii, nestiutor, a aterizat si el 
în Israel, sub înfățișarea unei atrăgătoare frantuzoaice de 26 de ani, 
identificată în pașaport drept Francine Adeleine Maria. Pe numele ei 
adevărat Evelyne Barges, era bine cunoscută Mossadului ca teroristă 
profesionistă, marxistă convinsă, care mai participase la câteva atacuri 
teroriste în Europa. 


Când au fost interogati de poliție, membrii așa-numitei Echipe a 
Paștelui au mărturisit că intenționau să detoneze încărcăturile cu 
exploziv în nouă hoteluri mari din Tel Aviv, în perioada de vârf a 
sezonului turistic, și să omoare cât mai mulți turiști și israelieni, dând 
o lovitură puternică Israelului. 


Simpaticul grup de francezi a ajuns la închisoare, dar omul care 
trăsese sforile din spatele scenei n-a fost prins. Acesta era Mohammad 
Boudia, un algerian fermecător, directorul unui teatru din Paris și el 
însuși actor. Din nou un doctor Jekyll si domn Hyde - un om de 
culturá, intelectual si artist, a cárui viatá pe scená era doar o acoperire 
pentru activitátile sale criminale. Era iubitul Evelynei Barges si 
implicat in atát de multe povesti de dragoste, incát agentii Mossadului 
l-au numit Barbá Albastrá. 


Boudia se aflase initial sub comanda lui George Habash si a Frontului 
Popular pentru Eliberarea Palestinei. La un an dupá ce Echipa Pastelui 
fusese capturatá, el aderase la Septembrie Negru si fusese numit seful 
organizatiei in Franta. Avusese de a face cu asasinarea lui Khader 
Kanou, un reporter sirian din Paris, suspectat cá era informator al 
Mossadului. Boudia răspundea, de asemenea, de operațiunile 
organizate de Septembrie Negru în Europa si planificase un atac 
asupra unei tabere de tranzit pentru evreii imigranți din Rusia. După 
asasinarea lui Hamshari, devenise extrem de precaut, iar urmărirea lui 
ajunsese să fie incredibil de dificilă. 


În mai 1972, o echipă a grupului Massada a sosit la Paris și a încercat 
să-l găsească pe Boudia. Aveau numele și adresa noii lui amante. 
Agenţii au așteptat cu răbdare la colțul clădirii în care locuia femeia. 
În cele din urmă, Boudia a apărut ca din senin și s-a furigat înăuntru. 
Dar a doua zi, când cei mai mulți dintre rezidenți au părăsit clădirea 
plecând la lucru, el nu era printre ei! Abia după o lună frustrantă, 
când agenţii au comparat rapoartele zilnice, au observat ceva straniu: 
în fiecare dimineață, după nopţile toride petrecute de Boudia cu iubita 
sa, printre cei care ieșeau din casă se afla o femeie înaltă, solidă. 
Uneori era blondă, alteori, brunetă... Până la urmă, agenţii au 
rezolvat enigma: folosindu-și talentele de actor, Boudia se deghiza în 
femeie înainte de a ieși din clădire. 


Dar acum, din cine știe ce motiv, el încetase să-și mai viziteze metresa, 
iar agenții Mossadului i-au pierdut urma. Singurul indiciu pe care-l 
mai aveau era că pleca în fiecare dimineață cu metroul la întâlnirile 
lui si schimba trenul la staţia Étoile, sub Arcul de Triumf. Stația 
aceasta de metrou era un nod de transport — o mulțime de trenuri 
treceau prin ea, milioane de oameni se grăbeau prin pasajele 
subterane, schimbând liniile. Cum ar fi putut să-l găsească aici pe 
Boudia, „omul cu o mie de fete"? 


Dar nu aveau de ales. Au fost alertati agenti ai Mossadului de peste tot 
din Europa. O mulțime de israelieni au primit fotografii ale lui Boudia 
si au fost postați în coridoarele, pasajele, culoarele și platformele 


giganticei staţii Etoile. A trecut o zi, apoi două, trei, și nimic nu se 
întâmpla. Dar, într-a patra zi, unul dintre agenţi l-a identificat pe 
terorist — deghizat, machiat, si totuși același. De data aceasta 
israelienii s-au ținut după el ca niște umbre, până ce s-a urcat in 
mașina lui, parcată aproape de ieșirea din metrou. l-au urmărit 
automobilul și l-au ţinut sub observaţie toată noaptea, pentru cá 
Boudia a rămas într-o casă de pe strada Fossés-Saint-Bernard, probabil 
domiciliul noii sale amante. În dimineaţa următoare, pe 29 iunie 
1973, Boudia s-a dus la mașina lui, a inspectat-o temeinic din exterior, 
a aruncat o privire sub șasiu si, aparent satisfăcut, a deschis portiera si 
s-a aşezat pe locul şoferului. În clipa următoare, o explozie asurzitoare 
a prefăcut mașina într-un morman înnegrit de metal contorsionat si La 
ucis pe terorist. Potrivit jurnaliștilor europeni, ramsad-ul Zvi Zamir a 
urmărit explozia dintr-un colț al străzii. 


Dar şefii Mossadului n-au avut timp să-și sărbătorească succesul. La 
sediul serviciilor secrete israeliene a sosit un mesaj urgent: un mesager 
special al lui Septembrie Negru, algerianul Ben Amana, fusese trimis 
la o întâlnire cu Ali Hassan Salameh. Ben Amana traversase Europa 
urmând un itinerar bizar, întortocheat, si ajunsese la Lillehammer, o 
stațiune din Norvegia. 


După câteva zile, echipa operativă Kidon, sub comanda lui Mike 
Harari, s-a postat în Lillehammer. Nimeni n-avea habar ce căuta 
Salameh in liniștitul oraș norvegian. Un prim grup l-a urmărit pe Ben 
Amana la piscina orașului și l-a văzut luând contact cu un bărbat ce 
părea să vină din Orientul Mijlociu. Cei trei membri ai echipei s-au 
uitat la fotografiile pe care le aveau și au ajuns la concluzia că 
bărbatul era, indubitabil, Salameh. Au ignorat opinia celui de al 
patrulea coleg, care îl auzise vorbind cu alte persoane și le atrăsese 
atenția asupra faptului că era imposibil ca Salameh să vorbească 
norvegiana. 


Agenţii au fost absolut siguri de identitatea celui pe care îl urmăreau, 
asa că l-au urmărit pe Salameh pe străzile din Lillehammer și l-au 
văzut în compania unei tinere norvegiene gravide. 


Operaţiunea a intrat în faza finală. Din Israel au sosit mai mulți 
agenţi, printre care Zvi Zamir. Eliminarea lui Salameh trebuia să fie 
ultimul pas în distrugerea definitivă a organizaţiei Septembrie Negru, 
iar Zvi Zamir voia să fie acolo la final. Asasinii urmau să fie ubicuul 
Jonathan Ingleby, Rolf Baehr și Gerard Emile Lafondo. David Molad n- 
a participat la această operaţiune. Echipa auxiliară a închiriat mașini 
si camere la hotel. Unii afirmă că rezidenții orașului au observat 


imediat o activitate bizară; prezența mai multor ,turisti" ale căror 
mașini străbăteau orașul în toate direcțiile nu era o priveliște 
obișnuită în Lillehammer pe timpul verii. 


Pe 21 iulie 1973, Salameh și prietena lui gravidă au ieșit dintr-un 
cinematograf, unde-l văzuseră pe Clint Eastwood în filmul Acolo unde 
se avântă vulturii. Cuplul a luat autobuzul si a coborât pe o stradă 
liniştită, pustie. Pe neașteptate, o maşină albă a frânat lângă ei; doi 
bărbaţi au sărit din ea pe trotuar, înarmaţi cu pistoale Beretta, și au 
ciuruit trupul lui Salameh cu 14 gloanţe. 


Prințul Roșu era mort. 


Operaţiunea odată terminată, Mike Harari le-a ordonat oamenilor lui 
să părăsească imediat Norvegia. Ieşirea din tara s-a facut după toate 
regulile: primii au plecat asasinii, abandonând mașina albă în centrul 
orașului Lillehammer și luând primul avion de la Oslo. Mike Harari și 
majoritatea celorlalți agenţi au fost următorii, lăsând în urmă echipa 
care trebuia să elibereze casele și să înapoieze mașinile închiriate. Dar 
o coincidență neașteptată a întors totul pe dos. O femeie care locuia 
aproape de locul unde se trăseseră focurile de armă notase culoarea 
albă si marca — Peugeot — a mașinii asasinilor; un ofițer de poliţie, care 
descongestiona un blocaj în trafic între Lillehammer și Oslo, văzuse la 
rândul său un Peugeot alb condus de o femeie cu o înfăţişare ciudată 
si notase numărul de înmatriculare. A doua zi, când mașina a fost 
înapoiată la biroul de închirieri de pe aeroport, politia i-a arestat pe 
ocupanti, Dan Aerbel si Marianne Gladnikoff. Interogarea lor a dus la 
arestarea a incá doi agenti, Sylvia Raphael si Avraham Gemer. Alti doi 
au fost arestați în aceeaşi zi. Aerbel si Gladnikoff au cedat 
interogatoriilor dure. Ei au dezváluit informatii ultrasecrete privitoare 
la operațiune, adresele caselor închiriate de Mossad în Norvegia si în 
toată Europa, reguli conspirative, numere de telefon și modul de 
operare al serviciului secret. Poliţia a descins într-un apartament din 
Oslo şi a găsit acolo o sumedenie de documente; a mai descoperit și că 
Ig'al Eyal, responsabilul cu securitatea al Ambasadei Israelului, avea 
legături cu Mossadul. A fost un dezastru. 


A doua zi, presa din Norvegia a publicat știri despre arestarea 
agenţilor israelieni. A fost o lovitură teribilă pentru prestigiul și 
credibilitatea Mossadului. Dar presa a mai publicat o știre, de data 
asta devastatoare: Mossadul ucisese pe altcineva. 


Bărbatul asasinat la Lillehammer nu era Ali Hassan Salameh. Era 
Ahmed Bushiki, un chelner marocan care venise în Norvegia in 


căutare de lucru. Se căsătorise cu o norvegiană blondă, Torril, gravidă 
în luna a șaptea. 


Ziarele din toată lumea s-au umplut de titluri senzaţionale. Agenţii 
prinși au fost judecați si unii dintre ei, condangati la ani lungi de 
închisoare. Sylvia Raphael a făcut o puternică impresie asupra 
norvegienilor prin atitudinea ei mândră si nobilă. Procesul i-a oferit o 
neașteptată recompensă: s-a îndrăgostit de avocatul ei norvegian și, 
după ce a fost eliberată din închisoare, s-a măritat cu el si a trăit 
fericită până în 2005, când a murit de cancer. 


După fiascoul de la Lillehammer, șefii Mossadului au trebuit să o ia de 
la capăt - să schimbe regulile conspirative, să abandoneze 
ascunzătorile, să stabilească noi contacte... Au fost siliți să-și asume 
responsabilitatea pentru moartea lui Ahmed Bushiki și să plătească 
familiei lui 400 000 de dolari. Dar cel mai rău a fost că legenda 
gloriosului, invincibilului Mossad fusese distrusă. 


Golda Meir i-a ordonat lui Zvi Zamir să încheie imediat operațiunea 
„Mânia lui Dumnezeu”. Dar, curând, eșecul acesteia a fost eclipsat de 
evenimente mult mai dramatice. Pe 6 octombrie, armatele Egiptului și 
Siriei au demarat un atac-surpriză împotriva Israelului. Începea 
Războiul de Yom Kippur. (vezi capitolul 14) 


Au trecut doi ani. 


Într-o frumoasă seară de primăvară a anului 1975, o familie din Beirut 
o găzduia pe cea mai frumoasă femeie din lume. Georgina Rizk merita 
cu prisosintá acest titlu. Cu patru ani în urmă fusese aleasă Miss 
Univers în celebrul concurs de frumusețe desfășurat la Miami, în 
Florida. Superba tânără libaneză câștigase faimă, premii, călătorii, 
întâlniri cu lideri din toată lumea... Întoarsă în Liban, făcuse o carieră 
remarcabilă ca supermodel și proprietar al unui lanţ de magazine de 
modă. 


În seara aceea, în casa prietenilor ei, Georgina a întâlnit un tânăr 
chipeș și charismatic. S-au îndrăgostit. După doi ani, pe 8 iunie 1977, 
se căsătoreau. Fericitul mire era Ali Hassan Salameh. 


Cariera lui luase și ea tot mai mult avânt în anii din urmă. La finele lui 
1973, Septembrie Negru încetase să existe. În ciuda colapsului 
organizației sale, Salameh devenise mâna dreaptă a lui Arafat și „fiul 
adoptiv” al acestuia; se zvonea că urma să fie numit succesorul lui 
Arafat la cârma Organizaţiei pentru Eliberarea Palestinei. 


După căderea lui Septembrie Negru, Salameh devenise șeful Forței 
Saptesprezece, care răspundea de securitatea personală a liderilor 
Fatah si de toate loviturile date prin surprindere. Salameh La însoțit 
pe Arafat într-o călătorie la New York. Liderul palestinian a intrat în 
Adunarea Generală a Naţiunilor Unite ținând în mână o ramură de 
măslin, dar purtând la curea o armă. Salameh a fost lângă Arafat când 
acesta a făcut o călătorie la Moscova și s-a întâlnit cu mai mulți lideri 
internaționali. Spre consternarea Israelului, era curtat și de CIA. 


Central Intelligence Agency a făcut o mare gafă atunci când a decis să 
ignore trecutul sângeros al Prințului Roșu, rolul său în masacrul de la 
München, asasinarea bestială a diplomaților americani la Khartoum, 
pe care tot el o pusese la cale, simplul fapt că Salameh era unul din cei 
mai periculoși teroriști din lume, și să-l recruteze ca informator. CIA 
spera că Salameh va ajunge să servească loial interesele americane. I-a 
oferit lui Salameh sute de mii de dolari, dar el a refuzat. Pe de altă 
parte, palestinianul a fost de acord să petreacă o lungă vacanță 
împreună cu Georgina în Hawaii, unde toate cheltuielile i-au fost 
acoperite de agenția americană. 


Stilul de viata al lui Salameh se schimbase, prietenii săi începuseră să 
creadă că viata nu-i mai era în pericol. Dar el simţea că zilele îi sunt 
numărate. Nu înceta să vorbească despre moarte. 


— Știu, i-a spus unui reporter, că, atunci când soarta mea va fi 
pecetluită, va veni sfârșitul. Nimeni nu va mai fi în stare să mă 
salveze. 


Si Israelul a hotărât să-i pecetluiască soarta. 


În Israel se petrecuseră multe schimbări după dispariţia lui Septembrie 
Negru. Golda Meir plecase, succesorul ei, Yitzak Rabin, demisionase, 
si la putere era acum un nou prim-ministru, Menahem Begin. Zvi 
Zamir fusese înlocuit ca ramsad de generalul Yitzhak (Haka) Hofi, un 
fost comandant al Regiunii de Nord. Teroarea palestiniană împotriva 
Israelului continua în erupții sporadice. În 1976, deturnarea unui 
avion Air France spre Entebbe, în Uganda, se încheiase cu un temerar 
raid de salvare executat de parașutiști israelieni și de Sayeret Matkal. 
În 1978, teroriști Fatah aterizaseră în Israel, deturnaseră un autobuz 
civil si îl îndreptaseră spre Tel Aviv. Fuseseră opriți de un baraj rutier 
la periferia orașului, și, în final, învinși, dar nu înainte de a fi ucis 35 
de pasageri. Oameni obișnuiți — bărbaţi, femei si copii — erau cu 
regularitate omorâți brutal ca urmare a incursiunilor teroriste pe 
teritoriul Israelului. 


Menahem Begin a simţit că nici un terorist cu mâinile pătate de sânge 
nu poate fi lăsat să-și continue crimele. Spre sfârșitul anilor 1970, 
numele lui Salameh era din nou pe lista agenţilor israelieni. 


La Beirut a fost trimis un agent sub acoperire al Mossadului, care a 
reușit să se înscrie în clubul de fitness unde se antrena Salameh. Într-o 
zi, ducându-se la saună, acesta s-a trezit fata în fata cu Salameh nud. 


Întâmplarea a declanșat o dezbatere aprinsă la sediul Mossadului. Un 
Salameh nud într-un club sportiv era o pradă uşoară. Pe de altă parte, 
orice tentativă de a-l ucide acolo s-ar fi încheiat cu moartea unor 
civili. De aceea, planul a fost abandonat. 


A intrat apoi în scenă Erika Mary Chambers. 


Era o englezoaică singură, excentrică si stranie, care, în ultimii patru 
ani, locuise în Germania. A sosit la Beirut și a închiriat un apartament 
la etajul al optulea al unei clădiri, la colțul dintre strada Verdun și 
strada Madame Curie. Vecinii ei au poreclit-o Penelopa. Ea le-a spus 
că lucra ca voluntar pentru o organizație internațională care se 
îngrijea de copiii săraci. Era văzută, într-adevăr, în spitale si centre de 
ajutorare. Unii spuneau chiar cá se întâlnise cu Ali Hassan Salameh. 
Părea să fie o femeie foarte singură. Întotdeauna ciufulită, îmbrăcată 
neglijent, Penelopa apărea pe stradă cu farfurii pline cu mâncare 
pentru pisici vagaboande. Se spunea că apartamentul îi era plin și el 
de felinele ei iubite. Era și o pictoriță pasionată, dar cei care îi vedeau 
pânzele erau de părere că are un talent limitat. 


Dar, pe lângă peisajele libaneze, ceea ce o interesa cu adevărat pe 
Miss Chambers era traficul aglomerat de pe strada de sub balconul ei 
si, în mod deosebit, trecerea zilnică a două mașini: un Chevrolet break 
cafeniu, întotdeauna urmat de un jeep Land Rover. Folosind un cod, 
Erika nota scrupulos momentul și direcția în care treceau cele două 
vehicule. Veneau în fiecare dimineață din cartierul Snoubra, pe 
străzile Verdun si Curie, îndreptându-se spre sud, către sediul Fatah; 
se întorceau la vremea prânzului și reapăreau în primele ore ale după- 
amiezii, luând-o din nou într-acolo. 


Observând mașinile cu un binoclu, Erika îl recunoscuse pe Salameh pe 
bancheta din spate a Chevroletului, între doi bodyguarzi înarmați. Alti 
câțiva teroriști înarmaţi se aflau in Land Roverul care venea în spatele 
lor. 


Gărzile lui Salameh puteau, desigur, să-l protejeze, dar nu-l puteau 
salva de cel mai mare dușman al unui agent secret: rutina. De când se 


căsătorise cu frumoasa Georgina, viata lui Salameh urma un tipar 
neschimbat: se mutase cu soţia sa în cartierul Snoubra și mergea la 
lucru ca un funcționar, în fiecare dimineaţă la aceeași oră, venea acasă 
să mănânce prânzul și să se odihnească și, după ce-și făcea siesta, se 
întorcea la slujbă. Ignora regulile de bază ale oricărei activități 
secrete: niciodată să nu ai obiceiuri fixe, niciodată să nu rămâi mai 
multă vreme la aceeași adresă, niciodată să nu foloseşti de două ori 
același itinerar, niciodată să nu cálátoresti la aceleași ore. 


Pe 18 ianuarie 1979, un turist englez pe nume Peter Scriver a sosit la 
Beirut, s-a cazat la hotelul Mediteranée si a închiriat de la agenția 
Lenacar un Volkswagen Golf albastru. În aceeași zi s-a întâlnit cu un 
turist canadian, Ronald Kolberg, care stătea la hotelul Royal Garden și 
închiriase un Simca Chrysler, tot de la Lenacar. Kolberg nu era altul 
decât David Molad. Cel de-al treilea client al popularei agenţii de 
închirieri a apărut a doua zi. Era Erika Chambers, care voia să 
închirieze o maşină „pentru o excursie la munte”. A semnat pentru un 
Datsun, pe care l-a parcat foarte aproape de casă. 


În noaptea aceea, trei nave purtătoare de rachete israeliene s-au 
apropiat de plaja pustie dintre Beirut și portul Junia și au lăsat pe 
nisipul umed o încărcătură masivă de explozibil. Kolberg și Scriver se 
aflau acolo și au încărcat explozibilul în Volkswagen. 


Pe 21 ianuarie, Peter Scriver și-a părăsit hotelul, și-a dus 
Volkswagenul albastru pe strada Verdun și l-a parcat într-un loc care 
putea fi perfect văzut de la ferestrele Erikái Chambers. Apoi a luat un 
taxi spre aeroport și s-a îmbarcat într-un avion spre Cipru. Ronald 
Kolberg și-a încheiat și el socotelile la hotel și s-a dus la hotelul 
Montmartre din Jounieh. 


La ora 15.40, ca de obicei, Ali Hassan Salameh s-a urcat în Chevroletul 
său. Bodyguarzii lui au intrat în Land Rover, iar cele două mașini s-au 
îndreptat spre sediul Fatah. Mașinile au venit încet pe strada Marie 
Curie şi au dat colțul pe strada Verdun. 


Erika Chambers le urmărea de la etajul opt al clădirii unde locuia. 
Molad stătea lângă ea, ţinând în mână o telecomandă. 


Chevroletul s-a apropiat lin de Volkswagenul albastru. În acel 
moment, Molad a apăsat butonul telecomenzii. 


Volkswagenul a explodat, prefăcându-se într-o uriașă minge de foc. 
Cuprins de flăcări, Chevroletul a explodat și el. Bucáti mari de metal si 
cioburi de sticlă au fost proiectate violent în aer. Ferestrele caselor 


vecine s-au cutremurat și pe trotuar au căzut bucăţi de sticlă. Oripilati, 
trecătorii nu-și puteau lua privirile de la trupurile pasagerilor din 
Chevrolet, amestecate cu rămășițele înnegrite ale mașinii. 


Masini de poliție si ambulante s-au repezit spre locul evenimentului si 
medicii au scos din caroseria deformată a Chevroletului trupul 
şoferului, pe ale celor doi bodyguarzi și pe al lui Ali Hassan Salameh. 


La Damasc, un mesager tulburat i-a adus o telegramă urgentă lui 
Yasser Arafat, care prezida un miting la hotelul Meridien. Consternat, 
Arafat a parcurs în fugă telegrama și a izbucnit în lacrimi. 


În aceeași noapte, o barcă mică de cauciuc, lansată la apă de o navă 
purtătoare de rachete, a acostat pe plaja Junia. Ronald Kolberg și 
Erika Chambers au sărit în ea și au fost transportaţi la nava-mamă. 
După câteva ore erau în Israel. Poliţia libaneză a găsit mașinile lor 
închiriate parcate pe plajă, cu cheile în contact. 


Erika Mary Chambers era numele real al unui agent al Mossadului, o 
evreică britanică. Femeia trăise în Anglia si Australia înainte de a 
imigra în Israel și fusese recrutată de Mossad în timp ce studia la 
Universitatea Ebraică. S-a întors în Israel și nu s-a mai auzit niciodată 
de ea. 


Acesta a fost sfârșitul operațiunii Căutarea și totodată sfârșitul Mâniei 
lui Dumnezeu. 


Septembrie Negru fusese eliminat. 


După mai mulți ani, detaliile operaţiunii au ieșit la lumină. Generalul 
Aharon Yariv a recunoscut într-un interviu televizat că o sfătuise pe 
Golda Meir „să ucidă cât mai multi lideri ai grupării Septembrie 
Negru”. A recunoscut de asemenea că a fost surprins să vadă că „o 
operațiune militară a forțelor noastre din Beirut și câteva asasinate în 
Europa fuseseră suficiente pentru a-i face pe liderii Fatah să înceteze 
terorismul peste hotare. Este o dovadă că am avut dreptate folosind un 
timp această metodă.” 


Dar întunecata poveste a avut un epilog surprinzător și promițător. În 
1996, jurnalistul israelian Daniel Ben Simon a fost invitat de prieteni 
la o petrecere la Ierusalim. Acolo a întâlnit un palestinian tânăr și 
simpatic, îmbrăcat impecabil și vorbind fluent engleza, care i s-a 
prezentat drept Ali Hassan Salameh. 


— Este numele celui care a pus la cale masacrarea atletilor israelieni 


la Miinchen, a spus Ben Simon. 
— Era tatăl meu, a confirmat tânărul. A fost ucis de Mossad. 


Si i-a spus lui Ben Simon, rămas mut de uimire, că trăia de ani de zile 
cu mama sa în Europa și că venise la Ierusalim invitat de Yasser 
Arafat. 


— N-as fi crezut niciodată, a adăugat el, cá va veni ziua când voi 
dansa împreună cu tineri israelieni la o petrecere la Ierusalim. 


Şi-a descris voiajul prin Israel, calda ospitalitate a oamenilor întâlniți 
si și-a exprimat dorinţa de a contribui la reconcilierea dintre israelieni 
şi palestinieni. 


— Sunt un om al păcii sută la sută, a spus tânărul Salameh. Tatăl meu 
a trăit în vremuri de război și a plătit cu viața pentru aceasta. Acum a 
început o eră nouă. Sper ca pacea între israelieni și palestinieni să fie 
cel mai important eveniment din viata celor două popoare. 


CAPITOLUL 13 


FECIOARELE SIRIENE 


Într-o noapte furtunoasă din noiembrie 1971, o navă purtătoare de 
rachete a marinei israeliene lupta împotriva valurilor Mediteranei 
furibunde, care îi îngreunau drumul spre coasta siriană. Lăsase în 
urmă marea bază navală din Haifa la căderea serii, plutise de-a lungul 
coastei libaneze şi intrase în apele teritoriale siriene. Întunecată, 
trecuse de portul iluminat Latakia și-și continua cursa către nord. În 
cele din urmă, a acostat la o distanță sigură de plaja pustie, aproape 
de granița turcă. Mai multi soldati din unitățile de comando ale 
Flotilei navale 13 au apărut la bordul navei care se balansa violent și 
au lansat la apă câteva bărci de cauciuc. 


Când au fost gata de plecare, ușa unei cabine laterale încuiate s-a 
deschis și dinăuntru au ieșit trei bărbaţi îmbrăcaţi civil. Aveau fețele 
acoperite de keffiyeh în carouri și în bagajele lor impermeabile 
transportau mici aparate de emisie-receptie, pașapoarte falsificate, 
obiecte personale și revolvere încărcate. Fără a scoate un cuvânt, au 
sărit în bărcile de cauciuc, care s-au îndreptat spre plajă. Soldatilor nu 
li se spusese cine erau acești bărbați sau motivul pentru care îi 
aduceau în Siria. Când bărcile s-au apropiat de coastă, puţin înainte de 
ivirea zorilor, cei trei civili s-au cufundat în apa rece ca gheața și au 
înotat spre țărm. Au stat ascunși în valuri până când au văzut silueta 
unui bărbat care aștepta pe nisip. Atunci au străbătut ultimii câțiva 
metri care îi despárteau de plajă și s-au apropiat de el. Omul era 
Yonatan, nume de cod „Prosper”, șeful lor. Adusese haine uscate 
pentru prietenii săi inghetati si ei s-au schimbat imediat. La condus 
apoi la mașina lui, ascunsă în apropiere. La volan aștepta un străin, 
probabil un ajutor local al Mossadului, care a demarat și a intrat abil 
în traficul de pe una din principalele autostrăzi ale Siriei. Câteva ore 
mai târziu, intrau în Damasc. 


Străinii s-au cazat în două hoteluri. După un somn lung, s-au întâlnit 
şi au pornit să exploreze capitala siriană. Toţi erau foști membri ai 
unităților de comando ale Flotilei 13, acum agenţi ai Mossadului, și se 
aflau în cea mai neobișnuită misiune din viața lor. Printre ei se afla și 
David Molad. 


Operaţiunea fusese proiectată cu câteva săptămâni în urmă, la sediul 


Mossadului din Tel Aviv. Ramsad-ul, Zvi Zamir, șeful Caesarea, Mike 
Harari, si câțiva alti șefi de departament se întâlniseră cu cei patru 
tineri, ale căror vârste erau cuprinse între 23 și 27 de ani. Cei patru 
erau prieteni buni și participaseră împreună la câteva operațiuni care 
îmbinaseră abilitățile lor de soldati de marină cu trainingul 
Mossadului. Toti erau născuţi în Africa de Nord și vorbeau excelent 
franceza si araba. Își spuneau Cosa Nostra, la fel ca Mafia siciliană. 
Zamir începuse să-i instruiască. 


În urmă cu doi ani, Mossadul primise un mesaj din Siria, de la liderii 
comunității evreiești tot mai rărite. Regimul autocrat al preşedintelui 
Hafez Al-Assad, care preluase puterea în 1970, îi oprima si îi 
persecuta pe evreii locali. Multi dintre ei reușiseră să fugă din tara, 
lăsând în urmă o comunitate infimă, îmbătrânită. Bărbaţii tineri și 
capabili evadaseră din Siria, lăsând în urmă evreice tinere care n- 
aveau nici o speranță să-și găsească soți. Cea mai bună opțiune pentru 
ele era să ajungă în Israel. 


După cum le spusese Zamir celor din Cosa Nostra, o parte dintre fete 
încercaseră să fugă prin Liban, cu ajutorul unor contrabandiști pe 
care-i mituiserá. Unele fuseseră prinse, bătute, torturate, chiar 
împușcate. Puţine reușiseră să ajungă la Beirut. Toate aveau adresa 
unei case conspirative din capitala libaneză. Ajutoarele locale ale 
Mossadului aveau grijă de ele până ce erau transferate în Israel. 


Într-o noapte din iarna lui 1970, o navă israeliană se apropiase de 
portul Junia, la nord de Beirut, unde pescarii locali aduseseră 12 fete 
evreice fugite din Siria. 


Căpitanul navei israeliene era un veteran lup de mare, fost membru de 
echipaj pe submarin, colonelul Avraham (Zabu) Ben Ze'ev. Înaintea 
operațiunii, el și oamenii lui făcuseră un antrenament foarte riguros 
pe o navă-simulacru pe care-o construiseră la o bază navală. 
Antrenamentul fusese excelent, și transferul fetelor la bord se făcuse 
acum lin și eficient. Zabu isi pusese oamenii să le dea pături, 
sandviciuri si cafele fetelor îngheţate de frig și tremurânde și apoi le 
dusese în cea mai mare viteză la Haifa. Acostase la ora 16.00 și, spre 
marea lui surpriză, văzuse silueta inconfundabilă a prim-ministrului, 
Golda Meir, care aștepta pe chei împreună cu șeful statului-major al 
Forțelor de Apărare ale Israelului, generalul Haim Bar-Lev, și cu 
adjunctul său, generalul David (Dado) Elazar. Golda dăduse o 
petrecere frugală pentru fetele siriene și fusese profund mișcată de 
istorisirile lor. Pe parcursul anului următor, Ben Ze'ev și succesorul 
lui, Amnon Gonen, mai executaseră câteva operațiuni, aducând alte 
tinere siriene de pe coastele libaneze în Israel. Dar trecerea graniței 


siriano-libaneze devenise o afacere foarte riscantă, iar în 
contrabandistii si pescarii arabi nu se putea avea încredere. Atunci 
Golda hotărâse că trebuia să aducă fetele rămase direct din Siria în 
Israel. 


Il sunase pe Zamir si îl instruise să le salveze pe fecioarele siriene. 


La întâlnirea cu Cosa Nostra, Zamir s-a adresat celor patru tineri: 
— Trebuie să salvaţi fetele. Asta e îndatorirea voastră. 


În sala de conferințe s-a declanșat o dezbatere încinsă. Putea fi aceasta 
o misiune potrivită pentru agenţi ai Mossadului? a întrebat unul dintre 
bărbați. O asemenea sarcină ar trebui încredințată Agenţiei Evreieşti 
din Shabak. Un altul a adăugat supărat că Mossadul nu era o agenţie 
matrimonială, iar ofițerii lui n-ar trebui să-și riște viețile într-una din 
cele mai periculoase si crude tari arabe numai pentru a se asigura cá o 
mână de fecioare evreice aveau să-și găsească miri. 


Ramsad-ul a fost de neclintit. Le-a amintit oamenilor lui că salvarea 
comunităților evreiești din țările dușmane era una din misiunile 
Mossadului încă de la începuturile sale. 


Operaţiunea a primit numele de cod Smicha — cuvântul ebraic pentru 
„pătură”. 


A doua zi, după ce au debarcat pe teritoriul sirian, membrii Cosa 
Nostra au căpătat mai multă încredere în sine. S-au plimbat pe străzile 
Damascului, pălăvrăgind în franceză. Au cercetat împrejurimile și s-au 
asigurat că nu erau urmăriți de Mukhabarat, temutul serviciu de 
spionaj sirian. Mai târziu în aceeaşi zi, s-au plimbat prin pieţele 
iluminate ale orașului și au intrat într-un magazin de bijuterii. Prosper 
si Claudie (Emanuel Allon) tocmai examinau bijuteriile, conversând în 
franceză, când vânzătorul s-a aplecat spre ei și le-a soptit: 


— Sunteţi dintre bnai amenu (în ebraică „oamenii noștri”), nu-i așa? 


Agenţii au fost stupefiati. Dacă erau atât de uşor de identificat, 
însemna că se aflau într-un pericol mortal. Au ignorat remarca 
vânzătorului și s-au furișat rapid afară din magazin, dispărând în 
mulțime. 


Vestea despre ivirea unei șanse de a fugi din Siria si a ajunge în Israel 
se răspândise deja printre fetele din comunitatea evreiască. 


„Situaţia noastră în Siria a fost foarte proastă”, avea să spună ulterior 
Sara Gafni, una din tinerele femei. „Eram presate să ne máritám - dar 
cu cine? Nu era nimeni. Auziserăm o mulțime de povești și zvonuri, și 
eram obsedate de ideea de a ajunge în Israel, tara evreilor.” 


Prosper a primit un mesaj secret: mâine seară, fetele vor aştepta într-o 
camionetă nu departe de hotelurile voastre. 


În seara următoare, într-adevăr, Cosa Noastră a găsit camioneta, 
acoperită din spate cu o prelată, parcată pe o stradă întunecoasă. 
Agenţii și-au plătit hotelurile și și-au luat bagajele cu ei. Doi dintre 
membrii Cosa Nostra s-au așezat în fata, ceilalți doi în spate, sub 
copertină, unde au văzut câteva fete între 15 și 20 de ani și un 
adolescent. Cosa Nostra purtau din nou keffiyeh, care le acopereau 
capul și lăsau doar o deschizătură îngustă pentru ochi. Știau că pe 
autostrada siriană armata si politia instalau deseori bariere și puncte 
de control. Au hotărât ca, dacă aveau să fie opriți de poliţie, să spună 
că duceau fetele cu camioneta într-o excursie școlară. 


Camioneta era condusă de ajutorul local al Mossadului, care o și 
adusese până acolo. A mai cules câteva fete din locuri stabilite 
dinainte si apoi a pornit la drum spre Tartus. Au ajuns la o plajă pustie 
si tinerele evreice siriene si agenţii s-au ascuns într-o cabana 
abandonată. La distanță în largul mării aștepta o navă a marinei 
militare israeliene. Prosper a semnalizat cu lanterna sa în direcția 
navei şi i-a chemat pe cei din larg prin radio. Bărcile de cauciuc, în 
care se aflau soldații Flotilei 13, au pornit spre plajă. 


Dintr-odată, în imediata apropiere a lui Prosper și a prietenilor lui s-a 
auzit o salvă de foc automat. S-au aruncat toti la pământ si s-au târât 
în căutarea unui adăpost, dar curând și-au dat seama că impuscáturile 
nu-i vizau pe ei. Cine trăgea? Oare sirienii detectaseră bărcile flotilei? 
„Tulburări pe plajă”, a fost comunicatul radio transmis în Israel de 
şeful comandoului naval, Gadi Kroll. Dar n-a renunțat. A chemat 
înapoi bărcile flotilei și s-a îndreptat spre nord, spre o plajă 
alternativă, care fusese selectată în prealabil. Simultan, Prosper și 
oamenii lui au dus în grabă fetele înapoi la camionetă, au demarat în 
aceeași direcție și au luat din nou legătură cu nava. În tot acest timp, 
plaja a fost liniștită. Fetele și membrii Cosa Nostra, cu fețele acoperite 
din nou de keffiyeh, și-au făcut cu greu drum prin apa până la mijloc 
si au sărit în bărcile care i-au dus imediat în larg. După ce au plutit 
multă vreme, luptându-se cu valurile înalte, s-au urcat în cele din 
urmă la bordul navei care se întorcea în Israel. Agenţii au dispărut 
într-o cabină. Fetele au fost duse într-alta si li s-a ordonat să nu spună 
nimănui o vorbă despre fuga lor din Siria. Își părăsiseră familiile la 


Damasc și, dacă fuga lor în Israel devenea cunoscută, părinții lor ar fi 
putut plăti cu viaţa. 


Omul local al Mossadului s-a întors cu camioneta la Damasc, unde 
urma să înceapă faza următoare. 


Nava purtătoare de rachete a ajuns la Haifa fără alte incidente. Dar, 
înainte de a-și trimite băieții în următoarea misiune, Mossadul a 
încercat să descopere cine trăsese în noaptea aceea pe plajă. 
Departamentul de contrainformaţii a verificat rapoartele spionilor, și-a 
activat agenţii din Siria, și-a contactat sursele din armată — dar fără 
folos. Au tras concluzia că incidentul putuse fi o ambuscadă prost 
proiectată sau un răspuns nervos al soldaților sirieni la mișcări 
suspicioase în apă. 


Data următoare, Cosa Nostra a ajuns la Damasc pe calea aerului. 
Membrii ei au venit de la Paris, dându-se drept studenţi la arheologie 
care voiau să viziteze antichitátile siriene. Aveau cu ei acte false, iar 
buzunarele le erau pline de bilete de la metroul parizian, de monede, 
de bonuri din cafenele și restaurante si de tot felul de alte dovezi ale 
identității proaspăt asumate. Documentele lor erau în ordine, dar ei 
erau nervoși si iritabili - dacă Mukhabarat le aflase acoperirea? Au 
trecut fără probleme de ghișeul de imigrări, și totuși nu se puteau 
linişti. Au traversat holul aglomerat de la sosirea în aeroport si au 
pornit spre oras în câteva taxiuri. S-au cazat în hoteluri diferite. 
Claudie a ajuns la Hilton. 


De data aceasta, prima noapte petrecută în Damasc a fost tensionată. 
Cei patru tineri știau foarte bine că, dacă erau prinși, soarta le-ar fi 
fost pecetluită: urmau tortura și o moarte teribilă. L-au rugat pe 
ajutorul lor local să-i ducă la piața unde cu câţiva ani în urmă sirienii 
îl spânzuraseră pe cel mai mare spion al Israelului, Elie Cohen. A sta 
chiar pe locul unde corpul lui Cohen atârnase în spânzurătoare în timp 
ce o gloată fanatică jubila și-și agita pumnii s-a dovedit prea mult 
pentru ei. Claudie și-a părăsit prietenii și a alergat înapoi la hotel, 
profund marcat de experiența trăită. 


Bântuit de sinistra imagine a pietii, s-a sucit și s-a răsucit în pat, dar 
tot n-a putut dormi. Deodată, în toiul nopţii, a auzit un zgomot venind 
dinspre ușă și a înțeles imediat ce se întâmpla: o cheie era introdusă în 
broască. „Gata, asta a fost!” și-a spus. „M-au prins. Voi fi următorul 
spânzurat în piață.” S-a repezit la ușă și s-a uitat prin vizor. A văzut o 
turistă americană mai în vârstă, care încerca în zadar să deschidă ușa. 
După câteva încercări ratate, a plecat. Coborâse din lift la un alt etaj. 


Claudie a simţit că învie din morți. 


În așteptarea următorului grup de fete ce se pregătea să plece, cei trei 
tineri s-au plimbat pe străzile Damascului si au vizitat cafenele si 
restaurante. Chelnerii rămâneau cu gura căscată în fata cvartetului de 
fransaouees (francezi) care se strâmbau de râs în timpul mesei. Era 
numai din vina lui Claudie: el reușea mereu să împrăștie tensiunea 
exasperată a camarazilor lui — ca si pe a sa — improvizánd discursuri 
bombastice în franceză, în care insera cuvinte și glume în argou 
ebraic. 


Aceasta și operațiunile viitoare au fost executate perfect, până în ziua 
în care Prosper și prietenii lui au observat o circulație neobișnuită și 
mari concentrări de trupe de-a lungul plajei. Nu puteau risca o 
operațiune pe coasta pe care se patrula intens. Prosper a luat 
hotărârea de a schimba itinerarul. 


— Ia-o spre Beirut! i-a spus ajutorului său, si au pornit spre capitala 
Libanului, la distanță de o sută de kilometri. După ce au trecut granița 
în Liban, Prosper s-a îndreptat spre Jounieh, un port la nord de Beirut, 
locuit mai mult de creștini. Cât ai clipi din ochi, a închiriat o barcă, un 
iaht de mărime medie, explicându-i proprietarului că voia să ia vreo 
15 invitaţi într-o croazieră de agrement, o petrecere-surpriză pentru 
ziua de naştere a unui prieten. Barca odată rezervată și gata de 
plecare, el şi-a informat codificat superiorii de la Paris de schimbările 
de plan. La scurt timp, a primit prin același sistem o confirmare că 
putea acționa. 


În noaptea aceea, camioneta a venit de la Damasc, cu încărcătura ei 
obișnuită de tinere evreice. La volan era Claudie. S-a oprit la câțiva 
kilometri de granița libaneză și și-a descărcat pasagerii. Singur în 
camionetă, Claudie a mers mai departe prezentandu-si actele la 
punctul de control de la graniță, și a intrat în Liban. Aici a oprit 
camioneta pe marginea drumului și a așteptat. Tinerele escortate de 
agenții Mossadului au mers prin întuneric ore întregi, tarandu-si 
bagajele grele, împiedicându-se în pietrele de pe drum și ocolind 
barierele de control de la graniță. După un mars extenuant, au ajuns la 
şoseaua de pe cealaltă parte a graniței și l-au întâlnit pe Claudie, care 
le-a dus la Jounieh. S-au urcat la bordul iahtului, una câte una, și, în 
cele din urmă, vasul a pornit în voiajul său pentru „ziua de naștere”. 
În largul mării, fetele au fost transferate pe navă. 


Membrii Cosa Nostra și-au petrecut ziua următoare la Beirut, la 
plimbare și la cumpărături. Noaptea, au luat-o înapoi spre Damasc, pe 
calea pe care veniseră. Cu câțiva kilometri înainte de graniţă, trei 


agenţi au coborât și au luat-o la picior peste câmpurile întunecate din 
jurul punctului de control. Claudie a trecut legal cu vehiculul lui, și-a 
întâlnit prietenii mai departe pe șosea și i-a dus înapoi la Damasc. 


In ziua următoare erau deja pe drumul înapoi spre Paris și apoi Tel 
Aviv. 


Operaţiunea s-a încheiat în aprilie 1973, când Golda Meir a venit la 
baza navală din Haifa pentru a mulțumi personal lui Prosper, Claudie 
si prietenilor lor pentru ceea ce făcuseră. Între septembrie 1970 si 
aprilie 1973, Mossadul și forțele navale au executat mai bine de 20 de 
operațiuni pentru a-i culege pe tinerii evrei — fete și băieți din Siria de 
pe plaja de la Tartus și de pe coasta libaneză. Toate au fost încununate 
de succes, și mai bine de 120 de tineri au fost aduși în Israel. Povestea 
lor a fost însă ţinută secretă peste 20 de ani. 


Acesta a fost sfârșitul Cosei Nostra. Membrii ei s-au întors la activități 
mai pașnice, precum afacerile, turismul și serviciile publice, chiar 
dacă uneori erau chemaţi înapoi pentru operațiuni speciale ale 
Mossadului. 


Timpul a trecut, și Emanuel Allon (Claudie) a fost invitat la cununia 
unei rude. A fost prezentat miresei și a recunoscut-o imediat: era una 
dintre fecioarele pe care le ajutase să vină din Siria. A întrebat-o 
atunci: 


— De unde vii? 
Fata a pălit. Secretul trecutului apăsa asupra ei. Allon i-a zâmbit: 
— N-ai venit din Siria? Pe mare? 


Consternată, tânăra aproape a leșinat, dar deodată i-a apucat braţul si 
l-a sărutat cu foc. 


— Tu erai! ea murmurat ea. Tu m-ai scos de acolo! 


Acest moment, avea să spună ulterior Allon, a meritat toate riscurile 
pe care ni le asumaserăm. 


CAPITOLUL 14 


„DE ASTĂZI SUNTEM ÎN RĂZBOI!” 


Pe 5 octombrie 1973, la ora 1.00 noaptea, agentul Mossadului cu 
numele de cod „Dubi” a primit un telefon din Cairo. Dubi, ofițer 
superior, opera dintr-o casă conspirativă din Londra. Telefonul a fost 
un soc teribil. La celălalt capăt al firului se afla cel mai important si 
mai secret agent al Mossadului, a cărui existență era cunoscută doar 
de câţiva aleși: așa-numitul „Înger” (în unele rapoarte, numele lui de 
cod era „Rashash” sau „Hot'el”). Îngerul a rostit câteva cuvinte, dar 
două dintre ele l-au făcut pe Dubi să se cutremure - „substanțe 
chimice”. Dubi a sunat imediat la sediul Mossadului din Israel și a 
comunicat cuvintele cifrate. De îndată ce mesajul a ajuns la ramsad, 
acesta i-a spus șefului de stat-major, Freddie Eini: 


— Plec la Londra. 


Ştia cá nu era timp de pierdut. Expresia cifrată „substanţe chimice” 
era purtătoarea unui mesaj de rău augur: ,Asteptati-vá la un atac 
imediat asupra Israelului!” 


Israelul se aștepta la un atac din partea vecinilor lui arabi încă de la 
Războiul de Şase Zile din 1967, in care dobândise teritorii 
considerabile: Peninsula Sinai si Fâșia Gaza de la Egipt, ináltimile 
Golan de la Siria, Cisiordania si Ierusalimul de la Iordania. Acum 
forțele defensive se instalaseră pe Ínáltimile Golan, pe țărmul estic al 
Canalului Suez și de-a lungul râului Iordan. Ţările arabe își zăngăneau 
armele, promițând răzbunare, dar, în războiul de uzură care urmase 
bătăliilor Războiului de Şase Zile, Israelul dominase. Toate eforturile 
sale de a negocia pacea în schimbul teritoriilor de curând cucerite 
fuseseră respinse cu furie de statele arabe. Între timp, temutul 
preşedinte egiptean Nasser murise și fusese înlocuit de Anwar Sadat, 
un bărbat lipsit de charismă, considerat de experții israelieni un om 
slab, nehotărât și incapabil să-şi conducă poporul la un nou război. 
După moartea prim-ministrului Eshkol, conducerea Israelului revenise 
charismaticei Golda Meir, o femeie de stat dură și plină de forță, 
ajutată de Moshe Dayan, faimosul ministru al Apărării. Securitatea 
Israelului părea să fie în cele mai bune mâini. 


Cu câteva săptămâni înaintea telefonului respectiv, în cel mai mare 


secret, regele Hussein al Iordaniei luase avionul către Israel si o 
avertizase pe Golda că egiptenii și sirienii plănuiau un atac împotriva 
Israelului. Hussein devenise aliatul secret al Israelului și purta 
negocieri intense cu mesagerii Goldei. Dar, pe moment, Golda nu 
dădea prea mare importanţă avertizărilor lui Hussein. Era mult mai 
interesată de apropiatele alegeri, iar Partidul Muncii, a cărui membră 
era, isi făcea campanie sub sloganul „Nimic nou la Canalul Suez". 


Cu numai 18 ore înainte de Yom Kippur, a reiesit cá, de fapt, Canalul 
Suez nu era deloc liniștit. Zvi Zamir a luat foarte în serios avertizarea 
Îngerului. Conform procedurilor prestabilite pe care le declanșa 
automat expresia cifrată, ramsad-ul trebuia să se vadă cu agentul său 
la Londra de îndată ce primea semnalul. 


Zamir a urcat la bordul primului avion spre Londra. Mossadul tinea o 
discretă locuință conspirativă la etajul al șaselea al unei clădiri de 
apartamente din capitala britanică, nu departe de hotelul Dorchester. 
Fusese prevăzută cu microfoane ascunse, era îngrijită și securizată de 
agenti israelieni, totul cu un singur scop: întâlnirile cu Îngerul. 


De îndată ce a sosit Zvi Zamir, un detașament de zece agenţi a ocupat 
poziții în jurul clădirii, pentru a-și proteja șeful în cazul în care 
semnalul de la Cairo ar fi fost parte a vreunui complot pentru 
capturarea sau rănirea lui. Conducătorul detasamentului era veteranul 
Zvi Malkin, legendarul agent care ajutase la prinderea lui Eichmann în 
Argentina. 


Încordat și agitat, Zamir l-a așteptat toată ziua pe Înger. Acesta a făcut 
o escală la Roma, venind de la Cairo, si a ajuns la Londra abia seara 
târziu. Cei doi s-au întâlnit în locuința conspirativă la ora 23.00. 


Între timp, în Israel începuse Yom Kippur — o sărbătoare de rugăciune, 
post si cáintá. Orice activitate încetase, televiziunea și radioul își 
suspendaseră transmisiunile, nici o mașină nu se mișca pe stradă. 
Granițele statului evreu erau apărate de unități minimale. 


Întâlnirea dintre Zamir si Înger a durat două ore. Dubi și-a notat 
fiecare cuvânt. 


Se făcuse aproape ora 1.00 când Dubi l-a invitat pe agent într-o altă 
cameră, unde i-a plătit taxa uzuală de 100 000 de dolari. Alertat, a 
compus apoi în mare grabă o telegramă urgentă spre Israel. Dar 
agenții Mossadului n-au putut să-l găsească pe angajatul ambasadei 
care știa codul secret, pentru a transmite mesajul vital. Până la urmă, 
Zamir și-a pierdut stăpânirea de sine și a cerut o convorbire cu însuși 


Freddie Eini. Apelurile lui au fost însă în van și, hărțuit, operatorul i-a 
spus: 


— Nu răspunde nimeni, domnule. Cred că astăzi este o sărbătoare 
importantă în Israel. 


— Mai încearcă! a mârâit Zamir. În cele din urmă, zbârnâitul La trezit 
pe șeful statului-major al armatei, care a ridicat receptorul. Părea pe 
jumătate adormit. 


— Ia un lighean cu apă rece, i-a spus Zamir. Bagá-ti picioarele în el si 
ia un creion si hârtie. 


Când Freddie s-a executat, Zamir i-a dictat fraza cifrată: 


— Compania va semna contractul la sfârșitul zilei. Apoi, a adăugat: 
Acum îmbracă-te, du-te la sediu si trezeste-i pe toti. 


Freddie a urmat ordinele lui Zamir întocmai. A început să sune pe 
liderii politici și militari ai Israelului. Mesajul lui putea fi rezumat 
într-o propoziţie: 


— Azi va izbucni un război. 


La scurt timp după aceea, telegrama pe care o scrisese Zamir a ajuns, 
în sfârşit, la Tel Aviv: „Potrivit planului, egiptenii și sirienii au de 
gând să atace în această seară devreme. Ei știu că azi este sărbătoare 
si sunt convinși cá pot acosta [pe malul israelian al Canalului Suez] 
înainte de lăsarea întunericului. Atacul va fi executat conform 
planului pe care îl cunoaștem. El (Îngerul) crede că Sadat nu poate 
amâna atacul din cauza promisiunii făcute celorlalți șefi de stat arabi 
si că vrea să-și țină angajamentul cu orice pret. Sursa estimează cá, în 
ciuda ezitárii lui Sadat, şansele ca atacul să fie executat sunt de 
99,9%. Ej cred că vor câștiga, de aceea se tem de o dezvăluire 
prematură care ar putea provoca o intervenţie externă; acest lucru i-ar 
putea descuraja pe unii dintre partenerii lor, care apoi s-ar putea 
răzgândi. Rușii nu vor lua parte la operaţiune.” 


Dramaticul raport al ramsad-ului n-a fost crezut de toți. Generalul Eli 
Zeira, chipeșul șef al Amanului, era convins că nu există nici un 
pericol de război, în pofida rapoartelor alarmate ale informatorilor 
secreti. Concentrarea masivă de soldati și blindate egiptene de pe 
malul african al Canalului Suez nu era decât parte a unei mari 
manevre militare. Într-o convorbire cu Zamir, Zeira a recunoscut că nu 
avea „nici un fel de explicație” de ce raportul Unităţii 848 


(redenumită mai târziu Unitatea 8200, secția de ascultare și 
supraveghere a forțelor armate israeliene) afirma cá familiile 
consilierilor militari ruși din Siria si Egipt părăseau urgent țările in 
care se aflau — o indicație categorică a iminentei războiului. 


Șeful Amanului și cei mai mulți lideri ai armatei credeau ferm în 
teoria conform căreia Egiptul n-ar ataca Israelul decât în două situații: 
prima, dacă Uniunea Sovietică îi trimitea avioane de luptă cu reacție 
capabile să înfrunte forțele aeriene israeliene, ca și bombardiere și 
rachete care să lovească orașele Israelului; a doua, dacă și-ar fi 
asigurat si participarea altor tari arabe. Atâta timp cât aceste două 
condiții nu erau îndeplinite, teoria spunea că nu existau șanse ca 
Egiptul să atace. Egiptul avea să amenințe, să hártuiascá și să 
provoace, avea să execute manevre de anvergură - dar nu să 
pornească un război. 


Însă teoria aceasta se dovedise deja falsă, în 1967. În anul acela, o 
mare parte a armatei egiptene se afla în Yemen, unde purta un război 
de durată împotriva armatei regale. Israelul fusese convins că Egiptul 
nu va initia acțiuni provocatoare sau agresive atâta timp cât o parte 
din armata sa era blocată în mlaștinile Yemenului. Dar, la 15 mai 
1967, unităţi de elită ale armatei egiptene au traversat pe neașteptate 
Peninsula Sinai și au ajuns la granița Israelului, în vreme ce 
preşedintele Nasser îi alunga pe observatorii Naţiunilor Unite si 
închidea strâmtorile de la Marea Roșie pentru vasele israeliene. 
Experții israelieni ar fi trebuit să-și dea seama că logica lor era falsă, 
dar, în entuziasmul de după fantastica victorie din Războiul de Șase 
Zile, această eroare fusese uitată. 


Teoria neinterventiei Egiptului a dominat reuniunea extraordinară a 
guvernului israelian din primele ore ale zilei de 6 octombrie 1973. De 
raportul cu privire la iminenta atacului-surprizá egipteano-sirian se 
îndoiau nu numai Zeira, ci si unii ministri din cabinet. Până atunci se 
întâmplase de două ori — în noiembrie 1972 si în mai 1973 - ca 
Îngerul să transmită o avertizare referitoare la un apropiat atac. Este 
adevărat, retractase în ultimul moment, dar în mai 1973 un număr 
imens de soldati în rezervă fuseseră mobilizați de urgență, operaţiune 
care costase Israelul ametitoarea sumă de 34 500 000 de dolari. 


La această ședință extraordinară, toti erau conștienți de gravitatea 
situaţiei. Cu toate acestea, n-a fost decisă decât o mobilizare parțială a 
rezervistilor. Miniștrii au mai hotărât să nu demareze o lovitură 
preventivă împotriva uriașei concentrări de trupe egiptene de-a lungul 
canalului. 


Zamir s-a întors în Israel si a tinut-o pe-a lui: războiul era iminent! 
Cita întruna avertizarea Ingerului cu privire la o ofensivă combinată a 
armatelor egiptene și siriene puţin înainte de apusul soarelui. 


La ora 14.00, Zeira a convocat în biroul său corespondentii militari de 
presă și le-a spus că e putin probabil să izbucnească un război. Încă le 
mai vorbea, când în biroul lui a intrat un asistent care i-a înmânat o 
notitá. Zeira a citit-o si, fără un cuvânt, şi-a luat bereta si a ieșit în 
grabă din încăpere. 


Câteva momente mai târziu, urletul sirenelor antiaeriene zguduia 
liniştea de Yom Kippur. Războiul începuse. 


După război, ofițeri superiori ai Amanului l-au acuzat furibund pe 
Înger că l-ar fi indus în eroare pe Zamir menționând drept ora Z 
sfârșitul zilei, în vreme ce ofensiva reală începuse la mijlocul zilei. 
Abia mai târziu s-a constatat că ora Z fusese modificată în ultimul 
moment, într-o conversaţie telefonică dintre președintele Siriei si al 
Egiptului. Îngerul era la vremea aceea deja în avion, în drum spre 
Londra. 


Pare ciudat faptul că șefii Amanului au fost deranjati de greșeala 
Îngerului sau de fostele lui avertizări false. Ei păreau să-l considere nu 
o sursă de informații secrete, ci reprezentantul Mossadului în 
cancelaria președintelui egiptean, care trebuia să raporteze, cu lux de 
amănunte, tot ce se întâmpla acolo. Ignorau faptul că, în pofida 
poziţiei sale înalte, Îngerul nu era decât un spion, care producea 
rapoarte excelente, dar nu știa de fiecare dată totul, așa cum e cazul 
cu oricare alt spion. 


În timpul Războiului de Yom Kippur care a izbucnit în ziua aceea, 
Îngerul a continuat să furnizeze Israelului informaţii secrete de primă 
mână. Când egiptenii au lansat două rachete Scud împotriva 
concentrărilor de trupe ale Forțelor de Apărare ale Israelului, un 
raport al agentului secret i-a liniștit pe israelieni. În el se arăta că 
armata egipteană nu avea să mai folosească rachete în timpul luptelor 
şi că Egiptul nu va escalada conflictul cu Israelul. 


Războiul de Yom Kippur a luat sfârşit pe 23 octombrie. Armata siriană 
a fost pusă pe fugă de pe inaltimile Golan, iar tunurile israeliene au 
ocupat poziţii la 30 de kilometri depărtare de Damasc. La sud, 
egiptenii au preluat controlul asupra unei fâşii de opt kilometri pe 
malul israelian al Canalului Suez, dar Armata a Treia egipteană era 
complet încercuită de israelieni, care își stabiliseră un cap de pod în 


teritoriul egiptean, penetraseră liniile egiptene și ajunseseră la mai 
putin de 100 de kilometri de Cairo. 


Totuşi, Israelul încă nu se putea bucura de victoria sa. Războiul îl 
costase 2 656 de morti si 7 251 răniți, iar mitul superiorității sale 
fusese distrus. 


Cu toate acestea, între israelieni si egipteni începuseră negocierile. S- 
au semnat acorduri, în primul rând de încetare a ostilităților, apoi 
pentru instalarea unei păci durabile între cele două naţiuni. Siria a 
refuzat să se alăture procesului de pace. 


Zvi Zamir şi-a încheiat mandatul și a fost înlocuit de generalul Yitzhak 
(Haka) Hofi. 


Zamir s-a retras în elogiile tuturor. A fost aplaudat pentru că fusese 
singurul din serviciile secrete care avertizase guvernul asupra 
pregătirilor militare ale sirienilor și egiptenilor și pentru că adusese 
raportul crucial despre iminentul atac de Yom Kippur. Dacă liderii 
Israelului ar fi dat mai multă atenţie avertismentelor lui și ar fi 
ordonat imediat o lovitură preventivă, foarte probabil rezultatul ar fi 
fost mai bun pentru Israel. Unii miniștri ai cabinetului au afirmat că 
Israelul s-a abținut de la o acțiune preventivă ca să nu poată fi acuzat 
că ar fi declanșat războiul. Afirmația aceasta pare nu numai o idee 
falsă, ci si o decizie mioapă. Ce era oare mai important - ca Israelul să 
nu fie acuzat de declanșarea războiului sau să se protejeze prin toate 
mijloacele de care dispunea? 


Şi, totuși, istoricul israelian Uru Bar-Yossef afirmă că avertismentul 
Îngerului a salvat Ínáltimile Golan. El scria cá, în dimineaţa de 6 
octombrie, echipajele tancurilor au fost urgent mobilizate ca urmare a 
raportului Îngerului. Ele au ajuns pe Golan după-amiaza şi au stopat 
avansul sirienilor în sectorul Nafah. 


La sfârşitul războiului, sub presiunea fără precedent a opiniei publice, 
guvernul Israelului a numit un comitet de anchetă, condus de 
judecătorul de la Curtea Supremă Shimon Agranat, pentru a investiga 
procesul de luare a deciziilor în timpul Războiului de Yom Kippur. 
Comitetul a dispus îndepărtarea imediată din funcţie a generalului Eli 
Zeira (şi a altor câţiva ofițeri, inclusiv a șefului de stat-major, David 
El'azar). 


Dar cine era Îngerul? De-a lungul anilor, un sir nesfârșit de povești, 
reportaje si cărţi — toate false — a fost publicat despre identitatea lui. 
Era evident că Ingerul era cineva extrem de apropiat de cercurile 


guvernante ale Egiptului și de comandantul suprem al armatei 
egiptene. Dar nimic n-a străpuns armura de secrete care îi proteja 
identitatea reală. Jurnaliștii și analiștii îl numeau cu câteva nume de 
cod si schitau portretul unui om binecuvântat cu un talent 
exceptional. El a devenit eroul multor povești de spionaj și chiar al 
câtorva romane de mare succes. 


După înlăturarea din armată, generalul Zeira a rămas frustrat în 
adâncul sufletului său. Asa că s-a hotărât să-şi dovedească nevinovăția 
si să aducă în fata lumii propria versiune despre evenimentele din 
1973. 


In cele din urmă, a decis să scrie o carte în care să dea propriul 
răspuns la întrebarea: de ce respinsese raportul Îngerului? 


Generalul a susținut că Îngerul nu era nimic mai mult decât un agent 
dublu, care fusese plantat cu abilitate în Mossad de egipteni pentru a-i 
induce în eroare pe israelieni. 


Unii reporteri au crezut povestea lui Zeira și au început să scrie că 
Îngerul fusese, într-adevăr, un agent dublu par excellence. Povesteau 
că rolul Îngerului fusese, un timp, să furnizeze Israelului informaţii 
secrete corecte și exacte, pentru a-i câștiga încrederea, pentru ca apoi, 
când, practic, Mossadul îl acceptase necondiționat, să-l alimenteze 
numai cu minciuni monstruoase, care să-l distrugă. 


Povestea era excelentă. Explica totul — în fine, aproape totul... Doar cá 
atât Zeira, cât si simpatizantii săi au ales să ignore un fapt: toate 
rapoartele Îngerului, de la bun început și până la sfârșit, fuseseră 
absolut corecte. Deci unde era minciuna? 


Chiar şi atunci când Îngerul ar fi putut să inducă în eroare Israelul și 
să-l informeze că masarea de trupe pe malul Canalului Suez nu era 
decât o manevră și că nu exista nici un pericol de război, presupusul 
„agent dublu” a ales soluția opusă: l-a sunat pe asistentul lui Zamir în 
Anglia și i-a trimis avertizarea — „substanțe chimice” —, apoi s-a repezit 
la Londra și l-a avertizat pe Zamir că atacul-surpriză era iminent. 


Dar Zeira n-a putut fi oprit. În 2004, când a apărut o nouă ediţie a 
cărții lui, el a făcut un pas mai departe și a dezvăluit publicului 
identitatea Îngerului. Într-o serie de interviuri, care au culminat cu o 
emisiune televizată, unde moderator era experimentatul jurnalist Dan 
Margalit, Zeira a pronunţat numele real al Îngerului. 


Ashraf Marwan. 


Numele i-a consternat pe toti cei familiarizați cu cercurile politice 
egiptene, cărora nu le-a venit să creadă că Marwan putea fi spion 
israelian. 


Dar cine era acest maestru al spionajului? Cine era Ashraf Marwan? 


În 1965, o tânără egipteană drăguță si timidă a întâlnit pe terenul de 
tenis din Heliopolis un băiat chipeș și plin de farmec. Mona era cea de 
a treia fiică în familia sa si nu tocmai cea mai inteligentă. Sora ei, 
Huda, mult mai înzestrată, era elevă de nota 10 la liceul din Giza. Dar 
Mona era drăgălașă, fermecătoare și, în plus, era copilul favorit al 
tatălui ei. Tânărul pe care îl întâlnise venea dintr-o familie 
respectabilă. Tocmai absolvise o facultate de chimie și intrase în 
armată. Iar Mona s-a îndrăgostit de el până peste cap. 


La scurtă vreme, ea şi-a prezentat prietenul familiei. Asa se face cá 
tânărul l-a întâlnit pe tatăl Monei, președintele Egiptului, Gamal Abdel 
Nasser. 


Nasser nu era tocmai sigur că fiica lui întâlnise partenerul ideal, dar 
ea nu i-a dat de ales. În cele din urmă, Nasser l-a invitat pe tatăl 
tânărului, un ofițer superior din Garda Președintelui, în biroul lui, și 
cei doi bărbați au căzut de acord ca tinerii să se căsătorească. Un an 
mai târziu, în iulie 1966, avea loc nunta. Curând după aceea, tânărul 
sot al Monei a primit un post în departamentul de chimie al Gărzii 
Republicii și, la sfârșitul lui 1968, a fost transferat la departamentul 
prezidenţial de științe. 


Numele ginerului președintelui era Ashraf Marwan. 


În mod evident, tânărul nu era mulțumit de noul său serviciu. El l-a 
rugat pe Nasser să-i permită să-și continue studiile la Londra. Nasser a 
fost de acord, iar Ashraf Marwan s-a stabilit singur în capitala Angliei, 
sub stricta supraveghere a ambasadei Egiptului. 


Dar se pare că supravegherea n-a fost destul de strictă. Lui Marwan îi 
plăceau viata bună, petrecerile, aventurile, iar Londra anilor 1970 i le 
oferea cu generozitate pe toate. Tânărului egiptean nu i-a trebuit mult 
ca să-şi cheltuiască toti banii de buzunar. Avea nevoie de o altă sursă 
de finanţare a plăcerilor lui nocturne - și curând a găsit-o. 


Numele ei era Suad, soţia seicului kuweitian Abdullah Mubarak Al- 
Sabah. Ashraf a fermecat-o pe romantica doamnă, care, în schimb, și-a 
deschis baierele pungii. Dar aranjamentul n-a durat mult timp. 
Povestea lor de amor a fost descoperită și, furios, Nasser l-a trimis 


acasă, în dizgrație, pe băiatul cel neascultător. I-a cerut Monei să 
divorțeze de soțul adulter, dar ea a refuzat fără să stea pe gânduri. 
Până la urmă, Nasser a hotărât ca Marwan să rămână în Egipt si i-a 
permis să meargă la Londra doar pentru a le prezenta profesorilor 
lucrările. În plus, Marwan trebuia să-i înapoieze lui Suad Al-Sabah toti 
banii primiţi de la ea. A primit un job în biroul lui Nasser și, când și 
când, i se incredintau mici sarcini sau misiuni. 


În 1969, Ashraf Marwan a venit din nou la Londra, pentru a depune 
un studiu la universitate. Dar, cu această ocazie, a făcut si prima 
încercare de a-și trăda socrul. Se simţea încă frustrat de umilința la 
care îl supusese acesta. N-a ezitat: a telefonat ambasadei Israelului și a 
cerut să stea de vorbă cu atașatul militar. Când i-a răspuns un ofițer, 
Marwan s-a identificat cu numele său real și a spus direct că dorea să 
lucreze pentru Israel. A cerut ca oferta lui să fie înaintată celor care se 
ocupau cu acest tip de activitate. Ofiţerul care a vorbit cu el nu l-a 
luat în serios și n-a raportat întâmplarea. Nici al doilea telefon al lui 
Marwan n-a primit răspuns. Dar povestea a ajuns la urechile câtorva 
oficiali ai Mossadului. Șeful secției europene, Shmuel Goren, a primit 
un telefon de la Marwan. Goren știa cine era Marwan, era conștient de 
poziția importantă a acestuia și i-a cerut să nu mai sune la ambasadă. 
I-a dat un număr neînregistrat și i-a alertat imediat pe câţiva dintre 
colegii lui. 


Raportul strict secret al lui Goren le-a fost înmânat lui Zvi Zamir și lui 
Rehavia Vardi, șeful Tzomet, departamentul de recrutare al 
Mossadului. Cei doi au numit o echipă specială care să examineze în 
detaliu oferta lui Marwan. Pe de o parte, ea avea toate caracteristicile 
unei provocări clasice: cineva sus-pus dintr-o organizație inamică se 
oferă în mod voluntar ca agent si nu e nevoie de nici un efort pentru 
a-l recruta. E un gest ce trezeşte multe suspiciuni. Omul putea fi agent 
dublu, trimis ca momeală de serviciile egiptene. 


Pe de altă parte, aceeași mișcare poate avea un sens opus. Cineva sus- 
pus dintr-o organizaţie inamică se oferă în mod voluntar ca agent. În 
mod cert el are acces la materiale ultrasecrete, pe care nimeni 
altcineva nu le poate furniza. Poate că, la urma urmei, Marwan era 
agentul ideal, cel pe care orice serviciu secret din lume visează să-l 
aibă. În plus, oamenii lui Vardi ştiau cine era Marwan — un tânăr 
ambițios, un hedonist, prin urmare un personaj căruia îi plăceau banii. 
Pentru recrutorii Mossadului tentatia era foarte mare. 


Goren s-a întors la Londra și a solicitat o întâlnire cu Marwan. Acesta 
a fost de acord și a sosit îmbrăcat elegant și chipeș ca întotdeauna. I-a 
spus deschis lui Goren că fusese profund dezamăgit de înfrângerea 


Egiptului în Războiul de Șase Zile din 1967 și că decisese să se alăture 
învingătorului. Dar, desi mânat de rațiuni ,ideologice", a pretins si 
foarte multi bani: 100 000 de dolari pentru fiecare întâlnire în care 
livra un raport angajatorilor lui. 


Goren era tentat să accepte oferta, în pofida costurilor uriașe. 
Asemenea sume nu mai fuseseră niciodată plătite unui agent al 
Mossadului. Dar avea nevoie mai întâi de o dovadă materială că 
Marwan era într-adevăr atât de bun pe cât spunea. I-a cerut o mostră 
de document secret pe care i l-ar fi putut furniza. Un asemenea gest l- 
ar fi legat pe Marwan de Mossad. Ar fi fost o dovadă 
autoincriminatoare solidă că Marwan devenise acum agent israelian. 
Din punctul de vedere al Egiptului, el ar fi devenit trădător si agent 
inamic. 


Marwan nu l-a lăsat pe Goren să aștepte mult și i-a adus minuta 
completă a convorbirilor preşedintelui Nasser cu liderii Uniunii 
Sovietice din 22 ianuarie 1970. În timpul vizitei sale, Nasser ceruse ca 
sovieticii să-i furnizeze bombardiere moderne cu reacţie, cu rază lungă 
de acțiune, care puteau efectua bombardamente departe în interiorul 
Israelului. 


Raportul i-a uluit pe toti cei care l-au citit. Nu mai văzuseră niciodată 
un asemenea document; autenticitatea lui era mai presus de orice 
îndoială. Șefii Mossadului au înțeles că aveau în mâinile lor o comoară 
fabuloasă. L-au numit pe Dubi omul de legătură al lui Marwan și l-au 
trimis la Londra. S-au îngrijit de asemenea imediat de toate detaliile 
practice: au închiriat un apartament la Londra pentru întâlnirile cu 
Îngerul, dotându-l cu aparate de ascultare si monitorizare ascunse, l- 
au securizat și au stabilit un fond special pentru finanțarea agentului- 
vedetă. Jocul putea începe. 


Întâlnirile erau inițiate de Marwan însuși, ori de câte ori avea ceva de 
raportat. Conform regulilor stabilite cu Dubi, Marwan trebuia să-l 
sune pe un intermediar (unele surse au afirmat că obişnuia să sune 
evreice din Londra), care alerta Mossadul. Egipteanul a furnizat 
angajatorilor săi o mulțime de informaţii și de documente politice și 
militare strict secrete. Colonelul Meir Meir, șeful secţiei 6 
(responsabile de armata egipteană) din Aman, a participat la câteva 
din aceste întâlniri. Meir obișnuia să meargă la Londra sub o identitate 
falsă. Toate etichetele de identificare erau scoase de pe hainele lui. Se 
plimba prin Londra ore în șir, pe jos, în automobile sau autobuze, ca 
să se asigure că nu era urmărit, după care, în cele din urmă, ajungea 
la clădirea de apartamente și urca la etajul al șaselea. Când a fost 
acolo prima oară, a întâlnit un bărbat frumos, dar antipatic, care îl 


dispretuia fățiș si îl privea încruntat si condescendent. Marwan s-a mai 
înmuiat numai când a înțeles că Meir era un om cu vaste cunoștințe și 
cu multă experiență. O dată, a fost rugat de un prieten al lui din 
Mossad să-i ducă o servietă lui Marwan. Când l-a întrebat ce era în 
servietă, prietenul lui i-a făcut cu ochiul și i-a spus „un penthouse în 
Piaţa Hamedina” (cel mai exclusivist cartier din Tel Aviv), dându-i de 
înțeles că transporta o sumă de bani fabuloasă. Potrivit estimărilor 
Mossadului, rapoartele lui Marwan pe durata serviciului său secret la 
Mossad au costat statul evreu mai mult de 3 000 000 de dolari. 


Nasser a murit pe 28 septembrie 1970 și a fost înlocuit de Anwar 
Sadat. Profesorul Shimon Shamir, cel mai renumit egiptolog din Israel, 
a analizat pentru Mossad caracterul lui Sadat. E un om slab, mărginit, 
a spus Shamir, subliniind că Sadat nu va rămâne multă vreme la 
putere și nici nu va porni un război. Mulţi lideri din Egipt erau de 
aceeași părere, dar Marwan a decis să-l susțină pe Sadat în mod 
necondiționat. A luat de la soţia lui cheile de la seiful personal al lui 
Nasser, a scos de acolo cele mai importante dosare și documente și i 
le-a dat noului președinte. 


I-a stat din nou alături în mai 1971, când câţiva conducători egipteni 
au încercat o lovitură de stat prosovietică. Printre conspiratori se aflau 
o serie de personaje faimoase: Ali Sabri, fost vicepreședinte, Mahmoud 
Fawzi, fost ministru de Război, Sharawi Guma, ministru de Interne, și 
alti ministri si membri ai parlamentului. Planul era să-l asasineze pe 
Sadat în timpul vizitei acestuia la Universitatea din Alexandria. Dar 
Sadat s-a mișcat primul si i-a arestat pe toti conspiratorii. Marwan a 
fost lângă el si l-a ajutat să-i prindă. 


Rezultatele nu s-au lăsat așteptate. Poziţia lui Marwan în ierarhia 
egipteană s-a îmbunătățit considerabil. A fost numit secretar 
prezidențial pentru informaţii și consilier special al preşedintelui. Îl 
însoțea pe Sadat în călătoriile lui prin lumea arabă si lua parte la 
convorbiri politice la nivel înalt. 


Pe măsură ce statutul lui Marwan se imbunátátea, la fel se întâmpla si 
cu rapoartele sale. În 1971, Sadat a călătorit la Moscova de câteva ori 
si i-a prezentat lui Leonid Brejnev o listă cu armamentul de care avea 
nevoie pentru a ataca Israelul. Lista includea, printre altele, avioane 
MIG-25. Marwan a transmis-o oamenilor lui de legătură din Mossad. 
Apoi, când ei i-au cerut minutele convorbirilor Sadat-Brejnev, Marwan 
le-a adus și pe acestea. Zvi Zamir a fost profund impresionat de 
rapoartele lui și s-a întâlnit personal cu el. Materialele furnizate de 
Marwan erau distribuite câtorva ofițeri superiori din Mossad și Aman, 
şefului de stat-major al armatei și adjunctului său, prim-ministrului 


Golda Meir, ministrului Apărării, Moshe Dayan, și confidentului 
Goldei, ministrul fără portofoliu Israel Galili. 


Unele din documentele acestea au aterizat, se pare, și pe birourile 
altor servicii secrete. Marwan a luat legătura și cu serviciile secrete 
italiene și s-a oferit să lucreze si pentru ele. Potrivit unei surse, intrase 
în contact și cu serviciul britanic MI6. Așa se explică de ce, în acea 
fatală zi de 5 octombrie, în drum spre întâlnirea cu Zvi Zamir la 
Londra, Marwan făcuse o escală la Roma: îi informase si pe italieni de 
războiul iminent. 


Un alt raport al său ajunsese la italieni, dar prin intermediul 
Mossadului. Cu o lună înainte de Războiul de Yom Kippur, Libia 
ceruse ajutor Egiptului. Teroristii palestinieni aflați in slujba 
conducătorului Libiei, Muammar Gaddafi, intenționau să doboare un 
avion El Al atunci când avea să decoleze de pe aeroportul din Roma. 


Acesta trebuia să fie un act de răzbunare împotriva Israelului pentru 
faptul că, în februarie 1973, israelienii doborâseră din greşeală un 
avion civil libian deasupra Sinaiului. La vremea aceea, Mossadul 
obținuse dovada că teroriștii palestinieni plănuiau să deturneze un 
avion, să-l încarce cu explozivi si să-l facă să se prăbușească într-unul 
din marile orașe din Israel (vezi capitolul 12). Atunci când un avion ce 
zbura sub culorile Libiei apăruse deasupra Sinaiului, refuzând să se 
identifice și să părăsească spaţiul controlat de Israel, controlorii 
aerieni israelieni trăseseră concluzia că aceasta era aeronava în care se 
afla teroristul sinucigaș. Lansaseră câteva avioane de luptă care 
doborâseră intrusul. Ulterior se constatase că acesta, un avion de linie, 
deviase de la ruta sa din cauza unei furtuni de nisip dezlántuite 
deasupra Sinaiului. Medicii israelieni găsiseră printre resturile 
fumegânde 108 trupuri. 


Gaddafi jurase să răzbune victimele. Echipa însărcinată cu 
implementarea operațiunii număra cinci teroriști Fatah, conduși de 
Amin Al-Hindi. Președintele Sadat hotărâse să-i ajute pe libieni și îi 
ordonase lui Marwan să le livreze teroriștilor două rachete Strela de 
fabricaţie rusească. Marwan trimisese rachetele sol-aer la Roma cu 
valiza diplomatică şi aici le încărcase în mașina sa. Se întâlnise cu Al- 
Hindi într-un magazin de încălțăminte de pe faimoasa Via Veneto, 
intrase cu el într-un magazin de covoare și cumpărase două covoare 
mari. Împreună  impachetaserá rachetele în covoare și le 
transportaseră cu metroul într-o casă închiriată de palestinieni... 
Teroristii se pregătiseră să lanseze rachetele, neștiind că Marwan 
alertase deja Mossadul, iar Mossadul îi alertase pe italieni. Pe 6 
septembrie, o echipă antiteroristă a poliției italiene intrase cu forța 


într-un apartament din Ostia, foarte aproape de aeroportul din Roma. 
Italienii arestaseră câțiva membri ai bandei teroriste și confiscaseră 
rachetele. Alții fuseseră arestați într-un hotel din Roma. Presa italiană 
afirmase că Mossadul era informatorul care alertase serviciile italiene. 
Unii spuneau că, în timpul operațiunii, Zvi Zamir în persoană fusese 
prezent la Roma. 


O lună mai târziu se declanșa Războiul de Yom Kippur. 


După război, Marwan a continuat să îndeplinească importante sarcini 
secrete pentru Sadat. A fost trimis ca mesager al preşedintelui 
egiptean în capitale arabe și a avut un rol activ în împărțirea forțelor 
între Siria și Egipt — si Israel. A fost, de asemenea, prezent la 
convorbirile de la Amman dintre secretarul de stat al SUA, Henry 
Kissinger, și regele Hussein al Iordaniei. Separarea forțelor i-a oferit 
lui Marwan sansa de a intra în legătură cu un alt serviciu secret — CIA, 
care căuta informaţii secrete credibile despre politica Egiptului de 
după acordurile provizorii cu Israelul. Potrivit surselor americane, 
relațiile secrete dintre Marwan si CIA au durat aproape 25 de ani. El a 
mers în Statele Unite de câteva ori pentru tratamente medicale și s-a 
bucurat de o primire călduroasă și de o ospitalitate generoasă, prin 
amabilitatea CIA. 


Dar chiar si poziția socială înaltă si activităţile secrete şi-au pierdut cu 
timpul atractivitatea, si Marwan a început o a doua carieră, în afaceri. 
A cumpărat un apartament luxos la Londra, în complexul Carlton 
House Terrace, și s-a apucat să-și investească banii în diferite proiecte. 
În 1975 a fost numit președintele Uniunii Industriale Arabe - o 
organizație fondată de Egipt, Arabia Saudită si emiratele din Golful 
Persic cu scopul de a produce armament convențional cu metode 
occidentale. Proiectul a eșuat, dar l-a ajutat pe Marwan să-și facă 
relații valoroase în lumea afacerilor. Nu a rămas decât scurt timp în 
această funcție și, în 1979, s-a mutat la Paris. Doi ani mai târziu, după 
asasinarea președintelui Sadat de o grupare de teroriști fanatici, 
Marwan s-a mutat la Londra și a demarat o strălucită carieră în 
afaceri, care l-a transformat într-un om foarte bogat. L-a primit pe 
Dubi, omul lui de legătură din Mossad, într-un hotel pe care-l deținea 
în Majorca, în Insulele Baleare, si i-a adus la cunoștință că se retrágea 
din lumea spionajului. Unii susțin că, la sfârșitul anilor 1980, Marwan 
simtise că pământul egiptean îi arde sub picioare și că era suspectat de 
menținerea unor legături secrete cu Israelul, așa încât a decis să 
părăsească pentru totdeauna atât Egiptul, cât și Mossadul. 


In anii următori, Marwan a făcut o serie de afaceri fabuloase. Și-a 


investit banii cu pricepere și curând a cumpărat o parte din clubul de 
fotbal Chelsea, concurând în același timp cu Mohamed Al-Fayed, tatăl 
prietenului prințesei Diana, Dodi, pentru cumpărarea luxosului 
magazin Harrods din Londra. A rămas tributar stilului său de viață 
hedonist, era întotdeauna bine îmbrăcat și vestit pentru nenumăratele 
poveşti de dragoste pe care le lăsa în urmă. Câţiva agenţi CIA, care 
veniseră o dată să-l vadă în hotelul lui din New York, au fost nevoiți 
să aștepte afară până ce iubita lui de la vremea aceea s-a îmbrăcat și a 
ieşit din apartament. 


În anii 1990, numele lui Marwan a fost asociat cu tranzacții de 
armament în favoarea regimului lui Gaddafi din Libia și a teroriștilor 
din Liban. Un jurnalist american relata că egipteanul a invitat un 
agent CIA la el acasă, l-a condus pe o terasă și i-a arătat un Rolls- 
Royce strălucitor, parcat lângă casa lui. 


— Este un dar de la Gaddafi, a spus. 


Povestea despre legăturile lui Marwan cu teroriștii pare a fi o 
născocire. Marwan n-ar fi negociat cu teroriștii si n-ar fi riscat o 
confruntare cu Mossadul, care să-i expună trecutul de agent israelian, 
ceea ce ar fi echivalat cu o condangare la moarte. Dacă s-ar fi pretat la 
combinații dubioase cu Libia sau cu teroriștii, ar fi fost doar în deplină 
cooperare cu Mossadul. 


Dar anii au trecut și, în 2002, la Londra a apărut o carte cu titlul O 
istorie a Israelului, scrisă de specialistul israelian Ahron Bregman, 
unde era menționat spionul care avertizase Israelul asupra iminentului 
Război de Yom Kippur. Bregman îl numea în text „ginerele” — un 
indiciu că spionul era foarte apropiat de o personalitate importantă. 
Iar Îngerul era ginerele lui Nasser. Bregman scria că omul fusese agent 
dublu, care furnizase Israelului informaţii false. 


Cartea nu pomenea numele lui Marwan, dar i-a stârnit furia. 
Egipteanul a reacționat într-un interviu publicat în ziarul egiptean AI- 
Ahram, în care ridiculiza cercetarea lui Bregman și o numea „o 
poveste polițistă stupidă”. 


Ofensat, Bregman a decis să-şi apere onoarea și, într-un interviu 
acordat Al-Ahram, a declarat deschis că „ginerele” era, într-adevăr, 
Ashraf Marwan. Era o acuzaţie gravă, dar lipsită de dovezi. Ea n-a 
avut nici un impact până în momentul când Eli Zeira a declarat că 
agentul dublu care „înșelase” Israelul era, într-adevăr, Ashraf Marwan. 


Așa ceva nu se mai întâmplase niciodată în Israel. Identitatea foștilor 


spioni nu se dezvăluia, în multe cazuri, nici după moartea lor. Iar 
Ashraf Marwan era în viata și vulnerabil, pradă ușoară pentru asasinii 
Mukhabaratului egiptean. Zvi Zamir a revenit la 30 de ani după ce se 
retrăsese din activitate și a încercat să ia legătura cu Marwan, dar 
Îngerul a refuzat să stea de vorbă cu el. 


— N-a vrut, a spus trist Zamir, pentru că simţea că nu-l protejaserăm. 
Eu am făcut tot posibilul ca să-l apăr, dar fără succes. 


Ca urmare a revelatiilor făcute de Zeira, Zamir a rupt tăcerea pe care 
şi-o autoimpusese și l-a atacat fără milă pe fostul șef al Amanului, 
acuzându-l că dezvăluise secrete de stat. Zeira a contraatacat, 
afirmând că fostul ramsad proteja un om care nu fusese altceva decât 
un agent dublu. 


Ziaristul israelian Ronen Bergman, care urmărea la televizor o 
transmisiune în direct de la o ceremonie oficială din Egipt, l-a văzut 
pe președintele Hosni Mubarak strângându-i călduros mâna lui 
Marwan, care-l însoțea la depunerea unei coroane la mormântul lui 
Nasser. După emisiune, Bergman a scris că Marwan fusese agent 
dublu. Cât despre preşedintele Mubarak, el a sărit în ajutorul lui 
Marwan și a respins ferm zvonurile conform cărora acesta ar fi fost 
agent israelian. 


În Israel s-a revărsat un potop de acuzaţii si contraacuzatii. Mossadul 
si Amanul au stabilit două comisii de anchetă, care au ajuns la aceeași 
concluzie: Marwan nu fusese agent dublu si nu adusese nici un fel de 
prejudicii Israelului. Zeira n-a cedat și l-a adus pe Zamir în fata 
tribunalului. Fostul judecător Theodore Or, care fusese numit arbitru 
de către instanță, a decis categoric că versiunea lui Zamir era cea 
adevărată. 


În mod evident, Zeira si suporterii lui au ales să ignore faptul cá 
Marwan fusese una dintre figurile marcante ale guvernului egiptean, 
ginerele lui Nasser și consilier apropiat al lui Sadat. Conducătorii 
Egiptului nu voiau să admită că unul dintre ai lor fusese trădător și 
spion sionist. O asemenea recunoaștere ar fi șocat opinia publică 
egipteană si ar fi zdruncinat încrederea egiptenilor în conducătorii lor. 
Drept care au adoptat un altfel de demers: să-l laude și să-l elogieze pe 
Marwan în public, dar să-i pecetluiască soarta în secret. 


La începutul lui iunie 2007, judecătorul Or și-a publicat concluziile. 
Pe 12 iunie, un tribunal israelian a confirmat oficial raportul lui Zamir 
cu privire la rolul lui Marwan în serviciul Mossadului. Două săptămâni 
mai târziu, pe 27 iunie, trupul lui Marwan a fost găsit pe trotuar, sub 


terasa vilei sale. 


Observatorii israelieni au acuzat serviciile secrete egiptene de 
asasinat. Multi l-au acuzat pe  Zeira, susținând că, prin 
comportamentul lui nesăbuit, cauzase moartea egipteanului. Pe de altă 
parte, într-o declaraţie surprinzător de dură, văduva lui Marwan a 
acuzat Mossadul de asasinarea soțului ei. Anumiți martori au spus cá 
văzuseră niște bărbaţi, care semănau a oameni din Orientul Mijlociu, 
stând cu Marwan pe terasă cu câteva minute înainte de moartea 
acestuia. 


Scotland Yard-ul a închis si a redeschis cazul si, în cele din urmă, a 
declarat cá nu putuse da de urma criminalilor. Asasinii Îngerului sunt 
încă în libertate. 


CAPITOLUL 15 


O CAPCANĂ AMOROASĂ PENTRU UN SPION 
PERICULOS 


Mordechai Vanunu făcuse, se părea, tot posibilul pentru a-și etala 
viaţa secretă. Mai lipsea doar să poarte la gât o pancartă pe care să 
scrie Sunt spion. 


Era tehnician la reactorul atomic Dimona, cea mai secretă și mai bine 
protejată instalaţie din Israel. Presa străină, ca și multe guverne ale 
altor tari, erau convinse că Israelul producea armament nuclear în 
fabrici strict secrete. Oricine solicita un job la Dimona trebuia să 
traverseze un lung și riguros proces în cursul căruia avea de completat 
o serie întreagă de formulare, era supus la interogatorii, era testat și 
verificat de Shabak si de alti specialisti în securitate, până ce - la 
finalul unei proceduri extenuante — căpăta permisiunea să intre in 
complexul secret. Supravegherea intensă și verificarea strictă 
continuau pe toată durata angajării la Dimona. 


Vanunu solicitase un job la Dimona după ce văzuse un anunț într-un 
cotidian. Completase un formular la biroul „laboratorului de cercetări 
nucleare” din Beersheba, un oraș din apropiere, fusese supus unei 
investigaţii de securitate de rutină și primise jobul fără nici un fel de 
probleme. 


Cum fusese posibil așa ceva? Vanunu era un radical de stânga, 
prietenii lui erau arabi și membri ai partidului comunist și antisionist 
Rakah. El însuși participase la proteste de partea lor, fusese fotografiat 
la manifestări propalestiniene extreme, purtase insigne, luase cuvântul 
şi dăduse interviuri în mass-media. 


Găzduise militanti Rakah în micul său apartament din Beersheba și 
ceruse să fie primit în celula lor universitară, compusă exclusiv din 
tineri arabi radicali, ostili pe față statului Israel. La Universitatea Ben 
Gurion, unde era înscris ca student, era cunoscut pentru vederile sale 
extremiste. 


Era un tânăr înzestrat, dar instabil. Înainte de a deveni suporter al 
Rakah, fusese extremist de dreapta si admirator al rabinului rasist 
Kahane. Ulterior sprijinise partidul de extremă dreaptă Hatechiya 


(„Renașterea”), votase pentru Likud, pentru ca, în final, să plonjeze în 
extrema stângă. Afirma că isi schimbase opiniile politice din cauza 
controversatului Război din Liban din 1982. Singuratic, aproape fără 
nici un prieten, credea ferm că e discriminat din cauza originii sale 
marocane. Convingerea i se întărise atunci când a căzut la testul de 
admitere în Academia de Porte Aeriene și a fost trimis la geniști. După 
ce și-a terminat serviciul militar, începuse studii de inginerie la Tel 
Aviv, se răzgândise și se mutase la Beersheba, unde începuse studii 
economice, se răzgândise din nou și trecuse la filosofie. Devenise 
vegetarian, apoi vegan. 


Colegii lui erau impresionați de apetitul lui pentru bani. Se lăuda că 
nu avea nevoie să muncească, ci doar să investească inteligent la 
bursa de valori. În jurnalul lui, bursa de valori era „prioritatea 
prioritátilor", înaintea filosofiei si englezei. Conducea un Audi roșu, 
făcuse ceva bani pozând ca model nud și, la o petrecere studențească, 
își dăduse jos lenjeria intimă pentru a câștiga un premiu. 


Drumul lui în viaţa privată era, desigur, un lucru care-l privea numai 
pe el, dar activitatea lui politică de simpatizant Rakah și de suporter al 
palestinienilor ar fi trebuit să tragă o mie de semnale de alarmă. Dar 
Vanunu fusese chemat numai la o întâlnire cu oficiali ai Shabakului, 
care îi spuseseră să pună capăt acestor activități și îi ceruseră să 
semneze un document care atesta că fusese avertizat. El nu semnase si 
nu-și încetase activitățile subversive. 


Agenţii Shabakului descriseseră activitățile desfășurate de Vanunu 
într-un raport de rutină pentru directorul pe probleme de securitate 
din Ministerul Apărării. Directorul trimisese raportul colegului său de 
la reactorul Dimona, care îl pusese într-unul din dosarele sale — și asta 
a fost tot. Nu se întreprinsese nimic, nu se initiase nici un fel de 
supraveghere a lui Vanunu. O omisiune incredibilá. Un lant intreg de 
oameni - oficiali ai Shabakului de nivel local si national si directori 
din minister si de la Dimona - neglijaserá sá-si facá datoria. 


Vanunu si-a continuat viata fárá sá mai fie deranjat. 


Era ,operator" la Institutul 2, cea mai secretá sectie din complexul 
Dimona. Din cei 2 700 de angajati ai fabricii, doar 150 aveau 
permisiunea de a intra in Institutul 2. Vanunu avea douá ecusoane: 
9567-8 pentru intrarea în dispozitivul Dimona si 320 pentru intrarea 
in Institutul 2. 


Din exterior, institutul aráta ca o modestá cládire cu douá etaje, care 
ar fi putut fi un depozit sau o centralá termicá de bloc. Dar o privire 


ageră ar fi observat o cabină de ascensor pe acoperișul plat și s-ar fi 
întrebat la ce slujea un ascensor într-o clădire cu două etaje. Cheia 
acestui mister era secretul Institutului 2: ascensorul slujea nu pentru a 
urca, ci pentru a cobori cele şase etaje subterane, ascunse cu grijă. 
Vanunu era de serviciu în schimbul de noapte și cunoștea bine 
clădirea. Etajul întâi cuprindea câteva birouri și cantina. Prin câteva 
treceri de la parter barele de uraniu erau transportate în reactor. La 
același nivel mai erau niște birouri și câteva laboratoare de asamblare. 
La primul etaj subteran se aflau conducte si valve. La cel de al doilea, 
un dispecerat central și un fel de terasă numită „Balconul Goldei”. 
Vizitatorii importanţi, care aveau acces peste tot, puteau urmări de 
aici hala de producție de dedesubt. La etajul al treilea din subteran, 
tehnicienii prelucrau barele de uraniu coborâte de sus. Etajul al 
patrulea era un mare spațiu subteran, înalt cât trei etaje, unde se aflau 
hala de producţie si dispozitivul de separare, în care plutoniul produs 
în reactor era îndepărtat de pe barele de uraniu. Etajul al cincilea 
găzduia secţia de metalurgie si laboratorul unde erau produse 
componentele bombelor, iar la al șaselea etaj subteran, deșeurile 
chimice erau încărcate în containere speciale. 


Vanunu știa că, în reactorul nuclear, reacţia în lanţ producea plutoniul 
acumulat pe barele de uraniu. După ce era „răzuit” de pe bare, acesta 
era folosit la etajele patru si cinci și în procesul de asamblare a 
armelor atomice ale Israelului. 


Într-o bună zi, fără un motiv special, Vanunu a luat cu el la Institutul 
2 un aparat de fotografiat. L-a pus în geantă, l-a îndesat printre cărțile 
pe care avea să le ia mai târziu la cursuri, la Universitatea Ben Gurion. 
Dacă ar fi fost întrebat la filtrul de securitate de ce a adus un aparat de 
fotografiat la Dimona, intenționa să spună că îl luase la plajă și îl 
uitase în geantă. Dar nimeni nu i-a controlat geanta, nimeni nu i-a pus 
vreo întrebare, iar el şi-a pus aparatul în dulăpiorul propriu. În timpul 
pauzelor de prânz si de seară, când în clădire nu mai era nimeni, 
Vanunu cutreiera prin etajele subterane, fotografia laboratoarele, 
echipamentele și holurile, făcea schițe detaliate, intra în birouri goale, 
citea documentele din seifurile deschise. Nimeni nu l-a văzut și nimeni 
nu l-a suspectat. Oamenii de pază păreau să se fi evaporat. Superiorii 
lui n-aveau habar de hobby-ul acesta periculos și îl considerau un 
tehnician liniștit, serios si sârguincios. 


La sfârşitul lui 1985, Vanunu a fost concediat, după nouă ani la 
Dimona. Nu din cauza activităţilor sale politice, ci a reducerilor 
bugetare. A fost pus pe liber la fel ca multi alții. A primit ca 
despăgubire o compensație de 150% si salariul pe opt luni. Cu toate 


acestea, el era, iarăși, furios și frustrat. S-a hotărât să plece în 
străinătate într-o călătorie lungă și, poate, să nu se mai întoarcă 
niciodată, dacă ar fi reușit să-și găsească un nou cămin, la fel ca alte 
12 milioane de evrei care trăiau în afara Israelului. Și-a vândut 
apartamentul și mașina și și-a lichidat conturile din bănci. 


La 31 de ani, Vanunu și-a luat bagajele si a plecat în călătorie. Mai 
făcuse si înainte călătorii lungi — o dată în Europa si o dată în Statele 
Unite. Acum s-a îndreptat spre Orientul Îndepărtat. În geantă ducea 
două filme pe care le făcuse la Dimona. 


Prima oprire a fost Grecia. Au urmat Rusia, Thailanda și Nepalul. La 
Kathmandu a întâlnit o tânără israeliană și i-a făcut sfios curte. S-a 
prezentat drept „Mordy” și a recunoscut deschis că era un pacifist de 
stânga și că, probabil, nu se va mai întoarce în Israel. A vizitat un 
templu budist şi a cochetat cu ideea de a deveni el însuși adept al lui 
Buddha. 


După Kathmandu, Vanunu a călătorit în Orientul Îndepărtat și, până la 
urmă, a aterizat în Australia. A avut, vreme de câteva luni, câteva 
joburi ocazionale la Sydney, dar în cea mai mare parte a timpului s-a 
simţit singur și nenorocit. Într-o seară, hoinărea printr-unul din cele 
mai rău famate cartiere ale orașului, un paradis al prostituatelor, 
hotilor mărunți si traficantilor de droguri. Deodată, din beznă, chiar în 
fața lui, a răsărit clopotnița bisericii Sfântul Gheorghe, cunoscută 
drept refugiu al sufletelor chinuite - oameni deznádájduiti, criminali, 
vagabonzi, făpturi sărace si oprimate. Vanunu a intrat si l-a întâlnit pe 
preotul anglican John McKnight. Bunul prelat a înțeles imediat cá 
israelianul își căuta un adăpost și o familie. A legat o comunicare 
strânsă și caldă cu acest oaspete sfios şi nesigur pe el. În săptămânile 
ce au urmat, cei doi au avut conversații lungi si sincere si, în final — pe 
17 august 1986 -, Vanunu a fost botezat creștin și și-a luat un nume 
nou: John Crossman. 


Era o uriașă transformare pentru un evreu născut la Marrakesh, care 
își trăise cea mai mare parte a tinereţii în școli talmudice și yeshiva 
din Beersheba și care, până atunci, respectase tradițiile iudaice. Este 
adevărat că zelul lui religios dispăruse cu ani în urmă, dar convertirea 
aceasta a fost mai mult produsul instabilității si al confuziei sale decât 
al dezamăgirii fata de iudaism. Dacă n-ar fi intrat în biserică si nu l-ar 
fi întâlnit pe părintele John, poate că Vanunu s-ar fi convertit la 
budism ori la cine știe ce altă religie. Dar, întorcând spatele 
iudaismului, el a întors spatele si Israelului. Aversiunea față de tara sa 
a devenit treptat unul dintre cele mai puternice motive ale viitoarelor 
lui acțiuni. 


În timpul unei întâlniri cu alti credincioși la biserică, Vanunu le-a 
vorbit noilor săi prieteni despre munca lui în Israel, a descris reactorul 
Dimona si s-a oferit să le prezinte niște diapozitive cu fotografiile 
făcute de el. Ceilalți l-au privit absenţi: habar n-aveau despre ce 
vorbea. Dar printre ei se afla un bărbat care a fost intrigat de vorbele 
lui: Oscar Guerrero, călător și ziarist ocazional columbian. Cei doi 
vopsiseră gardul bisericii și locuiseră un timp în același apartament. 
Guerrero a înțeles importanța fotografiilor si i-a înfierbântat 
imaginaţia lui Vanunu cu promisiuni de averi și glorie. 


Vanunu avea mare nevoie de bani, dar s-a gândit si că putea profita de 
gloria promisă pentru a promova pacea între evrei și arabi. Nu acesta 
era planul lui original: nu promovarea păcii fusese motivul pentru 
care plecase din Israel și căra cu el, de luni de zile, prin toată lumea, 
două role de film. Dar promovarea păcii și salvarea omenirii de bomba 
atomică a Israelului deveniseră, chipurile, nobila cauză a acțiunilor 
sale. Războiul său personal cu proiectul nuclear israelian s-a 
amplificat cu fiecare zi și a devenit un motiv major de a publica 
fotografiile de la Dimona. Dar Vanunu stia si că, procedând astfel, isi 
pecetluia soarta. N-ar mai fi putut niciodată să se întoarcă în Israel, 
unde ar fi fost stigmatizat ca trădător si duşman al statului. 


Tentaţia era însă mare. Vanunu și Guerrero au mers împreună la un 
laborator fotografic din Sydney. Au developat fotografiile făcute la 
Institutul 2 si au încercat să le comercializeze în redactiile locale ale 
revistelor americane și la televiziunile australiene, dar zadarnic. Au 
fost tratați fie ca niște aiuriti, fie ca niște escroci care căutau să câștige 
ușor ceva bani. Nimeni nu credea că tânărul acesta timid și ascetic 
tinea în mâinile sale cel mai bine păstrat secret al Israelului. 


În cele din urmă, Guerrero a luat avionul spre Spania si Anglia si, de 
data aceasta, a avut noroc. Editorii ziarului londonez Sunday Times 
care i-au auzit povestea și-au dat seama imediat de potenţialul 
dramatic al unui articol despre reactorul nuclear al Israelului care să 
se bazeze pe fotografii si schițe în exclusivitate. Dar trebuia să fie 
extrem de precauti. Nu cu mult timp în urmă se păcăliseră cumpărând 
Jurnalul lui Hitler, care se dovedise a fi o farsă de proastă calitate. De 
aceea au cerut să verifice minuţios materialul adus de Guerrero. 


Între timp, un oficial al televiziunii australiene a luat legătura cu 
Ambasada Israelului de la Canberra și s-a interesat dacă străinul care 
le oferise fotografii de la reactorul din Dimona era, într-adevăr, 
cetățean israelian. Povestea a ajuns la urechile unui jurnalist israelian, 
care a raportat-o ziarului său din Tel Aviv. 


Pentru serviciul secret al Israelului, vestea a căzut ca un trăsnet: un 
fost operator de la Institutul 2 din Dimona încerca să vândă secretul 
vital al Israelului! 


— Sistemul n-a funcționat, n-am reuşit să punem mâna pe el la timp, a 
recunoscut, învins, Haim Carmon, directorul pe probleme de 
securitate din Ministerul Apărării. 


Vestea a ajuns rapid la „clubul prim-miniștrilor” — prim-ministrul 
Peres și foştii săi omologi Rabin si Shamir, toti membri ai guvernului 
Uniunii Naţionale. Ei au decis ca Vanunu să fie imediat găsit și adus în 
Israel. Unii dintre consilierii lor au sugerat să fie mai degrabă asasinat 
decât adus înapoi, dar această idee a fost respinsă. Prim-ministrul a 
ridicat receptorul și l-a sunat pe ramsad. 


Din 1982, Mossadul avea un director nou: Nahum Admoni. După 
aproape 20 de ani de generali parașutați din armată la cârma ei, 
organizația avea, în sfârșit, un şef venit din interior. Născut la 
Ierusalim, Nahum Admoni era un veteran al unităţilor Shai și Aman. 
Fusese adjunctul lui Yitzhak Hofi și căpătase râvnitul post de ramsad 
după ce Hofi se retrăsese în 1982. Avea să fie șapte ani ramsad, dar 
aceștia n-au fost cei mai buni ani ai serviciilor. Între 1982 și 1989, 
Mossadul a avut de suferit de pe urma câtorva incidente: afacerea 
Pollard, care s-a declanșat atunci când un agent de contrainformaţii 
civil evreu a fost arestat la Washington pentru spionaj în favoarea unei 
unități secrete a Israelului; afacerea Iran-Contra, în care Israelul a fost 
implicat; arestarea câtorva agenti ai Mossadului in tari străine din 
cauza unor neglijente grosolane. Dar cel mai grav prejudiciu i-a fost 
adus Israelului de către Mordechai Vanunu. De îndată ce a discutat cu 
Peres, Admoni a demarat o acțiune pentru capturarea lui Vanunu. lar 
computerul Mossadului a găsit numele de cod al operaţiunii: 
„Kaniuk”. 


Nahum Admoni a trimis urgent o unitate Caesarea în Australia pentru 
a-l găsi pe Vanunu. Dar, când au sosit, agenţii au descoperit că 
veniseră prea târziu. Pasărea zburase din cuib - în Anglia. 


La scurt timp după intervievarea lui Guerrero, redactorul-sef al 
Sunday Times îl trimisese în Australia pe Peter Hounam, o vedetă a 
reportajelor de investigaţii ale săptămânalului, pentru a se întâlni cu 


Vanunu. Atunci când se urcase la bordul avionului, Hounam știa deja 
că mai mulți oameni de știință britanici examinaseră câteva fotografii 
aduse de Guerrero si le confirmaserá autenticitatea. Întâlnirea cu 
Vanunu la Sydney il convinsese si ea pe Hounam că povestea 
israelianului era adeváratá. Ziaristul fusese deosebit de impresionat de 
faptul cá Vanunu nega afirmatiile exagerate ale lui Guerrero potrivit 
cărora el era „un om de știință israelian”. Vanunu îi spusese adevărul: 
la Dimona nu fusese decât un simplu tehnician. 


Vanunu si Hounam au plecat cu avionul la Londra, lăsându-l în urmă 
pe Guerrero. La Londra, fostul evreu a fost supus unor interogări dure 
de către cei de la Sunday Times. El le-a spus tot ce știa și le-a divulgat 
britanicilor că Israelul fabrica, în plus, o bombă cu neutroni capabilă 
să distrugă orice ființă vie, dar să lase intacte clădiri și structuri. Le-a 
descris, de asemenea, procesul de asamblare a bombelor de la 
Institutul 2. Si, cu toate acestea, de la început până la sfârşit, Vanunu 
a părut speriat și nervos. Se temea că va fi ucis sau răpit de serviciile 
israeliene. Cei de la Sunday Times au încercat să-l calmeze; l-au mutat 
la alt hotel si şi-au mobilizat tot personalul, care a trebuit să-i 
servească, pe rând, drept „bonă” pretiosului oaspete. În plus, au 
insistat — dar în zadar - ca Vanunu să nu circule singur pe străzi. 


Când interogatoriul s-a terminat, britanicii i-au propus un târg 
fantastic: 100 000 de dolari pentru povestea și fotografiile sale, 40% 
din drepturile de distribuție ale articolelor ziarului și 25% din 
drepturile cărții — dacă avea să fie o carte. I-au spus că patronul lui 
Sunday Times, Rupert Murdoch, deținea și compania de film 
Twentieth Century Fox, și că se gândea să facă un film despre viața și 
aventurile sale. Rolul lui Vanunu urma să fie jucat de Robert de Niro. 


Gazdele lui din Londra i-au oferit toate tentatiile posibile, cu excepția 
uneia: o femeie. Vanunu tânjea după sex și după căldura unei femei. 
Rowena Webster, angajată în redacţie, i-a ţinut companie, el a 
încercat cu disperare s-o convingă să facă sex cu el, dar ea a refuzat. 
Sexul era călcâiul lui Ahile al lui Vanunu, dar inteligentii redactori de 
la Sunday Times n-au fost în stare să-l intuiască. 


Ei nu și-au dat seama nici că temerile lui Vanunu legate de serviciile 
israeliene erau justificate. Unul dintre reporterii de investigații a fost 
trimis în Israel să afle dacă Vanunu era, realmente, cel care pretindea 
că este. A vorbit despre el cu un ziarist israelian, care a alertat imediat 
Shabakul. În câteva ore, câţiva membri ai echipei operative a 
Mossadului au aterizat la Londra. Grupul era condus de adjunctul 
ramsad-ului, Shabtai Shavit. Comanda operaţiunii îi aparținea celui de 
al doilea adjunct al ramsad-ului și șef totodată al Caesarea, Beni 


Ze'evi. 


Dându-se drept fotojurnalisti, doi agenti ai Mossadului și-au facut de 
lucru lângă clădirea Sunday Times, fotografiindu-i pe muncitorii care 
se întâmpla să fie în grevă. După câteva zile, l-au văzut și l-au 
fotografiat pe Vanunu și l-au urmărit pe străzile Londrei, folosind 
metoda „pieptenelui” elaborată de veteranul Mossadului, agentul Zvi 
Malkin: în afară de urmărirea ,tintei", agenţii „pieptănau” zonele pe 
unde acesta s-ar fi putut duce si ajungeau la destinație înainte de 
sosirea lui. Si astfel, pe 24 septembrie, Vanunu a ajuns în Piaţa 
Leicester, un loc îndrăgit de turiști. La un stand de ziare a văzut o fată 
„care semăna foarte mult cu Farrah Fawcett, starul din serialul de 
televiziune Îngerii lui Charlie”. 


Era o blondă drăguță, care lui i s-a părut „frumoasă și angelică”. 
Vanunu a privit-o îndelung în timp ce ea stătea la rând în fata 
standului de ziare. Fata a întors capul si l-a privit si ea, cu o cáutáturá 
lungă şi plină de înţelesuri. O clipă, ochii li s-au întâlnit, dar ea a 
ajuns în față, şi-a cumpărat ziarul si a plecat. El s-a întors să plece în 
altă direcţie, dar și-a adunat tot curajul, s-a înapoiat și a întrebat-o 
dacă poate să-i vorbească. Ea a consimţit zâmbind. Au stat de vorbă 
amical. Ea i s-a prezentat drept Cindy, cosmeticiană evreică din 
Philadelphia, aflată în vacanţă prin Europa. 


Vanunu era suspicios. Ultimele zile fuseseră exasperante. Cei de la 
Sunday Times continuau să-l interogheze fără sfârșit și amânau 
publicarea poveștii lui. Temerile lui legate de serviciile israeliene se 
inmultiserá după ce aflase cá Sunday Times era pe punctul de a cere 
ambasadei Israelului la Londra să comenteze cazul. Cei de la redacție 
îi explicaseră că o publicație respectabilă ca Sunday Times trebuie 
întotdeauna să solicite comentariul celeilalte părți. El nu fusese 
convins. Rămăsese singur, trist și impacientat. 


Si, dintr-o dată, Cindy. 


— Esti de la Mossad? a întrebat-o el, jumătate în glumă. 
— Nu, nu, i-a răspuns ea. Nu. Ce e Mossadul? 
L-a întrebat apoi cum se numește. 


— George, a spus el. Era numele pe care-l folosea când se caza la 
hotel. 


Fata a zâmbit. 


— Ei, na! Nu te cheamă George. 


Când au luat loc într-o cafenea, el i-a dezvăluit numele său real și i-a 
vorbit despre Sunday Times și despre problemele lui. Ea i-a sugerat 
imediat să vină la New York, unde putea găsi ziare bune și avocați 
pricepuți. 


Dar el nu asculta, nu cu adevărat. Mordechai Vanunu se îndrăgostise 
de la prima vedere. În zilele următoare s-a întâlnit de câteva ori cu 
Cindy și, după cum avea să afirme ulterior, acestea au fost cele mai 
bune zile din viata lui. Se plimbau prin parcuri ținându-se de mână, s- 
au dus la cinema și au văzut Martorul cu Harrison Ford și Hannah și 
surorile ei al lui Woody Allen. Au văzut si un musical, Strada 42, si s- 
au sărutat foarte mult. Îmbrățișări fierbinți şi săruturi dulci pe care el 
nu le va uita niciodată. 


Cindy i-a dăruit sărutările ei dulci, dar a refuzat categoric să se culce 
cu el. I-a spus că nu putea să-l invite la ea la hotel, pentru că împărțea 
camera cu altă fată. A refuzat, de asemenea, să vină în camera lui. 
„Eşti tensionat și iritabil”, îi tot spunea ea, „n-o să meargă. Nu la 
Londra.” 


Apoi ei i-a venit o idee. 


— Nu vrei să vii cu mine la Roma? Sora mea locuiește acolo, are un 
apartament, putem să ne distrám si să uiti de tot ce te supără. 


La început, el a refuzat. Dar ea era hotărâtă să meargă la Roma, și-a 
cumpărat un bilet la clasa business și, când, în sfârşit, l-a convins, i-a 
cumpărat și lui bilet. 


— O să-mi dai banii mai târziu, i-a spus ea. 
El a cedat ispitei. 


Dacă ar fi fost un om mai serios și mai chibzuit, Vanunu și-ar fi dat 
seama imediat că se prinsese ca „musca la miere” — așa numeau 
serviciile secrete capcana seducţiei feminine. Hodoronc-tronc, 
întâlnise o fată pe stradă, ea se îndrăgostise de el până peste cap și 
fusese gata să facă orice pentru el — să-l ducă la sora ei la Roma, să-i 
cumpere bilet de avion, deși de-abia îl cunoștea. Nu putuse să se culce 
cu el la Londra, dar avea să poată la Roma. Un om cu judecată și-ar fi 
dat seama că povestea lui Cindy era suspectă, ba chiar ridicolă. Dar, 
de data aceasta, psihologii Mossadului făcuseră o treabă excelentă: 
inteleseserá exact ce-şi dorea Vanunu si preziseseră cá va fi condus 
orbește de sărutările dulci și promisiunile încă și mai dulci ale 


frumoasei femei. 


Peter Hounam de la Sunday Times era un om cu judecată. De îndată 
ce a auzit de Cindy, a simţit că ceva nu e în regulă. A încercat cum a 
putut mai bine să-l convingă pe Vanunu să nu se lege de ea, dar 
degeaba. Vanunu inghitise deja momeala și nimic pe lume nu-l mai 
putea face să se răzgândească. 


La un moment dat, el l-a rugat pe Peter să-l ducă la cafeneaua unde îl 
aştepta Cindy, si Peter a reușit s-o zărească pe tânăra femeie (ulterior, 
va putea să-i schiteze chipul, pe baza acestei scurte întâlniri). Când a 
aflat de intenţia lui Vanunu de a părăsi orașul „pentru câteva zile”, 
Peter a încercat din nou să-l convingă să n-o facă, dar fără folos. L-a 
avertizat atunci pe Vanunu să nu părăsească Anglia și să nu-și lase 
pașaportul la receptionerii de la hotel. Dar nici măcar Peter Hounam 
nu și-a putut imagina cá Vanunu pleca la Roma ca să poată, în sfârșit, 
să se culce cu Cindy a lui. 


Cindy a fost de acord să se culce cu Vanunu la Roma dintr-un cu totul 
alt motiv. Israelul nu voia să-l răpească pe Vanunu pe pământ 
britanic. Prim-ministrul Peres nu intenționa să aibă de-a face cu 
formidabila „Doamnă de Fier”, Margaret Thatcher. Mossadul nu se 
simțea confortabil în Marea Britanie. Cu doar câteva luni înainte, 
autoritățile germane găsiseră într-o cabină telefonică un portofel 
conținând opt pașapoarte britanice false. Din nefericire, portofelul 
avea și o etichetă pe care erau înscrise identitatea proprietarului și 
legătura lui cu ambasada Israelului. Guvernul englez spumegase; 
Mossadul trebuise să promită că nu va încălca din nou suveranitatea 
britanică. De aceea, nici Peres, nici Mossadul nu puteau nici măcar 
concepe să demareze o operaţiune sub acoperire în Marea Britanie. 


Roma a devenit cea mai bună alegere posibilă. Relaţiile dintre Mossad 
şi serviciile secrete italiene erau strânse și solide. Ramsad-ul Nahum 
Admoni si amiralul Fulvio Martini, şeful contrainformatiilor italiene, 
erau prieteni buni. Si, dat fiind haosul cronic care domnea în Italia, 
era aproape sigur că italienii n-ar fi putut dovedi niciodată că Vanunu 
fusese răpit pe teritoriul lor. 


Pe 30 septembrie 1986, mână în mână, Cindy și Mordy au urcat la 
bordul avionului British Airways 504 cu destinaţia Roma. Când au 
aterizat la ora 21.00, cei doi îndrăgostiţi au fost întâmpinați de un 
italian vesel cu un imens buchet de flori, care i-a luat cu mașina lui 
până la domiciliul surorii lui Cindy. Cât timp au mers, Cindy l-a tot 
îmbrățișat și sărutat pe fericitul ei Mordy. 


Mașina a oprit în fata unei căsuțe, si o fată a deschis usa. Vanunu a 
intrat primul. Brusc, ușa s-a trântit în urmă și doi bărbaţi au sărit 
asupra lui, l-au lovit cu putere și l-au aruncat la podea. Vanunu a 
apucat să observe că unul dintre ei era blond. În timp ce îi legau 
mâinile și picioarele, fata s-a aplecat asupra lui și i-a vârât un ac în 
brat. Totul i s-a incetosat în fata ochilor si tânărul a căzut într-un 
somn adânc. 


O dubă în care Vanunu zăcea în stare de inconstientá a plecat spre 
nordul țării. A mers timp de câteva ore. Lângă Vanunu stăteau doi 
bărbaţi si o femeie. După câteva ore, i s-a mai făcut o injecție. Cindy 
dispăruse. Maşina a ajuns în portul La Spezia și, legat de o brancardă, 
Vanunu a fost îmbarcat pe o vedetă rapidă care a pornit în larg, unde 
îl aștepta cargobotul israelian Tapuz (potrivit altor surse, vaporul 
Noga). Membrii echipajului au primit ordin să intre în salonul rezervat 
lor și să rămână acolo. Dar cei care erau de serviciu au văzut vedeta 
apropiindu-se. O scară de frânghie a fost aruncată peste bord și doi 
bărbaţi si o femeie au urcat pe vas. Conduceau un bărbat în stare de 
inconstientá, pe care l-au introdus în cabina ofițerului secund, incuind 
ușa în urma lor. Vasul a pornit imediat spre Israel. 


În tot timpul călătoriei, Vanunu a rămas încuiat în cabina cea mică. N- 
a mai văzut-o pe Cindy. Îşi făcea griji pentru ea și nu știa ce i se 
întâmplase. N-a înțeles că ea era membru al echipei Mossadului. fl 
lăsase în pragul casei din Roma și, probabil, părăsise Italia în aceeași 
noapte. Femeia care-l însoțea pe Vanunu la bordul vasului era medic, 
iar în timpul călătoriei i-a facut de mai multe ori injecții cu un 
anestezic. 


Vasul a aruncat ancora nu departe de țărmul Israelului, și Vanunu a 
fost transferat pe o navă purtătoare de rachete israeliană. Aici a fost 
luat în primire de ofițeri de poliţie și de agenţi ai Shabakului, care l-au 
învinuit oficial și l-au dus la închisoarea Shikma din Ashkelon. 


În timpul primului interogatoriu, Vanunu a aflat că, în timp ce el se 
afla în drum spre Israel, Sunday Times începuse publicarea unei serii 
de articole bazate pe dezvăluirile sale. Editorialele, imbogátite cu 
fotografii si schiţe, erau reproduse în zeci de ziare din toată lumea. 
Sunday Times a dezvăluit că toate estimările anterioare ale puterii 
nucleare a Israelului fuseseră greșite. Până atunci, experții crezuseră 
că Israelul poseda între zece și douăzeci de bombe atomice primitive. 
Dar informaţiile aduse de Vanunu dovedeau că Israelul devenise o 
putere nucleară, iar arsenalul lui cuprindea cel putin 150-200 de 
bombe sofisticate. Ba, mai mult, avea capacitatea de a produce arme 


cu hidrogen și neutroni. Vanunu a intrat în panică din cauza acestor 
revelații senzaţionale. Se temea că israelienii îl vor ucide. Se temea si 
pentru Cindy și nu putea să creadă că ea făcuse parte din complotul 
împotriva lui. 


Timp de aproape 40 de zile, lumea n-a știut ce se întâmplase cu 
Vanunu. Presa publica reportaje senzaţionale care n-aveau nimic de-a 
face cu adevărul. Ziarele britanice descriau cu lux de amănunte cum 
tânărul fusese răpit la Londra si dus clandestin în Israel într-un 
„container diplomatic". Alţii citau ,martori” care îl vázuserá 
îmbarcându-se cu o tânără femeie pe un yacht ce-l dusese în Israel. 
Câţiva membri ai Parlamentului londonez cereau investigaţii și măsuri 
severe împotriva Israelului. 


Vanunu a fost pus oficial sub acuzare la mijlocul lui noiembrie și a 
compărut de câteva ori în fata instanței. S-a hotărât atunci să-și 
păcălească paznicii. Stia exact unde așteptau reporterii când era adus 
la tribunal. Înainte să intre la una dintre înfățișări, Vanunu, așezat pe 
bancheta din spate a mașinii de poliție, a așteptat ca automobilul să 
oprească în fata mulțimii de reporteri si fotografi. Atunci, brusc, și-a 
lipit palma de fereastra mașinii. lar reporterii și fotografii de presă din 
toată lumea au putut citi următoarea frază scrisă în palma sa: 


Vanunu m răpit la roma, itl, 30.9.86. 21:00. venit la roma cu ba 504. 


Informaţia aceasta n-a înrăutățit relaţiile Ierusalimului cu Londra, căci 
era clar că Vanunu părăsise Marea Britanie din proprie voință, cu un 
avion de linie. Însă, la Roma, şefii serviciilor secrete au fost supăraţi si 
frustrati. După un timp, israelienii au reparat totuși prejudiciul pe 
care-l cauzasera. 


Vanunu a fost acuzat de spionaj și trădare și condangat la 18 ani de 
închisoare. Dar, în străinătate, el nu era considerat spion sau trădător. 
În Europa si în America au apărut aproape peste noapte asociații si ligi 
cu numele său, care-l portretizau ca pe un luptător temerar pentru 
pace, un martir care își riscase viața pentru a stopa proiectul nuclear 
al Israelului. 


Bineînţeles, Vanunu nu era nici pe departe un astfel de om. 
Sloganurile eroice, ideologice nu făceau decât să acopere acțiunile 
confuze ale operatorului frustrat de la Institutul 2. Vanunu nu 
încercase să protesteze împotriva proiectului nuclear israelian atunci 
când lucra la Dimona. Dacă n-ar fi fost concediat, ar fi lucrat poate 
acolo și în ziua de azi. Chiar si când a plecat din tara, el nu s-a grăbit 
să-și înceapă războiul sfânt, ci a călătorit prin lume, a colindat prin 


Nepal și Thailanda, s-a botezat în Australia. Dacă nu l-ar fi întâlnit pe 
Guerrero, poate că pozele cu „Balconul Goldei” si operațiunile de 
asamblare a bombelor i-ar fi rămas în bagaje. 


Dar acum, oameni buni și naivi de peste tot din lume îl credeau un 
luptător împotriva pericolului atomic israelian. Un cuplu de americani 
l-a adoptat — desi familia lui era încă în viata, iar alti creștini continuă 
să îl nominalizeze la Premiul Nobel pentru pace. 


Când, după 18 ani, a fost eliberat din închisoare, Vanunu a ales să 
trăiască într-o biserică din Ierusalim. Până în ziua de astăzi continuă 
să-și afişeze ura față de Israel, refuză să trăiască acolo, refuză să 
vorbească ebraica, își spune John Crossman și publică anunțuri în 
presa arabă, căutându-și o soție arabă sau palestiniană („exclus 
israelitele”). 


Iar Cindy? S-a dovedit că, din cauza caracterului urgent al operațiunii 
de la Londra, Mossadul nu avusese timp să-i construiască o acoperire 
solidă. Ea se folosise de numele surorii ei, Cindy Hanin, și de 
pașaportul ei, lucru care i-a ajutat pe reporterii englezi și israelieni să- 
i descopere identitatea reală. Au aflat că numele ei adevărat era 
Cheryl Ben Tov, născută Hanin, fiica unui milionar american care își 
făcuse averea din afaceri cu anvelope. Era o sionistă devotată și 
emigrase în Israel la vârsta de 17 ani. Servise în armată și se măritase 
cu un fost ofițer Aman. Un agent al Mossadului o recrutase în 
organizaţia sa. Avea un IO ridicat și un binevenit pașaport american și 
era foarte motivată. Făcuse un extenuant antrenament timp de doi ani 
înainte de a trebui să plece urgent la Londra împreună cu alti agenti ai 
operațiunii Kaniuk. După răpirea lui Vanunu și după explozia de 
publicitate din jurul ei, a fost nevoită să se retragă din activitatea 
operativă. 


Astăzi, Cheryl Hanin Ben Tov trăiește în Orlando, Florida. Ea și soțul 
ei lucrează în domeniul imobiliarelor si sunt o familie americano- 
evreiască model. Cazul Vanunu a desfiintat-o pe Cheryl ca agent al 
Mossadului, iar colegii ei regretá sincer cá femeia aceasta inteligentá, 
frumoasá si inventivá nu mai lucreazá cu ei. Datoritá ei, Israelul l-a 
scos pe Vanunu din Anglia fárá a incálca nici o lege. 


Margaret Thatcher i-a strunit cu usurintá pe tumultuosii membri ai 
Parlamentului odatá ce a fost clar cá nici un act ilegal nu fusese comis 
pe teritoriul britanic. 


Dar n-a trecut mult până când Mossadul s-a hotărât să recurgă din nou 
la vechile sale șiretlicuri. Doi ani mai târziu, Arie Regev si Yaacov 


Barad, agenţi ai Mossadului, au plantat la Londra un palestinian ca 
agent dublu. Palestinianul a fost prins si arestat, dar Thatcher a închis 
postul Mossadului de la Londra și i-a expulzat pe Regev și Barad. 


Mossadul a promis că se va purta onorabil. Si asa a si făcut — până la 
cazul Mahmud al-Mabhuh... 


CAPITOLUL 16 


SUPERARMA LUI SADDAM 


Pe 23 martie 1918, în toiul Primului Război Mondial, în Place de la 
Republique din Paris a explodat un imens proiectil de artilerie. După o 
oră, un alt proiectil a lovit centrul capitalei, omorând opt persoane. 
Exploziile i-au îngrozit pe locuitorii orașului, căci se credea că Parisul, 
departe de liniile frontului, era în siguranță. Comandantul 
departamentului capitalei a trimis imediat câteva plutoane să 
cerceteze pădurile din jurul orașului, unde se ascundea o unitate de 
artilerie germană. Dar cercetarea n-a scos nimic la iveală. Francezii au 
presupus că proiectilele fuseseră trase dintr-un dirijabil, deşi nici un 
zeppelin nu fusese semnalat în zonă. După șase zile, în Vinerea Mare, 
la Paris a explodat un alt proiectil, care de data aceasta a lovit direct 
biserica Saint Gervais din arondismentul IV. Explozia a omorât 99 de 
persoane și a rănit 100. 


Panica s-a întins în tot orașul. Patrule înarmate s-au răspândit în 
evantai în jurul capitalei si n-au găsit nimic. Nimeni nici măcar nu 
auzise de vreun tun care să poată lovi Parisul de la o asemenea 
distanță fantastică. Ziarele comparau monstrul care îi bombarda de 
departe cu enormul tun descris de Jules Verne în romanul De la 
Pământ la Lună. Tunul născocit de Jules Verne putea să lanseze o 
întreagă navă spaţială spre Lună. 


Francezii au avut noroc. Războiul s-a terminat chiar în acel an cu 
victoria Aliaților asupra Germaniei imperiale. Încet-încet, au început 
să apară informaţii despre oribilul tun care împrăștiase moarte și 
panică în capitala Franței. Unii îl numeau „arma Parisului”, alții 
„arma lui Wilhelm”, după Wilhelm al II-lea, împăratul Germaniei. S-a 
dovedit că el fusese creat de industria de armament greu a lui Krupp, 
care produsese trei asemenea misterioase tunuri. Arma avea 
nemaiauzita rază de acţiune de 128 de kilometri. Obuzele erau lungi 
de un metru, iar încărcătura, de patru. Proiectilele se ridicau la o 
înălțime de 42 de kilometri, record doborât ulterior doar de rachetele 
germane V-2 în al Doilea Război Mondial. Krupp a asamblat tunurile 
în cel mai mare secret. Erau trase de trenuri speciale care se deplasau 
aproape zilnic dintr-o poziție într-alta. Fiecare era acționat de 80 de 
artileristi, cărora le era interzis să vorbească despre ele. Monstruoasele 


arme trebuiau neapărat să fie învăluite într-un secret total. 


Pe măsură ce războiul se apropia de final, capacitatea de a manevra 
superarmele s-a redus rapid. Avioanele britanice au descoperit uriasele 
tunuri, le-au urmărit de-a lungul căii ferate și le-au tot bombardat. 
Francezii trăgeau si ei în ele de pe poziţii foarte apropiate de linia 
frontului. Dar nici un atac n-a avut succes. Singurul tun neutralizat a 
fost unul care a explodat în timp ce trăgea. Cinci soldați au fost 
omorâți. Celelalte două au dispărut fără urmă la sfârșitul războiului. 
Ce s-a întâmplat cu ele rămâne un mister. Poate că au fost demontate 
sau ascunse într-o peșteră adâncă ori într-o mină abandonată. 


Supertunurile au devenit legendă, si multi credeau că secretul lor nu 
va fi niciodată elucidat. Dar, in 1965, o nemtoaicá în vârstă a ajuns in 
Canada si a întâlnit acolo un om de știință de 37 de ani, Gerald Bull, 
responsabil de programul de cercetare a altitudinii de la Universitatea 
McGill din Montréal. Femeia era o rudá a lui Fritz Rausenberger, 
ráposatul director de proiectare al firmei Krupp. Ea i-a adus lui Bull 
un manuscris pierdut pe care il gásise in arhivele familiei si care 
descria in amánuntime marele tun si modul sáu de operare. 


Manuscrisul l-a entuziasmat pe Bull, care avea reputatia unui geniu. 
Îşi luase doctoratul la vârsta de 23 de ani, devenind cel mai tânăr 
doctor în științe absolvent al unei universități canadiene. Visa să 
construiască supertunuri care să trimită obuze spre ţinte aflate la sute 
de kilometri depărtare și chiar să lanseze sateliți în spaţiul 
extraterestru. Folosindu-se de manuscris, el a scris o carte despre 
tunurile lui Wilhelm si despre posibilitățile oferite de acestea 
oamenilor de știință din viitor. 


Dar cartea nu i-a fost de ajuns. A obținut fonduri din SUA și de la 
guvernul canadian, ca si de la universitatea sa si, pe un teren de 
încercări din Barbados, şi-a testat propriul tun — cel mai lung fabricat 
vreodată. Avea 36 de metri lungime și un calibru de 424 de milimetri. 
La construirea și testarea formidabilei arme de foc participaseră sute 
de muncitori, tehnicieni și ingineri, multi dintre ei locali. 


Tunul lui Bull a funcţionat perfect, trimițând încărcături masive la o 
ináltime-record. Inventatorul lui a afirmat că, dacă în loc de proiectile 
şi-ar fi încărcat tunurile cu rachete propulsate de combustibil solid, ar 
fi putut lansa o rachetă de 100 de kilograme la o distanță de 4 000 de 
kilometri sau la o altitudine de 250 de kilometri. 


Tunul lui Bull a fost o mare realizare, dar guvernele SUA și Canadei au 
decis, din diverse motive, să oprească finanțarea proiectului. In 1968, 


omul de știință a fost silit să părăsească Barbados. Frustrarea lui nu 
cunoștea limite. El i-a atacat, cu dușmănie și ură, pe ,birocratii" care 
îi prejudiciaseră proiectul. 


Un timp, Bull a produs proiectile de artilerie și chiar a exportat 50 de 
asemenea proiectile în Israel, pentru a fi folosite la tunuri de fabricație 
americană. A fost chiar răsplătit cu cetăţenia de onoare a Americii. 
Dar canadianul se aprindea repede, nu-și putea Une gura și a avut 
conflicte cu ofițerii superiori și oficialii cu care s-a întâlnit. Umilirea 
resimţită la încheierea testului din Barbados încă nu-i dădea pace și 
era gata să facă orice pentru a putea să continue fabricarea marilor 
sale tunuri. Aceasta a devenit obsesia lui — si nimic nu-l putea opri. 


A construit mai întâi tunul GC-45, cel mai avansat tun din vremea sa, 
care avea o rază de acţiune de 40 de kilometri și pe care l-a vândut 
oricui voia să-l cumpere. În ciuda embargoului impus de Statele Unite 
asupra furnizării de arme către Africa de Sud, Bull şi-a vândut tunurile 
acestei tari, care avea nevoie de ele pentru războiul împotriva Angolei 
vecine. A mai vândut de asemenea Africii de Sud o licenţă de fabricare 
a tunurilor pe teritoriul ei. 


Unii susțin că CIA a sprijinit în secret activitatea ilegală a lui Bull. Dar, 
de îndată ce cazul a devenit public, prietenii lui din CIA au dispărut ca 
prin farmec, si canadianul a rămas singur, sub tirul acuzațiilor 
Naţiunilor Unite de a fi devenit un cinic și nemilos traficant de arme. 
A fost silit să se întoarcă în Statele Unite, unde îl aştepta o surpriză 
neplăcută: un tribunal american l-a găsit vinovat de comerț ilegal de 
arme si l-a condangat la șase luni de închisoare. Când a fost eliberat si 
s-a întors în Canada, a fost amendat cu 55 000 de dolari. Supărat, Bull 
a plecat în Belgia, unde a fondat o companie nouă, în asociere cu 
United Gunpowder Works (Poudreries Réunies de Belgique). 


Dar obsesia lui nu l-a párásit. Continua sá viseze la asamblarea unui 
tun urias, demn de imaginatia lui Jules Verne. Ca si Faust al lui 
Goethe, era gata sá-si vándá sufletul diavolului pentru a-si realiza 
visul. Si, intr-adevár, diavolul si-a fácut aparitia: era megalomanul 
dictator al Irakului, Saddam Hussein. 


Ín deceniul al nouálea al secolului trecut, Irakul ducea un rázboi 
cráncen împotriva Iranului. Bull a vândut irakienilor 200 de tunuri 
GC-45, fácute in Austria si aduse ilegal in tará prin portul Aqaba, din 
Iordania veciná. Dar acesta a fost doar inceputul. 


Ca si Bull, Saddam Hussein era profund frustrat dupá ce Israelul 
bombardase reactorul nuclear de la Tamuz si ii distrusese visul de a 


face din Irak o putere nucleară. Era extrem de invidios pe Israel, care 
se pregătea să lanseze un satelit în cosmos. 


Bull s-a oferit să-i construiască lui Saddam cel mai mare și mai lung 
tun din lume. Cu această armă, după cum promitea canadianul, 
Saddam avea să poată lansa sateliți în spațiu și trimite proiectile la o 
distanță de peste 1 000 de kilometri. Saddam a înțeles că va putea lovi 
centre populate din Israel și a acceptat bucuros oferta omului de 
ştiinţă. Asa a început „proiectul Babilon”. 


Bull a elaborat planurile pentru Babilon: un tun de 150 de metri 
lungime, cântărind 2 100 de tone, cu calibrul de un metru! Dar, 
înainte de a-și construi tunul-mamut, s-a hotărât să asambleze 
prototipuri mai mici, ca să le testeze. A numit tunul mai mic „Baby 
Babilon”, chiar dacă acest bebeluș era mai mare decât toti strămoșii 
lui. Avea 45 de metri lungime, iar comandantul artileriei lui Saddam a 
rămas cu gura căscată, copleșit de performanţele lui. Dar acesta nu era 
nimic în comparaţie cu adevăratul tun care se ivea din deșertul 
Irakului. 


Bull a ales să-și amplaseze uriașul tun, cel mai lung și mai gros din 
lume, pe o colină golasá și să-i pozitioneze componentele pe pantă. A 
comandat apoi părțile tunului la diferite uzine de oțel din Europa. 
Componenta principală era, desigur, ţeava, pe care Bull intenționa s-o 
asambleze din mai multe tuburi de oţel uriașe. Tuburile le-a comandat 
în Anglia, Spania, Olanda si Elveţia, sub denumirea de „părți ale unei 
mari conducte de petrol”. Pentru că Irakul fusese supus unor 
draconice restricţii internaționale privind importurile de materiale 
strategice, comenzile erau înregistrate pe numele Iordaniei vecine. 


„Conductele” au început să sosească. Uimitor este că majoritatea 
statelor și companiilor implicate în fabricarea lor își dădeau perfect 
seama cá ele nu erau decât parti ale unei enorme arme letale. Dar 
cinismul si cupiditatea partenerilor, ca si indiferența lor fata de 
războiul din Orientul Mijlociu, i-au făcut să se implice în comerțul 
acesta dubios fără prea multe mustrări de conștiință. Uriasele 
conducte au primit licență de export, au fost încărcate pe cargoboturi 
si trimise la destinaţie. Multe dintre ele au ajuns fără probleme în Irak. 


Armata privată de tehnicieni și ingineri a lui Bull a început 
asamblarea pieselor, orientând tunul spre vest, spre Israel. Dar 
proiectantul nu era încă mulțumit. A mai construit pentru irakieni 
două autotunuri, Al-Majnoon si Al-Fao. Al-Majnoon (,,Nebunul”) a fost 
imediat încorporat în artileria irakiană. 


Bull a acceptat de asemenea să îmbunătățească rachetele Scud din 
arsenalul lui Saddam și le-a modificat focoasele, extinzându-le raza de 
acțiune și optimizându-le performanţele. Aceste rachete au putut fi 
folosite împotriva Israelului în Primul Război din Golf. 


Bull a mers însă prea departe. Potrivit mărturiei fiului său, agenții 
israelieni l-au avertizat să-și înceteze activitățile periculoase, dar 
canadianul a refuzat să le dea ascultare. Israelul nu era singura țară 
care voia să-l oprească. CIA si MI6 erau si ele îngrijorate. Iranienii 
aveau şi ei socoteli de încheiat cu Bull. În timpul războiului iraniano- 
irakian, irakienii folosiseră împotriva lor tunurile construite de el. Se 
pare deci cá Bull nu ducea lipsă de dușmani, si aceștia erau hotărâți să 
pună capăt proiectelor lui. 


Cum el ignora orice avertisment, agenţii străini s-au pus pe treabă. În 
iarna lui 1990, persoane necunoscute au forțat de câteva ori intrarea 
în apartamentul lui Bull din cartierul Uccle din Bruxelles. N-au luat 
nimic, dar au răsturnat mobila și au golit dulapurile și comodele. 
Avertismentul era limpede: suntem pe-aproape. Putem intra în casa ta 
când vrem și s-ar putea să nu ne limităm la atât. 


Incă o dată, Bull a ignorat pericolul. Părţile de tun continuau să 
sosească și erau amplasate, una câte una, pe colina golasá din Irak. 
Părea că nimic nu poate opri Proiectul Babilon. Sau aproape nimic. 


Pe 22 martie 1990, Bull s-a întors acasă, la apartamentul lui din 
Bruxelles. În timp ce-și căuta cheile prin buzunare, un bărbat a ieşit 
brusc din coridorul întunecat, înarmat cu un pistol cu amortizor, și i-a 
descărcat cinci gloanţe în ceafă. Părintele marelui tun s-a prăbușit si a 
murit pe loc. 


Presa din toată lumea a făcut nenumărate speculații despre identitatea 
asasinului. Unii spuneau că fusese trimis de CIA, alţii arătau cu 
degetul spre MI6, Angola, Iran... Dar majoritatea observatorilor 
credeau că fusese Israelul. Poliția belgiană a demarat o investigație, 
dar n-a găsit nimic. Asasinii lui Gerald Bull n-au fost identificați nici 
până azi. 


Odată cu moartea canadianului, munca la marele tun a fost întreruptă. 
Asistentii, inginerii, cercetătorii, cumpărătorii s-au împrăștiat prin 
lume. Fiecare cunoștea o parte a proiectului, dar planul complet fusese 
în capul lui Bull, și doar el știa ce trebuia făcut mai departe. Moartea 
omului de știință a însemnat și moartea proiectului Babilonul. 


La două săptămâni după aceea, autoritățile britanice s-au trezit din 


somnolentá. Au trimis în portul Teesport un grup de vamesi care au 
confiscat opt conducte de oțel Sheffield uriașe, înregistrate în 
declaraţia de export sub numele de „conducte de petrol”. A fost un 
efort meritoriu, dar tardiv: britanicii rataserá 44 de asemenea 
„conducte”, care erau deja folosite în Irak. În săptămânile care au 
urmat, mai multe componente ale tunului-gigant au fost confiscate în 
alte cinci tari europene. O investigaţie oficială in Anglia a încercat să 
afle cum de se putuse întâmpla ca firme respectabile, precum Sheffield 
Forge Masters, să se prefacă a nu vedea scopurile diabolice ale lui 
Saddam Hussein si să livreze conducte de oțel pentru tunul uriaș. 


În 2003, când a învins Irakul, armata SUA a găsit mormane de 
conducte care rugineau încet în depozitul de deșeuri Al-Iskanderiya, la 
vreo 50 de kilometri de Bagdad. Era tot ce mai rămăsese din 
grandiosul plan al lui Gerald Bull. 


Asasinarea omului de știință canadian a avut loc într-o perioadă de 
profunde schimbări în activitatea Mossadului. În 1989, atunci când si- 
a asumat atribuţiile de ramsad, Shabtai Shavit, veteran al serviciului 
secret, a găsit o instituţie foarte diferită de ceea ce Mossadul fusese 
cândva. Fost luptător în Sayeret Matkal și șef al unității Caesarea, 
Shavit părea să fie omul potrivit pentru acest post. Dar, de la 
începutul anilor 1970, odată cu eliminarea sistematică a liderilor 
grupării Septembrie Negru, si din ce în ce mai mult in anii 1980 si 
1990, activitatea Mossadului s-a reorientat de la informaţii si 
contrainformaţii la operaţiuni speciale. Serviciul a trebuit să preia 
treptat majoritatea operațiunilor de neutralizare a pericolelor 
nonmilitare si neconvenționale care amenințau statul Israel. 
Organismele de stat oficiale erau incapabile să înfrunte eficient 
terorismul. Liderii teroriștilor trăiau în străinătate, într-o relativă 
siguranță, își plănuiau atacurile și-și trimiteau oamenii împotriva 
organizaţiilor sau cetăţenilor israelieni în toată lumea. Chiar și atunci 
când Israelul știa cine erau și ce făceau, nu putea să-i aresteze și să-i 
aducă în fața justiției. Singura metodă care-i rămânea era ca Mossadul 
să-i prindă și să-i omoare. Și o făcea prin acţiuni brutale, extrem de 
dificile pentru cei ca David Molad, care le duceau la bun sfârșit. Dar 
scopul era atins atunci când asasinarea liderilor teroriști desființa sau 
bloca pentru mulți ani organizaţiile conduse de aceștia. Vânătoarea 
liderilor grupării Septembrie Negru a fost cel mai bun exemplu. Cazul 
Gerald Bull a avut rezultate similare. Chiar dacă asasinii lui n-au fost 
niciodată identificați oficial, moartea lui a însemnat și moartea 
diabolicului său proiect. Și la fel a fost în cazul lui Wadie Haddad. 


Totul a început de la o cutie de ciocolată. 


Wadie Haddad, liderul Frontului Popular pentru Eliberarea Palestinei, 
era unul dintre cei mai periculoși dușmani ai Israelului. Cea mai 
cunoscută operațiune organizată de el a fost deturnarea unui avion Air 
France care zbura de la Tel Aviv la Paris, pe 27 iunie 1976. Un grup 
de teroriști arabi, germani și sud-americani au forțat pilotul să 
aterizeze la Entebbe, capitala Ugandei, si au cerut ca, în schimbul 
ostaticilor israelieni, să fie eliberați cei mai periculoși teroriști din 
lume. Într-o eroică operațiune de salvare, un comando israelian a 
aterizat la Entebbe, i-a omorât pe teroriști și i-a eliberat pe ostatici. 
După Entebbe, Haddad a înţeles că viata lui era în pericol și și-a mutat 
sediul la Bagdad, unde se simţea în siguranţă. Din Irak a continuat să 
organizeze operațiuni teroriste împotriva Israelului. 


Mossadul s-a hotărât să-l ucidă. Dar cum? A fost lansată o operațiune 
minuțioasă care avea ca scop strângerea tuturor informaţiilor posibile 
despre Haddad, în mod special despre slăbiciunile și viciile lui. 


La un an de la acțiunea de salvare de la Entebbe, agenţii Mossadului 
au aflat că Haddad era înnebunit după ciocolată, în special cea fină, 
belgiană. Informaţia venea de la un palestinian de încredere, care se 
infiltrase în Frontul Popular al lui Haddad. 


Ramsad-ul, Yitzhak Hofi, i-a prezentat situaţia noului prim-ministru al 
Israelului, Menahem Begin, care a aprobat imediat operaţiunea 
împotriva lui Haddad. Agenţii Mossadului l-au recrutat pe unul dintre 
consilierii de încredere ai acestuia, care se afla într-o misiune în 
Europa. La întoarcere, el i-a adus șefului său o cutie mare cu 
bomboane de ciocolată Godiva. Experții Mossadului injectaseră în ele 
o otravă biologică letală. Presupuseseră că Haddad, care era ahtiat 
după ciocolată, le va mânca singur pe toate, fără să le împartă cu 
altcineva. 


Agentul i-a dat lui Haddad cutia ambalată. Rămas singur, acesta a 
înghițit pe nerăsuflate toate bomboanele, una după alta. Apoi, în 
câteva săptămâni, a început să-și piardă pofta de mâncare și să 
slăbească. Analizele de sânge făcute de doctorii lui au indicat o severă 
deficiență imunitară. Nimeni nu înțelegea ce se petrece cu liderul 
Frontului Popular. 


Sănătatea lui Haddad se deteriora treptat. Slăbise, devenise scheletic și 
nu se mai ridica din pat. Când starea lui a devenit critică, a fost 
transferat de urgență într-o clinică din Germania de Est. Ca 
majoritatea țărilor din blocul sovietic, Germania socialistă oferea 


teroriștilor palestinieni sprijin generos, arme și posibilitatea 
antrenamentelor militare pe teritoriul ei. În ciuda vastei lor 
experiențe, specialiștii germani s-au dovedit de data aceasta 
neputincioşi. Doctorii nu l-au putut salva pe Haddad, și la 30 martie 
1978, la vârsta de 48 de ani, acesta a murit „din cauze necunoscute”. 
I-a lăsat surorii sale milioane de dolari, pe care îi adunase conducând 
războiul patriotic pentru Palestina. 


Conform diagnosticului medicilor germani, Haddad murise în urma 
unei boli fatale, care-i atacase sistemul imunitar. Nimeni n-a suspectat 
Mossadul. Unii dintre cei mai apropiaţi oameni ai lui Haddad au 
acuzat autorităţile irakiene că îl otrăviseră, pentru că le compromisese 
prin acţiunile sale. Numai după multi ani autorii israelieni au putut să 
publice adevărul despre implicarea Mossadului în moartea prematură 
a lui Haddad. 30 de ani mai târziu, când a murit și Yasser Arafat, 
acolitii lui au acuzat Israelul că provocase moartea liderului 
palestinian. Această acuzație n-a fost niciodată dovedită, în ciuda 
examinării complete și a testelor făcute de doctorii francezi ai lui 
Arafat. 


Odată cu moartea lui Haddad, s-a prăbușit și organizaţia lui. Atacurile 
ei împotriva Israelului au încetat aproape complet, si lunga bătălie cu 
unul dintre cei mai nemiloși dușmani ai Israelului s-a sfârşit definitiv. 


După Bull si Haddad, a venit rândul lui Shaqagi. 


La mijlocul secolului al XIX-lea, sultanul Imperiului Otoman l-a trimis 
pe comandantul forțelor maritime imperiale, un amiral faimos și 
admirat de toată lumea, să cucerească insula mediteraneeană Malta. 
Amiralul a pornit în larg și a călătorit multe luni prin Mediterana. 


Dar n-a găsit Malta. 


S-a întors la Istanbul, a venit în fata sultanului și a anunţat: Malta ioc! 
(Malta nu există!) 


În vremurile noastre, Malta a fost însă găsită — si nu numai insula. Tot 
acolo a fost găsit un bărbat deghizat, care călătorea sub o identitate 
falsă și într-un secret desăvârşit. Este vorba despre Fathi Shaqaqi, 
liderul Jihadului Islamic. 


Pe 26 octombrie 1995, spre sfârșitul dimineţii, Fathi Shaqaqi ieșea din 
hotelul Diplomat din orașul maltez Selma. Se ducea să facă niște 
cumpărături înainte de a se întoarce la Damasc, unde locuise în ultimii 
ani. Shaqaqi purta perucá si avea un pașaport libian pe numele de 


Ibrahim Shawush. Se simțea în deplină siguranţă in pasnicul oras 
maltez. Nu știa că, de o săptămână, de când plecase cu avionul din 
Malta în Libia pentru a participa la o conferință a organizaţiilor 
palestiniene clandestine, era urmărit de câțiva agenţi ai Mossadului. 


În urmă cu nouă luni, pe 22 ianuarie, doi atentatori cu bombă 
sinucigasi, membri ai Jihadului Islamic al lui Shaqaqi, isi pierduseră 
viaţa într-o staţie de autobuz de la intersecția Beit Lid, nu departe de 
orașul Netania. Fuseseră ucise atunci 22 de persoane, majoritatea 
soldați, și alte 68 fuseseră rănite, într-unul dintre cele mai sângeroase 
atacuri teroriste din istoria Israelului. Prim-ministrul Yitzhak Rabin, 
care plecase de urgenţă la Beit Lid, fusese profund impresionat de 
atentat. Și furia lui nu mai cunoscuse margini când citise cum se 
láudase Shaqaqi într-un interviu acordat revistei Time: „A fost cel mai 
mare atac militar din interiorul Palestinei (în afara războaielor arabo- 
israeliene). 


Time: V-a dat satisfacție? 
Shagagi: A dat satisfacție poporului nostru." 


Furios, Rabin i-a ordonat ramsad-ului Shabtai Shavit, ofițer de carieră 
al Mossadului, să-l ucidă pe conducătorul Jihadului Islamic. 


Shavit îl pândea de multă vreme pe Shaqagi. 


Potrivit săptămânalului Spiegel, Mossadul propusese să-l atace pe 
Shaqaqi la sediul sáu din Damasc. Dar Rabin a refuzat. Angajase în 
secret convorbiri de pace cu președintele Siriei, Hafez Al-Assad, și nu 
voia să anuleze șansele și așa slabe de a stinge conflictul cu vecinul 
din nordul Israelului. A cerut Mossadului să propună un plan 
alternativ. După cum a explicat Shavit, era o misiune foarte 
complicată, pentru cá Shaqaqi stia că era pe lista de priorități a 
Mossadului. De aceea párásea Siria doar rareori. Rabin a refuzat insá 
sá autorizeze o loviturá in Damasc si a ordonat Mossadului sá execute 
operatiunea in afara granitelor Siriei. 


Dar unde? Un timp, liderii Mossadului au fost în impas. Însă, în cele 
din urmă, întâmplarea a făcut ca Shaqaqi să fie invitat în Libia la o 
conferință a organizaţiilor teroriste palestiniene. Mai întâi, el a refuzat 
invitaţia, dar apoi i s-a spus că la conferință intenționa să participe 
rivalul său principal, Said Musa, șeful temutei organizații Abu Musa. 
Agenţii Mossadului au bănuit că Shaqaqi nu voia să cedeze teren 
adversarului și că va veni până la urmă la conferință, cu orice preţ. Și, 
într-adevăr, un raport secret din Damasc a confirmat: Shaqaqi mergea 


în Libia. La Ierusalim, Rabin a dat undă verde operațiunii. 


Surse europene au afirmat că pregătirile pentru lovitură au început 
atunci când experții în terorism ai Mossadului au verificat zborurile 
anterioare ale lui Shaqaqi în Libia. A reiesit că alegea întotdeauna să 
ajungă în Tripoli via Malta. Ramsad-ul a hotărât să opereze în Malta, 
nu în Libia. Malta era o locaţie mai convenabilă și liniștită. Agenţii 
Mossadului l-au așteptat pe Shaqaqi în aeroportul Valletta, unde se 
presupunea că va face o scurtă escală în drum spre Libia. Shaqaqi 
aproape și-a păcălit urmăritorii, sosind în Malta cu cea de a treia cursă 
zilnică de la Damasc, foarte bine deghizat. A rămas puţin timp în sala 
de aşteptare și a luat avionul spre Libia. 


Pe 26 octombrie, dimineața devreme, el s-a întors în Malta și s-a cazat 
la hotelul Diplomat, unde mai stătuse și înainte. A primit camera 616 
si a părăsit imediat hotelul. Doi agenti ai Mossadului pe o motocicletă 
albastră l-au urmat peste tot. Shaqaqi a cutreierat câteva ore prin 
magazine si piețe. Tocmai se întorcea la hotel, când motocicleta 
albastră a oprit lângă el. Unul dintre agenţi, descris ulterior ca un 
bărbat cu trăsături din Orientul Mijlociu, s-a apropiat de el și a tras de 
la mică distanță șase gloanţe cu un pistol cu amortizor. Shaqaqi s-a 
prăbușit pe trotuar, iar asasinul a fugit pe o alee, unde partenerul lui îl 
aștepta pe motocicleta cu motorul ambalat. Au tásnit spre plaja din 
apropiere si au sărit într-o șalupă rapidă care i-a dus la un cargobot ce 
aştepta în largul mării. Oficial, vasul transporta ciment de la Haifa în 
Italia. Dar, în secret, ducea și o altă încărcătură: pe Shabtai Shavit în 
persoană, care monitoriza operaţiunea de la un post de comandă 
improvizat pe vas. Ruta de fugă fusese bine plănuită. Nimeni nu i-a 
urmărit pe cei doi agenti, iar ei au ajuns pe navă vii si nevátámati. 


După moartea lui Shaqaqi, ajutoarele lui din Jihadul Islamic au 
încercat să dezlege un mister major: cine fusese trădătorul care 
furnizase Mossadului amănuntele privitoare la călătoria liderului 
islamic? Asasinii cunoscuseră fiecare detaliu: data plecării în Malta, 
numărul zborului, identitatea falsă, data reîntoarcerii în Malta și la 
Damasc... După o investigaţie de cinci luni, liderii Jihadului Islamic 
au arestat un student palestinian, apropiat al lui Shaqgagi, și l-au 
acuzat de trădare. Studentul a cedat la interogatorii și a mărturisit: 
fusese recrutat de Mossad în timpul studiilor în Bulgaria. Angajatorii 
săi îi ceruseră să se mute la Damasc și să adere la gruparea lui 
Shaqaqi. În următorii patru ani, el câștigase încrederea acestuia și 
devenise chiar unul dintre puţinii care îi cunoșteau activitățile. 


Spre deosebire de Hamas și Hezbollah, care investeau o mare parte a 
resurselor lor în activități sociale, Jihadul Islamic avea ca unic scop 


teroarea. Se baza pe o reţea foarte redusă si foarte compartimentată 
de celule, compuse din palestinieni care n-aveau alt scop decât să 
lupte împotriva Israelului. Shaqaqi însuși era considerat de diaspora 
palestiniană părintele ideologic al terorismului suicidar. A fost primul 
care a găsit în învăţăturile sacre ale islamului o legitimare a 
atentatorilor cu bombe și asasinilor sinucigași. 


Organizaţia lui Shaqaqi era răspunzătoare de un șir lung de atacuri 
teroriste sângeroase: 16 morti dintr-un autobuz cu turisti israelieni, 
foarte aproape de Cairo, pe 4 februarie 1990; opt morti într-un 
autobuz care explodase la Kfar Darom, în sudul Israelului, pe 20 
noiembrie 2000; trei soldaţi uciși în atacul sinucigaș asupra barajului 
rutier Netzarim din Fâșia Gaza, pe 11 noiembrie 1994; si teribilul 
bombardament de la Beit Lid, pe 22 ianuarie 1995, în urma căruia au 
murit 21 de soldaţi. Palestinianul își merita pe deplin condangarea la 
moarte. După dispariţia lui Shaqaqi, Jihadul Islamic aproape s-a 
prăbușit si a avut nevoie de ani de zile pentru a-și reveni. 


Israelul nu și-a asumat niciodată responsabilitatea asasinatului. Prim- 
ministrul Yitzhak Rabin a spus: 


— Nu știu nimic de asasinat, dar, dacă este adevărat, cu siguranță n-o 
să fiu trist. 


La scurtă vreme după această declaraţie, Yitzhak Rabin va fi el însuși 
asasinat, dar nu de către un terorist palestinian, ci de către un evreu 
fanatic. 


CAPITOLUL 17 


FIASCO LA AMMAN 


— Baba! Baba! (Tată! Tată!), a strigat fetița, sărind din jeepul negru si 
alergând în urma tatălui ei spre clădirea de birouri din centrul 
Ammanului, în Iordania, declanșând astfel una dintre cele mai mari 
nenorociri din istoria Mossadului. 


Operaţiunea fusese plănuită magistral. Chiar dacă părea oarecum 
greoaie, avea toate șansele să reușească. Scopul ei era asasinarea lui 
Khaled Mash'al, proaspătul șef al Biroului Politic al Hamas. Mash'al, 
inginer de calculatoare în vârstă de 41 de ani, era un bărbat frumos, 
cu o barbă neagră, bine îngrijită. Avansase rapid în ierarhia Hamas, 
organizație care, în ultimii ani, devenise cel mai mare dușman al 
Israelului. Alimentatá de fanatismul islamic, ea luase locul 
Organizaţiei pentru Eliberarea Palestinei în lupta crâncenă împotriva 
Israelului, după ce Yasser Arafat și Yitzhak Rabin făcuseră un pas 
important în direcția păcii prin semnarea acordului de la Oslo din 
septembrie 1993. O serie de ofițeri superiori ai Mossadului 
propuseseră asasinarea lui Mash'al după un atac cu bombe sinucigaș 
care avusese loc la Ierusalim pe 30 iulie 1997, în aglomerata piață 
Mahane-Yehuda, si care ucisese 16 israelieni si rănise alti 169. Prim- 
ministrul Beniamin (Bibi) Netaniahu convocase atunci o întrunire de 
urgență a cabinetului, care hotărâse asasinarea unuia dintre liderii 
Hamas. Ramsad-ul, generalul Danny Yatom, numit în post în 1996, 
fusese însărcinat de Netaniahu să desemneze cine avea să moară. 


Yatom avea o lungă carieră militară în spate. Musculos si chel, gata 
oricând să zâmbească, fusese luptător și adjunct de comandant în 
Sayeret Matkal, apoi ofițer în Corpul de Blindate al armatei și șeful 
statului-major israelian cu rang de general-maior. Devotat trup și 
suflet prim-ministrului Yitzhak Rabin, îi servise drept secretar militar. 
După moartea lui Rabin, fusese numit, spre surprinderea multora, 
şeful Mossadului. Toţi cei care-l cunoșteau îi apreciau eficiența și 
palmaresul militar, dar îl considerau lipsit de acele calități de care are 
nevoie un om aflat la vârful unei organizaţii secrete. Numirea lui a 
părut să fie mai mult un tribut plătit memoriei defunctului Rabin 
decât o alegere a celui mai bun om pentru postul respectiv. 


După întâlnirea cu Netaniahu, la începutul lunii august 1997, Yatom 
convocase o întâlnire de urgență la sediul Mossadului din Tel Aviv. În 
sala de conferinţe fuseseră invitaţi șefii principalelor departamente ale 
Mossadului. Aceștia erau Amiza Magen, adjunctul lui Yatom; B., șeful 
Caesarea, departamentul de operațiuni speciale; Yitzhak Barzilai, șeful 
Tevelului, departamentul responsabil de cooperarea cu serviciile de 
informații străine; Ilan Mizrahi, șeful Tzometului, departamentul 
pentru culegerea de informații; D., șeful unității Neviot, specializată in 
infiltrarea în organizațiile inamice; si șefii departamentelor resurse si 
terorism (persoanele desemnate printr-o literă în loc de nume sunt 
încă în serviciu). 


În scurt timp, discuţia se împotmolise. Mossadul nu avea o listă 
completă a liderilor Hamas. Cel mai cunoscut dintre ei era Mousa 
Mohammed Abu Marzook, dar care avea pașaport american, și orice 
atac la adresa lui putea da naștere la complicaţii în relaţia cu Statele 
Unite. Khaled Mash'al fusese considerat unanim o ţintă potrivită, dar 
biroul lui se afla la Amman. După semnarea acordului de pace cu 
Iordania, în octombrie 1994, prim-ministrul Rabin interzisese orice 
operațiune a Mossadului în această tara. Atâta timp cât generalul 
Yatom fusese secretarul militar al lui Rabin, el urmase întocmai 
ordinele acestuia. Dar, după ce fusese numit ramsad, Yatom se 
hotărâse să ignore instrucţiunile defunctului Rabin și propusese prim- 
ministrului Netaniahu numele lui Mash’al. Sugestia lui fusese susținută 
de șeful Caesarea și de ofițerul său de contrainformaţii, Mishka Ben 
David. 


Netaniahu se învoise, dar, pentru a evita o criză cu Iordania, ceruse o 
operațiune „liniștită”, nu o lovitură spectaculoasă. Yatom însărcinase 
cu executarea operațiunii grupul Kidon - unitatea de elită a Caesarea. 
Un doctor în biochimie, angajat al departamentului de cercetare al 
Mossadului, sugerase folosirea unei otrăvi letale, preparată la 
Institutul de Biologie din Ness Ziona. Câteva picături din această 
otravă, ajunse pe pielea unei persoane, puteau să-i provoace acesteia 
moartea. Substanța nu lăsa urme si nu putea fi detectată nici măcar la 
autopsie. O otravă similară fusese folosită împotriva lui Wadie 
Haddad, liderul Frontului Popular de Eliberare a Palestinei (vezi 
capitolul 14). 


— Nu v-a deranjat faptul că s-a ales otrava? l-a întrebat după câțiva 
ani ziaristul israelian Ronen Bergman pe Mishka Ben David. O cale 
atât de respingătoare de a muri... 


— Spune-mi, a răspuns Ben David, un glonţ în cap sau un proiectil 
tras asupra unei mașini este mai uman decât otrava?... Ar fi mai bine, 


desigur, să nu fie nevoie să ucidem oameni, dar în războiul împotriva 
terorii lucrul acesta este inevitabil. Decizia prim-ministrului de a 
executa o operațiune „liniștită” pentru a nu prejudicia relaţiile noastre 
cu Iordania a fost logică. 


În vara lui 1997, câţiva trecători de pe o stradă din Tel Aviv au văzut 
doi tineri care scuturau niște cutii de Coca-Cola, apoi trăgeau brusc de 
inelul de pe capac si le deschideau. Băutura spumoasă tásnea cu 
zgomot afară. Trecătorii au aruncat priviri plictisite spre cei doi tineri 
si şi-au continuat drumul. N-aveau cum să ghicească, desigur, cá in 
fata lor se aflau doi agenti ai Mossadului care făceau o repetiție 
generală a asasinării lui Mash'al: unul dintre ei urma să deschidă 
aproape de acesta o doză de Coca-Cola, pentru a-i distrage atenţia, iar 
celălalt, să-l stropească pe ceafă cu otravă. 


Cu șase săptămâni înainte de operațiune, in august 1997, primii agenti 
au sosit în Iordania. Aveau pașapoarte străine și au studiat programul 
zilnic al lui Mash'al: când pleacă de acasă, cine-l ia cu mașina 
dimineața, pe unde merge și unde se duce, cum e circulaţia pe arterele 
respective. Au măsurat timpul de când cobora din mașină și până intra 
într-o clădire sau alta, au verificat dacă se oprea în drum să discute cu 
alți oameni care se îndreptau spre aceeași clădire și au adunat orice 
fărâmă de informaţie care putea influenţa planul operațiunii. 


Raportul trimis de această echipă către Kidon rezuma rezultatele 
misiunii preliminare: în fiecare dimineață, Mash'al ieşea din casă 
neinsotit. Se urca într-un jeep negru, condus de asistentul sáu, si se 
îndrepta spre Biroul de Asistenţă pentru Palestina din clădirea Shamia 
Center. După ce el cobora, șoferul pleca de acolo cu mașina. Mash'al 
străbătea pe jos scurta distanță până la clădire și intra. Biroul era de 
fapt un nume de acoperire pentru sediul Hamas din capitala 
iordaniană. 


Raportul sugera, de asemenea, cea mai bună modalitate de a-l ataca 
pe Mash'al: dimineața, pe trotuar, după ce cobora din jeep și în timp 
ce mergea pe jos spre clădirea de birouri. 


Pregătirile au continuat de-a lungul verii: supraveghere, trimiterea 
altor echipe auxiliare la Amman, închirierea de case conspirative si de 
mașini. Pe neașteptate, pe 4 septembrie, un alt atac terorist a zguduit 
Ierusalimul: trei membri ai Hamas au comis un atentat sinucigaș pe 
strada Ben Yehuda, ucigând cinci israelieni și rănind 181. Israelul nu 
mai putea aștepta. Era timpul să acţioneze. 


24 septembrie 1997, ziua de dinaintea operaţiunii. Doi turiști se 
odihnesc lângă o piscină a unui mare hotel din Amman. Bărbatul 
poartă un halat de baie alb. Îi spune angajatului de la hotel că se 
reface după un atac de inimă. Mersul său încet, prudent, arată că încă 
se resimte după boală. Tânăra femeie care-l însoţeşte este medic și, din 
când în când, îi ia tensiunea. Mai tot timpul stau întinși pe sezlonguri. 
„Bolnavul de inimă” este Mishka Ben David, responsabil cu 
comunicarea între sediul Mossadului și agenţii de pe teren. Femeia, 
agent al Mossadului și ea, este cu adevărat medic si are la ea injectia 
cu antidotul otrăvii menite să-l ucidă pe Mash'al. Poate fi utilizat în 
cazul în care unul sau mai multi agenti Kidon ar fi atinși de vreo 
picătură de otravă în timpul operaţiunii. Injectarea promptă a 
antidotului este unica modalitate de a-i salva de la o moarte sigură. 


În timp ce falsul pacient si doctorita așteaptă la piscină, echipa 
operativă face ultimele pregătiri. În zilele din urmă, la Amman au 
sosit mai mulți agenți. Ei urmează să conducă vehiculele și să 
îndeplinească diferite acțiuni secundare. După ei a sosit echipa 
principală: doi agenţi Kidon, pozând în turiști canadieni cu numele de 
Shawn Kendall si Barry Beads, care s-au cazat la hotelul 
Intercontinental. Retrospectiv, in legáturá cu ei se poate pune o 
intrebare incomodá: de ce au fost alesi niste oameni care nu operaserá 
niciodată într-o tara arabă? Si de ce aveau pașapoarte canadiene, când 
chiar și o verificare superficială ar fi dovedit că nu erau canadieni? 
Engleza lor era prețioasă, vorbeau cu accent israelian și acoperirea le 
putea fi pur și simplu pulverizată de o investigație mai serioasă. Dar 
toate acestea păleau în comparaţie cu eroarea făcută de echipa de 
supraveghere, care a ieșit la iveală abia după ce operaţiunea fusese 
lansată. 


Atacul trebuia să aibă loc la intrarea în clădirea Shamia Center, unde 
se afla biroul lui Mash'al. Se presupunea că ciocnirea dintre agenții 
Kidon si Mash'al avea să fie rapidă. ,Shawn” și „Barry” urmau să se 
apropie de el, să-l stropească pe ceafă și să fugă cu un vehicul ce 
aştepta în apropiere. Cei doi „canadieni” erau bine pregătiți după ce se 
antrenaseră pe străzile din Tel Aviv. Shawn trebuia să tina doza de 
Coca-Cola; ajuns în fata lui Mash'al, urma să tragă inelul și să-l 
stropească „din greșeală”. Dar, desigur, Coca-Cola era importantă. 
Personajul principal al operaţiunii era Barry, care ţinea micul 
container cu otravă. În câteva secunde, el trebuia să improaste otrava 
din containerul lui în direcția lui Mash'al. Doza de Coca-Cola era 
menită să distragă atenţia teroristului. Lichidul toxic trebuia să ajungă 
pe pielea lui și să-l facă să moară aparent din cauza unui „atac de 
inimă”. 


Alti doi ,turisti", un bărbat si o femeie, urmau să aștepte în holul 
clădirii pentru eventualitatea în care echipa operativă ar fi avut 
nevoie de ajutor. Se putea ca Mash'al să meargă prea repede spre 
clădire și cei doi canadieni să nu poată ajunge la el. Într-un asemenea 
caz, cuplul de „turiști” ar fi trebuit să iasă din clădire și să se 
ciocnească de Mash'al, făcându-l să întârzie, până când ceilalți doi 
agenti l-ar fi ajuns. 


Organizatorii operaţiunii credeau că vor evita astfel orice confruntare 
cu iordanienii. 


Cheia succesului era situația de pe teren: în zona respectivă Mash'al 
nu era însoțit de bodyguarzi, membri de familie, cunoștințe, ofițeri de 
poliție, militanti ai Hamas și alții care ar fi putut contracara lovitura. 
Şi, într-adevăr, instrucțiunile date celor opt agenti trimiși în Iordania 
erau clare: operațiunea urma să fie efectuată numai dacă toate 
condiţiile propice erau îndeplinite. Danny Yatom declara că le-ar fi 
spus agenților: 


— În cazul în care condițiile diferă de planificarea originală, putem 
oricând să amânăm operaţiunea pentru o dată ulterioară. 


Aceasta s-a și întâmplat. Agenţii au venit de câteva ori în zona 
respectivă, dar au abandonat lovitura din cauza unor probleme 
neașteptate — prezența unor polițiști iordanieni în zonă, bodyguarzi 
care-l escortau pe Mash'al sau hotărârea de ultim moment a lui 
Mash’al de a nu merge în ziua respectivă la birou. 


25 septembrie 1997, ziua Z. 


Șeful operaţiunii se poziţionează peste drum, în fata clădirii de 
birouri. S-a decis ca în zona-tintá să nu se folosească telefoane celulare 
sau instrumente de comunicare electronice. Agenţii urmează să 
comunice prin semne cu mâna sau prin gesturi ale corpului. În cazul 
în care e nevoie să abandoneze operațiunea, șeful își va anunţa 
subordonații scotándu-si chipiul cu cozoroc. 


În spatele clădirii, maşina gata de pornire îi așteaptă pe cei doi 
canadieni. 


Shawn și Barry sunt la locul stabilit, la fel și cuplul din holul clădirii. 
Totul e gata. 


Acasă la Mash'al lucrurile se desfășoară ca în fiecare dimineață, dar cu 


o mică schimbare de ultim moment. Soţia îl roagă să-i ducă el azi pe 
cei doi copii la școală. De regulă îi duce ea. Copiii urcă în jeep 
împreună cu tatăl lor, dar echipa care-l supraveghează pe Mash’al nu-i 
observă și raportează celor de la Kidon că acesta este pe drum, singur 
în mașină cu şoferul. Agenţii n-au apucat să-i vadă pe cei doi copii, 
care stau în spate. Ferestrele maşinii sunt fumurii, iar copiii nu pot fi 
văzuţi de afară. 


Mash'al ajunge la Shamia Center, iese din maşină, trece pe trotuar si 
începe să urce treptele spre intrarea clădirii. Cei doi canadieni se 
apropie de el — zece metri, cinci, trei... Deodată, fetița lui Mash'al iese 
din jeep. 


— Baba! Baba! strigă ea si o ia la fugă spre tatăl ei. Soferul sare din 
mașină și se repede după copil. Șeful operaţiunii, poziționat peste 
drum, observă fetiţa. Își scoate chipiul şi încearcă să le semnalizeze 
celor doi canadieni abandonarea operaţiunii. Dar, în aceste câteva 
secunde critice, cei doi agenţi ies de după stâlpii de la intrarea în 
clădire si pierd pentru un moment contactul vizual cu șeful lor. Mai 
rău, ei nu-i observă pe fetiță si nici pe șoferul care fuge după ea. 


Cei doi isi continuă misiunea. Ajung lângă Mash'al, Shawn zgâlțâie 
doza de Coca-Cola și trage inelul. Dar astăzi, pentru prima oară, inelul 
se rupe, iar doza nu se deschide. Diversiunea eșuează. Cu toate 
acestea, Barry ridică mâna pentru a stropi otrava pe ceafa teroristului. 
Însă şoferul lui Mash'al, care fuge după fetiță, vede mâna ridicată a 
străinului si crede că acesta se pregătește să-i lovească şeful. Începe să 
strige, se repede spre Barry si dă să-l lovească peste mână cu un ziar 
împăturit. Mash'al aude strigătele șoferului si se întoarce spre el. În 
acest moment, Barry stropeste cu otravă, iar câteva picături cad pe 
urechea lui Mash'al. Acesta simte doar o uşoară intepáturá, dar își da 
seama că ceva nu e în regulă și o ia la fugă cât poate de repede. 
Shawn si Barry se năpustesc înapoi spre mașina gata de pornire. 


În acest punct, în scenă intră un alt personaj: Muhammad Abu Seif, un 
militant Hamas venit să-i aducă lui Mash'al câteva documente. Seif 
aude strigătele si vede confruntarea dintre liderul lui si cei doi agenti. 
În timp ce Mash'al fuge pentru a se salva, Abu Seif încearcă să-i 
oprească pe Shawn și Barry. Se luptă cu Shawn, care-l loveşte cu doza 
de Coca-Cola rămasă intactă. Shawn și Barry reușesc să se urce în 
mașină, și aceasta porneşte în trombă. 


Dar apoi cei doi fac cea mai mare greșeală a întregii operaţiuni. 
Şoferul le spune lui Shawn si Barry că l-a văzut pe Abu Seif notând 
numărul de înmatriculare al mașinii. Canadienii decid pe loc să 


abandoneze automobilul. Se tem că Abu Seif va alerta politia si cá, 
dacă vor ajunge la hotel cu această mașină, așa cum era plănuit, vor fi 
arestați. Nu au adresa casei conspirative și nici altă rută de fugă. Deci 
Barry si Shawn ies din automobil câteva străzi mai încolo, si șoferul 
pornește în viteză, plănuind să scape de el. 


Dar Abu Seif, veteran mujahedin, care a luptat în Afganistan împotriva 
rușilor, n-a abandonat cursa. Íncápátánat și agil, a alergat după 
mașina israelienilor. Shawn și Barry, care s-au dat jos din mașină și 
acum merg pe trotuar de o parte și de alta a străzii, nu îl observă până 
ce el nu sare asupra lui Barry, îl apucă de cămașă și începe să urle că 
acest bărbat a încercat să-l lovească pe Mash'al. Shawn, care mergea 
pe celălalt trotuar, sare în ajutorul partenerului său. Se năpustește 
asupra lui Abu Seif, rănindu-l ușor la cap, și îl trântește în rigolă. 
Lupta continuă. În jurul lor se strânge repede o mulțime. Doi străini 
par să-l bată pe un arab. Apare un ofițer de poliție care împrăștie 
mulțimea, opreşte un taxi si îi înghesuie în el pe cei doi străini si pe 
Abu Seif, bătut măr. Taxiul pornește spre postul cel mai apropiat de 
poliție. 


Aici, polițiștii au crezut la început că Abu Seif îi atacase pe cei doi 
străini. Dar, după ce și-a revenit, militantul Hamas i-a acuzat pe 
aceştia că îl atacaseră pe Mash'al. Anchetatorii iordanieni au verificat 
pasapoartele celor doi și, când au văzut că erau canadieni, au alertat 
consulul canadian. Diplomatul a vorbit scurt cu Shawn și Barry și le-a 
spus iordanienilor: 


— Nu știu cine sunt indivizii ăştia, dar de un lucru sunt sigur: nu sunt 
canadieni! 


Iordanienii, care încă nu știau ce comoară le căzuse în mâini, au decis 
să-i țină în custodie pe cei doi străini și le-au permis să dea un telefon. 
Agenţii au sunat la sediile operaţionale ale Mossadului din Europa si 
au raportat că fuseseră arestaţi. În acelaşi timp, o femeie agent a 
Mossadului, care luase parte la operațiune și văzuse ce se întâmplase 
la intrarea în Centrul Shamia, a înțeles că lucrurile merseserá prost si 
s-a hotărât să-l alerteze pe „pacientul bolnav de inimă”, Mishka Ben 
David, ofițer superior al Mossadului în capitala iordanianá. S-a dus în 
grabă la el, la hotel. Văzând-o, Ben David a înțeles imediat cá se 
petrecuse o nenorocire. Ordine foarte stricte prevedeau ca nimeni să 
nu vină aproape de el, cu o singură excepţie: dacă operaţiunea era 
ratată si toti agenţii trebuiau scoși din tara fără întârziere. 


Ben David şi-a scos halatul, s-a îmbrăcat rapid și s-a dus în grabă la 
locul de întâlnire secret pregătit dinainte. La scurt timp după aceea a 


apărut acolo și șeful operațiunii. Ştia si el de eșec. Dar nici unul dintre 
ei nu și-a putut imagina ce haos avea să urmeze. 


Mishka a trimis imediat un raport la sediul Mossadului. Ramsad-ul 
Danny Yatom a discutat situația cu șefii departamentelor și a hotărât 
să ordone agenţilor să încerce să se refugieze la ambasada Israelului la 
Amman si să nu folosească ruta de fugă care fusese repetată. În 
Iordania, toti agenţii au părăsit locul de întâlnire și s-au îndreptat spre 
ambasadă. Doar doctorul a rămas la hotel. 


Între timp, într-un alt cartier al Ammanului, otrava începea să-și facă 
efectul mortal asupra lui Mash'al. Teroristului i s-a făcut rău și a fost 
dus la spital. Israelienii și-au dat seama că, dacă nu primea antidotul, 
avea să moară în câteva ore. 


Netaniahu a primit vestea cea proastă în timp ce era în mașină, în 
drum spre petrecerea de Anul Nou evreiesc la... sediul Mossadului — 
remarcabilă coincidență! Yatom l-a informat scurt. Prim-ministrul a 
rămas stupefiat. A hotărât ca ramsad-ul să ia imediat avionul spre 
Amman, să se întâlnească acolo cu regele Hussein și să-i spună totul, 
fără nici o diversiune sau minciună. De la sediul Mossadului, 
Netaniahu l-a sunat pe rege și i-a spus că îi va trimite prin ramsad 
ceva foarte important. Hussein a acceptat imediat. 


Consilierii lui Netaniahu, aflați lângă el în acel moment, afirmă că era 
copleșit de neliniște și că l-a instruit pe Yatom să accepte orice cerere 
a regelui în schimbul întoarcerii agenţilor în Israel. În plus, i-a ordonat 
lui Yatom să ofere iordanienilor antidotul și să-l salveze pe Mash'al de 
la moarte sigură. Se pare că, mai târziu, Sharon ar fi spus: 


— L-am văzut pe Netaniahu când cu Mash'al. Era făcut praf, a trebuit 
să-l punem noi pe picioare... Se încordase ca un arc și era gata să 
abandoneze totul... 


Tulburat, regele Hussein a ascultat raportul lui Yatom și a ordonat 
oamenilor lui să afle în ce stare se afla Mash'al. Diagnosticul exact a 
venit imediat: sănătatea i se deteriora rapid. Regele a ordonat ca 
teroristul să fie transferat imediat la spitalul regal si a acceptat oferta 
lui Yatom de a-i da antidotul care îl putea salva. Într-o întorsătură 
absurdă a acestei afaceri halucinante, israelienii și iordanienii erau 
angajați acum într-o cursă contra cronometru pentru a salva viata 
dușmanului lor, un terorist inversunat. 


Mishka Ben David s-a întors la hotel. Seringa cu antidotul era în 
buzunarul lui. „Umblam cu antidotul la mine”, avea să spună el 


ulterior într-un interviu acordat lui Ronen Bergman, „crezând că nu 
mai e de nici un folos, din moment ce nici unul din oamenii noștri nu 
fusese afectat de otravă. Numai Mash'al era într-o stare critică. Am 
decis să distrug antidotul, temându-mă că voi fi prins cu el asupra 
mea. Dar apoi am primit un telefon de la comandantul unității din 
Israel. M-a întrebat dacă mai am antidotul și, când am spus că da, mi- 
a cerut să cobor în holul hotelului. Acolo avea să mă aștepte un 
căpitan al armatei iordaniene, care trebuia să ducă imediat antidotul 
la spital.” 


În acel moment s-a ivit însă o altă problemă neașteptată: doctorita 
care trebuia să-i administreze antidotul muribundului Mash'al a 
refuzat să o facă dacă ramsad-ul nu-i ordona acest lucru personal. 
Danny Yatom, care plecase din palatul regal și era în drum spre 
ambasadă, a sunat-o și i-a cerut să meargă cu Mishka. Dar, la venirea 
lor, iordanienii au refuzat categoric ca un doctor israelian să injecteze 
antidotul. Poate că se temeau ca femeia să nu încerce să termine ceea 
ce începuseră colegii ei... 


Mai rău, doctorul regelui, care răspundea de salvarea vieţii lui 
Mash'al, a refuzat să administreze antidotul fără a cunoaște formulele 
chimice ale otrăvii și antidotului. Nu voia să-și asume răspunderea, de 
teamă ca nu cumva israelienii să-l ducă de nas și să-l ucidă pe Mash'al. 
A izbucnit o nouă criză. Ambele parti s-au cramponat de poziţiile lor, 
iordanienii cerând formula si israelienii refuzând să le-o dea. 


Starea lui Mash'al se inráutátea cu rapiditate. Încetase să mai respire 
si era conectat la un aparat de respirat din unitatea de terapie 
intensivă a spitalului regal. Tuturor celor implicaţi le era clar că 
moartea lui Mash'al ar fi însemnat un dezastru pentru fragilele relații 
dintre cele două tari. Regele, care se simțea trădat de israelieni, 
amenința chiar că va ordona armatei sale să pătrundă cu forța în 
ambasadă și să-i aresteze pe agenţii Mossadului care se refugiaseră 
acolo. A afirmat chiar că va pune capăt oricărei cooperări politice și 
militare cu Israelul. 


Orele treceau, si tensiunea continua să crească. Regele a anunţat că, 
dacă Mash'al murea, îi va condanga la moarte pe asasinii lui — cei doi 
agenti ținuți în custodie de politia iordaniană. L-a sunat de asemenea 
de urgență pe președintele SUA, Bill Clinton. 


Americanii au început imediat să preseze Israelul să le dea 
iordanienilor formula. Netaniahu a început un maraton de întâlniri cu 
diferite grupuri de consilieri și miniştri ai cabinetului. În cele din 
urmă, a obținut formula și le-a transmis-o iordanienilor. 


Doctorul iordanian i-a administrat lui Mash'al antidotul. Reacţia a fost 
imediată. Mash'al a deschis ochii. 


Când știrea despre reînvierea lui Mash'al a ajuns în Israel, toată lumea 
a scos un oftat de ușurare, ca și când un frate de mult pierdut din 
Iordan fusese salvat, slavă Domnului! 


Mishka Ben David si doctorita au putut pleca din Iordania. Șase agenti 
ai Mossadului au rămas la Amman - patru la ambasadă si doi reținuți 
de poliția iordaniană. 


În unitatea de terapie intensivă, starea lui Mash'al a continuat să se 
îmbunătățească. Israelul a trimis la Amman o delegaţie la nivel înalt, 
care îi includea pe prim-ministrul Beniamin Netaniahu, ministrul de 
Externe Ariel Sharon și ministrul Apărării Yitzhak Mordechai. Cu toate 
acestea, regele Hussein a refuzat să primească delegaţia și l-a trimis pe 
fratele său, Hassan, să stea de vorbă cu ei. 


Cabinetul israelian l-a convocat pe Efraim Halevy, fost adjunct al 
ramsad-ului și prieten personal al regelui Hussein. Halevy era acum 
ambasadorul Israelului în Uniunea Europeană, la Bruxelles. El a plecat 
imediat la Amman și i-a propus regelui un târg. În schimbul celor 
patru agenti din ambasadă, Israelul urma să-l elibereze din închisoare 
pe charismaticul fondator si lider al Hamas, seicul Ahmed Yassin. 
Regele a fost de acord, iar cei patru agenti s-au întors în Israel 
împreună cu Halevy. 


Negocierea finală i-a fost încredințată lui Ariel Sharon, care era în 
relaţii strânse cu regele. 


Sharon a cerut eliberarea celor doi agenti Kidon aflați încă în custodia 
poliţiei. lordanienii au cerut în schimb eliberarea a 20 de prizonieri 
iordanieni din Israel. Sharon a fost de acord. Dar, în ultimul moment, 
iordanienii s-au răzgândit si au cerut Israelului să facă mai multe 
concesii. Sharon și-a pierdut stăpânirea de sine în prezența regelui. 


— Dacă veți continua în felul acesta, a spus el, oamenii noștri vor 
rămâne în mâinile voastre, noi vă vom tăia apa (pe care Israelul o 
furniza Iordaniei) și-l vom mai omorî o dată pe Mash'al. 


Izbucnirea de furie a lui Sharon s-a dovedit foarte eficientă, și târgul a 
fost făcut. Două elicoptere israeliene au aterizat în Iordania. Unul 
dintre ele i-a preluat pe cei doi agenti Kidon, celălalt l-a adus pe seicul 
Yassin, care fusese eliberat din închisoare. 


Israelienii şi presa internațională au criticat şi ridiculizat operațiunea 


Mossadului în Iordania. Netaniahu a fost si el atacat dur pentru modul 
în care rezolvase cazul. Nu i-a rămas decât să numească un comitet de 
anchetă care să investigheze „eșecul operațional din Iordania”. 


Comitetul l-a absolvit total pe prim-ministru, dar l-a blamat pe ramsad 
pentru „erori repetate în executarea misiunii” și pentru a fi lansat o 
operațiune sortită din start eșecului. Nu a cerut însă demisia lui 
Yatom. 


Ca urmare a fiascoului de la Amman, relaţiile Iordaniei cu Israelul s- 
au înrăutățit considerabil. Khaled Mash'al, care era o figură relativ 
minoră în Hamas, a câștigat prestigiu în organizație și a devenit unul 
dintre liderii ei importanţi. După moartea șeicului Yassin, Mash'al a 
ajuns conducătorul absolut al Hamas. Prestigiul Mossadului în Israel și 
in lume - si chiar si în ochii liderilor si ai agenţilor săi — a fost serios 
afectat. Danny Yatom, care ratase de la un capăt la altul, a fost criticat 
fatis de multi dintre ofițerii superiori ai Mossadului. Aliza Magen, 
adjuncta lui, a declarat fără menajamente că șeful ei nu avea calitățile 
necesare unui ramsad. 


În ciuda valului de critici, Yatom n-a demisionat. Singurul care şi-a 
asumat responsabilitatea eșecului a fost șeful Caesarea, care și-a 
înaintat imediat demisia. A fost nevoie să treacă mai bine de cinci luni 
— până în februarie 1998, când un agent al Mossadului a fost arestat in 
Elveţia, în timp ce încerca să intercepteze convorbirile telefonice ale 
unui membru al Hezbollah — pentru ca Yatom, în sfârșit, să capituleze. 
„Mi-am asumat responsabilitatea de comandant”, a spus el într-un 
interviu pentru ziarul Haaretz, „și am decis să demisionez din cauza 
întâmplărilor nefericite din Iordania si Elveţia.” 


A fost înlocuit de Efraim Halevy, fost ramsad adjunct, care negociase 
cu succes cu regele Hussein eliberarea celor patru agenti implicați în 
afacerea Mash'al. 


CAPITOLUL 18 


DIN COREEA DE NORD, CU DRAGOSTE 


O minunată seară londoneză în iulie 2007. Un oaspete a plecat din 
camera lui de la hotelul Kensington. A luat liftul până în holul de la 
intrare al hotelului si a ieșit, luând-o spre mașina care îl aştepta în fata 
intrării. Era un înalt oficial sirian, sosit la Damasc chiar în acea după- 
amiază, şi care o pornise acum spre o întâlnire. 


De îndată ce a ieşit pe ușile turnante, doi bărbaţi s-au ridicat din 
fotoliile aflate într-un colt îndepărtat al holului. Stiau exact unde să 
meargă. Ajungând în fața camerei sirianului, au intrat folosind un 
aparat electronic special. Erau pregătiți să cerceteze camera metodic, 
dar, de data aceasta, sarcina le-a fost uşoară. Pe birou se afla un 
laptop. Cei doi l-au deschis și, în câteva clipe, au instalat cu abilitate o 
versiune sofisticată a unui cal troian, un software care le permitea să 
monitorizeze şi să copieze de la distanță fișierele salvate în memoria 
computerului. Treaba odată terminată, cei doi au părăsit hotelul fără 
să fie observați. 


Analiştii Mossadului de la Tel Aviv au studiat fișierele din computer si 
au rămas consternati. La o întrunire de urgență a șefilor de 
departamente, ei au descris informatiile nepretuite care le cázuserá in 
máná: o colectie de fisiere, fotografii, schite si documente care 
expuneau pentru prima oará programul nuclear strict secret al Siriei. 
Materialul era de o importantá colosalá si includea planuri de 
construcție pentru un reactor nuclear într-o îndepărtată zonă din 
desert, corespondența dintre guvernul sirian si înalți oficiali nord- 
coreeni și fotografii ale unui reactor încastrat în beton. O altă 
fotografie reprezenta doi bărbaţi — unul din ei s-a dovedit a fi un 
personaj oficial din proiectul atomic nord-coreean, iar celălalt era 
Ibrahim Othman, șeful Comisiei pentru energie atomică din Siria. 


Descoperirile au confirmat rapoartele fragmentare primite de serviciile 
secrete din Israel în anii 2006 și 2007. Acestea indicaseră faptul că 
guvernul sirian construia în cel mai mare secret un reactor nuclear la 
Dir Al-Zur, in desert, în nordul extrem al țării. Locul acesta izolat se 
afla în apropiere de graniţa turcă și la câteva sute de kilometri de Irak. 
Poate cea mai surprinzătoare revelație era faptul că instalaţia siriană 
fusese proiectată si era supervizatá de experti nucleari nord-coreeni si 


finanțată de Iran. 


Strânsa cooperare dintre Siria și Coreea de Nord începuse odată cu 
vizita din 1990 la Damasc a preşedintelui nord-coreean Kim Il-sung. În 
timpul ei, la propunerea președintelui sirian Hafez Al-Assad, cele două 
tari semnaseră un acord în domeniul cooperării militare și 
tehnologice. Deşi cei doi şefi de stat discutaseră problema înarmării 
nucleare, Assad decisese să-i acorde atunci doar o importanță 
secundară și se interesase mai ales de producția de arme chimice și 
biologice. Mai mult, el anulase planurile de cumpărare a unor 
reactoare nucleare din Rusia. În februarie 1991, în cadrul operațiunii 
„Furtună în deşert”, în Siria fusese descărcat primul transport de 
rachete Scud venite din Coreea de Nord. Rapoartele despre existența 
rachetelor ajunseseră atunci la Moshe Arens, ministrul Apărării din 
Israel. Câţiva generali de armată recomandaseră inițierea unei lovituri 
militare pentru distrugerea Scudurilor înainte ca ele să devină 
operaționale. Arens respinsese ideea, vrând să evite o nouă 
conflagrație în regiune. 


La funeraliile lui Hafez Al-Assad din iunie 2000, fiul si succesorul lui, 
Bashar Al-Assad, se întâlnise cu o altă delegaţie nord-coreeană. Cele 
două părți discutaseră în secret construirea unei instalaţii nucleare în 
Siria, care să fie controlată de Agenţia Siriană pentru Cercetări 
Ştiinţifice. În iulie 2002, la Damasc se tinuse o altă întâlnire secretă, 
cu participarea unor înalți oficiali din Siria, Iran si Coreea de Nord, 
care ajunseseră la un acord tripartit. Coreea de Nord urma să 
construiască în Siria un reactor nuclear finanțat de Iran. Costurile 
întregului proces, de la faza de proiect la producţia de plutoniu pentru 
arme, erau estimate la două miliarde de dolari. 


În următorii cinci ani, în pofida fărâmelor de informaţii care soseau 
din când în când de la Damasc, nici CIA, nici Mossadul nu aflaseră 
nimic despre proiectul sirian. Câteva lumini de avertizare se 
aprinseseră sporadic, dar fuseseră ignorate. Serviciile de informații 
americane nu reușiseră să descifreze informaţiile acumulate, iar 
Mossadul și Amanul erau induse în eroare de propriile prejudecăți, 
conform cărora Siria n-ar avea nici capacitatea, nici dorința de a 
produce arme nucleare. Și nimeni nu încercase să pună la îndoială 
această concepţie greșită, deși dovezile nu lipseau: în 2005, vasul 
Andorra, care transporta o încărcătură de ciment din Coreea de Nord 
în Siria, se scufundase aproape de orașul de coastă israelian Nahariya; 
în 2006, un al doilea cargou nord-coreean, navigând sub pavilionul 
statului Panama, fusese reținut în Cipru cu o altă încărcătură de 
ciment și o stație radar portabilă. În ambele cazuri, „cimentul” era în 


mod evident echipament pentru reactorul nuclear. În sfârșit, în 
ultimele luni ale anului 2006, mai mulți experți nucleari iranieni 
făcuseră o vizită la Damasc, pentru a vedea cum progresase 
construcția instalaţiei. Serviciile de informații israeliene și americane 
stiuserá de această vizită, dar nu-și dăduseră seama că viza proiectul 
Dir Al-Zur. 


Sirienii isi luaseră precautii extreme pentru a proteja secretul 
proiectului. Întregului personal care lucra acolo i se interzisese 
categoric orice fel de comunicare. Era strict prohibită posesia 
telefoanelor celulare si a echipamentelor coordonate prin satelit. Orice 
informatie era preluată de mesageri, care transportau scrisori si 
mesaje si le livrau manual. Activitatea din locul respectiv nu putea fi 
identificată din spațiu, deși sateliți americani și israelieni treceau 
întruna pe deasupra. 


Si apoi, pe neașteptate, la 7 februarie 2007, un pasager coborâse dintr- 
un avion în aeroportul de la Damasc. Era Ali Reza Asgari, general 
iranian si fost ministru adjunct al Apărării, unul dintre foștii lideri ai 
Gărzilor Revolutionare (vezi capitolul 2). Asgari rămăsese în aeroport 
până când primise confirmarea că familia lui părăsise Iranul, apoi 
luase un avion spre Turcia. La scurtă vreme după aterizarea la 
Istanbul, dispăruse. 


O lună mai târziu, se aflase că Asgari trecuse în tabăra occidentală, în 
cadrul unei operațiuni inițiate de CIA și Mossad. Fusese chestionat 
amănunțit la o bază americană din Germania, unde dezvăluise 
existența unui plan nuclear siriano-iranian și acordul dintre Coreea de 
Nord, Iran si Siria. Afirmase de asemenea că Iranul nu numai cá 
finanța proiectul Dir Al-Zur, ci si exercita o presiune puternică asupra 
Siriei pentru ca aceasta să-l finalizeze cât mai curând posibil. Asgari 
furnizase CIA si Mossadului o mulțime de detalii despre progresul 
proiectului și îi numise pe oficialii-cheie, atât din Siria, cât si din Iran, 
implicați în acest proiect. 


Aceste noi informaţii socaserá Mossadul, care trecuse la acțiune si se 
comutase imediat în modul operativ. Din anul 2002, ramsad era Meir 
Dagan, care îl înlocuise pe Efraim Halevy (vezi capitolul 1). Conform 
surselor străine, Dagan insarcinase unităţi si agenti să verifice raportul 
lui Asgari. Prim-ministrul Ehud Olmert convocase o ședință cu șefii 
statului-major, ministrul Apărării și reprezentanţii serviciilor de 
contrainformaţii. Aceștia fuseseră în unanimitate de acord să propună 
o operațiune urgentă menită să obțină informaţii sigure si cât mai 
detaliate despre instalația de la Dir Al-Zur. Israelul nu putea accepta 


transformarea Siriei, dușmanul său implacabil și agresiv, într-o putere 
potenţial capabilă să producă arme nucleare. 


Trecuseră cinci luni de la dezertarea lui Asgari, când agenții 
Mossadului au capturat o pradă majoră - laptopul oficialului sirian. 
Şefii Mossadului si Aman se puteau prezenta acum prim-ministrului 
Ehud Olmert cu dovada definitivă de care avea nevoie guvernul. 


La putin timp după aceea, Dagan pare să mai fi dat o lovitură. Într-o 
operațiune temerará si creativă, un agent a reușit să-l recruteze pe 
unul dintre oamenii de știință angajaţi la reactor. El a fotografiat 
amănunțit reactorul, deopotrivă în interior si exterior, si chiar a facut 
o înregistrare video a structurilor și echipamentului din interior. 
Acestea au fost primele imagini ale reactorului de la nivelul solului 
primite de Mossad. Ele dezvăluiau o mare structură cilindrică având 
pereţi intariti, subțiri, dar rezistenți. În alte fotografii se vedea o a 
doua clădire mai mică, echipată cu pompe de ulei, în jurul căreia erau 
parcate câteva furgonete. O a treia structură părea să fie un turn care 
alimenta reactorul cu apă. 


Mossadul continua să-i informeze pe americani în detaliu și să le 
furnizeze copii după toate rapoartele si fotografiile, inclusiv după 
imagini din satelit și transcrieri ale convorbirilor telefonice dintre 
Siria şi Coreea de Nord. Sub presiunea asiduă a Israelului, Statele 
Unite şi-au programat sateliții să fotografieze instalaţia. Atât imaginile 
din satelit, cât și urmărirea electronică a convorbirilor telefonice 
indicau faptul că Siria construia reactorul cu o viteză ameţitoare. 


În iunie 2007, prim-ministrul Olmert a plecat la Washington cu tot 
materialul adunat de Israel. S-a întâlnit cu preşedintele Bush și i-a 
spus că Israelul a hotărât ca reactorul sirian să fie distrus. Olmert a 
sugerat Statelor Unite să atace din aer reactorul, dar președintele a 
refuzat. Conform surselor americane, Casa Albă a răspuns că „Statele 
Unite au ales să nu atace”. Secretarul de stat Condoleezza Rice și șeful 
Departamentului Apărării, Robert Gates, au încercat să convingă 
Israelul „să-i ia [pe sirieni] la întrebări, dar să nu-i atace”. Bush și 
consilierul său pe probleme de securitate națională, Steve Hadley, și- 
au exprimat sprijinul de principiu fata de acțiunea militară, dar au 
cerut partenerilor lor să amâne orice operaţiune până ce obțineau mai 
multe informații care să confirme fără putință de tăgadă amenințarea. 


În iulie 2007, Israelul a executat zboruri militare la mare altitudine și 
şi-a programat satelitul spion Ofek-7 să facă fotografii detaliate ale 
reactorului. Analizate de experți americani și israelieni, aceste 


fotografii au stabilit clar că Siria construia un reactor identic cu 
instalația nucleară nord-coreeană de la Yongbyon. O înregistrare video 
pe care Israelul a transmis-o Statelor Unite arăta că miejii ambelor 
reactoare erau identici, inclusiv modul în care barele de uraniu erau 
plasate în structură. În alte înregistrări se vedeau feţele inginerilor 
nord-coreeni care lucrau în reactor. În plus, departamentul de 
interceptări al Amanului, Unitatea 8200, a realizat transcrierea 
completă a numeroaselor comunicări dintre Damasc și Phenian. 


Toate aceste dovezi au fost retransmise la Washington, dar Statele 
Unite continuau să ceară dovada irefutabilă că această instalație era 
realmente un reactor nuclear și că acolo existau materiale radioactive. 
Israelul a înțeles că nu-i rămânea decât să obțină și aceste informații. 


În august 2007, Israelul a adus dovada definitivă că instalaţia de la Dir 
Al-Zur era un reactor nuclear. Ea a fost obținută de o unitate de 
comando de elită, Sayeret Matkal, printr-o operaţiune care a riscat 
vieţile multor soldaţi israelieni. Agenţii Sayeret Matkal au ajuns în 
Siria noaptea, în două elicoptere, îmbrăcați în uniforma armatei 
siriene. Ocolind zone populate, baze militare si staţii radar, au aterizat 
fără a fi detectati aproape de Dir Al-Zur, apoi s-au apropiat de locul 
unde era amplasat reactorul și au colectat mostre de sol din jur. 
Analizele făcute ulterior în Israel au arătat că aceste mostre erau 
puternic radioactive, demonstrând irefutabil că în zonă se aflau într- 
adevăr substanţe radioactive. 


Noua dovadă i-a fost prezentată lui Steve Hadley. După ce experții lui 
au verificat mostrele de sol, el a înțeles că problema era extrem de 
gravă. Şi-a convocat consilierii cei mai apropiaţi, iar concluziile lor au 
fost prezentate preşedintelui Bush în cadrul raportului zilnic pe care 
Hadley îl făcea în Biroul Oval. Hadley a avut apoi convorbiri cu Dagan 
şi amândoi au ajuns la concluzia că reactorul reprezenta, realmente, 
un pericol indubitabil. Statele Unite au acceptat ideea distrugerii lui si 
ca numele operațiunii Dir Al-Zur să fie „Livada”. George W. Bush scria 
în memoriile sale că, pret de o clipă, a luat în considerare un atac 
asupra reactorului, dar că, după ce a discutat opţiunile posibile cu 
echipa sa de consilieri pe probleme de securitate națională, a decis 
totuși să abandoneze ideea. Simtea că „bombardarea unei tari 
suverane fără avertizare sau fără o justificare clară, anunţată dinainte, 
ar genera reacţii publice negative în America”. Bush a exclus de 
asemenea un raid sub acoperire al soldaților SUA. 


Cu toate acestea, Olmert i-a telefonat președintelui american si i-a 
cerut să distrugă reactorul. In timpul conversatiei, Bush se afla în 


Biroul Oval, înconjurat de cei mai apropiaţi consilieri ai săi: secretarul 
de stat Condoleezza Rice, vicepreşedintele Dick Cheney, Steve Hadley 
si adjunctul sáu, Elliott Abrams, alături de alții. În consultările lor 
preliminare, Rice îi convinsese să respingă cererea Israelului. 


— George, iti cer să bombardezi complexul, a spus Olmert. 


— Nu pot să justific un atac asupra unei naţiuni suverane, a replicat 
Bush, decât dacă serviciile mele de informaţii susțin cu tărie că este 
vorba de un program de înarmare. 


Bush a recomandat „folosirea diplomaţiei”. 


— Strategia voastră mă deranjează, a spus fără menajamente Olmert. 
Voi face ceea ce voi considera necesar pentru a apăra Israelul. 


— Tipul ăsta are curaj, a spus mai târziu Bush. De-asta îmi place de el. 


Potrivit cotidianului londonez Sunday Times, prim-ministrul Olmert s- 
a întâlnit cu ministrul Apărării, Ehud Barak, și cu ministrul Afacerilor 
Externe, Zippi Livni. Toţi trei, împreună cu șefii instituţiilor de 
apărare și ai serviciilor de contrainformaţii, au discutat despre noua 
dovadă, ca și despre posibilele repercusiuni ale unei operaţiuni 
militare. În cele din urmă, decizia a fost luată: reactorul sirian urma să 
fie distrus. Prim-ministrul l-a informat despre asta pe liderul opoziţiei, 
Beniamin Netaniahu, care l-a asigurat de sprijinul lui necondiționat. 


Data atacului a fost fixată pentru noaptea de 5 septembrie 2007. 


Cu o zi înainte, conform unui reportaj ulterior din Sunday Times, o 
altă unitate de comando de elită, Shaldag („Pescărușul”) ajunsese in 
zona Dir Al-Zur. Oamenii rămăseseră aproape toată ziua ascunși foarte 
aproape de reactor. Misiunea lor era să-l ilumineze noaptea cu 
fascicule laser, așa încât avioanele cu reacţie Air Force să poată fi 
dirijate direct spre ţintă. Pe 5 septembrie, la ora 23.00, zece avioane 
F-15 au decolat de la baza militară aeriană Ramat David și s-au 
îndreptat spre vest, peste Mediterana. După 30 de minute, trei dintre 
ele au primit ordinul de a reveni la bază. Celelalte șapte au fost 
instruite să se îndrepte spre granița turco-siriană și să cotească spre 
sud, spre Dir Al-Zur. Pe drum au bombardat o staţie radar, reducând 
astfel capacitatea apărării aeriene siriene de a identifica apropierea 
unor avioane străine. Câteva minute mai târziu, au ajuns la Dir Al-Zur 
si au lansat, de la o distanță calculată cu grijă, rachete aer-sol 
Maverick si bombe de jumătate de tonă, care și-au lovit cu precizie 
tinta. Reactorul sirian, menit să contribuie la fabricarea bombelor 


atomice pentru atacarea Israelului, a fost distrus în câteva secunde. 


Vrând să evite o reacție militară siriană, prim-ministrul Olmert a luat 
urgent legătura cu premierul turc, Tayyip Erdogan, și l-a rugat să-i 
transmită un mesaj președintelui Assad. Israelul nu intenţiona să intre 
în război cu Siria, sublinia Olmert, dar nu putea accepta o Sirie 
nucleară vecină. Însă asigurările date de Olmert s-au dovedit inutile. 
În dimineaţa de după atac, reacția Damascului a fost o tăcere totală. 
Reprezentanţii guvernului n-au suflat o vorbă. Abia la ora 15.00 în 
după-amiaza aceea, agenţia de știri siriană a dat o declaraţie oficială, 
în care se afirma că forțe aeriene israeliene pătrunseseră în spaţiul 
aerian sirian la ora 01.00. „Forţele noastre aeriene i-au silit să se 
retragă după ce [ei] lansaseră proiectile asupra unei zone desertice. 
Nu s-au semnalat pagube umane sau materiale.” 


Presa din întreaga lume voia cu disperare să afle cum reuşise 
Mossadul să obţină fotografii și chiar înregistrări video din interiorul 
reactorului sirian. Televiziunea ABC speculase cá fie Israelul își 
plantase un agent în interiorul reactorului sirian, fie Mossadul 
recrutase pe unul dintre ingineri, care îi furnizase fotografii ale 
instalaţiei. 


În aprilie 2008, la aproximativ șapte luni de la distrugerea reactorului, 
administraţia americană a anunţat că instalaţia siriană fusese un 
reactor nuclear realizat cu sprijin nord-coreean și că „nu fusese 
construită în scopuri pașnice”. George W. Bush credea că lovitura 
„executată” de Olmert asupra reactorului sirian îi redăduse încrederea 
în israelieni, încredere pe care și-o pierduse în timpul războiului din 
2006 împotriva Libanului, când, după părerea lui Bush, aceştia 


actionaserá ca niște amatori!5. 


Reprezentanţi ai serviciilor secrete ale SUA au arătat congresmenilor 
si senatorilor uimiti diapozitive care dovedeau clar similitudinea 
dintre reactorul sirian si reactorul nord-coreean de la Yongbyon. Ele 
includeau fotografii din satelit, schițe și planuri și, împreună cu 
înregistrările video, demonstrau clar natura acestor construcții. 


Israelul a reușit să păstreze secretul doar două săptămâni, pe parcursul 
cărora a negat că ar fi atacat reactorul. Dar apoi liderul opoziţiei, 
Beniamin Netaniahu, intervievat indirect la o emisiune de știri, a 
declarat: „Atunci când cabinetul ia măsuri pentru securitatea 


Israelului, are toată susținerea mea... și în acest caz am colaborat din 
primul moment și i-am asigurat de tot sprijinul.” 


Episodul final în anihilarea proiectului nuclear sirian a avut loc după 
11 luni, pe 2 august 2008. În seara aceea, pe terasa spațioasă a unei 
case de pe plaja Rimal El-Zahabiya, în nordul portului sirian Tartus, 
avea loc o mare petrecere. Așezată aproape de apă, casa oferea o 
panoramă spectaculoasă a Mediteranei. Veranda ce dădea spre 
valurile întunecate se dovedea un refugiu plăcut împotriva umidității 
climatului sirian, căci aici căldura sufocantă a miezului de vară era 
domolită de briza marină. Oaspetii, așezați în jurul mesei ovale, erau 
prieteni apropiaţi ai proprietarului vilei, generalul Muhammad 
Suleiman, care-i invitase să petreacă la el un weekend relaxant. 


Suleiman era consilierul cel mai apropiat al președintelui Assad în 
probleme militare si de apărare. Supervizase construirea reactorului si 
se ocupa de securitatea lui. În cele mai înalte cercuri ale puterii din 
Siria era considerat umbra lui Assad. Biroul lui se afla la palat, lângă 
cabinetul președintelui, deși era cunoscut doar câtorva persoane atât 
dinăuntrul, cât si din afara țării. 


Numele lui nu era niciodată menționat în mass-media siriană, dar 
Mossadul îl stia şi-i urmărea îndeaproape activitățile. În vârstă de 47 
de ani, Suleiman studiase inginerie la Universitatea din Damasc, unde 
se întâlnise si se imprietenise cu un alt student, Bassel Al-Assad, fiul 
favorit şi moștenitorul legal al președintelui Hafez Al-Assad. În 1994, 
când Bassel fusese omorât într-un accident rutier, Assad i-l prezentase 
pe Suleiman fiului său mai tânăr, Bashar. Assad murise de cancer în 
2000, si Bashar îi luase locul ca președinte al țării, apoi îl numise pe 
Suleiman confidentul și consilierul lui de încredere. 


Curând, Suleiman ajunsese unul dintre cei mai puternici oameni din 
Siria. Președintele Assad îl însărcinase cu rezolvarea tuturor 
problemelor militare spinoase. Consilierul lui devenise oficialul de 
legătură dintre președinte și serviciile secrete iraniene, în special în 
probleme legate de cooperarea secretă cu organizaţiile teroriste din 
Orientul Mijlociu. Era, de asemenea, principalul personaj sirian care 
tinea legătura cu Hezbollah si în special cu Imad Mughniyeh, șeful 
militar al acesteia. După ce, în mai 2000, Israelul se retrăsese din zona 
de securitate din sudul Libanului, Suleiman începuse să dirijeze 
transferul de arme din Iran și Siria către Hezbollah, în special livrarea 
rachetelor cu rază lungă de acţiune. În timpul celui de-al Doilea 
Război din Liban din 2006, una dintre rachetele de acest tip lovise 
direct atelierele de reparaţii feroviare din Haifa, ucigând opt 


muncitori. Ulterior, Suleiman furnizase organizației rachete sol-aer 
manufacturate în Siria, punând în pericol aeronavele militare ale 
Israelului în Liban. 


Suleiman deţinea si o altă poziție, unică si strict secretă: era membru 
principal al Comitetului de cercetări sirian, care se ocupa de 
proiectarea rachetelor cu rază lungă de acțiune, de armele chimice și 
biologice si de cercetările nucleare. El coordona relația cu Coreea de 
Nord, transportul părților reactorului până în Siria și confirma 
măsurile de securitate menite să-i izoleze pe tehnicienii și inginerii 
nord-coreeni care lucrau la construirea reactorului. 


Distrugerea reactorului de către Israel fusese o grea lovitură pentru 
Suleiman. După ce își revenise din șocul inițial, el începuse să 
planifice un alt reactor, al cărui amplasament nu fusese încă decis. Dar 
viata lui Suleiman devenise mai dificilă. Stia cá era vânat atât de 
serviciile secrete americane, cât și de cele israeliene. Drept care, 
înainte de a se apuca din nou de treabă, își luase câteva zile libere pe 
care să le petreacă în reședința sa din Rimal El-Zahabiya. Un weekend 
liniștit cu prieteni buni și mâncare excelentă părea cel mai bun mod 
de a atenua stresul. 


Din centrul mesei sale mari, Suleiman urmărea valurile ce se 
rostogoleau spre plajă. N-a observat însă două siluete nemiscate, 
ghemuite în apă, la aproximativ 150 de metri depărtare. Veniseră înot 
din larg, unde o barcă le lăsase la vreun kilometru și jumătate de casa 
magnatului sirian. Erau membri ai unui comando naval israelian și 
trăgători de elită, dotați cu echipament de scufundări. Și-au croit 
drum pe sub apă spre plaja din fata casei și, când picioarele lor au 
atins nisipul, soldaţii s-au ridicat în picioare și au localizat casa lui 
Suleiman. Au studiat clădirea si veranda, s-au uitat la toti cei de la 
masă și și-au concentrat atenţia asupra țintei: generalul, așezat printre 
oaspeţii săi. 


La ora 21.00, cei doi și-au potrivit cătarea și au ajustat distanța de 
tragere. Veranda era plină de oameni, si cei doi oaspeţi neinvitati in 
costumele lor negre de scufundători voiau să se asigure că puteau să 
tragă asupra generalului fără a răni pe altcineva. Au ieșit din apă și au 
făcut câțiva pași, apoi și-au îndreptat armele dotate cu amortizoare 
spre capul lui Suleiman. În căști s-a auzit un semnal electronic şi 
amândoi au tras simultan. Împușcăturile au fost fatale. Lui Suleiman 
capul i s-a smucit înapoi, si el s-a prăbușit în fata, pe masa încărcată 
cu mâncare. În primul moment, oaspeţii n-au priceput ce se 
întâmplase. Doar când au observat sângele prelingându-i-se din cap au 


înţeles că fusese împușcat. Pe terasă s-a dezlántuit iadul. Unii încercau 
să-i vină gazdei în ajutor, alții se ghemuiserá de frică sau alergau 
bezmetici încoace și încolo, strigând și urlând. În zarva iscată, cei doi 
trăgători s-au făcut nevázuti. 


Sunday Times a publicat o versiune ușor diferită a evenimentului. Se 
spunea acolo că trăgătorii erau membri ai unui comando naval israelian, 
Flotila 13, că ajunseseră pe țărmul sirian la bordul iahtului unui om de 
afaceri israelian și că plecaseră înapoi imediat după îndeplinirea misiunii. 


La Damasc, vestea a produs un soc teribil, dar guvernul a păstrat 
tăcerea și n-a răspuns la reportajele din mass-media. Cercurile militare 
şi de securitate erau buimăcite. Cum ajunseră israelienii la Tartus, 
adică la peste 200 de kilometri de Damasc? Cum fugiseră? Nu mai 
exista oare loc în Siria unde liderii ei să fie în siguranță? 


Abia după câteva zile un comunicat laconic a anunţat că „Siria 
întreprinde o investigație pentru a-i găsi pe autorii acestei crime”. Dar 
presa din alte tari arabe nu așteptase această reacţie oficială. A 
publicat de la început reportaje extinse, cu rapoarte detaliate și 
speculații privind identitatea asasinilor. Publicaţiile arabe se întrebau 
în special cine ar fi fost interesat să-l elimine pe general si arătau cu 
degetul spre Israel, care probabil îl executase pe Suleiman din cauza 
rolului jucat de el în construirea reactorului de la Dir Al-Zur. 


Reacţia serviciilor secrete occidentale a fost alta. Nimeni n-a vărsat o 
lacrimă la moartea lui Suleiman. În iunie 2010, Flotila 13 a fost 
decorată de comandantul suprem al Forţelor de Apărare ale Israelului 
pentru „unele fapte de arme” a căror natură nu a fost dezvăluită. 


Nu ne rămâne decât să ne întrebăm dacă onorurile acordate unității 
de comando naval n-au fost cumva, măcar parțial, o recunoaștere a 
participării ei la operațiunea Suleiman. 


15 În timpul acestui război, Israelul a bombardat nejustificat de intens 
tinte civile din Liban, fără să producă pagube semnificative sau să facă 
prea multe victime printre teroriști. (n.red.) 


CAPITOLUL 19 


DRAGOSTE SI MOARTE DUPĂ-AMIAZA 


Pe 12 februarie 2008, câțiva bărbaţi s-au răsfirat pe furiș în evantai în 
jurul unei clădiri de apartamente dintr-un cartier exclusivist din 
Damasc. Spre sfârșitul după-amiezii, au văzut cum un jeep Mitsubishi 
Pajero argintiu parca în fata clădirii. Un bărbat într-un costum negru, 
cu o barbă aranjată modern, a ieșit din vehicul și a intrat în casă. Nu 
era însoțit de bodyguarzi. Agenţii postați în stradă au soptit în 
transmitátoarele lor miniaturale că ,tinta" sosise la Damasc si se 
îndreaptă spre apartament. Stau că bărbatul în negru urma să se 
întâlnească aici cu iubita lui secretă, Nihad Haidar, și că îi ducea un 
cadou, căci frumoasa siriancă își sărbătorea în săptămâna aceea a 30-a 
aniversare. 


Amantii au petrecut câteva ore în luxosul apartament, care le fusese 
pus la dispoziție de Rami Makhlouf, om de afaceri de mare succes și 
vărul preşedintelui sirian Bashar Al-Assad. 


Putin înainte de ora 22.00, bărbatul în negru a părăsit clădirea și s-a 
urcat în Pajero. A pornit apoi spre o discretă casă conspirativă din 
cartierul Kafr Soussa, unde se întâlnea cu mesageri iranieni, sirieni și 
palestinieni. 


Potrivit ziarului Sunday Times, agenţii care-l urmăreau au verificat o 
fotografie actualizată de pe ecranele celularelor lor, pentru a se 
asigura cá nu fac nici o greșeală de identificare. Tineau deschise liniile 
de comunicare și raportau postului de comandă al Mossadului fiecare 
mișcare a „obiectivului”. 


Când acesta a părăsit clădirea, după ce petrecuse câteva ore cu Nihad, 
agenții au avut ocazia de a-i compara chipul cu fotografiile de pe 
ecranele lor. Au confirmat apoi identificarea colegilor din Damasc și 
sediului din Tel Aviv. Şefii de departament s-au adunat în biroul lui 
Meir Dagan, unde se afla tot echipamentul necesar pentru 
monitorizarea operațiunii în timp real. 


Bărbatul a pornit jeepul argintiu. 


— A plecat, a șoptit unul dintre agenti în microfonul lui miniatural. 


Bărbatul din Pajero era Imad Mughniyeh si de ani de zile lăsa în urma 


lui o dâră însângerată. 


15 noiembrie 2001. 


În urma atacului asupra Turnurilor Gemene, FBI publică un poster 
mare cu lista celor mai căutaţi teroriști din lume. 


Posterul poartă logoul FBI, al Departamentului de Stat și al 
Departamentului Justiţiei. 


Lista afișează 22 de nume și 22 de fotografii. 
Primul nume este cel mai periculos dintre toate. 
Premiul pentru capturarea acestuia este de cinci milioane de dolari. 


Până la atacul asupra Turnurilor Gemene, omul acesta fusese 
considerat responsabil de moartea a mai mulți americani decât oricare 
alt terorist în viata. 


Imad Mughniyeh. 


18 aprilie 1983 — bombă aruncată asupra ambasadei americane din 
Beirut, Liban — 63 de morti. 


23 octombrie 1983 — bombă aruncată asupra sediului Marinei SUA la 
Beirut — 241 de morti. 


23 octombrie 1983 (aceeași zi) - bombă aruncată asupra sediului 
parașutiștilor francezi la Beirut — 58 de morti. 


Plus: răpirea și uciderea reprezentantului CIA William Buckley; câteva 
atacuri asupra ambasadei americane din Kuwait; deturnarea avionului 
de pasageri TWA si a două avioane Kuwait Airline; uciderea 
colonelului W.R. Higgins din forțele de observaţie ale ONU din sudul 
Libanului; masacrarea a 20 de soldați americani în Arabia Saudită... 


Când lista de mai sus a fost trimisă Israelului, Mossadul a adăugat 
propriile date: 


4 noiembrie 1983 - bombardarea sediului Forțelor de Apărare ale 
Israelului din Tyr, Liban — 60 de morti. 


10 martie 1985 — atac asupra unui convoi al Forţelor de Apărare ale 


Israelului la Metullah, la granița israeliano-libaneză — 8 morti. 


17 martie 1992 — bombardarea ambasadei Israelului din Argentina — 
29 de morti. 


18 iulie 1994 - bombardarea centrului comunității evreiești din 
Buenos Aires — 86 de morti. 


Plus: răpirea și uciderea a trei soldaţi israelieni în sectorul de graniță 
Har Dov; răpirea omului de afaceri israelian Elhanan Tannenbaum; 
bombă aruncată în apropierea kibutului Matzuba; si actul cel mai 
distructiv dintre toate, răpirea și uciderea soldaţilor Regev și 
Goldwasser la granița israeliano-libaneză, care declanșase cel de-al 
Doilea Război Libanez. 


Imad Mughniyeh, teroristul din spatele tuturor acestor crime, era o 
fantomă care se mișca permanent între capitalele Orientului Mijlociu. 
Evita fotografii și refuza să fie intervievat. Serviciile secrete 
occidentale știau multe despre activitățile sale, dar aproape nimic 
despre înfățișarea sa, despre obiceiurile si ascunzătorile lui. Stiau cá se 
născuse în 1962, într-un sat din sudul Libanului. Potrivit unor 
rapoarte fragmentare, părinţii lui erau siiti devotați. În adolescenţă se 
mutase la Beirut si crescuse într-un cartier sărac, populat aproape 
numai de palestinieni, susținători ai Organizaţiei pentru Eliberarea 
Palestinei (OEP). Părăsise liceul și intrase în Fatah, ramura teroristă a 
OEP. Ulterior devenise bodyguardul lui Abu Ayad, adjunctul lui Arafat 
si membru al Forţei 17, unitatea specială de securitate a organizației 
Fatah, formată la mijlocul anilor 1980 și comandată de Ali Hassan 
Salameh, „Prinţul Roșu” (vezi capitolul 12). Dar, în 1982, Israelul 
lansase războiul împotriva Libanului, așa-numita operaţiune „Pace 
pentru Galileea”, invadase Libanul si zdrobise OEP. Membrii ei 
supraviețuitori, conduși de Yasser Arafat, fuseseră exilați în Tunisia. 
Mughniyeh se hotărâse totuși să rămână și se alăturase primului grup 
al fondatorilor Hezbollah. 


Hezbollah - textual, „Partidul lui Dumnezeu” - era o organizație 
teroristă șiită, creată în 1982 ca răspuns la invazia Libanului de către 
Israel. Inspirat de ayatollahul Khomeini, antrenat și alimentat de 
Gărzile Revolutionare iraniene, Hezbollah devenise un dușman 
înveterat al Israelului, care-și definea scopul principal în termenii 
următori: „alungarea definitivă a Israelului din Liban ca preludiu la 
ştergerea lui de pe fata pământului”. Din prima zi a existenţei sale, 
Hezbollah sávársise acte de terorism împotriva Israelului. lar 
Mughniyeh fusese un recrut ideal pentru gruparea abia născută. 


Libanezul decisese să opereze în secret, ca un adevărat om din umbră, 
si se abtinuse de la orice apariţii în public. Rapoartele despre el 
deveniseră fragmentare și deseori contradictorii. O sursă îl descria 
drept bodyguardul șeicului Fadlallah, liderul spiritual al Hezbollah- 
ului, în timp ce un alt informator susținea că devenise șeful operativ al 
organizaţiei, creierul din spatele celor mai riscante acțiuni ale 
Hezbollah, care se sfârșeau întotdeauna cu băi de sânge. Spre 
deosebire de actualul lider al Hezbollah, seicul Nasrallah, Mughniyeh 
nu apárea niciodatá la televiziune si niciodatá discursurile lui nu erau 
marcate de ură. Dar, în realitate, el era mult mai periculos decât 
vorbáretul șeic. Curând se transformase în cel mai eficient si mai greu 
de prins terorist din lume, asa cum fuseseră, la timpul lor, Carlos si 
Osama Bin Laden, colegul și marele său admirator. 


Mughniyeh era un terorist crud si inventiv. Apăruse brusc, atunci când 
plănuise si comandase masacrele din Liban, la sfârșitul operațiunii 
Pace pentru Galileea. N-avea decât 21 de ani în acea zi de octombrie 
din 1983, când trimisese autocamioane încărcate cu explozibil, 
conduse de teroriști sinucigași, până la complexul Marinei Americane 
si la sediul parașutiștilor francezi din Beirut. Câteva zile mai târziu, 
repetase scenariul cu sediul Forțelor de Apărare ale Israelului de la 
Tyr. La 22 de ani condusese un grup de teroriști într-un atac asupra 
ambasadei americane fortificate din Kuwait și curând după aceea 
deturnase primul său avion. După fiecare operațiune dispărea. La 23 
de ani, Mughniyeh deturnase un avion TWA care se îndrepta de la 
Atena spre Roma și silise pilotul să aterizeze pe aeroportul din Beirut. 
În timpul deturnării, îl ucisese pe scafandrul militar Robert Dean 
Stethem și îi aruncase trupul afară prin ușa carlingii. După acest 
incident, care durase 17 zile, reușise să scape, dar de data aceasta 
lăsase în urmă un memento: amprenta sa în toaleta avionului. 


Despre viaţa lui personală nu se știa aproape nimic, în afară de 
căsătoria cu verișoara lui, care îi dăruise un fiu și o fiică. Știa de la o 
vârstă timpurie cá era în centrul atenției câtorva servicii secrete 
occidentale și încerca să-şi ascundă identitatea. Fusese în Libia pentru 
o operaţie plastică rudimentară, își lăsase barbă si se tinuse deoparte 
de luminile reflectoarelor. O singură fotografie confirmată a lui 
Mughniyeh - gras, cu barbă, purtând ochelari și șapcă - se afla în 
posesia serviciilor occidentale. Si descrierea lui era defectuoasă — FBI, 
de pildă, afirma că era „născut în Liban, vorbitor de arabă, păr și 
barbă şaten, înălțime 170 de centimetri, greutate aproximativ 60 de 
kilograme”. E greu de imaginat cum ar fi putut proporţiile generoase 
ale lui Mughniyeh să încapă într-un corp zvelt de 60 de kilograme... 
Dar descrierea aceasta nu făcea decât să confirme faptul că teroristul 
ştia să se protejeze si își deruta cu succes inamicii. 


Toate atacurile, bombele și deturnările pe care le comisese făcuseră 
din el un erou mult admirat al Hezbollahului. Era lăudat pentru 
sofisticarea, curajul și talentul său organizatoric, care făcuseră ca 
brațul militar al Hezbollahului să fie temut de serviciile secrete ale 
lumii. Pe măsură ce puterea lui crescuse, fusese luat tot mai des în 
colimator de Israel si de Occident. Mughniyeh înțelegea acest lucru si 
devenise aproape paranoic, ducând o viata de fugă continuă, 
suspectând pe toată lumea, inclusiv pe cei mai apropiați confidenti ai 
săi, schimbându-și foarte des bodyguarzii și dormind în fiecare noapte 
în altă parte. Călătoriile lui între Beirut, Damasc și Teheran erau 
învăluite în cel mai mare secret. 


Judecând după portretul care-i fusese făcut de Mossad și alte servicii 
secrete, era un tip singuratic, foarte charismatic, foarte impulsiv și 
foarte bine informat asupra celor mai noi instrumente și dispozitive 
electronice. Avea o abilitate neobișnuită de a-și schimba identitatea si 
aparențele, putând astfel să-şi inducă în eroare dușmanii. Agenţii 
secreti israelieni îl numeau „teroristul cu nouă vieţi”. 


Într-un interviu dat ziarului britanic Sunday Times, David Barkai, 
ofițer Aman, fost maior în Unitatea 504 de contrainformaţii, care 
pusese la punct dosarul lui Mughniyeh, spunea: „Spre sfârșitul anilor 
1980, am încercat de câteva ori să-l surprindem. Am strâns informații 
despre el, dar, cu cât eram mai aproape, cu atât adunam mai puţine 
informații. Nu avea puncte slabe — femei, bani, droguri — nimic.” 


Mughniyeh a fost vânat multi ani. În 1988, fusese aproape capturat de 
autoritățile franceze când avionul lui făcuse o escală la Paris. CIA 
furnizase Franţei informații despre Mughniyeh, inclusiv fotografia lui 
şi câteva detalii despre pașaportul fals de care se folosea. Dar francezii 
se temuseră ca arestarea lui să nu provoace uciderea ostaticilor 
francezi din Liban de la vremea aceea, aşa încât preferaseră să-i ignore 
prezența și să-l lase să plece. Serviciile americane încercaseră să-l 
captureze în Europa în 1986 și în Arabia Saudită în 1995. Dar el 
dispăruse ca întotdeauna. 


În anii aceia, Mughniyeh se implicase foarte activ în plănuirea și 
executarea unor atacuri împotriva israelienilor și evreilor din 
Argentina. În 1992, organizase un atac cu bombă asupra ambasadei 
Israelului din Buenos Aires, cu ajutorul unui autocamion plin cu 
explozivi, condus de un musulman sinucigaș. Fuseseră omorâte atunci 
29 de persoane. Unii șefi ai Mossadului văzuseră în această operațiune 
un act de răzbunare pentru uciderea din elicopter a liderului 
Hezbollah, șeicul Abbas al-Musawi, într-un atac în sudul Libanului. 


Doi ani mai târziu, un alt atac cu bombă zguduise Buenos Airesul, de 
data aceasta la centrul social al comunităţii evreiești, lăsând în urmă 
86 de morti. Din nou, unii experti se gândiseră cá Hezbollah răzbuna 
rápirea de cátre Israel a unuia dintre liderii sái, Mustafa Dirani, in 
Liban. 


Echipele de investigaţii din Statele Unite si Israel, care luaseră avionul 
spre Buenos Aires pentru a cerceta cele două atentate, ajunseseră la 
concluzia că între ele exista o legătură. 


Modul de operare era identic — un autocamion era încărcat cu exploziv 
si trimis la ţintă cu un atacator sinucigaș la volan. Mughniyeh folosise 
exact aceeași metodă la Beirut si Tyr la începutul carierei sale. 
Anchetatorii constataseră că serviciile secrete iraniene și colaboratorii 
lor locali fuseseră și ei implicaţi în atacurile cu bombă. Cel puţin unul 
dintre camioane, utilizat în atacul asupra ambasadei, fusese vândut 
teroriștilor de un negustor șiit de mașini din Buenos Aires, Carlos 
Alberto Taladin. Indiciile duceau clar spre Imad Mughniyeh. 


În anii aceia, Mughniyeh petrecuse de multe ori anumite perioade de 
timp în Iran. După asasinarea seicului al-Musawi, se temea că Israelul 
va încerca să-l omoare și pe el. Crease la Teheran o echipă operativă 
compusă din luptători ai Hezbollah și ofițeri de informaţii iranieni. 
Parteneri în înființarea acestei celule îi fuseseră comandantul suprem 
al Gărzilor Revolutionare, Mohsen Rezaee, și ministrul iranian al 
Informaţiilor, Ali Fallahian. În mod evident, această unitate era 
responsabilă de cele două atacuri soldate cu morti de la Buenos Aires. 
Ele avuseseră un singur rezultat limpede: Mughniyeh devenise omul 
cel mai vânat de Israel. Prin actele sale, se condangase singur la 
moarte. Dar vor mai trece mulți ani până ce condangarea să fie pusă 
în practică. 


În decembrie 1994, Mughniyeh fusese văzut la Beirut. La scurtă vreme 
după aceea, scăpase dintr-o tentativă de asasinat cu o masiná-capcaná 
într-un cartier din sudul orașului. Poliţia libaneză isi publicase rapid 
constatările: o încărcătură explozivă fusese plasată sub mașina parcată 
aproape de moscheea unde seicul Fadlallal isi citea predica. Explozia 
distrusese magazinul lui Fuad Mughniyeh, fratele lui Imad, iar trupul 
proprietarului fusese găsit în dărâmături. Dar Imad, despre care se 
crezuse că ar fi acolo, se răzgândise în ultimul moment, hotărâse să nu 
vină si supravietuise. Cele nouă vieți ale lui îl salvaseră din nou. 


La câteva săptămâni după atacul cu bombă, serviciile de securitate 
libaneze, care acționau în comun cu Hezbollah, arestaseră câţiva civili 


suspectaţi de a fi fost implicați în atac, în calitate de colaboratori ai 
Mossadului. Cel mai important dintre ei era un bărbat pe nume 
Ahmed Halek. 


Potrivit declaraţiei oficiale a poliției, „Halek si soţia lui isi parcaserá 
mașina aproape de magazinul lui Fuad Mughniyeh. Halek a intrat în 
magazin să se asigure că Fuad era acolo, a dat mâna cu el, s-a întors la 
mașină și a activat bomba.” Ziarul libanez As-Safir, citând surse de 
încredere, afirmase că Halek participase la o întâlnire cu un oficial al 
Mossadului în Cipru. Ofiţerul îl instruise cum să folosească bomba și-i 
plătise 100 000 de dolari. Halek a fost până la urmă executat. 


Mughniyeh scăpase de data aceasta, dar Mossadul nu depusese 
armele. Strângea cu migală fiecare detaliu, compila rapoarte din 
informaţiile serviciilor de informaţii străine și studia metodele 
personale ale lui Mughniyeh. În 2002, Mossadul primise un alt raport 
despre libanez, care-l lega de transportul a 50 de tone de arme către 
teroriștii palestinieni. Dar Mughniyeh dispăruse din nou, deşi se 
zvonea că devenise comandantul suprem al Hezbollah și succesorul 
probabil al șeicului Nasrallah. Principala lui legătură erau serviciile de 
informații iraniene, si se spunea că acționa în colaborare cu brigăzile 
Quds, însărcinate să coopereze cu comunitățile siite din toată lumea si 
cu organizaţiile teroriste aflate sub controlul Iranului. Poziţia înaltă a 
lui Mughniyeh impunea cu necesitate întărirea măsurilor de 
securitate. Zvonuri insistente afirmau că își schimbase încă o dată 
înfățișarea, probabil printr-o altă operaţie plastică. 


Potrivit surselor europene, spre sfârșitul celui de-al Doilea Război din 
Liban, Mossadul recrutase destul de mulți palestinieni care trăiau în 
Liban, dintre cei care se opuneau puternic Hezbollahului. Unul dintre 
ei avea o verișoară în satul lui Mughniyeh. Ea îi spusese proaspătului 
agent că Mughniyeh fusese plecat în Europa și se întorsese în Liban cu 
o fata complet schimbată. 


Acum Mossadul avea o nouă misiune - să spioneze prin clinicile de 
chirurgie plastică din toată Europa. 


Iar revelaţia a avut loc la Berlin. Potrivit scriitorului britanic Gordon 
Thomas, Reuven, agent al Mossadului rezident la Berlin, se întâlnise 
cu un informator german, care întreținea legături discrete cu oameni 
din fostul Berlin de Est. Informatorul îi raportase că Imad Mughniyeh 
făcuse recent niște operaţii plastice, care-i schimbaseră complet 
trăsăturile feței, într-o clinică a fostelor servicii de securitate est- 
germane Stasi. Stasi folosise clinica pentru a remodela chipurile 
agenţilor si teroriștilor trimiși în misiuni sub acoperire în Occident. 


După negocieri dure, Reuven acceptase să-i dea colaboratorului său 
german o sumă substanţială și primise de la el un dosar conţinând 34 
de fotografii recente ale lui Mughniyeh. 


Analiza fotografiilor de către experții lui Meir Dagan arătase că 
Mughniyeh își operase maxilarul: falca de jos îi fusese tăiată și pe ea 
fuseseră grefate bucăţi de os luate din altă parte din corpul lui, pentru 
a realiza o linie mai îngustă a bărbiei, care îl făcea să pară slab și 
descărnat. Câţiva dinţi din fata îi fuseseră înlocuiți cu dinţi artificiali 
de forme diferite. Ochii îi fuseseră şi ei tratați prin netezirea pielii din 
jur. În fine, părul îi fusese vopsit cărunt, iar în loc de ochelari purta 
acum lentile de contact. Mughniyeh nu mai semăna cu „originalul”, 
iar fotografiile anterioare colectionate de serviciile occidentale în anii 
1980 deveniseră irelevante. 


Potrivit surselor străine, Mossadul începuse deja să plănuiască 
uciderea teroristului. Meir Dagan își convocase cei mai buni oameni, 
inclusiv pe şeful Caesarea, pe comandantul echipei Kidon si pe câţiva 
ofițeri superiori care asamblau dosarul teroristului. Curând devenise 
clar că libanezul nu putea fi atacat într-o tara nemusulmaná. Călătorea 
foarte rar în Occident si nu se simțea în siguranță decât în Iran si Siria. 
Israelienii ştiau că orice acțiune pe teritoriul acestor tari implica 
riscuri mari. Este adevărat că Israelul operase în trecut în țări arabe și 
dăduse mai multe lovituri la Beirut în timpul Operațiunii „Mânia lui 
Dumnezeu”. Membrii unităților sale de comando ajunseseră chiar 
până la Tunis, unde se spunea că l-ar fi ucis pe liderul terorist Abu 
Jihad. Dar Iranul și Siria erau mai suspicioase, mai bine înarmate și 
mai periculoase decât Libanul sau Tunisia. Pe de altă parte, Meir 
Dagan știa ce impact fantastic ar fi avut o operaţiune reușită. 
Asasinarea la Damasc a celui mai sângeros lider terorist ar fi dovedit 
că nimeni nu poate să scape de braţul lung al Mossadului. Din refugiul 
si fortăreața dușmanilor Israelului confuzia, teama si nesiguranța s-ar 
fi răspândit ca o flacără printre ceilalți lideri teroriști. 


Potrivit ziarului londonez Independent, planul rezultat din discuţiile 
de la sediul Mossadului avea la bază probabilitatea ca Mughniyeh să 
vină la Damasc pe 12 februarie 2008. Se presupunea că, în ziua aceea, 
teroristul se va întâlni cu oficiali iranieni și sirieni care urmau să 
participe la sărbătorirea aniversării revoluţiei din Iran. 


După ce fuseseră studiate varii posibilități, se hotărâse ca operațiunea 
să fie executată prin plasarea unui vehicul special pregătit direct lângă 
mașina lui Mughniyeh. 


Mossadul se angajase acum într-o activitate frenetică pentru a obţine 


informaţii detaliate de la toate sursele sale, inclusiv de la serviciile 
străine. Mughniyeh va ajunge, într-adevăr, la Damasc? Și, dacă da, ce 
identitate își va alege? Cu ce maşină va veni? Unde va sta? Cine-l va 
însoți? În ce moment va avea loc întâlnirea cu reprezentanții sirieni si 
iranieni? Autorităţile siriene vor fi informate de sosirea lui? Liderii 
Hezbollah știau de această călătorie? 


Raportul care înclinase balanţa în favoarea planului de a-l asasina 
venise din partea unui informator de încredere și confirma intenţia lui 
Mughniyeh de a face o călătorie la Damasc. Potrivit ziarului libanez 
El-Balad, informaţia aceasta fusese coroborată de agenţii care 
plantaseră dispozitive de detectare pe mașinile lui Mughniyeh și ale 
liderilor Hezbollah. 


In această etapă intrase în funcțiune mecanismul bine rodat al unităţii 
Caesarea. Diferitele echipe Kidon sosiseră pe rute labirintice la 
Damasc. O echipă specială introdusese pe furis explozibil în capitala 
siriană. 


În ultimul moment, un vechi agent al Mossadului adusese o informaţie 
nouă, crucială. Raportul lui afirma că, indiferent când va veni la 
Damasc, Mughniyeh se va întâlni cu amanta lui. Maeștrii spionajului 
din Mossad aflau acum pentru prima oară că Mughniyeh avea o relație 
secretă. Frumoasa Nihad Haidar îl aştepta într-un apartament discret 
din oraș. Nihad cunoştea dinainte datele sosirii iubitului ei la Damasc, 
de la Beirut sau Teheran. El obișnuia să vină să o viziteze singur, 
neinsotit de bodyguarzi sau de şofer. 


Mesaje urgente îi alertaseră pe agenţii observatori care se aflau deja în 
zonă. Isi va vizita Mughniyeh iubita si de data aceasta? Oare 
proprietarul apartamentului știe de vizita lui? 


Membrii echipei operative sosiseră la Damasc în ajunul operaţiunii, 
din diferite orașe europene. Potrivit ziarului Independent, grupul 
număra trei agenţi: unul venise de la Paris cu o cursă Air France, al 
doilea decolase din Milano cu Alitalia, iar al treilea luase un avion 
Royal Jordanian de la Amman. Actele false îi dădeau drept oameni de 
afaceri, doi dintre ei în comerțul de mașini, al treilea ca agent de 
turism. La sosire, toți declaraseră că veniseră pentru a petrece o scurtă 
vacanţă în Siria şi trecuseră fără probleme de toate punctele de 
control. Ajunseserá în oras separat si se reuniseră abia după ce se 
asiguraseră că nu erau urmăriți. Mai târziu se întâlniseră cu niște 
persoane venite de la Beirut să-i ajute și fuseseră duși într-un garaj 
ascuns, unde îi aşteptau o mașină închiriată și, lângă ea, o încărcătură 
care includea explozive plastice si mici bile metalice. 


Cei trei executanti se încuiaseră în garaj, pregătiseră încărcătura 
explozivă si o plasaseră în mașina închiriată, dar nu — asa cum aveau 
să scrie mai târziu unele ziare — în tetiera scaunului din automobilul 
lui Mughniyeh, ci în compartimentul radioului din mașina închiriată. 


O altă echipă de observare a Mossadului aștepta sosirea lui 
Mughniyeh de la Beirut. Rolul membrilor ei era să nu-l scape din ochi, 
să se tina foarte aproape de el până la clădirea de apartamente unde 
teroristul avea să-și întâlnească amanta și să-i raporteze plecarea. Tot 
ei trebuiau să-l urmărească și să se asigure că ajunsese la întâlnirea 
din cartierul Kfar Sousa. Printre cei cu care Mughniyeh avea să se 
vadă se numărau noul ambasador iranian la Damasc și cel mai 
misterios om din Siria, generalul Muhammad Suleiman. Suleiman era 
responsabil, printre altele, de transferul de arme din Iran și Siria către 
Hezbollah si întreținea legături strânse cu Imad Mughniyeh. (La 
momentul acela, generalul, care fusese implicat în proiectul nuclear 
secret al Siriei, mai avea doar șase luni de trăit. El va fi asasinat în 
mod misterios pe 2 august, în timpul unui dineu cu prietenii la casa sa 
de pe plajă - vezi capitolul 16.) 


În aceeaşi seară, ambasada iraniană programase o celebrare a 
aniversării revoluţiei la Centrul cultural iranian din Kfar Sousa, foarte 
aproape de casa conspirativă unde Mughniyeh urma să-i întâlnească 
pe oficialii iranian și sirian. El se hotărâse totuși să nu participe la 
festivități, ci doar să discute cu partenerii săi si să părăsească 
Damascul. 


Pe 12 februarie, dimineaţa, echipele Mossadului erau la post. 
Observatorii se pozitionaserá în jurul clădirii de apartamente, prima 
destinație a lui Mughniyeh. Târziu după-amiaza, ei raportaseră că 
Mughniyeh ajunsese la locuința lui Nihad, iar seara, că plecase spre 
cea de a doua destinaţie. Care sperau să fie și ultima. 


Pajero a traversat Damascul și a ajuns în Kfar Sousa. Agenţii 
observatori l-au urmărit, raportând continuu mișcările pe care le făcea 
Mughniyeh. Mașina specială fusese adusă în zona unde teroristul avea 
să parcheze. Declanșarea bombei urma să fie realizată de la mare 
distanță cu ajutorul unui echipament electronic. Agenţii care 
echipaseră mașina părăsiseră locul cu mult timp înainte și se 
îndreptau deja spre aeroport. 


Senzorii electronici urmăreau jeepul argintiu. Acesta s-a oprit, iar 
bărbatul în negru a coborât. Un agent a parcat mașina echipată 
aproape de Pajero. 


Putin înainte de ora 22.00, o explozie asurzitoare a zguduit cartierul 
Kfar Sousa, nu departe de o şcoală iraniană (goală la acea oră) si de 
un parc public. Exact în momentul în care teroristul a ieşit din jeepul 
lui, mașina de alături a explodat. 


Mughniyeh era mort. 


Moartea lui a zguduit Hezbollahul. Pentru guvernul sirian a fost o 
lovitură teribilă, la numai câteva luni de la pulverizarea reactorului 
său nuclear secret. 


La șase luni de la moartea lui Mughniyeh, în noiembrie 2008, 
autoritățile libaneze au anunţat descoperirea unui nucleu de spioni ai 
Mossadului. Unul dintre cei arestaţi, un bărbat de 50 de ani, Ali 
Jarrah din valea Bekaa, lucrase pentru Mossad în ultimii 20 de ani 
pentru un salariu lunar de 7 000 de dolari. Era acuzat că făcuse 
frecvent călătorii în Siria, pentru a îndeplini misiunile încredințate lui 
de serviciile israeliene. În februarie 2008, cu câteva zile înainte de 
operațiune, se aflase în Kfar Sousa. Serviciile libaneze care îl 
arestaseră descoperiseră un depozit secret de echipamente fotografice 
sofisticate, o cameră video si un GPS ascunse cu pricepere în mașina 
sa. Jarrah a cedat la interogatorii si a mărturisit cá un agent al 
Mossadului îl instruise cum să supravegheze, să fotografieze și să 
strângă informaţii despre cartierele unde urma să ajungă Mughniyeh, 
inclusiv despre apartamentul unde se întâlnea cu Nihad. 


Israelul a negat orice legătură cu asasinarea libanezului, dar 
reprezentanții Hezbollah au acuzat în repetate rânduri ,sionistii 
israelieni” de uciderea „eroului Jihadului, care a murit ca un shahid 
(martir)”. 


Purtătorul de cuvânt al Departamentului de Stat al SUA, Sean 
McCormack, nu le-a împărtășit punctul de vedere. El l-a descris pe 
Mughniyeh drept „un ucigaș cu sânge rece, asasin sângeros și terorist 
răspunzător de pierderea unui număr imens de vieți omenești”. 


„Lumea”, a conchis McCormack, „este un loc mai bun fără el." 


CAPITOLUL 20 


ATENȚIE, SE FILMEAZĂ! 


La începutul lui ianuarie 2010, două automobile Audi A-6 negre 
intrau pe poarta fortificată a unei clădiri cenușii cocotate pe o colină 
din nordul Tel Avivului. Clădirea, supranumită „Colegiul”, era, de 
fapt, sediul Mossadului. Când a coborât din cea de a doua mașină, 
prim-ministrul Beniamin Netaniahu a fost întâmpinat de ramsad-ul 
Meir Dagan. Cu puţin timp în urmă, Netaniahu prelungise numirea lui 
Dagan cu încă un an. 


Dagan si șefii Mossadului erau bine dispuși și siguri de ei după 
succesul ultimelor operaţiuni israeliene: distrugerea reactorului sirian, 
asasinatele comise asupra lui Mughniyeh și Suleiman. Acum trebuia să 
distrugă urgent o altă za de legătură dintre Iran și teroriști, iar această 
za avea un nume: al-Mabhouh. Potrivit ziaristului Ronen Bergman, 
numele de cod dat de Mossad lui al-Mabhouh era „Plasma”. 


În sala de anchetă, Dagan si principalele sale ajutoare şi-au prezentat 
planul de a-l ucide pe Mahmoud Abdel Rauf al-Mabhouh, lider Hamas 
si personajul principal în sistemul contrabandei cu arme dinspre Iran, 
via Sudan, Egipt şi Peninsula Sinai, către Fâșia Gaza. Oamenii lui 
Dagan spuneau că al-Mabhouh ar trebui ucis în Dubai, unul din 
Emiratele Arabe Unite din Golful Persic. 


Netaniahu a fost de acord cu uciderea „Plasmei”, și pregătirile au 
demarat imediat. Planul era ca palestinianul să fie ucis într-o cameră 
de hotel din Dubai. Ziarul londonez Sunday Times relata că membrii 
echipei de acțiune a Mossadului au repetat asasinatul într-un hotel din 
Tel Aviv fără a anunța managementul hotelului. 


Mahmoud al-Mabhouh, cunoscut și sub numele de Abu Abed, se 
născuse în 1960 în tabăra de refugiați de la Jabalia, în nordul Fâșiei 
Gaza. Spre sfârșitul anilor 1980, aderase la Frăția Musulmană și, ca un 
bun mahomedan, luase parte la sabotarea cafenelelor arabe unde se 
practicau jocuri de noroc. În 1986 fusese arestat de armata israeliană 
pentru posesia unei puști de asalt AK-47, dar fusese eliberat după mai 
putin de un an si aderase la brigada Izz Ad-Din Al-Qassam, brațul 
militar al Hamas. 


Comandantul lui al-Mabhouh, Salah Shehadeh, îi însărcinase pe el și 
pe alti câțiva teroriști Hamas cu o misiune specială: răpirea și uciderea 
soldaţilor israelieni. Pe 16 februarie 1989, al-Mabhouh și un alt 
membru Hamas furaseră un automobil, se îmbrăcaseră ca niște evrei 
ultraortodocși și se oferiseră să-l ia cu maşina pe un soldat, Avi 
Sasportas, care stătea într-o intersecţie, făcând autostopul ca să ajungă 
acasă. Când Sasportas intrase în mașină, al-Mabhouh se răsucise și îl 
lovise în fata. Soldatul fusese ucis și îngropat după ce al-Mabhouh si 
acolitii lui se fotografiaseră ei înșiși cu trupul. La trei luni de la 
omorârea lui Sasportas, al-Mabhouh si alti membri ai Hamas răpiseră 
un alt soldat, Ilan Saadon, din intersecția Reem și îl omorâseră și pe 
el. Ulterior, într-un interviu pentru Al-Jazeera, al-Mabhouh 
recunoscuse participarea sa la asasinate și la îngroparea soldaţilor 
morti. 


Dupá cel de al doilea asasinat, al-Mabhouh fugise in Egipt, apoi in 
Iordania, si-si continuase activitátile teroriste, mai ales introducánd 
prin contrabandă arme si explozive în Gaza. Întors la Cairo, fusese 
arestat de egipteni, își petrecuse cea mai mare parte a anului 2003 
într-o închisoare egipteană și mai târziu fugise în Siria. Etichetat deja 
drept terorist periculos, era căutat de poliția din Israel, Egipt și 
Iordania. Considerat de superiorii săi un organizator talentat, el urcase 
în ierarhia Hamas, concentrându-și cea mai mare parte a eforturilor 
asupra introducerii ilegale de arme venite din Iran în Fâșia Gaza. 


Al-Mabhouh intelesese cá Mossadul îl căuta din cauza rolului pe care 
îl îndeplinea. Știa, de asemenea, că Israelul nu va ierta și nu va uita 
uciderea celor doi soldati. Îşi luase precautiuni stricte, își schimba 
foarte des identitatea şi se dădea drept om de afaceri care călătorea 
între orașele Orientului Mijlociu cu treburi legale. Îi spusese unui 
prieten că, atunci când stă într-un hotel, își baricadează ușa camerei 
cu fotolii „pentru a preîntâmpina vreo surpriză urâtă”. 


Într-unul din rarele interviuri date rețelei Al-Jazeera, al-Mabhouh 
apăruse cu capul acoperit de o țesătură albastră. „Am fost atacat de 
trei ori”, spusese el, „și aproape au reușit să mă omoare. O dată în 
Dubai, o dată in Liban - acum șase luni — si a treia oară în Siria, în 
urmă cu două luni, după asasinarea lui Imad Mughniyeh. Acesta este 
prețul care trebuie plătit de toti cei care luptă împotriva Israelului.” 


De fapt, al-Mabhouh dăduse acest interviu împotriva voinţei sale. El il 
considera un risc inutil, dar trebuise să se supună ordinelor explicite 
ale conducerii Hamas. Ulterior, unii aveau să afirme că interviul a 
ajutat Mossadul să-l găsească. Al-Mabhouh fusese de acord să apară în 
fata camerelor cu o singură condiţie: ca fata să nu i se vadă clar. După 


înregistrarea interviului, banda video fusese trimisă în Gaza pentru a 
fi inspectată. Se constatase atunci cá voalarea feței lui nu reușise, si i 
se ceruse să repete înregistrarea. Transmisiunea noului interviu fusese 
amânată (el avea să fie difuzat abia după moartea lui al-Mabhouh). 
Al-Mabhouh întrebase ce se întâmplase cu prima înregistrare si i se 
spusese că banda video era păstrată în arhivele Hamas. Unii cred că 
aceasta a căzut în mâinile agenţilor care încercau să-l găsească. 


La câteva săptămâni de la înregistrare, un membru de frunte al Hamas 
primise un apel telefonic de la un arab care pretindea cá tine legătura 
cu un grup specializat în contrabanda cu arme și spălarea de bani. El 
făcuse Hamas-ului ahtiat după arme câteva oferte irezistibile și ceruse 
să-l întâlnească pe al-Mabhouh în Dubai. Alegerea Dubaiului ca loc de 
întâlnire era ciudată; energicul oras era, de fapt, locul unde al- 
Mabhouh se întâlnea cu corespondentii iranieni. Poate cá acest 
misterios apel telefonic fusese condangarea lui al-Mabhouh la moarte. 


Si iatá un episod fárá precedent in istoria rázboaielor-fantomá: 
eliminarea ,Plasmei" a fost filmată, înregistrată si imortalizată de 
camerele de securitate cu circuit închis instalate pretutindeni în 
Dubai, de la ghișeele din aeroport până în holurile hotelului, pe 
culoare și în ascensoare. 


Aceste înregistrări sunt un document unic al derulării operaţiunii și al 
fazelor ei: ele au permis mai multor sute de milioane de spectatori din 
lume, instalați confortabil în fotoliile lor, să urmărească o operațiune 
secretă soldată cu moartea unui terorist, efectuată de o echipă de 
acţiune. 


Luni, 18 ianuarie 2010 


Câţiva oameni ai Mossadului aterizează în Dubai. Sunt primii sosiți 
dintr-o echipă de 27 de agenti care vor pătrunde aici în următoarele 
24 de ore. 12 dintre ei au pașapoarte britanice, patru, franceze, patru, 
australiene, unul, german și șase, irlandeze. 


Agenţii se cazează în hoteluri diferite din oraș. 


Marţi, 19 ianuarie 2010 


Ora 12.09 noaptea. Doi agenţi ai Mossadului, Michael Bodenheimer, 
un tip chel, de 43 de ani, cu pașaport german, și prietenul lui, James 
Leonard, cu paşaport britanic, aterizează si ei în Dubai. 


Conform poliției locale, cei doi sunt avangarda grupului însărcinat cu 
asasinarea lui al-Mabhouh. 


Ora 12.30 noaptea. Șeful operaţiunii, Kevin Vaderon, echipat cu 
barbison si ochelari, ajunge în Dubai la bordul unui avion direct de la 
Paris. Este însoțit de adjuncta lui, Gail Folliard, o roșcată plină de 
energie. Ambii au pașapoarte irlandeze. 


Ora 01.21 noaptea. Gail Folliard se cazează în hotelul exclusivist 
Jumeirah și primește o cameră la etajul 11. Întrebată la recepție 
despre adresa de domiciliu, răspunde fără să clipească: Memmier Road 
numărul 78, Dublin, Irlanda. Ulterior se va constata că această adresă 
nu există. 


Ora 01.31 noaptea. Kevin Daveron, șeful, se alătură adjunctului său și 
se cazează la Jumeirah. Primește camera 3308. 


Ora 02.29 noaptea. Peter Elvinger, coordonatorul logistic al 
operațiunii, ajunge în Dubai cu pașaport francez. Este zvelt, cu barbă, 
si poartă ochelari eleganti. Conform poliției, duce o servietă 

„suspectă”. 


Ora 02.36. La aeroport, Peter se întâlnește cu un alt membru al 
echipei, și cei doi pleacă împreună spre un hotel din oraș. 


Ora 10.15. Mahmoud al-Mabhouh pleacă din Damasc spre Dubai, cu o 
cursă directă a Emirates Airline. Se presupune că în Dubai va 
coordona cu un mesager iranian trimiterea prin contrabandă a unui alt 
transport de arme în Gaza. 


Ora 10.30. Peter, coordonatorul operaţiunii, părăsește hotelul și se 
întâlnește cu echipa operativă într-un mare centru comercial. 


Ora 10.50. Kevin și Gail, șeful și adjunctul, ajung și ei la întâlnirea de 
la centrul comercial. Kevin nu poartă ochelari si mica lui mustață a 
dispărut. 


Ora 12.18. Întâlnirea s-a terminat si echipa se disperseazá. Kevin se 
întoarce la hotelul Jumeirah și predă cheia. Camerele de securitate îl 
arată intrând într-un alt hotel, unde isi pune o perucă, ochelari de 
vedere și o mustață falsă. 


Ora 14.12. Doi agenti îmbrăcați în echipament de tenis intră în 
luxosul hotel Al-Bustan Rotana. Sunt observatorii, care-l așteaptă pe 
al-Mabhouh. Acesta va sosi, se pare, peste o oră. 


Ora 15.12. Gail pleacă și ea de la hotelul Jumeirah. Pentru noaptea 
petrecută aici plăteşte 400 de dolari. 


Ora 15.15. Mahmoud al-Mabhouh aterizează la Dubai. La ghișeul de 
imigrări prezintă un pașaport irakian fals și declară că lucrează în 
comerțul cu textile de import. 


Ora 15.25. Gail se mută la un alt hotel, unde își schimbă hainele, se 
machiază si isi pune o perucá. 


Ora 15.28. Al-Mabhouh soseste la hotelul Al-Bustan Rotana. La 
recepție cere o cameră cu ferestrele etanșate si fără terasă. I se da 
camera 230 la etajul al doilea. Ia ascensorul până la etajul al doilea, 
fără să-i remarce pe cei doi observatori ai Mossadului, îmbrăcați în 
jucători de tenis, care urcă în ascensor odată cu el. 


Ora 15.30. Observatorii raportează printr-un aparat de transmisiuni că 
al-Mabhouh a intrat la el în cameră si că se află vizavi de camera 237. 


Ora 15.53. Peter, coordonatorul operaţiunii, ajunge la hotelul lui al- 
Mabhouh și intră în centrul de afaceri. Cheamă recepţia și rezervă 
camera 237. 


Ora 16.03. O nouă echipă de observatori o schimbă pe prima și 
aşteaptă ca al-Mabhouh să plece din cameră. 


Ora 16.14. Toti membrii echipei operative se află în hotelul Al-Bustan 
Rotana. 


Ora 16.23. Al-Mabhouh iese din cameră, inspectează holul pentru a se 
asigura că e „curat” și pleacă din hotel. Observatorii îl urmăresc. 


Ora 16.24. Observatorii transmit comandantului echipei detalii cu 
privire la mașina care îl duce pe al-Mabhouh în centrul orașului. 


Ora 16.27. Peter, coordonatorul, intră în hol și-i dă lui Kevin Daveron 
servieta, care probabil conţine obiectele necesare pentru asasinarea lui 
al-Mabhouh. 


Ora 16.33. Peter se duce la recepţie, se cazează și primește cheile 
camerei 237, situată vizavi de camera lui al-Mabhouh. 


Ora 16.40. Peter îi dă lui Kevin cheile camerei și pleacă din hotel cu o 
destinație necunoscută. 


Ora 16.44. Kevin intră în camera 237. Controlează fereastra si vizorul 


din ușă, prin care îl poate urmări pe al-Mabhouh când intră în camera 
lui. 


Ora 17.06. Gail intră în camera 237. Ea și Kevin examinează 
programul și continuă să primească rapoarte despre mișcările lui al- 
Mabhouh în oras. 


Ora 17.36. Unul dintre observatori intrá in hotel purtánd o sapcá de 
baseball. Într-un colt al unui culoar gol își scoate sapca si isi pune o 
perucă. 


Ora 18.21. Gail pleacă din camera 237, ducând servieta transmisă mai 
înainte lui Kevin de către Peter. Se duce în parcarea hotelului și i-o dă 
unui membru al echipei operative. 


Ora 18.32. Primul grup restrâns din echipa operativă pleacă din 
parcare si intră în holul hotelului. 


Ora 18.34. Al doilea grup din echipa operativă intră în hotel și se 
așază în fotoliile si pe canapelele dintr-un colt întunecat al holului 
luxos de la parter, cât mai departe de primul grup. 


Ora 18.43. Primul grup de observatori, agenţii îmbrăcaţi ca jucători de 
tenis, pleacă din hotel. 


Ora 19.30. Peter, coordonatorul logisticii operaţiunii, pleacă din 
Dubai cu o cursă spre Miinchen, Germania. 


Ora 20.00. Un angajat al hotelului, care făcea curat la etajul al doilea, 
pleacă de acolo. Grupul din echipa de acţiune încearcă să intre în 
camera lui al-Mabhouh. 


Ora 20.04. Kevin, care este postat lângă ascensor, le semnalizează 
membrilor echipei operative să intre în cameră, pentru că un ascensor 
se va opri la etajul al doilea și din el va ieși cineva. Sistemul electronic 
de control înregistrează o încercare de a intra cu forța în camera 230, 
camera lui al-Mabhouh. 


Ora 20.20. Al-Mabhouh revine la hotel. Observatorii îl informează pe 
Kevin că teroristul se îndreaptă spre ascensor. 


Ora 20.27. Al-Mabhouh intră in camera lui. Kevin si Gail stau de pază 
pe coridorul de la etajul al doilea, lângă ascensoare. In camera 230 se 
comite asasinatul. 


Ora 20.46. Patru membri ai echipei operative părăsesc hotelul. 


Ora 20.47. Gail și un alt membru al echipei părăsesc hotelul. 


Ora 20.51. Kevin intră in camera lui al-Mabhouh după omor și agaţă 
de clanta ușii semnul NU DERANJATI! 


Ora 20.52. Grupul de observatori pleacă din hotel. 


Ora 22.30. Kevin și Gail pleacă din Dubai cu o cursă directă spre Paris. 
Toţi membrii echipei pleacă aproximativ în același timp, spre 
destinaţii diferite. 


La ora 22.00, soţia lui al-Mabhouh își apelează soţul pe celular. 
Telefonul sună si apoi trece pe robot. Femeia revine cu apelul de mai 
multe ori, dar fără rezultat. Un prieten apropiat încearcă și el să dea 
de al-Mabhouh, dar nu reușește. Mesajele scrise rămân fără răspuns. 
Timpul trece, si al-Mabhouh nu dă nici un semn de viață. Disperată, 
soția îi sună pe câţiva dintre liderii Hamas, care decid să-l trimită pe 
rezidentul Hamas în Dubai la hotelul Al-Bustan Rotana. Bărbatul 
merge la recepție și sună la camera 230; nici un răspuns. 


După miezul nopţii, angajaţii hotelului merg, în sfârșit, la camera lui 
al-Mabhouh, descuie ușa și-i găsesc trupul neînsuflețit. Un doctor 
venit imediat în cameră examinează cadavrul și declară că moartea a 
survenit în urma unui stop cardiac. 


Hamas a publicat o declaraţie oficială atribuind moartea lui al- 
Mabhouh unor „probleme medicale”. Dar familia palestinianului a 
respins diagnosticul medical și a insistat că al-Mabhouh fusese ucis de 
Mossad. Corpul lui a fost trimis pentru o expertiză medicală la Dubai, 
iar o probă de sânge a fost expediată la un laborator din Franța. 
Raportul laboratorului a sosit după nouă zile. Hamas a declarat apoi 
că al-Mabhouh fusese asasinat de agent ai Mossadului, care îl 
ametiserá mai întâi cu șocuri electrice si apoi îl sufocaseră cu o pernă. 
Simultan, politia din Dubai anunţa cá în sângele lui al-Mabhouh nu 
fuseseră găsite urme de otravă. Cu toate acestea, ea a ajuns rapid la 
concluzia că Mossadul îl ucisese pe palestinian pe teritoriul Dubaiului. 
Pe 31 ianuarie, la 12 zile de la moartea lui al-Mabhouh, ziarul 
londonez Sunday Times a publicat o știre referitoare la otrăvirea lui de 
către Mossad. Reporterii lui afirmau că echipa Mossadului intrase în 
camera lui al-Mabhouh și-i injectase o otravă care simula un atac de 
cord. Agenţii fotografiaseră apoi toate documentele pe care le avea 
palestinianul și părăsiseră camera, lăsând în urmă semnul NU 
DERANJATI! 


Pe 28 februarie, adjunctul șefului poliției din Dubai informa presa că 
laboratoarele din Franţa găsiseră în sângele lui al-Mabhouh urmele 
unui puternic anestezic hidroclorid, folosit pentru anestezii înaintea 
operațiilor chirurgicale. Această substanță provoacă relaxare 
musculară, urmată de pierderea constientei. Se presupunea că asasinii 
își injectaseră victima cu anestezicul respectiv şi apoi o sufocaseră, așa 
încât moartea să pară naturală. 


Ziaristul Gordon Thomas a publicat un articol în cotidianul Telegraph 
din Londra despre „permisul de asasinat al Mossadului”. Thomas 
afirma că modul de operare în cazul uciderii lui al-Mabhouh fusese 
similar cu al celorlalte asasinate comise de Mossad în trecut. El a 
adăugat că cei 11 membri ai echipei operative, dintre care șase femei, 
fuseseră selectați dintre 48 de membri ai unității operative a Kidon. 
Yossi Melman de la cotidianul Haaretz a subliniat și el că mișcările 
asasinilor, asa cum au fost reflectate de camerele de securitate si de 
alte descoperiri, erau identice cu operațiunile Mossadului din trecut: 
sosirea în avioane separate din diverse locuri din lume, cazarea în 
hoteluri diferite, apelurile telefonice prin operatori internaţionali, 
costumatii care făceau dificilă identificarea și încercarea de a poza în 
turiști autentici sau oameni de afaceri veniți să îmbine utilul cu 
plăcutul. Alti experti au respins însă teoria, spunând că acestea erau 
exact metodele folosite de majoritatea serviciilor secrete occidentale și 
ca atare era imposibil să se stabilească clar cine a comis asasinatul. 


Săptămânalul german Der Spiegel dezvăluia faptul că agenţia de 
informaţii germană BND îi informase pe membrii Parlamentului 
german că al-Mabhouh fusese ucis de agenţi ai Mossadului. Der 
Spiegel relata, de asemenea, cum în 2009 Michael Bodenheimer, 
născut în Israel, solicitase un pașaport german pentru că părinții săi se 
născuseră în Germania. La 8 noiembrie 2009, el călătorise cu noul său 
pașaport de la Frankfurt în Dubai și apoi în Hong Kong, un itinerar 
identic cu traseul sáu de dinainte si după asasinat. Potrivit 
săptămânalului german, alți nouă agenţi ajunseseră în Dubai în 
aceeași zi de noiembrie 2009 de pe aeroporturi diferite din Europa. Se 
părea că avusese loc o repetiție generală pentru operaţiunea reală 
executată în ianuarie 2010. 


Într-un interviu acordat ziarului Al-Arabiya, șeful poliţiei din Dubai, 
Dhahi Khalfan Tamim, explica de ce era sigur că Mossadul îl asasinase 
pe al-Mabhouh: „În primul rând, avem câteva probe ADN si amprente. 
În al doilea, toți (membrii echipei operative) aveau pașapoarte străine 
autentice, ale căror detalii erau false, si, când a reiesit cá unii 
deținători (de pașapoarte) erau din Israel - ce credeţi, cá al-Mabhouh 
a fost ucis de organizația Peace Now?... Este Mossadul, sută la sută!” 


Curând, șeful poliției din Dubai a devenit vedetă. Își petrecea ore în 
şir în fața televiziunilor din toată lumea, dând interviuri oricui era 
dispus să-l asculte. A devenit favoritul reporterilor de televiziune, mai 
ales datorită camerelor de securitate din Dubai. A arătat presei un film 
- montat, de fapt, din înregistrări ale camerelor de securitate 
împrăștiate în tot Dubaiul —, a explicat cu inteligență cum se miscaserá 
membrii echipei operative prin Emirate, cum intraseră si iesiserá din 
hoteluri, centre comerciale si aeroport, în efortul lor de a-l urmări pe 
al-Mabhouh, schimbând des haine și deghizári. 


Potrivit lui Tamim, nucleul echipei criminale fusese compus din 11 
membri: trei cetăţeni irlandezi, șase britanici, un francez și un german. 
Ei ajunseseră în Dubai din diferite aeroporturi europene, unii cu o 
noapte înaintea operațiunii, alții în același timp cu al-Mabhouh și 
câțiva cu doar câteva ore înaintea operaţiunii. 648 de ore de 
înregistrări de pe camerele de securitate au ajutat poliția din Dubai să 
reconstituie evenimentele care culminaseră cu moartea lui al- 
Mabhouh. 


Înregistrările şi fotografiile de la ghiseele de imigratie ale tuturor 
pasagerilor intraţi si iesiti din Dubai l-au condus pe șeful poliției la 
concluzia că la operaţiune nu participaseră 11, ci mai mult de 20 de 
agenţi ai Mossadului. El a menționat ca număr oficial 27, dar ulterior 
a mai adăugat câteva nume la lista suspectilor. 


Concluziile lui genereazá, totusi, cáteva intrebári: Mossadul nu stia 
oare cá Dubaiul era impánzit de o retea de camere de securitate? 
Potrivit lui Tamim, agentii israelieni vizitaserá Dubaiul de cáteva ori 
pentru a pregáti operatiunea. Nu vázuserá camerele de securitate? Si 
dacá da, atunci poate cá intratul si iesitul din hoteluri, schimbarea 
hainelor, perucile si mustátile nu fuseserá decát un spectacol menit sá 
fie surprins de camere. Iar unii dintre participanti nu luaserá parte la 
operațiune, ci fuseseră folosiți doar pentru a-i induce în eroare pe cei 
care aveau să examineze mai târziu înregistrările. 


Un alt element: șeful poliției s-a lăudat cá toti membrii echipei de 
acțiune fuseseră fotografiati când trecuseră pe la ghiseele de imigrări. 
Mossadul nu stia că acesta era procedeul folosit in Dubai? Nu avusese 
grijă ca feţele agenţilor săi să fie machiate si deghizate, așa încât după 
aceea să fie imposibilă recunoașterea lor? 


A treia întrebare: cum putuseră camerele de securitate să înregistreze 
fiecare cadru și fiecare secundă a mișcărilor agenţilor secreti, cu exact 
două excepţii — intrarea si ieșirea grupului operativ in si din camera 
lui al-Mabhouh? 


Tamim a dezvăluit presei că membrii echipei criminale folosiseră un 
număr de telefon din Austria pentru o parte din comunicările lor. 
Verificând înregistrările telefonice, Tamim putuse să stabilească 
identitățile străinilor care folosiseră acel număr și erau, în mod 
evident, membri ai echipei Mossadului. El a mai arătat că unii dintre 
agenti isi plătiseră cheltuielile din Dubai cu cărți de credit 
reîncărcabile Payoneer MasterCard, o companie cu sediul în Iowa, 
care avea în Israel un centru de cercetare si dezvoltare. 


Dezvăluirea cea mai surprinzătoare a fost că majoritatea membrilor 
echipei operative folosiseră pașapoarte reale de cetățeni israelieni cu 
dublă naționalitate si doar foarte puţini avuseseră pașapoarte 
falsificate. Evident, dintr-un motiv anume: echipa operase într-o tara 
arabă, considerată teritoriu inamic. Dacă membrii grupului ar fi fost 
capturați, ei puteau cere protecţie la consulii Marii Britanii, 
Germaniei, Franţei si Australiei... Dacă respectivii consuli și-ar fi 
verificat computerele, ar fi descoperit că aceste persoane existau 
realmente și ar fi consimţit să le acorde asistență. Dacă, din contra, 
echipa ar fi folosit pașapoarte falsificate, înșelăciunea ar fi fost 
demascată imediat, iar agenţii ar fi rămas neprotejati. 


După ce toate acestea au ieșit la iveală, Israelul a fost criticat dur de 
naţiunile ale căror pașapoarte fuseseră folosite în Dubai. Marea 
Britanie, Australia și Irlanda au expulzat reprezentanții Mossadului de 
pe teritoriul lor. Plonezii au arestat pe aeroportul din Varşovia un 
bărbat numit Uri Brodski și l-au extrădat Germaniei. Brodski era 
suspectat că l-ar fi ajutat pe agentul Michael Bodenheimer să obțină 
un pașaport german în baza unor date false. (Până la urmă, Brodski a 
fost eliberat de Germania după ce a plătit o amendă de 60 000 de 
euro. Bodenheimer n-a fost găsit.) Si alte tari și-au exprimat 
indignarea si furia. Aceste reacţii sunt dovezi de ipocrizie, căci 
folosirea pasapoartelor false sau falsificate este un procedeu standard 
al activităţii serviciilor secrete. Naţiunile care acuză Israelul au folosit 
si folosesc pașapoarte măsluite exact la fel ca Mossadul. Când, spre 
sfârșitul anului 2010, o rețea de spioni ruși a fost descoperită în 
Statele Unite, nimeni nu i-a acuzat pe membrii ei că se folosiseră de 
acte britanice și americane. 


Reportajele din presa lumii au creat impresia că operaţiunea Dubai 
reuşise, dar că avusese de suferit din cauza unei greșeli grave, 
rezultatul subestimării crase de către Israel a Dubaiului și a țărilor 
occidentale pe care le implicase în această poveste. A fost o lovitură 
dată imaginii internaționale a Israelului, dar nu și activității serviciilor 
sale secrete. Reprezentanţii expulzați ai Mossadului au fost curând 


înlocuiți de alții. Promisiunile șefului poliției din Dubai că membrii 
echipei care actionase vor fi arestați, pentru că identitățile lor erau 
cunoscute de toată lumea, au rămas neonorate. Nici un agent al 
Mossadului din echipa din Dubai n-a fost identificat de poliție și 
arestat. 


Totuşi, Dubaiul a devenit simbolul unei noi provocări pe care trebuie 
să o înfrunte orice serviciu secret într-o lume în schimbare. Era de 
capă si spadă s-a încheiat definitiv. Camerele de securitate, fotografiile 
si amprentele digitale la imigrare, verificările rapide ale pasapoartelor, 
identificarea ADN-ului... toate acestea reclamă mijloace și metode 
mult mai sofisticate din partea agenților secreti ai lumii atunci când 
pornesc în misiunile lor sinistre si misterioase. 


Pe 7 aprilie 2011, un avion neidentificat a lansat un proiectil asupra 
unui autoturism aflat pe o şosea la 15 kilometri sud de Port Sudan, în 
statul african cu același nume. Potrivit surselor israeliene, mașina a 
fost atacată de o dronă Shoval, care poate zbura 4 000 de kilometri 
fără a se alimenta și poate transporta o încărcătură de o tonă. Shoval 
face parte dintr-o generaţie nouă de drone, pe care Israelul le folosește 
acum în misiuni riscante în afara granițelor, înlocuind avioanele 
pilotate de oameni. Dronele israeliene, printre cele mai bune din lume, 
execută misiuni ofensive și de culegere de informaţii pretutindeni în 
Orientul Mijlociu. 


Unul din cei doi oameni omorâţi în mașina din Sudan era, pare-se, un 
lider al Hamas. Hamasul folosea Sudanul pentru contrabanda cu arme 
din Iran către Gaza. Armele veneau pe vase, erau descărcate în Port 
Sudan si isi continuau drumul în convoi de vehicule via Egipt si Sinai 
până la șoferii din Gaza, care îi mituiau pe agenţii de la graniţe și de 
la punctele de control. 


Guvernul sudanez a acuzat imediat Israelul. 


Israelul fusese găsit vinovat de un alt atac misterios asupra unui 
convoi de arme în ianuarie 2009. Camioanele care transportau arme, 
proiectile si explozibil au fost atunci distruse, iar 40 de oameni care 
însoțeau convoiul au fost uciși. 


Unul dintre cei care se pretinde că ar fi fost omorâţi era un lider al 
Hamas responsabil de contrabanda cu arme din Iran în Gaza. 


CAPITOLUL 21 


DIN TARA REGINEI DIN SABA 


Un grup de copii etiopieni cu pielea neagră, îmbrăcaţi în alb, au intrat 
pe scena uriasei săli de spectacole din Ierusalim. Frumosi într-un mod 
aparte, copiii priveau publicul cu ochi mari și negri, plini de 
curiozitate si mândrie. La pian se afla renumitul compozitor israelian 
Shlomo Gronich. Primele note au plutit lin asupra mulțimii tăcute, 
apoi un cântec frumos, răscolitor, s-a ridicat din piepturile copiilor: 
Luna privește de sus. 

Duc în spate o traistă cu mâncare, 

Deșertul se întinde în fata nesfârșit, 

Si mama le promite frátiorilor mei: 

„Încă putin, inca putin, 

Tarati-va picioarele, inca o sfortare 


Catre Ierusalim.” 


Era Cântecul călătoriei, scris de poetul Haim Idissis, care descria 
călătoria eroică a evreilor etiopieni spre Tara Fágáduintei, Israel. 
Publicul a ovationat si a aplaudat. Poate cá nu aceasta fusese intenția 
autorului și poate că mulțimea entuziastă n-a observat, dar cântecul 
copiilor descria cel mai emotionant — si mai teribil — capitol din 
odiseea evreilor etiopieni în drum spre tara strămoșilor lor: 


Lumina lunii stătea neclintită. 
Noi ne-am pierdut traista cu mâncare... 


Noaptea, bandiții au atacat 


Cu un cuțit si o sabie ascuţită. 


În deșert, sângele mamei mele. 
Martoră mi-e luna 

Că le promit frátiorilor mei: 
„Încă putin, inca putin, 

Si visul se va implini, 


Curand vom ajunge in Tara lui Israel.” 


Nici o altă comunitate de evrei n-a suferit nenorociri atât de cumplite 
ca tribul etiopian în drumul său spre Israel. 


Așa s-a născut o legendă. 


Simpla existență a acestui trib pare împrumutată dintr-o carte cu 
poveşti. O comunitate evreiască izolată de lumea din afară, ascunsă în 
inima Africii, trăia în munții si văile Etiopiei, tara reginei din Saba. 
De-a lungul mileniilor, acest trib s-a ţinut cu îndărătnicie de credința 
sa, o religie biblică pură și inocentă. 


Timpul nu părea să treacă peste acest trib pașnic și sfios. Conducătorii 
lui, așa-numiții kessim, bătrâni venerabili îmbrăcați în alb, isi ghidau 
credincioșii printre regulile străvechi ale iudaismului și obiceiurile 
fundamentale ale vieţii moderne. În unele vremuri, tribul trăia în pace 
si liniște alături de vecinii săi, în altele era persecutat de cârmuitori 
cruzi. Dar trebuise de asemenea să reziste în fata umilirilor la care era 
supus de către unii rabini și experți în teologie evrei din restul lumii, 
care hotărâseră că evreii etiopieni, numiți de obicei falasha, nu erau în 
realitate evrei. 


Dar ei n-au abandonat. Inspirati de tradiţia transmisă din tată în fiu si 
de la mamă la fiică, generații după generaţii au visat la ziua când 
aveau să pornească pe drumul spre Tara lui Israel. 


Puţini dintre ei au ajuns în Israel în primii 30 de ani ai existenței 
acestui stat. Nici în timpul domniei împăratului Haile Selassie, „Leul 
din Iudeea", prieten apropiat si aliat al Israelului, nu s-au făcut 
eforturi substanțiale de a-i aduce pe evreii din Etiopia în statul evreu. 
Lucrurile au început să se schimbe în 1973, când rabinul-sef al 
Israelului, Ovadia Yosef, a publicat o halaha!$ unde se stipula clar cá 
evreii etiopieni, care isi spuneau ei înşişi „Beta Israel”, erau evrei cu 
drepturi depline. Doi ani mai târziu, guvernul Israelului a hotărât să 


aplice evreilor etiopieni Legea întoarcerii. Și când, în 1977, Menahem 
Begin a devenit prim-ministru, l-a chemat pe directorul Mossadului, 
generalul Yitzhak (Haka) Hofi. 


— Adu-mi evreii din Etiopia! i-a spus Begin ramsad-ului. 


În structura Mossadului, o unitate specială, Bitzur, era însărcinată cu 
protejarea evreilor din țările inamice și cu organizarea imigrării lor 
din țările respective spre Israel. Bitzur - numită ulterior Tzafririm — s- 
a pus imediat pe treabă. 


La scurt timp după aceea, David (Dave) Kimhi ateriza la Addis Abeba, 
capitala Etiopiei. Dave era director adjunct al Mossadului și șeful 
Tevelului — departamentul pentru relaţii internationale secrete. În 
Addis Abeba, el s-a întâlnit cu conducătorul Etiopiei, Mengistu Haile 
Mariam. În acele zile, porțile Etiopiei erau închise pe dinăuntru. 
Națiunea era sfâșiată de un război civil, și Mengistu a cerut Israelului 
ajutor împotriva rebelilor. Kimhi a refuzat să acționeze împotriva 
rebelilor în numele lui Mengistu, dar a promis să-i livreze arme. Si 
aceasta cu o condiţie: ca Mengistu să permită emigrarea evreilor. 


— Cerem, a spus Kimhi, ca fiecare avion Hercules israelian care 
aterizează aici încărcat cu echipament militar să decoleze încărcat cu 
evrei. 


Mengistu a fost de acord. Și așa a început exodul evreilor din Etiopia. 


Acest aranjament a durat șase luni, până când a fost spulberat, în 
februarie 1978, de o „scăpare” a ministrului Afacerilor Externe de 
atunci, Moshe Dayan. Dayan dezvăluise unui ziar elveţian că Israelul 
furniza arme armatei lui Mengistu. Unii susțin că lăsase în mod 
deliberat să-i scape o asemenea declaraţie fiindcă se împotrivea 
comerțului cu arme cu marxistul Mengistu și regimul prosovietic. 


Mengistu s-a înfuriat. Nu putea admite în public cá întreținea în secret 
relaţii cu Israelul si a anulat imediat înţelegerea cu Mossadul. Canalul 
direct de ieșire a evreilor din tara fusese blocat, dar ordinul dat de 
Begin lui Haka rămânea valabil. 


Porţile Etiopiei erau din nou închise, însă o scrisoare sosită la sediul 
Mossadului de la Khartoum, din capitala Sudanului vecin, a oferit 
brusc o nouă șansă evreilor etiopieni. 


Scrisoarea era semnată de Freda Aklum, un profesor evreu etiopian 
care reușise să treacă granița în Sudan. Din punctul de vedere al 
Israelului, Sudanul era o tara inamică. Era bântuită de foamete, secetă 


şi de războaie tribale și religioase. Mii de refugiați din diferite părți 
ale ţării — si din Etiopia vecină — se adunaseră în jalnice tabere de 
corturi. Aklum a trimis câteva scrisori în Israel și către organizații 
furnizoare de ajutor umanitar din întreaga lume, într-un efort disperat 
de a găsi urgent sprijin pentru emigrarea evreilor etiopieni. Una din 
scrisorile lui a ajuns la sediul Mossadului și a atras atenţia unui oficial. 
„Sunt în Sudan”, scria profesorul, ,trimiteti-mi un bilet de avion!” În 
locul unui bilet de avion, Mossadul l-a trimis în Sudan pe unul dintre 
oamenii săi, Danny Limor, care urma să se vadă cu Aklum. 


Când s-au întâlnit, cei doi au căzut de acord ca Aklum să încerce să 
găsească evrei în taberele de refugiaţi și să-l țină la curent pe Danny. 
În câteva luni, într-adevăr, profesorul localizase 30 de evrei, iar 
Mossadul a organizat discret imigrarea lor în Israel. O lună mai târziu, 
Aklum a fost cooptat de Mossad și i s-a dat sarcina să-i depisteze pe 
evreii din Khartoum. El n-a mai găsit evrei acolo si a hotărât să se 
întoarcă în Israel. Înainte de a pleca, Limor l-a sfătuit pe Aklum să 
vină si el in Israel. Dar Aklum voia să rămână si să caute evrei si în 
alte parti ale Sudanului. Limor însă a fost de neclintit. I-a ordonat lui 
Aklum să pună capăt activităţilor lui de investigare și să revină în 
Israel în decurs de o săptămână. 


Dar Aklum n-a dat ascultare ordinului și a început să călătorească 
dintr-un oraș în altul, dintr-o tabără de refugiați în alta, sperând să 
mai găsească evrei. N-a mai găsit nici măcar unul. Dar știa bine că, 
dacă se întorcea acum în Israel, însemna să pună capăt emigrării 
evreilor din Etiopia prin Sudan. De aceea, a elaborat un raport fals, 
menționând numele multor evrei găsiți, chipurile, în Sudan, l-a trimis 
prin fax Mossadului si a anunțat că stătea acolo „ca să aibă grijă de 


1? 


el. 


Evreii pe care Aklum îi inclusese în lista sa existau, într-adevăr, dar nu 
în Sudan; ei încă trăiau în satele lor din Etiopia. Aklum a început să 
acționeze în Etiopia ca un lup singuratic. Mergea prin sate si încerca 
să-i convingă pe evreii locali să emigreze în Tara lui Israel. Zvonul cá 
fusese descoperită o rută secretă spre Ierusalim s-a răspândit ca focul. 
La început doar câțiva oameni, apoi familii întregi, ba în cele din 
urmă sate întregi şi-au strâns bunurile sărăcăcioase si au pornit la 
drum. Mii de oameni, inclusiv bătrâni, femei si copii, au părăsit în 
secret Etiopia. Erau inspirați de un vis mesianic, de promisiunile 
biblice de întoarcere în tara laptelui si mierii. 


Şi-au pregătit merinde si apă, au trecut graniţa si au pornit într-o 
călătorie extenuantă și periculoasă prin deșert. Mergeau noaptea, iar 
ziua se ascundeau în peșteri. Multi s-au îmbolnăvit și și-au dat 


sufletul. Bebelusi au murit din cauza deshidratării în brațele mamelor 
lor. În cursul teribilei călătorii, un tată și-a pierdut cei patru copii. 
Unii au fost muscati de șerpi și scorpioni, alții au murit de boli 
infecțioase. Apa și hrana pe care le luaseră cu ei erau insuficiente. 
Câteva grupuri au fost atacate de hoți, care le-au luat avutul si care 
deseori lăsau în urmă grămezi de cadavre. După ani de zile, actrița 
Mehereta Barush, care luase parte la această călătorie, a descris 
teribilul tribut plătit de emigranți. În fiecare dimineață, după cum 
spunea ea, călătorii numărau cadavrele prietenilor lor. Câteodată erau 
zece lesuri împrăștiate pe nisip, altădată 15. Nu exista familie să nu-și 
fi pierdut cel putin unul din copii. 


În vara lui 1981, Danny Limor și echipa lui din Mossad au revenit în 
Sudan, operând sub acoperire. isi spuneau Hafe", Își propuseserá să 
ia legătura cu evreii etiopieni din tot Sudanul. 


Dar, când au încercat să-i contacteze pe trimisii Mossadului, evreii 
supraviețuitori au întâmpinat alte greutăți. Chiar și cei care ajunseseră 
în taberele de refugiaţi din jurul Khartoumului erau striviti sufletește. 
Trebuiau să-și ascundă religia si să evite să mănânce alimente care nu 
erau cușer și pe care agenţiile de distribuire a ajutorului umanitar le 
împărțeau refugiaților. Femeile erau violate și fetele răpite de bătăuși 
si criminali, care erau adevărații stăpâni ai taberelor. Un grup de o 
sută de fete a fost răpit și a dispărut. Căutându-le, rudele lor au aflat 
că fuseseră vândute în Arabia Saudită, unde aproximativ o sută 
douăzeci de mii de femei erau ţinute în sclavie. Câţiva evrei au fost 
identificaţi ca atare de vecinii lor din tabere și au fost arestați și 
torturați de politia sudaneză. Multi au rămas în taberele de refugiați 
luni de zile și chiar ani până ce au putut pleca în Israel. 


Evreii etiopieni au plătit un pret foarte mare pentru visul lor de a intra 
pe porţile Ierusalimului. Mai bine de 4 000 dintre ei au murit în 
diferite etape ale călătoriei. Henry Gold, un evreu canadian care lucra 
ca voluntar în taberele din Sudan și Etiopia, a fost profund 
impresionat de situaţia evreilor pe care i-a găsit acolo și i-a criticat 
dur pe trimișii israelieni pentru că rataseră executarea misiunii așa 
cum ar fi trebuit. 


Dar Mossadul căuta o cale sigură pentru a-i aduce pe evrei în Israel. 
Exodul din Sudan începuse în avioane obișnuite de pasageri, cu 
pașapoarte falsificate. Dar, curând, Mossadul a hotărât să-i transporte 
pe evreii etiopieni pe mare, trimițând vase care să se întoarcă pe 
Marea Roșie și prin istmul Tiran până în portul israelian Eilat. 


Ca acoperire, Mossadul a înființat în Europa o companie de turism și 


călătorii. 


„Pentru a opera în acest perimetru, avem nevoie de o poveste 
credibilă”, spunea agentul Mossadului Yonatan Shefa, unul dintre 
conducătorii operaţiunii, „pentru că, dacă după o săptămână nu ai o 
poveste credibilă, o să înceapă întrebările: „Ce faci aici? Eşti turist? Ce 
e aici de văzut?” 


Compania a luat în arendă o staţiune abandonată de pe o plajă 
aproape de Port Sudan, numită Arous, și a semnat o înțelegere cu 
guvernul sudanez pentru construirea unor baze de practicare a 
sporturilor maritime în Marea Rosie. Toate negocierile administrative 
i-au fost încredințate lui Yehuda Gil, considerat unul dintre cei mai 
buni agent ai Mossadului. Gil a venit la Khartoum, s-a întâlnit cu 
oficialii regimului si, foarte competent, a explicat, convins si mituit, 
până ce, în final, a obținut toate aprobările și licenţele necesare pentru 
a opera stațiunea Arous. Însărcinat cu amenajarea si administrarea 
stațiunii a fost Yonatan Shefa, care participase la numeroase 
operațiuni ale Mossadului. Arous era, de fapt, construit ca un sat, cu 
bungalowuri individuale și puţine clădiri publice. Israelul a trimis o 
serie de agenti ai Mossadului cu pașapoarte falsificate, care au devenit 
instructori și angajaţi ai stațiunii. Ei au umplut magazinul local cu 
echipamente pentru scufundări, aparate de respirat sub apă, măști, 
labe si tuburi cu oxigen. În magazin era ascuns un aparat de emisie- 
recepție, aflat permanent în contact cu sediul Mossadului. Emanuel 
Allon, care participase la multe operațiuni împreună cu Shefa, inclusiv 
la salvarea fecioarelor siriene, a primit un telefon de la Yonatan. 


— Mi-a spus: „Am nevoie de tine pentru un caz special. De data 
aceasta este o operațiune fără omoruri, ceva special, de suflet. Uite, 
vorbesc cu tine si má simt copleșit de emoție. Vreau să infiintez o 
stațiune balneară în Sudan.” 


Satul a fost deschis pentru public și, curând, afişele în care i se făcea 
reclamă au înflorit pe pereţii agenţiilor de turism europene. 


Multi turiști și-au petrecut vacantele in Arous și, cel puţin din punctul 
lor de vedere, stațiunea a reprezentat un succes. În timpul zilei făceau 
scufundări, înotau, se bucurau de plaja Mării Roșii. Dar nu știau că, 
aproape în fiecare noapte, agenţii Mossadului plecau din sat pentru a 
aduce acolo evrei din taberele de refugiați. „Instructorii de scufundări” 
au inventat o poveste pe care să le-o livreze angajaţilor locali ai 
stațiunii, toti sudanezi. Le-au spus cá se duceau să petreacă nopțile cu 
asistentele suedeze de la spitalul Crucii Roșii din orașul Kassala. Când 
plecările acestea au atins o frecvență dubioasă, angajaţii locali au 


început să suspecteze că se petrecea ceva în neregulă. Dar, atâta timp 
cât își primeau salariile generoase, au preferat să închidă ochii. 


Călătoriile nocturne se făceau cu patru camioane vechi. Sub comanda 
lui Danny Limor, agenţii Mossadului le conduceau până în vecinătatea 
taberelor. Tinerii membri ai unei organizaţii secrete etiopiene, 
Comitetul, strângeau grupuri de evrei și-i aduceau la camioane. 


Dar nu era ușor. Israelienii se expuneau multor primejdii. David Ben 
Uziel, unul dintre liderii operaţiunii, a fost de părere că apropierea de 
tabere a reprezentat „cea mai periculoasă parte” a misiunii. 


— Eram foarte aproape de tabere, a spus el. Puteam fi prinși si trebuia 
să terminăm această parte a misiunii cât mai repede. 


În perioada cât Comitetul încerca să localizeze evreii din taberele de 
refugiați, mulți au refuzat să se identifice, de teama poliției sudaneze. 
Evreii din satele de munte ale Etiopiei nu văzuseră niciodată înainte 
un om alb și refuzau să creadă că israelienii erau evrei care veniseră 
să-i salveze, pentru că nu știau că există și evrei albi. Abia atunci când 
Danny Limor a venit să se roage împreună cu ei au început să-l 
creadă. Era un evreu ciudat, care se ruga într-un chip neobișnuit, dar 
totuși evreu. 


Temându-se să nu fie dati de gol, agenţii Mossadului nu-i preveneau 
pe fratii lor etiopieni. Membrii Comitetului le spuneau sá fie gata de 
plecare în orice moment. Atunci când erau anuntati, trebuiau să lase 
totul și să plece. Și astfel, noapte după noapte, grupuri de evrei se 
strecurau afară din tabără si mergeau pe furis spre punctul de întâlnire 
dintr-o mică ravená din apropiere, unde îi așteptau agenții 
Mossadului. 


Convoiul de patru camioane avea de parcurs sute de kilometri până la 
țărmul Mării Roșii. Pe drum trebuia să treacă printre soldati si prin 
puncte de control ale poliției. Danny mituia paznicii, și camioanelor li 
se permitea să-și continue drumul. La locul de întâlnire de pe țărm îi 
aştepta marina israeliană. 


Un vas militar era acostat la oarecare distanță, și soldați din 
comandoul naval veneau la țărm în bărci de cauciuc pentru a-i lua pe 
refugiați și a-i duce la bordul navei principale. În fiecare săptămână, 
la ţărmul sudanez ancora Bat-Galim. Nici unul dintre agenții 
Mossadului sau membrii comandoului naval nu va putea uita vreodată 
emotionanta întâlnire cu fraţii lor de sânge etiopieni și dramatica 
plecare a acestora spre Israel. Agentul Mossadului David Ben Uziel a 


descris transferul evreilor în bărci într-o înregistrare făcută cu un 
reportofon. 


— Marea este agitată, spunea el. Ducem fiecare dintre noi în braţe pe 
unul din frații noștri, pentru ca nimeni să nu se înece. Emotiile 
oamenilor noștri sunt de nedescris. Unii spun că ceea ce văd le 
aminteşte de părinţii lor, care au venit în Israel ca imigranţi ilegali. Au 
fost gata-gata să izbucnească în lacrimi când i-au văzut pe frații noștri 
urcând pe vas. 


— Veneau într-o liniște totală, povestea si Gadi Kroll, comandantul 
forțelor navale. Bătrâni, femei, bebeluşi purtaţi în braţe. Am pornit 
imediat, pe marea agitată. Ei stăteau jos și nu scoteau o vorbă. Vasele 
i-au dus la Eilat. 


Într-o zi, voluntarul canadian evreu Henry Gold a venit în satul- 
stațiune. Era epuizat de munca grea din taberele de refugiaţi, si câțiva 
prieteni îi spuseseră să-și ia câteva zile libere ca să stea la soare, să 
înoate si să facă scufundări. Habar n-avea de activităţile secrete care 
se desfășurau în Arous și în jur. Dar, cutreierând prin sat, a simţit ceva 
foarte straniu: a avut impresia că era înconjurat de agenţi ai 
Mossadului. Personalul se purta foarte ciudat. 


— Aveau un accent străin. O femeie mi s-a prezentat drept suedeză, 
dar nu avea accent suedez, iar iranianul nu avea accent iranian. La 
prânz au pus pe mese o salată tăiată foarte mărunt. Fusesem în multe 
locuri de prin lume, dar o asemenea salată se servește doar în Israel. 


În dimineața următoare, Gold n-a mai ezitat și s-a adresat 
instructorului de scufundări în ebraică: 


— Spune-mi, ce faceţi voi aici? 


Uluit, tipul a roșit și s-a prăbușit pe un scaun. În cele din urmă, l-a 
întrebat pe Gold, tot în ebraică: 


— Tu cine ești? 


În aceeași zi, în Arous a apărut un ofițer superior din Mossad, care l-a 
luat deoparte pe Gold. Acesta l-a înfruntat, supărat de modul în care 
erau tratați evreii în taberele de refugiați. 


Într-una din operaţiuni, în martie 1982, în timp ce câteva bărci 
transportau etiopieni până la vapor, într-o beznă toală, o barcă de 
cauciuc cu patru agenti ai Mossadului a rămas intepenita între niște 
stânci de lângă plajă. În momentul acela, o formaţie de soldați 


sudanezi înarmaţi cu puști AK-47 a apărut brusc pe plajă si și-a 
îndreptat armele spre micuța barcă. 


Danny Limor și-a adunat toate puterile, s-a repezit spre soldati si a 
urlat în engleză la comandantul lor: 


— V-aţi pierdut minţile? Vreti să trageţi în turisti? 


A tot rácnit despre turiștii veniți să facă scufundări în stațiune, despre 
contribuția Arousului la turismul din Sudan, apoi a amenințat că va 
depune o plângere împotriva comandantului formaţiunii la Khartoum. 
Consternat, ofițerul și-a cerut scuze și a explicat că presupusese că cei 
din barcă erau contrabandisti. Apoi le-a ordonat soldaților săi să 
părăsească imediat locul. 


Agenţii Mossadului erau în siguranță, dar plecările pe mare păreau 
compromise. Trebuia găsit un nou mod de a-i transporta pe evrei în 
Israel. Într-o dimineață, la trezire, turiştii din Arous au descoperit cá 
tot personalul stațiunii dispăruse, cu excepţia câtorva localnici care 
rămăseseră să pregătească micul dejun pentru oaspeți. În noaptea 
precedentă, agenţii Mossadului părăsiseră satul. Lăsaseră scrisori de 
scuze, spunând că staţiunea se închidea din cauza unor dificultăți 
bugetare. Turistii urmau să-și primească înapoi banii, pentru a se 
întoarce în țările lor. Așa s-a si întâmplat, în următoarele săptămâni, si 
toti scufundátorii au fost despágubiti. 


Dupá lungi discutii la sediul Mossadului, ramsad-ul a hotárát ca noile 
transporturi sá fie efectuate pe calea aerului, cu avioane Rhinos- 
Hercules C-130 apartinánd Fortelor Aeriene Israeliene. Era un joc 
riscant, care implica penetrarea spatiului aerian al Sudanului si 
aterizári repetate ale soldaților israelieni pe teritoriul unei tari 
inamice. Dar Israelul n-avea de ales, evreii etiopieni trebuiau salvaţi. 


În mai 1982, agenţii Mossadului au revenit în Sudan. Prima lor 
misiune a fost să localizeze zone de aterizare la sud de Port Sudan. Au 
găsit un aeroport britanic abandonat și i-au reparat pistele, făcându-le 
apte să suporte uriasele avioane Rhinos. Primul grup de evrei a fost 
adus de la punctul de întâlnire la aeroport. Pista de aterizare era 
luminată cu torte. Dar, când enormul Rhinos al Forțelor Aeriene 
Israeliene a aterizat, evreii etiopieni s-au speriat de moarte. Uriasa 
pasăre de metal pe care o vedeau pentru prima oară a aterizat în 
muget de motoare, ridicând nori de praf si părând să se îndrepte 
direct spre ei. Mulţi au luat-o la fugă și au consimţit să se întoarcă 
abia după extenuante eforturi de a-i convinge depuse de agenții 
Mossadului. Alţii au refuzat cu încăpățânare să intre în burta 


monstrului de oțel. Avionul programat să plece imediat a decolat, 
până la urmă, cu o oră întârziere, transportând 213 evrei. 


Agenţii au primit o telegramă de felicitare de la sediu, dar invátaserá 
o lecţie importantă. Pe viitor, camioanele aveau să aștepte până ce 
avionul ateriza, așa încât evreii să nu se mai sperie. 


Operaţiunea aceasta a fost un succes - dar care n-a durat mult. 
Autorităţile sudaneze au descoperit ciudatul trafic de pe pista 
abandonată, și agenţii Mossadului au trebuit să găsească o alta. 
Curând au depistat-o, la 46 de kilometri sud-vest de Port Sudan. 
Mossadul a decis să execute o vastă misiune de salvare cu șapte 
avioane Hercules, în care încăpeau câte 200 de evrei. 


Operaţiunea Fraţii a avut loc sub comanda personală a ramsad-ului 
Haka și a comandantului Corpului de parașutiști, generalul Amos 
Yaron. În cursul următorilor doi ani, de la mijlocul lui 1982 până la 
mijlocul lui 1984, au fost aduși în Israel 15 000 de evrei etiopieni. 


Această operațiune era aproape să se soldeze cu un eşec. Un 
informator al forțelor de securitate sudaneze l-a reperat cu precizie pe 
omul de contact al Mossadului în taberele de refugiați. Addis 
Solomon, un evreu etiopian, a fost arestat și torturat 42 de zile de 
către sudanezi, care voiau să știe numele angajatorilor lui și locurile 
de întâlnire cu agenţii Mossadului. Dar Solomon n-a cedat și nu a 
dezvăluit secretul. 


La sfârșitul lui 1984, situaţia în tabere s-a înrăutățit. Foamea și bolile 
infecțioase au provocat moartea multor etiopieni. În Sudan războiul 
civil făcea ravagii, amenințând regimul dictatorului Jaafar Nimeiry. 
Supravietuirea lui depindea de ajutorul financiar urgent si de 
proviziile de alimente furnizate de Statele Unite. 


Israelul a cerut Washingtonului să ajute Sudanul, dacă acesta i-ar fi 
permis să continue transportul aerian al evreilor etiopieni. 
Administrația americană a fost de acord, iar ambasadorul Statelor 
Unite la Khartoum a fost instruit să negocieze o înțelegere în acești 
termeni. Rezultatul a fost un compromis: evreii nu trebuiau scoși pe 
calea aerului direct spre Israel, ci pe teritoriul unei tari terțe; Israelul 
nu trebuia să se implice în operațiune; compensatia față de Sudan 
avea să ia forma livrărilor de alimente si combustibil. 


Ambasada Statelor Unite la Khartoum a informat Washingtonul că 
evreii puteau fi evacuați din Sudan în cinci sau şase săptămâni. 


Așa s-a născut operaţiunea Moise. 


Între timp, ramsad-ul Haka fusese înlocuit de adjunctul lui, Nahum 
Admoni, care se distinsese în anii precedenţi prin eforturile sale 
energice de a organiza imigrarea evreilor etiopieni. Admoni și-a 
autorizat oamenii să-i aducă pe aceştia pe calea aerului, via Belgia. Un 
om de afaceri evreu care avea o companie mică de avioane charter a 
fost de acord să ajute Mossadul cu avioanele sale Boeing de pasageri. 


Și astfel, pe 18 noiembrie, la ora 01.20 noaptea, prima aeronavă 
belgiană ateriza în Sudan. 250 de refugiaţi morti de foame, sfársiti de 
puteri si speriați de moarte au urcat în avion. Dar pilotul a refuzat să 
decoleze, pentru că avionul era echipat cu numai 210 măști de oxigen, 
insuficiente pentru toti pasagerii. Un agent al Mossadului l-a luat 
deoparte și i-a soptit, încet, dar ferm: 


— Te rog, fă singur selecţia și hotărăște cine va trăi si cine va muri! 
Apoi a adăugat, dar nu atât de încet: Dacă nu intri în carlingă și nu 
pornesti motorul, te arunc cu mâna mea afară din avion si pun alt 
pilot în locul tău. 


A fost un argument foarte convingător. Pilotul a intrat în carlingă și, la 
ora 02.40, primul avion al Operațiunii Moise a decolat spre Israel, cu 
escală la Bruxelles. În următoarele 47 de zile, Boeingurile au efectuat 
46 de zboruri secrete şi au adus în Belgia mai bine de 7 800 de evrei 
etiopieni. 


În Israel, cenzura militară făcea eforturi disperate pentru a preveni 
orice scurgere de informații privitoare la operaţiune. Eforturile acestea 
au fost încununate de succes până când preşedintele Agenţiei 
Evreiești, Arie Dulzin, a declarat în presă că „unul dintre triburile 
evreiești este pe punctul de a se întoarce în tara-mamá". Consecința 
acestui comunicat a fost că New York Jewish Press a publicat detalii 
ale operațiunii, urmat de Los Angeles Times. 


Trei zile mai târziu, prim-ministrul Shimon Perez spunea Knessetului: 
„Guvernul Israelului a făcut și va face și de acum încolo tot posibilul, 
şi chiar mai mult, pentru a continua operațiunea, până ce ultimul 
evreu etiopian va ajunge în tara-mamá." Chiar în aceeași zi, sudanezii 
au anulat zborurile și operațiunea a fost stopată. Sudanezii s-au 
înfuriat nu din cauza articolelor din presă, ci din cauza discursului 
prim-ministrului israelian, care confirma povestea. „Dacă israelienii 
mai păstrau tăcerea o lună”, observa un oficial al Statelor Unite la 
Washington, „toţi evreii din Etiopia ar fi putut fi salvati." 


Vicepreşedintele George H.W. Bush a fost profund impresionat de 
Operaţiunea Moise și de eforturile Israelului de a-i aduce pe evreii 


etiopieni in tara în ciuda riscurilor enorme ale unei asemenea 
întreprinderi. Asa că a decis să acționeze. La câteva săptămâni după 
anularea Operațiunii Moise, şapte avioane Hercules ale Forţelor 
Aeriene ale SUA au aterizat pe aeroportul sudanez Al-Qadarif. La bord 
se aflau câțiva agenti CIA. Grupul de comando american a lansat 
Operaţiunea Regina din Saba si i-a dus pe cei 500 de evrei etiopieni 
rămași în Sudan direct la baza Forţelor Aeriene Israeliene de la 
Mitzpeh Ramon, în deşertul Negev. 


După două luni, Jaafar Nimeiry a fost înlăturat de o juntă armată. 
Ofiţeri de informaţii libieni au venit rapid în Sudan pentru a-i găsi pe 
agenții Mossadului care mai erau la Khartoum. Ultimii trei agenti 
rămași au fost descoperiţi de libieni, dar, în ultimul moment, au reușit 
să se ascundă la domiciliul unui agent al CIA. Americanul i-a ţinut în 
locuința sa și, ulterior, i-a dus pe calea aerului, ascunși în niște 
containere, în capitala kenyană, Nairobi. David Molan, care fusese 
unul dintre ofițerii superiori ai Mossadului în Sudan, s-a strecurat 
afară din ţară. Salvarea evreilor etiopieni avea să fie una dintre 
ultimele operaţiuni la care a participat înainte de a se retrage din 
Mossad. 


În Operațiunile Moise si Regina din Saba, cooperarea SUA-Israel a fost 
perfectă, aproape idilică. Din păcate, la scurt timp după aceste 
evenimente, la Washington a explodat afacerea Pollard: un angajat 
evreu al serviciilor de informaţii americane, Jonathan Pollard, a fost 
arestat pentru spionaj în favoarea Israelului. Guvernul SUA era 
consternat si furibund. Șefii CIA s-au simțit inselati de aliatul pe care-l 
ajutaseră și care, în schimb, îl spiona. 


Guvernul israelian nu mai contenea cu scuzele și a returnat 
documentele furate de Pollard din Statele Unite. Dar relaţiile dintre 
serviciile secrete din Ierusalim și cele din Washington au suferit o 
lovitură serioasă. Unul dintre oamenii de legătură ai lui Pollard s-a 
dovedit a fi nimeni altul decât Rafi Eitan, legendarul agent al 
Mossadului, care acum conducea o obscură organizaţie de informații 
în Ministerul Apărării. Organizaţia aceasta, Lakam (Biroul pentru 
relații științifice), a fost imediat desființată, iar la Washington au fost 
initiate proceduri juridice împotriva lui Eitan. Nici în ziua de azi, el nu 
poate intra în Statele Unite de teama de a fi arestat. 


Operaţiunea Moise a fost sever criticată de mulți evrei etiopieni 
pentru că a costat viaţa a aproape 4 000 de oameni. Și în Mossad, 
ofițerii Caesarea, conduși la vremea respectivă de Shabtai Shavit, au 
dezaprobat categoric modul de planificare și executare a operațiunii 
de către departamentul Bitzur. Shavit și oamenii lui au declarat că 
Bitzur era un departament marginal, insuficient dotat pentru a 
întreprinde o operațiune de asemenea magnitudine. Cei din Bitzur au 
pretins că operațiunea reuşise datorită caracterului ei spontan și ad- 
hoc. Ei au arătat, de asemenea, că, în diferite etape, recrutaserá pe 
câțiva dintre cei mai buni agenti ai Mossadului. 


Conflictul intern n-a putut umbri faptul că mii de evrei s-au întors în 
Israel. Si, totuși, chiar și după încheierea Operatiunilor Moise si 
Regina din Saba, în Etiopia au mai rămas mii de evrei. Si ei voiau să 
imigreze in Israel, dar porțile țării erau închise. Israelul a simţit că se 
impunea să-i scoată de acolo, din consideratiuni ideologice și sioniste, 
dar și dintr-un motiv umanitar: multe familii erau dezbinate și 
fárámitate, copiii ajunseseră în Israel fără părinţii lor, părinţii fără 
copii, soţii fără soțiile lor... Această separare dăduse naștere unor 
grave probleme de integrare in societate — multor tragedii personale, 
de pildă, precum sinuciderea unor tineri care nu putuseră face fata 
noii realități fără sprijinul familiilor lor. Emisarii Agenţiei Evreiești au 
transferat mii de evrei în taberele din jurul capitalei Addis Abeba. 
Evreii etiopieni se rugau întruna să se întâmple un miracol, care să-i 
ducă în Tara lui Israel. 


Şi miracolul s-a întâmplat. 


La șase ani după Operațiunea Moise, în mai 1991, a fost lansată 
Operaţiunea Solomon, desfășurată la apogeul războiului civil etiopian, 
când rebelii care luptau împotriva juntei militare guvernante se 
apropiaseră din toate părțile de Addis Abeba. Operaţiunea a fost 
posibilă datorită unei înţelegeri de ultim moment, intermediate de 
Statele Unite, între guvernul Israelului și șeful de stat Mengistu, în 
ultimele zile dinaintea căderii acestuia. 


Înțelegerea a fost negociată prin eforturile secrete ale lui Uri Lubrani, 
unul dintre „oamenii misteriosi" ai Israelului, trimis special în Iran si 
Liban. El a întreprins această misiune la cererea prim-ministrului 
Yitzhak Shamir. Israelul a fost de acord să plătească Etiopiei 35 000 
000 de dolari pentru emigrarea evreilor, în timp ce Statele Unite au 
promis azil politic câtorva persoane importante din guvernul lui 
Mengistu. Simultan, s-a ajuns la o înţelegere cu liderii rebelilor: ei 
urmau să accepte un armistițiu pe o perioadă limitată, în care Israelul 
avea să-și desfășoare operațiunea. 


Misiunea a căzut în sarcina Forţelor de Apărare ale Israelului. 
Comanda a fost preluată de adjunctul șefului de stat-major, generalul 
Amnon Lipkin-Shahak. La ordinul său, Israelul a transferat la Addis 
Abeba „tot ce avea aripi”. Liniile aeriene El Al au furnizat 30 de 
avioane de pasageri. Forţele aeriene au trimis multe din avioanele lor. 
Au fost aduse formaţiuni de elită ale comandourilor Shaldag 
(„Pescăruş”). Alături de ele erau sute de infanteriști și parașutiști de 
origine etiopiană, care imigraserá în Israel când erau copii, cu câțiva 
ani în urmă. Aceștia s-au desfășurat la marginile aeroportului si i-au 
condus pe evrei în avioane. În 34 de ore au fost transportaţi la 
aeroport 14 400 de evrei, care s-au îmbarcat rapid si au decolat spre 
Israel. În cursul operaţiunii a fost doborât un record mondial: un 
Boeing-747 El Al a luat la bord 1 087 imigranţi. Dar, când a aterizat, 
transporta 1 088. În timpul zborului se născuse un copil. 


La vederea tinerilor soldați etiopieni, care veniseră din Israel pentru a- 
si salva frații, emigranții evrei au fost copleșiți de emoţii 
indescriptibile. Chiar și durii parașutiști etiopieni, cu uniformele lor 
verzi, berete roşii și ghete de asalt, au izbucnit în lacrimi. 


Şi astăzi, la mai bine de 20 de ani de la Operaţiunea Solomon, în 
Etiopia sunt încă mulți evrei, și se depun în continuare eforturi pentru 
a-i aduce în Israel. Dar integrarea etiopienilor în societatea israeliană 
n-a fost uşoară, deseori din cauza prăpastiei dintre o comunitate 
rurală africană și o naţiune occidentală modernă, dar și din cauza 
discriminării sau a declaraţiilor nefericite ale unor lideri religioși, 
după care etiopienii n-ar fi evrei adevărați. 


Așa cum spune ultima strofă din Cântecul călătoriei: 


În lumina lunii 

Imaginea mamei mele mă priveşte. 
Mamă, să nu dispari! 

Dacă ar fi lângă mine, 

Ea i-ar putea convinge 


Că sunt și eu evreu. 


16 Act normativ (n.red.) 


EPILOG 


RĂZBOI CU IRANUL? 
Aeroportul Entebbe, Uganda, 4 iulie 1976 


În întunericul nopţii, patru avioane israeliene Hercules, nedetectate de 
radarele ugandeze, aterizează discret pe aeroportul Entebbe. Au 
efectuat un zbor de peste 3 500 de kilometri de la baza lor aeriană din 
Israel, transportând un comando Sayeret Matkal și alte câteva unități 
de elită ale armatei. Cu o săptămână în urmă, teroriști arabi și 
germani deturnaseră un avion de pasageri Air France de pe ruta Tel 
Aviv-Paris si aterizaseră pe Entebbe. Protejati si susținuți de dictatorul 
Ugandei, generalul Idi Amin, teroriștii tin ostatici 95 de civili 
israelieni. Israelul decide să lanseze o operațiune temerară în inima 
Africii, pentru a-i salva. 


La câteva minute după aterizare, soldaţii israelieni se răspândesc prin 
tot aeroportul. Yoni Netaniahu, comandantul Sayeret Matkal, isi 
conduce oamenii într-un asalt asupra terminalului unde sunt ținuți 
ostaticii. În schimbul de focuri intens care urmează, Yoni se 
prăbușește brusc, lovit de un glonţ. Un alt ofițer Sayeret, căpitanul 
Tamir Pardo, se apleacă asupra comandantului căzut, isi deschide 
microfonul și-și cheamă camarazii. Le spune că Yoni a fost lovit. 
„Muki, preia comanda!” Adjunctul lui Yoni, Muki Betzer, continuă 
misiunea. După câteva minute, bătălia se încheie. Teroristii sunt uciși, 
ostaticii, salvaţi, și masivele avioane Hercules decolează, întorcându- 
se în Israel. 


Salvarea acestor ostatici, atât de departe de casă, se pregătește să 
devină o legendă. Dar ea și-a avut prețul său: trei ostatici au murit in 
schimbul de focuri. Şi un soldat, locotenent-colonelul Yoni Netaniahu, 
fratele viitorului prim-ministru Beniamin Netaniahu. Întreaga naţiune 
israeliană deplânge moartea lui Yoni. În noaptea aceea, Tamir Pardo, 
ofițer de comunicaţii Sayeret, bate la usa familiei Netaniahu din 
Ierusalim: a fost trimis să le informeze pe rudele lui Yoni despre 
împrejurările morţii acestuia. O relaţie caldă se va naște între familia 
Netaniahu si Tamir Pardo, care i-a stat alături lui Yoni în ultimele sale 
momente. 


35 de ani mai târziu, la vârsta de 57 de ani, Tamir Pardo este numit 
ramsad în locul lui Meir Dagan. 


Născut în 1953 la Tel Aviv dintr-o familie de evrei originari din Turcia 
şi Serbia, Tamir s-a înscris voluntar, la 18 ani, la parașutiști, a absolvit 
academia militară și a servit în unitățile de comando Sayeret Matkal și 
Shaldag („Pescărușul”). La patru ani după Entebbe, a aderat la 
Mossad, a participat la câteva operaţiuni fără nume și i s-a acordat de 
trei ori Premiul pentru Securitatea Israelului. În 1998 a fost numit 
preşedintele comitetului de anchetă care a investigat tentativa eșuată 
de asasinare a lui Khaled Mashal la Amman. Curând după aceea a 
devenit șeful Neviothului, departamentul din Mossad însărcinat cu 
culegerea electronică de informaţii în alte tari. S-a specializat în 
tehnologii noi și planificare creativă. În 2002, când Dagan a fost numit 
ramsad, Pardo a devenit unul din cei doi adjuncti ai lui, iar în 
urmátorii patru ani a condus statul-major operativ al Mossadului. Ín 
2006 a petrecut un an în Forţele de Apărare ale Israelului ca general 
de armată, consiliind statul-major general in chestiuni legate de 
operatiunile speciale. Se spune cá ar fi plánuit cáteva misiuni 
indráznete in timpul celui de-al Doilea Rázboi din Liban. A fost 
rechemat in slujba lui Dagan în 2007. În 2009, când mandatul lui 
Dagan se apropia de sfârșit, Pardo se aștepta să fie numit ramsad, dar 
guvernul, impresionat de realizările lui Dagan, i-a prelungit acestuia 
serviciul cu încă un an. Dezamăgit, Pardo a demisionat din Mossad și 
a intrat în afaceri, infiintandu-si o companie de servicii medicale. Dar 
această stare de lucruri n-a durat. La 29 noiembrie 2010, prim- 
ministrul Netaniahu l-a numit ramsad, iar Pardo și-a preluat postul în 
ianuarie 2011. 


Noul șef al Mossadului și-a urmat în multe privințe predecesorul. 
Neostoitul război sub acoperire împotriva Iranului a continuat. În 
noiembrie și decembrie 2011, câteva explozii au zguduit baza militară 
unde erau testate rachetele Shebab și o suburbie a Isfahanului unde 
gazul de uraniu, separat în cascadă în centrifuge, era din nou convertit 
în materie solidă. Un nou om de știință, Mostafa Ahmadi-Roshan, 
director adjunct al instalaţiei subterane Natanz, a fost ucis pe străzile 
Teheranului. Modul de operare a fost similar cu al altor câteva 
asasinate din trecut. 


Iranul a acuzat Israelul și a jurat răzbunare. Pentru prima dată, 
serviciile secrete iraniene au încercat să lovească anumite tinte 
israeliene din Asia: un atac cu bombă într-o mașină din New Delhi a 
rănit-o pe soţia unui diplomat israelian; o tentativă similară la Tbilisi, 
în Georgia, a eșuat; câteva explozii s-au produs la Bangkok, în 


Thailanda, una dintre ele rănindu-l chiar pe agentul care pusese 
bomba, un iranian. Serviciile secrete egiptene au zădărnicit un 
complot iranian care plănuia să arunce în aer un vas israelian ce 
naviga prin Canalul Suez. Războiul sub acoperire dintre Israel si Iran 
ieşea la lumină. Anchetatorii politiilor din New Delhi, Bangkok si 
Cairo au acuzat serviciile secrete iraniene. Presa internațională a 
descris în detaliu tentativele mai degrabă grosiere ale agenţilor secreti 
iranieni de a ataca tinte israeliene de peste hotare. 


Au ieșit la lumină și alte detalii referitoare la operaţiunile israeliene în 
interiorul Iranului. Surse occidentale au afirmat că Mossadul instalase 
baze operaţionale în Azerbaidjan si Kurdistan, chiar la granița 
iraniană. Ele serveau drept terenuri de antrenament și de lansare a 
agenților pe teritoriul Iranului. Aceleași surse declarau cá multi agenti 
ai Mossadului care operau în interiorul Iranului erau, de fapt, membri 
ai mișcării de opoziţie Mujahedinel Khalq (MEK), musulmani iranieni 
care se puteau integra în populația locală mai bine decât orice ofițer 
israelian. Mai multi militanti MER se antrenaseră în baze secrete din 
Israel și chiar repetaseră unele operaţiuni în spaţii reconstituite special 
- de exemplu, o stradă din Teheran -, unde trebuia să atace o mașină 
a unui specialist iranian în domeniul nuclear sau să plaseze o bombă 
în apropierea casei lui. 


În alte cazuri, disidentii iranieni erau abordati pe alte căi. Câteva 
memorii ale agenţilor CIA mentionau că ofițeri ai Mossadului executau 
misiuni de recrutare „sub pavilion fals”. Pozând, chipurile, în agenti 
CIA, israelienii abordau militanti din organizația teroristă pakistanezá 
Jundallah și îi trimiteau în misiuni de sabotaj și asasinat în interiorul 
Iranului. Potrivit memoriilor respective, israelienii se dădeau drept 
ofițeri de informaţii americani pentru a preîntâmpina opoziţia 
musulmanilor evlaviosi fata de statul Israel. 


În primăvara anului 2012, mai mulți observatori internaționali 
îngrijorați au afirmat că proiectul nuclear iranian era aproape de 
finalizare, iar surse din Agenţia Internaţională pentru Energie Atomică 
declarau chiar că Iranul produsese 109 kilograme de uraniu îmbogăţit, 
suficient pentru asamblarea a patru bombe atomice. Dacă Israelul se 
hotăra să dea o lovitură majoră proiectului iranian prin lansarea unui 
atac total împotriva instalaţiilor sale nucleare, războiul sub acoperire 
ar fi deschis calea unuia pe fata. 


Potrivit presei internaţionale și mai multor purtători de cuvânt mai 
vorbáreti, Israelul nu era singurul care lua în considerare o reacție 
armată. La Ierusalim si Washington, surse oficiale au confirmat cá 
Israelul și Statele Unite acționau împreună, dar erau în dezacord 


asupra unui punct important: când devenea necesar ca Iranul să fie 
stopat prin orice mijloc — militar sau de alt fel. Serviciile americane 
susțineau că asta se putea întâmpla atunci când Iranul ar fi atins un 
nivel de îmbogăţire a uraniului de 80%, crucial în dezvoltarea 
capacității sale nucleare. Nivelul acesta putea fi foarte ușor ridicat 
până la 97%, concentraţia necesară pentru fabricarea unei bombe 
atomice. 


Israelul era de altă părere și se baza pe rapoarte de pe teren și pe 
informațiile obținute prin satelit. Mossadul descoperise că Iranul era 
angajat într-o cursă disperată contra cronometru și construia un mare 
număr de instalații îngropate la adâncimi de sute de metri, 
transferându-și toate materialele fisionabile și laboratoarele secrete in 
subteran. Rapoartele obținute de Mossad cu ajutorul mișcării de 
rezistență M.E.K. afirmau cá Iranul construise o nouă instalație 
subterană aproape de Fordo. În halele uriașe, iranienii plănuiau să 
instaleze 3 000 de noi centrifuge, cu mult mai rapide și mai sofisticate 
decât echipamentele aflate deja în funcțiune. În această instalaţie, 
centrifugele puteau fi alimentate cu uraniu îmbogăţit de 3,5%, pe care 
îl imbogáteau apoi până la nivelul necesar unei bombe atomice. 
Israelienii erau convinși că această subterană a iadului, ca și multe 
alte baze și laboratoare, trebuia distrusă înainte ca centrifugele să fie 
instalate și să devină astfel perfect protejate împotriva unui atac 
aerian. „Când vor atinge faza critică a imbogátirii", le spuneau 
americanilor reprezentanţii Israelului, „va fi prea târziu să-i mai 
atacám. Ei vor fi intrat până atunci pe un «teritoriu imun», unde nici 
un bombardament nu le va mai putea distruge proiectul. Momentul să 
actionám este acum, în primăvara lui 2012." 


Washingtonul n-a fost convins și a ținut să încerce mai întâi o 
campanie de sancțiuni dure. Israelul n-a crezut că sancțiunile aveau să 
oprească Iranul. La o întâlnire la vârf la Washington, la începutul 
primăverii lui 2012, președintele Obama și prim-ministrul Netaniahu 
au lăudat solida alianță strategică dintre cele două națiuni, dar n-au 
putut cădea de acord asupra căii de urmat împotriva proiectului 
nuclear iranian. Rapoartele Mossadului încă indicau că Teheranul 
urmărea asiduu să obțină puterea atomică, iar liderii iranieni 
amenințau indarjiti Israelul cu anihilarea completă. Pericolul 
reprezentat, pentru Israel si pentru omenire, de un Iran fanatic, 
înarmat nuclear, le aminteşte israelienilor de un adagiu talmudic: 
„Dacă cineva vine să te omoare, ridică-te si omoară-l tu primul.” 


Israelul a simţit încă o dată că este singur. Și, la fel ca în 1948, anul 
creării sale, și în 1967, în ajunul Războiului de Șase Zile, se confruntă 
astăzi cu cea mai teribilă decizie a existenţei sale. 


MULTUMIRI 


O versiune anterioará a cártii de fatá a fost publicatá in Israel in 2010 
si a rămas pe lista de bestselleruri timp de 70 de săptămâni, perioadă 
in care a primit o serie de distinctii pentru stabilirea unui nou record 
pe piata israelianá de carte ca numár de exemplare vándute. Autorii 
vor sá-i multumeascá in primul ránd editorului Dov Eichenwald, 
directorului general al editurii Yedioth Ahronoth, care le-a dat ideea 
cărții si i-a încurajat si susținut apoi pe tot parcursul scrierii ei. 


Le suntem profund recunoscători foştilor directori și agenţi ai 
serviciilor secrete israeliene — am putut menţiona în carte numai pe o 
parte din ei —, care ne-au sprijinit cu numeroase informații și sfaturi. 


Asistentele noastre de cercetare Oriana Almassi și Nilly Ovnat au 
depus eforturi uriașe ca să putem duce acest proiect la bun sfârșit. 
Nilly Ovnat ne-a ajutat de asemenea foarte mult în redactarea și 
aducerea la zi a versiunii englezești a cărții. 


În SUA, ne-am bucurat să colaborăm cu editorul nostru, Dan Halpern, 
de la Harper Collins / Ecco, si cu minunatii noștri redactori 
responsabili, Abigail Holstein si Karen Maine. Vrem de asemenea sá-i 
multumim redactorului cártii, Olga Gardner Galvin, pentru agerimea 
si atentia ei remarcabile. 


Aceastá carte apare simultan in mai bine de 20 de tári din toatá 
lumea, si pentru aceasta suntem recunoscátori agentiei noastre de 
impresariat literar, Writers’ House din New York, în special „domnului 
Writers’ House", Al Zuckerman, si neobositei Maja Nikolic, 
responsabilá cu drepturile de autor. 


Ín sfársit, le multumim doamnelor inimilor noastre, Galila Bar-Zohar 
si Amy Korman, pentru toate sfaturile, lecturile, corecturile, sugestiile 
si observaţiile lor pătrunzătoare - si pentru faptul cá, după toate 
aparentele, n-au obosit încă să ne ia în serios. 


Michael Bar-Zohar 


Nissim Mishal 

